
संस्कृत साहित्य में दंडिन्‌ का नाम बड़े आदर से लिया जाता हे । 
उनके बारे में कहावत है--'कविर्देण्डिः; कविर्दण्डिः कविदंण्डि: न संशयः 1’ 
ia ने शारंगधर पद्धति (१७४) में कहा हे--त्रयोग्नयास्त्रयो 
| देवास्त्रयो वेदास्त्रयो गुणा: | त्रयोदेण्डि प्रवंधारच त्रिषुलोकेषु विश्रुताः । 
पर दंडिन्‌ की इतनी ख्याति होते हुए भी संस्कृत साहित्य के अनेक 
महान्‌ कलाकारों की तरह हमें उनके बारे में बहुत कम पता है | बाद 
की अनुश्रुति हमें बताती हे कि वे तीन ग्रंथों के लेखक थे । प्रायः विद्वानों 
का मत हैँ कि दशकुमारचरित और काव्यादशं के लेखक दंडिन्‌ हें । पर 
उनका तीसरा ग्रंथ कौन था इसके सम्बन्ध में विद्वानों की राय एक नहीं 
हे | पिशेळ उन्हें मृच्छकटिक का लेखक मानकर उनके ग्रंथों की तीन संख्या 
पुरी कर देते हैं। पर इस मत को अब कोई नहीं मानता | काव्यादर्श में _ 
उल्लिखित छंदोविचिति को कुछ विद्वान्‌ दंडिन्‌ की तीसरी कृति मानते 
हैं, पर इस मत में भी कोई सार नहीं। श्री रामकृष्ण कवि" ने अवंति 
सुन्दरीकथा और अवंतिसुन्दरीकथासार के आधार पर यह बताने 
का प्रयत्त किया कि अवंतिसुन्दरी कथा दशकुमारचरित की खोई हुई 
पूर्वपीठिका है | इस ग्रंथ के अनुसार दंडिन्‌ दामोदर के पड़पोते, मनोरथ 
के पोते और वीरदत्त के पुत्र थे । उनका कुल आनंदपुर से आकर 
नासिक के आसपास अचलपुर में बस गया था । पर डा० दे ने दशकुमार- 
चरित और काव्यादशं के लेखक दंडिन्‌ और अवंतिसुंदरी कथा के लेखक 
१. ओरियंटल HERA प्रोसीडिग्स एंड ट्रान्सेक्शन्स, १९२३, 
f पृ, १९३ से 

दंडिन्‌ को एक नहीं माना हे ।* अपने मत की पुष्टि में उन्होंने यह स्पष्ट 
कर दिया हे कि अवंतिसुंदरी कथा और दशकुमारचरित की शैली एक-सी 
न होने से वे ग्रंथ एक ही लेखक की कृति नहीं हो सकते । श्री आगाशे? 
ने तो दशकुमारचरित को भी दंडिन्‌ की कृति नहीं माना हे । उन्होंने 
` काग्पादशो से अनेक उदाहरण दे-देकर यह बताने का प्रयत्न किया है कि 
काव्यादर्श के लेखक दंडिन्‌ दशकुमारचरित के लेखक दंडिन्‌ से भिन्न 
थे । दशकुमारचरित में व्याकरण की अनेक भूलें, गद्य में लंबे-लंबे समासों 
के न होने से ओज की कमी, भावों में ग्राम्यता, कामुकता का स्पष्ट वर्णन, 
जूआ, चोरी, व्यभिचार, खूनखराबी, ये सब बातें काव्यादर्श में वर्जित 
हैं, पर दशकुमारचरित की ये जान हैं । पर ऐसी शंकाओं का आधार केवल 
ag विश्वास है जो यह मान बैठता है कि शास्त्रीय ग्रंथों में जो कुछ नियम 
दिये गए हैँ उनका अक्षरश: पालन करना लेखक के लिए आवश्यक है। 
पर जैसा संस्कृत साहित्य में प्रायः देखा गया है काव्य सिद्धान्तों के आदेश 
और उनके पालन में काफ़ी अंतर है । यह बात मान लेने में क्या कठि- 
नाई है कि काव्यादर्श लिखने के पहले दंडिन्‌ की शेळी कुछ और थी और 
उसके बाद कुछ और । मुझे तो ऐसा मालूम पड़ता हे कि दंडिन्‌ गुणाढ्य 
की बृहत्‌कथा से बहुत प्रभावित थे । wea ने जिस समाज का 
चित्रण किया हे वह रूढ़िगत संस्कृत साहित्य का काल्पनिक समाज न 
होकर जीते-जागते, हँसते-खेलते, खाते-खिलाते समाज का चित्र हे । 
ऐसे जीवित समाज के चित्रण के लिए सीधी-सीधी पर चोट करने वाली 
शेली की आवश्यकता थी और दंडिन्‌ ने उसे बेखटके अपनाया । 
अभी तक दंडिन्‌ का ठीक-ठीक समय भी निरिचत नहीं हो पाया है, 
'पर काव्यादर्श के आधार पर यह कहा जा सकता है कि वे भामह (करीब 
७०० ई० ) के पहले हुए होंगे । भामह ने दंडिन्‌ के कुछ काव्य-सिद्धान्तों का 
खंडन किया है जिससे पता चलता हे कि दंडिन्‌ भामह के पहले हुए होंगे । 
१. इंडियन हिस्टॉरिकल क्वार्टरली, १, ३१ से; ३,३९४ से 
२. दशकुमारचरित, प्‌. XXV से, दुसरी आवृत्ति, बंबई १९१९ 

श्री कॉलिन्स* ने भौगोलिक आधारों पर यह स्थिर करने की चेष्टा 
की है कि रघुवंश और दशकुमारचरित का समय एक था। उनके अनुसार 
दशकुमारचरित के भौगोलिक आधार दो तरह के हँ--एक तो उसमें 
प्राचीन भौगोलिक नाम आये हैं और दूसरे तत्कालीन । अवन्ती, शूरसेन 
और त्रिगतं प्राचीन भौगोलिक नाम हैं । विदेह से शायद यहां लिच्छवियों 
से मतलब है। श्रावस्ती से यहां कॉलिन्स स्थाण्वीसवर का तात्पर्य मानते 
हैं, पर उनके इस मत में कोई तथ्य नहीं है । रघु के दिग्विजय का भूगोल 
रामायण पर आश्रित है । उसमें मत्स्य, सिन्धु-सौवीर सुराष्ट्र और काशी 
का उल्लेख नहीं है । कॉलिन्स का मत है कि कालिदास का ऐसा करना 
गुप्तकाल के राजनीतिक फेरबदल का द्योतक है । उस समय मत्स्य माळवा 
मिल चुके थे तथा क्षत्रपों के जीतने के बाद चन्द्रगुप्त द्वितीय ने सुराष्ट्र 
को भी मालवे के ही आधीन कर लिया था ।काशी कौशाम्बी के 
साथ मिल चुकी थी, लेकिन इन्दुमती के स्वयम्वर में जो भौगोलिक 
नाम आये हैं उनमें श्री कॉलिन्स तत्कालीन राजनीतिक अवस्था का 
आभास पाते हैँ । ये नाम हें--विदर्भ, मगध, अंग, अवन्ती, अनूप, शूरसेन, 
कलिंग, पांड्य और उत्तरकोसल | इनमें छः नाम यथा विदर्भ, मगध, 
अंग, मालव, माहिष्मती और कलिंग दशकुमारचरित में भी आये हैं । 
कॉलिन्स श्रावस्ती का सम्बन्ध उत्तरकोसल से नहीं जोडते । रघुवंश 
में पांड्यों का ज़िक्र है पर उसकी जगह दशकुमारचरित में बनवासी 
का नाम आया है । सुह्णम, कामरूप और यवन नाम भी रघुवंश और 
दशकुमारचरित में समान हैं । दशकुमारचरित में कुछ नाम भी एसे हैँ 
जैसे विदर्भ, कोसल, काशी, पुंड, आंध्र, लाट और पाटल, जिनका उल्लेख 


oan! 


रघुवंश में नहीं मिलता । फिर भी दोनों ग्रंथों में आठ नाम. समान हे, - 


` जिनसे शायद यह कयास किया जाता है कि रघुवंश और दशकुमारचरित 


का समय एक ही रहा होगा | 
१. एम. कॉलिन्स, जियोग्राफिकल डेटा आफ रघुवंश ऐंड 
ददाकुमारचरित, लाइप्सीज १९०७ 

रघुवंश और दशकुमारचरित में मालवा उत्तरी साम्राज्य का एक 
अंग माना गया है। इसी बुनियाद पर काँलिन्स का ख्याल है कि दंडिन्‌ और 
कालिदास दोनों ही बाद के गुप्त राजाओं के दरबार में रहें होंगे । अंग देश 
की राजधानी चम्पा में कॉलिन्स के अनुसार मौर्यवंश राज करता था 
और उनका सम्बन्ध कॉलिन्स ने मौखरियों से जोड़ने की चेष्टा की । 
रघुवंश और दशकुमारचरित में विदर्भ से वाकाटकों के राज्य की ओर 
इशारा माना गया हे कॉलिन्स की राय में वाकाटक अपने को शायद 
भोज कहते थे । विदर्भ के अन्तर्गत छः राज्य और थे जिनके नाम # 
दशकुमारचरित में अश्मक, कुन्तल, मुरल, ऋषि, कोंकण, और शशिक 
या नाशिक गिनाये गए हैँ । 

कॉलिन्स ने रघुवंश और दशकुमारचरित के जो भूगोल की तुलना 
करके निष्कर्ष निकाले हे वे मुझे कुछ ठीक नहीं जंचते | बहुत संभव है 
कि दंडिन्‌ की कथाओं का आधार वृहत्‌कथा थी और शायद उन कथाओं. 
के प्राचीन भौगोलिक संकेत भी दशकुमारचरित में आ गए । इस 
बात में कुछ तथ्य है, इसका पता विदभे के प्रतिराज्यों के नाम से मिलता 
हुँ । अश्मक से इस तालिका में बरार के दक्षिण का बोध होता हे । कुन्तल 
की सीमा उत्तर में नमदा, दक्षिण में तुंगभद्रा, पश्चिम में अरबसागर 
और उत्तरपूर्वं में और दक्षिणपूर्व में गोदावरी और पूर्वी घाट तक पहुँ- 
चती थी। ऋषिक शायद विदर्भ और माहिष्मती के बीच में कहीं रहते ü 
थे । अगर वास्तव में ये देश वाकाटकों के राज्य में थे तो इनके नाम | 
वाकाटक अभिलेखों में अवश्य मिलने चाहिएँ, पर सिवाय अशमक को 
छोड़कर दूसरा नाम उन लेखों में नहीं मिलता । इसके विपरीत अगर हम 
इन नामों की खोज सातवाहन अभिलेखों में करते हैं तो हमें फौरन पता 
चल जाता हे कि दशकुमारचरित में वणित विदर्भ के छः प्रतिराज्य 
गुप्तकाल के न होकर सातवाहन युग के थे यह्‌ बात सब पर विदित है 
कि गुणाढ्य जिनकी कथाओं के आधार पर दशकुमारचरित की रचना हुई 
सातवाहन युग के थे । सातवाहन राज्य की जो सीमा वृहत्कथा में दी 

गई होगी उसीका उल्लेख हम दशकुमारचरित में भी पाते हें । इस 
सम्बन्ध में हम पाठकों का ध्यान गोतमीपुत्र की माता बालश्री के नासिक 
वाले लेख की ओर दिलाना चाहते हे ।* बालश्री ने अपने अभिलेख में 
उन देश और जातियों की तालिका दी हे जिन पर गोतमीपुत्र का राज्य 
था। इस तालिका में असिक शब्द ऋषिक के लिए आया ह । मूलक से शायद 
दशकुमारचरित के मुरल का उद्देश्य हे । दशकुमारचरित के कोंकण के 

लिए इस लेख में अपरांत शब्द का उल्लेख किया गया हे ; विदर्भ दोनों 
ही मे समान हे ।२ 
| श्री आगाशे तो दशकुमारचरित को ग्यारहवीं सदी की कृति मानते 
हे अपने मत की पुष्टि में श्री आगाशे का कहना हे कि जिस सामाजिक 
दशा का वर्णन दशकुमारचरित मे आया है वह ग्यारहवीं सदी की हे 
उनकी राय में दण्डिन्‌ को मुसलमानी व्यापारियों का पता था इसलिए 
दशकुमारचरित १०वीं सदी के बाद का होना चाहिए | इस संबंध में 
उन्होंने हीरों के यवन व्यापारी खनति और यवन नाविक रामेषु को, 
जिनका उल्लेख दशकुमारचरित में हुआ हे, मुसलमान व्यापारी मान 
छिया है, पर वास्तव में ऐसी बात नहीं है। यवन खनति की व्युत्पत्ति 
ईरानी कन्दन, जिसका अर्थ खोदना होता है, से की जा सकती हे । 
Sto उनवाला ने मुझे बताया है कि रामेषु तो निश्चयपूर्वक सीरियन 
शब्द है जिसके अर्थ होते हे “सुंदर ईसा' । अगर उपर्युक्त शब्दों की 
व्युत्पत्ति ठीक हे तो निश्चयपूर्वक यह कहा जा सकता है कि दशकुमारचरित 
छठी सदी का होना चाहिए, जब भारत के समुद्री व्यापार पर ईरानियों 
का काफी प्रभाव था । में “प्राचीन भारतीय वेषभूषा' में दिखला चुका 
हूँ कि अजंता के तथाकथित ईरानी प्रणिधिवर्ग के चित्रण में वास्तव में 
किसी भारतीय राजा के पास सीरियन व्यापारियों द्वारा भेंट देने का 

१. Way केटलाग ऑफ इंडियन क्वाइन्स, पृष्ठ XXX A 

२. वही, Fo XXXVIII से 

३. मोतीचन्द्र, प्राचीन भारतीय वेषभूषा, To २११-२१२ 

चित्रण है । इस बात से भी इसकी पुष्टि हो जाती है कि सीरियन 
व्यापारी भारतीय बन्दरगाहों में बराबर व्यापार के लिए आया-जाया 
करते थे । श्री आगाशे का यह मत कि दशकुमारचरित में ११वीं सदी 
की सामाजिक अवस्था का चित्रण हे विशेष महत्त्व नहीं रखता, क्योंकि 
दशकुमारचरित में जिस समाज का हम दर्शन करते हे उसी 
तरह के समाज का दर्शन हम शूद्रक के मृच्छकटिक, बुधस्वामिन्‌ के 
वृहत्‌कथाइलोकसंग्रह और संघदास के वसुदेव fest में पाते हे । ये 
सब ग्रंथ ईसा की छठी सदी के पहले के हुं । इसलिए दंडिन्‌ का भी समय 
पांचवीं-छठी सदी होना चाहिए । 
यह बहुत संभव हूँ कि दंडिन्‌ ने अपनी कथाओं का रूप और 
कहने का ढंग गुणाढ्य की वृहत्‌कथा से लिया । दशकुमारचरित में TST 
अथवा वृहतूकथा का कोई सीधा उल्लेख तो नहीं आया है, पर दशकुमार- 
चरित के प्रथम उच्छूवास में सुरतमंजरी कहती है कि वेगवत का पौत्र 
और मानसवेग का पुत्र वीरशेखर विद्याधरों के सम्राट्‌ के संतान का 
वैरी था। इस उल्लेख से पता चल जाता है कि दंडिन्‌ को वृहत्‌कथा का 
पता था । वृहत्‌कथा को कहानियों में जिस तरह नरवाहनदत्त के साथी 
उनसे मिलकर अनेक विचित्र घटनाओं और साहसिक कार्यों का 
वर्णन करते हैं उती तरह दशक्रुमारचरित के पात्र भी । कुछ विद्वानों की 
राय है कि दंडिन्‌ दशकुमारचरित को काफ़ी बड़ा बनाना चाहते थे पर p 
किसी कारणवश वे ऐसा न कर सके । जिस दशा में दशकुमारचरित 
प्राप्त है उससे तो यही पता चलता है कि बिना उसका आदि-अंत लिखे 
हुए ही दंडिन्‌ ने उसे अधूरा छोड़ दिया । बाद के लेखकों ने उसमें i- 
पीठिका और उत्तरपीठिका जोड़ दिया । पूर्वपीठिका के लेखक के नाम 
का तो पता नहीं चरता पर उत्तरपीठिका के लेखक कोई चक्रपाणि 
दीक्षित थे जिनके वारे में कुछ पता नहीं चलता । लगता है, पूर्वपीठिका । 
दंडिनूकृत होने में कुछ प्राचीन पंडितों को भी संदेह था, इसलिए * 
भट्टनारायण नामक एक विद्वान्‌ ने एक दूसरी पूर्वपीठिका लिखी जिसमें 

दशकुमारचरित के उच्छवासों का क्रमबद्ध वर्णन हे । 

छपे हुए दशकुमारचरित में जो पूर्वपीठिका मिलती है उसमें 
तो केवल पहली कहानी के पहले की भूमिका होनी चाहिए थी, पर 
उसमें दशकुमारचरित के दसकुमारों की कहानी पूरी करने के लिए 
दो कुमारों की कथाएं जोड़ दी गई हैं । दंडिन्‌ ने तो अपनी कहानियों 
में केवल आठ कुमारों की कहानियां दी हैं और उनमें भी आठवीं 
कहानी अधूरी हे । पूर्वपीठिका में अर्थपाल, प्रमति और विश्रुत की जो 
वंश-परम्पराएं दी गई हे उन वंश-परम्पराओं का मेल दंडिन्‌ की कहानियों 
में दी गई वंश-परम्पराओं से नहीं खाता । दंडिन्‌ की कहानी में अर्थपाल 
और प्रमति कामपाल के क्रमशः कान्तिमती और तारावली से पुत्र हे पर 
पूर्वपीठिका में अर्थपाल को तारावली का पुत्र माना गया हे तथा प्रमति 
को मंत्री सुमति का पुत्र माना गया हूँ । दंडिन्‌ के अनुसार विश्रुत के 
दादा सिंधुदत्त और पिता वेश्रवण थे, पर पूर्वपीठिका में उसके दादा का 
नाम पद्मोद्भव दिया गया है । कीथ के अनुसार पूर्वपीठिका में दी गई 
सोमदत्त, मित्रगुप्त और मंत्रगुप्त की वंशावलियां बनावटी हैं । दंडिन्‌ के 
अनुसार तो ये कुमार दूसरी स्त्रियों से कामपाल के पुत्र और राजवाहन 
के सौतेले भाई थे । दंडिन्‌ की कहानी में जब चण्डवर्मन्‌ राजकुमार 
राजवाहन को राजकुमारी के पास देखता है तो उसे धम की आउड़ में 
वि लोगों को धोखा देनेवाला कहता हे, पर पूर्वपीठिका में इस घटना का 
| उल्लेख नहीं आता । उसमें तो राजवाहन को एक जादूगर की 
सहायता से अपना काम साधते बतलाया गया हे । उपहारवर्मन्‌ की 
कहानी में तो यह वात साफ तौर से कही गई ह कि उसे एक ऋषि 
ने पाला, पर पूर्वपीठिका में यह काम एक राजा को सौंपा गया हे ॥ | 
पूर्वपीठिका के अंत का भी पहली कहानी से मेल नहीं खाता । 
दंडिन्‌ के अनुसार राजकुमारी के साथ भोग-विलास करने के बाद 
उसके प्रेम के पुनः उद्दीपन के लिए राजवाहन ने प्रेम-कथाएं कहीं, पर 


~ 


पूर्वपीठिका में तो यह अवसर प्रथम संगम का माना गया है और यह 

कहा गया है कि राजकुमारी के श्रवण-सुख के लिए ही ये कहानियां कही 
गई । पूर्वपीठिका में यह भी कहा गया हे कि उन कहानियों के विषय 
sits न होकर ब्राह्मणों के चौदह लोक थे । पर जैसा दंडिन्‌ ने छठी 
कथा में स्वयं कहा हे, उसका उद्देश्य प्राचीन श्वृंगारिक कथाएं कहना 
था । दशकुमारचरित के अंत से पता लगता हे कि दण्डिन्‌ एक आदर्श 
राजा का चित्रण खींचना चाहते थे, पर पूर्वपीठिका में इसका पता नहीं 
चलता | दंडिन्‌ का मुख्य उद्देश्य कहानी कहना था, इसीलिए दशकुमार- 
चरित में उपदेश देने की प्रवृत्ति कम दीख पड़ती है । कहानी कहने के 
लिए सीधी-सादी चलती हुई भाषा की आवश्यकता होती है और शायद 
इसीलिए गुणाढ्य की मनोहारी शैली का दंडिन्‌ ने उपयोग किया । अलं- 
कारों और समासों की मदद से शैली में गम्भीरता का प्रयत्न दशकुमार- 
चरित में नहीं दीख पड़ता । दशकुमारचरित का मुख्य उद्देश्य जन-जीवन 
की, जिसमें बड़े-छोटे सब आ जाते हैं, झलकें दिखलाना था । कहानियों 
में हम जादूगर और पाखंडी साधु, राजकुमारियां और राजे-महाराजे, 
वेश्याएं और चोर तथा प्रेम से अंधे बने हुए कामुकों का चित्र देखते हैं । 
राक्षसों का तो कभी-कभी दर्शन हो जाता है, पर देवता बेचारे कहानियों 
में जगह नहीं पाते । कहानियों के चरित-नायक द्वारा पर-स्त्री हरण और 
खूनखराबे को उचित साबित करने के लिए शास्त्रों के वचन उद्धत किये गए 

। अपहारवमन्‌ चोरों का राजा हूँ जो कर्णीसुत मूलदेव कृत चौर्य-शास्त्र के b 
सहारे चोरी करता हे हालाँकि उसके चोरी का उद्देश्य एक लुटे हुए भलेमा- 
नस को सहायता करना और नगर के कंजसों को लटना हें । मंत्रगृप्त 
एक बेवकूफ राजा को इसलिए समद्र में स्नान करने के लिए उक- 
साता हैँ कि उससे उसकी सुंदरता बढ़ जायगी | फिर उसे धोखे से मारकर 
स्वयं उसकी जगह प्रकट होकर लोगों से कहता हे कि भगवान की कृपा 
से राजा का रूप बदल गया । घोखेबाजी से अपने एक साथी को बढ़ावा 
देने के लिए विश्नुतदुर्गा के नाम का सहारा लेता हें। दंडिन्‌ ने ब्राह्मणों 
का मज़ाक तो उड़ाया हे ही, दिगंबर जेन और बौद्ध भी उसकी चोट से 

<a बच पाए हैं। व्यापारी का हिंदू बेटा वसुपालित काममंजरी से लुटकर 
नंगा वन गया | बाद में वह दिगंबर साधु बन बैठा । अपहारवर्मन्‌ से मिलने 
पर उसने कहा कि लोभ और उपवास से उसे तकलीफ़ पहुँचती थी और 
वह जैनों द्वारा हिदू देवी-देवताओं को गाली दिया जाना नहीं सह सकता 
था । कुछ बौद्ध भिक्षुणियों को कुटनियां बताया गया हे । 
ब्राह्मणों और देवताओं की हँसी तो दशकुमारचरित में साधारण 
बात है । एक जगह दंडिन्‌ ने ब्राह्मणों को धरणितलतेतिल यानी पृथ्वी 
का गेंडा कहकर उनकी हँसी उड़ाई है। इसके विपरीत पूर्वपीठिका में 
ब्राह्मणों की महिमा गाई गई हे और लड़ाइयों में जीत का श्रेय देवताओं 
को दिया गया हे । बिल साधना, मसान जगाना, सिद्धांजन इत्यादि 
तत्कालीन मूढ़ विश्वासों का भी उल्लेख बेखटके किया गया हे । 
दशकुमारचरित के प्रधान पात्र तो जीते जागते हैं ही, उसके 
मामूली पात्र भी गतिवान हैं । मारीचि ऋषि, व्यापारी वसुपालित, वेश्या 
काममंजरी, मुर्गों की लड़ाई के समय प्रमति से मिलने वाला बूढ़ा 
ब्राह्मण पांचालशर्मा, राजकुमारी के प्यार के धोखे में पड़ा हुआ शहर 
कोतवाल कांतक, इन सब के चित्र बड़ी खूबसूरती से खींचे गए हैं । 
संस्क्रत-साहित्य में मर्यादित हास्य की कमी है, पर दशकुमारचरित 
की हँसी और फबतियां तो आजकल के हास्य जेसी लगती हैं। दश- 
कुमारचरित के पात्र चाहे वे राजा हों या रंक, अपना काम पूरा कर 
दिखलाने पर तैयार रहते हैं; उन्हें धर्म-अधर्म का कोई विचार नहीं होता 
और इसीलिए उनके करतब बहुधा हमें हँसाते हें । तपस्वी मारीचि और 
वेश्या. काममंजरी की कहानी हँसी से भरी हे । काममंजरी मारीचि के 
पास जाकर तपस्या की नकल साधती हे । बेचारे ऋषि उसका ध्यान 
तपस्या की कठिनाइयों पर खींचते हे और उसकी मां से उसे कुछ दिन 
आश्रम में छोड़ देने को कहते हे जिससे उसकी अकल ठीक हो जाय; लेकिन 
सबक उल्टा तपस्वी को लेना पड़ता हे । अपहारवर्मन्‌ चंपा के कंजूस 
व्यापारियों को लूटने के लिए चोरी करता हे । बड़ी होशियार काम- 

मंजरी को भी उससे मात खानी पड़ी । उसने धनमित्र को एक gear 
राजा के पास ले जाने को कहा और यह बतलाने को कहा कि एक ऋषि 
के प्रभाव से उस बटुए में यह सिफ्त थी कि वह धन से किसी वेश्या का 
घर भर दे, पर केवल शर्त एक थी कि वह वेश्या लोगों का लूटा धन लौटा 
दे और खूब दान-दक्षिणा दे इस तरह बटुए की बड़ी शोहरत मच गई | 
इसी बीच में अपहारवर्मन्‌ काममंजरी की बहन रागमंजरी के प्रेम में 
फंस गया । काममंजरी की एक बौद्ध-दृतिका के मार्फत यह बात पक्की 
पाई कि धनमित्र से बटुआ चुराकर काममंजरी के हवाले करने i 
पर रागमंजरी उसको हो जायगी । मिलीभगत के अनुसार बटुआ 
काममंजरी के हाथ लगा। उधर अपहारवर्मन्‌ ने धनमित्र के राजा 
के पास जाकर फ़रियाद करने को कहा कि बटुआ काममंजरी ने . N 
चोरी कर लिया था। काममंजरी ने बहकावे में आकर अपनी लूटी हुई 
रकम लोगों को लोटा दी थी । अपहारवर्मन्‌ से उकसाई जाकर काम- 
मंजरी ने बटुआ चुराने का दोष अर्थपति के सर मढ़ दिया । राजा ने 
उसके मारने की आज्ञा जारी कर दी, पर धनमित्र के यह कहने पर कि 
मौयों की आज्ञा से ऐसे कुसूरों के लिए वैद्य अवध्य थे, राजा ने अर्थपति 
को देश-निकाला का दण्ड दिया। अपहारवर्मन्‌ ने तरस खाकर 
अर्थपति की जब्त रकम से कुछ रकम काममंजरी को दिलवा दी। इस 
तरह अपहारवर्मन्‌ को पूरी कहानी में हँसी का पुट है । मित्रगप्त चन्द्रसेना 
को एक ऐसा अंजन देना चाहता है जिसके लगाने से वह बंदरिया- 
सी दीख पड़े । पर वह बंदरिया बनने को तैयार नहीं थी । अर्थपाल 
एक स्त्री की तुलना उस राजलक्ष्मी से करता हे जो at राजाओं के 
दर्शन से बचने के लिए पाताल में घस गई हो । 

दंडिन्‌ का संस्कृत-गद्य पर पूरा अधिकार है। उसकी भाषा सीधी- 
सादी और आडंबर-रहित है, पर कहीं-कहीं वर्णनों में उसने भाषा पर 
अपना अधिकार बतलाया है | ठीक-ठीक भावःप्रदर्शन उसके गद्य की जान 
हैं । उसकी शब्द-योजना ऐसी है जिससे रस स्वयं छलक पड़ता है । उसके 

वर्णन कभी दुहराए नहीं जाते । सुन्दर राजकन्याओं के नखशिख के 
वर्णन अद्वितीय हैँ। एक जगह प्रभात की शोभा का काफी सुन्दर शाब्दिक 
चित्रण हे । एक भयंकर अकाल का वर्णन करते हुए उसने कथा-साहित्य 
में सादृस्यवाद का सुंदर रूप उपस्थित किया है । 

हम पहले कह आए हैं कि दशकुमारचरित में भारतीय समाज 
के निम्नस्तर का दिग्दर्शन है तथा राजाओं के पड्यन्त्र और राजमहलों 
में होनेवाले दुराचारों की ओर संकेत हे । दशकुमारचरित के राजा 
और राजकुमार कामुकता के शिकार दिखलाए गए हैँ जो अपना 
मतलब गाँठने के लिए कोई भी काम कर गुजरने से नहीं हिचकिचाते 
Ti शायद इसीलिए विश्रुत की कहानी में दंडिन्‌ ने विदर्भ के 
राजा पुण्यवर्मन्‌ के चरित्र में एक आदर्श राजा की तसवीर खींची 
हे । पुण्यवर्मन्‌ सुन्दर, बलवान, बुद्धिमान्‌, धर्म-शास्त्र की आज्ञा 
पालन करने वाले, लोकोपकारी, विद्वानों और सेवकों का आदर 
करने वाले, उलूल-जुलूल बातों पर कान न देने वाले, कलाओं में 
पंडित, राजकर्मचारियों पर निगाह रखने वाले और चातुवर्ण्य की व्यवस्था 
कायम रखने वाले थे। एक कुशल राजा के लिए राजनीति का ज्ञान भी 
आवश्यक था । विहारभद्र ने अपनी जिस बुरी सलाह से अनंतवर्मन्‌ को 
बहकाने की कोशिश की उसमें भी एक आदर्शं राजा की दिनचर्या पर 
काफी प्रकाश पड़ता है । राजा सवेरे ही उठते थे, फिर हाथ-मुंह धोकर 
आय-व्यय का हिसाब सुनते थे । दिन के दूसरे भाग में ये मामले-मुकदमे 
सुनते थे । इसके बाद वे तीसरे पहर भोजन करते थे । दिन के चौथे पहर 
में कर और नजराना वसूल करते थे, पाँचवें पहर में मंत्रियों से सलाह- 
मशविरा करते थे तथा दूतों और चरों से राज्य का हालचाल सुनते थे । 
दिन के छठे भाग में वे आराम करते थे अथवा गुप्त मंत्रणा। दिन के सातवें 
भाग 'में उन्हें सेना की निगरानी करनी पड़ती थी और आठवें भाग में 
वे सेनापति के साथ बातचीत करते थे | साँझ होते ही उन्हें संध्यावंदन 
करना पड़ता था । रात के पहले पहर में वे गृप्तचरों से ख़बरें सुनकर 

गप्त रूप से शत्रओं को भड़काने का हुक्म देते थे। रात के दूसरे पहर में खा- 
पीकर स्वाध्याय करते थे और तीसरे पहर का घंटा बजते ही सो जाते 
थे । तीन घंटे सोने के बाद वे दूतों से मिलते थे और अंत में पुरोहित से 
शकुन-अपशकुन की बातें सुनकर दानः दक्षिणा की व्यवस्था करते 
थे । इस दिनचर्या का पालन कितने राजे करते थे, यह तो संदेहास्पद हैं, 
पर प्राचीन भारत का यह एक आदर्श था, इसमें संदेह नहीं । 

शिकार, जूआ, वेश्यागमन और शरावखोरी, ये सब वस्तुएँ राजाओं 
के लिए निदनीय ठहराई गई है, पर चन्द्रपालित ने अनंतवर्मन्‌ को इन आदतों 
के गुण बतलाए। शिकार से कसरत होती है, पैरों में तेजी आती हैं, तन्दु- 
रुस्ती बढ़ती है, मौसम की कठिनाइयों को सहने की आदत पड़ती हैँ 
पशुओं की प्रकृति का अच्छा अध्ययन होता है, जंगली पशुओं के मार डालने 
से खेती को रक्षा होती है, रास्तों पर लगने वाले शेर-बाघों का खतरा दूर 
होता है, भौगोलिक ज्ञान बढ़ता हे, और पशुओं से जंगली जातियों की रक्षा 
होती 21 जूए से त्याग-भावना बढ़ती हूँ। हार-जीत में समभाव 
रहता है, मर्दानगी आती है । पासे फेंकते समय इतनी चालाकी बरती जाती 
है कि ata कुछ-का-कुछ पड़ता है । खेल में ध्यान देने से एकाग्रता बढ़ती है 
तथा जीत के लिए निरंतर कोशिश करने से हिम्मत बढ़ती है । बदमाशों से 
साबका पड़ने पर जीवट बढ़ता हे और जुआरी किसी के आगे हाथ नहीं 
Hor | वेश्या के साथ से तो नाशवान धन का सदुपयोग होता 
है और अबला की सहायता । वेश्याओं के साथ से मर्दानगी बढ़ती है, दूसरों 
के भावों को समझने की ताकत आती हूँ । तर माळ उड़ाने से कंजूसी गायब 
हो जाती है । उनके साथ बैठने से कलाओं के प्रति अनुराग बढ़ता है। दूसरों 
से तरकीब के साथ माल हथियाने की विद्या भी वह उनसे सीखता है | चीज़ों 
को हिफाजत से रखने की विद्या उसे आती है। wal को मनाने की विद्या वह 
सीखता है । बातचीत का शऊर आता है | अच्छे गहने-कपड़े पहनने का 
सलीका आता है और चार मित्रों में बैठने की आदत पड़ती है। और शराब- 
खोरी ? शराब तो एक उपकारी वस्तु हे । उससे तन्दुरुस्ती और जीवन बढ़ता 

है, पीने से दुःख दूर होता है, अभिमान जागता हुँ और कामेच्छा बढ़ती है । 
शराबी कभी मन में बुराई नहीं रखता । पीने वाले के पास चार मित्र इकट्ठा 
हो जाते हे । शराबी कड़ककर बोलते हे और उनमें दहशत का नाम नहीं 
होता । 

इस दर्शन का प्रभाव अनंतवर्मन्‌ पर वैसा ही पड़ा जैसा पड़ना 
चाहिए था। राजा के दुगूणा का प्रभाव प्रजा में फेल गया | मदमत्त राजां 
की यह हालत देखकर कर्मचारी लूट मचाने लगे. आमदनी घटने लगी, 
खच AST लगा | शराव की दावतों में अपनी स्त्रियों के साथ राजा के _ 
सरदार और नागरिक शामिल होने लगे । रानियों का चरित्र गिर गया और 
उनके देखा-देखी नगर की स्त्रियों में व्यभिचार बढ़ गया गुडापन उभड़ 
गया और लूट-मार का बोलवाला हो गया । जब प्रजा शिकायत करती 
थी, तो राजा उसी को दंड देते थे। 

इस बड़ती हुई अराजकता को देखकर विदर्भ के भीतर बहुत से शत्रु 
भुत पड़ | उन्हाने खबर उड़ा दी कि जंगली जानवरों से पहाड़ी दरें खतर- 
नाक बन चुके थे । बेचारे यात्री जब झाड़ियों वाले रास्ते से गजरने लगे तो 
शत्रु के जासूसों ने उसमें आग लगवाकर लोगों को जलवा डाला । वे विदर्भ 
वालों को शिकार करने के लिए उकसाकर उन्हें चुपके-चुपके मार डालते थे। 
प्यासे राहगीरों को भुलावा देकर वे दूर ले जाते थे और agi में गिराकर' 
उन्हे मार डालते थे। कभी वे उन्हें नदी के कमजोर कगारों पर ले जाकर 
नदी में गिराकर मार डालते तो कभी उनके पैरों में चभे कांटे निकालने 
के बहाने जहर से बुझी सूइयों से वे उन्हें काल के हवाले कर देते । कभी वे 
यात्रियों कों तीरों का निशाना बना देते; कभी वे यात्रियों को पहाड़ की 
चोटी पर चढ़ने को उत्साहित करते और पीछे रह जाने वाले यात्रियों को 
ag म गिराकर मार डालते । कभी-कभी वे जंगल के अफसरों का वेष धर 
कर राजा के सैनिकों को पकड़ ले जाते। ये जासूस जूएखानों, मुर्ग की लड़ाइयों 
अथवा मेले-तमाशे में घुस पड़ते और मारकाट मचा देते | खन-खराबा उनके 
TIY हाथ का खेल था | पकड़े जाने पर वे अपना दोष गवाहों के सर मढ़ देते । 

जासूस स्त्रियां लोगों को दुराचार के लिए उकसातीं और मौका पड़ने पर 
उनके साथी कामुकों को खतम कर देते | कभी-कभी ये जासुस खजाना खोदने 
अथवा किसी साधु के दर्शन के वहान बाहर ले जाकर उन्हें मार डालते । 
कभी वे लोगों को बढ़ावा देकर मस्त हाथी पर चढ़ा दते और बाद में उस 
पर से गिराकर उन्हें कुचलवा देते । उपजाऊ क्षेत्र को वे नष्ट करवा दत 

तथा रिश्वत देकर जंगली हाथियों को छुड़वाकर सारा प्रदेश तहस-नहस 
करवा देते | जमीन-जायदाद के झगड़ों में वे एक फ़रीक वाले को मार देते 
और उसका दोष दूसरे फ़रीक पर पड़ता । सामंतों के प्रदेशों में भी वे गुंडों- 
बदमाशों को मारकर उसका दोष विरोधियों पर डाल देते । जासूस वेश्याओं 
की सहायता से सैनिकों में रोग फैलाते तथा जहर देकर सेनापतियों 
को मार देते | 

HAT, वेश्या और शराब के HCA पडकर किस तरह राजा और 
प्रजा की हानि होती है उसका इतना सटीक चित्र साहित्य में और कही नहीं 
मिलता प्राचीन युग के जासूसों के कारनामों का जो वर्णन दंडिन्‌ ने किया 
कौटिल्य के अर्थशास्त्र में भी उसका वर्णन हे । अपनी कहानियों में दंडिन्‌ 
ने चोरी, वेश्यागमन, जए इत्यादि का खुलकर वर्णन किया हैं, पर विश्वत 
की कहानी में उसने यह बतलाने का प्रयत्न किया है कि हद के बाहर हो 
जाने पर ये ही बातें नाश का कारण बनती हूं । 

दंडिन्‌ के समय के समाज में वेश्याओं का एक अपना स्थान AT | 
वेश्याओंके जीवन और कारनामों का जो वर्णन हमें कामशास्त्र में मिलता हे, 
उसी से मिलता-जुलता वेश्या-जीवन का चित्रण दशकुमारचरित में हुआ all 
मारीचि के सामने काममंजरी की माता वेश्याओं के लालन-पालन और जीवन 
का विशद वर्णन करती है । बचपन से ही उसकी खूब मालिश होती थी, उसका 
तेजबल बढ़ाने के लिए और अंगों को सुडौल रखने के लिए उसे कम भोजन 
दिया जाता था। पांच वर्ष की उम्र से ही उसे पुरुषों से अलग रखा जाता AT | 
उसके जन्म-दिन और त्यौहारों पर उत्सव मनाया जाता था। विधिपूर्वक 
कामशास्त्र की उसे शिक्षा दी जाती थी नृत्य, गीत, वाद्य, नाट्य, पाकशास्त्र, 


CC-0. Gurukul Kangri Collection, Haridwar 
REM Mee. __ © ‘SF .-.. 


न, 


I ०२०२००० 


Digitized by Arya Samaj Foundation Chennai and eGangotri 


E RR ४ 


गंध और पुष्पकला, लिपिज्ञान और हाजिर-जवावी की उसे शिक्षा दी जाती 
थी, व्याकरण और न्याय का भी उसे मामली ज्ञान करा दिया जाता था । 
उसे जीविकोपार्जन, क्रीड़ाकौशल और जूए को शिक्षा दी जाती थी । रतिः 
केला म उसका ज्ञान बढ़ाया जाता था । यात्रा तथा उत्सवों के समय कपडे 
लत्ते से सजाकर उसका प्रदर्शन होता था । उस्तादों से संगीत की तालीम 
दिलवाई जाती थी । चारों ओर उसके कलाज्ञान की शोहरत मचवा दी जाती 
थौ । लक्षणज्ञ उसके शुभ लक्षणों की खबर उड़ा देते थे । पीठमर्द, विट 
विदूषक और भिक्षुणियां नागरिकों के जलसों में उसके रूप, शील सौंदर्य 
और माधुर्य का वर्णन करते थे । युवकों को अपनी ओर खींचकर वह उनसे 
गहरी फीस वसूल करती थी । इसके बाद खाला उसके लिए रूपवान, शील- 
वान्‌, कुलीन और धनी प्रेमी की खोज करती थी । अगर एसा असामी खद 
स गया तो ठीक है नहीं तो उसे KATAT पड़ता था। अगर ग्राहक खुदमुख्तार 
Tal हुआ तो गांधवे विवाह का भय दिखलाकर उसके अभिभावक से रकम 
वसुल की जाती थी । कम रकम मिलने पर भी इस आशा से कि प्रेमी के 
खुदमुख्तार होने पर काफी रकम मिलेगी, उसकी आवभगत'की जाती 
थो । आशिक से एकचारिणी ब्रत का दिखावा दिखलाया जाता था | नखरे 
दिखलाकर आशिकों को फंसाया जाता था । दूसरे की उदारता दिखलाकर 
लोभी प्रेमी को रकम देने को उत्साहित किया जाता था । आशिक के खक्ख 
पड़ जाने पर उस पर हॅसकर, गालियां देकर, उसकी माशूका को रोककर, 
उसे लज्जित करके निकाल बाहर किया जाता था, इत्यादि । मारीचि के साथ 
रहकर काममंजरी ने ध्म, अर्थ और काम के सापेक्ष गणों का बखान किया 
और उन्हें यह बतलाया कि काम और अथे से धर्म केः रास्ते में पड़ने वाली 
विघ्न बाधाएं दूर की जा सकती थीं । इस उपदेश से मारीचि की क्या दुर्गति 
हुई, इसका वर्णन अपहारवर्मन्‌ की कहानी में खूबी के साथ किया 
गया है । 
दशकुमारचरित में चोरों का भी जीता-जागता चित्रण खड़ा 
किया गया ह । अपहारवमंन्‌ कर्णीसुत मूलदेव का चौर्य-शास्त्र पढ़कर पुरा 

चोर बन गया पर चोरी करने के पहले उसने जुआरी बनने की. सोची। 
जएखाने के वर्णन से पता चलता हैँ कि जुआरी प्राय: आपस म॑ लड़ बेठते 
थे।.मजवत जआरियों की लोग मदद करते थे, पर कमजोरों की लोग हँसी 
उड़ाते थे । जीत होने पर जुआरी प्रायः जीती रकम का कुछ हिस्सा बांट देते 
थे । कभी-कभी खेल में गाली-गुफ्ते का बाजार गरम हो जाता था । एक 
दिन एक भारी खिलाड़ी के हारने पर अपहारवर्मन्‌ हँस पड़ा । जुआरी ने 
क्रोध में आकर उसे खेलने के लिए ललकारा । अपहारवर्मन्‌ ने उसकी 
चुनौती स्वीकार कर ली और खेल में सोलह हजार मुहरें जीत गया । बाद में 
सबके परितोष के लिए उसने जशन मनाया । जूआखाने के अध्यक्ष को 
नाल के पैसे मिलते थे । 

जूए के बाद अपहारवर्मन्‌ का नम्बर चोरी पर आया । जूएखाने 
के विमर्दक नामक एक मित्र से.उसने शहर के व्यापारियों की टोह ली और 
एक चालाक चोर बन गया | कृष्णपक्ष की एक रात में उसने एक नीली 
चादर और एक जांधिया (अर्घोस) पहनी तथा तलवार, फर्णमूख 
(सवरी), काकली (कंची), संदंशक (संडसी), पुरुष शीर्षक, योगचूर्ण, 
योग वजिका, मानसूत्र, ककंटक (घिरनी ), रस्सी और दीपभाजन से लेस 
होकर एक रईस के घर सेध मार कर उसे लूट लिया | 

आजकल की तरह ही चोरों से बचाव के लिए नगर में पुलिस का 
प्रबन्ध था। चोरी के बाद अपहारवर्मन्‌ की नागरिक दल से मुलाकात 
हो गई और नकल साधकर वह अपने को बचा सका | एक बार तो शहर 
कोतवाल न उसे पकड़कर जेलखाने में बन्द ही कर दिया | 

दंडिन्‌ न राजमहलों का जो चित्र खींचा है, वह कामुकता और 
षड्यंत्र से भरा हे | उपहारवर्मन्‌ विकटवर्मन्‌ की रानी कल्पसुन्दरी को 


फंसाने के लिए अनेक प्रपंच रचता हे । उसी की राय से कल्पसुन्दरी ने अपने _ 


पति को सुन्दर बनने के लिए यज्ञ करने का उपदेश दिया और स्वयं. कल्प- 
सुन्दरी का रूप धरकर उसे मार डाला । पाटलिपुत्र के मंत्री सुमित्र के भाई 
ने राजकुमारी कांतिमति का भोग किया जिसके फलस्वरूप उसे .एक 

अवैध बच्चा हुआ | 

संस्कृत साहित्य में बहुधा तीतर, बटेर, मढ़ और मुर्गों की लड़ाई 
का उल्लेख हे | इन लड़ाइयों में खूब बाजी लगती थी । दशकुमारचरित में 
मुर्गों की लड़ाई का एक जगह सजीव चित्रण हुआ है । श्रावस्ती जाते समय 
प्रमति एक निगम में पहुंचा जहां नेगम लोग मुर्गों की लड़ाई में मस्त थे । 
मुर्गो को देखकर वह जरा मुस्कराया, एक बूढ़े ब्राह्मण विट ने इसका कारण 
पूछा । इस पर उसने जवाब दिया कि पूरब का नारिकेल नाम का मुर्गा 
पश्चिम के बलाका किस्म के मुर्गे से कभी नहीं जीत सकता, इसीलिए 
उसे हँसी आ गई थी । ब्राह्मण उसकी राय से सहमत हो गया । अन्त में 
वलाका ही लड़ाई जीता । 

प्राचीन भारत में कंदुक-क्रीड़ा स्त्रियों का मनचाहा खेल था । 
संस्कृत-सा हित्य में अनक स्थानों में कंदुक-क्रीड़ा का चित्रमय वर्णन आया है । 
दशकुमार चरित में कंदुकावती के कंदुक-नुत्य का बड़ा सुन्दर वर्णन हैँ । 
रत्नरंग पीठ.पर से देवी को नमस्कार करके नृत्य का आरम्भ हुआ । 

गेंद रंगबिरंगी थी । जमीन पर गेंद के उछलने पर उसने उसे बड़ी 
सफाई से रोक लिया और फिर ऊपर फेंका और चूर्णपदक दिखलाया । 
उछलती गेंद को पकड़कर उसे उछालकर अधर में पकड़ लिया । वह गेंद 
को कभी लंबा अन्तर देक रज़मीन पर पटकती तो कभी उसे जल्दी से फेंकती । 
कभी वह झूककर बाएं-दाहिने हाथ से गेंद उछारती और कभी गेंद खूब 
ऊंचा फेंकक र दस कदम आगे बढ़कर उसे रोक लेती थी । कभी वह चारों 
ओर चक्कर काटकर गेंद रोकने के लिए ठीक जगह पर आ पहुंचती । 
गेंद को जब वह तेजी से गोलाई में फेक कर चक्कर देती थी तो मानों उसके 
चारों ओर रंगीन घेरा बन जाता था । कभी कभी वह पांच-पांच 
aura देकर फेंकती थी । गेंद उछालते समय कभी-कभी उस की गति टेढ़ी 
मेढी होती थी और कभी-कभी उसके कदम बड़े अन्दाज से पड़ते थे । 

डित्‌ ने दशकुमारचरित में कभी-कभी तत्कालीन वेष-भूषा और 


प्रसाधन सम्बन्धी उल्लेख भी कर दिए हे । सूक्ष्म चित्र तिःसन शायद महीन 

काशी का कपड़ा होता था । चीन के बने रेशमी कपड़ों की काफ़ी मांग 
थी । उसे चीनांग और चीनांशुक कहते थे । कोरे कपड़े ( निष्प्रवाणि युगल) 
पहनने का रिवाज भी था । राजा परिबर्हा नामक कीमती कपड़े पहनते 
थे । कोपोन के लिए मलमल्लक शब्द आया हे । स्त्रियां कभी-कभी नीलां- 
शुक चूडिका यानी नीली मलमल की बनी चोली पहनती थीं । मध्यकालीन 
बंगाली साहित्य में पाचूड़ी शब्द में प्राचीन चूडिका बच गया है । स्त्रियों के 
गहनों-कपड़ों और प्रसाधन का भी उल्लेख है । गहनों में मणिनूपुर, कड़ा 
(कटक), ताटंक, हार, मानिक के टिकरे (रुचक) वाला सूत्र, कुंडल, 
रत्नर्काणका तथा कर्णावतंस इत्यादि नाम आए हे । गालों पर नकाशियां-- 
जिन्हें विशेषक कहते थे--लिखने की प्रथा थी । कर्पूर इत्यादि से सुवासित 
पान लोग खाते थे । 
अन्त में में अनुवाद के सम्बन्ध में दो शब्द कह देना चाहता हूं । 
अनुवाद दो तरह के होते S| एक तरह के अनुवाद में मूल पाठ का अक्षरशः 
अनुवाद किया जाता है और इसी तरह का अनुवाद विद्वानों द्वारा ठीक माना 
जाता है, क्योंकि किसी लेखक की कृति को वह उसी के शब्दों में सामने रखता 
है । दूसरी तरह का अनुवाद स्वतन्त्र अथवा भावानुवाद है जिसमें मूल लेखक 
के पाठ के पीछे न जाकर केवल उसका भाव ग्रहण कर लिया जाता हे । श्री 
निरंजनदेव ने इन दोनों तरह के अनुवादों में मध्यम मागं ग्रहण किया हे । 
उनको भाषा काफ़ी मंजी हुई है और उन्होंने प्राचीन पारिभाषिक शब्दों 
के लिए प्रचलित शब्दों का प्रयोग करके अनुवाद को अधिक सुन्दर बनाने 
का यत्न किया हं । अगर पारिभाषिक और भौगोलिक शब्दों पर पाद 
टिप्पणियां दे दी जातीं तो अच्छा होता । आशा है अनुवाद के दूसरे 
संस्करण में इस बात पर ध्यान रखा जायगा । 


-मोतीचन्द्र 

जो ब्रह्माण्ड-छत्र का अविचल दण्डभूत आधार अनूप । 
झरती हुई गगन-गंगा की पट्टी में ध्वज-दण्ड स्वरूप ॥ 
स्मारक-चिह्न-सदृश जो शोभित त्रिभुवन-विजय-स्तम्भ का दंड । 
“विविध वरियों के करता जो कालदण्ड बनकर शतखंड ॥ 
जो विरंचिगृहभूत-कमल में नालदंड के तुल्य महान्‌ । 
'ज्योतिर्मण्डल रूप चक्र में लगा धुरी के दण्ड समान ॥ 
तट पर बन्धन दंड-सदृश जो वसुधा रूप तरणि का प्राण । 
श्री शंकर का 'चरणदंड' वह वितरण करे तुम्हें कल्याण ॥ 


| 
| 
4 

EAT का जन्म 
और उनकी शिक्षा 


99999999999999999999999999 


प्राचीन समय में मगध देश के अन्दर पुष्पपुरी या पाटलिपुत्र नाम की 
एक सुन्दर नगरी थी । यह वहाँ की राजधानी थी, और मगध राज्य के सब 
नगरों की सरताज समझी जाती थी। उन दिनों जब किसी नगर की शोभा 
और सुन्दरता को IAAT होता, तो पाटलिपुत्र के साथ उसकी तुलना 
कर ली जाती । इस प्रकार दूसरे नगरों के लिए यह एक कसौटी-सी 
बनी हुई थी । 

पाटलिपुत्र की नगरी बहुत लम्बी-चोड़ी थी । इसके बाजारों में 
असंख्य दुकानें थीं, जिनमें सोना-चाँदी, तरह तरह की मणियाँ और नग 
आदि वस्तुएँ बड़ी प्रचुरता के साथ भरी रहती थीं। इन कीमती और 
सुन्दर चीजों को दुकानों के अन्दर खूब फैला-सजाकर प्रदर्शित किया जाता 
था । हीरा, पन्ना, मूंगा, मोती, शंख तथा शुक्ति आदि तरह-तरह की 
सामग्रियाँ बहुतायत में होने के कारण यह नगरी रत्नों को खान-सी प्रतीत 
होती, और ऐसा जान पड़ता था कि यह्‌ रत्नाकर के, अर्थात्‌ समुद्र के, महत्त्व 
और बड़प्पन का बखान कर रही है | 

इस पाटलिपुत्र में राजहंस ताम का एक राजा हुआ | वह बड़ा रूप- 


' वान था । रूप भी उसका ऐसा-वैसा नहीं--निर्दोष, निष्कलंक, जिसमें 


तनिक भी कोर-कसर नहीं थी । कहते हे कि कामदेव को अपनी सुन्दरता 
का बड़ा घमंड हूँ, वह राजा भी वैसा ही रूप का धनी था । 

केवल रूप ही नहीं,बल और वीरता भी राजहंस में असाधारण थी । 
जिस समय उसके शत्रओं की सेनाएँ उससे लड़ने के लिए आकर इकट्ठी 
होतीं, उस समय ऐसा जान पड़ता मानो एक समुद्र लहरा रहा ह। | 
शत्रओं के बड़े-बड़े योद्धा उस समुद्र में इस प्रकार उमड़ रहे होते, जसे तरंगे 
उठ रही हों, और हजारों हाथी-घोड़े ऐसे लगते मानो मगरमच्छ हों । 
इन सबके कारण यह सेन्य-समुद्र बड़ा डरावना प्रतीत होता था | राजहंस 
इस शत्र-समूह के बीच युद्ध करते हुए अद्भुत पराक्रम दिखलाया करते । 
अपनी प्रचंड भूजाओं से शस्त्र TATA हुए वे शत्रुओं के इस सैन्य-सागर को 
थ डालते; और ऐसा प्रतीत होने लगता कि समुद्र को मन्दराचल की 
मथानी से बिलोया जा रहा 
इस वीरता और रूप के कारण राजा राजहंस का बड़ा नाम फैला । 
पृथिवी की तो बात ही क्या, स्वगं तक की युवती अप्सराएँ जब इन्द्रपुरी 
के मैदानों और वन-उपवनों में विहार कर रही होतीं, तो इस राजा की ही 
चर्चा किया करतीं, और बारम्बार इसी के गुणों का बखान करती थीं । 
कहा जाता हूँ कि यश या कीति का रंग सफेद होता है । ऐसा प्रतीत 
होता था कि शरत्‌, काल का चन्द्रमा, कुन्द के फूल, कपूर, हिम, हार, 
कमलनाल, हंस, ऐरावत हाथी, AS, दूध, महादेव का अट्टहास, कैलाश पर्वत, 
और काँस के फूलों के रूप में, राजा राजहंस का सफेद यश ही सब तरफ 
फेल गया है | 
जिस तरह सुगन्ध की लहर दूर-दूर तक फेल जाया करती है, उसी 
तरह राजहंस की सुन्दरता और वीरता की बातें दूर देशों तक पहुँच गईं । 
ऐसा मालूम होने लगा कि उसकी कीति की महक से दिग्‌-दिगन्तर सब 
भर गए हैं । 
राजा राजहंस सच्चे अथा में 'भूपति' थे,और बड़े भाग्यशाली व्यक्ति 
a | यदि भूमि को एक स्त्री मान लिया जाय, तो उसके चारों ओर लहराने 
वाले समुद्र--जिनमें सुमेरु पर्वत की चोटियों की तरह चमकीले और 
बड़े-बड़े रत्न भरे पड़े हें--ज्वार की हालत में ऐसे प्रतीत होते. हैं 


a 

जैसे उस स्त्री की कमर में करधनी पड़ी हुई हो । इस प्रकार की करधनी से 
सजी हुई पृथिवी रूपी सुन्दरी स्त्री के सुहाग का उपयोग राजहंस कर 
रहे थे । 

राजहंस के राज्य में सदा यज्ञ-याग आदि धर्म-कार्य होते रहते थे। 
यज्ञो में वे खूब दक्षिणाएँ दिया करते । इस प्रकार सज्जन, विद्वान्‌, ज्ञानवान 
और तेजस्वी ब्राह्मणों का राजा के द्वारा अच्छी तरह भरण-पोषण होता रहता 
था । 

सुन्दर,वीर और दानी होने के साथ ही मगधराज बड़े प्रतापी भी थे। 
उनके तेज और प्रताप से वैरी लोग सदा संतप्त रहते । इस कारण उनकी 
तुलना उस सूर्य के साथ की जाती थी, जो बीच आकाश में बैठा हुआ 
दुनिया-भर को तपाया करता हैं । 

राजहंस की धर्मपत्नी का नाम वसुमती था । यह बड़ी बुद्धिमती थी | 
अपने समय के सम्भ्रांत महिला-समाज में क्रीड़ा-विनोद, हास्य-विलास तथा 
कार्य-कुशलता आदि की दृष्टि से, वह सवमें प्रमुख और सबकी शिरोमणि 
समझी जाती थी । 

रानी वसुमती परम सुन्दरी थी । उसके एक-एक अवयव से निराला 
रूप बरसता था, और उसके अंग-प्रत्यंग को देखकर नई-से-तई कल्पना 
मन में उठने लगती थी । ऐसा जान पड़ता था कि जिस समय शिवजी ने 
अपने क्रोध-भरे तीसरे नेत्र से कामदेव को भस्म किया, उस समय उसकी 
तो चेतना जाती रही, और वह अचेत भी हो गया, परन्तु उसके साथी- 
संगी, अस्त्र-शस्त्र, ध्वजा-रथ एवं युद्ध के अन्य उपकरण आदि नष्ट नहीं 
हुए । वे महादेव के डर के मारे भाग गए । उस समय क्योंकि रानी वसुमती 
ही एक ऐसी स्त्री थी जो असाधारण रूप-लावण्य से सम्पन्न और अनिन्द्य 
सुन्दरी थी, इसलिए वे इसी के शरीर में आ छिपे । 

इस प्रकार उस कामदेव के धनुष की कमान बनी हुई मोरों की पंक्ति 
आकर इस रानी की सुन्दर केश-राशि बन गई प्रेम की खान चन्द्रमा 
इसका कमल-विजयी मख हो गया । काम की विजय-पताका बना हुआ मत्स्य, 

. अपनी स्त्री समेत इस रानी की दोनों आँखों में आ समाया । महाराजं 
अनंग के सब सिपाहियों का मुख्य सरदार मल्य पवन, इसकी साँस बन गया, 
पेड़ों को नई कोंपल, जो अपने घरों से बिछुड़े हुए यात्रियों को, उनकी प्रिय- 
तमाओं के अधरों की याद दिलाकर उनके हृदयों को मसोसती रहती थी; 
और इस तरह उनके Teal को छेदने में. जो कामदेवं की तलवार का 
काम किया करती थी, वह भागकर इस रानी के बिम्वाफल-जैसे ओंठ 

बन गई । उनका विजय-शंख, रानी की तनिक उठी और लची हुई 
सुन्दर गरदन में समा गया। कामदेव के दोनों कलश, वसुमती के 
चकवा-चकवी-जैसे मनोहर स्तनों के रूप में आ बैठे । दोनों कमल-नाल, 
जो कोमलता में अनुपम समझे जाते थे, और मदन के धनुष की डोरी बने 


हुए थे, भागकर इस रानी की दोनों बाँहों के रूप में बदल गए । कामदेव. 


उमंग में आकर कमल की जिस अधखिली कली को खिलौना बनाकर 
कभी-कभी खेला करते थे वह इस रानी की गंगा की wad से घिरी 
नाभि हो गई। मदन महीप का वह दिग्विजयी रथ, जो योगियों की आध्या- 
त्मिक अभिलाषाओं को धता बता देता था आकर सुन्दरी वसुमती 
के कटि-प्रदेश में छिप गया मनोरम कदली वृक्ष की जोड़ी, जो कामदेव 
के विजय-स्तम्भ-सदृश थी और ऋषि-मुनियों के धर्म-कर्म में जो सदा विघ्न 
डाला करती थी शिवजी के डर से भागकर रानी की दोनों जाँघों में आ 
वसी । महाराज कामदेव छत्र भी धारण करते थे । यह छत्र कमल का होता 
था । बेचारा कमल भी भयभीत होकर रानी के चरणों में आकर बैठ गया । 
वीरवर कामदेव जिन अस्त्र-ास्त्रों से लड़ा करते थे, वे विविध फलों के होते 
थ । ये सब फूल भी वसुमती के भिन्न-भिन्न अंगों में आ बसे । इस प्रकार 
सोंदर्य-मूति महाराज कामदेव के अन्त्र-शस्त्र, रथ, छत्र और सेना-सामंन्त, 
सब-के-सब, मानो वसुमती के शरीर में आ विराजे थे । 

मगध की महारानी वसुमती वस्तुतः ऐसी ही सुन्दरी थी । उधर राजहंस 
भी रूप में अद्वितीय थे । रूप-लादण्य में अनुपम ये दोनों राजा-रानी, मगध 


a 


को राजधानी पाटलिपुत्र में आनन्दपूर्वक निवास करते थे । पाटलिपुत्र की 

चर्चा पहले की जा चुकी है । यह नगरी अपने धन-वेभव तथा शांक्त-शोभा . 
आदि सभी बातों में इन्द्रपुरी अमरावती तक को मात करती थी । एसी 
सजी हुई और धन-वैभव से भरी-पूरी नगरी में रानी वसुमती को किसी चीज 
की कमी क्या हो सकती थी ? उन्हें असंख्य सुख-भोग प्राप्त थे । सबसे बढ़- 
कर राजा राजहंस का प्यार तथा दुलार उन्हें मिला हुआ था; और राजहंस 
को भी एक नहीं, दो-दो वसुमती प्राप्त थीं--रानी वसुमती और पृथिवी 
वसुमती । वे दोनों का सुख उठा रहे थे । 

मगध-नरेश राजहंस के तीन मन्त्री थे, जो महाराजा के पुरे आज्ञा- 
कारी थे । ये अपनी वंश-परम्परा से उनके यहाँ काम करते आ रहे थे । 
इनके नाम थे धर्मपाल, पद्योद्भव और सितवर्मा। तीनों मन्त्री बड़े 
स्थिरमति और विचारवान थे । चाहे पढ़न-लिखने और विचार-विवेक करने 
का काम हो चाहे राज्यःप्रबन्ध का, सभी कठिन-से-कठिन प्रसंगों पर 
ये लोग अपने धीरज, विवेक और बुद्धिमत्ता का असाधारण परिचय feat 
करते थे । इनके इन गुणों के कारण लोग इन्हें देवगुरु वृहस्पति से भी ऊंचा 
मानने लगे थे । 

इन मन्त्रियों में से सितवर्मा के सुमति और सत्यवर्मा, पद्योद्भव के 
सुश्रुत और रत्नोद्‌भव, तथा. धर्मपाल के सुमन्त्र, सुमित्र और कामपाल 
नाम के पुत्र हुए । 

इनमें सत्यवर्मा स्वभाव से ही धार्मिक प्रकृति का था। वह 
संसार की असारता समझकर तीर्थयात्रा की इच्छा से विदेश चला गया । 
मन्त्री धर्मपाल का पुत्र कामपाल उहंड स्वभाव का निकला | उसका 
चालचलन बिगड़ गया । वह नाचने-गाने वालों, बदमाशों और वेशयाओं 
की सोहबत में रहने लगा । अपने पिता और बड़े भाइयों का कहना भी 
बह नहीं मानता था । उसने दुनिया की सैर करने की ठान ली, और वह भी. 
घमने-फिरने तथा सैर-सपाटे के लिए निकल गया । रत्नोद्भव वाणिज्य- 
व्यवसाय में चतुर निकला, और वह्‌ समुद्र-पार चला गया । अन्य मन्त्रियों 
के पुत्र अच्छे योग्य निकले | जब उन लोगों के बड़े-बूढ़े स्वर्ग सिधार गए, 

“तो वे लोग, उनके स्थान पर पहले की तरह काम-काज करने लगे । 
इस प्रकार मगध राज्य में सब काम-काज अच्छी तरह चल रहा था | 
एक बार ऐसा हुआ कि मगध-नरेश राजहंस ने मालवा राज्य पर |. 

चढ़ाई को । राजहंस की वीरता प्रसिद्ध थी । उन्हें अपने समय के सब तरह 

के हथियारों की जानकारी थी और हल्के, भारी, नये-पुराने सब प्रकार के 
अस्त्र-शस्त्रों के चलाने-छोड़ने में वे खूब होशियार थे। उन्होंने जीवन में 
सैकड़ों लड़ाइयाँ लड़ी थीं । केवल नामी-नामी योद्धाओं से ही नहीं, बड़े- 
बड़े क्षत्रिय राजाओं से उन्होंने लोहा लिया था, और अपने तीखे वाणों 
से. बहुतेरे राजाओं के मुकुट धूल में मिला दिए थे । 

परन्तु मालवा के शासक मानसार भी ऐसे-वैसे राजा न थे; वे बड़े 
आत्माभिमानी आदमी थे । अपनी इज्जत और अपने मान को वे जीवन 
में सबसे ऊपर समझने वाले लोगों में से थे मानसार सचमुच ही “मानसार 
थे, क्योंकि मान ही उनके लिए सार-वस्तु थी । वे भी नये उठने वाले योद्धाओं 
में गिने जाते और उन दिनों होने वाली लड़ाइयों में वे शत्रुभक्षक 
के नाम से विख्यात हो रहे थे । 

मगधराज राजहंस युद्ध के लिए चतुरंगिणी सेना लेकर चले । उनकी 
लूम्बी-चौड़ी और भारी सेनाओं के बोझ से धरती लचने-सी लगी, और ऐसा 
माळूम पड़ने लगा कि उसके भार से शेषनाग के सिर की ताकत भी कुछ 
चलायमान हो उठी है । राजहंस इस समय खूब जोश, उत्साह और 
युद्ध के उभार में भरे हुए थे । उनकी सेना के जझारू बाजे और नगाडे 
जोर-शोर से गड़गड़ा रहे थे । उनसे इतनी भयंकर आवाज उठी कि समद्र | 
की गर्जना भी फीकी जान पड़ने लगी । सच तो यह था कि समद्र का शब्द 

इसके सामने कुछ था ही नहीं । समुद्र के गरजने का घमंड तो इस घोर गम्भीर 

नाद न जसे खेल-खेल में ही चरचर कर डाला था । 
लड़ाई के बाजों का यह विकराल कोलाहल दूर-दूर तक फेल गया। 

Tel तक कि चारों तरफ फले हुए हाथियों के कानों में भी यह जबरदस्ती 

जा पहुँचा । वे एकदम चौंक पड़े, और उन पर डर का जबरदस्त 

आतंक छा गया | इस डर के कारण इन हाथियों के दल में खलबली मच गई। 
जब मालवा के राजा मानसार ने देखा कि शत्रुदल आ पहुँचा, 
और वह चोट करना ही चाहता है, तब फिर वे भी युद्ध के लिए निकल खड़े 


, हुए । उन्होंने भी सेना तैयार की, और लड़ाकू हाथियों का भारी दल साथ 


में लिया । इसके बाद उन्होंने भी रुद्र रूप धारण किया और ऐसे प्रतीत 
होने लगे मानो साक्षात्‌ युद्ध-देवता उतर आए हों । वे झट मगधराज के 
मुकाबले में आकर डट गए । 

दोनों ओर से लड़ाई fas गई । पैदलों से पैदल भिड़ गए और 
हाथियों से हाथियों की cant होने लगीं | असंख्य रथों के पहियों और : 
घोड़ों के सुमों से धरती दूर-दूर तक खुद गई | उड़ती हुई मिट्टी के गुब्बार से 
आसमान भर उठा | ऊपर अन्तरिक्ष में धूल-ही-धूल छा गई। कितु नीचे, 
क्योंकि हाथियों के झुंड-के-झुंड मैदान में जूझ रहे थे जिनके माथे 
से मद की धारें चू रही थीं, इस कारण उनसे धुळ-धुलकर आकाश का 
नीचे का भाग साफ और निर्मल पड़ गया । इस प्रकार बीच अधर में गर्द 
का अम्बार-सा लटक गया; और ऐसा प्रतीत होने लगा कि युद्ध के मैदान में 
धराशायी होने वाले बीरों को नये पतियों के रूप में वरण करने आई 
हुई देव-कन्याओं के लिए आकाश में चिकोंदार तम्बू तान दिया गया हैं । 

मगधराज और मालवनरेश दोनों ने एक-दूसरे की सेना का भीषण 
संहार किया । दोनों दलों में घमासान युद्ध हुआ | हथियार बांधे हुए सिपाही, 
अपने जोडीदार दूसरे हथियारबन्द सूरमाओं से जूझ रहे थे। फिर युद्ध के 
उन्माद में भरे हुए बहुत से वीरों में मल्ल-युद्ध और घूंसों से भी लड़ाई 
होने लगी । तुरही, नगाड़े, नरसिंहा आदि जुझारू बाजों ने दूसरी सब आवाजों 
को दबा दिया। इन सबका मिलकर इतना भारी कोलाहल और घोर- 
गम्भीर नाद होने लगा कि सब दिग्दिगन्तर तक बहरे-से पड़ गए । 

धीरे-धीरे लड़ाई का आखिरी नतीजा भी दिखाई देने लगा। मालव- 
नरेश का पासा ढीला पड़ गया । उनकी लगभग सारी सेना मारी गई। 
यहाँ तक कि अन्त में वे जिन्दा पकड़ लिये गए । 

परन्तु युद्ध खत्म हो जाने पर मगधराज को मालवा के राजा पर दया 
आ गई और उन्होंने उनको न केवल छोड़ ही दिया, बल्कि उन्हीं को फिर 
से माळवा की गद्दी पर भी बिठा दिया | 

यह युद्ध जीत लेने पर मगधराज राजहंस का प्रभाव बहुत बढ़ 
गया | समूद्रों से घिरी इस पृथिवी पर अब उनका कोई प्रतिद्वन्ही न रहा । 
वे अपने दूर-टूर तक फैले हुए खूब लम्बे-चौड़े राज्य पर अकेले हुकूमत 
करने लगे | 

परन्तु इतने भारी राज्य के मालिक होते हुए भी मगधराज के कोई 

¦ ` सन्तान नहीं थी । इस कमी को पूरा करने के लिए जब और सब उपाय 

व्यर्थ गये तो उन्होंने भगवान्‌ विष्णु की पूजा करनी आरम्भ की, क्योंकि 
वे ही इस सारी दुनिया के एक-मात्र रक्षक और पालक हैं। अब महाराज 
लगातार उन्हीं को पूजा-उपासना में लीन रहने लगे । 

इसी तरह दिन बीतते रहे एक बार एसा हुआ क्रि मगध की पटरानी 
महादेवी वसुमती ने रात के अन्तिम पहर में-लगभग सवेरे के समय-- 
एक इस तरह का सुंखदायक सपना देखा कि महाराज राजहंस को 
कहीं से कल्पवृक्ष का फल मिला हैं । 

ऐसा सुन्दर सपना देखने के कुछ ही दिनों बाद रानी गर्भवती हो 
गईं । स्त्रियों को सन्तान की जो एक स्वाभाविक लालसा हुआ करती हैं, 
उसे यदि एक 'फल' माना जाय तो इस गर्भ को उस फल के पहले का 
एक 'फूल' समझना चाहिए । अस्तु; 

मगधराज के पास धन-दौलत की तो कोई कमी थी नहीं | ऐश्वर्य में 
वे इंद्र को भी मात करते थे। इसलिए महारानी के गर्भवती होने का सुसमा- 
चार पाकर उन्होंने अपने सब मित्र राजाओं की मण्डली को आमन्त्रित 
कर दिया, और उन सबको पाटलिपुत्र बुला भेजा। राजहंस के मन में 
सन्तान पाने की बड़ी-बड़ी उमंगें थीं । उन्हें पूरा करने के लिए उन्होंने अपनी 
धन-सम्पत्ति और ऐश्वर्य के अनुरूप ही खूब-धूमधाम के साथ महारानी का 
'सीमन्तोन्नयन' संस्कार करवाया और बड़ा भारी उत्सव किया । भावी 


~ 


१८ a 


ह, SE ee WES Gurukul Kangri Collection, Haridwar 


rs eld St 2 


~ 


कळ 5525500: _. 


Digitized by Arya Samaj Foundation Chennai and eGangotri 
N 


सन्तान की प्रतीक्षा में महाराज का समय अब बड़ी हँसी-खुशी और 
आशा में कटने लगा । 

एक दिन राजहंस अपने दरबार में राजगद्दी पर विराजमान थे । 
मन्त्री, पुरोहित, मित्र और हितैषी सामन्त लोग भी अपनी-अपनी जगहों पर 
बैठे हुए थे | इतने में दरवान आया । उसने दोनों हाथ जोड़कर और सिर 
झुकाकर प्रणाम करते हुए कहा--“महाराज, एक साधु महात्मा द्वार 
पर आये हैं, और आपसे भेंट करना चाहते हे । वे कोई मामूली साधु नहीं 
जात पड़ते, उन्हें देखते ही भक्ति का भाव उमड़ता है और ऐसा जान 
पड़ता है कि भगवान्‌ ने इन्हें मानो पूजा के लिए ही बनाया है 1” 

महाराज की अनुमति पाकर दरबान उन यती महात्मा को अन्दर 
लिवा लाया । राजहंस ने जो उसे आते देखा तो दूर से ही वे उसे ताड़ गए, 
और उसकी सब जासूसी हरकतें उन्होंने अच्छी तरह भाप लीं । अपने सेवकों 
को उन्होंने तुरन्त विदा कर दिया | केवल मन्त्री लोग रह गए । तब 
पास आकर महात्माजी ने उन्हें नमस्कार किया । 

राजा मन्द-मन्द हँसते हुए उससे बोले-“कहिये तपस्वी जी महाराज! 
इस वेश में देश-विदेश की सेर तो आपने खूब की होगी। इधर-उधर 
क्या-क्या मालूम किया--क्रुछ सुनाइए 1” 

यह आदमी वास्तव में ही राजहंस का जासूस था, और साधु के 
भेस में खूब जँचता AT इस वेष में भी यह अच्छा मजबूत और हिम्मती जान 
पड़ता था । यह व्यक्ति सारी पृथिवी का चक्कर लगा आया हो, यह 
बात भी इसके लिए कुछ अनहोनी या कठिन न थी । उसने हाथ जोड़कर 
कहा--“महाराज, आपकी आज्ञा शिरोधार्य करके में यहाँ से चल दिया। 
सबसे पहले मेने अपना रूप बदल डाला; और संन्यासियों का-सा ऐसा 
वेश बनाया कि उसमें किसी तरह की भी कसर नहीं छोड़ी। फिर में 
माळवा के राजा की राजधानी में पहुँचा, और वहाँ गुप्त रूप से रहने 
लगा | धीरे-धीरे मैने उनका सब हाल-चाल और भेद मालूम कर 
छिया | सब काम पूरा करके में वापिस लोटा हूँ । 

महाराज, आप तो जानते ही हैं माळवनरेश मानसार बड़ अभि- 
मानी आदमी हैं । पिछली लड़ाई में उनकी सारी सेना मारी गई थी । केसा ।|' 
भयानक युद्ध हुआ था वह ! उसे युद्ध भी क्या कहा जाय, वह तो एक ऐसा 
विघ्न-सा था जो मालवराज के सैनिकों की आनन्द से गुजरने वाली 
आयु के बीच एकदम आ पडा था । अस्तु, उस लड़ाई में आपसे हार खाकर 
और फिर आपकी ही दया से केद से छुटकारा पाकर उन्हें मन-ही-मन बड़ी 
लज्जा अनुभव हुई । साथ ही उनका हृदय एकदम क्रूर और बड़ा कठोर बन 
गया । उन्होंने कठिन तप करने को..ढान, ली और महाकाल निवासी 
कालीपति अविनाशी शंकरु.भंगुवान्‌ क्रीः पूजा AMPA कर दी । कुछ काल 
के परचात्‌ उनकी तुप्रस्या सॅ शिवजी सैन्‍्तुष्ट हुए,और:मालवराज को वरदान | 
के रूप में उन्होंग एक, TAC TRE SA की 
इस गदर कीं विशेषता यह है कि-चाहि.कैसाही बलवान और शूरवीर 
y शत्रु क्यों न हो, यूदि SH, पर जमे छौडा जाम्ग्रां तो उसका वार खाली नहीं 
जा सकता | इस गदा केःझथ MAT पर अब मालवनरेश अपने को अद्वितीय 
वीर समझ रहे हैँ। इस समय वे घमंड में फूले नहीं समाते और आप पर 
हमला करने के लिए पूरी तरह तैयार हें। ` ` ` अब महाराज जैसा उचित 
समझें वेसी आज्ञा दें 1” 
यह समाचार सुनकर राजहंस ने मन्त्रियों की सभा बुलाई | उसमें 
इस गम्भीर विषय पर अच्छी तरह विचार किया गया। अब आगे 
क्या करना चाहिए, इस सम्बन्ध में मन्त्रियों ने अपना निर्णय राजा क्रे सामने 
रखते हुए कहा- महाराज, शत्रु को तो इस समय देवता की--एक दैवी 
सहायता मिल गई हे । इसका कुछ उपाय ही नहीं हो सकता | इसको निष्फल 
करना भी असम्भव है इसी सहायता के भरोसे पर वह लड़ने भी आ रहा है । 
इस कारण हम लोगों का उससे इस समय युद्ध करना उचित 
नहीं ह । ऐसे समय तो सेना समेत किले में बैठकर अपना बचाव ही करना 
चाहिए ।” 
| ' राजा मन्त्रियों की इस राय से सहमत नहीं हुए । तब मन्त्रियों ने 

उन्हे फिर और ii तरह से ave पर जोर 
परन्तु राजहंस में बढ से अटल, की AT कम न थी। वीर्य-दर्प से 
होकर राजा बोले-.-युद्ध से कस री प्रकार भी 
नहीं जान TSH oe FH | 
दी, और मानसार का सामना करने का ही निश्‍चय किया । 
इधर मानसार सेना लेकर युद्ध करने आ भी पहुंचे । पिछली हार के 
कारण उनके वीर मालव-योद्धा झूमने के लिए और भी उतावले थे । मान- 
सार अपनी सेना के 
पूरा भरोसा था । 
पुरे साज-सरंजाम 
मगध-राज्य में घुसे 


> 


S 


राज्य के भावी राजा को तो बचा लिया जाय। इसलिए उन्होंने मगधराज से 
किसी तरह अनुनय-विनय करके राज-परिवार को अर्थात्‌ महारानी वसुमती 
को, जो गर्भवती थीं, मुख्य सेना के संरक्षण में देकर विन्ध्याचल के घने 
जंगल में भेज दिया यह जगह शत्रुओं की पहुँच से बाहर थी । 
इधर राजहंस अपने चुने हुए मागध-वीरों की सेना लेकर युद्ध के 
लिए निकले । यद्यपि यह खबर चारों ओर फेलो हुई थी कि मानसार को 
शिवजी ने एक अव्यर्थ गदा दे दी है, तो भी मगध-सेना में इससे न तो किसी 
तरह की निराशा फैली, और न इन लोगों की हिम्मत ही टूटी । मालवों 
का सामना करने के लिए मागध-वीर बड़े वेग से झपटे । उन्होंने इस खूंखार 
और हमलावर दुश्मन को बीच में ही आकर रोक लिया । 
दोनों ओर से विकट संग्राम छिड़ गया । राजहंस और मानसार इन 
दोनों का, एक-दूसरे के प्रति पुराना वेर था; और दोनों के हृदयों में यह 
शत्रुता खूब गहरी पैठ चुकी थी । इसलिए दोतों प्रतिद्वन्द्वी एक-दूसरे के 

मुकाबले में आने के लिए अवसर fea लगे । 

मागधों और मालवों का यह युद्ध बहुत भयंकर हुआ । इसे देखने की 
उत्सुकता लेकर मनुष्य ही नहीं, आकाशचारी देवगण भी आये और देख- 
देखकर सभी बड़ा अचरज करने लगे । 

मालव-नरेश ने चाहा कि पहल करके पहले वार में ही शत्रु को जीत 
S उधर राजहंस भी शस्त्र चलाने में सिद्धहस्त थे । सभी तरह के हथियारों 
को वे बड़े धीरज से बरता करता थे; और .इनके छोड़ने-चलाने में उनकी 
उपमा इंद्र से दी जाया करती थी । हथियारों को निष्फल करना भी वे खूब 
जानते थे । परन्तु मालवराज ने इसकी कोई परवाह नहीं की । उन्होंने अपना 
मौका समझकर, वह शिवजी. की दी हुई गदा तुरन्त उन पर फेंकी ।- 

राजहंस इसके लिए पहले ही तैयार थे। उन्होंने इस आती हुई गदा 
को खूब पेने वाणों से बीच में ही टुकड़े-टुकड़े कर डाला | 

परन्तु कैसी हैरानी की वात थी कि टूटते-टूटते भी यह गदा मगधराज 
` के रथ तक जा ही पहुंची । इसकी चोट से उनके रथ का सारथी मारा गया, 
और राजहंसं भी अछूते नहीं बचे वे भी इसके वार से अचेत होकर रथ पर 
'गिर पड़े। आखिर यह देवता की गदा थी और फिर शिवजी का वरदान 
तो विफल जा ही नहीं सकता था । 

राजहंस के मूछित होकर रथ पर गिरते ही रास छुटे हुए घोड़े 
रथ लेकर भाग पड़े । युद्ध में घोड़ों को चोट नहीं आई थी, इसलिए वे चमक- 
कर बेतहाशा दौड़े और दैव की गति कुछ ऐसी. हुई कि वे उसी घने जंगल 
में जाकर घुसे जिसमें मगध के राज-परिवार ने आकर शरण ली थी । 

इस प्रकार इस युद्ध में विजय-लक्ष्मी ने मालवेश्‍वर का साथ दिया । 
उन्होंने विशाल मगध-राज्य पर कब्जा करके पाटलिपुत्र पर अधिकार 
कर लिया। 

अब मगधराज के मन्त्रियों की कहानी सुनिए । इस युद्ध में राजा के 
साथ-साथ मन्त्रियों को भी जाना ही था । उन बेचारों ने बल-सामर्थ्यं के 
अनुसार युद्ध भी खूब किया । परन्तु जिस समय राजा का रथ मैदान से 

निकल भागा तो फिर वे बेचारे कहाँ तक टिकते ? शत्रु का पक्ष उस समय 
भी प्रबल था । उनके हथियारों की चोटों से सब मन्त्री लोहू-लुहान हो गए | 
भाग्यवश केवल उनके प्राण नहीं निकल पाए । वे सभी मूछित होकर 
युद्ध के मैदान में गिर गए और वहीं पड़े रहे। यहाँ तक कि उसी जगह उन्हें 
रात हो गई। इस बेहोशी की हालत में भी वे अकेले युद्ध-क्षेत्र में पड़े रहे । 
जब रात बीतने पर आई और धीमी-धीमी बयार चलने लगी, तब उसकी 
सरसराहट से मन्त्रियों की मूर्च्छा टूटी । उस निर्जन और डरावने युद्धक्षेत्र 
में वे सब अकेले थे, कोई मित्र या संगी-साथी नहीं था । अन्त को किसी 
तरह खुद ही सँभलकर वे लोग उठे और धीरज के साथ उन्होंने वहाँ मगध- 
राज को ढूंढ़ना शुरू किया । परन्तु वे कहीं दिखाई न दिए । तब खिन्न होकर 
सब मन्त्री उसी विन्ध्याचल के जंगल में महारानी के पास पहुँचे । 

वहाँ जाकर उन्होंने वसुमती को लड़ाई का हाल सुनाया । अपनी 
सारी सेना के नष्ट हो जाने और मगधराज के लापता होने की बात सुनकर 
महारानी बड़ी दुखी हुई । महाराज के गायव होने के समाचार ने तो उन्हें 
शोक-सागर में ही डुबो दिया। वे समझ गई कि महाराज युद्ध में काम 
आए, इसलिए उन्होंने भी महाराज के पद-चिल्लों पर चलते हुए प्राण 
त्यागने की ठान ली । 

जब,मन्त्रियों को रानी के इस निश्‍चय का पता चला तो उन्होंने 
कहा कि “महारानीजी, अभी यह बात पक्के तौर से नहीं कही जा सकती 
कि मगधराज अवश्य ही वीरगति को प्राप्त हो गए हैं इसके अतिरिक्त 
आपकी कोख ईश्वर की कृपा से भरी हे । ज्योतिषी की गणना यह हे कि 
इस गर्भे में एक राजकुमार है जो सुन्दर, कोमल और वीर होने के साथ-साथ 
बड़ा प्रतापी होगा । आगे चलकर यह दुनिया-भर का सम्राट्‌ होगा और 
यही मगध के इन Ses वैरियों का भी अभिमान चूर करेगा । इसलिए आज 
ऐसे नाजुक समय में आप प्राण त्यागने की बात न कीजिए 1” 

मन्त्रियों ने बड़े अच्छे और सुन्दर शब्दों में महारानी के सामने ये बातें 

रखीं। उन्होंने उनसे अनुनय-विनय भी की । इसलिए वे उस समय थोड़ी 

देर के लिए चुप हो रहीं । परन्तु राजहंस के अभाव में अब उनके मन में 
कोई उमंग नहीं रह गई थी । i 

इस बातचीत के उपरान्त रात आ गई और सब लोग सो गए। 

मन्त्रीगण भी वहीं जंगल में अपने स्थानों पर जाकर आराम करने BAT 

जब आधी रात का समय हुआ तो राजसेवकों तथा पहरेदारों की आँखों 
में नींद भर गई । रात के सन्नाटे में और एकान्त में रानी का दुःख उमड़ 
पड़ा । इस शोक-सागर के पार उतर .सकना उनके सामर्थ्यं से बाहर 
हो गया । वे चुपचाप उठीं और बिना आहट के धीरे-धीरे उन्होंने सेना की 
छावनी को पार कर लिया | इसके पश्चात्‌ वे अकेली जंगल में चल दीं । 
चलते-चलते अचानक वे उस जगह आ पहुंचीं जहां राजा राजहंस के 
युद्ध के मैदान से भागे हुए रथ के घोड़े आकर टिके थे । रथवान के न होने 
से रथ को लिये हुए महाराज के घोड़े वेतहाशा भाग पड़े थे । जंगल तक , 
आते-आते वे थक गए और इस जगह राह न मिलने से आगे बढ़ना उनके 
वश का न रहा था। इसलिए इस स्थान पर घोड़े ठिठक रहे, और जरा दूर 
आगे बढ़कर खड़े हो गए । 

इधर रानी ने इस जगह आकर एक बड़ का पेड़ देखा । उसकी 
एक नीची झुकी हुई डाल को पकड़कर वह खड़ी हो गई। रात के घने अन्धेरे 
में निर्जन जंगल के बीच ag वटवृक्ष की शाखा एक ,मृत्युरेखा-सी 
प्रतीत हो रही थी । रानी आत्मघात का निश्‍चय कर ही चुकी थीं। उन्होंने 
इसी डाल में एक जगह अपने दुपट्टे का आधा हिस्सा फाड़कर उसे बाँध 
दिया और फाँसी लगाने का Gat बना लिया । इसके बाद वे अपने जीवन 
का अन्त करने को खड़ी हुईं । 

इस अन्तिम समय में उन्हें अपने पति महाराज राजहंस की याद 
आई। उनकी स्मृति आते ही उस सुन्दरी के आँसू उमड़ चले और गला भर 
आया। उनसे रहा न गया और वह्‌ विलाप करती हुई कहने लगीं-“'महाराज, 
आप कहाँ चले गए ? मुझे इस असहाय दशा में आपने क्यों छोड़ दिया ? 
हे स्वामी, मे अपने जीवन मे तुम्हारे सिवा किसी दूसरे पुरुष को नहीं 

जानती । मेरे तो तुम्हीं सर्वस्व थे, तुम्हारा रूप-लावण्य मेरे लिए कामदेव 
से भी बढ़कर था। अब मेरी अन्तिम इच्छा यही है कि अगले जन्म में भी 
तुम ही मेरे पति बनो।” रानी वसुमती यद्यपि इस समय बड़े दुःख में थीं, पर 
उनकी बोली में मिठास अब भी वैसा ही था, और उनका स्वर कोयल को 
भी मात कर रहा था । 

रानी के इस करुण विलाप को कहीं पास ही जंगळ में पड़े हुए 
राजहंस ने सुना । युद्ध में गदा की चोट के कारण उनके शरीर से बहुत खून 
निकल गया था जिससे वे अचेत हो गए थे । यहाँ जंगल में आकर जब घोड़ों 
ने रथ रोका तब भी वे मूछित पड़े रहे। बहुत देर के बाद रात में जब चन्द्रमा 
निकला और कुछ शीतलता तथा शान्ति हुई, तब उन्हें होश आया । इसी 
समय उन्होंने यह करुण विलाप सुना | इसे सुनते ही वे समझ गए कि ये 
महारानी वसुमती के ही शब्द Sl उन्होंने तुरन्त धीमी-धीमी मधुर-सी 
आवाज में उन्हें बुलाया । 

रानी भी महाराज का स्वर पहचान गई । वे बड़ी हैरानी और उत्सु- 
कता के साथ जल्दी से वहाँ आ पहुँचीं। यह रात का समय था और चारों ओर 
HAT छाया हुआ था । परन्तु चाँदनी के कारण उन्होंने तुरन्त महाराज 
को पहचान लिया । वे उन्हें अपलक निहारती रह गई | इस समय उनकी 
खुशी का आर-पार नहीं था । असीम हादिक आनन्द से उनका मुख- 
कमल खिल उठा। 

कुछ देर तक इस आकस्मिक सुख के कारण वे कुछ बोल भी 
न सके। थोड़ी देर बाद उनकी आवाज कुछ खुली, और उन्होंने राज- 
पुरोहित तथा मन्त्रियों आदि को जोर-जोर से पुकारना शुरू किया । 
सब लोग तुरन्त दोड़े हुए आए, और रानी ने उन्हें ले जाकर महाराज 
को दिखलाया । 

मन्त्रियों ने महाराज के सामने आते ही उन्हें देखकर परम आदर 
और सम्मान का भाव प्रदर्शित किया। फिर पृथिवी पर सिर झुकाकर उन्हें 
नमस्कार किया । इसके पश्चात्‌ सब लोग वहीं बैठ गए । महाराज के इस 

प्रकार कुशलपूर्वक और जीवित मिल जाने पर सभी ने भाग्य की बड़ी 
सराहना की । मन्त्रियों ने कहा--“महाराज, आप जव अचेत हुए उसी 
समय रथ का सारथी मारा गया था । इस कारण घोड़े आपके रथ को 
बेतहाशा ले भागे और दंव की कुछ ऐसी गति हुई कि वे इसी जंगल में 
आ पहुंचे ।” 

महाराज कहने लगे--“मेरे साथ जो सैनिक और जो शरीर-रक्षक 
रह गए थे, उन पर शत्रुओं की अनगिनत फौज टूट पड़ी । इस प्रकार वे 
सब मारे गए, मे अकेला रह गया। इसी समय मालवनरेश ने दया, माया 
आदि सबको छोड़कर वह शिवजी की दी हुई गदा मुझ पर चला दी । 
उसकी चोट से में अचेत हो गया। फिर मुझे कुछ नहीं मालूम कि क्या 
हुआ। अभी थोड़ी देर पहले ही संभवतः रात समाप्त हुई है और 
घीमी-प्रीमी हवा चली हे । इसी समय मुझे होश आया और मेंने देखा 
कि में यहाँ जंगल में पड़ा हूँ ।'” 

इस बातचीत के उपरान्त मन्त्री, पुरोहित तथा राजसेवक आदि 
सब लोग महाराज की सेवा-सुश्रूषा में लग गए । यह एक तरह से दैव का 
ही प्रभाव समझना चाहिए कि इन सब लोगों के भाग्य ने पलटा खाया 
और ये एक-दूसरे से फिर आकर मिल गए । 

महाराज राजहंस को तुरन्त छावनी में लाया गया । उनके घावों में 
से हथियारों के टूटे हुए टुकड़े निकालकर उनकी मरहम-पट्टी की गई, तब 
जाकर उन्हें चेन पड़ा। अपने सम्बन्धियों और आत्मीय जनों के बीच में 
आकर महाराज को खुशी अनुभव हुई और उनका मुख-कमल खिल गया । 
धीरे-धीरे महाराज की चोटें ठीक हो गई और वे अच्छे हो गए । 

स्वस्थ हो जाने पर महाराज राजहंस कुछ खिन्न से रहने लगे । 
युद्ध में यद्यपि उन्होंने असाधारण वीरता दिखाई थी, परन्तु फिर भी उनकी 
हार हो गई और भाग्य ने उनकी उस वीरता को भी एक तरह से धिक्कार 
दिया । ऐसी स्थिति में उन्हें मन-ही-मन बड़ी वेदना अनुभव होने लगी । 
मन्त्रियों ने राजा का यह हाल देखा तो उन्हें स्वयं तो कुछ कहने का साहस 

न हुआ । उनकी सम्मति से रानी ने एक दिन राजा से कहा-- 

“महाराज, आप सब राजाओं में सिरमौर और सबसे तेजस्वी हें। 
गौरव-गरिमा में भी आपसे ऊँचा कोई नहीं है । तिस पर भी आप आज 
विन्ध्याचल के जंगल में पड़े हैं सचमुच यह धन-सम्पत्ति पानी के बुलबुले 
की तरहं हे | यह थोड़ी देर के लिए ही अच्छी और सुन्दर लगती है । बिजली 
की चमक की तरह यह एकाएक पैदा होती और तुरन्त मिट जाती है । 
इसका आदमी के पास आना-जाना भाग्यवश ही समझना चाहिए । प्राचीन 
काल में राजा हरिश्चन्द्र, रामचन्द्र आदि असंख्य बड़े-बड़े महीपालों को, 
जिनकी उपमा ऐश्वर्य में इन्द्र से दी जाती थी, भाग्य की चक्की को पिसकर 
दुःख भोगना पड़ा । फिर पीछे से अवश्य अनेक वर्षों तक इन्होंने अपने-अपने 
राज्य का सुख उठाया। महाराज, मेरा तो मन कहता हे कि इस वर्तमान 
कष्ट के पश्चात्‌ आपके भी दिन अवश्य फिरेंगे । आज हमारा संकट का 
समय हे । इसमें क्यों न आप कुछ दिनों के लिए चुप्पी साधकर और निश्चिन्त 
होक़र बैठ जायें ।” 

राजहंस ने रानी के इन समयानुकूल वचनों को ध्यान से सुना, 
और इस सलाह को ही उपयुक्त मानकर वे शान्तिपूर्वक रहने लगे । 

परन्तु मन-ही-मन वे इस वारे में सोचते अवश्य रहते थे। कुछ दिन 
बीतने पर उन्हें एक विचार सूझा और उन्होंने ऋषि वामदेव के पास 
चलने का निश्‍चय किया । वामदेव अपने समय के बड़े प्रसिद्ध तपस्वी थे ॥ 
तप के तेज से उनका मुख-मंडल दमकता रहता था । राजा राजहंस को 
अपनी अभीष्ट-सिद्धि के लिए इन्हीं ऋषि की सहायता लेने का उपाय 
सूझा, और वे अपनी सब सेना तथा सेवक-मंडली के साथ ऋषि वामदेव के 
आश्रम पर पहुँचे | e 
i वामदेव को समाचार मिला कि चन्द्रवंशी महाराजा राजहंस पधारे 
हे । राजहंस ने जाकर ऋषि को प्रणाम किया । ऋषि ने भी महाराज और 
उनके साथियों को आशीर्वाद देकर, उनके आतिथ्य आदि की व्यवस्था की । 
आरम्भिक कुशल-क्षेम के उपरान्त महाराज विश्राम करने चले गए और कुछ 

दिन तक वे उसी आश्रम में रहे। राजहंस अपने छिने हुए राज्य के सम्बन्ध में 
ऋषि जी का परामर्श लेने आये. थे, अतः उन्होंने उपयुक्त अवसर देखकर 
थोड़े से चुने हुए शब्दों में ऋषि के समक्ष अपने मन का भाव प्रकट करते 
हुए कहा-- न 

“भगवन्‌, मालवराज मानसार ने महादेवजी की दी हुई देवी शक्ति 
के बल से मुझ पर विजय पाई हे | वह अब मेरे राज्य को अन्यायपूर्वक भोग 
रहा है। में चाहता हूँ कि में उसी के समान भारी तप करूं और देवता का 
वरदान पाऊँ। आप दुनिया के सब दुखी प्राणियों को शरण देते हैं; मुझ पर 
भी यदि आपकी कृपा हो जाय तो में भी अपने इस वैरी का जड़ से नाश 
कर STS । आप सब तरह के धर्म-कर्म और विधि-अनुष्ठान के पूरे जानकार 
हें, इसलिए इस तप के सम्बन्ध में आप मुझे निर्देश दीजिए। इसी विचार से 
में आपकी सेवा में आया हूँ ।” 

राजा की बात सुनकर त्रिकालदर्शी ऋषि उनसे बोले--मित्र 
राजहंस, जिस तपस्या की वात तुम कहते हो वह तो शरीर को दुर्वेल बत्ता 
डालती हैं ऐसी तपस्या तुम न करो, इसे रहने दो। में तुम्हें और उपाय 
'बताता हूँ। सुनो, तुम्हारी महारानी वसुमती इस समय गर्भवती हे । वे 
एक ऐसे तेजस्वी और प्रतापी राजकुमार को जन्म देगी जो तुम्हारे वैरी 
का समूल ही नाश कर देगा | उस समय के आने की तुम प्रतीक्षा करो और 
तब तक शान्त भाव से रहते चलो ।” 

ऋषि वामदेव के यह कहने के साथ ही आकाशवाणी हुई “ऋषि 
"का यह कथन सर्वथा सत्य हे ।'” 


महाराज राजहंस,वामदेव की बात मानकर लौट आए,और चुपचाप _ 


शान्त भाव से रहने लगे । धीरे-धीरे महारानी के गर्भ के दिन पुरे हुए और 
aS अच्छे मुहूतं में उन्होंने पुत्र को जन्म दिया । इस राजपुत्र के सब लक्षण बड़े 
शुभ थे। क्रमशः इस बच्चे के संस्कारों का समय आया । 

संस्कार संबंधी सब कार्यकलाप,यद्यपि महाराज राजहंस स्वयं जानते 
थे, परन्तु कुल की परम्परा के अनुसार उन्होंने अपने राज-पुरोहित को ही 

बुलवाया | उनके ये पुरोहित बड़े विद्वान्‌ और तेजस्वी थे । ब्राह्मणोचित यज्ञ- 
याग, विधि, अनुष्ठान, संकल्प और संस्कार आदि कराने में वे ब्रह्मा जी की 
बराबरी करते थे । महाराज ने उन्ही के द्वारा राजपुत्र का 'जातकर्म' संस्कार 
करवाया | इस बच्चे का नाम 'राजवाहन' रखा गया । संस्कार के पश्चात्‌ इस 
शिशु को बच्चों के मपफिक हल्के कपड़ों और गहनों से सजाया गया । 

जिस समय राजवाहन का जन्म हुआ, दैवयोग से उन्हीं दिनों महा- 
राज के अन्य मन्त्रियों के भी पुत्र हुए । इनमें मन्त्री सुमति के प्रमति, सुमन्त्र 
के मित्रगुप्त, सुमित्र के मन्त्रगुप्त और सुश्रुत के लड़के का नाम विश्रुत रखा 
गया। राजवाहन समेत ये सब बच्चे नये उगे हुए चन्द्रमा-जैसे गोरे-गोरे और 
बड़े सुन्दर लगते थे । कुमार राजवाहन और ये सब मन्त्रि-पुत्र, साथ-साथ 
खेलते हुए धीरे-धीरे बड़े होने लगे । 

एक दिन ऐसा हुआ कि एक तपस्वी महात्मा महाराज राजहंस के 
पास आये । उन्होंने एक बच्चा राजा के सुपुदे किया | यह बच्चा असाधारण 
रूप से सुन्दर था और आँखों को बड़ा प्यारा लग रहा था। इसके भी शरीर 
पर राजसी निशान थे । बच्चे को देखकर वे महात्मा राजा से कहने लगे--- 
“महाराज, मे एक दिन हवन के लिए कुश और लकड़ियाँ लेने जंगल में गया 
था । वहाँ मेंने एक स्त्री देखी । वह बिचारी जंगल में अकेली बैठी-बैठी आँसू 
बहा रही थी। इसे किसी का आसरा नहीं था और बड़े दुःख में थी। मैने 
उससे पूछा कि तू इस निर्जन जंगल में कंसे आ गई और रो किसलिए रही है? 

यह सुनकर उसने अपने नरम-नरम हाथों से आँसू पोछे और AL 
हुए गले से कहने लगी--“मुनिवर,मिथिला के राजा का नाम आपने सुना 


` होगा। उनका बड़ा नाम हू। सुनती हूँ कि उनकी कीति की चर्चा देवताओं तक 


में होती है । रूप और सुन्दरता भी मिथिला-नरेश,को असाधारण मिले हैं। 
इन गुणों में उनसे कामदेव तक मात खाते हैं । कुछ दिन हुए, वे स्त्री-पुत्र को 
लेकर अपने मित्र मगधराज के यहाँ गये थे । मगध-नरेश की 'रानी का 
'सीमन्तोन्नयन' संस्कार था और बड़ा भारी उत्सव हो रहा था। उसी में 
शामिल होने के लिए मिथिल-नरेश पाटलिपुत्र पहुँचे और कुछ. समय तक 


२९ 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


वहीं रहे । इसी बीच मालवा के राजा ने शिवजी की पूजा करके उनका 
वरदान प्राप्त किया । वे मगधराज से युद्ध करने आ पहुँचे । दोनों बड़े प्रसिद्ध ' 
बीर थे। इनमें बहुत भयंकर और असाधारण युद्ध हुआ । मिथिला-तरेश 
प्रहारवर्मा इस लड़ाई में अपने मित्र मगधराज की सहायता कर रहे थे। 
उनकी सेना य॒द्ध में काम आई और मालवराज ने उन्हें केद कर लिया । परन्तु 
प्रहारवर्मा ने पूवं जन्म में अच्छे कर्म किये थे, जिनके कारण मालवराज को 
दया आ गई और उन्होंने इनको छोड़ दिया । प्रहारवर्मा की बहुत 
कुछ सेना मर चुकी थी; जो बाकी बची वह भी बिना हथियारों के थी । उसे 
लेकर वे अपनी राजधानी को चल दिए । 
रास्ते में बीहड़ जंगल पड़ता था । उसमें से जाते समय उन पर भीलों 
की फौज टूट पड़ी । मिथिला-नरेश की विशेष फौज की टुकड़ी, जिसके पास 
कुछ हथियार थे, उनके परिवार की रक्षा और बचाव करने लगी, पर 
भीलों के जबरदस्त हमले के कारण अन्त में उसे पीछे हटना पड़ा । 
मिथिला-नरेश के दो जुड़वाँ बच्चे थे, वे मेरे पास थे । में उनकी धाय 
थी । मुझे भी सबके साथ भागना पड़ा । परन्तु राजा और उनके साथी बड़ी 
तेजी से पीछे हट रहे थे । में और साथ में मेरी लड़की हम दोनों उतनी जल्दी 
उनके पीछे-पीछे नहीं चल सके और पिछड़ गए । रास्ते में जंगल था ही,उसमें 
से एक बाघ मेरे प्राण लेने आ पहुँचा। ऐसा वाघ Ae जीवन में कभी न देखा 
था । बाघ क्या था, क्रोध की साक्षात्‌ मूर्ति थी | मुझसे उस समय कुछ करते- 
धरते नहीं बना, और में डर के मारे एक ऊँचे पत्थर पर से लुढ़कती हुई 
नीचे आ गिरी । बच्चा मेरे हाथ से छूट पड़ा । वह अलग पड़ी हुई एक गाय॒ | 
की लाश की गोद में जा गिरा मुझे फिर वह दिखाई नहीं दिया। बाघ गुस्से“ 
में भरकर उस मुर्दा गाय की ओर लपका, परन्तु इतने में किसी ने धनुष | 
खींचकर एक तीर से उसे मार गिराया | बच्चा जब मेरे हाथ से गिरा था तो ` | 
उसके घुघराले बाल बिखर गए थे। उसकी वह सूरत मुझे अब तक याद 
है। उस बच्चे को भील कहीं उठा ले गए। : | 
i दूसरा बच्चा मेरी लड़की के पास था। वह न जाने कहाँ गई, मुझे ' 

कुछ मालूम नहीं पड़ा,क्योंकि में गिरते ही अचेत हो गई थी। मुझे उसी दशा 
में एक गडरिये ने देखा । वह बड़ा दयावान आदमी था । मुझे उठाकर वह 
अपनी झोंपड़ी में ले गया और उसी ने मेरे घावों की मरहम-पट्टी की। 
कुछ दिनों बाद में ठीक हो गई और वहाँ से चल दी। 

अब में मिथिलापति के पास पहुँचना चाहती हूँ । परन्तु एक तो यहाँ 
मेरा कोई सहायक नहीं,दूसरे अपनी लड़की का भी मुझे पता नहीं मिल रहा 
हैं। इसलिए में बड़ी बेचेन हूँ । यह कहकर वह चुप हो गई | फिर अन्त में 
कहने लगी--“में अकेली हूँ तो भी कोई चिन्ता नहीं । इसी हालत में में 
महाराज के पास चली जाऊंगी ।” इतना कहकर वह उसी दम उठी और 
चली गई ।” 

उस बालक का इतना हाल सुनाकर वे महात्मा कहने लगे--“महा- 
राज विदेहपति प्रहारवर्मा आपके मित्र थे । उनकी मुसीबत को सुनकर मेरा 
भी चित्त बड़ा खिन्न हुआ। मेने सोचा कि कम-से-कम उनका वंश तो लोप न 
हो जाय; इस कारण उस राजपुत्र को खोजने चल दिया । देखता-भालता में 
एक काली के मन्दिर में पहुँचा जिसकी इमारत बहुत सुन्दर बनी 
हई थी | 

मन्दिर में भील लोग इकट्ठे थे । जान पड़ता था कि विदेहराज पर 
हमला करके लूट-मार करने में उन्हें जो सफलता मिली थी; उसी की 
खुशी में वे देवी को भेंट चढ़ाने आए थे । वे लोग इस राजपुत्र की बलि देना 
चाहते थे । इसी बारे में उनमें आपस में बातचीत चल रही थी। 

इस बच्चे को किस ढंग से मारकर बलि दिया जाय,इस बात पर सब 
एकमत नहीं हो पाते थे। कोई तो कह रहे थे कि इसे पेड़ की डाल में EEY 
तलवार से काट दिया जाय । कुछ की राय यह्‌ थी कि रेतीली जगह में गड्ढा 


` खोदकर उसमें इसके पर गाड़ दिए जाय और इसे तेज़ वाणों का निशाना बना 


दिया जाय । कुछ लोग चाहते थे कि इसे दौड़ाया जाय और कुत्तों के पिल्ले 
चारों टाँगों से भागते हुए जाकर इसे नोच-नोचकर मार डालें। 
वे लोग इस तरह सोच-विचार कर ही रहे थे कि में वहाँ जा पहुँचा 
३१ 


‘ 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


और मेरी उनसे बातचीत होने लगी | मेने उनके मुखिया से कहा-' सरदार, 
में एक बूढ़ा ब्राह्मण हूँ । इस घने जंगल में में रास्ता भूल गया था, इसलिए अपने | 
गोद के बच्चे को एक जगह छाँह में लिटाकर रास्ता खोजने के लिए कुछ दूर 
आगे बढ़ गया । इसी बीच मेरा वह बच्चा न जाने कहाँ गुम हो गया ? यह 
देखने के लिए कि उसे कौन ले गया मेंने चारों ओर अच्छी तरह देख-भाल की । / 
परन्तु कोई व्यक्ति दिखाई नहीं दिया । अपने उस बच्चे का मुह देखे मुझे 
कई दिन हो गए। कया करूं और कहाँ जाऊं, कुछ समझ में नहीं आता। कहीं 
आप लोगों ने तो उसे नहीं देखा ? 
यह सुनकर उन लोगों में से एक भील बोला--“पंडितजी, यहाँ एक 
बच्चा हे तो। देखिए, कया यह आपका ही लड़का हे? अगर आपका हो तो 
इसे ले जाइए 
यह कहकर इस बच्चे को सौभाग्यवश उन लोगों ने मेरे हवाले कर 
दिया। मेने उन भीलों को आशीर्वाद दिया और बच्चे को लेकर चला आया। 
अपने स्थान पर आकर मेने ठंडे पानी के छींटे आदि दिये और उसे होश में 
लाया । उसके बाद में निःसंकोच इसे आपके पास ले आया हूँ । ईश्वर कृपा 
करें कि यह बच्चा दीर्घायु हो । इसके अब आप ही पिता हे, इसका भरणपोषण 
कीजिए ।” 
महाराज राजहंस ने जब यह हाल सुना तो अपने मित्र, विदेहराज 
प्रहारवर्मा पर विपत्ति पड़ने की बात से उन्हें बड़ा शोक हुआ। परन्तु 
प्रहारवर्मा के इस पुत्र का मुख देखकर उन्हें कुछ शान्ति हुई । उन्होंने उस 
बच्चे को प्रेम से ले लिया और अपने पुत्र राजवाहन की तरह उसका भी | 
पालन-पोषण करने लगे । इस बच्चे का नाम उन्होंने उपहारवर्मा रख दिया । | 
दूसरी बार एक अद्भुत घटना यह हुई कि कोई पर्व आकर पड़ा | उस 
पर तीर्थ-स्तान करने के लिए राजहंस भीलों की बस्ती के पास वाले रास्ते से 
गुजरे । जाते समय क्या देखते हे कि कोई भील औरत एक बहुत ही खूबसूरत 
बच्चे को गोद में लिये खिला रही है । बच्चे का रूप-रंग और छवि कुछ अनुपम 
ही थी, इसलिए राजा को बड़ा कुतूहल हुआ । उन्होंने उस भीलनी से 

पूछा -- यह बच्चा तुम लोगों के घराने का तो हो नहीं सकता, क्योंकि 
इसकी देह के चिह्न राजकुमारों-जैसे हे; बच्चा सुन्दर भी बहुत हे । यह 
किसका हे ? तुम्हारे हाथ कहाँ से लगा, ठीक-ठीक बतलाओ 1” 

यह सुनकर उस भीलनी ने राजा को झुककर बड़े आदर के साथ 
नमस्कार किया,फिर बड़े हाव-भाव दिखलाती हुई कहने लगी--“महाराज, 
'एक बार मिथिला के राजा हमारी बस्ती के पास वाले रास्ते से जा रहे थे। 
भीलों ने उन पर धावा करके उनका सब माल-असवाब लूट लिया। उसी 
लूट के समय मेरे मालिक ने यह बच्चा भी छीन लिया था और लाकर 
मुझे दे दिया था। मेने इसे पाल-पोसकर बड़ा किया है ।” 

उस भीलनी की बातपर राजा ने ध्यान से सोचातो उन्हें उन महात्मा 
की 'उस दुसरे राजकुमार! वाली बात का खयाल आ गया। उन्हें पक्का 
निश्चय हो गया कि 'यह' अवश्य प्रहारवर्मा का वह दूसरा' राजकुमार ही है । 
राजहंस ऐसे मामलों में अपने कर्तव्य को अच्छी तरह समझने वाले व्यक्तियों 
मे से थे। उन्होंने मित्र की सन्तान को ले लेने का इरादा कर लिया और शांति- 
पूर्वक कुछ दे-दिलाकर उस भीलनी को राजी करके, वह बच्चा उससे 
ले आए। घर लाकर उन्होंने उसका नाम अपहारवर्मा रखा और रानी को 
देकर कहा कि इसका पालन-पोषण अच्छी तरह करो | 

इसी तरह एक बार और एक विचित्र घटना घटी । 

एक दिन मुनि वामदेव के सोमदेव शर्मा नाम के शिष्य महाराज 
राजहंस के पास आये और उनके सामने एक बालक को उपस्थित करके कहने 
ऊंगें--- महाराज, में राजतीर्थ में स्वान करने गया था। वहाँ से लौटते हुए 
रास्ते में जंगल पड़ा । मेंने देखा कि वहीं जंगल में एक स्त्री इस बच्चे को लिये 
जा रही है । यह बच्चा मुझे बड़ा गोरा-गोरा-सा और सुन्दर जान पड़ा। मेने 
उस स्त्री से बड़े आदर के साथ पूछा--'वृद्धा माता, तुम कौन हो ? इस जंगल 
में कंसे आई ? तुम इतनी थक गई हो, फिर भी इस बच्चे को उठाए चली ही 
जा रही हो, क्या बात हैं ? ” 

वह कहने लगी--“महात्माजी, मेरी कहानी लम्बी हे | आपने शायद 

कालभवन टापू का नाम तो सुना होगा ? वहाँ बाळगुप्त नामं के एक बड़े धन- | 
बान सौदागर रहते हैं ।उनकी लड़की का नाम सुवृत्ता है | वह बड़ी सुन्दर हूँ । 
उसी टापू में मगधराज के मन्त्री का लड़का “रत्नोद्भव' पहुंचा । उसके साथ 
सुवृत्ता का विवाह हो गया । रत्नोद्‌भव भी वाणिज्य-व्यवसाय में बड़ा होशि- 
यार था । वह दूर-दूर तक देश-विदेश में घूम आया था और सुन्दर होने के 
साथ-साथ गुणी भी था । ससुर ने उसे दहेज में बहुत-सी धन-सम्पत्ति और 
साज-सामान भेंट किया । इसे उन्होंने वहीं अपने पास ही बड़ी खातिर के साथ 
रख लिया | कुछ समय बाद सुन्दरी सुवृत्ता गर्भवती हुई | 

इन्ही दिनों र॒त्नोद्भव को अपने सगे भाई के देखने की बड़ी प्रवल 
इच्छा हो आई | उसने जेसे-तेसे ससुर को राजी कर लिया और अपनी प्यारी 
सुवृत्ता को संग लेकर जहाज पर सवार होकर पाटलिपुत्र की ओर चल दिया। 
परन्तु बीच में समुद्र के अन्दर तूफान आ गया | उसमें पहाड़ की ऊँची-ऊँची 
बड़ी भयंकर लहरें उठने लगीं | जहाज उन लहरों से टक्कर खाकर समुद्र में 
डूब गया। गर्भवती होने के कारण सुवृत्ता की इस समय हालत नाजुक थी। में 
उसकी धाय बनकर साथ-साथ गई हुई थी । जहाज टूटने पर मेंने उसे अपने 
दोनों हाथों में ले लिया, और एक काठ के तस्ते के सहारे तैर चली । भाग्य 
से हम दोनों किनारे भी जा लगीं | रत्नोदूभव के बारे में मुझे कुछ पता नहीं 
चला कि वे और उनके संगी-साथी किसी उपाय से किनारे जा लगे या वहीं 
समुद्र में डूब गए | 

किनारे आकर सुवृत्ता को साथ लेकर में चल दी। राह में इस जंगल 
तक ही आ पाई थी कि उसके पीर होने लगी और आज उसके यह बच्चा | 
हुआ है। प्रसव की वेदना से सुवृत्ता अचेत हो गई है और एक पेड़ की ठंडी 
छाँह में पड़ी हुई हे । 

यह्‌ जंगल एकदम सुनसान और बियाबान है। किसी आदमी का 
इसमें पता नहीं | यहाँ ठहरना मुमकिन नहीं जान पड़ता, इसलिए में बस्ती के 
जाने वाले रास्ते को खोजने निकली । मेने सोचा कि इस अकेले बच्चे को 
बेबस माँ के पास छोड़ जाना ठीक नहीं रहेगा, इस विचार से इसे भी साथ 

लेती आई।” ; 
इसके बाद सोमदेव राजहंस से कहने लगे--“महाराज, वह इतना 
ही कह पाई थी कि उसी समय एक जंगली हाथी दिखाई दिया । उसे देखते ही 
वह बूड़ी स्त्री एकदम डर गई, और बच्चे को वहों नीचे डालकर तेजी 
से भाग गई । - 
में पास ही बेलों के झुरमुट में घुस गया और सावधानी से वहीं 
बैठा रहा | 
यह बच्चा वहीं नीचे पड़ा हुआ था । इसे उस जंगली हाथी ने पेड़ की 
नई कोंपलों का मानो ग्रास हो, इस तरह सूंड में उठा लिया । इतने में बड़े 
जोर से दहाड़ता हुआ एक शेर तेजी से उस पर झपटा। हाथी उसके डर 
के मारे घबरा गया और उसने बच्चे को ऊपर आकाश में गेंद की तरह 
उछाल फेंका । आकाश से फिर यह नीचे की ओर गिरा, परन्तु इसकी आयु 
oral थी, इस कारण एक बन्दर ने जो ऊँचे पेड़ की डाल पर बैठा था, इसे एक 
पका हुआ फल समझकर बीच में ही लपककर ले लिया | जब बन्दर ने देखा 
कि यह तो फल नहीं है कुछ और ही है तो उसने इसे पेड़ के एक चौड़े फैले हुए 
टहने की जड़ पर डाल दिया । वह बन्दर भी फिर कहीं चला गया । बच्चे ने 
पक्का पोढ़ा होने से वे सब मुसीबतें झेल लीं । वह शेर हाथी को मारकर किसी 
दूसरी ओर को चल दिया। उसके चले जाने के बाद में उस झुरमुट में से 
निकला और मेंने इस तेजस्वी बच्चे को धीरे-धीरे पेड़ के नीचे उतारा । 
अब में उस स्त्री को जंगल में ढूंढने लगा, परन्तु वह कहीं दिखाई 
नहीं पड़ी । तब में इसे आश्रम पर ले आया और गुरु जी को मेने सव हाल 
सुनाया । 
उनकी यह आज्ञा हुई है कि इसे आपके पास ले जाऊे,इसलिए आपकी 
सेवा में लाया हूँ ।” 
राजहंस ने यह सब हाल ध्यान से सुना | वे आश्‍चर्य में पड़कर सोचने 
लगे कि देखो, हमारे सभी , मित्रों पर एक-साथ ही मुसीबतें आ पड़ीं, और 
भाग्य सभी के प्रतिकूल हो गया | उन्हें खयाल हुआ कि बेचारे रत्नोद्‌- 

भव का न जाने क्‍या बना हो? 

इसके A उन्होंने उस बच्चे को ले लिया और उसका 'पुष्पोद्‌भव' 
नाम रखा | फिर अपने मंत्री सुश्रुत को बुलाकर उन्हें यह सब वृत्तान्त 
सुनाया । राजा को इस समय शोक तो हुआ ही, परन्तु पुष्पोद्भव को 
पाकर उनके चित्त को कुछ सन्तोष हो गया । उन्होंने यह वच्चा देकर 
सुश्रुत से कहा कि देखो यह तुम्हारे ही भाई का बेटा हैं, इसे खूब अच्छी तरह 
पालो-पोसो । 

इसके पश्‍चात एक और बालक बड़ी विचित्र रीति से महाराज 
राजहंस के पास आया । 

एक दिन ऐसा हुआ कि एक बच्चे को छाती से लगाये, रानी वसुमती 
पति के पास पहुँची । जब राजा ने पूछा कि यह कहाँ से आया, तो वे कहने 
लगीं--“महाराज, पिछली रात एक स्त्री मेरे पास आई । वह इस दुनिया 
की तो लगती नहीं थी । उसने एक बच्चा मेरे आगे ला रखा । नींद में 
उस समय मेरी आँखें बन्द थीं । उस स्त्री ने मुझे जगाया और बड़ी नरमी 
तथा विनय के साथ कहने लगी--“देवी जी, में तुम्हारे मंत्री धर्मपाल 
के पुत्र कामपाल की प्रेयसी हूँ । मेरा नाम तारावली हे । में यक्षिणी हूँ और 
मणिभद्र की लड़की हूँ । आपके HAL राजवाहन भविष्य में चक्रवर्ती राजा 
होने वाले हैँ । समुद्रों से घिरी हुई इस सारी धरती पर उनका राज्य 
होगा और सब दुनिया में उनका नाम फैल जायगा । यक्षराज कुवेर की मुझे 
आज्ञा हुई कि कुमार राजवाहन की सेवा के लिए तू अपना पुत्र अपित कर 
दे। इसीलिए में इसे आपकी सेवा में लाई हूँ । देखिए, मेरा यह बच्चा 
कामदेव की तरह कितना सुन्दर हे ! अब आप इसे लें और इसका 
पालन करें |” 

उस स्त्री की ये सब बातें सुनकर में तो अचरज के मारे आँखें फाड़े 
देखती ही रह गई। वह यक्षिणी बेहद सुन्दर थी और आँखें तो उसकी 
बहुत ही मनोहर थीं । मेंने उसका बड़ी नम्रता से आदर-सत्कार किया । 
किन्तु वह रुकी नहीं, थोड़ी देर में ही ओझल हो गई।'” 

कामपाल के साथ यक्ष की लड़की के इस 'प्रेम' और 'मिलन' पर, 
राजहंस मन-ही-मन सोचते रहे । वे इस अद्भुत बात से बड़े हूरान हुए । 
फिर उन्होंने सुमित्र को बुला भेजा । मन्त्री सुमित्र 'यथा नाम तथा गुण थे। 
अपने संगी-साथियों और मित्रों में वे बड़े प्रिय थे। महाराज ने उन्हें कामपाल 
और यक्षिणी के सम्बन्ध की सब बातें सुनाई । फिर उन्होंने इस 
बालक का 'अर्थपाल' नाम रखा, और सुमित्र के भाई का लड़का होने के 
नाते उन्हीं को दे दिया । 

इसके बाद किसी दूसरे दिन एक और विचित्र घटना घटी। ऋषि 
वामदेव के आश्रम में रहने वाला उनका छात्र एक और बच्चे को राजहंस | 
के पास लाया । यह भी बड़ा सुन्दर और फूल-सा मुलायम था। इस शिशु 
की इतनी मनोहर छवि थी कि कामदेव लजाता था। ऐसा मालूम पड़ता 
था कि यह बच्चा किसी और लोक का असाधारण बालक है । देवता तक 
इसकी कीर्ति का बखान करते हुए प्रतीत होते थे । वामदेव का वह विद्यार्थी 
महाराज राजहंस से बोला---महाराज,में तीर्थ-यात्रा के लिए गया हुआ 
था । उसी सिलसिले से कावेरी नदी के किनारे पर जा पहुँचा । वहां मेने 
कया देखा कि एक बूढ़ी स्त्री बैठी रो रही है । उसकी गोद में एक बच्चा लेटा 
हुआ था जिसके बाल इधर-उधर बिखर रहे थे । मैने उस स्त्री से पुछा-- 
'माता जी, आप कौन हैं ? यह बच्चा किसका हे ? इस डरावने जंगल में 
आप कैसे आ गईं और रोती क्यों हैं ?” 

मुझे देखकर उस बूढ़ी स्त्री को कुछ धीरज-सा der । उसे शायद 
यह खयाल हुआ कि में उसके दुःख में कुछ हाथ बँटा सक्‌ंगा | उसने अपनी 
आँखों के आँसू पोंछ डाले, और मुझसे कहने लगी--'महात्मा जी, आप 
ब्राह्मण के पुत्र जान पड़ते हैं। मेरा किस्सा यह है कि इस देश में मगधराज 
राजहंस के मंत्री सितवर्मा के पुत्र सत्यवर्मा तीर्थ करने के लिए आये थे | 
उन्होंने यहाँ अग्रहार गाँव में काली नाम की एक ब्राह्मण लड़की से ब्याह 
किया । उससे उन्हें कोई सन्तान नहीं हुई । उस काली की छोटी बहून 
गोरी बहुत खूबसूरत थी । उसका रंग भी सोने-जैसा दमकता था । 

सत्यवर्मा ने सन्तान के लिए उससे भी ब्याह कर लिया। इस गोरी से उनके 
एक पुत्र हुआ | : 

अब काली को डाह होने लगा । में उस बच्चे की धाय थी। काली 
ने क्या काम किया कि वह इस बच्चे समेत मुझे एक दिन किसी बहाने से नदी 
पर ले आई और धोखे से इसके अन्दर गिरा दिया । हम दोनों पानी में बह 
चले । मैंने एक हाथ में बच्चे को उठा लिया और दूसरे से तैरना शुरू किया। 
इतने में नदी के बहाव में आता हुआ एक पेड़ मिल गया । मेने उसे पकड़- 
कर उसकी एक डाल पर पत्तों के बीच इस बालक को लिटा दिया 
और पेड़ के साथ-साथ बहाव में बहती चली । पेड़ में वहीं एक काला साँप 
लिपटा हुआ था, उसने मुझे डस लिया इसके बाद यह पेड़ जिसे में पकडे- 
पकड़े आ रही थी धीरे-धीरे इस जगह किनारे पर आ लगा । 

अब मेरा यह हाल है कि साँप का जहर मेरे सारे शरीर में फेल 
रहा है। कुछ देर बाद में मर जाऊंगी | यह सोचती हूँ कि मेरे मरने के बाद 
इस बच्चे का क्या होगा ? इस जंगल में कोई ऐसा भी नहीं हे जो इसे 
आसरा दे देता। यही सोच-सोचकर मेरे आँसू आ रहे हैं ।' 

इतना कहते-कहते ही उस वेचारी बूढ़ी के अंग-अंग में तेज विष की 
एक लहर-सी व्याप गई 1 वह धरती पर गिर पडी । उसे देखकर मेरे हृदय में 
दया उमड़ आई । मै मन्त्र-बल से तो जहर उतारना जानता नहीं था; हाँ 
एक बूटी मुझे जरूर मालूम थी । इसलिए आसपास की झाड्यों में उसे 
खोजने लगा, परन्तु जड़ी लेकर जब तक लौटा तब तक देखा तो उसके 
प्राण निकल चुके थे । $ 

मुझे उस बिचारी की मौत से बड़ा क्लेश हुआ | जैसे-तैसे मेने उसका 
दाह-कर्म किया । फिर इस अनाथ और निराश्रय बच्चे को उठाकर यहाँ 
चला आया । i 

इस बच्चे के पिता सत्यवर्मा का हाल सुनते समय उसके ग्राम 
'अग्रहार' का नाम मेंने पहले कभी नहीं सुना था । उसकी खोज करना मेरी 


सामथ्यं से बाहर था । मेने सोचा कि यह बच्चा आपके मंत्री के भाई का 

लड़का है, अतः आप इसे पाल लेंगे । इसीलिए ले आया ठत 

राजहंस यह सब हाल सुनकर सोचने लगे--'न मालूम सत्यवर्मा 
अब कहां हो ?” उसका पता-ठिकाना कुछ भी निश्चित नहीं था। इस बात 
से वे बड़े खिन्न हुए । फिर उन्होंने उस बच्चे को ले लिया और उसका नाम 
“सोमदत्त' रखा । 

इसके पश्चात्‌ उन्होंने मन्त्री सुमति को बुलाया | उनके भाई का ही 
यह पुत्र था, इसलिए इसे उनके हवाले करके, उन्हीं की देखरेख में रख दिया। 

सुमति इस बच्चे को पाकर बड़े प्रसन्न हुए । उन्हें ऐसा लगा मानो 

उनका सगा भाई ही आ गया हो। वे उसे बड़े यत्न के साथ पालने लगे। 

इस प्रकार अब महाराज राजहंस के यहाँ मन्त्रियों के तथा उनके 
भाइयों के पुत्रों की एक अच्छी मण्डली आकर जुड़ गई | राजकुमार राज- 
वाहन इस बाल-मंडली के साथ खेल खेलते और तरह-तरह की सवारियों 
पर सँर करने का आनन्द लिया करते । धीरे-धीरे इन कुमारों के चूड़ाकमं, 
उपनयन आदि संस्कार किये गए । फिर उन सबका पढ़ना-पढ़ाना शुरू 
-हो गया । 

क्रम से इन बालकों ने ऊँची शिक्षा प्राप्त की। अपने समय में 
प्रचलित पब लिपियां उन्होंने सीखीं और देश-विदेश की सभी भाषाओं में 
पाण्डित्य प्राप्त कर लिया । छः अंगों सहित वेदों का उन्हें विशेष रूप से 
अध्ययन कराया गया । काव्य, नाटक, उपाख्यान, इतिहास, प्राचीन कथाएं, 
पुराणग्रन्थ, धर्मशास्त्र, व्याकरण, ज्योतिष, न्याय, मीमांसा आदि शास्त्रों के वे 
अच्छे विद्वान हो गए । कौटिल्य अर्थशास्त्र और कामन्दक नीति-ग्रत्थ भी 
उन्होंने ध्यान से पढ़े । संगीत-शास्त्र में और वीणा मृदंग आदि बाजे के 
बजाने में खूब प्रवीणता प्राप्त की काव्य सुनाने तथा उसके गायन करने 
के द्वारा श्रोताओं का चित्त अपनी ओर खींच लेने की कला में भी वे दक्ष 
हो गए । रत्नों और मणियों की परख करना, मन्त्रविद्या का अभ्यास, 
आओषध-चिकित्सा, मायाजाल या जादू के द्वारा अनेक प्रकार के प्रपंच खड़े 
कर देना, यह कौशल भी उन्होंने सीखा | हाथी, घोड़े आदि की सवारी 

करने में तो ये सब बहुत ही दक्ष हो गए । तरह-तरह के हथियारों को चलाने 
और छोड़ने मे सिद्धहस्त हो जाना उनके लिए जरूरी ही था । इन सबके 
साथ-साथ चोर्य-कर्म तथा द्यूत-कौशल आदि तरह-तरह की कपट-कलाओं 
का भी उन्हें अभ्यास कराया गया | 

उपर्युक्त सभी प्रकार के ज्ञान-विज्ञान की शिक्षा इन लोगों को 
अपने समय के विख्यात आचार्यों द्वारा दिलवाई गई । 

इस शिक्षा-प्राप्ति में ही धीरे-धीरे इत कुमारों का बचपन बीत गया 
और वह समय आ गया जब राजपुत्र राजवाहन तथा उनके साथी सब 
कुमारों के शरीर युवावस्था के कारण खिल उठे | अब ये लोग हर एक काम 
को उमंग और उत्साह के साथ करने लगे | आलस्य किसी को छू तक नही 
गया था । महाराज राजहंस जब इस उठती हुई और उमंगों-भरी कुमार: 
मंडली को देखते तो उन्हें बड़ी प्रसन्नता होती । धीरे-धीरे महाराज को 
विश्वास हो चला कि अब हमारे वैरी हमारा कुछ बिगाड़ नहीं सकते | 
अपनी भावी उन्नति और आगामी अभ्युदय का खयाल आते ही महाराज 
का हृदय आनन्द से भर उठा | 


30. 


Digitized by Arya Samaj Foundation Chennai and eGangotri 


qa पीठिका 


facia उच्छ्वास 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


aa if Gurukul Kangri Collection, Haridwar 


Yy 


Digitized by Arya Samaj Foundation Chennai and eGangotri 


राजवाहन 
की पाताल-यात्रा 


999999999999999999999999999 


एक बार ऋषि वामदेव महाराज राजहंस के यहां पधारे। उस समय 
सब राजकुमार महाराज के चारों ओर उन्हें घेरे हुए इकट्ठे खड़े थे । सभी 
राजपुत्र इस समय तक तरह-तरह के ज्ञान, विज्ञान-कला-कौशल और 
शिल्प आदि सौखकर खूब होशियार हो चुके थे । बचपन से निकलकर 
उन्होंने जवानी में कदम रखा था, इसलिए सभी के शरीर बलिष्ठ और 
सुन्दर हो उठे थे । ये सब रूपवान राजकुमार इस समय एक जगह इकट्ठे 
थे। उन्हें देखकर ऐसा प्रतीत हो रहा था मानो सोन्दर्यमूति कामदेव के बहुत 
से भाई आकर जमा हो गए हैं । यदि स्वयं कामदेव इन्हें आकर देखते, 
तो वे भी सन्देह में पड़कर हैरान हो जाते और सोचने लगते कि मुझमें और 
इन राजपुत्रों में अधिक सुन्दर कौन हे ? 

केवल बाहर से देखने में ही नहीं, अन्दरूनी बल, वीरता और साहस 
में भी इन राजपुत्रों का कोई जोडीदार उस समय दिखाई नहीं देता था । 
देवताओं के सेनापति कुमार स्वन्द बड़े साहसी समझे जाते हैं, पर इन राज- 
कुमारों में से अकेला एक-एक ही इतना हिम्मती था कि स्कन्द के साहस 
को धिक्कारता हुआ-सा जान पड़ता था । 

शूरवीरता और बल-पराक्रम का काम करने वालों की देह प्राय: 
रूखी और कठोर पड़ जाया करती है, परन्तु इन युवकों के शरीर अब तंक 
भी अच्छे मुलायम बने हुए थे । 

ये सभी राजकुमार महाराज राजहंस को बड़ा मानते और उनकी 
सेवा-सुश्रूषा किया करते थे । जिस समय महाराज की सवारी निकलती, 
उस समय इनमें से कोई राजपुत्र उनकी विजय-पताका लेकर चलता, 
कोई उन पर AL डुलाता, कोई राजछत्र पकडता, और कोई उनका महावत 
बनकर हाथ में अंकुश लेकर उनके हाथी को चलाया करता था । ये काम 
सब राजकुमार बड़े प्रेम से किया करते और इन कामों का उन्होंने खूब 
अभ्यास कर लिया था। यहाँ तक कि सबके हाथों में इन चीजों के पकड़ने 
के निशान भी पड़ गए थे । 

आज किसी काम से ये सव राजपुत्र महाराज को घेरकर खड़े हुए 
थे । इसी समय वामदेव आये | उन्हें देखते ही महाराज राजहंस बड़े आदर 
और भक्ति-भाव के साथ उनकी ओर बढ़े, फिर पास जाकर और fax 
झुकाकर उन्हें नमस्कार किया । इसके उपरान्त अत्यन्त प्रेम और 
सम्मानपूर्वक उनकी आवभगत की । मुनि ने भी महाराज को आशीर्वाद 
दिया और उनका कुशळ-क्षेम पूछा | 

इसके बाद गोल बाँधे हुए सब राजकुमार मुनि की ओर बढ़े। इन 
नौजवानों को देखते ही उस समय हरेक के मन में यह विचार उठता था 
कि अव ऐसे शूरवीरों के आगे महाराज राजहंस के वैरी भला क्या ठहर | 
पाएंगे । जल्दी या देर में उनका खात्मा जरूर होगा । राजपुत्रों ने मुनि के 
पैरों पर चारों ओर सिर झुकाकर उन्हें विनयपूर्वक प्रणाम किया । वामदेव 
के गुलाबी चरणों पर SAN के लहराते हुए घ घराले बाल विचित्र शोभा 
उत्पन्न करने लगे--एसा लगा मानो दो कमलो के चारों ओर भौरों j 
झुंड AST रहे हें । | 

वामदेव इन सबसे मिलकर बड़े प्रसन्न हुए। उन्होंने कुमारों को | 
उठा-उठाकर छाती से लगाया | मुनिवर वामदेव बड़े संयमी और मितभाषी 
पुरुष थे । बेमतलूब वे कोई बातचीत नहीं करले थे, इसलिए बहुत थोड़े 
और चुने हुए शब्दों में उन्होंने सबको आशीर्वाद देकर राजा से कहा--- 
“हे पृथ्वीवल्लभ | आपके कुमार राजवाहन को और उनकी इस मित्रमंडली 

को देखकर मुझे बड़ी प्रसन्नता हुई है । ये सभी कुमार सुशिक्षित, बलवान 
और सुशील हैं। ऐसा कौन होगा जो इनके गुणों की सराहना न करे! 
कुमार राजवाहन अब युवावस्था में पदार्पण कर चुके हैँ । गुण, शील, रूप, 
लावण्य, सभी-कुछ भगवान ने इन्हें दिया हैं। आप अपने मन में चिरकाल 
से जो अभिलाषाएँ रखे बैठे हे, वे ही अब राजपुत्र राजवाहन के इन गुणों 
के रूप में फलने आई हैं। मेरे विचार से अब बड़ा अच्छा अवसर है | 
राजवाहन अपने मंत्रियों को साथ में लें, और दिग्विजय आरम्भ कर दें । 
ये लोग अब इस योग्य हो चुके हैं कि जीवन के सब तरह के कष्ट और 
कठिनाइयाँ झेले, तथा इस महान कार्य के लिए आगे बढे विजथ-यात्रा 
के लिए शीष् ही इनका प्रस्थान होना चाहिए | 
मुनि की आज्ञा महाराज ने सिर-आँखों रखी । उन्होंने आदेश दे 
दिया कि दिग्विजय के लिए सेना तैयार की जाय और सब राजपुत्र प्रयाण 
करने के लिए प्रस्तुत हों । 
इसके अनुसार सब प्रकार की तैयारियाँ होने लगीं। सभी राज- 
कुमार तरह-तरह के कामों में जुट गए। इस विजथ-यात्रा के लिए जितना 
भी परिश्रम और उद्योग किया जा रहा था वैसा शायद दशरथ के पुत्र 
i श्री रामचन्द्र ने ही लंका-विजय के पहले किया होगा । और कोई उदाहरण 
मिलना कठिन ही है । राजकुमारों का उत्साह और जोश देखते ही वनता 
था । इनकी उमंग और तेजस्विता के आगे यही खयाल होता था कि 
दुश्मन भला इनसे क्या लड़ पायँगे ? उनके छक्के तो इनकी घुड़क और 
À रोष को देखकर ही छूट जायंगे । | 
पलक मारते ही हवा की-सी तेजी और फूर्ती के साथ, सव काम 
पूरा हो गया'। युद्ध के साज-सामान लेकर सेनाओं के साथ राजकुमार 
राजवाहन अपने मित्रों समेत दिग्विजय के लिए सन्नद्ध हो गए । राजहंस 
ने जब विजय-यात्रा के लिए इस विराट्‌ सैन्य-दर का प्रस्थान देखा तो उन्हें 
मन-ही-मन बड़ी आशा बँधने लगी । अपने पुराने वैभव को फिर से पा लेने 
का उन्हें बहुत-कुछ भरोसा हो गया | 

इन सबको विदा देने से पहले महाराज ने सब बातों की अच्छ तरह 
व्यवस्था कर दी | राजवाहन इस सेन्य-दल के नेता हुए । अन्य राजकुमारों 
को उनका सलाहकार बनाया गया | महाराज ने उनको समझाते हुए 
कहा--“हर एक काम सोच-समझकर वुद्धिमत्ता के साथ करना ।” अन्त को 
शुभ qed में सब लोग चल दिए । नौकर-चाकर, सेवक और परिचारकों 
ने भी कुमारों के साथ-साथ प्रस्थान किया । 

रास्ते में ये लोग अनेक दृश्य और तरह-तरह की घटनाएँ देखते हुए 
चले, पर जो कुछ भी हुआ, वह सव मांगलिक और शुभ ही हु आ । धीरे-धीरे 
राजवाहन बहुत से भू-भागों को लाँच गए और विन्ध्याचल के घने जंगल में 
आये | अब सेनाएँ जंगल में होकर बढ़ने गीं । राजवाहन सेना से कुछ आगे - 
आगे चल रहे थे । यहाँ एक जगह उन्होंने एक अजीव-से व्यक्ति को देखा । 
इस आदमी का शरीर लोहे के तवे की तरह एकदम काला था । इसकी 
देह भी लोहे-जेसी ही बड़ी कठोर पड़ गई थी । विचित्र बात यह थी कि एक 
तरफ तो इस आदमी के हाथ, बाँहों आदि पर हथियार चलाने के निशान 
पड़े हुए थे और दूसरी ओर उसके कन्धे पर मोटा-सा जनेऊ भी दिखाई 
दे रहा था। राजवाहन की समझ में न आया कि इसे कोई लड़ाक्‌ क्षत्रिय 
योद्धा समझे या ब्राह्मण | कई बातें ऐसी भी थीं, जिन्हें देखकर ऐसा 
अनुमान होता था कि यह शायद कोई भील हो । 

राजवाहन को आया देख, उस आदमी ने इनकी बड़े अच्छे ढंग से 
आवभगत की । कुछ देर बाद राजवाहन ने उससे पूछा--“महानुभाव ! 
यह विन्ध्याचल का जंगल तो बड़ा लम्बा-चौड़ा, सुनसान और 
एकदम बीहड़ हे । जंगली जानवर ही यहाँ रह सकते हैं, आदमियों 
के लिए तो इसमें घुसना तक कठिन हैं। आप यहाँ अकेले किस तरह 
रहते हे ? किसी बाहरी आदमी का यहाँ आना-जाना भी नहीं 
होता होगा ? एक और बात से भी मुझे बड़ा अचम्भा हो रहा है । 
आपके कन्धे पर यह जो जनेऊ पड़ा है, इससे जान पड़ता हे कि 
आप ब्राह्मण हे, परन्तु शस्त्र चलाने के निशान यह बतला रहे हैं कि 

आप शायद भीलों के ढंग पर जीविका चलाते हे । यह सव कया मामला 
है, कुछ बतलाइए तो ?” 

वह आदमी राजवाहन की बातें सुनता हुआ उन्हें बड़े ध्यान से देख 
रहा था । राजकुमार की तेजस्विता और उनके असाधारण प्रभाव को 
अनुभव करके उसने समझ लिया कि यह सामान्य आदमी नहीं हे । उसने 
यह भी अनुमान कर लिया कि इस आदमी में गैरमामूळी ताकत होनी 
चाहिए। इसके बाद, राजकुमार के साथियों से उसने उनका नाम-धाम 
और पता भी मालूम कर लिया । सब तरह से परिचय पा चुकने पर वह 
कहने लगा-- 

“राजपुत्र, अपने सम्बन्ध में कुछ कहने से पहले मे आपको यह 
बतला देता हूँ कि विन्ध्याचल का यह्‌ भारी जंगल बहुत दूर तक चला 
गया है | इसमें जहाँ-तहाँ तरह-तरह के आदमी बसते हें । कुछ ऐसे ब्राह्मण 
नामधारी लोग भी इसमें रहा करते हैं, जो वेदों के पठन-पाठन का 
अपना वंश-परम्परागत काम बिलकुल छोड़ चुके हैं। ब्राह्मणों के आचार- 
विचारों को भी इन्होंने तिलांजलि दे रखी हे । सत्यभाषण, सदाचार, 
धर्म-कर्म आदि कुछ भी अब इनके पास नहीं रह गया हैं । ये लोग भीलों 
के भगुआ बने हुए हें और उनके बीच में रहकर उन्हीं का खाते-पीते 
हैं। ऐसे ही एक ब्राह्मण नामधारी परिवार में से में हूँ। मेरा भी आचार- 
विचार इन्हीं सबकी तरह गिरा हुआ हे । मेरा नाम मातंग है । बहुत 
दिनों तक मेरा यही पेशा रहा कि भीलों का गिरोह बनाकर में बस्तियों 
पर छापा मारा करता और इधर-उधर के गाँवों में जो धनी आदमी 
हाथ पड़ जाता, उसे बाल-वच्चों समेत पकड़ लाया करता था | यहाँ 
जंगल में लाकर इन लोगों को केद कर दिया जाता । फिर इन्हें 
यन्त्रणाएँ दे-देकर में इनके रुपये-पैसे का पता लगाता और सब लूट- 
छीनकर इन्हें छोड़ दिया करता था। बहुत समय तक मेने यही क्ूरतापूर्ण 
कारनामे किये और इसी तरह जिन्दगी बिताई। 

एक बार ऐसा हुआ कि मेरे साथियों को कहीं एक ब्राह्मण मिल 

गया । इन्होंने उसे मारकर उसको भी लूट लेना चाहा । मुझ इस 
ब्राह्मण पर दया आ गई। मेने उन लोगों को मना करते हुए कहा-- 
` अरे पापियो ! इस बिचारे ब्राह्मण को तो मत मारो ।' 


इस पर मेरे वे साथी बहुत बिगड़ें। एक ब्राह्मण की हिमायत, 


करते देख उन्हें बड़ा गुस्सा चढ़ गया । मेरी ओर लाल-लाल आँखें 
निकालकर वे कहने लगे--क्यों ? इस ब्राह्मण पर ही इतनी मेहरबानी 
किसलिए की जाय ? कया आज तक और बीसियों गरीबों को नहीं लूटा ?' 


मतलव यह कि इसी बात पर बड़ी तू-तू मे-में हो गई और उन _ 


लोगों ने मुझे बहुत बुरा-भला कहा । उन लोगों की ऐसी फटकार 
मुझे सहन नहीं हुई और में भी बिगड़ उठा । मेने उस ब्राह्मण 
को बचाने का पक्का इरादा कर लिया और उसकी ओर से में इन 
लोगों के मुकाबले में आ गया । यद्यपि वे मेरे अब तक के साथी थे, 
पर इस मामले में उन्होंने मेरी कोई परवाह नहीं की। वे उस ब्राह्मण 
के साथ ही मुझ पर भी टूट पड़े। बहुत .देर तक हम लोग लड़ते रहे, 
पर वे बहुत आदमी थे और हम केवल दो ही जने थे। अन्त को उनकी 
चोटों से घायल होकर में वहीं गिर पड़ा और कुछ देर बाद मेरे प्राण 
निकल गए 

मरकर में यमलोक पहुँचा.। वहां पर मेने उस यमपुरी का 
विचित्र दृश्य देखा । हम लोगों की तरह ही वहां बहुत से शरीरधारी 
आदमी जमा थे । इनकी सभा में बीचोंबीच एक हीरे-जवाहरात से 
जड़ा हुआ बहुत बढ़िया सिंहासन रखा था। इस पर यमराज बैठे हुए 
थ । मेने अपने अन्दाज से उन्हें पहचानकर दण्डवत्‌ की | 

उन्होंने मुझे देखा तो अपने मन्त्री चित्रगुप्त को बुलवाया 
ओर उससे कहने लगे--मन्त्री जी, इस आदमी की मौत का तो यह 
समय नहीं हें? इतनी बात तो है कि यह बहुत at चालचलन का 
था, परन्तु इसकी मौत एक ब्राह्मण को बचाने में हुई है । ब्राह्मण की 
रक्षा करना बड़े पुण्य का काम था। इस काम को करते हुए इस आदमी 

के पिछले सब पाप धुल गए हैं। इस अच्छे काम का एक फल यह भी है 
| कि अब आगे से इस आदमी की बुद्धि बदल जायगी और भले कामों 
में इसका मन लगेगा । एसा करो कि जो पापी यहां तरह-तरह के 
क्लेश और यातनाएँ भोग रहे हैं उनको यह आदमी एक बार देख ले, 
फिर इसे इसके पिछले जन्म की देह में पहुँचा दो ।' 

यमराज की आज्ञा पर चित्रगृप्त ने नरक में मुझे इधर-उधर 
घुमाना शुरू किया । मेने देखा कि अपने पिछले जन्म के पापों का फल 
भोगते हुए कुछ आदमी लोहे के गरम खम्भों के साथ बाँध दिये गए हँ । 
एक जगह बड़े चौड़े-चौड़े कड़ाह रखे थे, जिनके अन्दर तेल खोल रहा था। 
कुछ पापियों को इनके अन्दर डालकर तला जा रहा था । बहुत से 
पापियों की. देह को डंडों से मार-मारकर उनको कुचला जा रहा 
था। एक स्थान पर पत्थर की बनी हुई तेज छेनियां रखी थीं; बहुत- 
से लोगों की देह को चारों तरफ से इनके STAT छीला जा रहा था | 

चित्रगुप्त मुझे इन सबको दिखलाते हुए घुमा छाए और अन्त में 
उन्होंने मुझे अपने मन और बुद्धि को सदा साफ और ठीक रखने का उप- 
देश दिया । 

इसके बाद उन्होंने मुझे यमपुरी से विदा कर दिया । 

वहां से छूटते ही में तुरन्त अपने पिछले जन्म वाली देह में 
पहुँच गया। मैंने देखा कि मेरा शरीर विन्ध्याचल के उसी निर्जन 
जंगल में पड़ा है । उसी समय एक ब्राह्मण कहीं से मेरे पास आया । 
९ उसने ठंडे पानी के छींटे आदि देकर कुछ शीतल उपचार किया और मेरी 

देखभाल की; इसके बाद मुझे एक चट्टान के ऊपर लिटा दिया | कुछ देर 

तक में वहीं लेटा रहा । इस प्रकार में जीवित हो गया । 
। मेरे फिर से जी उठने की खबर मेरे|घरवालों को मिली तो बहुत से 
। भाई-बन्धु उसी समय वहां आ पहुँचे । ये लोग मुझे एक मन्दिर में ले गए । 
यहां में बड़े आराम से रहा । मेरे शरीर के घाव भी इन्होंने ठीक कर दिये । 

जिस ब्राह्मण ने शुरू-शुरू में मेरी सेवाटहल और देखभाल की 

थी, वह बड़ा सज्जन था । संस्कार कराना या वेद आदि का पठन- 
पाठन, ये सब ब्राह्मणों के काम भी वह अच्छी तरह जानता था। 
वह अभी तक मेरे पास ही था। उसने मुझे अक्षर-बोध कराया; फिर 
धीरे-धीरे सब शास्त्र पढ़ाये । तन्त्र ग्रन्थों की भी शिक्षा दी । इसके अति- 
रिक्त वह मुझे समय-समय पर बड़े अच्छे-अच्छे उपदेश भी दिया करता 
था। जीवन के पाप और दुष्कर्म कंसे दूर हुआ करते हैं, सदाचार का क्या 
महत्व हैं, ज्ञान किसे कहते हैं, इस तरह की अनेक उपयोगी बातें उसने 
मुझे समझाई | यह भी बतलाया कि उस देवाधिदेव महादेव का साक्षा- 
त्कार ज्ञान रूपी आँखों से ही किया जा सकता हे । उस ब्राह्माण ने महादेव 
जी की पूजा की । लोकप्रचलित विधि भी मुझे सिखलाई । जब मेरी विद्या 
समाप्त हो गई तब Aa अपनी शक्ति भर उसको दक्षिणा आदि दी, 
और उसका सब तरह से मान आदर किया । उसने भी इसे बड़े प्रेमभाव 
से स्वीकार किया । इसके पश्चात्‌ एक दिन वह ब्राह्मण स्वयं ही कहीं 
चला गया । 
इस प्रकार अब एक तरह से मेरा दूसरा जन्म हुआ । मरी 
पुरानी सब आदतें और प्रवृत्तियां बदल गई । इसके बाद से भीलों के 
साथ सम्पर्क रखने वाले अपने नाते रिसतेदारों से मेरा सम्बन्ध छूट 
गया । परिवार कुटुम्ब के लोगों से भी में अलग हो रहा। अब मेरा चित्त 
प्रभुभक्ति में लगने लगा । मेरी उस समय यही इच्छा रहती थी 
कि इस संसार के एकमात्र स्वामी भगवान्‌ शिव का ही स्मरण और 
चिन्तन करता रहेँ । इसलिए सब झगड़े-बखेड़े और पाप कर्म छोड़कर 
में इधर जंगल में आ गया । तब से मे यहीं पर रह रहा हूँ ।” z 
अपनी इतनी रामकहानी कह चुकने के बाद वह आदमी थोड़ा रुका, 
फिर राजवाहन से बोछा--' महानुभाव, में एकान्त में आपसे कुछ और भी 
निजी बात कहना चाहता हूँ, ज़रा इधर आ जाइए ।” इतना कहकर 
वह उन्हें उनके मित्रों से अलग थोड़ी दूर पर ले गया और कहने रूगा-- 
“राजपुत्र, पिछली रात ऐसा हुआ कि जब रात्रि समाप्त होने को आई, उस 

समय भगवान्‌ शंकर ने मुझे दर्शन दिये | वे मेरे निकट आये । मेरी आँखें 
बन्द थीं और में अब तक सो रहा था । उन्होंने मुझे जगाया । उन्हें देख 
मेंने बड़ी नम्नतापूर्वक प्रणाम किया । इससे वे अत्यन्त प्रसन्न हुए। मॅने 
देखा कि उस समय खुशी से उनका चेहरा चमक रहा था । वे मुझसे बोले 
-- मातंग, दण्डक वन के वीचोंबीच बहने वाली नदी तो तूने देखी हे । 
उसी के किनारे एक जगह मन्दिर हे 1 उसमें स्फटिक की बनी हुई हमारी 
मूर्ति स्थापित हे । इस मन्दिर में प्रायः सिद्ध साध्य आदि देवयोनियों के 
लोग ही पूजा करने के लिए आया करते हें। इस मूर्ति के पीछे एक पत्थर 
रखा हे जिस पर पार्वती जी के पेरों के निशान बने हुए हें। बस, इसी 
पत्थर के पास एक चौड़ा-सा बिल है । ऊपर से इस बिल की शक्ल ब्रह्माजी 
के मुह को-सी मालूम पड़ती है । तुम उस बिल में उतर जाओ । उसके 
भीतर एक ताम्रपत्र है, उसे ले लो । यह मामूली चीज नहीं हे, इसे 
भगवान्‌ का आदेशपत्र समझना | इस पत्र पर पाताललोक में जा पहुँचने की 
तरकीब लिखी हुई है । यह बात इस तरह समझना जैसे तुम्हारी किस्मत 
किसी आगामी जीत की खबर तुम्हें पहले से दे रही हो । इस ताम्रपत्र की 
विधि के अनुसार यदि चलोगे तो तुम पाताल-लोक के राजा बन जाओंगे । 
तुम्हें इस काम में देवी सहायता भी मिलेगी । जो राजपुत्र इस काम में 
तुम्हारी मदद कर सकता हे, वह आज या कल तक यहीं आ पहुँचेगा ।' 

इतना कहकर शंकर जी अन्तर्धान हो गए । 

अब में देख रहा हूँ कि उन्होंने जैसे बतलाया था ठीक उसी तरह 
यहाँ आपका आगमन हो गया हे । में अब तक यही सोचता था कि ऐसे भारी 
काम में भला मेरी सहायता कौन करेगा ? परन्तु देवता के आशीर्वाद से 
आप स्वयं ही आ पहुंचे हे । मेरे मन में इस समय बड़ी खुशी हैं । बस, अब 
इस भारी काम में आप मेरी मदद करें 1” 

मातंग की ये बातें सुनकर राजवाहन शायद देवगति को समझ गए । 
उनसे यही कहते बना--“अच्छी बात हे, में सब प्रकार से तुम्हारी 
सहायता करूँगा ।” है 

इसके बाद कुमार राजवाहन उसके पास से चले आये और अपने 
मित्रों में आ गए । उन्होंने उस बात की किसी से कुछ चर्चा नहीं की । सारा 
काम रोज की तरह करके वे उन सबके साथ अपनी छावनी में सो गए । 
जब आधी रात हुई तव वे अकेले उठे । उनके सब मित्र, मन्त्री, कुमार तथा 
सेवक और पहरेदार आदि भाग्यवश गहरी नींद में सोये पड़े थे । राजवाहन 
इस समय किसी देवी शक्ति की प्रेरणावश खिचे हुए-से चल दिये । उन्होंने 
किसी से कुछ नहीं कहा, न किसी को जगाया । वे सीधे मातंग के पास जा 
पहुँचे । मातंग तैयार ही था । वह भी सिर झुकाये चुपचाप चल दिया । 
राजवाहन उसके पीछे-पीछे चलने लगे । वे दोनों चलते-चलते एक दूसरे 
जंगल में जा पहुँचे । 

राजवाहन तो उधर मातंग के साथ निकल गए । इधर उनके पीछे 
जब सवेरा हुआ तो छावनी में हलचल मच गई | उनके नौकर-चाकर चारों 
ओर उन्हें टू ढने में लगे | उनके साथी-मन्त्रीपुत्र भी उन्हें इधर-उधर खोजने 
चल दिए | कई दिन तक उन्हें Sat गया । जिन स्थानों पर से होते हुए ये 
लोग चले आ रहे थे, वहाँ भी देखभाल की गई । अन्य भी परिचित स्थानों 
पर आदमी भेजे गए । आसपास के जंगल तक छान डाले गए, परन्तु 
राजवाहन का कहीं पता न चला | जब आस-पड़ोस की जगहों पर खोज 
करते-करते सव लोग थक गए तव उनके साथी मन्त्री कुमारों ने यह निश्‍चय 
किया कि अब हम लोग दूर-दूर के देशों में कुमार राजवाहन की खोज के 
लिए जायॅगे । ये सब कुमार बल, पराक्रम और साहस में किसी से कम तो 
थे नहीं । सब तरह के क्लेश और कष्ट भी वे खूब झेल सकते थे । इन लोगों 
ने हिम्मत नहीं छोड़ी और अपने-अपने जाने के लिए एक-एक दिशा चुन 
ली । यह भी निश्चित कर लिया कि सब लोग, किस दिन और किस स्थान 
पर आकर इकट्‌ठे मिलेंगे । इसके बाद एक दूसरे से जुदा होकर सब्‌ मित्र 
अलग-अलग देशों की ओर चल दिए | 

इधर मातंग, राजवाहन को अपने पीछे-पीछे लिये हुए चला जा रहा 
था । ये दोनों इस समय बिलकुल अकेले थे । राजवाहन ने समझ लिया था कि 

ईश्वरीय आदेश का पालन करते हुए अब हमें इस पुरुष के जीवन की सब 
प्रकार से रक्षा करनी हँ। बड़ा भारी उत्तरदायित्व उन्होंने अपने ऊपर 
ले लिया था । परन्तु वे अपने समय के अद्वितीय वीर और बड़े पराक्रमी 
पुरुष थे, इसलिए निर्भय होकर मातंग की चौकसी करते हुए चलते गए। 
मातंग ने भी देख लिया कि शिवजी के आदेशानुसार उसे एक सच्चा सहायक 
मिल गया हूँ । इस विचार से उसे मन-ही-मन बड़ा सन्तोष हुआ और 
अपनी भावी सफलता पर उसे पूरा भरोसा हो गया | 

वह चलता हुआ उसी शिव मन्दिर में पहुँचा । सपने में महादेवजी 
ने उसे जो-जो चिह्न बतला दिए थे, उनको पहचानता हुआ वह बेधड़क 
उस बिल या सुरंग में उतर गया और उसके भीतर रखा हुआ वह 
ताम्रपत्र उसने ले लिया । 

इस बिल के अन्दर-ही-अन्दर एक सुरंग चली गई थी। इसी में से 
होकर पाताल के लिए रास्ता जाता था। मातंग और उसके पीछे-पीछे 
राजवाहन, दोनों इसी सुरंग में से चले चलते-चलते ये लोग पाताल 
में जा निकले और वहाँ के किसी शहर के निकट पहुँचे । 

मातंग ने ताम्रपत्र को देखकर समझ लिया कि अब उसे कया करना 
हे । इसी शहर के पास एक सुन्दर उद्यान बना हुआ था; इसी में एक 
तालाब था । तालाब के अन्दर बहुत से कमल खिले थे ओर जहाँ-तहाँ 
सारस किलोलें कर रहे थे। मातंग इस तालाब के किनारे आया। यहाँ 
ये दोनों स्नान आदि से निवृत्त हुए । मातंग ने यहाँ कुछ लकड़ियां 
इकट्ठी कीं और कई प्रकार की सामग्री लाकर रखी । 

इसके वाद शिवजी ने जैसे-जैसे बतलाया था उसी रीति से विशष 
विधिपूर्वक उसने एक यज्ञ किया। राजवाहन इसके निकट ही आसपास 
घूमते रहे और इसकी चौकसी करते रहे, जिससे यज्ञ में किसी तरह का 
विघ्न न होने पावे। वे इस अद्भुत यज्ञ को भी बड़े अचरज के साथ देखते 
जाते थे । घी, सामग्री आदि के द्वारा यज्ञ की अग्नि खूब प्रचण्ड हो उठी। 
अन्त में राजवाहन ने क्या देखा कि मातंग ने कुछ मन्त्र पढ़े और उसके पीछे 

स्वाहा के साथ-साथ वह स्वयं भी उस यज्ञ-कुण्ड में कूद गया । इस प्रकार 
अपनी आत्मा के पवित्र चोले की--अपने इस शरीर की--उसने यज्ञ के 
अन्दर आहुति दे दी । 

परन्तु आश्चर्य यह कि इसके बाद ही यज्ञकुण्ड में से मातंग एक 
दिव्य शरीर धारण किये हुए फिर बाहर आ गया । इस समय उसकी 
काया बिजली की तरह दमक रही थी और उसमें से बड़ी सुन्दर तथा 
चमकीली आभा फूट-फूटकर निकल रही थी । 

इधर तो मातंग यह दिव्य देह लेकर यज्ञकुण्ड में से निकला और 
उधर एक अन्य ही अद्भुत घटना घटी । देखते क्या हें कि सामने से 
, एक बड़ी रूपवती कन्या चली आ रही हैं । स्त्रियों में इसके जैसा सौन्दर्य 
मिलना ast कठिन था । इस सुन्दरी कन्या को यदि दुनिया भर को 
स्त्रियों में सबकी सिरमौर समझ लिया जाता तो भी कोई बड़ी बात 
न थी । लड़की सिर से पेर तक जवाहरात के जड़ाऊ गहनों से सजी थी 
और बड़ी THATS गरदन झुकाये बढ़ी आ रही थी । उसके पीछे-पीछे 
उसकी बहुत सी सहेलियाँ भी आ रही थीं । इस लड़की की चाल भी 
बड़ी आकर्षक थी । हंस की-सी धीमी-धीमी गति से आकर वह मातंग के 
सामने खड़ी हो गई और सबसे पहले उसने एक चमकदार हीरा उसको 
भेंट किया । 

मातंग ने हीरा लेकर उससे पूछा--“आप कौन हे?” 

इस पर उस कन्या ने हाथ जोड़कर सबसे पहले नमस्कार किया, फिर 
कोयल के-से मीठे और महीन स्वर में धीरे-धीरे कहने लगी--'हे ब्राह्मण 
श्रेष्ठ ! में असुरों के राजा की पुत्री हूँ । मेरा नाम कालिन्दी हे । मेरे पिता 
इस पाताल देश पर राज्य करते थे | उनका दूर-दूर तक बड़ा प्रभाव था | 
एक बार उनकी देवताओं के साथ लड़ाई हो गई । उसमें मेरे पिताजी ने 
उन्हें हराकर भगा दिया | देवताओं की हार सुनकर विष्णु बहुत बिगड़े, 
यहाँ तक कि आपे से बाहर हो गए । वे सीधे आकर पिताजी से लड़ पड़े । 
इसी लड़ाई में मेरे पिताजी काम आये | इस दुनिया में पिताजी ही मेरे सर्वस्व 

थे । उनके न रहन से मुझे अपार दुःख हुआ । में दिन रात उन्हीं के शोक में 
व्याकुळ रहती और उन्हीं को याद करती | इस दुःख रूपी अथाह सागर में 
में एक तरह डूब-सी गई । मुझे इस प्रकार दुःखी और बेचैन देखकर एक 
महात्मा को बड़ी दया आई | वह बड़े पहुँचे हुए साधु थे । उन्होंने मुझसे कहा- 
“बेटी, तू घबरा मत । तेरा भविष्य बड़ा अच्छा हे । कुछ ही दिनों में 
यहाँ एक अजनबी पुरुष आवेगा | इसकी देह बड़ी सुन्दर और छवि 
बहुत मनोहर होगी। वह तेरा पति बनेगा और यहाँ रहकर इस सारे 
पाताल देश पर बड़े अच्छे ढंग से राज्य करेगा ।'' 

साधु महात्मा को बातों से मुझे कुछ धीरज बॅधा । उसके बाद से में 
हर समय इसी आशा और प्रतीक्षा में रहती कि वे” न जाने कब आवेंगे। 
धीरे-धीरे आपको देखने की मेरी उत्कण्ठा बहुत बढ़ गई । आपके दर्शनों की 
लालसा से मेरी हालत ऐसी हो गई जैसे बरसात के आने और बादल की 
आवाज सुनने के लिए चातकी की दशा हो जाया करती है । यही चाह 
लेकर में बहुत समय से वेठी थी । इतने में आज आपके यहाँ आ पहुँचने का 
समाचार मिला । मेरे मन में आपकी अभिलाषा के रूप में जो एक अंकुर 
बहुत दिनों से फूट चुका था उसका अन्त को फल मिला और आपका 
शुभ आगमन हुआ । 

आपके आने की खबर पाकर में सोचने लगी कि अब क्या करू । 
सीधे एकदम आप से मिलना उचित नहीं था, इसलिए मेरे इस राज्य का 
जिन लोगों ने सारा बोझ उठा रखा हूँ, उन अपने मन्त्रियों को मेने बुला 
भेजा और उनसे अपना हाल कहा । उन लोगों ने मुझे आपसे भेंट करने 
की सलाह दी । मेरे मन में भीतर-ही-भीतर प्रेरणा तो पहले ही थी और 
सच बात तो यह है कि मेरे मन की इस गाड़ी पर सारथी बनकर कामदेवं 
बैठे हुए थे; वे इसे इधर ही ले आना चाहते थे । मन्त्रियों की सलाह से 
मुझे और भी बल मिला और में आपके पास आ गई। अब आप चलिए, 
और इस पाताल देश की राजलक्ष्मी को स्वीकार कीजिए । इतनी कृपा 
और हो जाय कि इस राजलक्ष्मी की सौत समझकर ही सही, मुझे भी 

अपने चरणों में थोड़ा-सा स्थान दे दीजिए 1” 

इस राजकन्या की बातें सुनकर मातंग ने राजवाहन की ओर 
देखा | उन्होंने इस काम में अपनी सहमति प्रकट की । तब मातंग ने उस राज- 
कन्या से विधिपूर्वक विवाह कर लिया। पाताल में आकर ऐसी परम सुन्दरी 
स्त्री पाने से मातंग बड़ा प्रसन्न हुआ | इसके बाद वह पाताल देश की राज- 
गही पर बैठा और बड़े आनन्द के साथ राजकाज चलाने लगा । 

मातंग के साथ-साथ मित्र रूप में राजवाहन भी वहीं रहने लगे । 
परन्तु कुछ दिनों बाद राजवाहन को बीती हुई घटनाओं और अपने पिछले 
साथियों की याद आने लगी । उन्हें ध्यान आया कि उस जंगल में वे अपने 
मित्रों की आँख बचाकर चुपके से मातंग के साथ निकल आये थे। उन 
मित्रों का, सारी सेना का और फिर उनके माता-पिता का न जाने कया हाल 
हुआ हो? राजवाहन अब अपने उन साथियों को देखने के लिए छटपटाने 
लगें | उनका मन पाताल से फिर पृथ्वी पर लौट चलने के लिए करने लगा | 

अपनी यह इच्छा राजवाहन ने मातंग पर प्रकट की । मातंग उनके 
स्वभाव और उनके सहायता देने के कारण उनसे बहुत सन्तुष्ट था | उसने 
राजवाहन को लौट जाने की अनुमति दे दी । पाताल से उनके चलने के 
पहले मातंग ने एक और काम किया । उसे उसकी पत्ती कालिन्दी ने एक 
बड़ी अद्भुत मणि दी । इसका यह गुण था कि जिस व्यक्ति के पास यह 
मणि होती उसे भूख-प्यास आदि का क्लेश नहीं सता सकता था । मातंग ने 
यह मणि राजवाहन को भेंट में दे दी । इसे लेकर राजवाहन पाताल से चले । 
मातंग उन्हें छोड़ने के लिए कुछ दूर तक उनके पीछे-पीछे आया, फिर राज- 
वाहन ने उसे विदा कर दिया । जिस सुरंग के रास्ते से ये दोनों पाताल 
देश में आये थे, उसी से होकर राजवाहन पृथ्वी की ओर चले और कुछ 


दिनों में वे उसी जंगल में पुराने स्थान पर जा पहुँचे, जहाँ से वे मित्रों 


को छोड़कर चले आये थे । 
यहाँ आकर राजवाहन ने देखा कि मित्र मण्डली या उनकी सेना 
आदि कुछ भी अब वहाँ पर नहीं हे । इसके पदचात्‌ उनकी टोह लेते हुए वे 

इधर-उधर घूमने लगे । चलते-चलते वे एक बार 'शिला' नाम की एक नगरी 
में पहुँचे । इसके सिरे पर एक बाग था । थोड़ा आराम लेने के विचार से वे 
इसी बाग में घुसे । अन्दर पहुंचते ही सामने क्या देखते हें कि डोली पर 
सवार एक आदमी आ रहा हे । उसके साथ में उसकी स्त्री भी थी । इस 
आदमी के इर्द-गिर्द उसके अपने बहुत से नौकर-चाकर और कर्मचारी भी 
चल रहे थे । 

उस आदमी ने भी सामने से राजवाहन को आते देखा । इन्हें 
देखते ही वह एकदम प्रसन्नता के मारे नाच-सा उठा । उसका चित्त आनन्द 
से भर गया और चेहरा खुशी में कमल-सा खिल उठा । अत्यधिक हर्ष में 
उसके मुह से निकल पड़ा--“अरे ! ये तो स्वामी राजवाहन हैं ! ये सोम- 
कुलभूषण राजपुत्र यहाँ कहाँ ? जिनका पवित्र नाम घर-घर फैला हुआ हे 
वे इस तरह अकेले यहाँ HA घूम रहे हें ? में तो इनकी खोज में दर-दर 
भटक रहा था। बड़े भाग्य हैं जो आज अचानक में इनके चरणों तक आ 
पहुँचा । मेरी ये आँखें आज ठंडी हुई । कितने सुख का यह दिन हे ! आज 
तो जैसे चारों तरफ आनन्द-ही-आनन्द और उत्सव-ही-उत्सव दिखाई पडं 
रहा है ! 

इस तरह कहते-कहते वह आदमी फुर्ती के साथ डोली पर से उतर 
पड़ा । इस समय हैरानी और अचम्भा उसके चेहरे से टपके-से पड़ते थे । 
वह बड़ी जल्दी-जल्दी और छोटे-छोटे कदम रखता हुआ उनकी ओर बढ़ा । 
चेहरे-मोहरे से उसकी अन्दरूनी खुशी बाहर भी छलकी पड़ती थी । 
राजवाहन तब तक चार-छ: पग उसकी ओर बढ़ आये थे । उस आदमी ने 
इनके कमल-से गुलाबी दोनों पैरों को अपने मस्तक से स्पर्श किया । 

यह झुककर प्रणाम करने वाला व्यक्ति भी कोई बड़ा आदमी 
जान पड़ता था, क्योंकि इसके सिर पर बाँधी पगड़ी में खिले हुए चमेली के 
फूलों की माला लिपटी थी । झुकते समय यह्‌ माला भी कुछ नीचे लटक 
आई । 

उस आदमी ने पास आकर जब इस प्रकार अकस्मात्‌ राजवाहन के 

पैर छुए तो यह भी उसे पहचान गए । इनके नेत्रों में भी आनन्द के आँसू 
छलक आये । राजवाहन ने उसे अपनी भुजाओं में ले लिया और खूब मिल- 
कर भेंट की । असीम हर्ष के कारण उस आदमी का इस समय अंग-प्रत्यंग 
पुलकित हो उठा । 

उसके चेहरे पर नजर पडते ही राजवाहन के मुह से निकल. 
पड़ा--''ओह, प्रिय सोमदत्त ! तुम हो ?” 

इसके उपरान्त सुपारी के एक घने पेड़ की ठंडी-ठंडी छाँह में दोनों 
बैठ गए | राजवाहन बड़े प्रेम से उससे बोले--“मित्र, इतने दिनों तक तुम , 
कहाँ रहे ? कौन-कौनसे देशों में घूमे? अब इस समय कहाँ की तैयारी 
है ? तुम्हारे साथ तो यह एक रमणी भी है; यह कौन है ? ये इतने नौकर- 
चाकर कहाँ से मिल गए ? अपना सब हालचाल तो सुनाओ 1” 

मन्त्री-पुत्र सोमदत्त भी अब जाकर तनिक शान्त हुए। अपने 
परमप्रिय मित्र राजवाहन से मिलकर उनकी सब चिन्ताएँ दूर हो गई । 
राजवाहन के न मिलने से उन्हें हर समय एक तरह का सोच बना रहता 
था जो उनके लिए एक मर्ज-सा होता जा रहा था । अब जाकर उन्हें पूरी 
तसल्ली हुई और उनके चित्त का बोझ उतरा | 

राजवाहन के प्रश्‍न के उत्तर में सोमदत्त ने अपने साफ और गुलाबी- 
गुलाबी से दोनों हाथ जोड़ लिये ऐसा लगा मानो कमल की एक कली 
उनके सामने बनकर खड़ी हो गई है । फिर बड़ी नम्रता के साथ 
उन्होंने अपनी यात्रा और भ्रमण का हाल सुनाना आरम्भ किया | 

सोमदत्त 
की आपबीती 


अपनी आपवीती सुनाते हुए सोमदत्त कहने लगे---“कुमार, जब मेंने 
यह सुना कि आप एकाएक गायब हो गए और खोजने पर भी नहीं मिले 
तो मुझे बड़ी चिन्ता हुई । में सोचने लगा कि अब आपके चरणों की सेवा 
करने का सौभाग्य न जाने कब प्राप्त हो | फिर में भी दूसरे मन्त्रिपुत्रों की 
तरह आपकी खोज में चल दिया । 

चलते-चलते इधर-उधर घूमता हुआ में एक जंगल में पहुँचा | वहाँ 
एक जगह लता-बेलों से घिरा हुआ तालाब मिला । में प्यास के मारे बेचेन 


हो रहा था । इसलिए उसमें घुसकर उसका ठंडा-ठंडा पानी पीने लगा । ज्यों 


ही में झुका कि नीचे पानी में मेने कोई चमकीली चीज देखी । हाथ बढ़ाकर 
उसे निकाला तो एक बहुत बढ़िया हीरा मिला। 
उसे लेकर में चल दिया । उन दिनों गरमियाँ थीं, और सूरज बहुत 
तप रहा था, इसलिए कुछ दूर चलने के वाद मुझे बेहद गरमी मालूम हुई, 
यहाँ तक कि चलना दूभर हो गया | जब आगे बढ़ने में में बिलकुल असमर्थ- 
सा हो चला, तो जंगल के अन्दर एक शिवालय में जा पहुँचा | यहाँ एक 
ब्राह्मण ठह्रा हुआ था । वह विचारा बड़ा निर्धन और गरीब मालूम पड़ता 
था । उसके मु ह से भी बड़ी उदासी और दीनता टपक रही थी । उसके बहुत-. 
से बाल-वच्चे थे । बिचारे बूढ़े ब्राह्मण के ऊपर इन सबका बहुत भारी 
बोझ था । इसे देखकर मुझे दया हो आई । मन्दिर में जाकर मेने उसका 

कुशल-क्षेम पूछा । 

गरीवी के मारे विचारे ब्राह्मण का चेहरा उतरा हुआ था। AA जब 
उसका हालचाल पूछा तो उसने बड़ी आशा-भरी दृष्टि से मेरी ओर देखा 
और कहने लगा--“महाशय, मेरे इन बच्चों की मां नहीं हे । जेसे-तेसे 
करके बड़ी मुश्किल से में इन्हें पाल रहा हूँ । यह देश इतना बुरा हे कि 
कहीं कुछ मिलता तक नहीं । बड़ी कोशिशों से इन बालकों का पालन 
कर पाता हूँ। भीख भी यहाँ कम मिलती है, उसी के सहारे जो-कुछ अन्न हो 
जाता हे इन्हें खिला-पिला देता हूँ | रहने के लिए घर के नाम पर वस 
यह शिवालय है, इसीमें हम सब पड़ रहते हे ।” 

इसके बाद कुछ और इधर-उधर की बातें होती रहीं । मेने उससे 
पूछा--“ब्राह्मण देवता, इस जंगल में यह छावनी किनकी पड़ी हुई है ? 
यह कहाँ के राजा हे कुछ मालूम है इनका नाम कया हे, और यहाँ ये 
किसलिए आये हैं ? ” 

ब्राह्मण कहने रूगा-- भाई, इस देश के. जहाँ में रहता हूं, राजा 
वीरकेतु हैं । उनकी एक पुत्री हे--वामलोचना | वह बड़ी सुन्दरी हे-- 
सैकड़ों-हजारों में एक । जवान स्त्रियों में उसे ऐसे समझिए जैसे हीरा हो । 
इसके रूप-लावण्य की चर्चा दूर-दूर तक फली हुई हैं इसकी यह बड़ाई 
धीरे-धीरे छाटदेश के राजा मत्तकाल के कानों तक भी पहुँची । मत्तकाल 
इसे चाहने लगा । उसने वीरकेतु से कहलाया कि अपनी लड़की का ब्याह 
हमारे साथ कर दो । वीरकेतु ने उसकी बात नहीं मानी और उसके साथ 
ब्याह करने से साफ इन्कार कर दिया | इस पर मत्तकाल ने उनकी राज- 
धानी पर चढ़ाई कर दी | 

जब लाट की भारी सेना आकर डट गई तो उसे देखकर वीरकेतु 
घबड़ा गए | उन्होंने डर के मारे अपनी लड़की को उपहार के रूप में मत्त- 
काल के पास भिजवा दिया । इस तरह जब ale में ही ऐसी सुन्दर स्त्री 
हाथ लग गई तो मत्तकाल मन-ही-मन बड़े खुश हुए । उन्होंने सोचा 
कि अब इस सुन्दरी से ब्याह अपने देश में ही चलकर करना चाहिए | बस, 

वे वापिस लाट की ओर लोट चले । जब वे इस जंगल में आये तो उन्हें 
शिकार की सूझी । शिकार के वे बड़े शौकीन हे । उन्होंने अपनी छावनी 
का यहीं पड़ाव डाल दिया । 

इधर वीरकेतु के कोई लड़का तो था नहीं, केवल एक लड़की थी। 
वह भी इस तरह उनके हाथ से छिन गई । आप जानते हैं लड़की वालों को 
अपनी लड़की ही बहुत प्यारी हुआ करती हे । उन विचारों के लिए रुपया- 
पेसा, हीरा, मोती, सब-कुछ वही होती है । इस लड़को के जाने का 
वीरकेतु को बड़ा दुःख हुआ, परन्तु उनसे भी अधिक यह बात उनके मन्त्री 
मानपाल को लगी । मन्त्री मानपाल सच्चा 'मानपाल' ही था । इज्जत- 
आवरू को वह रुपये-पेसे से भी ज्यादा मानता था । अपने स्वामी राजा 
वीरकेतु के अपमान से उसका चित्त बड़ा खिन्न हुआ । उसने क्‍या काम 
किया कि राज्य के हाथी, घोड़े, रथ, पैदल आदि सारी सेना लेकर वह 
अलग चला गया और एक अच्छी जगह देखकर वहों उसने पड़ाव डाल 
दिया । प्रकट-रूप में तो उसने मत्तकाल के विरुद्ध कुछ नहीं किया, पर 
अन्दर-ही-अन्दर तोड़-फोड़ के सामान तैयार करने लगा । इस समय भी 
वह मत्तकाल के विरुद्ध कूटनीति बरतने में लगा हुआ हे 1” 

इस ब्राह्मण की इन बातों से मुझे यहाँ की सारी हालत का पता चल 
गया | यह आदमी मुझे भला जान पड़ा | इस बिचारे के औलाद बहुत थी, 
यह निर्धन भी था और पढ़ा-लिखा भी अच्छा था। मेरे मन में यही आया 
कि यह व्यक्ति दान का पात्र है, इसलिए aa वह अपना हीरा तरस 
खाकर उस ब्राह्मण को ही दे दिया। 

इतनी कीमती चीज मिल जाने का उसे गुमान तक नहीं था । 
इसलिए यह हीरा पाकर वह बेहद खुश हुआ । मारे आनन्द के 
उसका मुरझाया हुआ चेहरा भी कमल-सा खिल उठा । उसने 
मुझे बहुत-बहुत आशीर्वाद दिया, फिर कुछ देर बाद वह कहीं 
चला गया । 


a. 


में वहाँ उसी मन्दिर में बैठ गया | रास्ते की थकान के मारे मे पस्त 

पड़ा हुआ था, इसलिए वहीं एक जगह लेट गया और आनन्द से खूब अच्छी 
तरह सोया । 

कुछ देर बाद जब सोकर उठा तो देखता क्या हूँ कि वही ब्राह्मण 
चला आ रहा है । उसके हाथ पीछे की तरफ ad हुए थे और तलवार 
बांधे कई आदमी उसके साथ-साथ चले आ रहे थे | ऐसा लग रहा था कि 
ब्राह्मण को खूब पीटा गया हे । कोड़ों की मार से उसकी देह पर लासे 
पड़ गई थीं । आते ही उसने मुझे दिखाकर उन लोगों से कहा-- यह हैं 
वह चोर, जिसने मुझे हीरा दिया है ! ' 

ये सब आदमी वास्तव में राजा मत्तकाल के सिपाही थे । उन्होंने 
ब्राह्मण को तो छोड़ दिया और मुझे रस्सियों से खूब कसकर बाँध लिया । 
मेने बहुतेरा चाहा कि उन्हें हीरे के मिलने की सारी घटना समझा दू, पर 
वहाँ कौन सुनता था ! बाँधकर वे लोग मुझे ले चले । में समझ गया कि 
अब मेरे साथ केसा बरताव किया जायगा । पर वास्तव में में चोर तो था 
नहीं, इसलिए मुझे अपने ऊपर भरोसा रहा; में डरा बिलकुल नहीं । 

इन सिपाहियों ने मुझे लाकर सीधा जेल में ठस दिया और मेरे दोनों 

पैर भी बाँध दिये । जेल में और कई आदमी बधे पड़े थे इनकी ओर इशारा 
करके ये सिपाही मुझसे बोले--ये हें तेरे दोस्त, जा इन्हीं के पास 
gl 

जेल में जाकर मुझे अनुभव हुआ कि में केसी भयंकर परिस्थिति में 
पड़ गया हूँ । यहाँ से सहज छुटकारे की कोई आशा नहीं थी । कुछ देर तक 
तो में किकतंव्यविमूढ-सा रहा और मुझे बड़ी निराशा हुई । फिर मेने 
अपने आसपास नजर डाली । मेरी ही तरह और भी बहुत से आदमी यहाँ 
aq हुए पड़े थे । मेने उनसे पूछा--क्यों भाई ! आप सब लोग तो बड़े- 
बड़े मजबूत और ताकतवर आदमी हे, आप इस जेल में पड़े-पड़े क्यों सड 
रहे हे? इन सिपाहियों ने अभी-अभी मुझे इशारा करते हुए आप लोगों 
के लिए यह कहा था कि ये तेरे दोस्त हें । इसका क्या मतलब था ? यह 
सब माजरा क्या हे, कुछ बतलाओ तो ।' 

उन लोगों ने देखा कि में भी उन्हीं की तरह बँधा हुआ हूँ । मेरी बातों 
उन्हें यह भी पता चल गया कि में यहाँ के हालात से बिलकुल अपरिचित 
, इसलिए उन्होंने मुझे लगभग वे ही सब बातें कह सुनाई जो वह बूढ़ा 
ब्राह्मण पहले बतला चुका था । उन्होंने छाट-नरेश मत्तकाल की सारी 
कहानी सुनाई | उनसे बातचीत करने पर पता चला कि वे लोग, जो चोरों 
की तरह बॅधे पड़े थे, वास्तव में चोर नहीं थे । वे कहने लगे-- 

“भाई | हम लोग महाराज वीरकेतु के मन्त्री मानपाल जी के सेवक 
हैं । उन्हीं के आदेश से हम मत्तकाल को मारने के लिए गये थे । रात के 
समय एक सुरंग में से होते हुए हम मत्तकाल के कमरे में घुसे । पर वहाँ 
वह नहीं मिला । इससे कुछ निराशा-सी हुई । खेर, इसके वाद हम लोगों 
ने उसके कमरे की बहुत-सी कीमती चीजें अपन साथ बाँध लीं और वहाँ 
से निकलकर उसी राह से जंगल में आ गए । 

दूसरे दिन मत्तकाल को जब चोरी का पता चला तो उसने पैरों के 
निशान पहचानने वाले बहुत से जासूस हम लोगों के पीछे छोड़ दिये । 
उन्होंने पैरों के चिह्नों पर चलते-चलते जंगल में आकर, हमें चारों ओर 
से घेर लिया । रुपया-पैसा या कीमती सामान जो हम उठा लाये थे सब 
अभी हमारे पास ही था । वे लोग संख्या में बहुत अधिक थे, इसलिए उन्होंने 
आकर हम सबको बाँध लिया । इसके बाद सामान सहित वे हमें यहाँ 
ले आये | यहां आते ही हमारी तलाशी ली गई । चोरी का और सामान तो 
हमारे पास से बरामद हो गया, पर राजा का एक कीमती हीरा नहीं मिला | 
हमें खुद ही पता नहीं चला कि वह किधर गया । हीरा न मिलने पर 
उन लोगों ने हमें कत्ल कर डालने का निश्‍चय किया और अब हमें जंजीरों 
में कस दिया हे ।” 

उन लोगों की सब बातें सुनकर और हीरे का प्रसंग आने पर मुझे 
खयाल आया कि वह हीरा जो मुझे तालाब में पड़ा मिला था, जरूर इन्हीं 
लोगों से वहां गिर पड़ा होगा । अब AA अपना हाल इन लोगों को सुनाया, 
और सव बातें बतलाई कि किस तरह वह हीरा मुझे तालाब के पानी में पड़ा 

हुआ मिला, और किस तरह उस ब्राह्मण पर तरस खाकर मेने उसे 
दिया; फिर किस-किस तरह सिपाहियों ने आकर मुझे बाँध लिया । 

यह सब कह चुकने के बाद मॅने अपना जन्मस्थान और अपना नाम 
बतलाया | फिर उन लोगों से यह भी कहा कि इस-इस तरह महाराजकुमार 
राजवाहन कहीं चले गए हैं,उन्हें ढं ढने के लिए में घूमता फिर रहा हूँ । अन्त 
में इधर-उधर की दूसरी बातों के साथ-साथ बहुत सी गपशप करके मेंने 
उन लोगों के साथ अच्छी-खासी दोस्ती गांठ ली । 

इस थोड़े ही समय में में उनके साथ इतना घुल-मिल गया कि हम 
लोगों ने आपस में सलाह करके वहाँ से छूटने की तरकीब भी सोच ली । 
आधी रात के समय बड़ी सावधानी के साथ मेने पहले उन लोगों की 
जंजीरें काटीं । अन्त में अपनी भी रस्सियां काट डालीं, और हम लोग 
जेल की दीवारें फांदकर भाग निकले । 

में सवका अगुआ बना हुआ AT । बाकी लोग मेरे पीछे-पीछे चले आ 
रहेथे।जब हम जेल की भीतरी दीवारें फाँद आये, तो सबसे आखरी 
दरवाजे पर पहुँचे । भाग्य से वहां के चौकीदार और दरवान सोये हुए थे । 
हमने चुपके से उनके हथियार उठा लिये और वहां से भाग चले । चलते- 
चलते रास्ते में हमें शहर के और बहुत से पहरेदार मिले | कुछ को तो हमने 
चकमा दे दिया, पर कुछ ऐसे निकले जो हमारे बहकावे में नहीं आये । 
उन्हें मेने और मेरे साथियों ने तलवार के जोर से सीधा किया । उनमें से 
कुछ मारे गए और बाकी भाग निकले । 

हम लोगों ने शुरू से ही वह रास्ता पकड़ा था जो मन्त्री मानपाल की 
छावनी की ओर जाता था । सब विघ्नों को पार करके में उन साथियों को 
लिये हुए इस छावनी में पहुँच गया । मेरे साथियों से मन्त्रीजी ने सब हाळ 
सुना । इन लोगों ने मेरे कुल परिवार की और मेरी अपनी प्रतिष्ठापूर्ण 
स्थिति का परिचय देकर उन्हें मेरी हिम्मत-बहादुरी-होशियारी आदि 
की सब बातें सुनाई | मानपालजी ने मुझे बहुत माना और मेरा बड़ा 
आदर किया । 

अगले दिन छावनी में मत्तकाल के भेजे हुए कुछ सिपाही आये । ये 
मन्त्री मानपाल जी के सामने बड़ी ढिठाई से पेश आये और बोले--“हमें 
लाट-देश के स्वामी महाराज मत्तकाल ने भेजा है । उन्होंने तुम्हारे लिए 
कहलाया हे कि मन्त्री, हमारे राजमहल में तुम्हारे कुछ चोर-सिपाही, 

कल रात सुरंग लगाकर घुस आये थे । उन्होंने हमारी बहुत सी कीमती 
चीजें और माल-असबाब चुरा लिया हे । चोरी करके ये तुम्हारी छावनी में 
आ घुसे हैं । इन्हें तुरन्त हमारे हवाले करो, वरना भारी अनर्थ हो जायगा।” 

मत्तकाल की ओर से कहलाई गई इन बेहुदा और अपमानजनक 
बातों को सुनकर मन्त्री मानपाल की आँखें क्रोध से लाल हो गईं । उन्होंने 
उन सिपाहियों को खूब फटकारा और बोले--“यह तुम्हारा लाट-देश का 
स्वामी होता कोन है ? और फिर उसका हमसे क्‍या वास्ता ? खबरदार ! 
हम उसके नौकर या दवे-वसे नहीं हे; चले जाओ यहां से ।” 

वे सिपाही अपना-सा मुंह लेकर लौट गए, और जाकर उन्होंने 
मानपाल जी की कही हुई डांट-फटकार की सब बातें जैसी-की-तैसी मत्तकाल 
से कह सुनाई । मत्तकाल इन्हें सुनकर बहुत नाराज हुआ | उसने आव देखा 
न ताव, जैसे बेंठा था उसी हालत में लड़ने चल दिया । उसे अपने बाहुबल 
का घमण्ड तो था ही, इसलिए अपनी सेना भी अच्छी तरह तैयार करने 
की सुध उसे न रही । जो थोड़े-बहुत सैनिक उस समय उसके पास थे, उन्हीं 
को लिये हुए वह लड़ने निकल आया | 

इधर मन्त्री मानपाल पहले से ही तैयार बैठे थे । अपने राजा के 
अपमान से उन्हें बड़ी ठेस पहुँची थी । सेना को पूरी तरह सुसज्जित किये, 
वे केवल अवसर ताक रहे थे । उनके सैनिक भी लड़ने-मरने के लिए पूरे 
जोश में थे । मत्तकाल के आने की खबर पाते ही वे बेधडक मैदान में आ 
गए | उन्होंने पक्का इरादा कर लिया था कि अबकी बार डटकर लड़ना हे । 

हमारी छावनी के अन्दर जरा देर में ही लड़ाई की सब तैयारी हो 
गई। मेरे लिए मत्री जी ने बड़े मान-आदर के साथ अपने पास से लड़ाई का 
खास सामान भेजा था । मेंने इसमें से एक अच्छा मजबूत जिरहबख्तर लेकर 

बाँधा और छांटकर अपने लायक एक बढ़िया-सा धनुष ले लिया । कई 
तरह के तीरों से भरे दो तरकस भी पीठ पर लटका लिए । इनके अतिरिक्त 
कुछ और जरूरी हथियार लेकर में लड़ाई के लिए चल दिया । 
मन्त्री मानपाल जी को मेरे ऊपर बड़ा भरोसा हो गया था । मेरे 

वल और साहस के सहारे उन्हें विश्वास था कि मत्तकाल को जरूर हराया 
जा सकेगा । वे आगे बढ़े, में उनके पीछे-पीछे चल रहा था । तुरन्त ही मत्त- 
काल के साथ हमारी मुठभेड़ हो गई | दोनों ओर के सैनिक एक-दूसरे पर 
टूट पड़े । मेंने आरम्भ से ही युद्ध का एक लक्ष्य निश्चित कर लिया था । 
सेनाएँ तो एक-दूसरे के साथ आमने-सामने लड़ती रहीं और में उन्हें वचाकर 
एक तरफ आ गया । मेरी बाँहों में खूब ताकत थी,इसलिए Ha ताक-ताक 
कर खास मोरचों पर बेतरह बाण बरसाये । इनसे दूसरी ओर के बड़े-बड़े 
लड़ाके और जुझाऊ आदमी मारे गए । इस प्रकार दुश्मनों के मोरचों की 
हालत बहुत खराब और नाजुक हो गई । जब मैंने देखा कि लाट वालों में 
ढिलाई आ गई हे, तो अपना रथ सीधे मत्तकाल की ओर बढ़ाया । मेरे 
घोड़े बहुत तेज़ थे, इसलिए रथ बड़ी जल्दी मत्तकाल के पास जा पहुँचा । 
में एकदम फुर्ती के साथ कूदकर उसके रथ पर चढ़ गया और जब तक 
वह सँभले, तबतक मेने उसका सिर काटकर अलग डाल दिया । 

मत्तकाळ का मरना था कि उसके सब सिपाहियों में भगदड़ मच 
गई । मैदान मार लिया गया । अब हमारी सेना को केवल लूटने का काम रह 
गया । लाट वालों के अच्छे-अच्छे घोड़े, हाथी, रथ आदि बहुत सा सामान 
हम लोगों के हाथ लगा । मन्त्री मानपाल इस जीत से बड़े प्रसन्न हुए । 
उन्होंने मेरे युद्धकौशल की बड़ी सराहना की और कई तरह के उपहार 
भेंट में देकर मेरा खूब मान-आदर किया । 

इस जीत का समाचार उन्होंने अपने एक विइवासी सेवक के द्वारा 
तुरन्त राजा वीरकेतु के पास भेजा। सब हाल सुनकर राजा बहुत प्रसन्न 
और सन्तुष्ट हुए । वे मन्त्री जी को बधाई देने के लिए स्वयं पधारे । जब 
उन्हें मेरी वीरता का हाल मालूम हुआ तो वे बड़े विस्मित gu 

फिर उन्हें मेरे कुल आदि का परिचय दिया गया । मुझे सब तरह से 
योग्य पाकर राजा ने अपने मन्त्रियों और राजपरिवार के लोगों से 
सम्मति लेकर बड़ी धूमधाम के साथ अपनी लड़की राजकुमारी 
वामलोचना का विवाह मेरे साथ कर दिया। कुछ दिनों बाद मुझे युवराज 
बनाकर उन्होंने अपने राज्य का उत्तराधिकार भी मुझको दे fear 
महाराज वीरकेतु ने जब मुझे इतना माना, तो मेंने भी अपनी ओर से उनकी 
प्रतिष्ठा बढाने और भलाई करने में कमी नहीं रखी । उनके चित्त को प्रसन्न 
और संतुष्ट बनाये रखने का ही में सदा उपाय करता रहा । मेरे जीवन का 
यह समय बड़े आराम से बीता । सुन्दरी वामलोचना के संग मेंने तरह- 
तरह के सुख और आनन्द उठाये । 

इतना सब-कुछ मुझे मिला, परन्तु राजकुमार, आपका विछोह मुझे 
हमेशा खलता रहा । आपके हम लोगों से बिछुड़ने का दुःख ऐसा था जो कांटे 
की तरह मेरे मन में खटकता रहता था और इसके कारण सदा एक बेचैनी 
बनी रहती थी । अपने हृदय का यह दु:ख मेने एक महात्मा से कहा। वह बड़े 
पहुँचे हुए साधु थे । उन्होंने मुझे आज्ञा दी कि तुम अपनी स्त्री समेत शिवजी 
की पूजा किया करो । इसी के लिए में आज यहां इस शिवालय में आया था | 
यहां मेरा आना ऐसा शुभ हुआ कि आपसे भेंट हो गई । आज बड़े दिनों 
बाद मुझे, अपने मित्र के दर्शनों का यह सुफळ प्राप्त हो सका हैं यह सब 
वस्तुतः भक्तवत्सल भगवान्‌ उमापति की ही दया का प्रताप हैं जो आपके 
चरण-कमल देखने को मिले और चित्त को इतना आह्लाद प्राप्त हुआ ।” 

कुमार राजवाहन ने अपने साथी सोमदत्त की आपबीती सुनकर 
उनकी वीरता की बड़ी सराहना की, फिर कहने लगे--“'भाई सोमदत्त ! 
इस भाग्य के खेल तो देखो कि तुम-जैसे निर्दोष और निरपराध को भी 
जेल की हवा खानी पडी ! ” 

फिर उन्होंने अपने पाताल जाने का सब हाल सोमदत्त को सुनाया | 
ये दोनों आपस में बातचीत कर ही रहे थे, इतने में क्या देखते हैं कि उनके 
एक और साथी पुष्पोदुभव भी सामने खड़े हं । पुष्पोदभव ने राजवाहन 

को देखते ही अचरज के साथ बड़ी जल्दी से उनके पैरों पर अपना माथा 
रख दिया और हाथ जोड़कर बड़ी भक्ति और प्रेम से नमस्कार किया। 
राजवाहन ने झट उन्हें उठाकर हृदय से लगा लिया । मारे हर्ष के उनकी 
आँखों में आँसू छलक आये । वे बोल उठे--“सोमदत्त ! अरे देखो तो, ये 
पुष्पोद्भव भी आ गए ।” 

इसके बाद सोमदत्त और पुष्पोद्‌ भव भी गले मिले । आज इतने दिनों 
बाद ये faas हुए मित्र मिल पाये। फिर तीनों उसी पेड़ की छाँह में बेठ गए । 
राजकुमार राजवाहन बड़ी हूँसी-खुशी के साथ अब उन्हें अपनी आपबीती 
सुनाते रहे | फिर कहने लगे--' मित्रो ! तुम्हें याद ही होगा कि विन्ध्याचल 
के उस जंगल में हमें ag भील-जेसा दिखाई पड़ने वाला ब्राह्मण मिला था | 
उसकी बातें सुनकर मेरी बड़ी प्रबल इच्छा हुई कि इस विचारे का काम कर 
दूं । पर में यह भी जानता था कि आप लोग हमारे सब मित्र इस बात 
को कभी नहीं मानेंगे। आप लोग भला मुझे पाताल क्यों जाने देते ? इतना 
ही नहीं, यदि में आप सबकी जानकारी में यह काम करना चाहता तो 


भी आप कभी न करने देते इसी कारण में सबको सोता हुआ छोड़कर . 


अकेला ही निकल गया । 
अच्छा, अब एक बात बतलाओ--तुम सब जिस समय जागे और 

मुझे तुमने वहां नहीं पाया तो कया करने का निश्चय किया ? मेरी खोज में 
लोग कहां-कहां गये ? पुष्पोद्‌भव, तुम बतलाओ तुम निकलकर किस 
ओर गये थे ?” 

कुमार राजवाहन की बात सुनकर पुष्पोदुभव ने बड़ी शिष्टता के 
साथ दोनों हाथ जोड़े और सिर झुकाकर उन्हें नमस्कार किया । फिर 
बड़ी नत्रतापूर्वक अपना हाल कहना शुरू किया | 

पृष्पोद्रभव 
की आपबीती 


999999999999999999999999999 


पुष्पोद्भव अपना हाल सुनाते हुए कहने लगे-“कुमार, आपको जिस 
समय वह ब्राह्मण एकान्त में ले गया था, तभी हम लोगों को खटका हुआ AT | 
फिर जब अगले दिन आप गायब हो गए और वह ब्राह्मण भी आपके साथ 
ही लापता दिखाई दिया, तव हम लोग समझ गए कि होन हो उस ब्राह्मण 
के ही साथ उसी के किसी काम से आप कहीं चले गए हें । परन्तु हम 
लोगों को यह पता नहीं चला कि आप गये किस दिशा की ओर, इसलिए 
हम सब मित्रों ने आपस में यही तय किया कि आपको खोजने के लिए एक- 
एक व्यक्ति एक-एक दिशा की ओर चले | इसी के अनुसार हम लोग अछग- 
अलग दिशाओं में रवाना हो गए । 

में भी एक ओर चला | चलते-चलते बहुत से स्थानों पर घूमता रहा । 
एकवार मे पहाड़ की तरफ निकल गया । सवेरे से चलते-चलते दोपहर हो 
गई थी । सूरज भी आसमान के बीचों-बीच आ चुका था और उसकी तीखी 
किरणें सीधे सिर पर पड़ रही थीं। यह गरमी मुझसे झेली नहीं गई, इसलिए 
में पास ही एक घने पेड़ की ठंडी Sle में बेठ गया । यह पेड़ पहाड़ की तराई 
में ही था, इसलिए यहाँ धीमी-धीमी बड़ी अच्छी बयार चल रही थी । 

में अभी थोड़ी देर ही बेठा था कि सामने आसमान में से कछुए की- 
सी शक्ल में आती हुई एक आदमी की छाया दिखाई दी । इसके हाथ-पाँव, 
बीच में सिकुड़े हुए थे। मेने उसकी ओर सिर उठाया और क्या देखा कि 

ऊपर आकाश से बड़ी तेजी के साथ एक आदमी गिरा आ रहा हैं । 

मेन सोचा कि यह बिचारा जमीन पर टकराकर जरूर मर 
जायगा । इस विचार से मेरे मन में बड़ी दया आई। मेंने, उसे बीच में ही 
अपने दोनों हाथों पर ले लिया और धीरे-धीरे धरती पर लिटा दिया। 
; वह आदमी ऊपर बड़ी दूर से गिरा आ रहा था, इसलिए बेहोश हो 
गया । मेने उसको पानी के छींटे आदि दिये और किसी तरह उसे होश में 
लाया | जब उसे चेत हुआ तो Aa देखा कि उसकी आँखों में आँसू उमड़े 
हुए है । शायद किसी बहुत भारी शोक के कारण उसकी ऐसी दशा थी। 
मेने उस व्यक्ति से पहाड़ पर से गिरने का कारण पूछा | 

उसने धीरे-धीरे अपना हाथ उठाया और अंगुलियों के पोरों से आँख 
के कोने पर आई हुई आँसू की बू दें हटाई; फिर कहने लगा-- 

“भाई, मगधनरेश के मन्त्री पद्मोदुभव का नाम शायद तुमने सुना 
'हो। में उन्हीं का पुत्र हूँ । मेरा नाम रत्नोद्भव हे में रोजगार के सिलसिले में 
यहाँ से कालयवन द्वीप में चला गया था । वहाँ एक सौदागर की लड़की से 
मेरा विवाह हुआ । कुछ दिनों बाद उसे साथ लेकर में लोटा । सारा समुद्र 
तो हम पार कर आये, पर किनारे लगने से जरा पहले तूफान आ गया और 
हमारा जहाज टूट गया | इसलिए मेरा परिवार वहीं समुद्र में डूब गया | 
मेरा भाग्य शायद कुछ अच्छा था । इस कारण में जेसे-तँसे किनारे आ लगा | 


पर जब से मेरी पत्नी डूबी, मेरे मन पर भारी शोक छा गया । इस दुःख- ' 


सागर से में किसी तरह पार नहीं पा सका । उसके विछोह में बेचेन-सा 
होकर मे इधर-उधर घूमने लगा । बीच में एक साधु महात्मा के दर्शन 
Zl गए | उन्होंने कहा कि सोलह साल के वाद तेरा AST दूर हो जायगा | 
उनकी तपस्या के असर पर भरोसा करके मेने सोलह साल भी किसी 
तरह काट दिये, फिर भी धर्मपत्नी के मिलने की कोई आशा दिखाई 
नहीं दी जव उसके वियोग का दुःख मेरे लिए बहुत ही असह्य हो गया, 
और जीवन में क्लेश-ही-क्लेश दिखाई देने लगा तो प्राणान्त करने के 
बिचार से में पहाड़. पर से कूद TST”. 


` 

वे सज्जन अपनी यह बात सुना ही रहे थे, इतने A कोई स्त्री बड़े 
कातर स्वर्‌ से यह कहती हुई सुनाई दी-- 

“बेटी, रुक जा ! ऐसा मत कर । उस साधू ने तो कहा था कि पति 
और पुत्र तुझे फिर मिलेंगे । उनके साथ तेरी भेंट हो जायगी । पर तू आग 
में जल मरने पर उतारू.हो गई हे ऐसा करना तो किसी तरह भी 
ठीक नहीं हे । उनके विछोह का दुःख जहाँ इतने दिनों सहा 'वहाँ और 
थोड़े दिन देख ले । आग में मत जाः: ! 

इन राब्दों को सुनते ही मुझे पता चल गया कि कहीं पास ही कोई 
स्त्री जल मरने पर उतारू खड़ी हे, और दूसरी उसे मना कर रही हे । 

में जिस आदमी से बातें कर रहा था उसकी आपबीती सुनने 
से मुझे निश्‍चय हो गया था कि ये अवश्य मेरे पिताजी हें। उनके प्रति 
मेरे हृदय में स्वभावतः पितृ-भावना जाग उठी थी । मेने उनसे कहा-- 
“पूज्यवर, मुझे भी आपसे बहुत-सी बातें कहनी हे । थोड़ी देर रुक जाइए । 
इस स्त्री की ये करुणा-भरी बातें मुझसे सुनी नहीं जातीं। आप यहीं बैठिए, 
में अभी आ रहा हूँ ।” 

यह कहता हुआ में तुरन्त उसी ओर चल दिया, जिधर से आवाज 
आई थी । कुछ दूर जाते ही एक जलती हुई चिता दिखाई दी। उसमें से 
आग की बड़ी भयंकर लपटे निकल रही थीं । पास ही एक स्त्री हाथ जोड़े 
खड़ी थी । वह उस चिता में कूद पड़ने के लिए बिलकुल तेयार मालूम 
पड़ती थी । में भागता हुआ एक छलांग में उसके पास जा पहुँचा और आग 
से उसे दूर हटा लाया । एक बुढ़िया भी वहीं खड़ी रो रही थी। में 
उन दोनों ,को अपने पिताजी के पास ले आया | दे कुछ ओट में 


` 


as थे । 
आते ही मने उस वृद्धा से पूछा कि आप दोनों कहाँ रहती हे? यहां 
जंगल में कंसे आई ? इन्हें इतना दुःख किस बात का हे, जो इस तरह 


जल मरने पर उतारू हो गई 
बुढिया अब तक भी रुआँसी थी । वह भरे हुए गले से कहने लगी--- 

“बेटा, समुद्र पार कालयवन द्वीप में एक सौदागर रहते थे, यह उन्हीं की 
लड़की हं । इसका नाम वृत्ता है । यह अपने पति रत्नोद्‌्भव के साथ जहाज 
पर इधर आ रही थी। रास्ते में तूफान आया और जहाज डूब गया । में इसकी 
धाय थी और इसके संग-संग जा रही थी । जहाज टूटने पर मैने इसे थाम 
कर एक तस्ते का सहारा ले लिया । भाग्य कुछ अच्छा था, इसलिए इसके 
साथ-साथ में किनारे पर आ लगी । इस सुवृत्ता के बाल-बच्चा होने वाला 
था । प्रसवकाल बिलकूल नजदीक होने से वहीं जंगल में इसके बच्चा हुआ । 
मुसीबत यह आई कि उस बच्चे को मेरे हाथ से एक जंगली हाथी ने 
झपट लिया । 

इसके बाद मे और यह हम दोनों इधर-उधर भटकती फिरीं । 
तकदीर से एक जगह एक साधु महात्मा मिल गए । उन्होंने सव हाल 
सुनकर दिलासा देते हुए कहा+-बेटी, घबरा मत । सोलह साल बाद अपने 
पति और पुत्र से तेरी भेंट हो जायगी ।' उनके वचन पर भरोसा करके, 
में इसे साथ लिये एक आश्रम पर चली गई। वहाँ रहकर हमने वे सोलह 
साल भी जैसे-तैसे विताये । फिर भी इसके पति और पुत्र के मिलने की 
कोई आशा नहीं दिखाई दी । इस बिचारी की सारी जिन्दगी दुःख में 
ही कटी । अब आकर इससे यह क्लेश सहा नहीं गया, इसलिए चिता जला- 
कर यह्‌ इसमें HAA जा रही थी 1” 

बुढ़िया की यह बातें सुनते ही में समझ गया कि वह दूसरी स्त्री मेरी 
माता है । मेने तुरन्त उसके पैरों पर झुककर प्रणाम किया। साथ ही 
अपना सब हाल मैंने उसे सुना दिया । 

वह बुढ़िया धाय जिस समय अपनी बात कह रही थी, उस समय 
पिताजी वहीं आड़ में खडे थे और बड़े अचरज के साथ सब हाल सुन रहे थे। 
आर्चर्य के मारे आंखें खोले हुए वे देखते-से रह गए। उनका चेहरा हर्ष से 
खिल उठा । इसके बाद Ha उन लोगों को ले जाकर पिताजी से भेंट कराई। 

मेरी माता और पिताजी ने आमने-सामने होते ही एक-दूसरे को 
पहचान लिया । दोनों की अन्तरात्मा प्रफुल्लित हो उठी। में चुपचाप सिर 

शुकाये खड़ा था । उन दोनों ने मुझे छाती से लगा लिया । उस समय दोनों 
की आँखों से खुशी के आँसू टपकने लगे । यहाँ तक कि में भी इन आँसुओं से 
भीग गया। दोनों बड़े प्यार से मेरे सिर पर हाथ फेरते रहे । फिर हम सब 
पास के एक पेड़ की छाँह मे वेठ गए । 

पिताजी मुझसे पूछने लगे कि महाराज राजहंस केसे हें और उनका 
क्या हालचाल हे । At उन्हें महाराज का राज छोड़कर जंगल में चला 
जाना, आप (कुमार राजवाहन) के जन्म का हाल, सब मन्त्रि पुत्रों का 
महाराज के पास आ-आकर इकट्ठा होना, आपका दिग्विजय के लिए 
निकलना और बीच में ही मातंग के साथ कहीं चले जाना, हम लोगों का 
आपकी खोज के लिए निकलना, यह सव हाल सुना दिया | इसके उपरान्त 
उन दोनों को ले जाकर एक ऋषि के आश्रम में मेने उनके रहने का प्रबन्ध 
कर दिया । . 
यह मेने इसलिए किया, क्योंकि मुझे आपकी खोज में निकलना 
था । अब मेरे रास्ते मे एक बड़ी भारी रुकावट और रह गई, यह रुपये- | 
पैसे की थी। हर काम में धन की जरूरत पड़ती थी । इसलिए मैने कुछ 
रुपया जमा करने का उपाय किया। 

मुझे मालूम था कि विन्ध्याचल के जंगलों में पुराने शहरों के खंडहर 
हें और इनमें कई जगह बड़े-बड़े खजाने WS हुए हें । मॅने सोचा कि यह मेरे 
एक अकेले के करने का काम नहीं है । इसके लिए और भी बहुत से आदमी 
चाहिएँ । इसलिए ad कुछ ऐसे साथी चुनकर इकट्ठे किये, जिनसे मेरा 
काम निकल सकता था । कुछ दिनों की कोशिश के बाद मुझे ऐसे आदमी 
मिल गए । ये सभी बड़े विश्वासपीत्र थे और हर काम में मेरी अच्छी तरह 
मदद कर सकते थे । 

मेने ऐसा किया कि एक साधु का भेस धर लिया । क्योंकि इसी 
शक्ल में जंगलों के अन्दर इधर-उधर विचरने में सुभीता था | इस रूप में 
लोगों को किसी तरह के शक करने का भी मौका नहीं था । अपने इन 
साथियों को मेने शिष्य बना लिया और मे चल दिया । 

चलते-चलते हम लोग विध्याचल के जंगल में जा पहुँचे । वहाँ कई 
पुराने नगरों के खंडहर देखे-भाले । इस काम के छेड़ने से पहले ही एक बड़े 
पहुँचे हुए साधु से मेने एक करामाती सुरमा ले लिया था। इसे 'सिद्धाऊ्जन' 
कहते थे । यह ऐसा सुरमा था कि इसे लगा लेने पर धरती में गड़ी हुई चीजों 
का पता चल जाता AT मेंने इसी की सहायता ली | इससे मुझे कुछ खास तरह 
के पेड़ों की पहचान हो गई । ये पेड़ अजीब शक्ल-सूरत के होते थे, और 
इस बात का पता देते थे कि अमुक जगह पर अशर्फियों के भरे-भराये कलसे 
खड़े हें । ऐसे खजानों का पक्की तौर से पता लगाकर मेने उनकी चौकसी के 
लिए अपने इन चेलों को पहरेदार बनाकर विठा दिया । जमीन खोदने 
के औजार हमारे पास थे ही । बस, हमने इन जगहों को खोद-खोदकर बहुत 
भारी संख्या में सोने की गिन्नियां इकट्ठी कर लीं ॥ । 

भाग्य से इसी अवसर पर उस जंगल में सौदागरों की एक टोली ने 
पड़ाव डाला | में उनकी मंडली में आ पहुंचा । उनसे मॅंने कहा कि हमें जंगल 
की बहुत-सी जड़ी-बूटियां और दवाइयाँ तथा खनिज पदार्थ ले जाने हैं 
इस लिए कुछ बेलगाडियों और बोरियों की आवश्यकता हे । इन लोगों ने 
मेरी जरूरत के अनुसार ये सब चीजें मोल दे दीं । मेने वे अशर्फियां उनमें 
अच्छी तरह होशियारी से भरवा दीं और बेलगाड़ियों पर लदवाकर उसी 
काफिले में ले आया । इन सौदागरों के मुखिया का नाम चन्द्रपाल था | 
वह किसी वेश्य का लड़का था । उससे मेंने दोस्ती गाँठ ली । चन्द्रपाल के साथ- 
साथ में उज्जेनी जा पहुँचा । अपने माता-पिता को भी मॅने उस आश्रम से 
उज्जैनी ही बुला लिया था । यहां चन्द्रपाल का घर था । उसके पिता का 
नाम बन्धुपाल था । वे बड़े गुणी और अनुभवी आदमी थे । मुझे उन्होंने बड़े 
प्रेम से लिया । उन्हीं के द्वारा मेने एक बार अपने वैरी मालवा के राजा को 


भी देखा | बन्धू पाल जी की सलाह से में चुपचाप गुप्त रूप से वहां रहता रहा । 


कुछ दिनों बाद आपकी खोज में मुझे जंगलों की ओर निकलने की 
सुझी। जब मे चलने को तैयार हुआ तो बन्धुपाल जी कहने लगे--“बेटा 
इस पृथ्वी का तो कहीं ओर-छोर और अन्त नहीं है । लुम अपने राजकुमार 

को कहाँ-कहाँ खोजते फिरोगे ? सारी धरती छान डालना तो तुम्हारें 
बते से बाहर हे । इस कारण, इस बात की तो ग्लानि मन से निकाल दो 
कि अमुक-अमुक स्थानों पर जाना नहीं हो सका, शायद वहां कुमार मिल 
जाते । अब एक काम करो | इस समय तो तुम चुपचाप बेठ जाओ। 
में शकुन और मुहुर्त अच्छी तरह देख लेता हूँ । जब में शुभ aed देखू गा 
ओर यह समझूगा कि अब लक्षण अच्छे हैं और तुम्हारे राजकुमार के 
मिलने की अब कोई सूरत निकल सकती हे, तभी में तुमसे कह दूँगा ।” 

उनकी बातें मेरी समझ में आ गईं । में वास्तव में उन दिनों बड़ा 
बेचेस रहता था और यह समझ ही नहीं पाता था कि किस-किस जगह, 
और कैसे-केसे आपकी खोज करूँ । इसलिए उस समय उनके ये वचन 
मुझे अमृत-जेसे जान पड़े । उनकी बात मानकर में वहीं उन्हीं के पास रहनें 
लगा । 

कुछ दिन इसी तरह निकल गए । एक बार ऐसा हुआ कि पड़ौस में 
एक वैश्य की लड़की पर मेरी नजर पड़ी । इसका बालचन्द्रिका नाम था । 
लड़की कया थी, खूबसूरत जवान औरतों में इसे एक हीरा समझिए । इसका 
चाँद-सा मुखड़ा खिला पड़ता था। एक-एक अंग पर इसके नई जवानी 
फूट रही थी । मुझे जब यह लड़की दिखाई पड़ जाती, तो ऐसा लगता 
मानो सामने चांदनी खिल उठी है । जिस घर में वह रहती थी, उसमें 
तो जान पड़ता जेसे साक्षात्‌ लक्ष्मी ने वास कर रखा है । यह लड़की 
बेहद सुन्दर थी । उसका रूप और लावण्य देख-देखकर मेरा धीरज जाता 
रहा, और में उस पर पूरी तरह लट्टू हो गया । इसका खयाल आते 
हीकाम के बाण मुझे छेदने लगते । 

धीरे-धीरे मेने महसूस किया कि ag लड़की भी मुझे देख लेने की 
टोह में रहती । बड़े चुपके से डरते-डरते वह आया करती । उस समय उसकी 
आंखें ऐसी दिखाई देतीं जैसे चौंका हुआ हिरन हो। उसका देखना भी बड़े 
गजब का था । चितवन एसी पड़ती जैसे काम की सीधी बरछी चली आ 
रही हो ! तमाशा यह कि कटाक्ष के साथ वह स्वयं ही मेरी ओर देखती और 


\ 

फिर स्वयं ही खड़ी-खड़ी कांपने लगती । इस लड़की की देह छरछरी थी । 
आसमानी या हरा रंगीन कपड़ा पहने और थरथराते हुए वह ऐसी दिखाई 
देती,जेसे कोई हरी-भरी मुलायम बेल हो, जो, धीमी-धीमी हवा से झकझोरी 
हुई कांप रही हो । में जब कभी उसके सामने पड़ जाता तो मारे लज्जा 
और संकोच के उसका अजीब हाल हो जाया करता । कभी-कभी वह 
मेरे देखते-देखते अंगड़ाई ले उठती । फिर खास तरह की नजर मेरे ऊपर 
डाला करती । में जानता था कि ये अंगड़ाइयां प्यार और लज्जा के बीच 
की हालत में ली जाया करती हैं । खेर, मतलब यह कि अपने दिल की बात 
इसे तरह बीच-बीच में वह जाहिर कर दिया करती | मुझे फिर भी भरोसा 
नहीं हुआ । अपने इतमीनान के लिए में चालाकी के साथ इस बात की टोह 
में लगा रहा कि कया यह भी सचमुच ही मुझे चाहती हे । अन्ततः मेने 
पता लगा लिया कि उसके मन में भी मेरे लिए वस्तुतः प्रेम है । अब में यह 
सोचने लगा कि मेरा और इसका यह प्रेम-मिलन हो HA । 
एक दिन की बात हे कि बन्धूपाल जी मेरे साथ शहर के बाहर 
एक बाग में गये । यह एक ऐसा उद्यान था, जिसमें लोग खेल-कूद और सेर 
सपाटे के लिए आया करते थे। बन्धुपाल जी बाहर की तरफ अक्सर 
निकल जाया करते, और पक्षियों की बोलियों के द्वारा या ऐसी ही 
दूसरी बातों के द्वारा अच्छे-बुरे शकुन डाला करते थे । उस दिन भी 
वे पास के एक पेड़ पर बेठी हुई चिडियों की चहचहाहट सुनते हुए बैठ 
गए, आपकी क्या गतिविधि हे, या किस दशा में आपकी स्थिति होनी 
चाहिए,यही सब वह सोचने-विचारने लगे । में सँर-सपाटे की उमंग में 
सुन्दर सुहावने दृश्य देखता हुआ कुछ आगे निकल गया और दूसरे बाग 
"में जा पहुँचा | यहां एक तालाब था । में उधर ज्यों ही बढ़ा; तो क्या देखा 
कि उसके किनारे बालचन्द्रिका अकेली बैठी हुई हे । आजकल मेरी सब 
अभिलाषाएँ इसी सुन्दरी में केन्द्रित हो रही थीं । उसके मन को चिन्ता से 
“व्याकुळ देखकर मुझे बड़ी बेचेनी हुई | बाहर उसके चेहरे पर देखा तो 
amaai उड़ रही थीं ।, 

इतने पर भी ज्यों ही उसने मुझे देखा तो उसी तरह घबराहट,प्यार, 
लज्जा और अचरज के भाव उसके WS पर खेलने ST | उसने उसी तरह 
बड़ी अदा के साथ देखा भी । इस आपस की देखादेखी में मुझे बड़ा आनन्द 
मिला । मेने खयाल किया तो मालूम हुआ कि उसके चेहरे पर एक गहरा 
विषाद-सा छाया हुआ था। ऐसा भाव अक्सर तव हुआ करता है, जब कोई 
स्त्री किसी से नफरत रखती हो, और उसी के साथ उसे जबरदस्ती मिलना 
पड़ता हो। मेने सोचा इस सुन्दरी से मालूम करना चाहिए कि क्या बात है। 

में ज़रा बहाने से तनिक इधर-उधर घूमकर झट उसके पास चला 
आया और म॑ने उससे पूछा--“सुन्दरी, तुम्हारा चेहरा तो सदा कमल-सा 
खिला रहता था, आज इस पर दुःख की छाप क्यों पड़ी हे ? क्या बात हैं, 
हमसे कहोगी ?” 

कोई और दिन होता तो शायद वह लड़की मेरे-जेसे अजनबी आदमी 
से इस तरह एकाएक बात न करती । पर एक तो इतने दिनों की देखादेखी 
होने से उसे मुझ पर कुछ भरोसा हो गया था; दूसरे,वह आज मुसीबत में 
थी; तीसरे,यह जगह भी बिलकुल अकेली थी । इसलिए लाज, हिचक और 
डर छोड़कर वह मुझसे बोलने लगी | उसने कहा-- 

“आपसे क्या छिपाऊं ? मेरा कोई दूसरा अपना ऐसा नहीं जो इस 
विपत्ति में मुझे सहारा दे सके वात यह हे कि में मालवराज के महल में 
उनकी लड़की की सहेली हूँ । बड़े महाराज मानसार तो अब बहुत बूढ़े 
हो चके हें। इस लिए उन्होंने अपने लड़के दर्पसार को राजा बना दिया 
है । उनका उज्जैनी में राजतिलक भी हो चुका हे । दर्पसार भले 
आदमी हे । वे सचमुच ही इतने योग्य हे, कि इस सारी पृथ्वी का राज्य 
भी सम्हाल सकते हें । पर वे तप करने कंलाश चले गए हें। राजकाज 
का भार वे अपने HHL भाई चण्डवर्मा और दारुवर्मा पर डाल गए 
हैं । ये दोनों बड़े आवारा और उच्छु खळ हें । अब इस समय मालवा 
का वैरी तो कोई रह नहीं गया है, इस कारण इन लोगों को खूब बेफिक्री 
है । राज्य का काम चण्डवर्मा देख लेता है, दारुवर्मा मौज उड़ाता है । 

इस दारुवर्मा ने न तो कभी अपने मामा का कहा माना, और 
न यह अपने बड़े भाई को कुछ गिनता है यह बड़ा लम्पट हे । दिन-रात 
दूसरों को लूटना-खसोटना और पराई औरतों को बेइज्जत करना, 
यही इसका काम रह गया हे । ऐसे ही कुकर्मो में यह लगा रहेता है। 

इसकी निगाह कहीं एक वार मेरे ऊपर भी पड़ गई । मेरी 
हालत आपसे तो छिपी नहीं है। मेरा मन किन्होंने चुरा लिया है, और 
किसके रूप-लावण्य पर में बिक चुकी हूँ, यह सब आप ही समझते हैं। 
दुष्ट दारुवर्मा तो क्या, साक्षात्‌ कामदेव भी आ जावें, तो उनकी ओर 
भी आँख उठाकर देखने को मेरा जी नहीं चाहता । हालांकि दारुवर्मा 
यह बात जानता हे कि में क्वारी कन्या हूं, न्और कसी कन्या को बुरी 
दृष्टि से देखना पाप है, पर उसने इसकी भी परवाह नहीं की । उस 
दिन एकान्त पाकर उसने मुझे घेर लिया और पाप में घसीटना चाहा | 
जब में नहीं मानी तो जबरदस्ती करने पर उतारू हो गया । खैर, उस 
दिन तो हाथ-पेर जोड़कर में किसी तरह उससे छूट गई, पर आगे 
के लिए मुझे हरदम चिन्ता बनी रहती है कि फिर कभी ऐसा हुआ तो 
उससे केसे पार पाऊंगी। आज भी मे इसी सोच में पड़ी हुई हूँ ।-- 
इतना कहकर वह चूप हो गई, उसकी आंखों में आंसू भर आये । 

में यह नहीं समझता था कि उसके दिल में मेरे लिए ऐसे भाव हैं 
और मुझे वह इतना प्यार करने लगी हे । इधर मेरे मन में उसके प्रति जो 
इतना प्रेम था और उसके लिए इतनी चाह हो गई थी उसका पूरा होना 
अब कुछ भी कठिन नहीं था । पर मेंने देखा कि दारुवर्मा के बीच में आ 
पड़ने से अब मेरी मनोकामना पूरी होने में भारी विघ्न खड़ा हो गया है । 

में कुछ देर तक सोचता रहा । फिर दारुवर्मा का सफाया करने 
की युक्ति निकालकर मेने अपनी उस प्रियतमा से कहा-- 

“सुन्दरी, इस दुनिया में ऐसा कौन है जो तुम्हारी इच्छा के 
विरुद्ध तुमसे जबरदस्ती करे, या तुम्हें सता सके? यह पापी दारुवर्मा 
तुम्हें ऐसे नहीं छोड़ेगा । इसका एक ही उपाय हे कि उसको खत्म 

कर दिया जाय । इसकी एक सहज तरकीव मेरी समझ में आई है । 
तुम ऐसा करो कि अपने दो-चार ऐसे आदमी ठीक करो जिन्हें सब 
लोग सच्चा, भला और ईमानदार समझते हों । ये लोग शहर के दूसरे 
आदमियों में दो-चार जगह यह बात फेलायें कि “राजकुमारी की सहेली 
बालचन्द्रिका पर आजकल एक यक्ष आया करता है । ऐसा सुनते हे कि 
अगर कोई आदमी इस सुन्दरी को सच्चे मन से प्यार करता हो और 
इसे Sat चाहे, तो उसे एक हिम्मत का काम करना पड़ेगा। वह 
आदमी उसे अपने सोने के कमरे में बुलाये । बालचन्द्रिका अपनी 
एक सहेली को लेकर उसके पास चली जायगी । वह यक्ष भी उसके 
साथ अध्यक्षरूप में रहेगा । उस आदमी को पहले इस यक्ष से 
पार पाना होगा । उसके बाद, सुन्दरी बालचन्द्रिका की मिठास-भरी 
बातचीत का आनन्द लेकर अगर वह आदमी कुशल पूर्वक वहां से 
निकल आये तो फिर ag उसी की हो जायगी । इस यक्ष से निबट लेने 
के बाद फिर उस आदमी से बालचन्द्रिका का व्याह हो सकता है । 

यह अफवाह उड़ती-उड़ती दारुवर्मा के कानों तक'भी पहुँचेगी । इस 
बात से घबड़ाकर और डरकर, यदि वह चुपचाप बेठ जाय तब तो अच्छा 
ही हे । परन्तु दिल पर काबू न करके अगर वह तुम्हें बगलगीर करना ही 
पसन्द करे, तो बाद में तुम्हारे आस-पड़ोस के बहुत से आदमी इकट्ठे 
होकर दास्वर्मा से यह कहें कि--'राजकुमार, आप बहुत बड़े आदमी 
हे, महाराज दर्पसार के आप मन्त्री हें । आपका इस तरह हमारे मुहल्लों 
में आना और किसी औरत पर जोर जवरदस्ती करना, उचित नहीं है । 
आप बालचन्द्रिका को अगर वास्तव में चाहते हें तो कोई हजे की बात 
नहीं । लूकाछिपी का इसमें क्या काम ? ऐसा कीजिए कि नगर के सब 
लोगों की जानकारी में आप अपने महल के अन्दर उसे बुलवा लें | वहां 
आप उसके साथ पहले अच्छी तरह बातचीत कर लें, यदि आप से उसकी 
रजामन्दी हो जाय तो फिर बाद में उससे ब्याह कर लीजिए । इस तरह 
आपको मनोकामना पूरी हो जायगी । 

दारुवर्मा यह बात मान जायगा । तब तुम ऐसा करना कि उसके 
महल में चली जाना, और साथ में अपनी सहेली बनाकर मुझे ले चलना | 
उसके सोने का कमरा तो अलग एकान्त में होगा ही । वहां लात-घूंसों 
से उसकी मरम्मत करके मे चटपट उसे ठिकाने लगा दूंगा । फिर उसी 
तरह सहेली की शकल में तुम्हारे पीछे-पीछे में वहां से बेखटके निकल भी 
AAT | 

मेरा खयाल हे कि यही उपाय तुम कर डालो | बाद में काम वन 
जाने पर तुम्हें एक बात करनी होगी । उसमें घबड़ाने या शरमाने से 
काम नहीं चलेगा। तुम अपने मां बाप और भाइयों के आगे मेरे और 
अपने प्रेम की बात साफ साफ कह देना । मेरे साथ अपने ब्याह के लिए 
भी उनसे अनुरोध करना । वे लोग अच्छा ऊँचा घराना, धन-दौलत, 
रूप-सौंदर्य, यही सब बातें चाहेंगे, और मे अच्छा तन्दुरुस्त जवान हूँ, ये 
सब चीजें ईश्वर ने मुझे दी भी हें । मुझे देखकर तुम्हें मेरे साथ वे 
लोग जरूर ब्याह देंगे । 

अब तुम जाकर दारुवर्मा के मारने की यह तरकीब उनसे कहो । 
वे लोग जो जवाब दें वह मुझे बतलाना ।” 

बालचन्द्रिका ने मेरी ये सब बातें अच्छी तरह ध्यान से सुनीं और 
उसे पसन्द आ गईं । अब जाकर उसके दिल का बोझ हलका हुआ और 
उसका मुख-कमल भी कुछ-कुछ खिला । वह बोली--“आपने जेसे 
जेसे कहा हे, में उसी तरह सब काम करूंगी । आपको देखकर मुझे 
पूरा भुरोसा होता है कि उस नीच दारुवर्मा को आप जरूर मार लेंगे । 
उस पापी का अन्त हो जाने पर ही आपके जी की बात भी पूरी हो 
सकेगी ।' 

इतना कहकर वह्‌ उठ खड़ी हुई और धीरे-धीरे घर की ओर चली 
गई । जाते-जाते भी उसने कई बार मुह फिराकर मेरी ओर ताका। 
उसके चले जाने पर में भी वहां से उठा और बन्धुपाल जी के पास गया । 
उन्होंने सब शकुन अच्छी तरह देख-भालकर, और अपने ज्योतिष के 

अनुसार गणना करके मुझे बतलाया कि आज से तीस दिनों के बाद, 
तुम्हारी उस राजकुमार से अर्थात्‌ आपसे, भेंट हो पायगी ।” 

वहां से बन्धुपाल जी के पीछे-पीछे, उन्हें पहुंचाने में उनके घर तक 
गया | घर पहुँचकर उन्होंने मुझे भी अपने मकान पर जाने की छुट्टी दी । 

दो-चार दिन के बाद वही हुआ जिसकी में आशा कर रहा था । 
मेंने जो तरकीब निकाली थी और एक कपट जाल रचा था, दारुवर्मा उसी में 
आ फंसा | उसने अपने शयनगृह में मनोरंजन के लिये बालचन्द्रिका को बुला 
भेजा | बालचन्द्रिका ने इसकी खबर देने और मुझे बुला लाने के लिए 
अपनी नौकरानी को मेरे पास भेज दिया । 

में भी उसकी सहेली बनने के लिए तैयार होने लगा । मर्दों के कपड़े 
उतारकर मेने अन्दर सिर्फ एक मजबूत जांधिया कस लिया, और ऊपर से 
औरतों के रेशमी कपड़े पहने । पैरों में नग जड़े हुए घुंघरू बाँधे, और कमर 
में करघनी पहनी । साथ ही बाजूबन्द, कड़े, झुमके, हार आदि सब गहने 
ठीक तरह से पहन लिये । ईगुर-बिन्दी-काजल आदि लगा लिया । मतलब 
यह कि खूब बढ़िया औरतों का-सा सुन्दर भेस बना लिया | इसके बाद अपनी 
प्यारी बाळचंद्रिका के पीछे-पीछे में दारुवर्मा के महल के फाटक पर जा पहुँचा। 

दरवान ने हमारे आने की खबर अन्दर पहुँचाई | दारुवर्मा तैयार 
बैठा ही था । वह हमें लेने के लिए खुद आ पहुँचा । दरवाजे पर से घर के 
और सब लोगों को उसने हटवा दिया और बड़ी आवभगत के साथ हम 
दोनों को अन्दर ले गया | वहां उसके उसी शयनागार में हम दोनों पहुँचे । 

इधर बालचन्द्रिका पर यक्ष के आने की खबर से शहर भर में 
सनसनी फैली हुई थी | यक्ष के आने की बात कहां तक सच हे, इसे जानने के 
लिए लोग बड़े उत्सुक थे। इस कारण बहुत से आदमी दारुवर्मा के फाटक 
पर आ जमा हो गये थे। 

दारुवर्मा इस समय काम-वासना के मारे पागल-सा हो रहा था ।, 
कुछ भी सोचने-समझने लायक उसकी बुद्धि नहीं रह गई थी । भीतर उसके 
कमरे में एक जवाहरात से जड़ा हुआ बहुत बढ़िया पलंग था । इस पर 

रुई का सफेद और खूब गुदगुदा गद्दा बिछा था । बालचन्द्रिका को वह उसी 
पर ले गया । के 

रात का समय था घने अँधेरे में वह मुझे अच्छी तरह देख नहीं पाया । 
मेने स्त्रियों का बड़ा सुन्दर रूप रच रखा था, इस कारण मेरे आदमी होने 
का उसे तनिक भी भान नहीं हुआ । उसने वाळचन्द्रिका को और साथ- 
साथ मुझे भी, सोने के जड़ाऊ गहने, बारीक रेशम के रंगीन कपड़े, कस्तूरी 
मिलाकर तैयार किया हुआ चन्दन, कपूर पड़ा पान, तरह-तरह के इत्र, 
और फूल आदि बहुत सी चीजें भेंट कीं । हम लोगों से हँसी दिल्लगी की बातें 
उसने मुश्किल से दो-चार पल ही की होंगी, क्योंकि उसके दिल में तो आग 
भड़क रही थी । वह इस समय एकदम कामान्ध हो रहा था। इसके वाद 
झटपट उसने बालचन्द्रिका की छातियां पकड़ने को हाथ बढ़ाया । 

मेरी नजर इसी बात पर लगी हुई थी कि उसकी इस हरकत से 
मेरा क्रोध एकदम भड़क उठा, और आँखें लाल हो गई । मैंने पलक मारते 
ही औरतों के कपड़े उतार फेंके और उस पर एकाएक टूट IST | वह सँभल 
भी नहीं पाया था कि तुरन्त मैने उसे पलंग के नीचे दे पटका और गरदन 
द्रबाकर, लात-घू सों से भारते-मारते बेदम कर डाला | उसे मार डालने में 
मुझे कुछ भी देर नहीं लगी । 

इस हाथापाई से पहले में जेवर नहीं उतार सका था, इस लिए ये 
कुछ अस्त-व्यस्त हो गए । मेने इन्हें तुरन्त ठीक किया और फिर वे ही 
औरतों के कपड़े पहन लिये । 

दार्वर्मा का गला घोंटने के समय, इस दृश्य को देखकर बालचन्द्रिका 
थरथर कांपने लगी। यह स्वाभाविक ही था, क्योंकि वह बड़ी नरमदिल और 
कोमलांगी बाला थी । उसकी ऐसी हालत देखकर A उसे जसे-तेसे 
धीरज वँधाया और हर तरह से तसल्ली दी । थोड़ी देर में वह कुछ सावधान 
हुई | इसके बाद उसे लेकर में बाहर महल के आंगन में आ गया। 
ब्रालचस्द्रिका तो डर के मारे कांप ही रही थी, मेने भी बनावटी डर से घबड़ा. 
कर 'कांपना और चिल्लाना शरू किया । में चीखता हुआ बोला--- 

“अरे लोगो ! दौड़ो, दौड़ो ! जल्दी आओ ! देखो, यह भयंकर 
यक्ष दारुवर्मा को मारे डाल रहा हे !” 

शहर के आदमी बाहर पहले से इकट्ठे थे । हम दोनों के चीखने- 
चिल्लाने से उनमें से भी बहुत से लोग घबरा गए और रोने लगे । 
चारों ओर हाहाकार होने लगा। और कुहराम-सा मच गया | यहां तक कि 
किसी दूसरे की बात तक सुनना कठिन हो गया । सारी भीड़ दारुवर्मा के 
कमरे की ओर दौड़ी । लोग तरह-तरह की बातें करते जा रहे Al बहुत से 
लोगों को at कहते हुए सुना-- 
२८: देखो ! यह बात सबको मालूम हो गई थी कि बाल- 
चन्द्रिका पर यक्ष आता हे, तो भी इस दारुवर्मा ने नहीं माना । ऐय्याशी के 
लिए यह इतना अन्धा हो गया कि इसी लड़की पर उसने हाथ डाला I 
जेसी करनी वेसी भरनी । अपने कर्मों से ही उसकी यह गत हुई हे। ऐसे 
आदमी के लिये रोया-धोया भी क्या जाय ? ” उस हल्ले-गुल्ले में बालचन्द्रिका 
को लिये हुए में चुपके से एकदम निकल आया, और हम दोनों अपने- 
अपने घर पहुँच गए । 

धीरे-धीरे दारुवर्मा के मरने की सनसनी जाती रही । लोग पहले 
की तरह अपने-अपने काम में लग गए। तब कुछ दिनों बाद मेरे कहने के अनु- 
सार बालचन्द्रिका ने अपने घर वालों से मेरे वारे में जिक्र किया ।. उन लोगों ने 
इस विषय में एक बाबा जी से राय ली । उन साधु महात्मा को मेने पटा 
लिया और उनसे अपने माफिक कहला लिया | इस प्रकार हम दोनों का 
ब्याह हो गया | इस अवसर पर शहूर के बहुत से लोग शामिल हुए । 

यह सुन्दरी बाळचन्द्रिका बहुत दिनों से मेरे मन में बसी हुई थी । 
इसी से मिलकर आनन्द करने की मेरे मन में बड़ी चाह थी । ब्याह के बाद 
इसके साथ मेने खूब किलोलें कीं और जी भरकर जवानी का सुखः लूटा 1” 

अपना यह सब हाल सुनाने के बाद पुष्पोद्भव राजवाहनः से 
बोले--“युवराज, TITS जी ने जैसा शकुन विचारा था, उसके अनु- 
सार आज के दिन मे शहर के बाहर आया था । सोचा यह था कि अब आपकी 

कहीं इधर-उधर खोज करूंगा । पर आपके पवित्र दर्शन स्वयं ही हो गए । 
अब मेरी आंखों को कितना सुख मिल रहा है, इसका कुछ भी बखान में 
नहीं कर सकता ।॥” 
इतना कहकर पुष्पोद्‌्भव चुप हो AT) 

कुमार राजवाहन अपने मित्र की यह आपबीती सुनकर बड़े 
प्रसन्न हुए। फिर उन्होंने अपना और सोमदत्त, दोनों का हाल पुष्पोद्भव 
को सुनाया | इसके बाद सोमदत्त से वोले--“तुम तो अभी शिवजी की 
पूजा करोगे ? अच्छी बात है, पूजन कर ST उसके बाद अपनी पत्नी और 
नौकर-चाकरों को घर पहुँचाकर हमारे पास आ जाना । हम तुम्हें बुलाने के 
लिए आदमी भेज देंगे । 

इस प्रकार सोमदत्त को भेजकर राजवाहन पुष्पोद्भव के साथ 
अवन्ती की ओर चले | अवन्ती या उज्जैनी की इस समय अपूर्व शोभा थी । 
बाहर से वह ऐसी सुन्दर प्रतीत हो रही थी मानो इन्द्रपुरी धरती पर उतर 
आई हो । s 

उज्जेनी शहर में आकर पुष्पोद्भव ने बन्धुपाल आदि अपने मित्रों से 
राजकुमार राजवाहन का परिचय कराया और कहा कि ये मेरे स्वामी के 
पुत्र हे । उन लोगों को जब यह पता चला कि ये इतने बड़े आदमी के लड़के 
“तो उन्होंने राजवाहन का तरह-तरह से आदर सत्कार किया और खूब 
सेवा-सुश्रूषा की । 

शहर के भी बहुत से लोग उनसे मिलने आये । उनसे पुष्पोद्भव ने 
यह कह परिचय कराया कि ये बड़े ऊचे घराने के ब्राह्मण युवक हैं ये सब 
विद्याओं में निष्णात और कला-कौशल में बड़े प्रवीण हैं । 

इसके TAT पुष्पोदभव ने राजकुमार के स्नान भोजन आदि का 
अपने घर पर बड़ा अच्छा प्रबन्ध कर दिया, और वे आराम से वहीं रहने 
लगे । 

राजवाहन 
ओर अवन्तिसुन्दरी 


999999999999999999999999699 


कुमार राजवाहन उज्जैनी में पुष्पोद्भव के पास रहने लगे । कुछ 
दिनों बाद धीरे-धीरे वसन्त ऋतु आ गई। लोगों के मन में तरह-तरह की 
TAT उठने लगीं | शौकीन और रसिक लोग रंगरेलियाँ मनाने के लिए 
उतावले हो उठे । इस मौसम में ऐसी स्त्रियों के भी मन मचलने लगे जिन्हें 
अपने मान का बड़ा ख्याल था और जो बहुत मौन तथा गम्भीर रहा करती 
थीं । 

स्त्री-पुरुषों में ही नहीं, पेड़ पौधों में भी परिवर्तन होने लगे । 
निर्गुण्डी-लाल, अशोक-टेसू और fret में कोपलें तथा नई कलियाँ निकल 
आई। इन नई कोंपलों का तथा आम के बौर का स्वाद ले-लेकर कोयलों 
और भौरों के गले और भी सुरीले हो उठे। इनकी कूक तथा THT बहुत 
साफ और ऊंची हो गई, जिससे चारों दिशाएँ गूंजने लगीं। दक्षिण को ओर 
से चलने वाली बयार धीरे-धीरे बह निकली । 

ऐसा प्रसिद्ध है कि दक्षिण में मलय पहाड़ है, जिस पर चन्दन के पेड़ 
बहुत उगते हे । इन चन्दन-वृक्षों पर सुगन्ध के मारे साँप हमेशा लिपटे रहते 
हैं। ये साँप चन्दन की महक से भरी हुई यहाँ की हवा को पी-पीकर उगला 
करते हैं, शायद इसीलिए इस समय दक्षिणी बयार इतनी महीन और पतली 
पड़कर बह रही थी । यह हवा धीमे-धीमे संभवतः इस कारण चलती थी कि 
चन्दन-वृक्षों से लिपटकर आने के कारण उनकी सुगन्ध के बोझ से यह 
लदी हुई थी । 

कुछ भी हो, दक्षिण से आने वाला यह सुगन्धित मन्द पवन हृदय में 
एक अजीब मस्ती भर रहा था । अपने प्यारों से बिछड़े हुए स्त्री-पुरुषों के 
दिलों में तो यह एक टीस-सी पेदा कर देता था । इन वियोगियों के हृदय 
इन दिनों तड़प उठे थे, और अपने-अपने संगी-साथी से मिलकर किलोलें 
करने के लिए बेचेन हो रहे थे । बसन्त की इस ऋतु ने वन-उपवन और वाग- 
बगीचों को अत्यन्त सुहावना बना दिया था । उज्जैनी के बाहर इन 
उद्यानों में यहाँ के स्त्री-पुरुष, खेल-कूद और संर-सपाटे के लिए जाने-आने 
लगे थे । 

इन्हीं दिनों एक बार मालवराज मानसार की पुत्री राजकुमारी 
अवन्तिसुन्दरी भी आनन्द-विहार के लिए निकली और नगर के बाहर 
एक बहुत रमणीक उद्यान में आई उसकी प्यारी सहेली पुष्पोद्भव की स्त्री 
बालचंद्रिका उसके साथ-साथ थी । नगर के ऊँचे परिवारों की और भी बहुत 
सी सुन्दर स्त्रियां राजकुमारी को चारों ओर से घेरे हुए थीं । उन दिनों 
वसन्त ऋतु में कामदेव की पूजा का आम रिवाज था । कवारी लड़कियां 

यह पूजन बड़े चाव से किया करतीं । राजकुमारी अवन्तिसुन्दरी के लिए 

भी एक नन्हे-से आम के पेड़ की छाँह चुनी गई । इसके नीचे ठंडी, साफ 
और रेतली जगह पर पूजा का सब सामान सजा दिया गया । राजकुमारी ने 
आकर सुगन्धित फूल, हल्दी, चावल, रेशमी कपड़े, तरह-तरह के इत्र, 
और दूसरी बहुत सी चीजों से विधिपूर्वक कामदेव की पूजा की। इसके पश्चात्‌ 
वह खेल-कूद और घूमने-फिरने में लग गई | 

राजकुमारी के बसन्त-उत्सव मनाने और उद्यान में खेलने की 
चर्चा शहर-भर में थी । राजकुमार राजवाहन ने भी इसे सुना । उनके 
कानों में यह बात भी पड़ी थी कि राजनन्दिनी अपितु सुन्दरी बेहद खूबसूरत 
है । लोग. तो यहाँ तक कहते थे कि अच्छी-से-अच्छी और सुन्दर-से-सुन्दर 


स्त्रियों का भी इतना रूप नहीं हुआ करता; हाँ, कामदेव की स्त्री रति 
अले ही इतनी सुन्दर हो । 


राजवाहन ने पुष्पोद्‌भव से कहा कि चलो हम लोग भी राजकुमारी 

को देख आयें । पुष्पोदभव तैयार हो गए । दोनों मित्र उसी वाग की ओर॑ 
चले । राजवाहन और पुष्पोद्‌भव दोनों सुन्दर जवान थे । दोनों की जोड़ी 
ऐसी लगती थी जैसे कामदेव और उनका मित्र बसन्तदेव दोनों साथ- 
साथ जा रहे हों । 
दोनों उसी बाग में पहुँच गए । इस शाही बाग की शोभा और . 

सुन्दरता का क्‍या कहना ? जगह-जगह रंगबिरंगे फूल दूर तक खिले हुए थे । 
आम के पेड़ बौर से लदे खड़े थे । दक्षिण की ओर से धीमी-धीमी बयार के 
झोंके आते, और इन पेड़ों की डालें एकदम डोलने लगतीं । इनमें कहीं पर 
नई कोंपलें चटकतीं, कहीं ताजा बौर उगता दिखाई देता, और कहीं नन्ही- 
नन्ही अमियाँ फलती हुई मालूम पड़ती थीं । चारों ओर पेड़-पौधे खूब हरे- 
भरे और प्रफुल्लित खड़े थे । आम के पेड़ों पर जहाँ-तहाँ कोयलें कूकती 
सुनाई पड़ती थीं । कहीं हरे-हरे तोतों के झुण्ड चहकते और कहीं पर भौंरों 
की गुञ्जार उठ रही थी । राजवाहन और पुष्पोद्भव बाग में इन सबकी 
मीठी बोलियाँ सुनते हुए चले जा रहे थे । जगह-जगह साफ ठंडे पानी के 
भरे जलाशय थे । इनमें कहीं नीले कमल की कलियां तनिक-तनिक चटकी 
हुई खड़ी थीं, कहीं लाल-पीले कमल खिल रहे थे । किसी-किसी तालाब में 
सफेद कमलों की कतारें-की-कतारें मुंह खोले खड़ी थों । तालाबों के इन 
फूलों के बीच-बीच में जगह-जगह सफेद हंस-सारस और मुर्गबियां किलोले 
कर रही थीं । कहीं कारण्डव पक्षी चहकते सुनाई पड़ते। किसी-किसी 
जगह चकवा-चकवी खेल में दीवाने हो रहे Al इन सबको देखते और 
प्राकृतिक शोभा का आनन्द लेते हुए दोनों मित्र धीरे-धीरे उसी ओर बढ़ 
रहे थे जिधर अवन्तिसुन्दरी आई हुई थी । थोड़ी देर में राजवाहन बड़ी 
अल्हड़ता के साथ अचानक अवन्तिसुन्दरी के निकट आ पहुँचे । 

राजकुमारी के साथ पुष्पोद्भव की प्रेयसी बालचन्द्रिका तो थी 
ही । उसने इन लोगों को चुपके से इशारा कर दिया कि बेखटके इधर ही चले 
आइए । पुष्पोद्‌भव उधर ही मुड़ AT | राजवाहन भी उनके साथ-साथ उसी 
ओर आगे बढ़ चले | इस समय कुमार राजवाहन की चाल-ढाल और उनका 

चेहरा-मोहरा देखते ही बनता था । वे अपनी पूरी जवानी में थे । 
इसलिए उनके चेहरे से रूप और लावण्य फूटे पड़ते थे। मुख से उनके 
ऐसा तेज बरस रहा था कि सामने यदि देवराज इन्द्र होते तो उनका 
रोब भी फीका पड़ जाता । चलते-चलते राजवाहन ऐसी जगह आ 
पहुँचे, जहां वे और अवन्तिसुन्दरी दोनों आमने-सामने आ गए। 

राजकुमारी अवन्तिसुन्दरी का सौंदर्य भी अपूर्वं था। वह इस समय 
मानुषी नहीं, कोई अलौकिक पीर या दिव्य मूति-सी जान पड़ती थी । वह 
शायद एक सुन्दरता की पुतली थी, जिसे कामदेव ने अपनी प्रियतमा रति 
के खिलवाड़ के लिए रच दिया था | 

कामदेव सौन्दर्य के स्वामी हैं । सुन्दर रूप के निर्माण के लिए अच्छे- 
से-अच्छे और निराले सामान का उनके पास खजाना रहता है । अपनी 
रति सुन्दरी के खेलने के लिए जब उन्होंने अवन्तिसुन्दरी के रूप में एक 
परम रूपवती पुतली बनाई, तो उसके एक-एक हिस्से को उन्होंने खास- 
खास मसाले से रचा । 

उस सुन्दर पुतली या गुड़िया के पैर बनाने के लिए उन्होंने शरदऋतु 
के उन कमलों की शोभा को ले लिया जो उनके निजी क्रीड़ा-सरोवर में 
खिले थे । इसकी चाल भी उन्हें निराली नजाकत से भरी हुई और 
आकर्षक बनाई थी । इसके लिए उनके संर करने के बाग में जो बावडी 
बनी थी, उसमें रहने वाली मनमौजिन हंसिनी को उन्होंने चुना । इस हंसिनी 
का मस्ती-भरा और अलसाया हुआ चलना देखकर उन्होंने इस गुड़िया 
की. चाल बनाई | कामदेव ने अपने तरकस की सुन्दर बनावट पर इसकी 
दोनों टांगें और पिडलियां रचीं | उनके क्रीड़ा-भवन के दरवाजे पर जो सुन्दर 
केले के खम्भे लगे थे, उनकी मनोहरता लेकर उसके दोनों सुन्दर घुटनों 
का उन्होंने निर्माण किया । अपने दुनिया-भर को जीत लेने वाले रथ के 
सौन्दर्य से उन्होने उसके कमर से नीचे के हिस्से को बनाया । उसकी नाभि 
गंगाजी की भंवर-घेरी-जेसी चक्करदार और गोलाई लिये, बड़ी खूबसूरत 
बनी हुई थी; इसे रचने के लिए कामदेव ने अपनी खेल में खिलौने की तरह 

काम आने वाली कमल की कली चुन ली । इसके बाहरी खोल से उन्होंने 
इस पुतली की नाभि बनाई | अपने महल की सीढ़ियों का खूबसूरत 
उतार' लेकर इसके द्वारा उन्होंने उसके पेट पर पड़ने वाली तीनों बरतें 
रच दीं । कामदेव के धनुष की डोरी भौंरों की लड़ी की होती हे । इसका 
सांवलापन अनोखा ही हुआ करता हे । यही आकर्षक सांवलापन लेकर 
उन्होंने इस गुड़िया की देह के रोयें बना दिए । महाराज कामदेव के भवन 
में दरवाजे के दोनों ओर जो भरे-भराये सोने के कलसे रखें रहते थे उनकी 
शोभा लेकर उन्होंने उस पुतली के दोनों स्तन रचे । अपने लतामण्डप की 
बेलों के मुलायमपन से उसकी दोनों as बनाई | कामदेव के विजयशंख 
की बनावट और उस पर पड़ी हुई धारियां मशहूर हें; इनके खूबसूरत ढांचे 
की नकल पर उन्होंने उसकी गरदन का निर्माण कर दिया | महाराज काम- 
देव के कानों में लटकने वाले सुन्दर झुमरे आम की कोंपलों के होते हैं; इनकी 
लाली बड़ी चिन्ताकर्षक हुआ करती हे । इस मनोहारिणी लालिमा से 
उन्होंने उस गुड़िया के सुन्दर ओठ रचे। ओठों की उपमा लोग अक्सर 
कन्दूरी या बिम्बाफल से दिया करते हें । पर बिचारे बिम्बाफल तो इस 
पुतली के ओठों की परछाई-मात्र थे; वे स्वयं उसके ओठों की नकल पर रचे 
गए थे । कामदेव अपने तीरों का काम फूलों से लेते हैं; इन फूलों की शोभा 
से उन्होंने अपनी पुतली की निर्मल मुस्कराहट बनाई | महाराज कामदेव 
की सवारी जब चला करती है, तो उसकी सूचना देती हुई आगे-आगे एक 
इती चलती है । यह इती सुरीली कोयल हे । इसकी कूक के मिठास से उन्होंने 
इस गुड़िया या पुतली की बोली का निर्माण किया । मलयपवन महाराज 
कामदेव के सब सिपाहियों के सरदार हे; इन सरदार की मोहिनी महक 
जगद्विख्यात हे । इसी महक से कामदेव ने उसकी सुगन्धित साँस को रचना 
को हे | भूवनविजयी मदन महीप की विजयिनी ध्वजा सदा ही फहराती 
रहा करती है । यह ध्वजा चंचल मछलियों की बनी है; इन्हीं मछलियों 
की मस्ती और चपलता से उन्होंने इस पुतली की दोनों आँखें बनाई । 
अपने धनुष की कमान से उन्होंने उसकी दोनों भौहें रच दीं | कामदेव का 

सबसे पक्का मित्र सुधाकर अर्थात्‌ चन्द्रमा हे । पर सुधाकर होने पर भी 
इसकी कमी यह हे कि इसमें कलंक लगा हुआ है । इस कलंकी चन्द्रमा से 
यदि किसी का मुह बनाते हें तो वह मुंह भी कलंकी हो जाता है । इस- 
लिए कामदेव को यह करना पड़ा कि उन्होंने चन्द्रमा के कलंक वाले हिस्से 
को छोड़कर शेष बचे हुए चमकीले और मनोहर चन्द्रमा की चमक ले ली; 
इससे अपनी पुतली का म्‌ ह बनाया । इसके बालों के लिए उन्होंने अपने 
खेलने के मोर को ले लिया और उसके फूलदार Tal वाली TS के ढंग पर 
उन बालों की रचना कर दी। 

इस प्रकार अच्छे-से-अच्छा मसाला और सामान लगाकर, सौन्दर्य 
के सुघड़ कारीगर कामदेव ने इस अवन्तिसुन्दरी रूपी निराली पुतली को 
बनाया । बनाने के पश्चात्‌ उसे पूरा कर चुकने पर अन्त में उन्होंने उसके 
बाहरी रूप-रंग पर आखरी हाथ लगाया और उसे फलों के पराग एवं 
कस्तूरी-मिश्चित चन्दन के रस से नहला-धुलाकर ऊपर से बारीक पिसा 
हुआ कपूर का चूर्ण उस पर छिड़क दिया । 

इस प्रकार परम रूपवती मालवराजनन्दिनी अवन्तिसुन्दरी इस 
समय कामदेव के हाथ की बनी हुई इसी सुन्दर गुड़िया के रूप में सजी- 
सजाई खड़ी थी । बल्कि वह एक तरह से साक्षात्‌ लक्ष्मी की तरह 
शोभायमान हो रही थी । 

राजकुमारी के सामने ही राजवाहन खड़े थे। उन्हें अपने सम्मुख 
देख उसकी नजर उनके ऊपर जा पड़ी । वह इस रूप के देवता को देखकर 
बड़े अचम्भे में पड़ गई। क्षण-भर के लिए तो उसे ऐसा लगा कि मेने मनचाहा 
वर पाने की इच्छा से अभी-अभी जिन भगवान्‌ कामदेव की पूजा की थी, 
वे ही साक्षात्‌ आकर खड़े हो गए हें। राजवाहन को आँख भरकर देखते 
ही अवन्तिसुन्दरी की अजीब दशा हो गई । भावनाओं के आवेश में उसकी 
सारी देह पर एक लहर-सी दौड़ गई और वह कांप उठी। ऐसा मालूम हुआ 
मानो धीमी-धीमी बयार के झोके ने किसी बेल को झकझोर डाला है और 
वह कांपती हुई डोल रही हैं । 

अवन्तिसुन्दरी अभी तक सहेलियों के साथ खेलती रही थी, इस 
कारण कुछ थक गई थी । थोड़ी देर यहां बैठकर वह आराम ले रही थी। 
इसी बीच इधर राजवाहन आ निकले थे । उन्हें इस प्रकार देखने के उपरान्त 
उसे कुछ लज्जा अनुभव हुई और उसके मन में कई तरह के विचार उठने 
लगे। 

इधर राजवाहन ने भी अवन्तिसुन्दरी को सामने देखा । वे आइचर्य 
से चकित होकर सोचने लगे कि यह इतना रूप-लावण्य कहां से आया ? 
इरादा करके, अपनी मरजी से तो विधाता ऐसी स्त्री को बना नहीं सकते । 
क्योंकि जब और इतनी स्त्रियां उन्होंने बनाई तो उनमें से एक भी स्त्री इस 
ढंग को वे नहीं बना सके | जरूर यह उनके हाथों अचानक ही वन पड़ी हे । 

इसी तरह सोचते हुए राजवाहन हैरान होकर और कुछ-कुछ उस 
पर मुग्ध-से होकर उसे देखते रह गए | 

जब राजकुमारी ने देखा कि कोई अजनबी युवक उनकी ओर एक 
टक देख रहा हे तो उन्हें बड़ा संकोच हुआ । वे हटकर अपनी सहेलियों की 
ओट में हो गई | परन्तु अपने को रोक फिर भी नहीं सकी । सखियोंहके 
पीछे से भी अपनी लचकीली भौंहों को तनिक उकसाकर तिरछी नजरों 
से वे उन्हें देखने लगी । राजकुमारी स्वयं तो असाधारण सुन्दरी थी ही, 
पर राजवाहन का रूप-लावण्य भी ऐसी चकाचौंध पेदा कर रहा था कि 
उसने राजकुमारी के नयन-मृग को फंसाये रखने में एक जाल का काम 
किया | उनकी ओर से नजर हटाने की उन्हें सुध ही नहीं रही । 

अवन्तिसुन्दरी के रूप ने राजवाहन के हृदय पर वह असर किया जो 
आग की लपटों में घी किया करता हे | इस कुमारी बाला को देखकर नव- 
युवक राजकुमार के चित्त में सहज ही प्यार के भाव उठने लगे । राजकुमारी 
की तिरछी चितवन ने इसे और भी उकसा दिया । अब तो ऐसा मालूम देने 
लगा जैसे दोनों के बीच कामदेव प्रकट हो गए हों और उन्होंने राजकुमार 
के हृदय को अपने पेने बाणों से घायल करना आरम्भ कर दिया | 

राजकुमारी भी सोचने लगी कि जैसा सौंदय इनके हे ऐसा तो हर- 

एक के होता नहीं । न जाने ये किस नगर में रहते हों ? इतना निश्चित हैं 
कि इनके आस-पडोस की युवती स्त्रियां उन्हें देखने को लालायित होती 
होंगी, और इन्हें निकलते dod देखकर उनकी आँखों को बड़ा सुख मिलता 
होगा । धन्य हे इनकी माता जिन्हें ऐसी हीरे-सी सन्तान मिली । पुत्र तो 
परिवारों में बहुत सी स्त्रियों के हुआ करते हैं, पर ये जिसके पुत्र हैं वह 
मां तो इन सब पुत्रवाळी स्त्रियों के बीच हीरे-मोती की तरह जगमगाती 
होगी | न मालूम वह कौन असाधारण और अलौकिक स्त्री हो ? अच्छा 
यहां पर ये न जाने किस कारण आये हैं ? कंसा अद्भुत इनका रूप हे ! 
कामदेव भला इस सौन्दर्य के आगे क्या ठहरेगा ! मेरी भी अजीव हालत हें 
ज्यों-ज्यों इन्हें देखती हूँ त्यों-त्यों मन में एक टीस-सी उठती जाती है । काम 
की भी लीला अद्भुत है! कामदेव का मन्मथ नाम सम्भवतः इसीलिए है कि 
वे मन को मथा करते हैं। में जो इन्हें देख रही हूँ, इस कारण इस मन्मथ को 
शायद ईर्ष्या हो आई है, तभी तो यह मेरे मन को मथकर अपने को AAT 
नाम तथा गृण' सिद्ध कर रहा है ! क्या करूं ? इस युवक के विषय में 
क्य्वेई बात केसे मालूम करूं ? 

राजनन्दिनी अवन्तिसुन्दरी के मन में इसी तरह के विचार उठते 
रहे । उनकी यह दशा उनकी सहेली बालचन्द्रिका ने देखी, तो वह अन्दर 
की बात ताड़ गई । उसे राजवाहन और राजकुमारी की मानसिक दशा 
का भान हो गया | उन दोनों का एक-दूसरे को देखते रहना और इस 
प्रकार मुग्ध अवस्था में खड़े रह जाना, इन सब बातों से वह समझ गई 
कि ये दोनों एक-दूसरे की ओर खिच चुके हैं । 

बालचन्द्रिका ने पहले तो सोचा कि राजकुमार राजवाहन का सब 
व्योरा सहेली से खोलकर कह दू । फिर उसने देखा कि यहां तो तमाम 
स्त्रियां मौजूद हैं । इनके सामने सब वात विस्तार से बतलाना ठीक नहीं 
होगा | इसलिए बहुत मामूली ढंग से, जिसमें और सब लोग कोई गेर- 
मामूली बात न समझ वेठें, वह कहने लगी-- 

“राजकुमारी, यह जो महानुभाव सामने AS हैं, एक ब्राह्मण युवक 

हे । इनका नगर में बड़ा नाम है । ये तरह-तरह के कलाकौशल व शिल्प 
के बड़े अच्छे जानकार और युद्धविद्या से बड़े निपुण कवि हें । अध्यात्म- 
ज्ञान इनका इतना बढ़ा-चढ़ा हे कि इन्हें देवता तक सिद्ध हें । रत्नों की 
परख करना भी इन्हें बहुत अच्छा आता है । तन्त्रविद्या और चिकित्सा- 
शास्त्र का भी इनका अनुभव बड़ा गहरा हैं । ऐसे व्यक्ति तो आदर-सत्कार 
और सेवा के योग्य हुआ करते हैं । आप भी इनका यथोचित मान-आदर 
कीजिए । 

बालचन्द्रिका की बात सुनकर राजकुमारी को मन-ही-मन बड़ा 
सन्तोष हुआ | उसे ऐसा लगा, जैसे सहेली ने उसीके मन की बात दुहरा दी हे । 
राजवाहन को देखकर वे उनकी ओर खिच तो चुकी ही थीं । परन्तु प्यार के 
मारे इस समय भी उनके चित्त में बड़ी व्याकुलता-सी अनुभव हो रही थी । 
जिस प्रकार समुद्र में उठने वाली हिलोरें धीमी हवा तक से चलायमान हो 
उठा करती हे, उसी तरह उनकी दशा हो रही थी । इस समय राजवाहन 
उन्हें कामदेव से भी अधिक सुन्दर जान पड़ रहे थे । 

राजकुमारी ने तुरन्त एक बढ़िया-सा आसन उनके लिए fast 
दिया | राजवाहन उस पर बैठ गए । इसी समय राजकुमारी की सहेलियां 
बहुत से अच्छे-अच्छे सुगन्धित फूल, अक्षत, कपूर, पान आदि सब वस्तुएँ ले 
आई | इनके द्वारा राजकुमारी ने अच्छे ढंग से उनका आदर सत्कार किया । 

जिस समय यह सब आयोजन चल रहा था, उस समय भी कुमार 
राजवाहन का आकर्षण अवन्तिसुन्दरी की ओर बराबर बना रहा। उन्हें 
इस बात से बड़ी हैरानी हुई कि केवल इसी राजकन्या की ओर उनके मन का 
खिचाव क्यों हुआ ? सहसा उनके कुछ पिछले संस्कार जाग उठे । उन्हें 
ऐसा खयाल हुआ कि हो न हो, यह मेरे पिछले जन्म की स्त्री 'यज्ञवती' 
है । इसी कारण इसकी ओर मेरे मन में भार्यापन का यह भाव उठा हैं। 
उन ऋषि ने भी कहा था कि जब तुम्हारे शाप का समय बीत जायगा, तो 
लुम दोनों को अपने-अपने पिछले जन्म की जाति की याद हो आवेगी । इस 
लिए इस समय जिस प्रकार मुझे इसके यज्ञवती होने का भान हो गया 

हे, उसी तरह इसे भी मेरे पिछले जन्म की याद अवश्य हो आई होगी । 
राजवाहन ने सोचा--अच्छा, इस बात को मालूम करना चाहिए । ऐसा 
करता हूँ कि इस समय इशारों ही इशारों में, किसी दूसरे पर डालकर, 
कुछ पिछली बातें इससे कहता हूँ । इन्हीं के द्वारा बहुत सम्भव हे कि 
इसको पिछले जन्म को याद हरी हो जाय । 

राजवाहन यह सब सोच ही रहे थे, तब तक पास के तालाब का एक 
हंस किलोलें करने के इरादे से उधर चला आया। धीरे-धीरे वह अवन्तिसुन्दरी 
के बिलकुल नजदीक आ पहुँचा । उसे देखकर राजकुमारी ने चाहा कि उसे 
पकड़ ले | उसने बालचन्द्रिका को इशारा किया । वह उसे पकड़ने के लिए 
आगे बढ़ी । इसी समय राजवाहन ने सोचा कि अब अपनी वात छेड़ने का 
अच्छा अवसर है । राजवाहन बातचीत करने में तो खूब चतुर थे ही । 
उन्होंने दिलबहलाव के लिए एक छोटा-सा किस्सा छेड़ दिया; कहने लगे-- 

“इस हंस को देखकर मुझे एक पुरानी वात याद हो आई हे । 
पिछले समय में शाम्ब नाम के कोई राजा थे । वे एक वार अपनी प्रियतमा 
पत्नी के साथ जल-विहार करने एक सरोवर पर गये। उसमें बहुत से लाल- 
लाल कमल खिले थे । उन्हीं के अन्दर कहीं एक हंस भी सोया हुआ था । 
राजा ने उसे देख लिया और चुपके से जा पकड़ा | पकड़कर कमल ककड़ी 
के सूंते निकाल, उससे उन्होंने उसके पेर बांध दिये । खेल-खेल में ऐसा 
मजेदार काम कर लेने पर राजा बड़े खुश हुए । प्रसन्नता-भरी मुस्कराहट 
से उनका चेहरा खिल उठा । हंस को काबू करके उन्होंने अपनी प्यारी 
रानी पर एक प्रेम-भरी नजर डाली और वोले--'देखो प्यारी, इस 
हंस को मेने ata लिया हे | अब यह कंसे शान्त और चुपचाप बैठे 
हैं, मानो कोई ऋषि-मुनि हों । तुम चाहो तो इसे अपने संग ले चलो ।' 
वास्तविक बात यह थी कि वह हंस' एक ऋषि थे । उन्होंने राजा :शाम्ब 
को शाप दे दिया और कहा--राजा, तुमने बिना कारण हमारा यह 
अपमान किया है | हम ब्रह्मचर्य-ब्रत का पालन करते हुए इन दिनों यहां 
एकान्त में बैठे थे; और इन कमलों के बीच एक साधना में लगे हुए थे । 

तुमसे तो हमने कुछ भी नहीं कहा । आनन्द से हम चुपचाप पड़े थे । 
तुम्हें राजा होने का इतना घमण्ड कि बिना किसी तरह की छेड़छाड़ 
के व्यर्थ ही तुमने हमारा तिरस्कार किया। तुम बड़े पापी हो | जाओ, 
तुम्हारी यह स्त्री तुम से अलग हो जायगी ! अब तुम इसके वियोग का 
दुःख झेलो ।' 

हंस को इस तरह आदमी के समान बोलते देख और उसका शाप 
सुनकर राजा शाम्ब का चेहरा उतर गया । उन्होंने तुरन्त उस हंस के पैर 
खोल दिए और स्वयं बड़े दुखी हुए । अपनी स्त्री को वे प्राणों से भी 
अधिक प्यार करते थे । उसके विछोह को सहना उनके लिए महाकठिन 
था । ऋषि की बात सुनते ही वे उनके सामने धरती पर गिर पड़े । फिर 
उन्हें साष्टांग प्रणाम करते हुए बड़ी दीनतापूर्वक कहने लगे-- 

“महात्मन्‌ ! मुझसे बड़ा भारी पाप हो गया | परन्तु यह मेंने 
जान-वूझकर नहीं किया | अनजाने में ही मुझसे यह भूल हो गई हे, मुझे 
क्षमा कर दीजिए !* 

राजा को इस तरह दीनतापूर्वक क्षमा मांगते देख ऋषि को दया 
आ गई । वे समझ गए कि अनजाने ही इसने यह काम कर डाला है । उस 
पर तरस खाकर उन्होंने कहा--'अच्छा, तुम्हारी बात से मालूम पड़ता 
हे कि.जान-बूझकर बुरे इरादे से तुमने यह काम नहीं किया । इसलिए 
घबड़ाओ नहीं । इस जन्म में तुम्हें इस शाप का फल नहीं भोगना पड़ेगा | 
परन्तु यह बात भी तुम जानते हो कि में जो-कुछ कह चुका, वह व्यर्थं 
तो जा नहीं सकता । इसलिए ऐसा होगा कि अगले जन्म में जब यह 
तुम्हारी रानी दूसरी देह में होगी, उस समय तुम इसे देखकर इसकी 
ओर आकर्षित हो जाओगे । फिर इसके प्रेमी बनकर तुम जब इससे 
मिलोगे, उसके बाद दो महीने तक तुम्हारे पैर सांकल में बँधे रहेंगे । 
इस बँधी हुई हालत में तुम्हें अपनी स्त्री के बिछुड़ने का दो महीनों तक 
क्लेश झेलना पड़ेगा, क्योंकि तुमने दो पल तक हमारे पैर बांधे रखे 
हैं । दो महीने बीत जाने पर फिर तुम अपनी प्यारी स्त्री के साथ बहुत 

समय तक राज्य का सुख उठाओगे ।' 
यह कहने के बाद ऋषि ने फिर अन्त में उन पर दया करके इतना 
और कह दिया--अगले जीवन में इस शाप का फल भोगने से 
, पहले तुम दोनों को अपने पिछले जन्म की सब बातें याद आ जायेंगी, 
| और एक-दूसरे के साथ अपने आपसी सम्बन्ध का भी स्मरण हो आयगा । ” 
Hi इतनी बात सुनाकर कुमार राजवाहन, अवन्तिसुन्दरी को लक्ष्य 
f करके बालचन्द्रिका से कहने लगे--“उस घटना को याद करते हुए मेरे 
|| विचार से इस हंस को बन्धन में डालने का काम न करो तो अच्छा हे ।” 
| ` राजपुत्री अवन्तिसुन्दरी इस किस्से को बड़े ध्यान से सुन रही 
थीं । राजवाहन की बातों से उन्हें अपने पिछले जन्म का सब हाल याद आ 
गया । उन्होंने राजवाहन पर एक निगाह डालकर मन-ही-मन कहा-- 
अरे, ये तो मेरे वही पति हे ! ' यह खयाल आते ही उनका राजवाहन के 
प्रति प्रेम जाग उठा । वे तनिक मुस्कराई, फिर उस कहानी के छूटे हुए 
अंश को पूरा करती हुई कहने लगीं, “महानुभाव, पिछले समय में महाराज 
शाम्ब ने यज्ञवती के अनुरोध पर ही उस हंस को पकड़कर बांधा था । 
यदि यज्ञवती इतनी जिद न करती तो उनसे ऐसा काम क्यों होता ? 
वस्तुतः बात तो यह है कि जो लोग महामना और उदार प्रकृति के 
हुआ करते हें, उन्हें कभी-कभी ऐसा काम भी करना पड़ता हे जो .उनके 
योग्य नहीं होता ।” 
इसके बाद उन दोनों में कुछ देर तक इसी तरह की दो-एक बातें 
हुई । यहाँ तक कि दोनों ने एक-दूसरे को पहचान लिया और पिछले जन्म के 
नाम भी दोनों को एक-दूसरे के मालूम हो गए । आपस के परिचय के लिए 
दोनों ने पिछले जन्म के कुछ संस्मरण भी सुनाये और एक-दूसरे की 
निशानियाँ भी बतलाई | इन सब बातों का परिणाम यह हुआ कि दोनों 
एक-दूसरे पर पूरी तरह आसक्त हो गए। 
ये बातें हो ही रही थीं कि माळवराज की पटरानी उधर आती 
दिखाई दीं । उनके साथ राजपरिवार की और भी बहुत सी महिलाएँ थीं । 

रानी को आते हुए बालचन्द्रिका ने दूर से ही देख लिया । उसे डर हुआ 
कि कहीं इन दोनों के प्रेम का यह भेद खुल न जाय, इसलिए उसने 
Gea हाथ से संकेत कर दिया! राजवाहन और पुष्पोद्‌भव--दोनों 
इस इशारे को समझ गए, और दोनों-के-दोनों उसी बाग में, पेड़ों की ओट 
में चले गए । 

राजकुमारी फिर अपनी सहेलियों के साथ खेलों में लग गई। 
महारानी आकर लड़कियों के इस खेल-कूद को दिलचस्पी से देखती रही | 
थोड़ी देर ठहरकर वे फिर महल की ओर चलने को हुईं । राजकुमारी को 
भी उनके साथ ही जाना था । वह विचारी उठकर उनके पीछे-पीछे चल 
दी। पर उसका मन तो कहीं और ही था। उसे कुछ और उपाय नहीं 
सूझा, केवल तालाब के हंस को सुनाकर राजवाहन के लिए वह धीरे-धीरे 
इतना जरूर कहती गई--' हे राजहंस-कुल-तिलक ! इस खेल के बाग में 
आनन्द-विहार की इच्छा लेकर तुम मेरे पास आये, परन्तु में ऐसी 
अभागिन रही कि मुझे तुम्हें छोड़कर असमय ही चले जाना पड़ 
रहा है । क्या करूं ? तुम जानते हो में बेबस हूँ । मां के पीछे-पीछे मेरा 
चला जाना जरूरी हे । उन्हें छोड़कर इस समय में अकेली तो रह नहीं 
सकती | समय देखो, मेरी कितनी मजबूरी हे । में जानती हूँ कि तुम इतने 
प्यार और चाव के साथ आये थे, पर क्या करूं ? देखो, इतनी ही 
बात पर कहीं तुम अपना वह प्रेम मेरी ओर से हटा मत लेना!" 

तालाब के इस हंस के बहाने से राजवाहन को ये बातें कही गई 
थीं । उन्होंने भी इन्हें सुनकर सब मतलब अच्छी तरह समझ लिया | 
वे उस समय आड़ में खड़े थे, इसलिए कुछ उत्तर तो दे ही नहीं सकते थे । 

राजकुमारी अपनी बात पूरी करके धीरे-धीरे चल दीं । जातें-जाते 
भी मुह फिराकर उन्होंने उस ओर देखा, जिधर ओट में राजवाहन खड़े 
थे । उस समय राजकुमारी की आँखों से बड़ी बेबसी और कातरता 
टपक रही थी। धीरे-धीरे वे महल की ओर चली गईं। 

अपने महल में आकर राजकुमारी ने सहेली बालचन्द्रिका से 

कुमार राजवाहन का नाम मालूम किया और उनके कुल, परिवार आदि 
का परिचय प्राप्त कर लिया | 

अब राजकुमारी को उनकी बार-बार याद आने लगी | उन पर 
अनुरक्त होने से वे बड़ी वेचेन हुआ करतीं काम के तीरों से राजकुमारी 
का हृदय घायल हो गया था । इसलिए राजवाहन के विरह में अब उन्हें 
दिन-रात बड़ी व्यथा अनुभव होने लगी । वे दिनोंदिन दुबली होती गई । 
कृष्ण पक्ष में जैसे चन्द्रमा की कला दिनोंदिन पतली होती जाती हैं, JÀ 
ही उनके शरीर की दशा होने लगी । यहां तक कि उनका खाना-पीना भी 
छूट गया । वह एक अकेले कमरे में पड़ी रहतीं। इन दिनों उनकी देह में बड़ी 
दाह अनुभव होती थी, इस कारण उनकी सहेलियों ने उन्हें फूलों के विछावन 
पर लिटा दिया था । उनके शरीर पर दिन-रात चन्दन का रस छिड़का 
जाता और घिसे हुए चन्दन का लेप रहता । बेहद दुबली हो जाने से उनकी 
देह उन फूलों के बिछौने पर ऐसी मालूम देती जैसे कोई बड़ी मुलायम 
बेल वहां डाल दी गई हे । बेचेनी के कारण वे पड़े-पड़े करवटें बदलती 
रहती थीं । 

जब सहेलियों ने देखा कि राजकुमारी प्रेम की आग में इस तरह 
जळ रही है, उनका मुलायम और सुन्दर शरीर झुलसा-सा जा रहा है, और 
उनकी हालत दिनोंदिन गिरती जाती हे, तो वे बड़ी दुखी हुई । साथ ही 
सोच में भी पड़ गई । परन्तु अपनी ओर से उनकी सेवा और देखभाल करने 
में उन्होंने कोई कमी नहीं की राजकुमारी की देह में गरमी और जलन 
बहुत पड़ती थी । यह देखकर सहेलियों ने उनके कमरे में सोने के कलसे 
ला रखे । इनमें खस, कपूर, चन्दन आदि का जल भरा रहता । इसी को 
राजकुमारी के देह पर बारम्बार छिड़का जाता । उनके पहनने के लिए 
कमल-ककड़ी के सूतों के बने हुए बहुत बारीक, झीने और ठंडे कपड़े बनवा 
लिये गए। इन्हीं को राजकुमारी पहने रहतीं। उनकी देह को ठंडी-ठंडी 
बयार मिलती रहे, इसके लिए नीलकमल की पंखुड़ियों के पंखे बनाये गए । 
इसी तरह दाह और गरमी को दूर करने वाली बहुत सी चीजें ला-लाकर, 


१०४ 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


सहेलियां, उस राजनन्दिनी के ताप को कम करने की कोशिश करने लगीं। 
परन्तु इन सब शीतल उपचारों से भी राजकुमारी को शान्ति नहीं 
मिली । जैसे गरम तेल में ठंडे पानी क्री वृंद और भी छनछना उठती है, 
इसी प्रकार इन सब ठंडक देने वाली चीजों से उनके तन का और मन का 
दाह बढ़ता ही गया । राजकुमारी की ऐसी. गिरती हुई हालत देखकर 
उनकी प्यारी सहेली बालचन्द्रिका भी बड़ी व्याकुल हो गई । उसे कुछ न 
सूझ पड़ा कि अब कया करूँ ! 
इसी समय राजकुमारी ने बालचन्द्रिका को अपने पास बुलाया। 
उनकी आँखों में आँसू भर आए । अपने अधमु दे नयनों को एक तरफ 
फिराकर वे उसकी ओर कच्ची नजर से देखने लगीं । इस समय भी उनकी 
साँसें गरम-गरम चल रहीं थीं,जिनके कारण उनके ओंठ मुरझाये जा रहे थे 8 
बड़े भरे हुए गले और कांपती हुई आवाज में वे विलाप करती हुईं धीरे- 
धीरे उससे कहने लगीं--“प्यारी सखी! दुनिया के लोग कहा करते हे कि रूप 
के देवता कामदेव के पास फूलों के हथियार हे, और उनके पास पाँच ही तीर 
हैं । इसी पर शायद उनका नाम 'कुसुमायुध' और 'पंचवाण' पड़ गया है । 
पर यह बात निरी झूठ है । में तो उनके अनगिनत फौलादी तीरों से छिदी जा 
रही हूँ । इस छिदन से मेरी देह जली जाती हे । सब लोगों के कहने-सुनने से 
में ठंडक के लिए चन्द्रमा की चांदनी में जा बैठती हूँ । पर चन्द्रमा से तो समुद्र 
की आग ही भली | क्योंकि वह आग तो, जब समुद्र के अन्दर बैठती है, तभी 
वह सूखा करता हे, बाहर निकल जाने पर वह सूखना बन्द हो जाता हे । 
पर इस चन्द्रमा का तो यह हाल है कि यह बाह्र से छूकर ही मेरी देह को 
FAA और जलाये डाल रहा है। तुम लोग इसे शीतकिरण-हिमांश आदि 
क्यों कहा करती हो ? इसमें तो नाम को भी ठंडक या कोई दूसरा गुण नहीं 
है । मुझे तो इसमें सब ऐब-ही-ऐ व दिखाई पड़ते हे । तभी तो इसका नाम 
'दोषाकर' पड़ा हे । देखो न, इसका हाळ क्या है ! इसकी बहन लक्ष्मी का 
घर 'कमल' है, उस अपनी सगी बहिन का घर भी तो यह नहीं छोड़ता, उसे 
भी बरबाद कर देता है! ऐसी हालत में इस चन्द्रमा का मुझे क्या सहारा ? 

तुम कहती हो कि मलयाचल की ओर से बहकर आती हुई 
दक्खिनी बयार में बैठ जाया करो, उससे ठंडक और चैन मिलेगी। पर 
मेरे मन में यह विरह की आग ऐसी दहकती हे कि जब यह बयार आकर 
हृदय को छूती हे, उसी समय वह खुद गरम पड़ जाती हे । ऐसी हालत 
में वह मुझे ठंडक क्या देगी, और वह्‌ मेरे किस काम की ? 

तुमने मेरी चारपाई पर नई-नई और ठंडी-ऊंडी कोंपलों का विछा- 
वन लगा दिया हे । पर इन पत्तियों का गुलाबी सिंदूरी-सा रंग देखते ही 
मुझे ऐसा लगता है, जैसे कामाग्नि की लपटें बिछी पड़ी हों; इनसे तो 
मेरी देह में दाह और भी बढ़ जाता है । 

वह मलयाचल का वसन्ती चन्दन घिसघिसकर तुम मेरे ऊपर 
लगाती हो, पर उससे भी उल्टे मेरे जलन ही पंदा होती हे । ऐसा 
मालूम देता हे कि चन्दन पर पहले जो सांप लिपटे हुए थे, उनका तेज़ 
जहर शायद इसके अन्दर मिल गया हे । इसीसे अब यह ठंडक नहीं देता 
बल्कि आग लगाता है । 

जब इन सब ठंडक देने वाली चीजों का मेरे ऊपर यह असर है, तो 
फिर दूसरे शीतल उपचार और उपाय क्यों करती हो ? इन सबको तू 
बन्द कर दे । तू तो मेरी सब हालत जानती हे । यह बात भी तुझसे छिपी 
नहीं कि मेरे अन्दर यह दाह किसलिए है | 

सखी, यह तो काम-ज्वर हे और इसका दूर करना उन्हीं राज- 
कुमार के वश का हे जो उस दिन बाग में मिले थे। याद है उनका वह रूप- 
लावण्य ? वह कामदेव को भी जीत लेने वाला उनका सौन्दर्यं? पर 
हाय, वे भी क्या मुझे मिल सकेंगे ? नहीं, सखी ! उनका आना असम्भव 
हे! बतला, में अब क्या करूं?” 

राजनन्दिती अवन्तिसुन्दरी की इन बातों को सुनकर बालचन्द्रिका 
समझ गई कि उसकी सहेली को यह कामोन्माद हो गया हे; जोकि अपनी 
चरमसीमा तक पहुँच चुका हे | उसने राजपुत्री की कोमल देह पर निगाह 
डाली । बिना ही किसी रोग के उसकी छीजती हुई देह को देखकर उसे 

पहले से ही इस बात का सन्देह हुआ था; पर अब तो वह पूरी तरह समझ 
गई कि इस राजदुलारी का मन उस राजकुमार के हाथों बिक चुका है। 

इस समय देखा जाता तो राजकुमारी के इस दुःख को दूर करने 
का और कोई उपाय न था । वाळचन्द्रिका मन-ही-मन सोचने लगी कि “क्या 
करूँ ? अब तो राजकुमार को लाये बिना काम बनता दिखाई नहीं देता, 
क्योंकि और कोई उपाय समझ में नहीं आता | AS, उन्हीं को जल्दी से 
बुला लाऊ। देखती हूँ कि यदि कुछ भी देर लगी तो प्रेमानन्द से इसकी 
और भी नाजुक हालत हो जायगी । कुछ-कुछ तो मेने उस वाग में ही 
समझ लिया था । जव इन दोनों की देखादेखी हुई, तभी में जान गई थी 
कि प्रेम की चोट दोनों-के-दोनों खा बैठे हें । 

केसी हैरानी की बात हे कि कामदेव का नाम तो विषम सायक' 
हे--उसके तीरों की मार एक-जैसी नहीं पड़नी चाहिए । पर इन दोनों 
को ही उसके तीर ठीक एक-से लगे हे | दोनों-के-दोनों एक समान घायल हुए 
पड़े हे। 

जब मेरी इस सहेली की तरह राजकुमार भी चुटेल हुए बेठे हैं, तो 
उन्हें यहां बुला लेना भी सुगम ही होगा। 7 

ये सब बातें सोचते हुए बालचन्द्रिका ने कुमार राजवाहन के पास 
चलने का निश्‍चय कर लिया । पर इससे पहले उसने अवन्तिसुन्दरी की 
देखभाल के लिए, ऐसी समझदार और सीखी हुई कुछ सहेलियां तथा 
दासियां रख दीं, जो अच्छा-बुरा अवसर देखकर हर काम बड़ी सावधानी 
के साथ करती रह सकती थीं । यहां का यह सब प्रबन्ध करके AE राज- 
कुमार के भवन पर पहुँची । 

जाकर देखा तो जैसा उसका अनुमान था, कुमार राजवाहन की 
हालत वैसी ही निकली । वे बिचारे भी नरम पत्तियों के ठंडे बिछौने पर पड़े 
थे । काम-ज्वर के ही वे भी शिकार थे । इस बुखार की गरमी से उनकी देह 
इतनी तप रही थी कि नीचे बिछी हुई कोंपलें मुरझा गई थीं । उनकी आँखों 
के आगे भी हर समय राजनन्दिनी अवन्तिसुन्दरी की मूर्ति घूमती रहती थी । 

ऐसा जान पड़ता था जैसे कामदेव ने मारे तीरों के उनके हृदय को तरकस 
बना डाला हो । राजकुमार इस समय भी राजकुमारी की ही चर्चा 
पुष्पोद्‌भव से कर रहे थे । इसी समय बालचन्द्रिका पहुँची । 

राजवाहन ने देखा कि यह तो उनकी प्रणयिनी की ही प्यारी 
सहेली आई हे । इससे उनके चित्त को बड़ी शान्ति मिली । कुमार के 
लिए बालचन्द्रिका का इस समय आ पहुँचना ऐसा ही हुआ जैसे कोई आदमी 
देर से इधर-उधर किसी बूटी को खोज रहा हो, और वही अचानक उसके 
पेर के नीचे पड़ जाय । 

बालचन्द्रिका यदपि इस समय इन दोनों के बीच प्रेमदूती बनकर 
आई थी, पर शिष्टाचार और सभ्यता को वह नहीं भूल सकती थी । उसने 
आते ही सबसे पहले विधिपूर्वक राजकुमार को नमस्कार किया । उसके 
दोनों मिले हुए हाथ जिस समय. ऊपर सिर पर जाकर लगे, उस समय 
एसा जान पड़ा मानो माथे पर कमल की एक कली रख दी गई हे । उसकी 
जुड़ी हुई गुलाबी हथेलियां मस्तक पर एक गहने की तरह बड़ी खूबसूरत 
दिखाई पड़ रही थीं । 

राजकुमार ने हाथ के इशारे से उसे AS जाने के लिए कहा। बह 
राजनन्दिनी की सबसे प्यारी और अन्तरंग सहेलो थी, इस कारण उसे 
उन्होंने उसके योग्य अच्छी मुनासिब जगह पर बिठलाया । बैठ जाने के बाद 
बालचन्द्रिका ने नम्रतापूर्वक राजकुमार को एक बढ़िया कपूर पड़ा हुआ 
और खुशबूदार पान भेंट किया । इसे राजकुमारी ने उन्हीं के लिए खास 
तौर से भेजा था । 

पान स्वीकार करके कुमार ने अपनी प्रेयसी का हाल पूछा | इस 
पर बालचन्द्रिका बड़ी विनय के साथ कहने लगी-- 

“कुमार ! उस बिचारी का हाल आप क्या पूछ रहे हें ! खेल वाले 
उस बगीचे में जिस दिन से उसने आपको देखा, तभी से आपके प्रेम में वह 
दीवानी हो गई हे । प्रेम के देवता कामदेव ने उसे एकदम मथ-सा डाला हैं । 
उसके अन्दर आपके अनुराग की आग हर समय सुलगती रहती है, जिसके 

मारे उसकी सब देह तपने लगी हे । इस जलन की शान्ति के लिए वह 
फूलों के विछौने पर पड़ रहती हे, पर इससे भी उसे चेन नहीं मिलता । तब 
फिर वह विचारी क्या करे ? कोई तरकीब उसकी समझ में नहीं आती । 
परन्तु कुमार, आप इस सबका उपाय जानते हैं। ऐसे प्रेम-रोगी को 
तभी शान्ति मिळती हे, जब उसे अपने प्यारे की छाती से लिपटने का सुख 
मिल जाय । यह सब आपके ही हाथ में हे । पर इसका मिलना आज उसे 
दुलभ हो रहा है यह चीज उस विचारी के लिए ठीक वेसी ही हे, जेसे 
कोई वौना आदमी किसी ऊंचे पेड़ का फल तोड़ लेना चाहे | 
में और कया कहूँ, उसने स्वयं अपने हाथ से एक चिट्ठी लिखकर मेरे 
सुपुर्द की है,और यह काम मेरे ऊपर डाला हे कि में इसे आपके हाथों में दू।'” 
इतना कहकर राजकुमारी का पत्र उसने राजवाहन के हाथों में 
थमा दिया । उन्होंने उसे बड़े आदर के साथ ले लिया और यत्नपूर्वक 
खोला | उसमें एक छोटा-सा पद लिखा था-- 
एक एक से प्रेम के हे देवता सुकुमार ! 
वह तुम्हारा भुवन मोहन रूप 
कुसुम-कोमल किरण-कान्त अनूप, 
देख पाई उस घड़ी क्यों हाय, 
हो रही जो अब विकल असहाय ! ! 
वह अतुल लावण्य वे संलाप-- 
दे रहे स्मृति-रूप यह संताप !! 
बस, किसी के प्रेम में तल्लीन--- 
दीप की लौ जल रही रसहीन। 
सोचती मे--तन मुदूल ज्यों फूल 
किन्तु मन फिर क्यों कठिन प्रतिकूल ? 
तुम जलाओ, हो asi, में क्षार 
किन्तु उमड़ा आ रहा यह प्यार ! 
प्रेम के हे देवता सुकुमार ! ! 


१०९ 


CC-0. Gurukul Kangri Collection, Haridwar 


षत । Digitized by Arya Samaj Foundation Chennai and eGangotri 


i इस पढ़कर राजकुमार बालचन्द्रिका से बोले-- 

“सुन्दरी, तुम तो जानती हो कि यह पुष्पोद्भव मेरा परम मित्र हे । 
यह मेरे साथ सदा छाया की तरह रहता हे । तुम इसकी प्रियतमा हो । 
जेसा यह मेरा अन्तरंग सखा हे, उसी तरह तुम भी उस परमरूपवती 
राजदुलारी की सबसे प्यारी सहेली हो । जिस प्रकार में और पुष्पोद्भव, 
मूति तथा छाया की तरह हे, उसी के समान तुम और राजकुमारी भी 
शरीर एवं प्राण के तुल्य हो । में जानता हूँ कि तुम जो उनके लिए इस 
तरह इधर-उधर घूम रही हो, यह मानो उन्हीं के प्राण विचर रहे हे । 

वास्तविक वात तो यह हे कि आज हमारा और उनका आपस में जो 
यह प्रेम दिखाई दे रहा है, इसकी जड जमाने वाली तुम्हीं हो । इस प्रेम की 
लता में जल सींचने के लिए तुम्हारी चतुराई ने इसके चारों ओर थांवला 
बनाने का काम किया हे । तुम जो कहो, में वह सब करने को तैयार हूँ ! ! 
इस पत्र में, उस सुन्दरी राजकुमारी ने मेरे मन की कठोरता का उलहना 
दिया है ठीक है ! पर तुम ही सोचकर देखो,उस दिन बाग में केवल तनिक- 
सी देर के लिए उनकी झांकी मुझे मिली थी; पर उसी बीच मेरा हृदय 
छीनकर वे अपने घर जा बेंठीं। बतलाओ यह कितना बड़ा अन्धेर FP 
खेर, यह बात तो वे स्वयं ही जानती हे कि किसका चित्त कठोर है और 
किसका कोमल ! 

तुमने मुझसे वहां चलने और उन्हें धीरज देने की बात कही है । पर 
तुम जानती हो कि राजकुमारियों के महल में पहुँचना कितना कठिन काम 
है ? में इसका कोई उचित उपाय सोचूंगा, और कल-परसों तक उनसे भेंट 
करूंगा। मेरा हाल तो तुम देख ही चली हो, यही सब उन्हें सुना देना । 

अन्त में एक बात के लिए में तुमसे विशेष अनुरोध करूंगा | 
राजकन्या कितनी मुलायम और नाजुक हे, यह तो तुमसे बढ़कर और कौन 
जान सकता l उनके जैसा कोमल तो सिरस का फूल भी शायद न हो । 
ऐसे सुकुमार शरीर पर जब इस तरह की मुसीबत आती हे, तो चित्त को 
वड़ा खटका रहता है | तुम ऐसा उपाय करती रहना कि उनकी देह को 

तनिक भी ठेस न लगने पाए ।” 
राजवाहन की इन बातों से बालचन्द्रिका समझ गई कि उनके 
हृदय में राजकुमारी के लिए कितना प्यार हे । यह बात जान लेने से उनके 
मन को बड़ा सन्तोष हुआ | इसके बाद वह राजकुमारी के महल की 
ओर चली गई । 
कुमार राजवाहन को जिस समय से वालचन्द्रिका मिली, तब से 
उनका चित्त कुछ-कुछ ठिकाने आया । अब जाकर उन्हें थोड़ा घूमने-फिरने 
की भी इच्छा हुई । पर इसके लिए उन्हें उसी बाग की याद आई, जहां 
प्रियतमा अवन्तिसुन्दरी की छवि पहले-पहल उन्हें देखने को मिली थी। 
उसके विरह का यह समय बिताने के लिए वे पुष्पोदभव को संग लेकर 
उसी बगीचे की ओर निकल गए । 
वहाँ पहुँचकर उन्हें फिर अपनी प्रणयिनी की याद आ गई और 
उसकी सुन्दर मूर्ति उनकी आँखों के सामने खड़ी हो गई । उन्हें लगा कि 
उसकी वे चकोर की-सी आंखें सहेलियों की ओट में से अब भी उनकी ओर 
ताक रही हैं और शरत्काल के चन्द्रमा जैसा वही मुख अपनी झांकी उन्हें 
दिखा रहा है ! राजकुमार धीरे-धीरे टहलते हुए उस स्थान पर जा पहुँचे 
जहाँ अवन्तिसुन्दरी आकर बैठी थी । उन्हें याद आने लगा कि वे इन्हीं 
पेड़ों की छाँह में बैठी थी । उस जगह वे हरी-हरी पत्तियां और फूल अब तक 
हुए थे, जिन्हें राजकुमारी ने अपने हाथों से बीना था । जिस पेड़ के नीचे 
उन्होंने भगवान कामदेव की पूजा की थी वह स्थान भी वेसा-का-वेसा ही 
बना हुआ था | राजवाहन वहां आकर खड़े हो गए | उन्होंने देखा कि उस 
राजदुलारी के पैरों की छाप अब तक वहां की ठंडी रेतीली जगह पर 
पड़ी हुई हैं उनके लिए आम की डालियों पर से मुलायम-मुलायम पत्तियाँ 
छांटकर जो बिछावन तैयार किया गया था, वह भी अब तक उसी तरह 
बना था । राजकुमारी इस पर थोड़ी देर आराम करके इसे उसी तरह 
छोड़ गई थीं | राजवाहन इन सबको बड़ी देर तक देखते रहे । 
उन्हें खयाल आया कि उस राजनन्दिनी के साथ-साथ और उसके 

आस-पास एक-से-एक सुन्दर इतनी स्त्रियां थीं, तो भी उस अकेली का रूप 
उन सबमें सबसे अलग चमकता AT | उन सबके बीच वह ऐसी जान पड़ती 
थी, जेसे माथे के ऊपर तिलक झलका करता हे । जब उसके रूप की झांकी 
उन्हें मिली थी, उस समय की छोटी-से-छोटी बात भी उन्हें वार-बार याद 
आने लगी | 

इसके बाद अचानक उनका ध्यान बदल गया । बाग में इस समय 
भी धीमी-धीमी बयार चल रही थी, और उसमे आम की गुलाबी-गुलाबी 
नई कोंपल डोलती जाती थीं। राजकुमार को ऐसा लगा जैसे ये चारों ओर 
आग की लपटें उठने लगी हें । पर यह वास्तव में उसी प्रेम का खेल था। 
उनके हृदय में प्यार की जो आग जल रही थी, उसी के कारण उन्हें बाहर 
भी ये लपटें-सी दिखाई पड़ने लगीं। वे चोंककर अपने चारों ओर के 
पल्लवों को देखते रह गए | 

इतने में पास के पेड़ों पर कोयल कूक उठी, तोते चहक उठे और 
भौंरों की गुंजार चारों ओर से आने लगी । इन मीठे शब्दों को सुनकर भी 
राजकुमार को कोई खुशी नहीं हुई; वे उल्टे अनमने-से हो गए । उन्हें ऐसा 
मालूम पड़ा कि ये सब कामदेव के भेजे हुए गुप्तचर हे और उससे उनकी 
चुगली कर रहे हे । इन मधुर शब्दों का सुनना उन्हें असह्य हो गया । वे 
बेचेन होकर इधर-उधर टहलने लगे, पर कहीं भी उनका मन नहीं लगा । 
राजकुमारी अवन्तिसुन्दरी के ध्यान में लीन होने के कारण उन्हें प्रेम का 

उन्माद-सा हो गया, और कहीं पर जमकर बेठ सकना उनके लिए असह्य 

प्रतीत होने लगा । 

कुमार राजवाहन इसी हालत में थे कि उन्हें सामने से दो आदमी 
आते दिखाई दिये । कुछ पास आने पर उन्हें पता लगा कि एक ब्राह्मण 
आ रहा है । इस व्यक्ति ने बेल-वूटेदार महीन और बढ़िया कपड़े पहने 
हुए थे । इसके कानों में सोने के जड़ाऊ कुण्डल जगमगा रहे थे । पहनावा- 
ओढ़ावा, ढंग का और अच्छा होने से यह आदमी खूबसूरत जँच रहा 
था | इसके साथ-साथ एक और आदमी आ रहा था जिसका सिर मुड़ा 

हुआ था । 

यह ब्राह्मण मनमौजी ढंग से राजवाहन की ओर चला आया । पास 
आकर उसने उन्हें आशीर्वाद दिया और उनकी तरफ जरा ध्यान से देखने 
लगा | राजकुमार सुन्दर और रोबदार व्यक्ति थे | उनके चेहरे से तेज बरसा 
करता था, और मुखमण्डल के चारों ओर प्रकाश का एक घेरा-सा खिचा 
रहता था । उनकी इस असाधारणता से खिचकर वह ब्राह्मण वहीं खड़ा 
हो गया । 

राजकुमार ने उसे आदर के साथ अपने पास बुला लिया और 
उसका परिचय आदि मालूम करते हुए उन्होंने उससे पूछा कि वह FAT- 
क्या काम और कौनसा हुनर जानता हैँ । 

इसके उत्तर में उसने बतलाया--“मेरा नाम विद्येश्वर हे । में 
जादूगरी के खेल दिखलाया करता हूँ । उसने यह भी कहा कि बहुत से देशों 
में राजा-महाराजाओं को अपने खेल दिखलाता और उनका दिल-बहूलाव 
करता हुआ में घूमता-घामता चला आ रहा हूँ; उज्जैनी में में आज ही 
आया हूँ ।” 

फिर कुमार के मुख पर एक गहरी नजर डालकर वह पूछने 
लगा--"महानुभाव, आपका यह मुखमण्डल तो सदा हँसी और खुशी से 
जगमगाता रहना चाहिए, इस पर ऐसी उदासी और फीकापन क्यों 
हैं ?” यह कहते हुए उसने फिर एक अर्थ-भरी दृष्टि उनके चेहरे पर 
डाली और मुस्कराने लगा | 

राजवाहन कुछ नहीं बोले । परन्तु पुष्पोद्‌भव उसे देखते ही उससे 
कुछ अपना काम निकालने की बात सोच रहे थे; वे बड़े तपाक से उठकर 
उससे मिले और कहने लगे-- i 

“आइए, आइए, इधर बैठ लीजिए 1” इसके बाद उन्होंने कहना शुरू 
किया, “विप्रवर, आप तो दुनिया के सब लोक-व्यवहारों को भली भाँति 
जानते हैं । आपको मालूम ही हे कि दो भलेमानसों में शुरू-शुू की बात- 
चीत होकर ही, आपस में मित्रता हो जाया करती हे । फिर आपकी तो 

हमारे साथ काफी देर से बातचीत हो रही हे । इसलिए हम और आप कभी 
के मित्र हो चुके । मित्रों से क्या छिपाव ? दुनिया की ऐसी कौनसी बात 
जो मित्रों से न कही जा सके ? सुनिए, ये मेरे मित्र एक राजकुमार 
`। बात यह है कि इसी बाग में बसन्तपंचमी के दिन मालवा के महाराज 
की लड़की आई हुई थी । उसकी और हमारे इन कुंवर जी की अचानक 
देखादेखी हो गई । इसी में दोनों का एक-दूसरे से गहरा प्रेम हो गया । अब 
ये दोनों मिलें केसे ? इसका कोई उपाय समझ में नहीं आता । यही कारण 
हे कि इन राजकुमार की यह दशा हो रही हे 1” 

पुष्पोद्‌भव की बातें राजवाहन भी सुन रहे थे । उन्हें बड़ी शरम 
मालूम हुई | उनके सुन्दर चेहरे पर लाली दौड़ गई | इसी समय विद्येश्वर 
की नज़र उन पर पड़ी, वह मुस्कराने लगा । फिर उनसे बोला--“राज- 
कुमार, जब तक यह सेवक मौजूद हे तब तक आपका ऐसा कोई काम नहीं 
जो पूरा नहो सके । में ऐसा कर दूंगा कि इस जादुगरी की माया से 
माळवराज भी चक्कर में आ जायँगे । आप देखते रहें, सब शहर वालों 
के सामने, उनके देखते हुए, मे उनकी लड़की का व्याह रचूंगा, और 
आपको उनके महल में पहुँचा दूँगा । आप इतना करें कि किसी सहेली के 
द्वारा उस राजकुमारी को यह सब पहले से कहला दें 1” 

विद्येश्वर का अपनी बात पर इतना विश्वास और भरोसा देखकर 
राजवाहन मन-ही-मन उससे बहुत सन्तुष्ट हुए । दुनिया में ऐसे अकारण- 
बन्धु कम ही मिला करते हे | जादूगरी यद्यपि बनावटी कौशल-मात्र हैं, 
पर इसमें भी हाथ की सफाई तो होती ही है । इससे भी बड़े-बड़े काम निकल 
सकते हैँ । विद्येश्वर की बातों से इतना तो मालूम ही होता था कि वह 
अपने फन में उस्ताद है । उसकी बातचीत की होशियारी भी इतनी ही 
देर में पता चल गई थी । यह आदमी ऊपरी या बनावटी मुहब्बत और 
असली प्यार की बातों को भी खूब पहचानता था । जरा-सी देर के भीतर 
बातों-ही-बातों में, उसने इन लोगों से दोस्ती गांठ ली । राजवाहन को उसकी 
योग्यता पर विश्वास हो गया | उन्होंने उसका बड़ा आदर किया और इस 

बातचीत के उपरान्त उसे विदा किया । 
इस विद्येश्वर के वारे में राजवाहन बाद को भी सोचते रहे । सब 
बातों पर विचार करके उन्होंने विद्येश्वर की हाथ की सफ़ाई और जादूगरी 


अपनी मनोकामना पूरी होती दिखाई दी । 
बाग मे से उठकर पुष्पोद्‌भव के साथ वे घर आये। आते ही उन्होंने 
बालचन्द्रिका को बुळवाया और उसे सब बातें बतलाई । उसी के द्वारा 
उन्होंने अपनी प्रियतमा को इस सिलसिले में एक संदेशा भेजा और | 
कहलाया कि इस-इस तरह एक ब्राह्मण जाटूगरी के खेल दिखलायेगा और | 


अन्त में इस तरकीब से हम दोनों का मिलन होगा । 


i 

| 

में उसकी निपुणता पर भरोसा करने का ही निश्‍चय किया । उन्हें अव | | 
| 
| 


बालचन्द्रिका के जाने के बाद सारे दिन राजवाहन के मन में 


बड़ी गुदगुदी-सी मचती रही | उनका ध्यान उस जादूगर की ओर ही लगा 


पावेगी | किसी तरह जल्दी से अगला दिन आए ! वेठे-तरैठे वे सारे दिन 
इसी उधेड़-बुन मे लगे रहे । 


f 
रहा। वे सोचते कि आज की यह इतनी लम्बी रात न जाने कंसे कट | 
हा 
$ 
| 
} 


आखिर अगला दिन आया। विद्येश्वर सवेरे तड़के ही उठा और 
झटपट तैयार हो गया । वह वस्तुतः जादूगरी के खेलों में खूब होशियार 
था । जादू के सभी कामों में उसकी अच्छी गति थी | वह यह बात भी खूब 
अच्छी तरह समझता था कि कौन-कौनसे अवसरों पर AAR, वीर, करुण 
या भयानक आदि रसों की सृष्टि करनी चाहिए । दर्शकों के भावों और 


उनकी मनोवृत्ति को भी वह ठीक-ठीक पहचान लेता था । अपने खेल के 
लगभग सभी तरीकों की उसे पूरी जानकारी थी । विद्येश्वर के पास साज- 
सामान और नौकर-चाकर बहुत से थे । इन सबको साथ लेकर वह | 
प्रातःकाल के समय मालवराज के महल की ओर चला और सदर फाटक । 
के पास आकर उसने दरबान से अपने आने की वजह बतलाई । | 


बाहर की डूयोढ़ी के दरबान ने अन्दर वाले दरबान को सूचना | 
दी । इस प्रकार भीतर महल में खबर पहुँची | अन्दर के दरवान ने महाराज | 

के पास जाकर उन्हें नमस्कार किया और सूचना दी कि महाराज, एक 
बड़ा नामी जादूगर आया हं | 

जादूगर का नाम सुनते ही महल के भीतर धूम मच गई | वहां के 
बाल-वच्चे, नौकर-चाकर, दास-दासियां, यहां तक कि रानियां भी तमाशा 
देखने के लिए लालायित हो उठीं । मालवराज को स्वयं भी खेल देखने 
की उत्सुकता हुई । उन्होंने विद्येश्वर को अन्दर के एक बड़े कोठे में 
बुळवा लिया | 

विद्येश्वर ने जाकर बड़ी सभ्यता और शिष्टाचार के साथ झुककर 
महाराज को आशीर्वाद दिया, फिर उनकी आज्ञा होते ही खेल शुरू किया । 

विद्येश्वर का इशारा पाते ही संगी-साथियों ने बाजे बजाने आरम्भ 
कर दिये । गायिकाएँ गाने लगीं । मदमस्त कोयल की कूक की तरह इनकी 
खूब मीठी और सुरीली तानें उठने लगीं । बाजों और गानेवालियों का 
ऐसा जोड़ मिला कि दर्शकों का ध्यान उधर ही खिच गया । गाने का खूब 
समा बेधा | दर्शक लोग इसीमें तन्मय हो गए और सबका चित्त प्रसन्न हो 
उठा । तमाशा दिखाने वालों ने इसी बीच सब तैयारी कर ली और मोर- 
पंखियां घूमने लगीं । इस समय तक खेल के चारों ओर भीड़ खूब अच्छी 
जमा हो गई थी और लोगों पर यहां के वातावरण का पुरा-पूरा असर 
हो चुका था । विद्येश्वर अपनी अधम्‌ दी आंखों से सबकी ओर देख रहा 
था । वह थोड़ी देर चूप बेठा रहा, फिर उसने अपना काम शुरू किया | 

लोगों ने देखा कि एकाएक कहीं से बहुत से फनियर साँप निकल 
पड़े हें। ये सब-के-सब बड़ा तेज और भयानक जहर उगळ रहे थे । सांपों के 
सिरों पर मणियाँ रखी हुई थीं, जो चमचमा रही थीं । ये सांप इस समय 
यहां फिरते हुए ऐसे दिखाई पड़ रहे थे, मानो दिया लेकर राजमहल की 
आरती उतार रहे हों। इन्हें देखकर दर्शकों को बड़ा डर SAT | 

इतने में न जाने कहां से बहुत से गिद्ध उतर आए । उन्होंने उन 
बड़े-बड़े नागों को चोंचों में दवा लिया और आसमान में उड़ने लगे । 

इसके बाद विद्येशवर ने दूसरा खेल दिखलाया | लोगों को एकदम 

दैत्यराज हिरनाकुस की शक्ल सामने दिखाई दी । इसके मुकाबिले में भग- 
वान नरसिह प्रगट हुए और उन्होंने हिरनाकुस का पेट फाड़ डाला । 

इसी तरह के और कई खेल उस जादूगर ने दिखलाये | दर्शक लोग 
तो इन्हें देखकर हैरान हुए ही, महाराज भो चकित रह गए । सारे खेल दिखा 
चुकने पर विद्येश्वर ने उनसे कहा--“महाराज, अब खेलें समाप्त करना 
चाहता हूँ । मेरी इच्छा है कि अन्त में आप ऐसा खेल देखें जो शुभ और 
मंगलकारी हो । भगवान्‌ आपका सदा भला करें और आपको अच्छे-से- 
अच्छे दिन देखने को मिलें । आपका शुभ चाहते हुए अब में एक ऐसा खेल 
दिखलाता हूँ जिसमें एक राजक्रुमारी आयेगी । इसकी सूरत शकल ठीक 
आपकी पुत्री से मिलती-जुळती होगी । इसी के साथ बड़ा सुन्दर और शुभ 
लक्षणों वाला एक राजकुमार प्रकट होगा। इन दोनों का आपस में विवाह- 
कार्य सम्पन्न होता हुआ दिखाई पड़ेगा । आपकी अनुमति हो तो खेल 
आरम्भ करूं ?” यह अनोखा खेल देखने के लिए महाराज उत्सुक हो 
उठे । उनकी आज्ञा पाकर विद्येश्वर बड़ा खुश हुआ। वह समझ गया कि 
इधर तो महाराज प्रसन्न होकर मुझे इनाम देंगे, उधर कुमार राजवाहन 
का काम बन जाने से पुष्पोदूभव के द्वारा भी खूब धन मिलेगा | इस 
धन पाने की कल्पना से उसका चेहरा खिल गया | 

अब विद्येश्वर ने अपनी आंखों में एक खास तरह का सुरमा लगाया ।. 
इसकी तासीर बड़ी विचित्र थी । इस सुरमे के लगाने का यह असर हुआ 
कि वहां जितने दर्शक बैठे थे, वे सब-के-सब चक्कर में पड़ गए | असलियत 
किसी को मालूम नहीं हो सकी । विद्येश्वर ने अब चारों ओर एक निगाह 
डाली । लोग यही समझते हुए तमाशा देखने लगे कि यह भी जादूगरी को 
ही माया है । महाराज समेत सब दर्शक बड़े चकित और हूँरान-से होकर 
यह्‌ अन्तिम खेल देखने लगे | 

क्षण-भर में ही सजे-सजाये राजकुमार राजवाहन वहाँ आ पहुँचे । 
विवाह के समय की प्रफुल्लता से उनका चेहरा चमक रहा AT | राजकुमारी 
अवन्तिसुन्दरी को भी पहले से खबर थी। वह भी तरह-तरह के गहूनों से 

सजी हुई वहां आ गई | सामने जादू की करामात से यज्ञकुण्ड बन गया | 
उसके पास दोनों को बिठाकर मन्त्र आदि पढ़े जाने लगे । विवाह की सब 
रस्में बड़ी होशियारी के साथ पूरी कर दी गई और यज्ञ की अग्नि को 
साक्षी करके उन दोनों का गँठ-जोड़ करवा दिया गया । दोनों का ब्याह हो 
गया | 

जब सब विधि पूरी हो चुकी तब अन्त में ब्याह करवाने वाले पुरो- 
हित ने ऊँचे स्वर से कहा-- हे माया-पुरुधो ! अब आप लोग अपने-अपने 
स्थानों को लौट जाइए ।” यह सुनते ही वे आदमी, राजकुमारी, यज्ञकुण्ड, 
अग्नि आदि सब-के-सब जहां-के-तहां लुप्त हो गए । 

इस मीके पर राजवाहन भी जादू के मायापुरुष ही समझे जा रहे 
थे। परन्तु वे किस प्रकार कौशलपूर्वक गुप्तरीति से महल में ले जाय 
जायँगे, यह पहले से तय कर लिया गया था; उसी तरकीब से वे महल के 
अन्दर पहुँच गए । 

मालवराज विद्येश्वर की जादूगरी के इस खेल पर हैरान रह गए । 
उन्होंने उसकी बड़ी सराहना की । अन्त में उस ब्राह्मण को बहुत-सा धन 
इनाम में देकर उन्होंने उसे बिदा किया | इसके बाद महाराज भी चले गए | 

उधर अवन्तिसुन्दरी और उसके साथ-साथ राजवाहन महल के अन्दर 

जा ही चुके थे । राजकुमारी के संग उनकी वे ही प्यारी सखी सहेलियाँ अब 
भी थीं । यें दिन-रात उनके आसपास रहा करती थों । महारानी का महल 
अलग था । ऐसी दशा में राजकन्या का परिवार-कुटुम्ब सव-कुछ, ये सखियां 
ही थीं। ये इन दोनों दूल्हा-दुलहिन को बड़े सुन्दर सजे-सजाये भवन में 
ले गई । 

इस प्रकार कुछ तो भगवान्‌ ने कृपा की और कुछ भाग्यवश 
विद्येश्वर के द्वारा इन्सानी मदद मिल गई। इन दोनों की सहायता से कुमार 
राजवाहन की मनोकामना पूरी हो गई वे वहीं महल में राजकुमारी के 
साथ रहने लगे । 

ब्याह के बाद अवन्तिसुन्दरी उनसे बहुत शरमाई । पर राजवाहन 

बड़े प्यार से उसके साथ मिलते और बड़ी नरमी से व्यवहार करते । 

धीरे-धोरे उनकी प्रेमपूर्ण चेष्टाओं से उसकी लज्जा का परदा हटने 
लगा । वह उनसे अकेले में भी मिलते-जुलने लगी । पर राजकुमार एकान्त 
में मी उससे अधिक छड़छाड़ नहीं करते थे इसलिए जोर-जवरदस्ती का 
डर उसके चित्त से हट गया और उनके लिए उसके हृदय में प्यार उत्पन्न 
हो गया । धीरे-धीरे वह उनके पास आकर बैठते भी लगी | उनकी बातों में 
उसे बड़ा रस मिलता, पर वह स्वयं कुछ न बोलती । 

राजकुमार चाहते थे कि वह उनकी वातों का कुछ जवाब दे। 
उसकी मिठास-भरी आवाज सुनने को वे अक्सर ललचाते | इस इच्छा के 
लिए उन्हें बहुधा तरसना पड़ता, पर उनके सामने अवन्तिसुन्दरी से बोल 
ही नहीं निकलता था। 

यह देखकर राजवाहन ने एक उपाय निकाला । उसे तरह-तरह की 
बड़ी आइचर्यजनक बातें, विचित्र-अद्भुत कहानियां, और देश-विदेशों के 
हाल सुनाने लगे | उनके वर्णन बड़े हूदयग्राही होते थे । 

राजनन्दिनी अब प्रायः उन्हीं को शय्या पर लेट जाती और इन 
किस्सों को सुना करती | इन्हें सुनते-सुनते वीच-वोच में वह अनायास ही 
कुछ-त-क्ुछ कह पड़ती थी । कभी-कभी कोई बात भी पूछ बैठती । 

इस प्रकार राजकुमार राजवाहन ने धीरे-धीरे अवन्तिसुन्दरी को 
चौदहों भुवनों के बड़े-बड़े अद्भुत वृत्तान्त सुना डाले । 

पर कया बीती 


इस प्रकार राजकुमार राजवाहन के मुख से हर रात को लोक- 
लोकान्तरों की नई-से-नई बातें और विचित्र-विचित्र वर्णन सुनकर राज- 
कुमारी अवन्तिसुन्दरी बड़ा अचरज किया करती । वह धीरे-धीरे उनके साथ 
हिलमिल गई | अब वह उनसे अच्छी तरह बातचीत भी करने लगी । एक 
दिन इसी तरह की कोई आइचर्यजनक घटना सुनते-सुनते वह तल्लीन हो 
गई और विस्मय के मारे उनकी ओर आंखें फाड़े हुए थोड़ी देर तक देखती 
रह गई; फिर मुस्कराकर कहने लगी--“प्रियतम, आपने तो सचमुच 
बड़ी सुन्दर-सुन्दर कहानियां कही हे ! इन्हें सुनकर में धन्य हो गई । अपने | 
इन कानों से मेंने आज तक ऐसी निराली और शिक्षाप्रद बातें कभी नहीं 
सुनी थीं । आज ये कान तृप्त हो गए । इन ज्ञानवर्धक कथाओं से मेरे मन का 
अज्ञान भी बहुत-क्रुछ दूर हुआ है । ऐसा जान पड़ता हे जेसे किसी ने इस 
अंधेरमय हृदय को एक दीपक के द्वारा प्रकाशित कर दिया हो | यह 
आपकी सेविका, आपके चरणों की जो सेवा करती रही है, उसी का शायद 
इसे इतना सुन्दर और मोठा फळ प्राप्त हुआ है। 
आप मुझे इतने प्रेम से ऐसी मनोरंजक और सिक्षाप्रद बातें बतलाया 
करते हँ, यह मेरे ऊपर आपका कितना भारी उपकार हे! इसका | 
बदला में भला क्या दे सकती हूँ ! मेरे पास हे ही क्या ? मेरा सब कुछ 
तो अब आपका हो चुका ! ` ` ` ” f 

इतना कहते-कहते अवन्तिसुन्दरी कुछ भावावेश A आ गई | वह 
राजवाहन के पास एक ही पलंग पर लेटी हुई थी । थोड़ा रुककर और 
उनके ऊपर एक प्यार-भरी नजर डालकर वह फिर कहने लगी-- 

“सचमुच, मेरे पास और हे ही क्या ? हाँ एक चीज अव तक 
मेरी है, मेरे अपने वश की है; उप पर मेरा एकाधिकार रहा हैं । '”” 

राजकुमारी पर शायद अब एक नशा-सा चढ़ आया था। सुन्दर 
राजवाहन की ओर वह इस समय एकटक देख रही थी | वह कहती गई-- 

“प्रागेश्वर ! मेरे प्रियतम ! यह मेरा अवर अवश्य ऐसा हे कि 
इसे केवल सरस्वती देवी ने ही मेरे मुख का स्पर्श करते समय AAT हे | 
उन्हीं के द्वारा यह भले ही जूठा हुआ हो और तो किसी की मजाल नहीं 
जो इसे चूम सका हो मेरी यह छाती--इसका भी सोते के आभूषण 
पहनते समय कमलासना लक्ष्मी ने भले ही स्पर्श कर लिया हो, और 
किसकी हिम्मत जो इसका आज तक आलिंगन ले सका हो ? जो-कुछ है 
यही मेरे पास है । ये सव भी अब आपके हैं ! ` ` ''' 

इतना कहते-कहते राजकुमारी विह्वल-सी होकर राजवाहन के 
हृदय पर ढुलक गई। उसको छातियाँ राजकुमार के हृदय से आ लगीं । इस 
सुंदरी के आत्मसमर्पेण का यह दृश्य बड़ा विचित्र और मादक था । पलंग 
पर चित लेटे हुए राजवाहन के ऊपर अपनी उभरी हुई छातियों के साथ 
झुकती हुई अवन्तिसुन्दरी को देखकर खयाल आता था कि जैसे आकाश 
पर वर्षासुन्दरी ने झुककर अपने भरे हुए पयोधर hor दिये हैँ । 

इस झुकने के साथ ही उसने अधीर-सी होकर राजकुमार के 
गुलाबी-गुलाबी निचले ओंठ को चूम fear! राजवाहन का यह लाल 
उज्ज्वल अधर उस समय चमकीले माणिक्य की तरह उसे बड़ा प्यारा 
लगा । इसे देख कर मौलसिरी की उस कली का ध्यान आता था जिसमें से 
फूटती हुई लाल-लाल किरणों-जैसी पुष्पकेसर उभर रही हो । 

राजकुमारी की आँखों में अब प्यार और मस्ती अच्छी तरह झलक 
आई । जैसे बरसात में केला खूब फूल उठता है और उसमें रंगीन कलियाँ 

चटक आती हें, उसी तरह राजकुमारी की ये कँटीली और चमकदार आँखें 
कामावेश में प्रदीप्त हो उठीं । मस्ती के मारे उसके बालों के गुच्छे अस्त- 
व्यस्त-से होकर लहराने लगे और ऐसा प्रतीत हुआ मानो बहुत से भौरे 
वेचेन हुए इधर-उधर घूम रहे हें । इन बालों में रंग-बिरंगे फूल गु थे हुए थे, 
जिनसे ऐसा लगता था कि इनमें जगह-जगह चाँद टँके हैं । इनके कारण 
चित्र-विचित्र से होकर ये बाल बड़ी बहार दिखा रहे थे और सुन्दर 
मोरपंखों के गुच्छे को भी मात करते थे । 

राजकुमारी द्वारा इस प्रकार राजवाहन के निचले ओंठ का चुम्बन 
लेते ही दोनों पर नशा-सा छा गया और दोनों मस्ती में एक-दूसरे से लिपट 
गए | उनमें तरह-तरह की काम-किलोलें हो चलीं और बारम्बार सुरत- 
क्रीड़ा होने लगी । जब खूब अच्छी तरह आनन्द भोग करके दोनों थक गए, 
तो उन्हें नींद आ गई। 

सोते-सोते सपने में दोनों ने क्या देखा कि सामने एक बूढ़ा हंस वेठा 
है, जिसके पैर कमल-ककड़ी के रेशों से बंधे हुए हैं। 

यह सपना देखने के साथ ही दोनों जाग उठे । देखा, तो राजकुमार 
राजवाहन के दोनों पेर चांदी की सांकल में जकड़े रखे हे । उनके दोनों 
गुलाबी-गुलाबी पैरों के चारों ओर बँधी हुई वह सफेद सांकल ऐसी लग 
रही थी मानो कमलों के धोखे में चन्द्रमा की सफेद किरणं नीचे उतर 
आई हैं और इनके चारों ओर लिपट गई हैं । 

राजवाहन को इस तरह जंजीर में बंधा देखकर राजकुमारी डर के 
मारे घबरा गई | वह एकदम चिल्लाकर कह उठी--“हाय ! यह क्या 
हुआ ?” साथ ही उसके मु ह्‌ से चीख निकल गई | 

राजपुत्री का चीखना था कि उस महल में चारों ओर शोरगुल मच 
गया | सब लोग घबरा उठे । ऐसा जान पड़ा कि मानो आग लग गई है या 
कहीं से भूतप्रेत आ घुसे हैं । वहाँ की सब औरतें रोने-चिल्लाने लगीं, बहुत सी 
तो HIT चलीं । किसी को यह नहीं सूझा कि इस समय किया क्या जाय । 
न आगे की ही किसी को कुछ सुध रही । राजकुमार राजवाहन के महल 

में रहने का गुप्त भेद किसी पर खुल न जाय, इस बात की व्यवस्था करने 
का भी ध्यान किसी को न आया । सब स्त्रियां और दास-दासियां धरती पर 
लोट-छोटकर अपने-अपने सिर पीटने लगीं । यह चीखना-चिल्लाना और 
रोना-पीटना इतनी जोर का हुआ कि औरतों के गले फटने-से लगे और 
रोते-रोते उनके गालों पर से आँसुओं की धारें वह चलीं । चारों ओर कुह- 
राम मच गया । 

इस हंगामे में राजमहल के पहरेदार एकदम दौड़ पड़े । ये लोग 
क्या हुआ”, क्या हुआ' कहते हुए एकाएक अन्दर घुस आये । और 
समय तो इन लोगों को बिना हुक्म अन्दर आने को रोक थी, पर इस 
गड़बड़ी में किसी को इस बात का ध्यान न रहा। पहरेदारों ने देखा तो 
सामने एक राजकुमार पैरों से बंधा हुआ पड़ा हे । 

दूसरा कोई मामूली आदमी होता तो वे उसे तुरन्त पकड़ लेते, 
पर राजवाहन के रोब के कारण वे उन्हें हिरासत में नहीं ले सके । उन्होंने 
तुरन्त जाकर सब हाल चण्डवर्मा से कहा | 

चण्डवर्मा ने जब यह बात सुनी तो बहुत बिगड़ा । वह नाराज 
होता हुआ तुरन्त अन्दर महल में आया । वहां का सारा दृश्य देखकर 
उसकी आँखों से आग-सी बरसने लगी | जब राजवाहन के ऊपर उसकी 
निगाह पड़ी तो वह तुरन्त बोला--“अरे, यह तो वही नौजवान हे जो 
अपने को ब्राह्मण मशहूर किये हुए हे । यह उसी पुष्पोद्‌भव का ही मित्र है 
जो किसी परदेसी. बनिये का लड़का है और अपने रुपये के घमण्ड के 
मारे उछला पड़ता हे । उस दुष्टा बालचन्द्रिका ने जिसके कारण मेरा भाई 
मारा गया, इसी पुष्पोदभव से शादी की थी। यह्‌ ब्राह्मण महाशय तो खूब 
निकले ! कहिए, आप तो अपनी खूबसूरती के घमण्ड में फूले नहीं समाते 
थे ? कलाकार भी आप बहुत बनते थे! दूसरों को तरह-तरह से धोखा देने 
की तरकीबों में भी आप बड़े होशियार मालूम पड़ते हँ ! तभी शहर 
वालों को बेवकूफ बना रखा था और झूठमूठ ही यह असर जमा दिया 
था कि मुझे देवता सिद्ध हें। धर्मं का यह्‌ बनावटी चोला तो जनाब ने खूब 

पहना ? ऊपर से इस तरह का दिखावा और अन्दर-अन्दर से दुराचार- 
भरी हरकतें ! बड़ा पापी निकला यह at! मुझे यह आदमी स्वभाव 
से ही नीच और लम्पट जान पड़ता है । क्‍यों बोलता क्‍यों नहीं ? ” 

फिर अवन्तिसुन्दरी को मुखातिब होकर कहने लगा-- 

“मुझे हैरानी तो इस दुष्टा पर है । मेरे-जैसे नरकेसरी से तो इसने 
घृणा की और मेरा अपमान तक किया । इसमें कया कोई लाल 
लगे थे जो इस पर निछावर हो गई ? यह बड़ी नीच और कुलटा है । 
इसने तो अनार्य लोगों-जैसी हरकत की है और हमारे कुल में बट्टा लगा 
दिया | अच्छी वात है जिसे यह अपना पति बना वैठी हे उसे आजही 
सूली पर लटकाता हूँ ! अब यह तमाशा देखें ! ” 

चण्डवर्मा इसी तरह की. बड़ी सख्त और AAT वाली बातें कहता 
रहा। इन दोनों को उसने खूब झिड़का। पर न तो राजवाहन और न 
अवन्तिसुन्दरी, दोनों में से कोई कुछ न बोलं | इस तरह अपनी बातों का 
कोई असर न होते देख वह और भी भड़क उठा । क्रोध के मारे उसका बुरा 
हाल हो गया | अब उसके माथे पर एकदम बल पड़ गए और बड़ी भयानक 
त्योरियां चढ़ गई | वह एकाएक यमराज की तरह उठा। उसकी बाँहें तो 
फोलाद-जैसी कठोर थीं ही । उन्हीं से उसने राजवाहन के दोनों हाथों को 
पकड़कर उन्हें एकदम घसीटा | राजकुमार के गुलावी-गुलावी हाथ इस 
समय भी उसी तरह कमलों-जैसे बड़े सुहावने लग रहे थे । उनकी 
हथेलियों पर चकवा-चकवी और कमल आदि के आकार की जो रेखाएं 
पड़ी हुई थीं, वे भी साफ-साफ दिखाई दे रही थीं। " 

चण्डवर्मा ने यद्यपि बड़ी असभ्यता और क्रूरता से भरी हुई 
हरकत की थी, पर इससे राजवाहन तनिक भी विचलित नहीं हुए । वे 
स्वभाव से ही बड़े धीर और गम्भीर आदमी थे । कठिन समयों में भी दुढ़ता 
और मर्दानगी उनमें बराबर बनी रहती थी | इस मुसीबत का उन पर एक 
ही असर हुआ, वह यह कि उनमें असाधारण क्षमता और सहनशक्ति 
आ गई । उन्होंने समझ लिया था कि यह दैवी आपत्ति हे और इसे झेलकर 

पार होना ही पड़ेगा । इसी कारण उन्होंने न तो चण्डवर्मा को कोई जवाब 
| दिया और न उसको चेष्टाओं का कुछ प्रतिकार किया | तव वह उन्हें 

it कारागार में डाल रखने की आज्ञा देकर और बक-झक कर चला गया | 
| इस समय अवसर देखकर उन्होंने जल्दी से बहुत धीमे-बीमे 
| अवन्तिसुन्दरी को केवल इतना कहा--प्रियें ! उस हंसवाली कहानी 

|| | को याद करो; घबराओ नहीं, केवल दो महीने की बात है 1” 

| ज्यों ही यह मुसीबत आकर पड़ी, राजकुमारी तो बेहद घबरा गई 
थीं । उन्होंने पक्का इरादा कर लिया था कि ‘aa, अब में घ्राण तज 
दूंगी ! ' राजकुमार भी उसके मन की हालत समझ रहे थे, इसलिए ऐसे 
समय उन्होंने अपनी प्रियतमा को धीरज देना बहुत जरूरी समझा और 
उपर्युक्त बात कही । इसके बाद से वे वेरी के कब्जे में आ गए और वन्दी- 
गृह्‌ में पहुँचा दिये गए । 


७ | महल की यह घटना मालवा के बड़े महाराज मानसार और महा- 
रानी को भी मालूम हुई । जब उन्हें पता चला कि राजकन्या के साथ, इस- 
ee इस ढंग से जिसका व्याह्‌ हो गया था, AS एक बहुत सुन्दर नवयुवक है, तो 

वे अपने इस दामाद को चाहने लगे | इतना ही नहीं वे उसके तरफदार भी 
|\ बन गए। चण्डवर्मा तो राजवाहन को तुरन्त उसी समय मरवा डालना 
| चाहता था, पर बूढ़े महाराज और महारानी ने. कहला भेजा कि 
i इन्हें यदि मारा गया तो हम अपने प्राण दे देंगे । इन दोनों की इस बात 

| 


से चण्डवर्मा कुछ ठंडा पड़ गया । 

इस प्रकार इस समय राजकुमार राजवाहन के प्राण बच गए | 
| इतना तो उन दोनों ने कर दिया, पर इस मुसीबत से कुमार का पूरी 
| तरह छुटकारा वे नहीं करा सके, क्योंकि राजकाज के मामलों में अब 
| उनकी कुछ चलती नहीं थी । 

चण्डवर्मा स्वभाव से बड़ा उग्र और क्रोधी था | जब उसने बड़े 
महाराज का यह रुख देखा तो सारा हाल महाराजकुमार sare को 
कहला भेजा । वे कुबेर पर्वत पर तपस्या के लिए गये हुए थे । उन्हें समाचार 


` 

भेजकर उसने पहले तो तुरन्त पुष्पोद्‌भव की सब धन-सम्पत्ति जब्त करके 
उन्हें परिवार समेत जेल में डाल दिया, फिर जैसे किसी शेर के बच्चे 
को पिंजरे में रखा जाता हूँ उस तरह राजवाहन को लकड़ी के एक कठघरे 
में बन्द करवा दिया । कुमार के पास सौभाग्य से मातंगवाली अंगूठी अभी 
थी जिसे उन्होंने अपने सिर के घने बालों मे छिपा रखा था । इसके असर से 
उन्हें भूख प्यास आदि का क्लेश नहीं होने पाया । 

चण्डवर्मा ने पिछले दिनों अंगदेश के राजा सिंहवर्मा की कन्या 
अम्बालिका की चर्चा सुनी थी । उसने झट उनसे कहला भेजा कि इसका 
व्याह हमारे साथ कर दो । सिंहवर्मा ने अस्वीकार कर दिया । इस कारण 
चण्डवर्मा अंगदेश पर चढ़ाई करना चाहता था | इन्हीं दिनों वह उधर कूच 
करने वाला था | तब तक राजवाहन और अवन्तिसुन्दरी की यह घटना 
हो गई | राजवाहन को कठघरे में डालकर वह अब उन्हें अपने साथ-ही- 
साथ अंगदेश की ओर ले चला, क्योंकि उसे किसी पर भरोसा नहीं था और 
बड़े महाराज का रवैया देखकर तो वह और भी Alwar हो गया था। 

इस प्रकार एक बड़ी भारी सेना लेकर चण्डवर्मा भंगदेश की राज- 
धानी चम्पा में जा धमका । उसकी सेना के भार से चम्पा की धरती काँप 
उठी । परन्तु चम्पा के राजा सिंहवर्मा भौ बड़े तेजस्वी और दबंग आदमी थे। 
उन्हें दूसरा शेर समझा जाता था | उनका पराक्रम बड़े-बड़े सूरमा तक 
नहीं झेल पाते थे । उन्होंने जब चंडवर्मा की मालव सेना को देखा तो बड़े 
क्रोध में भर गए । सिंहवर्मा बड़े आत्माभिमानी व्यक्ति थे । सम्मान और 
गौरव का एक तरह से उन्हें अवतार कहना चाहिए । इसलिए सेना कम 
होते हुए और अकेला होने पर भी दब तो वे सकते ही नहीं थे । इसके विरुद्ध 
अपने सामने शत्रु को देखकर फिर धीरज रखना उनके लिए कठिन 
हो जाता था । इसी कारण चण्डवर्मा को सिर पर देख, अब क्षण-भर को भी 
देर करना उन्हें असह्य हो गया | 

वैसे तो चण्डवर्मा के हमले की खबर पाकर उन्होंने भी अपने बहुत 
से साहाय्य-पत्र भिन्न-भिन्न मित्र-राज्यों को भेज रखे थे और अपने सहायक '. 

राजाओं को सेना सहित बुलवाया हुआ था । उनके बहुत से मित्र राजा 
उन्हें सहायता देने के लिए आ भी रहे थे । थोड़े ही दिनों के भीतर बहुत 
जल्द ही ये सब आ पहुंचने वाले थे । पर चम्पा-नरेश ने इतनी भी प्रतीक्षा 
नहीं की । उन्होंने आव देखा न ताव, अपने किले के परकोटे का कुछ हिस्सा 
तोड़कर उसमें से फौज के साथ वे बाहर निकल आये और चण्डवर्मा की 
बेशुमार फौज से जाकर भिड़ गए । 

दोनों ओर से बड़ी भयंकर लड़ाई हुई । पर सिंहवर्मा की सेना बहुत 
थोड़ी थी । वह सव-की-सब कुछ ही देर में काम आई | अकेले सिंहवर्मा कितनी 
देर जूझते ? उन पर एक-साथ सैकड़ों हथियार गिरने लगे । इनकी चोट से 
उनका जिरहवण्तर टुकड़े-टुकड़े हो गया और शरीर के नाजुक हिस्से में बड़ी 
गहरी चोटें आई | वह अब तक हाथी पर सवार हुए युद्ध कर रहे थे, इस 
कारण कुछ बचे हुए थे । इसी समय चण्डवर्मा उनके पास अपना हाथी ले 
आया । चण्डवर्मा जवान था और बल भी उसमें बड़ा अमानुषिक था | 
इसलिए अपने हाथी पर से वह घायल सिंहवर्मा के हाथी परजा कूदा और 
उन्हें पकड़ लिया । इस प्रकार अंगराज वेरी के फंदे में आ गए | 

चण्डवर्मा चाहता तो उन्हें मरवा डालता । पर उनकी लड़की 
अम्वालिका के रूप की उसने बहुत चर्चा और बड़ाई सुनी थी । सँकड़ों-हजारों 

सुन्दरियों में वह एक ही समझी जाती थी, जैसे मणि-मोतियों में हीरा हो । 

इस कारण चण्डवर्मा के मन में इसे ले लेने की बड़ी चाह थी । उसने 
कुछ सोचकर सिंहवर्मा को मरने नहीं दिया। aa तो सिहवर्मा को 
इतने घाव हुए थे कि यदि उनकी देखभाल न होती तो वे स्वयं ही 
मर जाते । पर चण्डवर्मा ने उनके जख्मों में से हथियारों की किरचें निकलवा 
कर मरहम-पट्टी करवा दी और जब उनके बच जाने की सम्भावना हो 
गई तो इसके बाद उन्हें जेल में भिजवा दिया । 

लड़ाई के उपरान्त UAHA अम्बालिका चण्डवर्मा के कब्जे में 
थी । उससे व्याह करने का मुहूतं छांटने के लिए उसने ज्योतिषियों को 
बिठाया | इन लोगों ने गणना की और बतलाया-- आज की रात में ही 

ब्याह की लगन S ; रात बीतते उन्हें इस राजकुमारी से व्याह कर लेना 
चाहिए ।” 

इस व्यवस्था के अनुसार चण्डवर्मा के विवाह की सब तैयारियां 
होने लगीं; उसने हाथ में कंगन बांधा । 

इसी समय अचानक कुबेर पर्वत पर से छौटकर एणजंघ नाम का 
हरकारा आ गया । यह दूत बड़ी तेज चाल से चलने वाला था । इसके 
द्वारा महाराज दर्पसार ने चण्डवर्मा को अपना जवाबी संदेशा भेजते हुए 
कहलाया-- तुम मुझे बड़े मूर्ख जान पड़ते हो । भले आदमी, जिस 
व्यक्ति ने राजकन्या के महल में घुसकर हम लोगों को अपमानित और 
कलंकित कर डाला हे उस पर दया दिखाने का क्या मौका हो सकता हे । 
बड़े महाराज तो बूढ़े हो चुके--वे सठिया गए हैँ । बुढ़ापे के मारे उनके 
मन. से तो मान-अयमान को भावना ही जाती रही है । इसीसे वे इस, 
दुराचारिणी लड़की की तरफदारी कर रहे हे । पर यदि वे कुछ अंडबंड 
बकते हों तो क्‍या तुझे भी उनकी हां-में हां मिला देनी चाहिए ? हम तुम्हें 
आज्ञा भेजते हैं कि इस आदमी का जिसने विषय-वासना और कामुकता 
के पीछे पागल होकर यह कुकर्म किया है, तुरन्त वध कर डालो । मारना 
भी इसे किसी ऐसे निराले उपाय से जिससे दूसरों को भी सबक मिले । 
इसके कत्ल कर देने की सूचना हमें तुरन्त भेजो, ताकि उसे सुनकर हमारे 
कानों में ठंडक पड़े | साथही उस दुष्टा लड़को को और उसके भाई 
कीतिसार को भी हाथ-पेर बंधवाकर कारागार में डलवा दो ।” 

दपंसार के इस संदेशे को पाकर चण्डवर्मा बड़ा प्रसन्न हुआ । उसने 
अपने आस-पास बैठे हुए सरदारों पर एक संतोष-भरी नजर डालते हुए 
राजवाहन के लिए हुक्म दिया--इस पापी को, जिसने इस 
तरह हमारे राजकन्याओं के महल में घुसकर उसे अपवित्र और 
बदनाम किया है कल सेवेरे ही इस महल के फाटक पर 
ले जाया जाय । हाथियों के सरताज 'चण्डपोत' को भी झूल 
आदि से सजाकर वहीं मौजूद रखो । अपने विवाह-संस्कार के बाद 

वहाँ से उठकर में स्वयं ही इस दुराचारी को समझू गा । उस हाथी पर 
सवार होकर पहले तो में इसे उसका खिलौना बनाऊंगा; फिर 
वहीं से हम सब उस ओर चलेंगे जहाँ हमारे वैरी की मदद के लिए 
कुछ राजा लोग अपने-अपने दल-बल के साथ बढ़े आ रहे हे। इन सबका 
खजाना और हाथी-घोड़े आदि छीनकर अपने Hest में किये जायँगे।” 
इतना कहकर उसने इधर-उधर बेठे हुए सामन्तों पर फिर एक दृष्टि डाली | 

दूसरे दिन ज्यों ही प्रभात की लाली चमको, उसी समय सन्तरी 
लोग राजवाहन को महल के अहाते में ले आये । वहीं पर चण्डपोत भी 
तैयार लाकर खड़ा कर दिया गया। यह हाथो उस समय खूब मस्त हो रहा 
था और मद की धारें उसके माथे से चुई पड़ती थीं । 

ज्यों ही यह्‌ सव तैयारी हो चुकी और राजवाहन के HAS जाने 
का समय आया त्यों ही ज़रा देर पहले एक विचित्र घटना घटी । उनके 
दोनों पैरों में बँधी हुई वह चाँदी की सांकल एकदम आप-से-आप खुल पड़ी । 
वहाँ से उठकर वह एक बहुत सुन्दर परी बन गई । चन्द्रमा की कला की 
तरह यह परी बेहद उजली और चमकीली दिखाई देने लगी । उसने 
तुरन्त राजवाहन के चारों ओर घूमकर एक चक्कर काटा और हाथ 
जोड़कर उनसे कहने लगी-- 

“महानुभाव, मुझ पर आप कृपा की दृष्टि रखिए और जरा-सा 
ध्यान देकर मेरी बात सुन लीजिए । मेरा नाम सुरतमज्जरी है और में एक 
देवकन्या हूँ । मेरे पिता का नाम सोमरदिम है। मे एक बार आकाश-मार्ग से 
जा रही थी । कुछ हंस भी वहीं पास में उडते हुए चल रहे थे । उन्होंने मेरे 
मुह को देखकर समझा कि यह कोई नीला कमल है । बस वे लोभ के मारे 
मेरे मुह के ऊपर आये । में उन्हें हाथों से दूर हटाने लगी, पर वे मुझ पर 
एकदम टूटे-से पड़ते थे । इसी छीनाझपटी में मेरे गले के हार की एक लड़ 
cent गिर गई । नीचे हिमालय का एक सरोवर था | इसमें खूब साफ 
पानी भरा था । यह अधिक गहरा भी नहीं था । इसी में महषि मार्कण्डेय 
डुबकियाँ ले-लेकर आनन्द से स्नान कर रहे थे | वह लड़ी अचानक उन्हीं के 

मार्थे पर जाकर पड़ी । इसमें क्योंकि मणियाँ पिरोई हुई थीं, इस कारण जब 
यह गिरी उस समय उनके सफेद बालों पर मणियों की किरणें 
भी पड़ीं, जिससे उनकी सफेद-सफेद जटाएँ और भी सफेद होकर चमक 
उठीं । खैर, मुसीबत यह आई कि इस चोट से क्रुद्ध होकर मह्॒षि ने मुझे 
शाप दे डाला । वे बोले--अरी दुष्टा, तुझे अपने हीरे-जवाहरात का इतना 
घमण्ड हे ? जा तू निर्जीव होकर धात की बन जा ।' 

Ha उनके आगे हाथ जोड़ लिए और सारी बात समझाकर उनसे 
बड़ी अनुनय-विनय की । इस पर वे कुछ शान्त हुए और उन्होंने शाप का 
असर कम करके आपके लिए बतलाते हुए कहा कि अच्छा, तू उन 
राजकुमारों के कमलों-जेसे सुन्दर दोनों पैरों में बेड़ी वनकर केवल दो 
महीनों तक पड़ी रहेगी | इसके बाद तेरा छुटकारा हो जायगा ।' 

उन्होंने यह भी कहा--तू, उन राजकुमार पर आई हुई विपत्ति 
का अन्त करेगी और उनकी देह में बल-सामर्थ्य बनाये रखेगी ।' 

इस प्रकार एक भारी अपराध के कारण में चांदी की जंजीर बन 
कर वहीं गिर पड़ी । 

उन्हीं दिनों वीरशेखर नाम के विद्याधर केलाश पर्वत पर आये हुए 
थे । इनके पिता का नाम मानसवेग था जो इक्ष्वाकु वंश के राजा वेगवान के 
लड़के थे। उन्होंने मुझे वहाँ पड़ा देखा तो उठाकर अपने अधिकार में 
कर लिया । 

इधर ऐसा हुआ था कि विद्याधरों के सम्राट्‌ नरवाहनदत्त के साथ 
वीरशेखर के पिता का कुछ झगड़ा हो गया था । नरवाहनदत्त बड़े नामी 
और विख्यात व्यक्ति थे । वत्सराज के कुल का उन्हें दीपक समझना चाहिए । 
इतने बड़े और प्रसिद्ध व्यक्ति से वेर बाँधना हँसी-खेल नहीं था, पर वीर- 
शेखर बड़े हठी थे। उन्होंने नरवाहनदत्त को नीचा दिखाने का पक्का प्रण 
कर्‌ लिया था । 

उन दिनों मर्त्यलोक में मालवा के राजा दर्पसार का अच्छा दबदबा 
था । वीरशेखर ने सोचा कि यह आदमी नरवाहन दत्त से टक्कर ले सकता 

है, इसलिए वे उनसे जाकर मिले । 

दर्पसार ने वीरशेखर की बात मान ली । वीरशेखर युवक तो थे 
ही, सुन्दर भी थे । वे दर्पसार को पसन्द आ गए । इसलिए उन्होंने उनके 
साथ अपनी बहन अवन्तिसुन्दरी को eared का भी वचन दे दिया । 

एक बार की बात है कि रात के समय बड़ी अच्छी चाँदनी खिली 
हुई थी । आकाश भी इस उजली सफेद चांदनी से जगमग-जगमग हो रहा 
था। वीरशेखर को ऐसे समय अपनी भावी प्रियतमा अवन्तिसुन्दरी का खयाल 
आया और उसे देखने की बड़ी इच्छा हुई । यहाँ तक कि उनसे रहा नहीं 
गया और वे उज्जेती की ओर चल दिए | उज्जैनी इस चांदनी में अमरावती 
की तरह चमचमा रही थी । वहाँ पहुंचकर वीरशेखर राजकुमारी के महल 
के पास आये । उन्हें कोई देख न ले इसलिए वे अन्तर्धान-विद्या के बल से 
अदृश्य होकर महल में घुसे । चलते-चलते वे अवन्तिसुन्दरी के कमरे में जा 
पहुँचे । 

परन्तु यहाँ आकर क्या देखते हे कि अवन्तिसुन्दरी तो आपकी गोद 
में लेटी हे । आप उसे ऐसी-ऐसी मनोहर और रसीली कहानियाँ सुना रहे 
थे जिनसे अमृत-सा झर रहा था । यह दुनिया क॑से-केसे बनी, इस समय इसमें 
कहां-कहां क्या-क्या हो रहा है, अन्त में कैसे प्रलय हुआ करती है, इसी तरह 
की अनेक अद्भुत और आश्चर्यजनक बातें उनमें थीं । इन कहानियों का 
आनन्द लेते-लेते अवन्तिसुन्दरी के मन में उमंगें उठने लगीं और उस पर 
मस्ती की एक लहर-सी दौड़ गई | इसके बाद आप दोनों आनन्दयोग में लीन 
हो गए । अन्त में थककर दोनों सो गए | 

वीरशेखर ने आप दोनों को इस हालत में देखा तो बड़ा रुष्ट हुआ । 
पहले तो उसने यही निश्‍चय किया कि आपको मार डाले, परन्तु आपका 
कुछ ऐसा रोब था कि उसे अपना हाथ रोक लेना पड़ा | 

आप दोनों उस समय एक-दूसरे से लिपटकर खूब आनन्द में सोये 
हुए थे । उसे कुछ देवी प्रेरणा हुई, इसलिए उसने केवल इतना किया कि 
मेरे द्वारा, जो कि चाँदी की साँकल के रूप में उसके पास थी, आपके 

दोनों पैरों को बांध दिया । नींद में आपको इसका कुछ पता नहीं चला । 
इस प्रकार आपके पैर बांधकर वह गुस्से में भरा हुआ वहां से तेजी के साथ 
निकल आया ।” 

वह परी राजवाहन को उनके सम्बन्ध का यह हाल सुनाकर तनिक 
रुक गई, फिर कहने लगी-- 

“कुमार, अब आज मेरे शाप का अन्त हो गया है। आपकी पर- 
वशता और बन्धन के वे दो महीने भी आज पूरे हो चुके । अव आप हषित 
हों, और मुझे बतलावें कि में आपकी क्या सेवा कहूँ 1” 

इतना कहकर उस परी ने झुककर राजवाहन को नमस्कार किया । 

राजवाहन ने उससे केवल इतना कहा--“तुम इसी समय जाकर 
मेरी प्राणेश्वरी को भी यह सब हाल सुना दो, जिससे उसे धीरज Fz ।” 

इसके बाद उन्होंने उसे विदा कर दिया । 

यह बात हो ही रही थी कि इतने में हल्ला-गुल्ला मचा और उसी 
के बीच यह सुनाई पड़ा-- अरे, मारा गया ! चण्डवर्मा मार डाला 
गया ! किसी अजनबी आदमी ने छुरी के एक ही वार में उसे खत्म 
कर डाला ! ” 

इसी समय लोग जहां-तहां यह कहते सुने गए-- सिहवर्मा की 
लड़की अम्बालिका के साथ ब्याह करके चंडवर्मा ज्यों ही उठा ओर उसने 
अम्बालिका का हाथ पकड़ना चाहा, त्यों ही किसी हिम्मती आदमी ने उसकी 
बाँह कसकर पकड़ ली और उसे जोर से अपनी तरफ खींचकर छुरी के 
एक ही हाथ में उसका काम तमाम कर दिया 1” 

मारने वाले की चर्चा करते हुए लोग कहने लगे--“यह 
आदमी बेहद साहसी मालूम पड़ता है । वहां पर यह चुपके से न जाने किस 
तरह आ गया ? इस समय भी वह बेधड़क राजमहल में घूम रहा है और 
लाशों-पर-लाशें बिछाता जा रहा है । महल का आंगन सैकड़ों लाशों से पट 
गया हे 1” 

ये आवाजें राजकुमार राजवाहन के कानों में भी पड़ीं । उनके पैरों 

की सांकल तो खुल ही चुकी थी, इसलिए पास खड़े हाथी चण्डपोत पर 
वे एकदम उछले | उसके महावत को उन्होंने दूर ढकेल दिया और स्वयं 
उस पर जा बैठे | इसके बाद बड़ी तेजी के साथ उन्होंने वह हाथी राजमहल 
के अन्दर की ओर दोड़ाया | रास्ते में बहुत से पंदल सिपाही जहां-तहां खड़े 
थे, पर उस मदमस्त हाथी की झपट के मारे सव तितर-बितर हो गए और 
उसके लिए अच्छा-खासा रास्ता मिल गया । वह उन्हें लिये हुए अन्दर जा 
पहुँचा | भीतर घुसते ही राजवाहन बड़ी जोर से गरजे । ऐसा मालूम हुआ 
मानो आसमान में ढेर-के-डेर वादल गडगडा उठे हों । उसी गम्भीर और 
ऊँची आवाज में उन्होंने कहा-- कौन है ? यह बलिष्ठ आदमी कौन हैं 
जिसने इतना भारी काम कर दिखाया हैं ? कोई भी व्यक्ति ऐसा 
कठिन पराक्रम का काम सहज नहीं कर सकता । जिस आदमी ने इतनी 
हिम्मत दिखाई हें, वह तुरन्त इधर आ जाय और यहां मेरे साथ इस 
हाथी पर बेठ ले। मेरे पास आ जाने पर फिर उसका बाल भी बांका नहीं 
हो सकता । इस हाथी पर आ बैठने के बाद उससे यदि देवता या राक्षस 
भी लड़ेंगे तो वे भी उसका कुछ नहीं बिगाड़ पाएँगे 1” 

राजवाहन की इतनी वात सुनते ही वह साहसी आदमी जो अभी 
तक वहां प्रलय-सी मचा रहा था, एकदम निकल आया । वह उन्हें 
देखते ही बेहद प्रसन्न हो उठा । उसने पहले तो हाथ जोड़कर राजवाहन 
को प्रणाम किया, फिर झटपट ऊपर की ओर कूदा । हाथी राजकुमार 
के इशारे पर झुक आया था; वह आदमी उछलकर हाथी की देह से आ 
लगा और झट ऊपर चढ़ गया । 

राजवाहन ने उसे चढ़ते-चढ़ते ही देख लिया । मारे खुशी के उनकी 
आंखें चमक उठीं। उनके मु ह से निकल पड़ा-- अरे, यह तो अपना 
प्यारा मित्र अपहारवर्मा हे ! ” 

अपहारवर्मा हाथी पर राजवाहन के पीठ पीछे बैठने जा रहे थे । 
उनके हाथ राजकुमार की बगलों की ओर बढ़े। पर कुमार ने उनके हाथों को 
आगे से ही थाम लिया और पकड़कर उन्हें अपनी छाती से चिपटा लिया । 

अपहारवर्मा की बाँहें तव तक कुमार की बगलों में से होती हुई उनकी पीठ 
पर जा मिलीं । इस प्रकार दोनों ने एक दूसरे को बाँहों में लिपटाये हुए 
खूब मिलकर भेंट की | 

इस मिलाभेंटी को दोनों ने तुरन्त खत्म किया, क्योंकि इस समय 
तक चण्डवर्मा के बहुत से योद्धा इन पर टूट पड़ने के लिए बढ़े आ रहे थे । वे 
सद लोग भी बड़े लड़ाकू सूरमा थे और उन्हें भी अपने बल-पराक्रम पर 
गर्व था | उन वीरों ने धनुष, चक्र, लोह दण्ड कर्षण, कुन्त, पट्टिश, मुशल, 
तोमर आदि बहुत तरह के हथियार ले रखे थे । राजवाहन और अपहारवर्मा 
पर अब उन लोगों की ओर से हथियारों की वर्षा-सी होने लगी । उन्होंने 
इनके हाथी को चारों ओर से घेरकर इनके ऊपर टूट पड़ना चाहा। 
परन्तु अपहारवर्मा में बहुत ही असाधारण बल था | उस अकेले ने 
ही अपनी शक्ति और युद्ध-कौशल के द्वारा उनमें से बहुतों को 
मार गिराया । 

इसी समय यह देखने में आया कि मालवों की इस उमड़ती हुई सेना 
पर बाहर से आती हुई एक और भारी सेना चढ़ दौड़ी। उसने चण्डवर्मा 

गी सेना को चारों ओर से घेर लिया । 

जव तक ये दोनों सेनाएँ आपस में जूझें, तब तक हाथी पर 
सवार एक आदमी राजवाहन की ओर बढ़ा । इसका रंग कनेर 
के फूलों का-सा बहुत साफ और गोरा था। इसके काले-काले बाल 
ऐसे लग रहे थे जैसे नीली झिण्टी के फूलों के गुच्छे हों हाथ-पेर इस 
व्यक्ति के बड़े मुलायम और गुलाबी HASTA प्रतीत होते थे । आँखें भी 
इसकी बड़ी-बड़ी और कानों तक खिची हुई थीं; इनके अन्दर की सफेदी 
दूध जैसी लगती थी और काला हिस्सा भी अच्छा पानीदार तथा साफ- 
साफ दिखाई पड़ रहा था । इस आदमी की कमर में जड़ाऊ छुरी घुसी हुई 
थी | इसने कपड़े रेशमी पहने थे। इसकी छाती खूब चौड़ी थी, परन्तु पेट, 
इसके विपरीत, बहुत तंग था । यह व्यक्ति वाण चलाने में बड़ा होशियार 
और फुर्तीला जान पड़ता था, क्योंकि चारों ओर के सँकड़ों शत्रुओं पर 

यह अकेला ही बाण बरसा रहा था | जिस हाथी पर यह बैठा था उसकी 
कनपटियों के नीचे के हिस्से को अपने पैर के अँगूठों से रगड़ते हुए इसने 
बड़े जोर की ठोकर मारी और तेजी के साथ इसे राजवाहन के हाथी के पास 
बढ़ा लाया | इस आदमी को राजकुमार का हुलिया शायद पहले से बतला 
दिया गया था। इस कारण उनके पास आकर यह वोला--“महाराज कुमार 
राजवाहन तो यही जान पड़ते हे ।” इसके बाद उसने राजवाहन को 
हाथ जोड़कर नमस्कार किया । 

इतने में उसकी दृष्टि अपहारवर्मा पर भी पड़ गई। उन्हें देखकर 
उसने कहा--“आपने जो रास्ता बतला दिया था, उसी से होते हुए अंगराज 
के सहायक राजाओं की इन सेनाओं को यहां तक लाया गवा हैं। युद्ध की अब 
यह्‌ स्थिति है कि इस समय तक बैरियों की सेना या तो मारी जा चुकी 
या तितर-बितर हो गई'है । उनके भागते हुए सैनिकों का यह हाल है कि 
यदि चाहें तो औरतें और बच्चे तक उनके हथियार छीन सकते हें । अब 
ओर बतलाइए क्या-क्या काम करना है ? ” 

यह समाचार पाकर अपहारवर्मा बहुत प्रसन्न हुए और राजवाहन से 
कहने लगे---- कुमार, यह आपके सामने जो सेवक खड़ा है, इस पर एक 
बार अवश्य दृष्टि डाल लीजिए | यह आपकी कृपा का योग्यपात्र और अधि- 
कारी भी है । इसका नाम धनमित्र है । यह मेरा परम आत्मीय और घनिष्ठ 
है। इस व्यक्ति को आप यही समझें कि इसके रूप में 'में' हूँ । 

यह्‌ इसी का काम हैँ कि अंगराज सिंहवर्मा के सहायक राजाओं की 
सेनाएं कुशलपूर्वक आकर शत्रु को पराजित कर सकीं । इसीने अंगराज 
को कारागार से छुड़ाया है । उनका खजाना और सारी सेना, जो तितर- 
बितर हो चुकी थी, इसी ने इकट्ठा करके सम्हाला 21 यह हमारा 
अपना आदमी है । यदि इसमें कोई हानि न हो तो जब आप 
अलग अकेले में दूसरे सब राजाओं से भेंट करें तो उनके साथ-साथ इसे 
भी आज्ञा दीजिए कि यह भी आपकी सेवा में उपस्थित रह सके ।” 

राजकुमार राजवाहन ने कहा--“'अच्छी बात है, जैसा तुम्हें अच्छा 

मालूम पड़े वैसी व्यवस्था कर लो ।” 

इसके बाद अपहारवर्मा जिस-जिस रास्ते से बतलाते गए उसी 
ओर से होते हुए कुमार राजवाहन चम्पा के बाहर एक स्थान पर पहुंचे । 
यहां एक बहुत बड़ा बड़ का पेड़ था। इसके नीचे एक ऐसी जगह चुनी गई 
थी, जहां रेशम-सी मुलायम और साफ बालू बिछी थी । इस स्थान पर गंगा 
की लहरों से टकराकर आती हुई ठंडी-ठंडी हवा भी बह रही थी । यहीं पर 
राजकुमार हाथी से उतर पड़े | अपहारवर्मा उनसे पहले ही उतर चुके थे। 
उन्होंने कुमार के उतरते समय उन्हें सहारा दिया । यह स्थान गंगा का 
रेतीला प्रदेश था । यहाँ की ऊँची-नीची जगह को उपहारवर्मा ने जल्दी 
से अपने हाथ के द्वारा ही एकसार कर दिया । यहीं पर धीमे-धीमे आकर 
राजवाहन आनन्दपूर्वक बैठ गए । कुमार राजवाहन के डीलडौल और 
चाल-डाल सभौ में धीरता और गम्भीरता भरी रहती थी। वे बड़े बोझ- 
वजन के आदमी थे 4 उन्हें देखकर इस समय तो अनायास किसी गजराज 
का ध्यान आता था । यहाँ उन्हें ASA देख यह खयाल हुआ कि गंगा 
की इस ठंडी' रेतीली जगह पर कोई मस्त गजराज आकर मजे से बेठ 
गया हूँ । 

राजकुमार राजवाहन बैठे ही थे कि इतने में धनमित्र आया 
और उसने उन्हें झुककर नमस्कार किया | उसके साथ-साथ उपहारवर्मा, 
अर्थपाल, प्रमति, मित्रगृप्त, मन्त्रगुप्त और विश्रुत भी आ गए। 
साथ ही मिथिला के प्रहारवर्मा, काशीराज कामपाल तथा चम्पा-तरेश 
सिंहवर्मा भी उपस्थित थे। इत सबको एकाएक और एक ही साथ 
आया हुआ देखकर राजवाहन अत्यन्त प्रसन्न हुए । हर्ष के मारे उनके मुहू 
से यही निकला--“अरे ! ये तो अपने सभी मित्र इकट्ठे ही आ पहुँचे ! 
आज हम लोगों का भाग्य एकदम से कंसे जाग गया ?” फिर उन्होंने 
सबकी बड़े प्रेम और आदर के साथ आवभगत की और हर एक के साथ 
जी खोलकर मिलाभेंटी की । 

इन सबमें काशीराज कामपाल, मिथिलापति प्रहारवर्मा और 

अंगराज सिहवर्मा, ये तीनों उनकी पिताजी की आयु के थे और बुजुर्ग होते 
थे ये लोग मित्र राजाओं के रूप में आये थे । राजवाहन ने इनका अपने 
पिताजी की तरह मान-आदर किया । ये तोतों राजा वृद्ध हो गए थे। इनके 
सिर के बाल भी पक चुके थे । इन लोगों के मस्तक प्रेम और आनन्द में 
विभोर होते के कारण कु छ-कुछ हिल और काँप-से रहे थे । इन्होंने ललक 
कर, बड़ी अधीरता और स्नेह के साथ राजवाहन को हृदय से 
लगाया । 

कुमार राजवाहन के हर्ष का इस समय क्या पूछना था ! आज इतने 
दिनों बाद ये सव आत्मीयजन आकर मिले थे, इसलिए आपस में सबकी 
बड़े प्रेमपूर्वक बातचीत चलने लगी | सव एक-दूसरे को अपने हालचाल 
सुनाने लगे । 

आरम्भ की मिलाभेंटी और बातचीत के बाद सव मित्रों ने बड़ी 
उत्सुकता के साथ पहले कुमार राजवाहन से उनका हाल जानना चाहा। 
इसलिए उन्होंने अपनी आपबीती बतलाकर फिर सोमदत्त और पुष्पो- 
दूभव का भी हाल सुनाया | इसके पश्चात्‌ उन्होंने कहा कि भाई, सब मित्र 
बारी-वारी से अपना-अपना हाळ FAA तो बड़ा सुन्दर रहे | इसे सबने पसन्द 
किया | राजकुमार एक के बाद दूसरे से सबका वृत्तान्त पूछते गए । इनमें 
सबसे पहले अपहारवर्मा ने अपनी आपबीती छेड़ी । 

१ 
अपहारवर्मा 


की आपबीती 


999999999999999999999999999 


अपहारवर्मा कहने लगे--''युवराज, आप जब इस ब्राह्मण का काम 
कर देने के विचार से पाताल में उतर गए, तब हम सब मित्र आपको 
खोजने के लिए निकले । में भी चला और देश-विदेशों में घूमता हुआ अंग- 
राज्य में जा निकला । वहाँ बहुत से लोगों से मिलना हुआ इनके साथ 
इधर-उधर की बातचीत में पता चला कि राजधानी चम्पा से बाहर निकल 
कर गंगा के किनारे एक ऋषि रहते हं; उनका नाम मरोचि हे । मालूम 
हुआ कि वे बड़े त्यागी और तपस्वी हैं । तप करते-करते उन्हें दिव्य दृष्टि 
प्राप्त हो गई है । मेरी इच्छा हुई कि चलू उनसे ही आपकी गतिविधि के 
वारे में कुछ मालूम HE | 

उनका पता लगाते-लगाते में उसी स्थान पर जा पहुँचा । उनके 
आश्रम में देखा तो एक आम के छोटे से पेड़ की छाँह में कोई बाबाजी बैठे 
हुए हें । उनकी देह की रंगत वदली हुई थी और दशा कुछ अजीब-सी थी । 
ऐसा लगा, जैसे उनके दिमाग की हालत बिगड़ गई हे । फिर भी उन्होंने एक 
पाहुने की तरह ही मेरी अच्छी आवभगत की। मने थोड़ी देर वहाँ आराम 
किया, फिर उनसे पूछा--“महाराज, ऋषि मरीचि का बड़ा नाम हैं, 
वे कहाँ हैं ? मेरे एक आत्मीय सज्जन किसी काम से बाहर चले गए हैं 
इन्हीं के वारे में जानना चाहता हूँ कि वे इस समय कहाँ हो सकते हे । 
इधर चारों ओर ऐसा मशहूर हे कि मरीचि महाराज को दिव्य दृष्टि प्राप्त 

हे और तपस्या के असर से उन्हें सब बातें मालूम हो जाती हे । वे बड़ी 
दूर-दूर की चमत्कारपूर्ण बातें बतला देते हैं ।”” 

मेरी बात सुनकर बाबाजी ने गरम-गरम और बड़ी गहरी साँस 
ली | फिर कहने लगे--“भाई, जैसा तुम कह रहे हो इसी तरह के एक ऋषि 
पहले यहाँ थे तो जरूर, पर उनके साथ विचित्र घटना हो गई । 

एकबार ऐसा हुआ कि यहाँ की काममंजरी नाम की एक स्त्री उनके 
पास आई । यह बड़ी नामी वेश्या हे; सारे अंगदेश में इसकी चर्चा फैली हुई 
है । इधर की सब वेश्याओं में यह सबकी सिरमौर समझी जाती हैं। 
वेश्या उनके पास रोती हुई आई । मारे आँसुओं के इसकी छाती भीग रही 
थी, और वह बहुत ही दुखी प्रतीत होती थी । उसने आते ही ऋषि को प्रणाम 
किया । शोक में उसके बाल तो बिखरे हुए थे ही, उन्हें अस्त-व्यस्त दशा में 
इधर-उधर फेंकती हुई वह उनके सामने धरती पर लोट गई | 

ज्यों ही वह आई, उसी समय उसकी माँ और घर के दूसरे लोग 
भी रोते-बिलखते उसके पोछे-पीछे भागते हुए आ पहुँचे । सब-के-सब उन्हीं 
मरीचि के सामने एक-साथ भूमि पर लोटने लगे । ऋषि को बड़ी दया आई। 
उन्होंने बहुत नरमी के साथ सबको धीरज दिया और वेश्या से पूछा कि 
उसे किस बात का दुःख है । 

यह सुनकर काममंजरी पहले तो कुछ लजाई ; दुखी तो वह थी 
ही, फिर जसे कोई बड़े गौरव की बात कह रही हो, इस तरह बोली-- 

“भगवन्‌ ! मेरी-जेसी अभागिन इस योग्य कहाँ. जो उसे दुनिया का 
कोई सुख मिल सके ! इसलिए मेने सोचा हे कि कम-से-कम मेरा परलोक 
ही सुधर जाय । आप संसार के दीन-दुखियों पर सदा कृपा किया करते हैं, 
इस बात में आपका बड़ा नाम है--यही सुनकर में अब आपके चरणों का 
आसरा लेने आई हूँ 1” 

काममंजरी ने इतना कहा ही था कि उसकी माँ ने मरीचि के सामने 
हाथ जोड़ लिये और जमीन पर खूब झुककर नमस्कार किया । उसका 
सिर खुला हुआ था | उसके बाल हालांकि सफेद पड़ चुके थे फिर भी उनमें 

रंगबिरंगी चुटीला गुथा हुआ था। यह उन बालों में बड़ा अद्भुत प्रतीत 
हो रहा था । सिर के नीचे झुकते ही उसका ae चुटीला भी धरती को छूने 
लगा । 

उसकी माँ कहने लगी--“महात्मा जी, इस लड़की की बातें आपने 
सुन ही लीं । यह जो आपके पास इस तरह उदास होकर आ पहुँची हे, 
इसमें आखिर दोष किसका है ? समझ लीजिए कि में ही दोषी हूँ । में खुद 
माने लेती हूँ कि सारा अपराध आपकी इस दासी का ही हैं; में ही अप- 
राधिन हूँ) परन्तु मेरा यह अपराध इतना ही हे कि में जिसे. अपना 
कतव्य समझती हूँ उसका अच्छी तरह पालन करना चाहती हूँ इसीलिए 
में इससे बार-बार आग्रह करती रहती हूं कि यह अपने काम को और पेशे 
को ठीक-ठीक चलावे । 

महाराज आपसे छिपा नहीं कि हम वेश्या हें । वेश्या की माँ पर यह 
भार होता है और इस बात की उस पर जिम्मेदारी भी हुआ करती है कि 
वह अपनी लड़की को अपने हुनर और पेशे के योग्य बनावे । इसी खयाल 
को सामने रखते हुए बचपन से ही उसे अपनी लड़की को ढंग पर लाना 
होता है, और उसे काबिल बनाना पड़ता हे । 
; वेश्या के लड़की जहाँ पैदा हुई कि हम उसकी खास तौर से देखभाल 
करने लगती हें । छुटपन से ही उसके हल्दी-तेल आदि का उबटन कर-करके 
उसकी देह के हर हिस्से को साफ और नीरोग बनाकर रखती हे । शुरू ही से 
उसे नपा-तुला और इस तरह का खाना दिया जाता हे कि उससे देह पुष्ट 
भी होती रहे और रस-रक्‍त आदि धातुएँ सही तथा सम हालत में रहें । 
उसे खाने से लड़की का रंग, चमक-दमक, ताकत और बुद्धि बढ़ती रहे । 

हम लोगों में लड़की को मर्दों की संगत से बहुत बचाकर रखा जाता 
हैँ । यहाँ तक कि पाँचवे साल के आगे उसके बाप को भी उसे ज्यादा 
देखने-भालने नहीं दिया जाता । लड़की की माँ का कतंव्य होता हे कि 
बच्ची के जन्मदिन और तीज-त्योहार आदि के मौकों पर उसकी मंगल- 
कामना के लिए कुछ-त-कुछ पूजन और उत्सव कराये । धीरे-धीरे लड़की को 

पढ़ाना भी होता है । वात्स्यायन कामशास्त्र आदि काम-विज्ञान-सम्बन्धी 
पुस्तकों को तो दूसरी सहायक किताबों के साथ-साथ, जरूर ही पढ़ाना 
पड़ता हे । इनके सिवा नाचना, गाना, बजाना, अभिनय करना, चित्र खींचना, 
खाना बनाना, तरह-तरह के इत्रों और खुशबुओं की पहचान करना, फूलों 
के हार गू AAT, कई तरह की लिपियाँ सीखना, वक्रोक्ति-इडेष आदि के द्वारा 
बातचीत करने में होशियारी हासिल करना--इन सब कलाओं और विद्याओं 
में वेश्या की माँ को अपनी लड़की के लिए अच्छी तरह शिक्षित करना होता 
हैं । इतना ही नहीं, न्याय, व्याकरण और ज्योतिष की भी मोटो-मोटी बातें 
बतलानी होती हें । रोजी कंसे कमाई जाती है, यह भी उसे सिखाना माँ का 
काम हे । इसके साथ ही शिष्टतापूर्वक हॅँसी-मजाक करना, मुर्गा, तीतर आदि 
को लड़ाइयाँ लड़ाना, शतरंज और जुआ खेलना, सम्भोग-सहवास के समय 
करने योग्य व्यवहार--ये सब बातें भी अच्छे जानकार और विइवासी आद- 
मियों के द्वारा खास तौर पर सिखलानी होती हें । माँ का ही यह काम हे 
कि उत्सव-मेले आदि के अवसरों पर लड़की को खूब यत्नपूर्वक सजाकर 
बहुत से साजिन्दों के साथ उसका आम लोगों में प्रदर्शन करवाये | खास- 
खास मौकों पर या जैसा प्रसंग हो उसके माफिक उसकी लड़की अच्छी तरह 
गा-बजा या नाच सके, इसके लिए पहले से छाँटकर अच्छे-अच्छे 
उस्तादों को नौकर रखना होता है और उनके द्वारा उसे अपने फन 
में होशियार बनाना पड़ता है--यह सब भी माँ का ही काम हे । अच्छे 
अच्छे मशहूर वीनकार या मृदंग बजाने वाले उस्तादों को अपना कर, 
उनके द्वारा अपनी लड़की के नाम की चर्चा दूर-दूर तक फैलानी पड़ती है 
जिससे आगे अपने पेशों में उसे सफलता मिले | हाथ देखने वाले और शुभ- 
अशुभ लक्षण बताने वाले ज्योतिषियों को भी फाँसना होता है । इनके जरिए 
अपनी लड़की के वारे में ऐसी भविष्यवाणियाँ करानी पड़ती हें कि वह बड़ी 
होनहार और सुलक्षणा हे । माँ को ही अपनी लड़की के रूप-शील, अच्छे 
स्वभाव, मीठी बोली तथा हस्तकौशल की चर्चा रईसों और शौकीन मिजाज 
वाले लोगों में चलवाते रहने के लिए बहुत से नौसिखिए, खुशामदी, 

दलाल, नक्काल और भांड बताने पड़ते हे, व भिखमंगों को मुह लगाना 
पड़ता हुँ । 

यह भी माँ का ही काम हे कि जब कोई नौजवान मन की मुराद 
पूरी करने के लिए उसकी लड़की को अपना प्रेमपात्र बनाना चाहे तो 
उससे ज्यादा-से-ज्यादा नजराना ठहराये । माँ को ही अपनी लड़की के लिए 
ऐसा प्रेमी खोजना पड़ता है जो जात और खानदान का घटिया न हो, 
सुन्दरता और धनदौलत भी जिसके पास हो, लड़की के लिए कुरबानी कर 
सकता हो, दिल का खुला और उदार हो, दुनियादारी के कामों में होशि- 
यार हो, उसे कोई-न-कोई हुनर या दस्तकारी भी आती हो, स्वभाव से 
अच्छा और वातचीत का मीठा हो, रहन-सहन उसका उजला और साफ 
हो, अपने मामलों में खुदमुख्तार हो और खुद अपनी कमाई पर ही वह 
निर्वाह भी करता हो । इस तरह का नौजवान अगर लड़की की मुहब्बत में 
खुद आ फंसे तब तो बहुत ही अच्छा हैं, नहीं तो उसे बाहरी हाव-भाव, 
दिखावटी मुहब्बत और भाव-भंगियों से प्रेम में दीवाना बनाना पड़ता 
है। ऐसा आदमी खोजकर तब उसे अपनी लड़की सौंपनी होती है । 

जब ऐसा सर्वगुणसम्पन्न आदमी नहीं मिलता तो अपना फायदा 
सोचकर अच्छे-से-अच्छे आदमी को छाँटना पड़ता हे । अगर कोई प्रेमी या 
गाहक अपने घर का खुदमुख्तार नहीं हैं, पर बहुत गुणी और वुद्धिमान हैं, 
तो उससे कम नजराना लेकर भी सिर्फ इस खयाल से लड़की उसे दे देनी 
होती है कि जब आगे वह खूब कमाने लगेगा तो रुपया-पेसा लड़की को ही 
मिलेगा | कोई प्रेमी खुद HATH न हो, पर लड़की का और उसका दिल 

मिल जाने से उन दोनों का भीतर-ही-भीतर मिलन हो चुका हो, तव ऐसी 

हालत में उस प्रेमी गाहक के माँ-बाप तक पहुँचना पड़ता हे और उनसे 
रकम वसूल करनी होती हे | यह सब सूझ-वूझ और समझदारी के काम माँ 
को ही करने पड़ते हें । 

कई मौके ऐसे आते हें, जब कोई गाहक सुख और आनन्द तो उठा 
लेता हे, पर देने के नाम पर फूटी कौड़ी भी उसके पास नहीं होती; इस 

हालत में माँ को ही अपना सुभीता देखकर किसी हाकिम या अफसर की 
शरण लेनी पड़ती है; इन लोगों की तृप्ति करके तब इनके द्वारा उस गाहक 
की दाढ़ों के नीचे से पेसा निकालना पड़ता हे । लड़की के भाग्य से जब ऐसा 
कोई गाहक मिल जाय, जो केवल भोग-विलास का प्यासा न होकर लड़की 
से सच्चा प्रेम करने लगे तब माँ को ही अपनी बेटी को इस बात के लिए 
तैयार करना पड़ता हैं कि वह उसी एक की बनकर रहे। किसी और की 
तरफ आँख उठाकर भी न देखे । 

भगवन्‌ ! आप समझ सकते हैं कि हर रोज प्रेम करने का 
दिखावा और हर एक को आत्मसमर्पण करने का नाटक हम अपनी मरजी 
से नहीं करतीं; यह तो हमें खास वजह से करने पड़ते हें । ऐसा करके ही 
हम उन धूर्तो से रुपया वसूल कर पाती हैं, जिन पर हमारा पाना उधार रह 
जाता हे 1 ऐसे नादिहन्द लोग बहुत से होते हैं और उनके साथ तदवीरें भी 
हम लोगों को बड़ी-बड़ी विचित्र करनी पड़ती हें । जैसे अगर कोई गाहक 
आनन्द-भोग तो कर लेता हे, और बेहद लालची होने से पैसा नहीं खर्च 
करना चाहता, तो हम लोग उसे तब तक घेरे रहती हें और पकड़कर बिठाये 
रखती हें जव तक हमारी उजरत उससे वसूल न हो जाय । जब कोई गाहक 
लड़की पर दिली मुहब्बत तो रखता हो, पर लोभी होने से खर्चे न कर पाता 
हो, तो हमें पड़ोसी चकलों के ठेकेदारों की मदद लेनी पड़ती हे । ये लोग 
उसे बढ़ावा देकर चंग पर चढ़ाते हे, तब जाकर उससे रुपया खर्च करवाया 
जा सकता हे | अगर कोई ऐसा गाहक घुस आवे जो बिलकुल फटे हाल हो, 
तो हम लोग खुद तो उसके साथ भी बड़ी शिष्टता से पेश आती हैँ, पर 
दूसरे साथियों से उसे गालियाँ दिलवाकर और झिड़कवाकर निकलवा देती 
हें । ऐसे आदमी को अपनी लड़की के जरिए तब तक घेर कर रखा जाता 
हे, जव तके उसकी असली हालत नहीं खुळ जाती | 

इन सब बातों को सुनकर आप सहज ही जान सकते हैं कि इस तरह 
के जिन-जिन उपायों से हम लोग रुपया पैदा करती हे, वे कितने अनिश्चित 
होते हैं और उनके द्वारा केसे-केसे अनर्थ खड़े हो जाते हेँ। इन झंझटों से 

बचने के लिए अन्त में माँ को ही ऐसे मालदार लोगों की खोज करनी 
पड़ती हे, जो सहुलियत से रुपया दे सकते हों, लोगों में जो बदनाम भी 
न हों, और आये दिन की मुसीवतें हटा सकने की भी जिनमें ताकत हो। 
ऐसे धनी-मानी लोगों को ढूढ़-दूढकर हमें उनके साथ अपनी लड़कियों को 
मिलवाना पडता है । 

यहाँ तक मेने पेशा करने वाली लड़की की माँ के बोझ और जिम्मे- 
दारी की बातें कहीं । अबं आप विचार सकते हैं कि खुद लड़की का भी तो 
कुछ अपना फर्ज होना चाहिए । 

हमारे लोगों में पेशा कमाने वाली लड़की का यह Hot या कतव्य 
समझा जाता है कि अपने मिलने वाले के सामने वह जावे तो खूब सजधज 
करके, पर खुद न तो उस पर रीझे और जहाँ तक बने, उसका अपने साथ 
संयोग न होने दे । अगर किसी मिलने वाले के साथ उसका प्रेम भी हो 
_ जाय तो भी उसे चाहिए कि अपनी माँ या दादी का कहना कभी न टाले 
और उनकी पाबन्दी में रहे । 

महात्मा जी, मेरा और इस लड़की का झगड़ा इसी वात पर हे कि 

यह्‌ हम लोगों के लिए भगवान्‌ के बनाये हुए इस वेश्या-धर्म की मर्यादा 

को तोड़ डालना चाहती हे । बात यह हे कि कहीं से एक ब्राह्मण 
नौजवान आ गया हे । उसके पास और तो कुछ हैं नहीं, कोरा रूप-ही-रूप 
हे । उसके ऊपर यह खुद अपना पैसा खर्च करती हे | उसके साथ मौज उड़ाते 
हुए इसे एक महीना हो गया È | 

पहले हमारे यहाँ बहुत से मालदार और शौकीन गाहक आया 
करते थे । पर अब उस नौजवान के मारे उन गाहकों के साथ मिलने से यह 
लगातार इन्कार करती रही है, इसलिए वे भी नाराज हो-होकर बैठ 
रहे । इसने हम लोगों का घर बरवाद कर दिया | Aa इसे बहुत समझाया 
और उसके साथ मिळने से मना भी किया, पर इसने एक नहीं मानी । मेंने 
इससे यह भी कहा कि बेटी देख, तेरी बुद्धि आजकल कुछ खराब हो गई हे, 
तेरी इन बातों से हम लोगों का भला नहीं होगा । पर मेरी इन बातों 

का भी इस पर कोई असर न हुआ | i 

आखिर को तंग आकर aa इसे उससे मिलते से रोका । जब इस 
तरह कई बार रोकने की नौबत आई तो यह रूठ गई, और यहाँ बनवास 
के लिए भाग आई ।” 

अपनी इतनी लम्बी रामकहानी कह्‌ चुकने के वाद वेश्या-लड़की 
की वह माँ रुआसी हो आई | फिर वह कहने लगी-- 

“भगवन्‌ ! आप ही इसे समझा दीजिए । अगर यह फिर भी 
अपना हठ नहीं छोड़ेगी तो मजबूर होकर हम सब लोग भूखे-प्यासे यहीं बैठे 
रहेंगे ।” 

यह सब हाल सुनकर मरीचि को उन लोगों पर बड़ी दया आई । 
वे उस वेश्या की लड़की से बोले--- 

“भद्रे, तुझे अभी अनुभव नहीं है । जंगल का रहना बड़ा कठिन हे । 
इसे दुःखों और क्लेशों की खान समझ | बन में लोग रहते इसलिए हैं कि 
उससे मोक्ष या स्वर्ग मिले । परन्तु मोक्ष तो ऐसा हे कि उसकै लिए मनुष्य 
को बहुत गहरा ज्ञान होना चाहिए । इतना अधिक ज्ञान हर एक को नहों 
हो पाता, इसलिए मोक्ष का प्राप्त करना महाकठिन काम हे | दूसरा रहा 
स्वर्ग; इसके लिए बनवास की आवश्यकता नहीं, क्योंकि यह उन्हें भी 
मिल सकता हे जो अपने-अपने कुल-धर्म का पालन करें । यह काम प्रायः 
हरएक कर सकता हे । यह सहज भी हे । मोक्ष के लिए जंगल में रहना 
और तप करते हुए ज्ञान की प्राप्ति में लग जाना, यह तेरे सामथ्यं से 
बाहर की बात है। इसे रहने दे तेरे लिए तो यही ठीक हे कि तू अपनी 
माँ का कहना मान ।” 

उनकी यह बात सुनकर वह वेश्या की लड़की बड़ी दुःखी होने 
लगी, और बोली--- 

“भगवन्‌ ! अगर आज यहाँ जंगल में आपके चरणों का आसरा 
मुझे न मिला, तो फिर मुझ अभागिन के लिए एक ही उपाय रह जायगा; 
में भगवान्‌ अग्निदेव की शरण लूंगी ।” 

इस पर वे मुनि कुछ सोच में पड़ गए । थोड़ी देर बाद उसकी माँ 
से वोले-- 

“अच्छी बात है, लुम इस समय तो घर लौट जाओ | कुछ दिनों 
तक इन्तजार करो । यह लड़की बहुत आराम में पली है, इसलिए इसकी 
देह मुलायम हे । यह तप का जीवन नहीं विता सकेगी । जंगल की कठोर 
दिनचर्या से यह जल्दी ही ऊब जायगी । में भी बीच-ब्रीच में इसे समझाता 
रहँगा। खयाल यही हैं कि बहुत जल्द यह अपनी असली हालत में आ 
जायगी 1” 

उनकी यह युक्तियृत बात सुनकर उसकी माँ निरुपाय-सी हो 
गई और aga अच्छा' कहकर उठ खड़ी हुई। वह स्वयं और उसके साथ 
आये हुए उसके कुनबे के दूसरे सब लोग वापिस लौट गए । 

इन लोगों के चले जाने के बाद वेश्या की वह जवान लड़की उठी | 
उसने उन ऋषि को बहुत झुककर और बड़े विनयपूर्वक प्रणाम किया । 
फिर अपने पिछले सब कपड़े उतार डाले और बहुत सादा, धुले हुए कपड़े 
पहन लिये । अपनी देह का बहुत बनाव-सिगार भी उसने छोड़ दिया | अब 
वह बड़े भवित-भाव से वहाँ रहने लगी । प्रायः भजन-चिन्तन में ही उसके 
दिन बीता करते । 

वह सवेरे बहुत तड़के उठ जाती और नित्यकर्म से निपटकर, उस 
तपोवन के छोटे-छोटे पौधों के थाँबलों में पानी देती । इसके बाद पूजन के 
लिए फूल चुन लाती । आश्रम के पालतू पशु-पक्षियों को खिलाना और 
बलिवेश्व देव का काम भी वही किया करती | इसके बाद शिवजी की पूजा 
के लिए चन्दन, फूल, मालाएँ, धूप, दीपक आदि सजाकर रखती और 
आरती के समय गाने-बजाने तथा नाचने का भी सब बन्दोबस्त वही पहले 
से कर रखती थी । बचे हुए समय में अकेली बैठकर कुछ पढ़ती-पढ़ाती 
और धर्म-चर्चा किया करती | 

आश्रम में मरीचि के साथ कभी वह सांसारिक विषयों पर बात- 
चीत करती और कभी धन-दौलत की सारता-असारता के बारे में तर्क 

वितके किया करती थी । आत्मा-परमात्मा से सम्बन्ध रखने वाले ज्ञान के 
विषय में जितनी समझ उसे थी, उसी के अनुसार थोड़ी-बहुत चर्चा इस 
बारे में भी करती रहती थी । 

मरीचि उसकी इस प्रवृत्ति और कामकाज में उसकी लगनके 
कारण उससे संतुष्ट होने लगे । धीरे-धीरे उसकी ओर उनका ध्यान भी 
विशेष रूप से रहने लगा । वह लड़की भी इस बात को ताड गई | 

एक बार ऐसा हुआ कि मरीचि अकेले बैठे थे । वे आजकल उस 
पर विशेष कृपा-दृष्टि रखने लगे थे । वह लड़की वहीं अकेले में उनके पास 
चली आई और वोली 

“महाराज, दुनिया में प्रायः सभी लोगों ने धर्म' के साथ-साथ 
उसकी बराबरी पर लाकर अर्थ! और 'काम' को भी जोड़ दिया हैं; 
मुझे तो ऐसे सब लोग बड़े मूर्खं मालूम पड़ते हे; आपका इस विषय में 
क्या विचार हे ?” 

इतना कहकर वह कुछ मुस्कराने-सी लगी | 

मरीचि ने उसे टाला नहीं, बल्कि उसका उत्साह बढ़ाते हुए कहा- 

“सुन्दरी, कहो तो सही, TH ही क्यों इतना ऊंचा हैँ? 'अर्थ' 
और 'काम' की अपेक्षा धर्म को ही तुम किस बात में बड़ा 
मानती हो ?” 

उनकी इस बात से वह्‌ कुछ लजा गई और ढीली-सी पड़कर 
कहने लगी--- 

“मुझ-जैसी स्त्री से महाराज को अर्थ! और 'काम' के बड़प्पन या 
छुटपन का ज्ञान हो, यह भी एक अद्भुत बात है! में समझती हूँ कि आप 
मेरा उत्साह बढ़ाने के लिए ही मुझसे ऐसा प्रश्‍न कर रहे हें। इस दासी 
पर यह आपकी कृपा ही हे । इस विषय में अपनी तुच्छ बुद्धि के 
अनुसार में यह समझ पाई हूँ कि धर्म के बिना अर्थ और काम की उत्पत्ति 
नहीं हो सकती, Teg धर्मं के लिए इन दोनों की कोई आवश्यकता नहीं 
है । धर्म बुद्धि को एकाग्र करने से मिलता है । इससे फिर ऐसा स्थायी 

सुख प्राप्त हो जाता हे जिसकी कभी समाप्ति नहीं होती । अर्थ और 
काम में तो बाहरी साधनों की जरूरत पड़ती हे, परन्तु धर्म के लिए 
यह बात नहीं हे । जब मनुष्य को तत्त्व-ज्ञान हो जाता है, तो इससे भी धर्म 
बढ़ता ही हैं। धर्म में अर्थ और काम जरूर ही बाधक हो जाय, यह 
बात भी नहीं है । यदि कभी इनसे बाधा पड़ जाती है, तो थोड़े ही 
यत्न से वह हट भी सकती है। इस तरह का क्षणिक दोष दूर होकर धर्म 
के द्वारा पुनः मोक्ष प्राप्त हो जाता हे । 


धर्मात्मा पुरुषों को राह में ऐसी विघ्न-बाधाएँ आ पड़ने के बहुत से . 


उदाहरण हैँ; जैसे प्राचीन ग्रन्थों के अनुसार, पितामह ही तिलोत्तमा को 
चाहने लगे थे । भवानीपति ने भी मुनि की एक हजार पत्नियों को कलंकित 
कर डाला था । भगवान्‌ विष्णु १६ हजार रानियों के साथ विहार करते 
थे । प्रजापति अपने निज की लड़की पर ही मोहित हो गए थे । इन्द्र का 
गौतम ऋषि की पत्नी अहिल्या के साथ सम्भोग तो प्रसिद्ध ही है। चन्द्रमा ने 
गुरु की स्त्री तक से सहवास कर लिया था । सूर्य घोड़ी के साथ दुष्कर्म कर 
बेठे थे । पवन देवता के भी केसर की स्त्री के साथ समागम की बात आती 
है । देवताओं के गुरु बृहस्पति अपने बड़े भाई उतथ्य की स्त्री के साथ मिल 
ad थे । ऋषि पराशर ने धीवर की लड़की योजनगन्धा के साथ सहवास 
किया था । व्यास जी ने अपने भाई विचित्रवीर्य की स्त्री से नियोग किया 
था और अत्रि ऋषि को हिरनी के साथ अपनी काम पिपासा शान्त करनी 
पड़ी थी । 

देवताओं के ऐसे-ऐसे कितने ही दुराचारों के उदाहरण हैं । वे लोग 
असुरों को अधर्मी और दुराचारी होने का जो दोष और उलहना दिया करते 
हे, वह बेकार ही हे । परन्तु क्योंकि देवता लोग ज्ञानवान थे, इसलिए ज्ञान 
की आड़ में ये सब बातें छिप गई हैं इन लोगों की ऐसी बातों से इनके धर्म 
कर्म में कोई वाधा नहीं पड़ी ये सब-के-सब सीमातीत विषय-भोग करते हुए 
भी पहले जैसे देवता और ऋषि ही बने रहे । असल बात तो यह है कि 
धर्म के प्रभाव से मन साफ और स्वच्छ होना चाहिए । यदि मन शुद्ध हैँ तो 

उस पर रज या मेल पड़ भी जावे तो भी उसका कोई गहरा असर नहीं 
होता । 

इन्हीं सब कारणों से में यह समझ पाई हूँ कि अर्थ और काम तो 
धर्म के सोलहवें हिस्से तक भी नहीं पहुँच पाते 1” 

उस वेश्या की इन बातों से और इतिहास के इन उदाहरणों से मरीचि 

का मन चंचल हो उठा | इस युवती की ओर वे कुछ खिचे और कहने लगे-- 

हे विलासिनी,तुम ठीक कहती हो | तुम्हारा जीवन-दर्शन सही मालूम 

पड़ता @ । तत्त्वज्ञानी लोगों के विषयोपभोग से धर्म में बाधा नहीं आती । 

अच्छा, यह तो धर्म की बात रही । पर अर्थ और काम केसे हैं, इसके सम्बन्ध 

में तो हम जन्म से ही कुछ भी नहीं जानते । इनके विषय में हम जानकारी 
प्राप्त करना चाहते हैं । इनके ठीक स्वरूप को जानने की भी हमारी इच्छा 

है । यह वात भी मालूम होनी चाहिए कि अर्थं और काम के सहायक तत्त्व 

क्या हैं और इन दोनों का फल कया होता हे 1” 
सुन्दरी वेश्या कहने लगी-- 

“महाराज, पहले में अर्थ की बात कहती हूँ । अर्थ या धन को भिन्न 
भिन्न उपायों से पैदा किया जाता है; उसे निरन्तर बढ़ाना होता हे और 
एकत्रित धन की रक्षा करनी होती है । धन की अनेक Peet हे, जैसे 
खेती, पशुपालन, वाणिज्य-व्यवसाय आदि । अर्थ के फल भी बहुत से हैं; 
इनमें उसका तरह-तरह से भोग करना, तीर्थ-यात्रा करना और योग्य व्यक्ति 
को दान कर देना आदि मुख्य हैँ । 

'काम' के विषय में यह कहा जा सकता हे कि जिन स्त्री-पुरुषों के 
हृदय विषयासक्त हो उठते हे, उनके आपसी मिलन में एक खास तरह के 
स्पर्श का अनुभव ही 'काम/ हे । यह स्पर्श अत्यन्त सुखदायक होता है काम 
के सहायक तत्त्व हैं सोंन्दये और उज्ज्वल आकर्षक रूप | इस काम का फल 
है क-इसरे को रस-विशेष या परमानन्द का आदान-प्रदान करना । यह 
आनन्द एक-दूसरे के आलिंगन और चुम्बन से पैदा होता हे और इसकी याद 
बड़ी मधुर होती हे । इस काम-सुख के मिल जाने पर प्राणी इस पर गर्व 

करता हे और इसका बखान भी किया करता हे । काम का आनन्द ऐसा 
हैं कि इसको स्वयं ही उठाया जा सकता हैं; इसे इन्द्रिएँ बड़ी स्पष्टता के 
साथ अनुभव कर लेती हे । 

काम का यह आनन्द या सुख क्या वस्तु हे,इसका शब्दों द्वारा 
उत्तर देना असम्भव हैं। यह तो प्रत्यक्ष अनुभव की ही चीज हे। इससे बढ़िया 
और ऊँचा सुख संसार में नहीं होता । इस काम-सुख के लिए ही भिन्न-भिन्न 
स्थानों पर रहने वाले मनुष्य कष्टसहन, तप, दान आदि किया करते हें । इसी 
के लिए बड़ी-बड़ी लड़ाइयाँ होती हें और इसी को पाने के लिए समुद्रों को 
पार करना या पहाड़ों को लांघना आदि बड़े-बड़े विशाल साहस के कार्य 
किये जाते हें ।” 

ये बातें सुनकर मरीचि बड़े अचरज में पड़ गए । वे उस वेश्या की 
लड़की की ओर देखते रह गए । वह सुन्दरी जलती हुई दीपशिखा के 
समान स्थिर और शान्त बैठी थी । 

मालूम नहीं कि दैवयोग से ऐसा हुआ या उस वेश्या की चतुराई 
के कारण, अथवा खुद मरीचि की बुद्धि ही उस समय मेली पड़ गई 
थी, परन्तु सबका फल यह निकला कि मरीचि का नियम-धर्म सब छूट 
गया । वे उस वेश्या पर पूरे लट्टू हो गए । मरीचि इस समय अपना ज्ञान 
और विचार सब खो बैठे 1 वे बिलकुल बुद्ध-से बन गए । अपने को उन्होंने 
इस वेश्या के हाथों में पूरी तरह सौंप दिया और वे उसी के इशारों पर 
चलने लगे । 

धीरे-धीरे एक दिन ऐसा आ गया कि तपोवन में उस सुन्दरी का 
रथ आ पहुँचा | उस पर चढ़ाकर वह उन्हें इस आश्रम से बहुत दूर नगर 
मे ले गई। जाते समय रथ जिस रास्ते से चला वह खूब सजा-सजाया था । 
मरीचि को लेकर वह अपने आलीशान महल में आई और उसने घोषणा 
करवा दी--'कल काम-महोत्सव होगा ।' 

अगले दिन मरीचि ने सुगन्धित जल से स्नान करके चन्दन आदि 
लगाया और फूलों के खूब बढ़िया हार पहने | अब वे अच्छे शौकीत और 

[विलासी लोगों की तरह बन-ठनकर तैयार हुए। कहाँ तो वह उस तपोवन 


वाले मरीचि थे और कहाँ अब वेश्या के विलास-मन्दिर के ये मरीचि ! 
उनके अन्दर से तप,साधना आदि करने की वे सब इच्छाएँ अब समाप्त हो 
चुकी थीं जो प्राय: ऋषि-मुनियों के मन में उठा करती हैं उस वेश्या का 
उनके ऊपर इतना मोहक असर हो चुका था कि उसके विना उन्हें घड़ी-भर 
भी चैन नहीं पड़ता था | उसके आँख से ओट होते ही उन्हें कुछ भी अच्छा 
न लगता और अपने पास से उसके दूर होते ही वे उदास हो जाते । 

निश्चित समय पर वह वेश्या मरीचि को रथ पर बेंठाकर उत्सव- 
स्थान की ओर ले चली | इस रथ की सुन्दरता और सड़क की सजावट का क्या 
कहना था ! धीरे-धीरे बे दोनों काम-महोत्सव के अत्यन्त रमणीक उपवन में 
जा पहुँचे | यहाँ आकर वह युवती मरीचि को ऐसी जगह ले गई जहाँ उस 
देश के राजा बैठे थे । उन्हें चारों ओर से बड़ी सुन्दर-सुन्दर सैकड़ों स्त्रियाँ 
घेरे हुई थीं । 

राजा ने उस वेश्या को और मरीचि को देखा । वे एकदम 
खूब प्रसन्न हो उठे। मरीचि को उन्होंने एक बढ़िया आसन पर बिठाया | 
राजा का चेहरा खुशी के कारण खिला पड़ता था। वे उस वेश्या से 
बोले--"तू तो अब ऋषिवर के साथ ही बैठ 1” 

राजा की ओर से ऐसा आदेश मिलने पर उसने बड़ी नजाकत और 
हाव-भाव के साथ झुककर उन्हें नमस्कार किया; फिर मुस्कराती हुई 
जाकर मरीचि के साथ उसी आसन पर वेठ गई | 

इतने में उस उत्सव-मंडली के बीच से एक और सुन्दरी उठी और 
हाथ जोड़े हुए राजा से कहने लगी-- 

“महाराज, इसने तो मुझे सचमुच ही जीत लिया । इस कारण में 
आज से इसकी बाँदी बनना मंजूर करती हूँ ।” इतना कहकर उसने 
महाराज को फिर झुककर नमस्कार किया । 

उस सुन्दरी की इस बात पर वहाँ के सब लोग बड़े चकित हुए । 
पर जिन्हें असली बात मालूम थी वे सब feaat इस बात से खूब प्रसन्न हो 

उठीं और आनन्द-उल्लास के मारे वहाँ सव तरफ खूब शोर-गुल होने लगा | 

इसके वाद मरीचि के पास बैठी हुई उस सुन्दरी वेश्या को राजा ने 
शावाश दी और उसकी बड़ी सराहना की । उसे उन्होंने बहुत से हीरे- 
जवाहरात, बढ़िया-त्रढ़िया गहने और अनेक दास-दासियाँ इनाम में दीं । 
राजा को इस मेहरबानी पर वह वेश्या बड़ी खुश हुई; उसके चेहरे से संतोष 
झलकने लगा। उसने उनके प्रति ATH THAT प्रकट को और उपकार के 
बोझ से aga दबी हुई-सी होने का दिखलावा किया । 

उसे राजा के द्वारा इस प्रकार सम्मानित होते देख दूसरी बड़ी-बड़ी 
वेइथाओं ने और शहर के धनी-मानी लोगों ने भी उसके काम की बड़ी तारीफ 
को । इसके बाद सब लोगों ने उसे विदा किया | 

वहां से मरीचि के साथ आकर यह वेश्या अपने घर लोटी और आते 
ही उनसे बोली--'भगवन्‌ ! में आपको प्रणाम करती हूँ; आपने इस 
दासी पर बड़ी HIT की'। अच्छा, यह तमाशा तो अब खत्म हुआ; 
अब मुझे अपने पेशे और दूसरे काम-क्राज में लगने दीजिए ।” 

मरीचि उसकी यह बात सुनकर बड़ें हैरान हुए। वे तो उसके प्रेम 
में पूरी तरह डूब चुके थे । उन पर मानो एकदम बिजली-सी गिरी । वे 
मूड की भाँति ware में रह गए और बड़ी दीनता के साथ गिड़गिड़ाते 
हुए कहने लगे-- 

“प्रिये, यह बया ? एकाएक इतनी उदासीनता केसी ? हमारी 
ओर तुम्हारा वह प्यार किधर गया ?”' 

उनकी वात सुनकर वह वेश्या मुस्कराती हुई बोली-- 

“महात्मन्‌ ! सुनिए, असल बात यह हे कि आज जिस वेश्या ने 
राजा के और सारे राज-परिवार के सामने मुझसे हार खाई है, उसके 
साथ एक बार मेरी कुछ कहा-सुनी हो गई थी । बात-ही-बात में उसने 
मुझे यह ताना दिया था --ओ हो, तू तो ऐसी शेखी मार रही है 
जैसे 'मरीचि’ को फरे में ota लाई हो !” बस, इसी मामले में हम 
दोनों की ad लग गई । तय यह हुआ कि अगर में आपको फुसलाकर 

अपने प्रेम-पाश में बाँध लाऊ, तब तो उसे मेरी गुलामी करने पड़ेगी; 
और अगर ऐसा न कर सकं, तो में उसकी लोंडी बनकर रहूँगी । 
आपकी मेहरबानी से में अपने कोशल में सफल हो गई । मेरे प्रेम 
की यही वास्तविकता थी । अब कहिए ?” 

उस मक्कार और धूतं वेश्या की जव इस तरह की एक झिड़की 
उस मूर्ख मरीचि पर पड़ी और जिस समय वह उसके द्वारा इस 
तरह दुत्कारा गया तो उसकी आँखें खुलीं । उसे बेहद पछतावा 
हुआ । वह शून्य-हृदय-सा होकर चुपचाप अपने आश्रम को लौट 
आया ।” 

इतना कह चुकने के वाद वे वावा जी मुझसे बोले-- 

“महानुभाव, आप यह समझ लीजिए कि उस वेश्या द्वारा जिस 
तपस्वी को ऐसा बुद्ध और वेवकूफ बना दिया गया था, वह में ही हूँ । 
उस कुलटा ने अपने छल, बल और कोशल से पहले मेरे मन में जसा 
प्रबल अनुराग भर दिया था, उसी तरह अब उसने ही घोर देराग्य भर 
दिया है । में फिर ठीक राह पर आ गया हूँ और समझता हूँ कि मुझसे 
आपका कुछ मतलब निकल सके, इसके योग्य में फिर अपने-आपको बना 
सक्‌ गा। यह काम संभवत: शीघं ही हो जायगा । तव तक आप अंगदेश 
की इस चम्पा नगरी में ही निवास कीजिए ।” 

ऋषि मरीचि की ये बातें सुनकर में बड़ा हेरान हुआ | उनकी दशा 
पर मेरे मन ने दुःख भी अनुभव किया । उनके साथ यह बातचीत होते-होते 
सूर्यदेव अस्त हो गए । मुझे ऐसा लगा कि मरीचि ने अपने हृदय से मोह 
रूपी जो अन्धकार निकाल फेका था, उससे छू जाने के डर से ही मानो सूर्य 
भगवान्‌ कहीं छिप गए हें । 

सांझ हो चुकी थी और उसका राग अर्थात्‌ लाली, पश्चिम के 
आसमान पर झलकने लगी थी । यह राग भी मुझे प्रतीत हुआ कि मरीचि के. 
हृदय का त्यागा हुआ राग ही हे । तपोवन के तालाव में खिले हुए 
कमलद मु द चुके थे । इन्हें शायद ऋषि की वेदनापूर्ण आपबीती सुनकर 

वैराग्य हो गया था, इसी कारण मुरञ्ञा आये थे । 

इस समय तक संध्या-उपासना का समय हो गया। मुनि ने मुझसे 
अपने साथ ही यह धामिक कृत्य करने के लिए कहा, इसलिए मैने वहीं 
उनके साथ-साथ संध्या अग्नि-होत्र आदि किया । रात को उन्हीं के दिये 
हुए कुछ कन्द-मूल ले लिये । इसके पश्चात्‌ सोने के समय मॅने उनको कई 
एक कथाएँ और सामयिक घटनाएँ सुनाई | उन्हें सुनते-सुनते जब मुनि 
की आँख लग गई, तब में भी सो गया और वह रात मैंने वहीं बिताई। 

सवेरा होते ही में उठा । देखा, तो सूर्य उदय होने वाला था। 
उदयाचल पर उसकी लाल-लाल किरणें बड़ी सुहावनी लग रही थीं । 
इसके सामने यदि वहाँ स्वर्ग के कल्पवृक्ष की छाल-लाल कोपले होतीं, तो वे 
भी फीकी जान पड़तीं। मेने उठकर सूर्य नारायण को नमस्कार किया, फिर 
ऋषि मरीचि को प्रणाम करके चम्पा की ओर चल दिया | 

रास्ते में मुझे एक ओर जैनियों का विहार दिखाई पड़ा । कुछ आराम 
कर लेने की इच्छा से में इसके अन्दर गया । विहार में तो कोई भी आदमी 
दिखाई नहीं दिया । पर विहार के वाहर पास में ही छाल अशोक के कुछ 
पेड़ खड़े थे, इनके झुरमुट में जाकर देखा तो एकान्त में एक जन साधु बेठा 
हुआ था | पहले तो मेने समझा कि वह ध्यान में मग्न बेठा हैं पर जब 
उसके निकट पहुँचा तो मालूम हुआ कि वह समाधि में नहीं है, बल्कि 
बेहद Fao पड़ जाने के कारण सुस्त और उनींदा-सा हो गया हैं । उसे 
शायद कोई मानसिक रोग या चिन्ता थी, जिससे वह इतना दुर्बल हो 
गया था। उसका रंग भी बड़ा खराब था । कुरूप और भद्दा तो वह इतना पड़ 
गया था कि उसे वदशक्ल लोगों का सरदार समझा जाता था | उसके मुह 
पर मेल थी, तह-की-तह फूली रखी थी । मेंने उसकी ओर ध्यान से देखा तो 
मालूम पड़ा कि उस बेचारे के आँसू निकल रहे हें । आँसुओं की बू दें उसके मु ह 
पर से होती हुई, उसकी छाती पर गिर रही थीं । 

में जाकर उसके पास वेठ गया | थोड़ी देर बाद मेंनें पूछा---' साधु 
जी महाराज, आपका केसा हाल हैं TH ओर तो आप यह तप कर रहे हैं 

और उसके साथ-साथ रोते भी जाते हैं। आपकी वात अगर छिपाने के लायक 
हो तो बतलाइए । में चाहता हूँ कि आपका कष्ट कुछ मालूम हो । 

साधु बोला--'भाई, में इसी चम्पा के-निधिपालित सेठ का 
लड़का हूँ । मेरा नाम वसुपालित हे । में बचपन से ही सूरत-शक्ल का अच्छा 
नहीं था, इसलिए लोग मुझे 'विरूपक' कहने लगे । मेरा विरूपक नाम हो 
फेल भी गया; इसी नाम से सब लोग मुझे बुलाने लगे । 

इसी शहर में एक जगह सुन्दरक' नाम का एक आदमी रहता AT । 
अपने नाम जसा ही वह सुन्दर भी था और कई तरह के हुनर तथा 
दस्तकारी भी जानता था। मतलव यह कि सुन्दर होने के साथ-साथ वह 
आदमी गुणी भी था, परन्तु धन इसके पास अधिक नहीं था । 

शहर के कुछ धूर्त और चालाक लोग, जिनकी रोटी ही दूसरों को 
लड़ाने-भिड़ाने पर चला करती थी, ऐसे निकले कि उन्होंने सुन्दरक को तो 
उसकी खूबसूरती के नाम पर उकसाया और मुझे धन का जोश दिलाया । 
इस तरह हम दोनों में दुश्मनी पेदा करवा दी । 

एक वार ऐसा हुआ कि एक जगह मजलिस जुड़ी हुई थी । हम दोनों 
ही उसमें मौजद थे । उन धूर्तो ने पहले तो ऐसी चाल चली कि किसी बात पर 
हम दोनों ने एक-दूसरे के हारा अपना-अपना अपमान समझा, इस कारण दोनों 
में इन लोगों ने कहा-सुनी करवा दी। बाद को उसे शान्त करवाकर खुद ही 
फेसला देने बेठ गए और कहने लगे--देखो भाई, कोई आदमी खूबसूरती 
या पैसे के जोर पर जवाँ-मर्द नहीं समझा जा सकता । हम तो तुम 
दोनों में उसे मर्द जानें जिसकी जवानी पर कोई बढ़िया रंडी रोझ जाय। 
आजकल की बाजार की औरतों में काममंजरी सबकी सरताज समझी 
जाती हे, इसलिए काममंजरी तुम दोनों में से जिसे चाहने लगे वही बाजी 
मार जायगा। 

हम दोनों ही इन लोगों की चाळ में आ गए | इसे मंजूर करके दोनों 
ने काममंजरी के पास अपना-अपना संदेशा देकर नौकर भेजे । अन्त को 
कुछ ऐसा हुआ कि मुझे ही उसने पसन्द किया और मेरे ऊपर ही उसका 

रुझान हुआ | 

एक निश्चित समय पर हम दोनों जाकर उसके घर पर बैठ गए। 
दोनों को बारी-बारी से देखकर वह मेरी तरफ बढ़ी। मेरी ओर ही 
उसने बार-बार तिरछी नजरों से देखा । उसका अपने कटाक्ष-भरे नयनों से 
बार-बार मेरी ओर देखना, मुझे ऐसा लगा कि जैसे नीले कमलों 
की माला उसने मेरे गले में डाल दी हो। मेरी ओर उसका रुझात देखते 
ही सुन्दरक लज्जा से पानी-पानी हो गया; उसने सिर नीचा कर लिया। 

बस, फिर क्या था! यह मैदान मारते ही में अपने को बड़ा 
मालदार, रईस, और तकदीर का सिकन्दर समझ बैठा | में उसके यहाँ 
बड़े शौक से जाने-आने लगा । मेंने अपनी देह, रुपया-पैसा, घरवार, कुटुम्ब 
परिवार और जिन्दगी तक सव-कुछ उसी पर वार दिया। अन्त को 
जो हुआ करता हे वही हुआ | उस वेश्या ने आखिर मेरे पास केवल लंगोटा 
ही बाकी छोड़ा । धीरे-धीरे मेरा सब-कुछ उसने छूट लिया । जब में 
अपना सर्वस्व उसके पीछे स्वाहा कर चुका तो एक दिन उसने मुझे 
अपने घर से निकाल दिया। लोग मेरा खूब मजाक उड़ाने छगे। शहर 
में जितने बड़े बूढ़े और संजीदा आदमी थे, उन्होंने भी मुझे 
धिक्कारा | चारों तरफ की यह फटकार और हँसी मुझसे नहीं सही गई, 
इसलिए में इस विहार में चला आया । यहां एक जेन मुनि रहते थे । 
उन्होंने मुझे उपदेश दिया और मोक्ष का रास्ता बतलाया । दुनिया 
की ओर से अब मुझे घोर वैराग्य हो गया है । यहीं पर मुझे एक और खयाल 
आया। मेने मन में सोचा कि जो अभागा रंडी के घर तक से निकालकर 
वाहर किया गया हे, उसे तो लंगोटी बाँधना भी नहीं फबता | यह विचार आते 
ही मेने कोपीन भी छोड़ दी । 

अब मेरी जो दशा है उसे तुम देख ही रहे हो | मेल-कुचेल की ढेरों 
कीचड़ मेरे ऊपर चढ़ी रखी हे । सिर के बाल मॅने सब चुनवा दिये थे, 
इसलिए खोपड़ी में बेहद कल्लाहट और दर्द रहता हे । खाने-पीने का 
कहीं कुछ ठिकाना नहीं। न कोई बैठने की ही जगह हे । सोने के लिए 

चारपाई या बिछौने की बात तो बहुत दूर रही । इस वेराग्य की जिन्दगी 
में में ऐसा फंसा हूँ, जेसे कोई जंगली हाथी नया-नया पकड़कर लाया 
गया हो | यहाँ की इन घोर यंत्रणाओं और कष्टों से बेहद तंग .आकर 
मेरे मन में तरह-तरह के विचार उठते रहे। में सोचने लगा कि मेने 
तो वेश्य-कुल में जन्म लिया हे; में हिजन्मा gl इस जेनपन के 
पाखंड-भरे रास्ते पर चल पड़ना मेरा काम नहीं था। मेरे पुरखे तो 
वेद-शास्त्रो और स्मृतियों के बताये हुए मार्ग पर ही चलते रहे हें । 
में ऐसा अभागा निकला कि मेने अपना यह हाल कर लिया । यह 
दिगम्बरी भेस, जिससे सब नफरत करते हैं, में अपनाये dor हूँ । यही 
| मेरे इन सब घोर दुःखों का घर हे । तिस पर अपने प्राचीन देवता-- 
| ब्रह्मा, विष्णु, महेश, अग्नि, वरुण आदि सबकी निन्दा, इन जँनियों में 
|| | | A लगातार सुनने को मिलती हे । इससे तो मौन के बाद भी मुझे घोर 
vy नरक मिलेगा । Aa जो रास्ता पकड़ा हे, उसमें तो ठगी और अधर्म 

के सिवा और कुछ दिखाई नहीं देता, सब लोग इसका मजाक उड़ाते 
हें सो अलग । इससे तो अच्छा यह था कि पाप या अधर्म हो जाने के 
बाद आगे से में अच्छे आचरण करता और धर्म के अनुसार जीवन 
बिताता 1” 

इसी तरह के बहुत से विचार हर रोज मेरे दिमाग में चवकर काटा 
करते हें । अपनी बेवकूफी में समझ चुका हूँ । आज भी यहां एकान्त में 
--इन अशोक-वृक्षों के कुंज में--में अकेला आ बेठा था और अपनी 
पिछली नासमझी पर विचार कर रहा था। यही सब सोचते-सोचते मेरे 
आँसू बह निकले 1” 

उस विरूपक की इन बातों से और उसकी ऐसी दशा को देखते 
हुए मुझे उस पर बड़ा तरस आया । AA कहा-- 

“भाई, क्षमा करना । अभी एकदम तो में तुम्हारी कुछ मदद 
शायद न कर सक्‌ | इस समय तुम यहीं रहते रहो । कुछ दिनों बाद 
तुम cam कि वही वेश्या आयगी और तुम्हारे पास से लूटा हुआ 

सब धन-जेवर वह तुम्हारे हवाले कर देगी । अभी तो यह बात असंभव- 
सी जँचेगी, पर दुनिया में ऐसे भी उपाय हैं, जिनसे यह वात होकर 
रहेगी । तुम थोड़े दिन इन्तजार करो ।” 


मेरी वात से उसे बड़ी तसल्ली हुई । इसके बाद वह उठकर विहार 


की ओर चला गया । मेंने भी नगर का रास्ता पकड़ा और चलते-चलते 
चम्पा में पहुंचकर नगर के अन्दर आया | 
यहाँ में कई दिन तक रहा । लोगों से बातचीत करके मेंने शहर का 
बहुत सा हालचाल मालूम कर लिया । में इस नतीजे पर पहुँचा कि 
यहाँ धनी और मालदार तो बड़े-बड़े हें, पर हैं सब-के-सब बड़े कंजूस | 
यहां के इन रईसों से हर आदमी जला-भुना बैठा हे । सब लोग इनके 
मारे त्राहि-त्राहि करते थे । 
मेरे मन में आया कि इन लखपती बनियों को यह दिखला देना 
चाहिए कि रुपया-पैसा और धन-दौलत हमेशा रहने वाली नहीं हे; यह 
नाशवान चीज है, जिससे ये ,लोग जरा अपने आपे में आ जायँ । फिर मेने 
सोचा कि ऐसा करना सहज तो है नहीं | 
कुछ दिनों तक में इसी मामले पर सोचता-विचारता रहा | अचानक 
एक बार मुझे चौर्यशास्त्र के रचयिता आचार्य कर्णीसुत का ध्यात आया | 
मेने सोचा कि इस शहर में क्यों न इन्हीं आचार्य के मागं पर चलकर 
अपना काम निकाला जाय ? अन्त को यही करने की मेने अपने मन में 
ठान ली । 

, यह हुनर अच्छी तरह सीखने के विचार से में जुए के अड़डों पर 
जाने लगा और जुआरियों के गिरोह में रहकर पांसे के उस्ताद खूब 
होशियार अच्छे-अच्छे जुआरियों की सोहबत में मेंने वेठना शुरू किया | 
धीरे-धीरे जुए की सब चाले और चालबाजियाँ मेने जान लीं और जुआ 
खेलने की असली कलें--जो गिनती में २४-२५ के लगभग बैठती हैं-- 
मेने सब सीख लीं । 

जुए के इन अड्डों में अब मुझे बड़ा आनन्द मिलने लगा | कौड़ियाँ 

किस तरह की हों, उन्हें पकड़ना कंसे चाहिए, कौड़ी डालने की जगह किस 
तरह की रखी जाय, यह सब में जान गया । जुआरियों की असली चीज, 
उनके हाथ की सफाई हुआ करती हैँ । यह निगाह में बहुत मुश्किल से 
आती है । इसे भी मेने पकड़ लिया । 

इन जुआरियों की बातें बड़े मजे की होती थों। कहीं लोग अपनी 
चालाकी के घमंड में एक-दूसरे पर छींटेबाजी कर रहे होते | कहीं जान की 
वाजी लगी हुई होती और बड़े-बड़े झगड़े-टंटे खड़े होते जाते । किसी जगह 
नाल लेने वाले बेठे होते; ये जीतने वालों से अपना dar बटोरने के लिए 
और उनके दिलों में जगह बनाये रखने के लिए ऐसे मोठे ढंग से पेश 
आते कि देखते ही बनता था । इनकी बातचीत में न्याय और इन्साफ की 
बड़ी चर्चा रहती थी और उसकी शक्ति तथा प्रताप की ये लोग वात-वात 
में दुहाई देते थे । 

इन जुआरियों में कई बाते अजीब देखने में आई। जब कभी ताकत- 
वर और गिरोहबन्द जुआरी दाँव हार जाते तो उनके डर के मारे लोग उन्हें 
धीरज बॅँधाने और तसल्ली देने की बातें कहा करते, पर जब कमजोर हारते 
तो यही लोग उनकी बेवकूफी दिखलाकर उन्हीं को झिड़का करते थे । इनके 
अन्दर बेठ-बैठकर में यह वात खूब सीख गया कि गैर लोगों को भी अपना 
तरफदार किस चालाकी से बनाया जाता हे । जुए में लगातार रहने के कारण 
में भारी या हल्के दावों की घुमाव के साथ ऐसी-ऐसी व्याख्याएँ करने लगा था 
कि दर्शक लोग भी अपना रुपया ata पर लगाने के लिए ललचा उठते | उस 
समय तो देखते ही बनता था, जब कोई जुआरी ata जीत लेता और जीते 
हुए रुपयों में से हिस्सा बाँटकर देने की उदारता दिखलाया करता । दाँव जीत 
लेने की खुशी में ये लोग अक्सर अपने आसपास के और जान-पहचान 
वालों को थोड़ा-बहुत पेसा बाँट दिया करते थे। इन खेलों के बीच में बड़ी 
गन्दी-गन्दी गालियाँ शुरू हो जातीं और शोरगुल मच जाया करता था | 
मुझे ये सब बातें देखने-सुनने में बड़ा मजा आता था । इन जुआरियों में 
बैठते-ैठते मेरा यह हाल हो गया कि अब इस चीज में मेरा मन बेहद 

लगता और इससे जी कभी भरता ही नहीं था । 

एक बार की बात हैं कि अपनी असावधानी के कारण वहाँ एक 
जुआरी दाँव हार गया। मुझे इस मौके पर कुछ हँसी आ गई। अब तो वह बहुत 
बिगड़ा । गुस्से के मारे उसकी आँखें छाल सुखं हो गई। मेरी ओर वह ऐसे 
घूरने लगा मानो जला डालेगा | मुझसे कहने लगा-- 

“क्यों रे, तू हँसी के बहाने क्या मुझे खेलना सिखाना चाहता है ? 
इसके वाद अपने साथी की तरफ इशारा करके बोला-- 

“यह विचारा तो नौसिखिया हे; इसे फिर समझ लूगा । तू बड़ा 
होशियार बनता है, आ पहले तेरे साथ ही खेल लू ।” 

जुए घर का ठेकेदार भी उसकी बात मान गया; उसने झट खेलने की 
अनुमति दे दी । अब वह मेरे साथ जुट गया । परन्तु मेने ऐसे-ऐसे हाथ दिखाये 
कि वहाँ के सब लोग दंग रह गए । मेने खेलते-खेलते उससे १ ६ हजार की 
fafaat जीतीं । खेल खत्म होने पर इनमें से आधी तो मॅने नाल लेने वाले 
और दूसरे जुआरियों में बाँट दीं और बाकी अपने लिए रख लीं। इसके बाद 
में उठ खड़ा हुआ। मेरी इस उदारता पर वहाँ के जुआरी और ठेकेदार, 
सभी बड़े खुश हुए और सबने मेरी aga-aga तारीफ की । इसके वाद 
वहाँ के ठेकेदार से उन लोगों ने कहा--'आज तो दावत होनी चाहिए ।' 
उसने इस वात के लिए मुझसे अनुरोध किया | मेंने इसे झट स्वीकार कर 
लिया और वहीं जुए के अड्डे पर खूब दिल खोलकर मेने सबको दावत 
दी । इसके बाद में घर लौट आया | 

मुझे जुए का यह चस्का लगाने वाले आदमी का नाम विमर्दक था | 
यह बड़ा भरोसे का आदमी था उसे मेरा जिगरी दोस्त समझना चाहिए । 
इस विमर्दक के द्वारा ही चम्पा का अन्दरूती और असली सब हाल मुझे 
मालूम हुआ। शहर में कहाँ-कहाँ क्या-क्या काम होते हैं, या कोन-क्रोनसी 
घटनाएँ घटित होती हे, यह भी उसी से पता चलता था। वहाँ के आदमियों 
के स्वभाव और उनकी प्रकृति भी मुझे विमर्दक ert ही मालूम पड़ी । 
मतलब यह्‌ कि शहर और यहाँ के आदमियों से अब मे अच्छी तरह 

वाकिफ हो गया था । 

यहाँ यह बात भी बतला देना जरूरी है कि इस जुए के अड्डे पर 
जुआ खेलने के साथ-साथ HA चोरी आदि के हुनर भी अच्छी तरह सीख 
लिए थे । 

अब मेने अपने पिछले निश्चय के अनुसार चोरी की मुहिम पर 
निकलने का इरादा किया और एक रात को जब बहुत घना अँधेरा था, में 
चल दिया। वह रात मुझे बहुत अच्छी तरह याद है । उसका अन्धेरा इतना 
गहरा और घना था कि शायद महादेव जी के गले की कालोंछ भी इतनी 
ज्यादा काली न होगी । 

बाहर चलने से पहले मैने नीले रंग के कपड़े का लवादा ओढ़ा और 
एक तेज कटार बांध ली । चोरी में काम आने वाला सामान लेना भी जरूरी 
था, इसलिए मेने सेध लगाने का सफेदा, कतरनो, HAZ, नपेना, गोह, रस्सी, 
आदमी के सिर का लकड़ी का खोल, बेहोश करने वाली THAT, जादू की 
सळाई, जेवी लालटेन, दिया बुझाने वाले पतंगों की डिबिया आदि सब 
सामान साथ बाँध लिया और चल दिया। जाकर मैंने एक बड़े कंजूस रईस 
के मकान में सेंध लगाई । सेंध के छेद में से एक दूरबीन के सहारे घर के 
भीतर की सब गतिविधि में देखता रहा । जब मेंने ठीक मोका देखा तब 
बेधडक मानो वह मेरा अपना घर हो, उस कंजूस के घर में घुस 
गया | अन्दर टटोलने पर सहज ही वह बसनी मेरे हाथ लग गई 
जिसमें माळ भरा था। इसे लेकर मे बाहर निकल आया और सड़क पर 
आ गया । 

रात इस समय भी अँधेरी ही थी और आसमान में काले-काले 
बादल घिरे हुए थे। इनके कारण उस सड़क पर अँधेरा और गाढ़ा हो गया 
था। चलते-चलते मुझे ऐसा लगा जैसे मेरे सामने विजली कौंध गई हो । 
मेरे आगे एकदम प्रकाश-सा चमक उठा | 

वात यह हुई कि एक जवान औरत जिसकी देह पर सोने के जड़ाऊ 
गहने जगमगा रहे थे, एकाएक मेरे सामने पड़ गई | मुझे तो यह खयाल हुआ 

कि यह शायद इस नगर क्री देवी जी हैं, जो रात के इस सन्नाटे में प्रकट हो 
गई हे और चोरी की वारदातों से रुष्ट होकर इस वाधा-विघ्न-विहीन 
समय में बाहर निकल खड़ी हुई हैं । 

वह स्त्री भी शायद मुझे देखकर एकदम सहम गई थी, इसलिए 
मेने यही मुनासिब समझा कि उससे बात करूँ । बड़ी नरमी के साथ कुछ 
दया-भाव दिखलाते हुए Ad उससे पूछा-- देवी, तुम कौन हो और कहाँ 
जा रही हो ?” 

मेरा अनुमान ठीक था | उस स्त्री का गला डर के मारे रुँध गया 
था । वह बोली-'महानुभाव, इस नगर में कुबेरदत्त नाम के एक वैश्य रहते 
हें । वे एक भारी रईस और नामी आदमी हैं । में उन्हीं की कन्या हँ । जिस 
समय में पेदा हुई थी, उसी समय मेरे पिता जी ने यहाँ के एक धनी युवक 
को वचन दे दिया था कि वे मेरी शादी उसी के साथ करेंगे । उस समय 
वे भी बहुत मालदार थे । पर जब उनके माता-पिता का स्वर्गवास हो 
गया, तो वाद में उनका खर्च बढ़ गया । वेसे भी वे खुले दिल के आदमी थे 
और उदारता के साथ खर्च करते थे, इसलिए गरीव-मोहताजों को उन्होंने 
बहुत सी सम्पत्ति दे डाली । अन्त में वे गरीब हो गए । अपने रुपये से 
उन्होंने गरीबों की गरीबी एक तरह से खुद ही खरीद ली थी। उदार वे 
इतने थे कि लोग उनकी बेहद बड़ाई करते थे । यहाँ तक कि उनका नाम ही 
'उदारक' पड़ गया था । इन्हीं नवयुवक के साथ मेरा व्याह होना था । 

पर अब, जब में सयानी हुई और माता-पिता ने देखा कि उदारक 

निर्धन हो गए हे तो उन्होंने उनके साथ तो मेरा व्याह नहीं किया, बल्कि 
एक और व्यक्ति के साथ वे अब मेरा सम्बन्ध कर देना चाहते हैं । 'इनका 
नाम अर्थपति’ 21 ये अपने नाम के अनुरूप खूब मालदार हे और सौदागरों 
की एक कम्पनी के मालिक भी हें। ये कहीं बाहर के रहनेवाले बनिए ह । 
मेरा यह मनहुंस व्याह इनके साथ आज सवेरे ही होने वाला था। मेरे 
मनोनीत पति को इस बात का पता चल गया । उन्होंने मुझे घर से निकल 
चलने का संदेश भेजा, इसलिए अपने घर वालों को झाँसा देकर और 

उनकी आँख बचाकर में निकल आई हूँ। इस रास्ते को में छुटपन से 
ही जानती हँ । इधर मेरे मन में उनसे जा मिलने की लौ भी लगी 
हुई है । ऐसे समय में प्रेम के देवता भी मेरे मददगार हैं। इसी कारण इस 
अँधेरी रात में मे उनके घर की ओर निकली जा रही हूँ। आप मुझे जाने 
दें । यदि चाहें तो मेरे ये सब गहने आप ले लीजिए ।” यह कहते-कहते 
उसने अपने सब जेवर उतारकर मेरे हाथ में थमा दिए । 

HA उस स्त्री की सब बातें सच मालम हई और उसके ऊपर बड़ा 
रहम आया । मेने उससे कहा--“वेटी, डरो मत, चलो, तुम मेरे साथ-साथ 
आओ । में तुम्हें उनके घर तक पहुँचाये देता हूँ ।” 

यह कहकर में उसके आगे-आगे चल दिया । हम अभी तीन-चार 
कदम ही बढ़े होंगे कि उसी समय पुलिस के बहुत से चौकीदार आ पहुंचे । 
उनके हाथों में खूब तेज मशाले थीं। इनकी रोशनी से वहाँ का सब अन्धेरा 
पल-पल में गायब होता जा रहा था । प्रायः सभी सिपाहियों ने हाथों में डंडे 
ले रखे थे। कुछ के हाथों में तलवारें भी थीं । 

इन्हें दूर से देखते ही वह लड़की काँपने लगी । में धी रे-बी रे उससे 
बोला--“बेटी, डरना मंत मेरे भी ये दो हाथ भगवान ने दिये हें । और 
तलवार मेरे पास भी è तेरा ख्याल करते हए मेने एक सहज तरकीव भी 
सोच ली है । देख, में अभी-अभी जमीन पर लेट जाता हूँ, और ऐसा 
जाहिर करूंगा कि जैसे मुझे साँप ने डस लिया है। जब ये लोग पास आ 
जायं और पूछें तो इनसे कहना, आज ही रात को हम शहर में आये थे। 
अमुक पंचायत-घर में जाकर हम उतरे । ये मेरे मालिक हे । इन्हें वहीं 
एक कोने में अचानक फनियर साँप ने काट खाया । यहाँ मेरा अपना या 
सगा सम्वन्धी और कोई नहीं था, इसलिए में ही इन्हें धीरे-धीरे जहर 
उतारने वाले के पास लिये जा रही थी, परन्तु यहाँ बीच में ही ये बेहोश 
होकर गिर पड़े हैं । आप में से अगर कोई मन्त्र-तन्त्र या झाड़-फूक करना 
जानते हों तो मुझ पर रहम करें, और इन्हें जिला दें । में उनका गुन-एह्सान 

जिन्दगी-भर नहीं भूल सकती । इनके जीवन के लिए में अपनी जान तक 

दे देने को तैयार हूँ । 

मेरी यह वात उस लड़की ने तुरन्त मान ली, और वह ऐसा करने 
पर तैयार हो गई। इस समय तक भो वह बेहद डरी हुई थी, लेकिन 
कठिनाई यह थी कि उसके सामने और कोई चारा नहीं था । इस कारण मेरे 
कहने के अनुसार उसने यही सब करने का संकल्प किया । अस्तु, 

उन लोगों के आ पहुँचने से पहले ही मे साँप काटे हुए आदमी की 
तरह बहाना करता हुआ लेट गया | वे जब आये तो उस लड़की ने वेसे 
ही सब बातें कह दीं। डर के मारे उस समय उसकी आवाज थरथरा 
गई थी और वह खड़ी-खड़ी काँप रही थी। परन्तु भाग्य से उन लोगों ने 
यह खयाल किया कि यह बिचारी अपने आदमी की मुसीवत के कारण 
और अँधेरी रात में यहाँ अकेली होने से डर गई है । 

उन पुलिस वालों में एक आदमी झाइ-फूक जानता भी AT । वह 
अपने को पूरा विष-वैद्य समझ बैठा था । उसने आगे बढ़कर मुझे देखा, 
और मेरे ऊपर अपने तन्त्र-मंत्र झाड़-फू क की आजमाइश को, पर ये सब 
वेकार रहे । 

यह देखकर वह बोला-- यह तो बिलकुल ही मर चुका हे । जान 
पड़ता हे कि काले नाग ने इसे संघा हैँ, देखो न केसा गुमसुम और वेजान 
पड़ा हे । इसकी देह भी नीली पड़ चुकी हूँ ।” 

फिर उसने मेरी आँख की पुतली देखी और कहने लगा--'इसकी ` 
तो निगाह भी जाती रही । सारे-का-सारा जिस्म ठंडा पड़ चुका है । अब 
इसमें दम नहीं रहा ।” 

इसके बाद वह उस लड़की से बोला---' बेटी, अब तू रंज मत कर। 
इस समय तो कुछ नहीं हो सकता, कल आकर हम लोग इसका दाह कर 
देंगे । जो होना था वह तो हो ही चुका । तकदीर पर किसका बस हे ?” 

इतना कहकर वह और उसके साथी सब पहरेदार आगे की ओर 
टहल गए । जब वे बहुत दूर निकल गए तो में उठ बैठा और उस लड़की 
को लिये हुए “उदारक! के घर पहुँचा । मेंने जाते ही सीधे-सादे ढंग पर उसे 

यही कहा कि भाई, में एक चोर हूँ । रास्ते में मुझे यह लड़की आती 
हुई मिली । इसकी बातों से पता चला कि यह बहुत पहले से तुम्हें 
अपना हृदय सौंप चुकी हैँ। अपने इस प्रेम के भरोसे पर ही यह तुम्हारे 
पास आ रही थी । इसे अकेला देख और इसकी रामकहानी सुनकर मुझे 
इस पर तरस आ गया और में इसे तुम्हारे पास तक ले आया हँ । यह लो 
इसके सब गहने ।' 

यह कहते हुए मेने उसके वे सव जड़ाऊ गहने भो उसे सौंप 
दिये । इसमें कोई शक नहीं कि ये जेवर बड़े सुन्दर थे । इनमें जुड़े हुए नग 
बेहतर चमक रहे थे। ऐसा जान पड़ता था मानो ये जेवर अपनी इन आँखों 
से इस घने अँधेरे को जलाये दे रहे हैँ । 

वह उदारक या धनमित्र, अपनी उस प्रेयसी को देखकर पहले तो 
लजाया-सा, कुछ हे रान भी हुआ, फिर बड़ी खुशी-खुशी वह उसे घर के भीतर 
पहुँचा आया | कुछ देर वाद लौटकर मुझसे कहने लगा-- 

“महानुभाव, आज रात के ऐसे भयानक समय में आपने जो इन्हें 
मेरे घर तक पहुंचाया हैँ, इसके लिए मे आपको किन इाब्दों में और क्या 
कहूँ ? मुझसे कुछ कहते नहीं बनता । आपने तो इस समय जैसे मेरी 
बोलती ही बन्द कर दी हे समझ नहीं पड़ता कि क्या कहुँ ? यदि कह दूँ 
कि आपका यह काम बड़ा अद्भुत हुआ हे तो मुझे हैरानी इस वात से 
होती हे कि आपके स्वभाव में कोई विचित्रता या असाधारणता दिखाई ही 
नहीं देती । यह भी नहीं कहते बनता कि आज तक किसी ने ऐसा काम 
नहीं किया, क्योंकि हर आदमी किसी विशेष काम को ही कर पाता हैं, 


सब कामों को सव आदमी कर ही नहीं सकते । यह बात भी आपके लिए, 


मेरे मु ह से नहीं निकलती कि दूसरे मामूली आदमियों की तरह आप लोभी 
नहीं हैं, या आज आपने अपनी सज्जनता पूरी तरह से दिखला दी हैं, 
क्योंकि मेरी दृष्टि में आपने जेसा भारी और महत्त्व का काम किया है, 
उसको देखते हुए ऐसी बात कहना शोभाजनक नहीं जान पड़ता । आपने 


उदारता दिखलाई हे, ऐसा कह देना भी तब तक मुनासिव नहीं जब 

तक कि आपके मन की पूरी बात का पता न चल जावे । आजकल यह कह 
देने की बहुत चाल हे कि श्रीमन्‌ जी, आपने तो इतना भारी उपकार 
करके इस दास को सदा के लिए मोल ले लिया है । पर में यह बात भी 
कहने के अयोग्य हूँ, क्योंकि में बहुत ही सादा और तुच्छ व्यक्ति हूँ। मुझ 
इस नाचीज़ को आप इतनी भारी कीमत देकर खरीद सकते हैं, यह 
सोचना भी आपकी वृद्धि का अपमान करना हे । कभी-कभी यह कहने को 
मन होता है कि मेरी प्राणेश्वरी मुझे पहुँचा देने के बदले आप मेरा यह 
शरीर ले लीजिए । पर सोचता हूँ कि यदि मेरी यह प्रियतमा मुझे न . 
मिलती तो मेरा यह शरीर ही न बचता, यह तो एक तरह से आप की ही 
देन है, इसे आपके अर्पण क्या करूँ ? अन्त में मे इसी नतीजे पर आ पाया 
हँ कि अब आगे से आप मुझे अपना सेवक समझें और सेवक की तरह 
ही मेरे ऊपर अपनी कृपा-दुष्टि बनाये रहें । में आज से सचमुच ही आपका 
दास हुआ ।” 

यह कहते-कहते वह मेरे IT पर आ पड़ा । 

मेने उसे उठाकर अपनी छाती से लगा लिया । वास्तव में वह 
आदमी बड़ा सज्जन था और दूसरे के उपकार को बहुत मानता था । उस 
दिन से वह मेरा पक्का मित्र बन गया । 

कुछ देर बाद मेंने उससे पूछा--“अच्छा, यह तो बतलाओ, 
अब तुम्हें करना क्या हूँ ?” 

वह कहने लगा--“में देख रहा हूँ कि अब यह देश मुझे छोड़ना 
पड़ेगा । सोचता हूँ कि आज ही रात को चल दू, क्योंकि इसके माँ-बाप 
की विना रजामन्दी, इसके साथ व्याह करके में जिन्दा नहीं बच THAT । 
या. फिर आप ही बतलाइए मे क्या करूँ ? क्योंकि अब तो जो आप 
कहेंगे वही मुझे करना हे ।” 

मेने कहा--“ठीक है, पर मेरा विचार तो यह है कि जो लोग 
होशियार और समझदार होते हे, वे किसी एक ही जगह को स्वदेश या 
विदेश की निगाह से नहीं देखा करते । तुम भी यह झगड़ा छोड़ो | अब 

नकल्पना करो कि तुम अपनी प्रेयसी के साथ आज इसी समय चल खड़े होते 
हो ॥ सोचो क्या हाल होगा ? बात यह हे कि एक तो वह बेहद नाजुक है, 
(फिर जगह-जगह जंगली रास्ते पड़ेंगे । इनमें चलने से तुम्हें और उसे बड़ा 
WE होगा और यात्रा की बहुत सी मुसीबतें सामने आवेंगी । यह देश छोड़ना 
तो तुम इसीलिए चाहते हो न कि मुसीबत से बचो ? पर ऐसा करने में तो 
शुरू से ही विपत्ति-पर-विपत्ति दिखाई देती है। इस तरह करने में देह का 
“बल भी नष्ट होगा और दिमाग को भी परेशानी रहेगी । इन बातों से आगे 
बबूड़ी निराशा का सामना करना पड़ेगा । इस सबसे यही अच्छा हे कि 
ज्अप्तत्ी स्त्री को भी यहीं रखो और स्वयं भी यहीं रहो । मेरा यह विचार 
'है कि इसे अभी इसके पिता के घर ही पहुँचा दो थोड़े दिन यह वहीं रहे । 
वहाँ से युक्तिपूर्वक तुम्हारे साथ ही इसका व्याह करवाया जाय । 
:इसलिए चलो, इसे लेकर इसके मकान पर ही चलें ।” 

मेरी बात सुनकर धनमित्र ने तनिक भी आगा-पीछा नहीं किया 
और मेरी राय के साथ तुरन्त अंपनी भी सहमति प्रकट कर दी । 

इसके बाद हम दोनों उस लड़की को उसी समय उसके घर पर ले 
गए । .वह अन्दर मकान में चली गई। इसी समय हम दोनों ने एक काम यह 
किया कि उस लड़की को अपना एक तरह का जासूस बनाकर उसके बाप 
के घर का भेद ले लिया । उस स्त्री के पास कुछ अपना निज का रुपया भी 
था; इसे वह आते समय घर पर ही छोड़ आई थी । यह धन मिट्टी के वर्तनों 
A जमीन के अन्दर गड़ा रखा था । उससे भेद पाकर हम दोनों उसे वहाँ 
से चुरा लाये और शहर के बाह्र एक जगह ले जाकर दबा दिया | 

यह काम करके जब हम शहर को लौटे तो बीच में फिर पुलिस 
fast) हमने सोचा, अब क्या करें ? पर भाग्य से वहीं पर रास्ते में एक 
“मस्त हाथी पड़ा था | उसके ऊपर महावत लेटा हुआ था । पुलिस को देख, 
BA दोनों उसकी रस्सी पकड़कर उसके ऊपर चढ़ बेठे। हाथी के गले में जो 
रस्सी बंधी थी, उसमें पेर डालकर मेने ज्यों ही उसे उठाया, त्यों ही उसने 
अहावत को नीचे गिराकर उसकी चौड़ी छाती पर अपने दांत का तिरछा 

वार किया । इस चोट से महावत का पेट तक चिर गया और उसकी 
अन्तडियां निकलकर हाथी के दाँत में ही लग गई । हाथो यहीं तक नहीं 
रुका, वह उन पुलिस वालों पर टूट पड़ा और उनके पीछे-पीछे भागकर 
उसने उन्हें तितर-बितर कर. दिया । इस मस्त हाथी पर चढ़े हुए हम दोनों 
उस ओर निकल गए जिधर अर्थपति का घर था । कुवेरदत्त अपनी. उस 
लड़की का अब इसी अर्थपति के साथ ब्याह करना चाहता था । हमने 
इस मस्त और पागल हाथी के द्वारा अर्थपति का मकान तहस-नहस 
करवा डाला । इसके वाद हम उसे एक पुराने वाग में हाँक ले गए । यहाँ . 
ऊंचे-ऊचे पेड़ों की डाल पकड़कर हम दोनों इस पर से उतर गए और: ' 
अपने घर आकर तथा नहा-धोकर दोनों सो गए । उस रात-रात में हमने 
इतना काम कर डाला | 

सवेरा होने पर हम उठे । सूरज नारायण अभी पूरे नहीं निकले 
थे । उनका लाल चमकीला विम्ब पूर्वे के समुद्र में से उठ रहा था ऊपर 
निकलकर यह ऐसा मालूम देने लगा मानो उदयाचल की यह माणिक्य 
की बनी हुई लाल-लाल चोटी हूँ। इसे देखकर खयाल होता था कि सामने 
शायद कल्पवृक्ष खड़ा हे और उसके ऊपर ये ढेर-की-ढेर सोने की कोंपलें 
निकली हुई हैँ । 

उठकर हम दोनों ने हाथ-मृ ह धोये और नहा-धोकर संध्या-पूजा 
की | इस समय तक शहर में भी चारों ओर लोग उठ चुके थे और अपने- 
अपने काम-काज में लग रहे थे । कारवारी लोगों की भीड़-भाड़ के कारण 
शोरगुल होना आरम्भ हो चुका था । 

में और धनमित्र घर से निकल पड़े और एक-दूसरे के पीछे-पीछे 
शहर में घूमते हुए चल दिए । जाकर देखा तो अर्थपति और कुबेरदत्त के 
घरों पर, अर्थात्‌ वर और कन्या दोनों पक्षों में बड़ा हल्ला-गुल्ला मचा 
हुआ है । कुवेरदत्त के ध्र चोरी हो गई थी, इसलिए अर्थपति ने तुरन्त 
बहुत-सा रुपया-पैसा भेजकर, कुवेरदत्त का नुक्सान भरा और उसे तसल्ली 
दी । परन्तु साथ-साथ यह ठहरा दिया कि आज तो नहीं, थोड़े दिनों बाद, 

इसी महीने के भीतर-भीतर कुबेरदत्त अपनी लड़की का व्याह उसके साथ 
कर देगा। 

इस प्रकार धनमित्र की भावी पत्नी के व्याह का झंझट एक 
महीने के लिए टल गया । 

अब मेने एक और प्रपंच रचा । धनमित्र को अकेले में बुला, 
उसे बढ़िया ढंग की बनी हुई एक चमड़े की थेली का बड़ा सा ASAT देकर 

` मेने उससे कहा कि वह इसे ले जाकर अपने यहाँ के महाराज के पास जाय 
और उन्हें यह भेंट करके कहे-- 

“महाराज, में यहाँ के करोड़पति वसुमित्र का लड़का हूँ । मेरा नाम 
धनमित्र हे । आप तो जानते ही हे कि मेरे पिता जी करोड़ों की सम्पत्ति 
के मालिक थे । उनके देहान्त के बाद में भी उन्हीं की तरह बहुत सा दान 
आदि करता रहा। दुर्भाग्यवश मेरा कारोबार बिगड़ गया, और असली 
पूंजी भी मारी गई | अब मेरा यह हाल है कि भिखारी तक मेरी बात नहीं 
पूछते । मेरा रुपया मारे जाने पर भी अब एक और अन्याय मेरे साथ होने 
जा रहा हैं । व्यापारी कुबेरदत्त, जिसने मेरे पिता जी के समय में अपनी 
लड़की मेरे साथ व्याहने की वात पक्‍की की थी, अब अपने वचन 
से मुकर रहा हे । वह उसे अब अर्थपति नामक एक और धनी के साथ 
व्याह देना चाहता है । जब मुझे इस बात की खबर मिली तो मुझसे यह 
अपना और अपने बाप-दादों का अपमान सहन नहीं हुआ; मे प्राण दे देने 
के लिए शहर के पास एक सुनसान घने जंगल में पहुँचा । वहाँ ज्योंही 
अपने गले पर मेने तलवार चलानी चाही कि एक जटाधारी साधु कहीं से 
आ निकले। उन्होंने मुझे ऐसा करने से रोक दिया, और कहने लगे--'तू 
यह आत्महत्या करने पर क्यों उतारू हुआ है ?' 

मेने कहा- में निर्धन तो हो ही गया हूँ, साथ ही बड़ा भारी अपमान 
भी मुझे सहना पड़ा है । इसी से जीने की इच्छा नहीं होती ।' 

जान पड़ता था कि वे महात्मा बड़े दयालु थे । उन्होंने मुझे समझाते 
हुए कहा--बेटा, तू अभी नासमझ हे । अपनी हत्या से बढ़कर कोई दूसरा 

पाप दुनिया में नहीं हे । जो लोग सर्मझदार होते हैं, वे अपने-आपको व्यर्थ 
में सताते नहीं हैं, और मुसीवतों से अपना छुटकारा कर लेते हैं । धन पैदा 
कर लेने के तो संसार में बहुत से उपाय हे, परन्तु कटा हुआ गला दुबारा 
जुड़ जाय और आदमी फिर से जी उठे, ऐसा एक भी उपाय नहीं। 
ऐसी दशा में इस तरह अपना गला काट डालने से तुम्हें क्या लाभ होगा ? 
यह काम मत करो। सम्भव हे कि रुपया तुम्हें अभी इसी समय न मिले, 
इसलिए मेरी बात ध्यान से सुनो । 

मुझे एक मंत्र सिद्ध हो गया है । इसके प्रभाव से मैने एक चमड़े का 
थेला या बटुआ बनाया हे | इसे 'जादू का बटुआ' समझो । यह लाखों रुपये 
दे देता हे । में जिन दिनों आसाम में था तो वहां के गरीब लोगों की मेने 
इसी बटुए से मदद की । निर्धन गरीबों को उनकी जरूरत की सब चीज़ें 
में इसी के सहारे दिया करता था | बहुत समय तक में यही करता रहा । 
इधर बुढ़ापे में आकर मुझे हविस ज्यादा बढ़ गई और मेंने चाहा कि सारी 
दुनिया का इससे भला हो जाय यह एक तरह से मेरी मूर्खता थी, क्योंकि 
में इस सारी धरती पर स्वर्ग को उतार लाना चाहता था । पर अब 
देखता हूँ कि मुझ अकेले से यह काम पुरा नहीं हो सकता | तू ही इसे ले जा। 

इस बटुए में एक यह भी विशेषता हे कि मुझे छोड़कर इससे एक 
तो बनिये मालदार हो सकते हैं, दूसरे वेश्याओं को भी यह फलता हे । इस 
बटुए के होते हुए एक वात ध्यान में रखना | वह्‌ यह्‌ कि अन्याय और 
वेइन्साफी से यदि किसी का पैसा तुम्हारे हाथ लगा हो तो वह उसी के 
मालिक को लौटा देना। साथ ही न्यायपूर्वक ईमानदारी से जो पंसा कमाओ 
उसे भी पूजा, पाठ, धर्म, कर्म के कामों में लगाते हुए ब्राह्मणों को दान देते 
रहना । 

इस बटुए से धन कमाने की विधि यह हे कि इसे ले जाकर किसी 
शुद्ध पवित्र जगह में उसी तरह स्थापित करना जिस तरह देवता की मूर्ति 
स्थापित की जाती है । इसके पश्चात्‌ यदि इसका नियम से पूजन करते 
रहोगे तो यह सवेरे के समय सोने से भरा हुआ मिला करेगा । बस यही 

इसकी विधि हे ।' 

यह कहते हुए उन साधु महात्मा ने वह बटुआ मेरी ओर बढ़ा 
दिया। में हाथ जोड़े हुए उनकी बातें सुन रहा था; Ha तुरन्त सिर झुकाकर 
इसे ले लिया | बटुआ देकर वे साधु मेरे देखते-देखते पहाड़ की एक कन्दरा 
में चले गए । 

घर आकर में इसके बारे में सोचता-विचारता रहा । मेने सोचा 
कि यह बटुआ मामूली बटुआ तो हे नहीं; यह भी एक तरह का रत्न! 
है, और रत्न का उपयोग राजा की आज्ञा बिना करना नहीं चाहिए। इस 
विचार से में इसे आपकी सेवा में ले आया । अब महाराज जेसी आज्ञा 
दें वैसा करूँ |” 

तुम्हारी यह बातें सुनकर महाराज अवश्य यही कहेंगे-- भद्र, 
तुम्हारे व्यवहार से हम बहुत प्रसन्न हें । जाओ, तुम इस थेली को ले 
जाओ और तुम्हीं इसे काम में लाओ ।” 

इस पर तुम फिर कहना---“महाराज, आप कृपा करके इस बात 
का प्रबन्ध कर दें कि इसे कोई चुरा न ले जाय ।” 

राजा तुम्हारी बात सहज मान लेंगे और पहरे आदि का कुछ 
इन्तज्ञाम कर देंगे । इसके बाद तुम घर आ जाना | आते ही पहले दान आदि 
करना, फिर इसकी कायदे के साथ विधिपूर्वक स्थापना करके हर रोज़ इसकी 
पूजा करना शुरू कर देना । रात को हम दोनों चोरी से जो धन ले आया 
करेंगे, वही इसमें भर दिय। जाया करेगा। सवेरे लोगों के सामने इसे खोल- 
कर इसमें से उसे निकाला करना | यह बात Hed देर तो लगेगी नहीं । 
धीरे-धीरे कुबेरदत्त के कानों तक भी पहुँचेगी । वह एक लोभी ठहरा । तुम्हारे 
मालामाल होने की बात सुनते ही अर्थपति को छोड़कर वह तुम्हारी तरफ 
दौड़ेगा और धन पाने के लोभ में लडकी के साथ ही फिर तुम्हारी आव- 
भगत कर निकलेगा | 

जब अर्थपति को यह बात मालूम पड़ेगी तो बह जरूर चौंकेगा 
और नाराज़ भी होगा । वह खयाल करेगा कि में क्या किसी से कम अमीर 

हूँ ? अपने रुपये-पेसे को ज्यादती के घमण्ड में आकर वह कुछ ऐसी 
तदबीरें करेगा जिससे तुम्हारे साथ कुवेरदत्त की लड़की का व्याह न होने 
पावे | उस समय हम फिर ऐसी चाल चलेंगे और एसी तरकीब की 
जायगी कि अब की वार अर्थपति का दिवाला ही पिट जाय । 

एक बात और हे, हम लोग लगातार जो चोरियाँ करते, उनके 
वारे में बहत सम्भव था कि लोगों को शक पेदा होने लगता; पर इस बटए 
की करामात का खयाल करके लोग यही समझते रहेंगे कि इन लोगों के 
पास रुपया इस जादू के बटुए की बदौलत ही आता हे । इस तरह 
चोरी की बात भी ढकी रहेगी 1” 

मेरी इस तरकीब को सुनकर धनमित्र बड़ा प्रसन्न हुआ | उसने 
इसी के अनुसार सब काम करना शुरू कर दिया । 

इधर मेने एक काम यह किया कि जुए के अपने पुराने साथी 
विमर्दक को अर्थपति के पास भेजकर उसके यहां नौकर रखवा दिया और 
उससे कह दिया कि तू ऐसी बातें करना जिनसे अर्थपति और धनमित्र में 
आपस की दुइमनी और बढ़े । वह इसी तरह करने भी लगा । 

धनमित्र ने अब धीरे-धीरे उस 'जादू के बटुए' का सब प्रपंच अच्छी 
तरह फैला दिया रोज़ सवेरे-सवेरे यह बटुआ ढेरों सोना देने लगा । इसके 
चमत्कार की बात धीरे-धीरे कुवेरदत्त के कानों तक भी जा पहुँची । उसने 
धनमित्र के फिर मालदार हो जाने की खबर पाते ही अर्थपति की ओर से 
अपना मुंह मोड़ा। वह अब फिर यह ज़ाहिर करने लगा कि में तो धनमित्र 
को ही अपनी लड़की ब्याहना चाहता हूँ । उसका बदला हुआ रुख अर्थपति 
भी समझ गया | उसने इन दोनों के ब्याह में ASAT लगाना शुरू किया । 

इन्हीं दिनों एक और घटना हुई | नगर को नामी वेशया काममंजरी 
की एक छोटी बहिन थी । उसका नाम रागमंजरी था। ऐसी खबर सुनने 
में आई कि ज़िले-भर के नामी और मशहूर लोगों की ओर से बुलाई गई 
एक महफिल में उसका नाच-गाना होगा और वह अपनी कला का प्रदर्शन 
करेगी । यह सुनते ही शहर के तमाम आदमी बड़ी उत्सुकता से महफिल 

में आये । अपने मित्र धनमित्र के साथ में भी उसमें गया । नियत समय पर 
रागमंजरी स्टेज पर उतरी और उसका नाच शुरू हुआ | इसे देखते-देखते 
मेरी विचित्र दशा हो गई | मेरा मन एक तरह से दूसरा रंगमंच बन गया । 
वह लड़की बेहद खूबसूरत थी और उसका तिरछी नजरों से देखना तो 
गजब का ही था ! उसके इन कटाक्षों का बार-बार गिरना क्‍या था, मानो 
नीले कमलों की वर्षा हो चली हो। मेरी आँखों के सामने उन इयामल कमल 
फूलों का एक परदा-सा छा गया | उसकी गाई हुई AAT रस की चीजें 
और ऊपर से तरह-तरह की भावभंगियाँ इन सबने मिलकर मेरे लिए 
न जाने कहाँ से कामदेव को लाकर खड़ा कर दिया । उन्होंने उस नीले 
परदे को भेदकर मेरे सीने को अपने अनगिनत वाणों से छेद डाला। में उस 
समय आपे में नहीं रह गया । रागमंजरी के उन हावभावपूर्ण नीले कमलों 
जैसे श्यामल कटाक्षों से मुझे एक बार तो ऐसा लगा, मानो एक काली- 
सी जंजीर बनकर कहीं से आ गई हे खुद रागमंजरी मुझे नगरदेवता- 
सी जान पड़ी । उस तन्मयता की हालत में मुझे कुछ निराली ही कल्पना 
हो आई | मुझे खयाल आया कि अरे में तो शहर-भर में चोरियाँ करता 
फिरता हूँ । शायद इसी से रुष्ट होकर ये नगर की देवी आ गई हैं और 
इन्होंने मुझे इस काली-काली जंजीर में बाँध लिया हे । 
में इन्हीं कल्पनाओं में उलझा हुआ थां कि नाच खत्म हुआ । लोगों 
में चारों ओर से उसकी बड़ी बड़ाई होने लगी । अपनी इस सराहना से 
रागमंजरी भी खिल उठी । इसके बाद में नहीं कह सकता कि अचानक ही 
या इरादतन, जान-वूझकर अथवा दिली चाह की वजह से उसने मुझे कई 
बार देखा | उसका यह देखना यों ही कौतुकवश या खेल-खेल में. हुआ हो, 
ऐसी बात तो शायद नहीं थी । क्योंकि अपनी भौं को कमान की तरह तान- 
कर पूरे हावभाव के साथ उसने कई बार तिरछी निगाहें मेरे ऊपर डाली | 
एक बात और, उसने मुझे देखा भी चुपके से उसकी सहेलियाँ तक यह 
बात नहीं जान पाई । देखने के साथ ही बहाने से उसने अपने उजले दांत 
भी ज़रा-ज़रा खोले, मानो चाँदनी खिल उठी हो । फिर तनिक सा 

मुस्कराकर वह वेठ गई | 

मेंने अनुभव किया कि रागमंजरी के नाच से अकेले मेरा ही यह 
हाल नहीं था, वहाँ बैठे तमाम दर्शकों की आँखें उसी पर लगी थीं और 
सभी के दिल उसके पीछे-पीछे घूम रहे थे । 

अपनी उसी हालत में में घर आया | अब मेरे मन में केवळ एक 
रागमंजरी का ही खयाल चक्कर काटने लूगा। में जितना इसे हटाता, उतने 
ही हठ के साथ यह बार-बार आ धमकता । इसने मेरी भूख-प्यास सब हर 
ली। अपने को छिपाने के लिए मेने सिरदर्द का बहाना किया और एक 
अकेली जगह में जाकर पड़ गया । चारपाई पर लेटते ही मेरे हाथ-पाँव 
सब ढीले पड़ गए । 

धनमित्र मेरी इस हालत को ATS गया। वह प्यार-मुहब्बत की 
बातों को अच्छी तरह समझता था और काम-शास्त्र में खूब गहरा पेठ चुका 
था । वह मुझे ढूंढता हुआ वहीं अकेले में आ पहुंचा और कहने लगा-- 

“कहो दोस्त, यह क्या हाल हो गया है ? खाना-पीना तक सब 
छूट गया ? GA चाहे कुछ कहो या न कहो, पर में इतना जरूर कहुँगा कि 
वह गाने वाली लड़की भी तकदीर की बड़ी सिकन्दर है, जिसके लिए 
तुम्हारा दिल इतना हठ बाँध गया है | अच्छा, एक बात का तो तुम 
इतमीनान रखो, तुम्हारी तरह वह लड़की भी जल्दी ही घायल दिखाई 
देगी । महाराज कामदेव उसे भी तीरों के बिछौने पर सुलाये बिना छोड़ेंगे 


1 


~ 


नहीं, क्योंकि उसके रंग-ढंग भी मेने अच्छी तरह देख लिए हे । 
थोड़ी देर चुप रहकर धनमित्र फिर बोला-- 

“वैसे तो मेने यह बात देखी हे कि जब दो स्त्री-पुरुष एक-दूसरे को 
पाने के लिए एक-सा हठ पकड़ लें तो उनके मिलने में फिर कुछ कठिनाई 
नहीं रह जाती । पर यह रागमंजरी कुछ अनोखे ढंग की है । हालाँकि यह 
एक वेश्या की लड़की हे, पर इसमें उन लोगों की तरह रुपये पर गिर पड़ने 
की आदत नहीं जान पड़ती । एक बार की बात है कि उसकी बहन ने 
उसके लिए किसी मालदार गाहक को पटाया | जब यह रागमंजरी ने सुना 

तो वह कुलीन और ऊँचे घर की स्त्री की तरह बड़े आत्माभिमान और 
गौरव के साथ बोली--“मैं रुपये-पैसे का नजराना नहीं चाहती, में तो 
गुणों की भूखी हूँ । बिना विवाह-सम्बन्ध किये कोई मेरी जवानी पर 
हाथ नहीं डाल सकता 1” 

जब उसकी ये बातें काममंजरी और उसकी माँ माधवसेना के कानों 
में पड़ीं तो उन्होंने उसे समझाना शुरू किया । इन दोनों ने बहुत चाहा कि 
वह इस तरह का हठ छोड़ दे, पर वह किसी तरह नहीं डिगी । अन्त में 
हारकर वे दोनों रोती-झींकती हुई राजा के पास फरियाद लेकर पहुँचीं 
और कहने लगीं-- 

“'महाराज,आपको अपनी दासी रागमंजरी का तो खयाल ही होगा । 
इसको भगवान्‌ ने जैसा रूप दिया है, उसी तरह गाना-वजाना, दस्तकारी 
और दूसरे हाथ के काम भी इसे बहुत अच्छी तरह आते हैं । स्वभाव 
की भी नम्र और सुशील हे । हम दोनों को इससे बड़ी-बड़ी उम्मीदें थीं । 
इससे यह आशा भी थी कि यह हमारी मनचाही को पूरा करेगी । पर 
आज SAT उन सव आझशाओं पर पानी फिर गया हैं; हमारे वेश्याओं के 
खानदान में, पुराने समय से जो कुल-रीति चली आ रही हे वह अब टूटा 
चाहती है । क्योंकि यह रागमंजरी अब रुपये-पेसे से ध्यान हटा रही है । 
धन-दौलत के मुकाबले में यह अब अपनी जवानी को गुणों के ऊपर 
न्यौछावर कर देने के लिए उतारू हो गई है । जिस तरह ऊँचे घरानों की 
गृहस्थिन औरतों में होता हैँ, उस ढंग से अब यह चलना चाहती हे । उन्हीं 
की तरह आचार-विचार के पावन करने पर यह आमादा हैं और किसी का 
कहना नहीं मानती, न कोई बात सुनती हे । इसे हम दोनों ने बहुत 
मनाया, समझाया, पर यह टस से मस नहीं होती । अगर महाराज की 
कृपा हो जाय और आप हुक्म कर दें, तो शायद. वह ठीक राह पर चल 
निकले | इसी से हम आपकी सेवा में आई हैं 1” 

इन दोनों के अनुरोध से राजा ने भी उसे समझाया, पर उसने 
उनके कहने पर भी ध्यान नहीं दिया। वह उसी तरह अपने हठ पर जमी 

रही--'में तो व्याह हो जाने पर ही किसी से मिलूगी ।' 

तब इसकी माँ और बहन रोती-पीटतीं फिर राजा के पास पहुंची, 
और कहने लगीं--“महाराज, हमारी इतनी प्रार्थना तो मंजूर होनी ही 
चाहिए कि अगर कोई ऐयाश आदमी हमारी मरजी के खिलाफ इस बच्ची 
को बहका ले और धोखा देकर इसे fants तो उसे चोर की तरह कत्ल 
किये जाने का हुक्म आप दे दें 1” 

इतनी बात सुनाकर धनमित्र मुझसे कहने लगा--'इस हालत 
में इतनी बात तो साफ ही हे कि रागमंजरी को ये माँ और बहन विना 
रुपये के आपके साथ उसे नहीं मिलने देंगी । यह भी निश्‍चित हे कि केवल 
रुपया-पँसा भेंट कर देने वाले के साथ भी वह राजी नहीं होगी । ऐसी 
दशा में क्या उपाय किया जाय, यह सोचना चाहिए 1” 

मेने धनमित्र से कहा--“'इसमें अधिक सोचने-विचारने की तो कोई 
बात मालूम नहीं पड़ती । सीधा-सादा रास्ता यही हे कि रागमंजरी को तो 
अपने रूप, गुण, शील और सौजन्य के द्वारा अपनी तरफ झुका लें और 
उसकी माँ-बहन को गुप्त रूप से रुपया-पेसा देकर सन्तुष्ट कर दें ।'” 

यह बात धनमित्र की समझ में आ गई | 

इसके वाद मेने एक काम किया । चुपके-चुपके पता लगाया तो 
मालूम हुआ कि काममंजरी की एक कुटनी हे । यह उसकी गुप्त दूती थी । 
इसका नाम धर्मरक्षिता था। यह वौद्ध भिक्षुणी थी । इसे अच्छी-अच्छी 
खाने-पीने की चीजे और कुछ बढ़िया कपड़े आदि देकर मेने अपनी तरफ 
मिला लिया | इसके द्वारा मेरे और काममंजरी के बीच यह शर्त ठहरी कि 
अगर बदले में रागमंजरी मुझे मिले तो धनमित्र वाला वह जादू का 
बटुआ' उसे दे दिया जायगा । 

काममंजरी ने इसे खुशी-खुशी मान लिया । उधर रागमंजरी मेरे 
रूप-गुण पर मोहित तो हो ही चुकी थी, इसलिए वह बटुआ भिजवाकर मेने 
उससे विधिपूर्वक विवाह कर लिया। इस विवाह से पहले यह निश्चित 
हुआ था कि अमुक रात को जादू का बटुआ' धनमित्र के यहाँ से चुरवाया 

जायगा | उससे पहले ही दिन दूसरे कामों के बहाने मेंने शहर के 
धनी और प्रतिष्ठित आदमियों को बुलवाकर इकट्ठा कर लिया । इन्हीं में 
अर्थपति का नौकर बना हुआ मेरा अन्दरूनी मित्र विमर्दक भी आया । 
उसने किसी बात पर इन लोगों के सामने सबको सुनाते हुए, अपने मालिक 
अर्थपति का पक्ष लिया और धनमित्र के खिलाफ खड़ा होकर उसे खूब 
खरी-खोटी सुनाई । 

धनमित्र उससे बोला--'भले आदमी, तेरा क्या मतलब है जो 
दूसरों के लिए मुझे बुरा-भला कह रहा हे ? मुझे तो याद नहीं पड़ता 
कि Ht कभी तेरा कुछ बिगाड़ा हो ?” 

परन्तु विमर्दक फिर भी उससे बिगड़ा ही रहा। वह उसे डाट- 
फटकार बतलाता हुआ कहने लगा-- तुम्हें अब अपने रुपये-पैसे का बड़ा 
घमण्ड हो गया है | तभी दूसरे की स्त्री को हथिया लेना चाहते हो। एक 
आदमी ने तो रुपया खर्च किया और उसे उसके मां-बाप से अपने लिए 
तय किया और एक आप हैं जो बीच में ही अपने पैसे का लालच उसके 
माँ-बाप को दे रहे हैं और उन्हें बहकाकर उस स्त्री को खुद हड़प लेने की 
ताक में हें ! इस पर कहता हे कि मेंने तेरा क्या बिगाड़ा है ? 

आज यह बात कौन नहीं जानता कि अर्थपति पुराने व्यवसायी हें 
और एक कम्पनी के मालिक हैं ? यह भी किसी से छिपा नहीं कि विमर्दक 
उनका कौन Sl लोग अच्छी तरह जानते हें कि वह उनके प्राणों की 
जगह हे । उनके लिए अगर अपनी जान भी देनी पड़े तो भी विमर्दक पीछे 
नहीं हट सकता; उनके लिए वह ब्रह्महत्या तक कर डालने से चूकने 
वाला नहीं । 

जान पड़ता है तुझे अपने जादू के बटुए का घमण्ड हो गया 
यह उसी की गरमी हे । इसका उपाय तो बड़ा सहज और मेरे हाथ 
इसके लिए तो मेरा केवल एक रात-भर का जाग लेना ही काफी है ।” 

विमर्दक को इस तरह अकारण बरसते देख वहाँ बेठे उन भले आद- 
faai को बहुत बुरा लगा । उन्होंने बीच में ही उसे बोलने से रोक दिया, 


और 


a 

और वहाँ से निकाल दिया । 

धनमित्र अन्दर से तो सब बात समझ ही रहा था, पर ऊपर से 
उसने बड़ा बुरा माना । यहाँ तक कि उसने लोगों से कहा-- 

“यह तो साफ-साफ ही मेरे बटुए को चुरा लेने की ताक में हैं । 
मुझे अब इससे खतरा पेदा हो गया हे, में महाराज से HEAT ।” 

और वह सचमुच ही राजा के पास जाकर विमर्दक की 
शिकायत कर आया । उसने उनसे अपने जादू के बटुए' की चोरी की जाने 
को बात भी बनाकर कह दी । 

तब महाराज ने अकेले में अर्थपति को बुला भेजा और उससे 
पूछा--''भद्र, तुम्हारे यहाँ क्या विमर्दक नाम का कोई आदमी हे?” 

उस मूर्ख ने जवाब देते हुए कहा--“हां महाराज, हे तो । वह 
मेरा बड़ा पक्का मित्र हे । कहिए, उससे कुछ काम हैं ? ” 

राजा कहने लगे--'उसे बुला सकते हो ?” 

अर्थपति बोला--“जी हाँ, अभी बुलाये लाता हूँ ।” 

इतना कहकर वह विमर्दक को बुलाने चल दिया । अपने घर आकर 
उसने देखा तो विमर्दक उसे नहीं मिला । तब वह रण्डियों के मुहल्ले में 
WU के अड्डे पर तथा बाज़ार हाट की ओर सब जगह ढू ढ आया, परन्तु 
उसका कहीं पता नहीं चला । 

विमईक उसे मिलता भी कंसे ? उसे तो मेने आपका (कुमार 
राजवाहन का) सब हुलिया और पहचान बताकर आपको खोज के लिए 
उसी दिन उज्जेन की ओर रवाना कर दिया था । 

जब अर्थपति को वह कहीं न मिला तो उसे खयाल हुआ कि कहीं 
विमर्दक से कोई ऐसा कसूर न हो गया हो जिसका सम्बन्ध मुझसे निकले | 

कुछ तो इसी डर से और कुछ अपने बुदूपन के कारण अर्थपति 
जब फिर राजा के पास गया तो कहने लगा-- 

“महाराज, मेरे यहाँ तो विमर्दक नाम का कोई आदमी नहीं हे ।” 

उसके इस सफेद झूठ पर राजा बहुत बिगड़े । इधर जब धनमित्र 

ने राजा के पास जाकर संत्र बात खोल दी, तब तो उन्हें बड़ा क्रोध आया | 
उन्होंने अर्थपति को पकड़वा लिपा और हथकड़ी-बेड़ी डलवाकर केद HL 
दिया । 

उधर वह जादू का बटुआ पाकर काममंजरी बहुत खुश हुई । अब 
वह उसे 'दुहने' की तैयारियां करने लगी | जब उसने सुना कि इस बटुए के 

‘gad के लिए धोखेधड़ी और छल-फरेब का कमाया हुआ रुपया फेर देना 
जरूरी है, तब उसे उस जेन साधु विरूपक की याद आई | विरूपक को उसने 
लूट-लूटकर बरबाद कर दिया था। 

अब वह उसकी सब धन-सम्पत्ति लेकर उसके पास उसी जैन 
विहार में पहुंची । वहाँ सब रुपया विरूपक को लोटाकर उसने उससे बड़ी 
नम्रता के साथ माफी माँगी | इसके बाद अपने किये पर पछतावा करती 
हुई वापिस आ गई । 

में बीच-बीच में विरूपक से मिलता रहता था । Ad उसे समझा- 

बुझाकर जैनियों के पाखण्ड-जाल से छुड़ाया । वह खुशी-खुशी फिर 
अपने प्राचीन वेदिक मत का अनुयायी बन गया । 

घर लौटकर काममंजरी बहुत पाक साफ बनकर रहने लगी | उस 

जादू के बटुए' से फायदा उठाने की आशा में उसने खूब दान देना और 
खेरात बाँटना शुरू कर दिया, जिससे लोगों में उसकी बड़ी वाहवाही 
होने लगी । पर थोड़े ही दिनों में उसके पास केवल एक लोटा, थाली 
और चूल्हा ही बाकी रह गया । 

जब उस रण्डी की यह गत हो गई और यहाँ तक नौबत आ गई, 
तब मेने धनमित्र को इशारा किया । वह राजा के पास गया और उनसे 
उसने कहा-- 

“महाराज, इस शहर की वेश्या काममंजरी को तो आप जानते ही 
हैं। यह कितनी लालचिन है, यह बात इसी से पता चल सकती हे कि 
लोगों में इसका 'लोभमंजरी' नाम मशहूर हो गया हे । इसके जान-पहचान 
के लोग इसकी बड़ी बुराई और बदनामी करते हें। यही औरत आजकल 

arated की तो कौन कहे, ऊखली व मूसल तक को बेपरवाही के साथ 
त्यागे दे रही है । मुझे ऐसा लगता है कि मेरा जादू का बटुआ' इसी के हाथ 
लग गया हैं । इसी कारण यह ऐसा कर रही हे । उस बटुए की करामात कुछ 
ऐसी हे कि उसे पाते ही आदमी बड़ा दानी और त्यागी बन जाता हे । 
वह वेश्यों और वेश्याओं को ही फलता भी है, दूसरों को उससे फायदा 
नहीं पहुँचता, ऐसी उसके बारे में प्रसिद्धि है । इत सब कारणों से मुझे वह 
बटुआ काममंजरी के पास होने का सन्देह होता है 1” 

राजा ने तुरन्त काममंजरी और उसकी माँ को बुला भेजा | 

रागमंजरी से मेरा ब्याह हो जाने के बाद से काममंजरी और 
उसकी माँ के साथ मेरा गहरा SHAS हो गया था | जब राजा की ओर से 
इनको बुलावा आया तो में बहुत चिन्तित-सा बनकर काममंजरी को 
अलग ले गया । मेने उससे कहा--“आपने पिछले दिनों घर की जो 
तमाम चीज-बस्त इधर-उधर दे डाली है और बेहद दान-खेरात की है, 
इसके कारण बाहरी दिखावा कुछ ज्यादा हो गया हे । मामूली लोग चौंक- 
से उठ हे कि आखिर इन लोगों में दान और त्याग की भावना एकाएक | 
क्यों उमड़ आई ? महाराज तक भी यह वात पहुँची होगी । मेरे खयाल में 
उन्हें शायद इस बात का शक हो गया है कि हो न हो, वह जादू का बटुआ . 
इन लोगों के हाथ लग गया है | जरूर यही पूछने के लिए उन्होंने आपको 
बुलाया होगा | आप दोनों से वे कुरेद-कुरेदकर इस बारे में पता लगायेंगे ।, 
तब आपको सब बात बतलानी पड़ेगी और मेरे लिए यह कहना ही होगा 4 
कि 'उनके' ज़रिये यह चीज़ हमारे हाथ आई हे । उसके बाद मेरा क्या 
होगा यह भी तय ही हे--राजा किसी नई और निराली तरकोब से मुझे 
मरवा डालेंगे । मेरे मर जाने पर आपकी यह वहन भी जिन्दा नहीं रह 
सकती | इसके बाद आपका अपना सगा-सम्बन्धी कौन बच रहेगा, यह 
आप जानें। जादू का बटुआ तो धनमित्र को वापिस लोट ही जायगा । a 
में देखता हूँ कि यह एक बड़ी भारी आफत आई हैँ/छससे चारों ओर अनर्थ br 
ही-अनर्थ पैदा होते दिखाई देते हैं बतलाइए, इस हालत में क्या उपाय | » 


$ 

| किया जाथ ?” 

| मेरी ये बातें सुनकर काममंजरी बड़े सोच में पड़ गई । वह एकाएक 

कुछ नहीं कह सकी । वह सीधी अपनी माँ के पास गई और उसे बुला लाई। 

मां ने जब यह सब सुना तो उसके एकदम आँसू उमड़ आए | वह बोली-- 

|| “बेटा, तुम ठीक कहते हो ! जरूर यही बात हे । हमारी नासमझी और 

बेवकूफी से यह भेद तो बहुत-कुछ खुल ही चुका हें । राजा जब बार-बार 

|| NG पूछेंगे, तो दो-चार बार बात को टाल जाने या छिपा लेने पर भी अन्त को 

| | यह कहना ही पड़ेगा कि हाँ, यह चीज़ चोरी से आई है और इस तरह 

|| o तुम्हारे जरिये से हमें मिली हैँ । तुम्हारा नाम बीच में आते ही फिर राग- 

| मंजरी क्या और उसकी यह बहन कया, हम सब पर, सारे ही घर पर 

आफत आयगी, सारा कुनवा बरबाद होगा । अब एसी हालत में एक बात 

॥ | हो सकती है । मेरी समझ में तो यह आता है कि इस सारी मुसीबत को 

अर्थपति के सिर मढ़ दिया जाय । अर्थपति के वारे में यह बात उड़ चुकी 

है कि इसने अपने नौकर विमर्दक से धनमित्र का जादू का बटुआ चुरवा 

* ल्या हे । यह बात भी शहर-भर में सब लोग जानते हं कि उस यमदूत 

अर्थपति के साथ हम लोगों का खूब मेल-जोल है । ऐसी दशा में राजा से 

. क्यों न यही कह दिया जाय कि महाराज, वह जादू का बटुआ हमारे पास 

bh हे और हमें अर्थपति से मिला है ऐसा करके ही अपने-आपको बचाया जा 

||| सकता हे ।” 

| ¬ aR aL यह बातें काममंजरी को भी पसन्द आई और AT भी उनकी 
| राय में अपनी राय मिला दी । इसके बाद दोनों माँ-बेटी राजा के पास गई। 

| - राजाने जब उनसे इस सम्बन्ध में पूछताछ की तो कहने लगीं-- 

„ “महाराज, वेश्याओं के यहाँ आकर जो लोग तरह-तरह की चीज़ें दे जाया 

करते. हैं, उनका नाम-धाम खोलने का हम लोगों में चलन नहीं है। वैसे भौ 

ईमानदारी और हलाल का पेसा लेकर तो लोग रण्डियों में आया नहीं करतें ।” 

=>. ` इन दोनों Haga हीले-हवाले को देखकर और बहकावे की बातें 

सुनकर राजा ने आँख टेढ़ी की और कहने लगे कि अगर ठीक-ठीक 

नहीं बतलाओगी तो नाक-क्रान कटवा दिये HAT । इस धमकी का इन 
पर तुरन्त असर हुआ । परन्तु इन कुटनियों ने तब भी अर्थपति को ही: 
फँसाया और उसी विचारे को चोर बतलाकर पकड़वा दिया । 

अर्थपति पर राजा पहले ही नाराज थे। अब इस चोरी में 
उसका नाम आते हो वे उपे प्राणदण्ड देने को तैयार हुए । 

तब धनमित्र बीच में पड़ा। उसने हाथ जोड़कर बहुत अनुनय-' 
विनय करते हुए राजा से निवेदन किया-- महाराज, अपरांध तो यह बड़ा. 
भारी हे, परन्तु प्राचीन काल से ही राजा चद्धगुप्त मौर्य वैश्यों के लिए 
यह व्यवस्था कर गए हैं कि ऐसे अपराधों पर प्राणदण्ड इन लोगों को न 
दिया जाया करे | यदि महाराज इसके कुकर्मो से रुष्ट हें तो इसकी सब धन- 
सम्पत्ति छीनकर इसे देश-निकाला दे दें। इस पापी के लिए यही बहुत Sv” 

धनमित्र की इस बात को महाराज मान गए । उन्होंने अर्थपति 
को सब नगर-निवासियों के सामने ही अपने राज्य से निकाल दिया। 
अर्थपति को अपने धन का बड़ा घमण्ड था, परन्तु इस समय उसकी देह 
पर केवल फटे-पुराने चिथड़े ही रह गए थे, और कोई चीज़ वह साथ 
नहीं ले जा सका । 

इधर धनमित्र का बड़ा नाम हो गया । उसने अर्थपति के प्राण बचा 
दिए, यह बात दूर-दूर तक फेल गई और उसकी जगह-जगह बड़ाई होने 
लगी | राजा भी धनमित्र पर प्रसन्न थे । 

अर्थपति की धन-सम्पत्ति राज्य की ओर से जब्त कर ली गई थी । 
धनमित्र ने देखा कि बिचारी काममंजरी मुसीबत में हे । क्योंकि उस जादू 
के बटुए से लाखों रुपया मिलने के चक्कर में वह सब तरह से बरबाद हो 
चुकी थी, इसलिए उसने महाराज से बिनती की कि इस बिचारी को यदि 
अर्थपति की सम्पत्ति में से कुछ मिल जाय तो इसके दिन सुधर जायें। 

धनमित्र के इस अनुरोध को भी महाराज ने मान लिया और 
काममंजरी को अर्थपति की जायदाद में से कुछ हिस्सा दिलवा दिया । 

अब धनमित्र के रास्ते से अर्थपति रूपी रोड़ा साफ हो चुका था, 

इसलिए उसने एक अच्छा दिन छॅटवाकर कुबेरदत्त की लड़की से विवाह 
कर लिया । 

मेरा भी रागमंजरी से विवाह हो ही चुका था । इधर धनमित्र 
को मनचाही लड़की दिलवा देने और विरूपक को उसकी धन-सम्पत्ति 
वापिस करवा देने के ये दोनों संकल्प भी मेरे पूरे हो गए । जादू के 
बटुए की करामात की आड़ में मालदारों का रुपया उड़ा-उड़ाकर AA 
रागमंजरी का घर भी सोना-चांदी और हीरे-जवाहरात से भर दिया । 
शहर के कंजूस पूंजीपतियों की इतनी जबरदस्त चोरियाँ की गई कि ये 
कौड़ी-कौड़ी के मोहताज हो गए । इनमें से बहुतेरे तो भीख माँग निकले । 
चे लोग खप्पर लिये हुए उन्हीं भिखारियों के घरों पर दिखाई देने लगे जिन्हें 
किसी दिन वे स्वयं मुश्किल से कुछ डाला करते थे, क्योंकि उन लोभी 
मालदारों का रुपया चुरा-चुराकर में इन्हीं गरीब मंगतों में बाँट दिया 
करता था | 

इस प्रकार अब चम्पा में मुझे कोई विशेष काम नहीं रह गया । 
मेरे दिन बड़े आनन्द से कटने लगे । परन्तु AA देखा है कि आदमी चाहे 
कितना ही चतुर और होशियार क्यों न हो, वह भाग्य के लेखे को नहीं मिटा 
सकता | जो होनहार होता है, वह अवश्य होकर रहता हे | 

एक बार ऐसा हुआ कि रागमंजरी किसी बात पर BS गई। उसे 
मनाने के लिए प्यार में मेने उसे थोड़ी-सी शरांव दी । उसके चखने के बाद 
उसी में से मुझे भी बार-बार पीनी पड़ी । उससे मुझे नशा हो गया । 

बहुधा ऐसा देखने में आया है कि आदमी के शील और संस्कार बड़े 
प्रबल हुआ करते हें । नशे या पागलपन के अन्दर जब मनुष्य बुरे रास्ते पर 
पड़ जाता है, तब इन्हीं के प्रभाव के कारण उसकी अच्छे काम करने की 
ओर ही प्रवृत्ति रहती हे । मुझे खूब नशा चढ़ आया था। उसी की 
जुंग में मेने रागमंजरी से कहीं कह डाला--''आज एक ही रात में इस 
शहर को खाली करके में तेरा घर भर STS AT ।” उसे यह्‌ तो पता था नहीं 
कि में चोरी किया करता हूँ, इसलिए मेरी इस बात से चोरी की ओर 

प्रवृत्ति देखकर वह बड़ी दुःखी हुई । उसने मेरे आगे हाथ जोड़कर मुझे 
सेकड़ों कसमें दिलाई और इस काम से रोका, पर Aa उसकी एक न 
सुनी । जेसे मस्त हाथी जंजीर तोड़कर भाग निकलता हे, उसी तरह में 
नशे में भरा हुआ तलवार लेकर अकेला घर से निकल पड़ा । नौकर- 
चाकर तक मेने साथ में कोई नहीं लिया । केवल रागमंजरी की एक 
नौकरानी मेरे पीछे-पीछे जरूर चली आई । इसका नाम श्वूगालिका था । 
कुछ दूर आने पर मुझे सामने पुलिस के चौकीदार आते दिखाई 
दिए । में वेधड़क इनसे लड़ पड़ा । तव इन लोगों ने मुझे चोर समझकर 
पकड़ लिया और मारना-पीटना शुरू किया। पर इनकी मार-पीट 
से भी मुझे कोई विशेष क्रोध इन पर नहीं आया। में नशे में तो था ही, 
हाथ-पेर भी ढोले पड़े हुए थे। उन्हीं अवश हाथों से में इस तरह 
तलवार घुमाने लगा, मानो इनके साथ खिलवाड़ कर रहा हूँ । इतने 
पर भी मेरी तलवार से दो-तीन चौकीदार मारे गए। इसके बाद 
में गिर पड़ा । इस समय नशे के कारण मेरी आँखें चढ़ी हुई थीं और लाल 
सुखं पड़ रही थीं। इतने में ही रोती-चिल्लाती श्वुगालिका भी दौड़ी हुई 
मेरे पास आ पहुँची । सिपाहियों ने तव तक मुझे बाँब लिया था । 
जब मेंने देखा कि मेरे तो हाथ-पाँव बवे हे और कोई आफत 
आना चाहती हे तो मेरा नशा तुरन्त हिरन हो गया । में होश में आ गया 
और तुरन्त बुद्धि से मेने समझ लिया कि मेरी अपनी वेवकूफी के कारण 
मुझ पर अब यह जबरदस्त मुसीबत आने वाली हे | 
मुझे इस समय तक शहर के लोग अच्छी तरह पहचानने लगे थे । 
धनमित्र के साथ मेरी मित्रता की बात भी मशहूर हो गई थी और राग- 
मंजरी का तथा मेरा व्याह हो चुका हे, यह बात भी सबको मालूम थी | 
मेने सोचा कि यह कसूर तो मुझसे हुआ हे, पर मेरे कारण धनमित्र और 
रागमंजरी को भी जलील होना पड़ेगा और वे दोनों भी जरूर ही कल 
हिरासत में ले लिए जावेंगे । मेने सोचा कि ऐसी हालत में मुझे ag काम 
करना होगा कि जिससे मेरे पकड़े जाने पर भी वे दोनों बच जायें । वे अगर 

छूटे रहे तो बाद में कभी मुझे भी इस आपत्ति से छुटकारा दिला सकेंगे । ` 

यह सव सोचते हुए Ad झट एक तरकोब निकाली और £एगालिका 
से कहने लगा-- अरी ओ बुढ़िया ! जा, जा, तू उसी लाळचिन रण्डी के 
पास लोट जा । उस धोखेबाज रागमंजरी के साथ तूने ही तो धनमित्र का 
ताल्लुक करवाया हे । खैर, उस दुष्टा के घर का तो सफाया हो चुका । 
इस धनमित्र को भी किसी दिन में अच्छी तरह समझूगा। इसे अपने जादू 
के बटुए का बड़ा घमण्ड हो गया था । यह धूर्त ऊपर से तो मेरा दोस्त बना 
रहा और अन्दर-अन्दर इसने ये कारनामे किये ? आज बिलकुल ठीक काम 
हो गया, इस पाजी का वह बटुआ भी गायव हुआ और तेरी उसी लोंडिया 
रागमंजरी के भी जेवर और नकदी सब उंड़ गए । चलो बहुत अच्छा 
रहा, आज मेरे जी का कांटा निकला | अब में इतमीनान से मरूंगा 1” 

वह श्यूगालिका इशारों को खूब समझने वाळी और बड़ी धूर्त औरत 
थी । मेरी सब बातें समझकर वह दूर से ही अपनी आँखों में तुरन्त आंसू 
ले आई | गला भी उसका भर आया | उसने एकदम हाथ जोड़ लिये 
और उन पुलिस वालों को खूब झुककर दूर से ही नमस्कार करती हुई 
धीरे-धीरे झट उनके पास पहुँच गई । फिर बड़ी शान्ति और दीनता के साथ 
उनसे वोली--“भलेमानसो, वस तनिक देर रुक जाओ । मेरे घर चोरी 
हो गई हे । इस लड़के से अपने चोरी गये माल के बारे में मे ज़रा मालूम 
कर लू ।” उसकी बात से पुलिस वाले वहीं खड़े हो गए । 

तब तक बह मेरे नजदीक आ गई और बोली--- बेटा, मुझसे जो 
कसूर हो गया उसे माफ कर दो । तुम धनमित्र से भले ही वेर मानो, क्योंकि 
उसने तुम्हारी स्त्री की इज्जत ली । पर अपनी उस रागमंजरी का तो 
कुछ खयाल करो। उसने तो तुम्हारी बेहद सेवा की हे । उस पर तरस खाओ | 
रण्डी बिचारी का तो जेवर ही सव कुछ है । मेहरबानी करके बतला दो कि 
उसके गहने कहाँ रखे हैं ! ” यह कहती हुई वह मेरे पैरों पर आ पड़ी । 

उसकी बात सुनकर म॑ने ऐसा दिखलाया जैसे में कुछ पसीज गया 
हूँ। मे वोला--“अच्छी बात हे, मेरा वया, में तो अब मौत के हवाले हो चुका । 


१८८ 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


उस विचारी के साथ बैर ata रखने से भी अब कया फायदा ? आ सुन, 
तुझे बतला ही दू ।” ऐसा कहते हुए मेंने उसके कान की ओर अपना 
मह बढ़ाया और इस तरह बहाना किया जैसे उसके कान में वह 
चोरी की वात कह रहा हूँ। मॅने धीमे-धीमे परन्तु झटपट उसे सव समझा 
दिया कि आगे इस-इस तरह यह-यह काम करना | 

मेरी बात सुनकर उसने भी ऐसा दिखाया जैसे चोरी की सब चीजें 
मेंने ठीक-ठीक वतला दी हों । फिर वह कहने लगी--“बड़ी उम्र हो तुम्हारी 
बेटा ! सदा सुखी रहो ! भगवान ऐसी दया करें कि महाराज तुम्हारी 
बहादुरी और हिम्मत से खुश होकर तुम्हें जल्दी ही छोड़ दें और ये सब 
भलेमानस लोग भी तुम पर मेहरबानी रखें. ` ` ` ` * ॥” इस प्रकार कहती 
हुई श्वुगालिका पल-भर में ही रफूचक्कर हो गई | 

इधर पुलिस वाले मुझे कोतवाली ले गए । वहाँ से कोतवाल साहव 
के हुक्म पर मुझे जेल भेज दिया गया । 

जेल में मे जिस जगह बन्द था वहाँ अगले दिन जेलर महाशय 
पधारे | इनका नाम कान्तक था। आप बड़े गरवीले और शानदार व्यक्ति 
थे; साथ ही अपने को खूबसूरत समझने वाले आदमियों में से आप जान 
पड़ते थे । वाप के मरने के बाद अभी हाल में ही आपको उनकी यह 
जगह मिली थी । आपमें जवानी की पूरी उमंग थी, इसी कारण वास्तविक 
जीवन का अनुभव आपको बहुत कम हो पाया था । आपने आते ही मुझे 
Stet, और फरमाया-- 

“अगर धनमित्र वाला जादू का बटुआ तूने न लौटाया और शहूर 
वालों का चोरी का माल वापिस न किया तो याद रख, अट्ठारह तरह की 
सांसतें तुझे भोगनी पड़ेगी और आखिर में फांसी की वह टिकटी तो हे ही 1” 

मेने भी तनिक-तनिक मुस्कराते हुए कहा-- 

“जनाब सुनिए, भले ही जन्म-भर का चोरी किया हुआ माल वापिस 
कर दूं , परन्तु धनमित्र, जिसने अर्थपति की औरत को उड़ाया, जो मेरा 
बनावटी मित्र बना रहा और अन्त में वेरी निकला, उसका जादू का 

बटुआ मिल जायगा, यह आशा मुझसे किसी तरह पूरी नहीं हो सकती । 
यह बटुआ न देने में यदि अनन्त कष्ट और यातनाएँ भी मिलें, तो उन्हें | 
भोग SAT । इस बात की मेने पक्की प्रतिज्ञा कर रखी हे । 
मेरी बातें सुनकर कान्तक कुछ नहीं बोला; वह चला गया । i 
अब जेल में यह हाल कि कभी तो मुझ पर डांट-फटकार पड़ती, | 
और कभी बहलाया-फुसलाया जाता | हर रोज मुझसे पूछताछ की जाती, | 
और तरह-तरह के सवाल-जवाब होते रहते । कुछ दिन इसी तरह कटे । 
इसी बीच एक दिन मॅने अनुभव किया कि अब मुझे खाना-पीना 
कुछ-कुछ मेरे मन के माफिक मिलने लगा हे । इस तरह अच्छे खान-पान के 
कारण थोड़े ही दिनों में मेरी देह की चोटें ठीक हो गई, घाव भी भर 
गए और में अच्छा स्वस्थ हो गया । 
एक बार ऐसा हुआ कि दिन ढलने का समय था और सांझ होने | 
जा रही थी । धूप पीली-सी पड़ चुकी थी । उसका रंग हल्का वसन्ती-सा 
ऐसा लग रहा था, जैसे विष्णु भगवान का पीताम्बर हो । इसी समय जेल के 
भीतर श्वुगालिका आई । वह इस समय अच्छे साफ कपड़े पहने थी और 
उसके चेहरे से खुशी टपक रही थी । श्वुगालिका के साथ एक नौकर भी 
था | वह तो दूर खड़ा रहा, परन्तु खुद श्ृगालिका जरा बढ़कर मेरे 
नजदीक faas आई और वोली | 
“बेटा जी, तुम्हें बधाई देती हुं । अब दिन फिर आए हैं और भाग्य | 
तुम्हारे माफिक मालूम देता हे । तुमने जो तदबीर बतलाई थी वह ठीक | 
उतरी | तुम्हारे कहने के अनुसार में धनमित्र के पास गई थी । मेने उससे 
कहा--'आपके मित्र इस समय ऐसी-एऐसी मुसीबत में फॅस गए हे । उन्होंने 
आपके लिए अपना यह सन्देश कहला भेजा हे कि भाई धनमित्र, मे चकले 
में आने-जाने की वजह से शराब पी निकला था । इसकी लत पड़ जाने से 
ही आज केंद में आ पड़ा हूँ । तुम इतना करो कि आज ही सीधे महाराज 
के पास चले जाओ और उनसे कहो कि 'महाराज, आपकी मेरे ऊपर 
सदा कृपा-दृष्टि रही हे । पहले भी आपकी ही दया से मुझे अर्थपति 

art चुराया हुआ वह जादू का बटुआ मिल गया था । आज मेरे सामने 
फिर एक कठिनाई आ पड़ी है । 

महाराज को सम्भवतः मालूम ही होगा कि उस काममंजरी की बहन 
रागमंजरी का व्याह हो चुका है । उसका पति एक गुणी आदमी हे । वह 
कला-कौशल का जानकार, काव्य-साहित्य में अच्छी गति रखने वाला और 
रसिक पुरुष हे । दूसरे अनेक हुनर जानने के साथ-साथ जुए की कला में भी 
वह बड़ा निपुण हे । गुणी होने से इसके साथ मेरा मेल हो गया । आपस की 
इस घनिष्ठता के कारण में इसकी स्त्री को भी गहने-कपड़े आदि कभी-कभी 
भेज दिया करता था । इसके साथ मेरा ऐसा ही बरताव था, जैसा अपने 
अपने सगे-सम्बन्धियों से होता हे । पर इस स्त्री का वह पति दिल का काला 
निकला | उस जुआरी ने मेरे इस व्यवहार को शक की नज़र से देखा । 
उसने ऊपर से तो मुझसे कुछ कहा नहीं, परन्तु किया यह कि मेरा वह 
जादू का बटुआ चुरा लिया । साथ ही अपनी स्त्री रागमंजरी के गहनों की 
पिटारी भी वह उड़ा ले गया । कुछ और भी चुरा लेने के इरादे से वह 
इधर-उधर घ्‌म-फिर रहा था । इतने में पुलिस वालों को सन्देह हुआ और 
उन्होंने उसे पकड़ लिया । जब पुलिस उसे ले चली तो रागमंजरी की नौक- 
रानी रोती हुई उसके पीछे-पोछे चली । उसने इसकी बड़ी मिन्नत की । इस 
पर उस जुआरी को खयाल हो आया । शायद पिछले स्नेह के कारण वह कुछ 
पसीज गया और गहनों की पिटारी उसने जहाँ छिपा दी थी वह जगह 
उस नौकरानी को बतला दी । पर मेरे जादू के बटुए का पता उसने नहीं 
दिया । यदि महाराज की दया हो जाय और किसी तरकोब से उसे 
बहलाया-फुसलाया जा सके तो मेरा बटुआ भी मुझे मिल सकता हे ।' 

शृगालिका कहने लगी--'मेंने धनमित्र को समझाया और कहा 
कि जब इस तरकीव से तुम राजा से कहोगे तो वे उनकी जान नहीं लेंगे 
और बहुला-फुसलाकर ही तुम्हारी चीज़ उनसे निकलवा लेने की कोशिश 
करेंगे | बस, यही हम चाहते भी हं । 

धनमित्र ने मेरी बात ध्यान से सुनी । उस पर आपका पूरा असरः 

इसलिए बिना किसी तरह के डर या हिचक के वह सीधा महाराज के पास 


“चला गया और उनसे कहकर सब काम ठीक कर आया | 


इधर आते समय आप चुपके से अपनी जो निशानी मुझे दे आये थे, 
वह दिखाकर मेने रागमंजरी से रुपये के लिए कहा । निशानी देखकर उसे 
'विश्वास हो गया कि रुपया आपने ही मंगाया हे, इसलिए देने को राजी हो 
गई । जरूरत के मुताबिक Fa उससे रुपया लिया और आपकी बताई 
हुई युक्ति से राजकुमारी अम्वालिका की धाय मंगलिका को खुश कर 
fear उसी को बीच में डालकर उसके सहारे राजकुमारी और रागमंजरी 
में गहरी मित्रता करवा दी । अब में हर रोज नई-से-नई भेंट की चीज़ें 
राजकुमारी के लिए ले जाती | वहाँ महल में पहुंचकर उसके दिल-बहलाव 
'के लिए बड़ी रसीली और चित्त लभाने वाली कहानियाँ उसे सुनाया 
करती । इस तरह थोड़े ही दिनों में राजकुमारी मुझे बहुत चाहने लगी । 
उसकी मेरे ऊपर बड़ी मेहरबानी हो गई । 

एक बार ऐसा हुंआ कि राजकुमारी महल में अपने कमरे पर ही 
थीं। में भी वहीं थी । उनका करनफूल हालांकि अपनी जगह पर ही लटक 
रहा था पर मेंने ऐसा दिखाया जैसे वह अपनी जगह से खिसक गया हे । 
में उसे सम्हालने में लग गई । फिर मेने ऐसा प्रगट किया, मानो मेरा ध्यान 
किसी और तरफ हो और में दुचित्ती हो गई हूँ । इसी बीच मेंने उस 
करनफूल को गिरा दिया और फिर झटपट धरती पर से उठा लिया । 

इतने में ही किसी काम से जेलर कान्तक राजकुमारी वाले महल के 
भीतरी आंगन में आया | उस समय हम लोगों के सामने ही कबूतरों की 
जोड़ी खेल रही थी । दो कबूतर एक-दूसरे पर चढे हुए मस्ती में दीवाने थे । 
उन्हें उड़ा देने के बहाने मेने हँसते-हँसते वही करनफूल फेक मारा। परन्तु 
फेंका उसे इस तरह कि वह जाकर कान्तक के लगा । कान्तक तो जेसे इसी 
बात पर खुशी के मारे खिल गया । वह मुंह उठाकर मुस्कराने लगा। उन 
कबूतरों को इस तरह एकाएक करनफूल फेंककर दुत्कार देने की मेरी चेष्टा 

पर राजकुमारी अम्बालिका यों ही कौतुकवश gat लगी । उसी समय 
मेने इशारों-ही-इशारों में कुछ ऐसी हरकत की, जिससे कान्तक को यह 
खयाल पैदा हुआ कि राजकुमारी की हँसी में उनके मन की अन्दरूनी चाह 
भी छिपी हुई है । अब तो कान्तक का अजीब हाल हो गया । ऐसा जान 
पड़ा जैसे उसे कामदेव ने धनुष तानकर, विषेले फलकों वाले तीरों से छेद 
डाला हो । वह बेवकूफ आदमी जैसे-तैसे करके बड़ी कठिनाई से 
वहाँ से टला । 

aia होते ही मैंने एक ga की पिटारी के अन्दर खुशबू में बसा हुआ 
पान, एक जोड़ी कीमती कपड़े और कुछ गहने रखे ।. उसे बन्द करके उसके 
ऊपर राजकुमारी अम्बालिका की अंगूठी की मुहर बना दी । फिर इसे एक 
लड़की के हाथों में पकड़ाकर इस तरह ले चली, जैसे यह राजकुमारी का 
सरकारी उपहार रागमंजरी के लिए ले जा रहो हूँ । इसे लिये हुए 
में कान्तक के घर पहुँची | वह मुझे देखकर बेहद खुश हुआ | ऐसा लगा 
जैसे वह प्रेम के अथाह समुद्र में डुबकियाँ भर रहा हो और एकाएक उसे अब 
नाव मिल गई हो । मैने उसे यह पिटारी नजर की और राजकुमारी की 
_ विरह दशा का वर्णन किया। उनकी बड़ी-बड़ी विकट दशाओं का मेंने उसके 
सामने चित्र-सा खींच दिया | इस तरह उस qg को एकदम पागल 
बना डाला | मेरे चलते समय उसने मुझसे राजकुमारी की कोई चीज 
निशानी के तौर पर माँगी । इसपर अगले दिन जाकर में बोली--“लीजिए, 
आपकी प्रेयसी ने आपके लिए यह सामान भेजा है,” और मेंने अपने मु ह 
का HALT SAT पान, अपने ही साज-सिंगार का बचा-खुचा कुछ सजावट का 
सामान--चन्दन, पाउडर वगेरा--उतरे हुए हार और एक मैला रूमाल, 
यह सब उसके आगे रखते हुए राजकुमारी की ओर से उसकी नजर किये । 

इन्हें बड़ी मुहब्बत से लेकर उसने भी कुछ चीजें दीं और कहा 
कि ये राजकुमारी के लिए हैँ; उनकी नजर करना। वे चीजें में उससे ले 
आई और मेने इधर-उधर फेंक दीं । 

इस तरह जब कान्तक के दिल की मुहब्बत को आग खूब भड़क 

चुकी, तब मेंने खुद ही एक दिन अकेले में उसे बढ़ावा दिया और उकसाते हुए 
कहा--'लल्ला जी, आप भी कैसे आदमी हें कि कुछ करते ही नहीं । मुझे तो 
मेरे एक पड़ोसी ज्योतिषी ने आपको देखते ही एक दिन यह कहा कि ये 
जेलर साहब मामूली आदमी नहीं हैं, इनके तो राजसी चिह्न हैं । उसने 
गिनती करके वतलाया कि यह राज्य आपके ही हाथ आयेगा । में देख रही 
हूँ कि सब लक्षण वैसे ही होते भी जा रहे हैं देखिए,राजकुमारी जी आपको 
चाहने ही लगीं। इधर राजा के उनको छोड़कर कोई और सन्तान नहीं हे । 
राजकुमारी के साथ आपका ताल्लुक हो जाने की बात मालूम होते पर 
यदि वे रुष्ट भी हो गए तो भी इस डर से कि उनकी इकलौती बेटी का कुछ 
बुरा-भला न हो जाय, वे आप दोनों के इस सम्बन्ध को तोड़ेंगे नहीं । मेरा 
तो खयाल हे कि वे आपको यूवराज वना सकते हे । इस प्रकार राजकुमारी 
के साथ आपका यह सम्बन्ध एक और भी काम बना रहा हैँ । मेरी समझ 
में नहीं आता कि आप देर क्यों कर रहे हें और राजकुमारी तक पहुँच- 
कर उन्हें अपना क्यों नहीं लेते ? मझे ऐसा लगता हे कि राजकुमारी के 
महल के अन्दर पहुँच होने की तरकीब आप शायद नहीं जान पाए हैँ। 
पर इसके तो कई एक उपाय हं । सबसे सहज तो यही हैँ. कि 
आपके इस जेलघर की दीवार और महाराज के सरकारी वाग की भीत, 
इन दोनों के बीच कुल छः गज का अन्तर है। आप ऐसा कीजिए कि 
अपने किसी एसे चोर के जरिए, जिसका हाथ खूब साफ हो, एक बड़ी 
संध लगवा दीजिए, बस उसी में से होकर आप महाराज के वाग में 
घुस आवेंगे | बस आप हमारे वाग के अन्दर किसी तरह से आ भर जाइए, 
फिर तो आपकी हिफाजत का सब काम हमारे ऊपर रहा । आप जानते 
ही हे, कि राजकुमारी की सखी-सहेलियाँ और दासियाँ उन्हें कितना 
चाहती हैं; वे इस भेद को किसी तरह खुलने नहीं दे सकतों ।' 

मेरी बातें सुनकर कान्तक बोला--'ठीक कहती हो, तुमने अच्छा 
सुझाया | आजकल मेरी जेल में एक ऐसा चोर हे भी । खोदने और सेध 
लगाने की कला में वह बड़ा पक्का हे; उसे दूसरा 'भगीरथ' समझो | 

वह अगर मेरे कहे में आ गया तो पल-भर में काम वना देगा ।' 

मेने कहा--“ऐसा कौन सा केदी हूँ? आप उससे काम क्यों नहीं 
लेते?' 

उसने तुरन्त यह कहकर कि “वही, जिसने धनमित्र का जादू 
का बटुआ चुराया | आपका ही संकेत किया । 

तब मॅने उससे कहा--'आप ऐसा कीजिए। उस चोर से आप 
कहें कि मेरा यह काम अगर तुम पूरा कर दोगे तो में एक ऐसी निराली 
जुगत रचे गा, जिससे तुम जेलघर से साफ BE जाओगे । इसके लिए कसम 
खाकर उससे आप बात पक्की कर लें । जव आपका काम निकल जाय, तो 
उसके फिर से हथकड़ी-बेड़ी डाल दें और राजा से कहें--“महाराज, इस 
चोर के साथ सभी उपाय वरत लिये गए, पर यह बड़ा ढीठ हे । यह धनमित्र 
से बेहद वेर मानता È | उसका चमड़े का वटुआ यह किसी तरह नहीं देगा। 
आपकी यह बात सुनकर महाराज उसे जरूर फाँसी दे देंगे । उसे फांसी 
लगते ही यह कांटा दूर हो जायगा । आपका काम तो बन ही चुकेगा और 
इस बात का भेद भी फिर किसी पर कभी नहीं खुल सकेगा । 

जब मेने ये सब बातें उसे खूब समझाकर कहीं तो वह बड़ा खुश हुआ | 

अब मुझ पर ही उसने यह भार भी डाल दिया हे कि में तुम्हें लालच देकर 
इस काम के लिए राजी कर लू ! वह कान्तक इस समय बाहर खड़ा हुआ है। 
इस बारे में अब जो भी बात आ पड़ेगी, उसका उपाय तुम्हें ही सोचना SU” 

श्रुगालिका की ये सब बातें सुनकर मुझे बड़ी प्रसन्नता हुई । मेने 
उससे कहा---में तो तुझे उस समय बहुत ही थोड़ी बात कह पाया था। 
इस सारे मामले में तेरी अपनी चतुराई और होशियारी बहुत ज्यादा हे । 
अच्छी बात है, तू अब उसे यहाँ ले आ ।” 

थोड़ी देर में ही कान्तक श्युगालिका के साथ अन्दर आ गया | जरा 
देर की बातचीत के बाद उसने तो मुझे जेल से छुड़वा देने की कसम खाई 
और मॅने उस काम को पूरा करने का पक्का वायदा कर दिया; साथ ही 
वचन दिया कि यह भेद कभी किसी पर नहीं खोलूंगा | 

इसके बाद उसने मेरी जंजीरें खोल दीं । मे आनन्द से नहाया-धोया, 
और तेल, फुलेल, चन्दन आदि लगाकर मेंने खूब अच्छी तरह खाया-पिया । 

यह्‌ जेलघर ऐसा बना था कि हरदम जैसे अन्धेरे में ही डूबा रहता 
हो। रात आने की यहाँ जरूरत ही नहीं थी । फिर भी जब रात हो चुकी, 
तो मेने वह जगह ठीक की जहाँ, सेंध लगानी थी। कान्तक के इशारे पर 
“आलानकब' भी मुझे मिल गया था । इसके सहारे Aa दीवार वाले AAT 


_कोने से शुरू करके सरकारी बाग की ओर खुलने वाली एक सुरंग खोद डाली । 


सुरंग खोद चुकने पर में सोचने लगा कि अब यह आदमी आकर 
मुझे फिर जंजीरों में कस देगा । हालाँकि इसने मुझे छुड़वा देने का वचन 
दिया हे, पर अपना काम निकल जाने पर यह मुझे राजा के हारा मरवा 
डालना चाहता है । ऐसे धोखेबाज़ को स्वयं ही मार डालने में भी क्या 
पाप है ? इस धूर्त को मारकर यदि में भी अपनी बात से मुकर जाता हूँ 
तो मुझे भी कोई दोष नहीं लग सकता । 

मेरे सुरंग खोद चुकने पर कान्तक आया और मुझे जंजीर में फिर 
कस देने के इरादे से ज्यों ही वह नीचे झुका और उसने हाथ बढ़ाया त्यों ही 
मेने उसकी छाती में जोर की लात मारी और उसे गिरा दिया । फिर उसी 
की छुरी से मेने उसका सिर काट डाला । 

श्रुगालिका बाहर मौजूद थी । वह इसी समय अन्दर आ गई । में 
उससे बोला--“भलीमानस, अव जल्दी वतला कि राजकुमारी का महल 
अन्दर से कंसा हे । वह कहाँ-कहाँ कंसे-केसे बना हुआ हे और किस जगह 
क्या-क्या चीज है? ऐसा न हो कि मेरी यह इतनी मेहनत और कोशिश 
वेकार हो जाय ! में चोर ठहरा, आज इस महल में से कुछ-न-क्रुछ चुराकर 
ही लौटूगा ।” 

उससे सब बात का ठीक-ठीक पता लेकर में महल के अन्दर TAT | 
उसने जो-जो स्थान बतलाये थे, उन सब में अच्छी तरह घूम-फिरकर मेने 
सारे महल को छान डाला । 

अन्दर जाकर मेने देखा तो जगह-जगह बड़े सुन्दर दीये जल रहे 

थे । यें सब रंग-विरंगी मणियों के बने हुए थे। महल में चारों ओर खूब 
बढ़िया सजावट थी । 

एक स्थान पर त्रया देखता हूँ कि इधर-उधर चारों तरफ तो Ae 
सी सखी-सहेल्यां और दासियाँ लेटी हें और उनके बीच में राजकुमारी 
सो रही हे | ऐसा मालूम होता था कि ये परिचारिकाएँ तरह-तरह की खेलें 
खेलते-खेलते अन्त में थककर पड़ गई हे । बीचोंबीच एक बढ़िया पलंग लगा 
हुआ था | इसके सिराहने और पेनाने की तरफ तरह-तरह के बहुत से फूल 
बिखरे पड़े थे । पलंग के ऊपर हंसों के मुलायम परों से भरा हुआ खूब 
गुदगुदा गदेला बिछा था और एक खूबसूरत तकिया रखा हुआ था। 
इस पलंग के पाये हाथी दांत के थे और सोये हुए सिहों के आकार के 
बने हुए थे । इन सिहों की देह में जगह-जगह खूब बड़े-बड़े और कीमती 
नग जड़े थे । इसी पलंग के ऊपर राजकुमारी सो रही थी । 

सोते समय भी राजकुमारी को देखते ही बनता था । इनके दाहिने 
पैर की एड़ी का निचला हिस्सा ढका था, क्योंकि बायें पैर का अगला भाग 
इसके ऊपर रखा हुआ AT । एड़ी के ऊपर गद्दे का जोड़ कुछ-कुछ उघर गया 
था और बहुत खूबसूरत दिखाई दे रहा था। दोनों टाँगें एक-दूसरी में लिपटी 
पड़ी थीं । मुलायम घुटने सिकुड़े रखे थे और जांधे कुछ-कुछ उभरी हुई थीं । 
नितम्ब-प्रदेश पर से सरककर नीचे घुटी हुई एक बाँह का खुला हुआ 
अगला हिस्सा बड़ा सुन्दर लग रहा था । दूसरी बाँह मुडी हुई सिर के नीचे 
थी और उसकी मुलायम कोंपल-जेसी हथेली चित्त खुली रखी थी । 
दोनों नितम्ब, गोळाई लिये हुए नीचे की तरफ उतरते चले आए थे 
और कमर के नीचे का रेशमी कपड़ा इनके साथ-साथ, देह से बिलकुल सटा 
हुआ था । पेट बहुत छोटे से हिस्से में आ गया था और ज्यादा ढका नहीं 
था । राजकुमारी सोते-सोते गहरी साँसें ले रही थीं, इसलिए उनकी कठोर 
स्तन-कलिकाएँ कुछ काँपती जाती थीं। उनकी गरदन तनिक मुडी हुई 
और बड़ी प्यारी लग रही थी । इसमें निखर सोने की लड़ पड़ी थी, जिसके 
अन्दर एक बड़े-से माणिक्य का तरल या लॉकेट पिरोया हुआ था | कुण्डल 

कान के नीचे निइचल पड़ा अपनी अधूरी झलक दिखला रहा था । कनपटी 
के पास बालों की लटें खूब कसी रखी थीं, हालाँकि ये वँधी हुई नहीं थीं । 
कान के ऊपर चित्त पड़ी हुई कनौती में जड़ाऊ PIGS लगा था । इसमें 
से किरनों-पर-किरनें फूटी पड़ती थीं । इनके कारण कनपटियों पर की we 
पीली सुनह्री-सी पड़ रही थीं । राजकुमारी के मुह पर ऊपरी होठ का 
अपना गुलावीपन इतना चटकीला था कि नीचे के मुख-छिद्र की लकीर 
मुश्किल से नजर आती थी । बायाँ हाथ गाल के नीचे से पीछे की ओर 
निकला हुआ था | उसकी उंगलियाँ, जरा-जरा ऊपर कान की तरफ मुड़ 
रही थीं, इसलिए ऐसा लगता था कि कानों में पड़ा हुआ कर्णफूल, जो 
चमचमाहट पैदा कर रहा था, उसकी ओर यह हाथ मानो इशारा कर 
रहा हे । राजकुमारी के ऊपर के गाल से एक आभा-सी फूटी पड़ती थी । 
यह आईने की तरह दमकता था और ऊपर छत के वेलवूटों व फूलपत्तियों 
की इसमें परछाई पड़ रही थी । इसके कारण ऐसा प्रतीत होता था कि 
इस गाल के ऊपर खास. तरह की चित्रकारी करके इसे सजाया गया हे । 
राजकुमारी की दोनों आँखें बन्द थीं | उन्हें देखकर यह मालूम पड़ता था 
कि दो नीले कमल मु दे रखे हैं दोनों कमानीदार भौहें मानो कामदेव की 
पताका बनी हुई थीं। पर इस समय ये विचारी हिल-जुल नहीं रही थीं, 
निश्चल पड़ी थीं । माथे पर कहीं-कहीं पसीने की नन्ही-नन्ही बूंदें छलक 
आई थीं । ये शायद खेल-कूद, के बाद थकान के कारण हो गई थीं। इन 
बूंदों से माथे पर लगा हुआ चन्दन का तिलक घुट-सा चला था । उनके 
चाँद-से मुखड़े को बालों की बेल चारों ओर से घेरे पड़ी थी । राजकुमारी 
इस समय निर्चिन्तता के साथ सोई हुई थीं | एक बहुत ही सफेद चादर 
पर उनकी चमचमाती हुई देह कुछ आड़ी-तिरछी होकर इस तरह पड़ी थी 
कि देखकर शरद ऋतु के बादलों की गोद में कोंधती हुई बिजली का 
खयाल आ जाता था | 

इस परमसुन्दरी राजदुळारी को इस हालत में लेटा हुआ देखकर 
मेरे मन की विचित्र दशा हो गई । कुछ देर तक तो अचम्भे में आकर में 

जेसे-का-तेसा खड़ा रह गया । बया चीज चुराने आया था, इसका भी 
कुछ ध्यान न रहा । ऐसा जान पड़ा जैसे मेरा ही मन कहीं VAT गया हैं। 
तुरन्त विचार उठा कि यदि इस सुन्दरी सुलोचना को में न पा सका तो 
कामदेव मेरा जीना ही मुश्किल कर देगा | 
एक बार तो ऐसी इच्छा हुई कि इसे अभी चिपटा ल । फिर सोचा 
कि जब तक Ga इसका ही इशारा न मिले तब तक इसे छूना भी कठिन 
है, क्योंकि यदि तनिक भी छू लेता हूँ, तो यह भोली-भाली बालिका 
चौंककर जरूर चीख पड़ेगी । फिर तो मेरे मन के सुनहरी महल सब zz- 
कर यहीं बिखर जायेंगे; यहीं पर मेरा भी खात्मा हो जायगा । इसलिए 
एक काम करना ठीक रहेगा । 
इसके पश्चात्‌ मेने वहीं खूंटी पर टंगी हुई एक साफ चिकनी पट्टी 
उतार ली । इस पर लाख जेसी किसी चीज की रंगीन पालिश चढ़ी हुई थी । 
पास में एक जड़ाऊ संदूकची रखी थी जिस पर कीमती नग जड़े थे । उससे 
मेने लिखने की बत्ती निकाली । 
राजकुमारी उस समय भी उसी तरह विचित्र और निराली मुद्रा 
में सोई हुई थी और बेहद खूबसूरत लग रही थी । उसके दोनों हाथ 
एक-दूसरे से जुड़े हुए थे और मुझे कुछ कर गुजरने पर उतारू देख, 
मानो हाथ जोड़कर मुझसे कह रही थी कि--'हाय ! यह काम न करो ।' 
म॑ने वहीं उसके पैरों के पास बैठकर उस पट्टी पर यह पद लिख 
दिया-- 
हाथ जोड़े, 
इस ढिठाई के लिए प्रिय ! हाथ जोडे-- 
दुग झुकाये कर रहा यह दास तुमसे कुछ निहोरे, 
सो रही हो ?-- 
तुम थकी बिखरी हुई सी हो रही हो-- 
कौनसे सुख-स्वप्न में, शशिलोक में या तुम कहीं हो ! 
क्या किसी दिन, 

एक पल को भी सुमुखी ! बस, क्या किसी दिन-- 
हाय, जिसको पास लाने के लिए में पल रहा गिन--- 
मिल सकोगी ?-- s 
काम-क्रीडा-संगिनी .बन, मिल सकोगी ? 
इस हमारी गोद में सुख-विह्वला-सी खिल सकोगी ? 
इसके वाद उस पढ़ी को मेंने उसके पे रों के पास रख दिया । 
अब मेने उसके सोने के पानदान में से एक खुशबूदार पान का 
बीड़ा निकाल जुरा-सी कपूर की डली और सुगन्धित पान का मसाला 
मिलाकर उसे अपने मुंह में रखा । फिर उसी के रस से Hos पुती हुई 
दीवाल पर मेने चकवा-चकवी के जोड़े की एक तस्वीर खींच दी। 
अन्त में उसकी अंगूठी से अपनी अंगूठी बदलकर में बड़े वेमन से 
जैसे-तैसे वहां से निकला और फिर उसी सुरंग में से होता हुआ कंदखाने 
में आ गया । 
उसी जेल में शहर का अच्छा प्रतिष्ठित एक और व्यक्ति भी केद 
था । इसका नाम सिहघोष था । इन पिछले दिनों के अन्दर मेरी इससे 
अच्छी दोस्ती हो गई थी । मेने वापस आकर इससे कहा--“भाई, तुम 
से जब पूछा जाय, तो जो-कृछ मैंने किया हे और जैसे-जैसे कान्तक को 
मारा हे, यह सब भेद तुम अधिकारियों को बतला देना । इस प्रकार ऐसे 
गुप्त रह्स्य का पता देने पर तुम भी केदखाने से छूट जाओगे ।” 
यह सब काम करके में शृगालिका के साथ वहाँ से निकल आया | 
मुख्य सड़क पर आते ही पह्रेदारों ने मुझे फिर पकड़ा । तब मेंने सोचा कि 
में तो इतनी तेजी से निकल भाग सकता हूँ कि ये लोग मुझे हाथ भी नहीं 
लगा Wat । पर यह बिचारी श्वूगालिका पकड़ी जायगी । इसलिए At 
एक उपाय किया । 
मे तुरन्त दौड़कर अपने-आप ही उन पहरेदारों के पास जा पहुँचा 
और जाते ही अपनी पीठ उनकी ओर करके खडा हो गया । अपने दोनों 
हाथ मेने पीठ की ओर Bee करके उन लोगों की तरफ बढ़ा दिये । फिर 

उनसे बोला---“'लो भई, जो चोर समझो तो मुझे बाँध लो | तुम्हारा तो 
पकड़ने का काम ही है, बल्कि यह तुम्हारा अधिकार हे । मगर यह बुढ़िया 
मुझे हरगिज न पकड़े; यह मुझे छु भी नहीं सकती ।” 

MISA मेरे इतना कहते ही सव मतलव समझ गई | वह उन 
लोगों के पास जाकर और उन्हें सलाम करके बोली---भइया, मेरे 
इस लड़के को पागल मत समझ बेठना। इसके दिमाग पर किसी वायु का 
असर हो गया हे । मॅने इसका बहुत इलाज करवाया । पिछले दिनों 
दवा-दारू माफिक आने से यह ठीक भी हो गया था | इसे ठीक जानकर और 
भरोसा करके मेने इसे कंदखाने से निकलवाकर नहलाया-धूलाया और 
इसके चन्दन आदि लगवाया । नये कपड़े बदलवाकर इसे खीर खिलाई । 
इसके बाद इसकी तबियत देखकर इसे बिछोने पर सोने भेज दिया 1 
आधी रात होते ही क्या देखती हूँ कि इसे वायु-रोग ने फिर आ दबाया हे । 
इसने तो उसके बाद से यह कहना शुरू कर दिया कि में कान्तक को 
मारकर राजा की लड़की के साथ ब्याह करूंगा ।” 

इस तरह की बातें कहता हुआ यह बड़ी तेजी से सड़क पर आकर 
भागने लगा | लड़के को इस हालत में देखकर और रात होने से में इसके 

छे-पीछे भाग रही हूँ । तुम लोग जरा मुझ पर तरस खाओ और इसे 
बाँधकर मेरे हवाले कर दो । 

यह कहकर श्वगालिका ने रोना-झींकना शुरू कर दिया । में तुरन्त 
उससे बोला--“अरी ओ बुढ़िया ! वायु-देवता को आज तक कौन बाँध 
पाया हे । भला, ये कौए मुझे मुझ शिकरें को पकड़ेंग? ये मुझे पकड़ने 
वाले होते कौन हे ? q चुप रह्‌, बहुत बक-बक मत कर ! ” यह कहता 
हुआ मे फिर भाग IST I 

तव वे पहरेदार श्रुगालिका से बोले--“ओ बुढ़िया ! हमें तो तू ही 
पागल दिखाई पड़ती हे । इस सरासर पागल आदमी को कहती हे कि यह 
पागल नहीं है ! और फिर तूने ही इसे खोल भी दिया हैं अब भला 
इसे कौन ata ?” 

इस प्रकार उसे बक-झककर और उसी को बुरी-भली सुनाकर वे 
लोग चले गए। वह भी रोती-झोंकती मेरे पीछे-पीछे भागती गई में 
जाकर सीधा रागमंजरी के धर रुका । वह विचारी इतने दिनों की 
जुदाई के कारण बहुत दुखी और व्याकुल थी। मेंने पहुंचते ही उसे सब 
तरह से तसल्ली दी और ढारस बँधाया । बाकी रात AA वहीं बिताई । 
प्रातःकाल में अपने मित्र उदारक अर्थात्‌ धनमित्र से मिला ।” 

इतनी सब कहानी सुना चुकने के बाद अपहारवर्मा राजकुमार 
राजवाहन से बोले---“युवराज, इस प्रकार मेंने तमाम चक्करों में से निकल- 
कर बड़ी मुश्किल से छुटकारा पाया। घर आकर में फिर ऋषि मरीचि के 
आश्रम पर पहुँचा | उस वेश्या के कुटिल मोह-जाल में से वे निकल तो चुके 
ही थे । इस समय तक अपनी घोर तपस्या के प्रभाव से उन्हें फिर दिव्य 
दृष्टि प्राप्त हो गई थी । उनसे मिलकर मुझे आपकी गतिविधि का पता 
चला और उन्हीं की कृपा से में इस स्थिति में आ गया कि आज मुझे आपके 
दर्शन प्राप्त हुए I” 

अपना आगे का हाळ सुनाते हुए अपहारवर्मा कहने लगे-- 

“उधर जेल में जो सिहघोष रह गया था, उसने मेरे कहने के 
अनुसार महाराज को सब घटना बतला दी और कहा कि इस-इस तरह से 
कान्तक ने ऐसी-ऐसी धूर्तता की थी । 

राजा ने उस पर प्रसन्न होकर उसे कान्तक की जगह दे aT 
जेलर बन जाने पर सिंहघोष ने मेरे द्वारा बनाई गई उसी सुरंग के द्वारा 
मुझे फिर राजकुमारी अम्बालिका के महल में पहुंचा दिया । श्ूगालिका 
उस राजकन्या को मेरे रूप और गुण के बारे में पहले से ही बहुत-कुछ 
बढ़ा-चढ़ाकर सुनाती रही थी, जिसके कारण राजकुमारी भी मेरी 
ओर झुक चुकी थी । अन्त को राजकुमारी से मेरी भेंट भी हो 
गई । 

इन्हीं दिनों माळवा का चण्डवर्मा सेना लेकर आया | चम्पा-नरेश 
से कहकर उसने उनकी पुत्री इसी अम्बालिका के साथ विवाह करना चाहा 

था । परन्तु उन्होंने उसकी बात को स्वीकार नहीं किया । इस पर उसने 
Ae होकर इस समय चम्पा को आकर घेर लिया था । 

अंगराज ने जब देखा कि वेरी उनको घेरकर चारों तरफ से उनका 
सम्बन्ध काट देना चाहता हैं, तो उन्हें बेहद क्रोध आया । वे जोश में आकर 
तुरन्त उसके मुकाबले में आ गए | चण्डवर्मा का घेरा पूरा होने से पहले ही 
अंगराज ने अपने किले की बाहरी दीवाल तोड़ ली और वे उस पर टूट 
पड़े | महाराज स्वयं शत्रुओं के गोल में घुस गए । यद्यपि उनकी सहायता 
के लिए उनके मित्र राजाओं की सेनाएँ आ रही थीं और पास ही थीं, 
परन्तु उन्होंने उनके आ पहुँचने की प्रतीक्षा भी नहीं की । 

अंगराज सिंहवर्मा बड़ी भयंकरता से लड़े । परन्तु वेरियों की सेना 
aed अधिक थी । युद्ध में अंगराज पर शत्रु चारों ओर से टूट पड़े। 
असंख्य दास्त्रों की चोटों से उनका कवच टुकड़े-टुकड़े हो गया और शत्रुओं 
ने उन्हें केद कर लिया । 

उनकी पुत्री राजकुमारी अम्बालिका को जबरदस्ती पकड़कर 
चण्डवर्मा उसे अपने निवासस्थान पर ले गया । उसने यह तय कर लिया 
कि रात बीतते ही में इससे व्याह कर लू गा । इसी इरादे से ब्याह का कंगन 
भी उसने अपने हाथ में ata लिया । 

उधर धनमित्र के घर पर में स्वयं भी कुमारी अम्बालिका के साथ 
व्याह करने के लिए हाथ में कंगन ala हुए मौजूद था । मेने धनमित्र से 
कहा--“'भाई धनमित्र, इस समय चम्पा-नरेश की सहायता के लिए आयें 
हुए मित्र राजाओं की सेनाएँ पास ही आ पहुँची हैं। तुम सब मुख्य-मुख्य 
और प्रतिष्ठित नागरिकों को लेकर उनकी अगवाती के लिए पहुँच जाओ। 
जव तक तुम वापिस लौटोगे और उन सेनाओं के साथ आकर AA पर 
पीछे से हमला करोगे, तव तक इधर चण्डवर्मा का काम तमाम कर डाला 
जायगा ।” 

धनमित्र ने कहा--“अच्छी बात हे, में जाता हूँ । इतना कहकर 
वह उन्हें लेते चला गया । 

इधर चण्डवर्मा के दिन भी पूरे हो गए थे। उसे भी इसी समय ब्याह 
का शोक पेदा होने को रह गया था ! Ha देखा कि उसके घर में व्याह पढ़ाने 
के लिए बहुत से ब्राह्मण जा रहे हें । में भी उन्हीं में मिलकर उसके घर में 
घुस गया | भीड़-भाड़ में मेरे हथियारब/द होने का किसी को पता न चला। 
चण्डवर्मा के घर में उत्सव की चहल-पहल थी । शादी-व्याह का तरह-तरह 
का सामान ठीक किया जा रहा था। आने-जाने वाले लोगों की इतनी 
भीड़ थी कि उसमें से निकलना तक कठिन था । 

कुछ देर बाद व्याह का काम शुरू हो गया । पुरोहित ने अग्निदेव 
की साक्षी में राजकुमारी अम्बालिका का मुलायम हाथ 'पाणिग्रहण' के 
लिए बढ़ाया । उसे पकड़ने के लिए चण्डवर्मा ने भी अपनी ate फेलाई | 
इसी समय मेंने झपटकर चण्डवर्मा का हाथ पकड़ लिया और उसे अपनी 
ओर खींचकर झटपट उसकी छाती में छुरी was दी । कुछ और लोग 
जो उसकी तरफ से बढ़े, उनको भी मेने सीधा यमलोक भेज दिया | 

चण्डवर्मा के मारे जाते ही घर-भर में कुहराम मच गया। पर में 
दूसरी ही धुन में था। मे इधर-उधर राजकुमारी को ढू ढने लगा । थोड़ी 
देर में मेने देखा कि वह सामने ही खड़ी है। उसकी मुलायम और प्यारी- 
प्यारी देह इस समय थर-थर HIT रही थी । मुझसे रहा नहीं गया और 
उसे चिपटा लेने की इच्छा से मं उसे लेकर झटपट भीतर के सोने वाले 
कमरे में चला आया । 

में उधर उसे लिये हुए कमरे में घुसा और इधर इसी समय आपका 
परिचित स्वर सुनाई पड़ा | मुझे पहले तो ऐसा मालूम पड़ा । जेसे सावन 
का पहला बादल गरज उठा है । आपकी आवाज पहचानकर मुझे बड़ी 
खुशी हुई | 

बस यही मेरी रामकहानी हे ! ” 

अपहारवर्मा का यह सब हाल सुनकर राजकुमार राजवाहन को 
बड़ा अचरज हुआ; फिर वे प्रसन्न होकर और मुस्कराते हुए वोले--- 
“अपहारवर्मा, तुमने सचमुच बड़ी मुसीवतें और कठिनाइयाँ झेलीं । 

और चोरी-चकोरी के काम में तो तुमसे चौर्य-शास्त्र' के बनाने वाले 
कर्णीसुत भी हार गए ।” 

इसके बाद उन्होंने उपहारवर्मा की ओर देखा और वोले-- 
“अब तुम्हारी बारी है, तुम भी अपना हाल सुनाओ 1” 

उपहारवर्मा ने बड़ी THAT से कुमार को नमस्कार किया और 
अपनी आपबीती सुनाने लगे । 

उपहारवर्मा अपना हाल सुनाते हुए बोले-- 

“युवराज, में आपकी खोज में घूमता हुआ विदेहराज की ओर 
निकल गया । जब उनकी राजधानी मिथिला के निकट पहुँचा, तो कुछ 
ऐसा प्रसंग आ गया कि में नगर के अन्दर न जाकर उसके बाहर ही एक 
मठिया में आराम करने लगा । वहाँ एक बूढ़ी साधुनी मिली । उसने मेरे 
लिए पानी-पत्ते का सब इन्तजाम अच्छी तरह से कर दिया और मेने वहीं 
बाहर के बरामदे में थोड़ी देर विश्राम किया | 

अचरज की बात यह हुई कि उस बुद्धा ने ज्यों ही मुझे देखा, उसी 
समय से उसकी आँखें भर आई और बड़ी देर तक उसके आँसू गिरते रहे । 

यह देखकर मेने उससे पूछा--“माता जी, आप इस प्रकार 
रोती क्‍यों हें ?” 

वह बड़ी दीनता के साथ बोली--'बेटा, अभी बतलाती हूँ। 
तुझे शायद मालूम होगा कि इस मिथिला के पिछले राजा का नाम प्रहार- 
वर्मा था । मगध-नरेश राजहंस उनके बड़े मित्र थे। आपस की मित्रता के 
लिए बल और शम्बल का नाम दुनिया में मशहूर हे । ठीक उन्हीं की तरह 
इन दोनों की भी आपस में बड़ी गाढ़ी मंत्री थी ये दोनों राजा तो परस्पर 
मित्र थे ही, परन्तु इन दोनों की रानियाँ प्रियम्बदा और बसुमती भी 
एक-दूसरी की बड़ी पक्की सहेली थीं । इनमें भी बड़ी गाढ़ी प्रीति थी । 

जब बसुमती के पहला बच्चा होने को हुआ तो प्रहारवर्मा की 
रानी प्रियम्वदा को अपनी सखी के देखने की बड़ी इच्छा हुई । वह पति के 
साथ पाटलिपुत्र गई । उन्हीं दिनों मालव-नरेश के साथ मगधराज की 
बड़ी भारी लड़ाई हुई । उसमें कुछ ऐसी बात हो गई कि जिसकी तनिक भी 
सम्भावना नहों थी, अर्थात्‌ मगधराज को हारना पडा | मिथिला के प्रहार- 
वर्मा पर मालवराज की कुछ दया हो गई, इसलिए उनकी कोशिश से 
वे जिन्दा बच गए। वे जब अपने राज्य को वापिस लोटे तो उन्हें मालूम 
हुआ कि उनके बड़े भाई संहारवर्मा के लड़के विकटवर्मा आदि ने गद्दी पर 
अविकार कर लिया हे और वे लोग सारे राज्य पर छा गए हे । 
यह सुनकर उन्होंने अपने भांजे सुम्हदेश के राजा से फौज की मदद 
लेनी चाही और उन्होंने उसकी ओर प्रस्थान किया । बीच में जंगल पड़ता 
था; उसके रास्ते में से गुजरते समय भीलों ने उन्हें लूट लिया । यहाँ तक कि 
उनके पास कुछ भी नहीं छोड़ा । में उस समय उनके छोटे लड़के को हाथों में 
लिये भागी, क्योंकि जंगली भील हम सब पर बड़े जोर के बाण बरसा रहे थे। 
भागते-भागते में जंगल में निकल गई और वहीं भटकती फिरी । वहीं मुझ पर 
एक वाघ ATT | उसके पंजे की चोट खाकर में गिर पड़ी । मेरे हाथों से वह 
बच्चा भी छूट पड़ा और एक मुर्दा गाय की गोद में जा गिरा। वहीं वह 
लोप हो गया । उस मुर्दा गाय की गंध पाकर बाघ भी उसी ओर चला। 
पर वह ज्यों ही उधर बढ़ा कि किसी के धनुष से एकदम तीर छूटा और 
उस बाघ के प्राण-पखेरू उड़ गए । उस बच्चे को बाद में भीलों के लड़के 
उठा ले गए । में बेहोश पड़ी थी । उसी दशा में मुझे एक गड़रिया अपनी 
झोंपड़ी में उठा ले गया । उसने मुझ पर मेहरबानी की और मेरे घाव 
अच्छे किये । कुछ दिनों बाद में ठीक हो गई। 
अब मुझे अपने मालिक मिथिला-नरेश के पास पहुँचने की सूझी । 
पर यहाँ मेरा कोई मददगार नहीं था, इस कारण में बड़ी बेचेन हुई। इन्हीं 
दिनों अचानक मेरी लड़की एक नौजवान के साथ वहीं मेरे पास आ पहुँची । 
वह मुझे मिलकर बहुत रोई | उसने सब हाल सुनाया कि वह किस तरह 

महाराज के साथ से बिछड़कर पीछे रह गई और HARA उसकी गोदी 
का दूसरा राजकुमार भीलों के सरदार के हाथ लगा। फिर उसने बतलाया 
कि उसके भी चोटें आ गई थीं और एक भील ने उसके भी घाव ठीक किए । 
परन्तु उसके अच्छे हो जाने पर उसने उसके साथ ब्याह करना चाहा। उसके 
इस रवेये से उसे बड़ी चिन्ता हो गई । इन नीच लोगों की संगत में रहने के 
कारण उसके मन में वैसे ही ग्लानि रहती थी। अब उस भील ने यह एक 
और अनोखा प्रस्ताव रख दिया । उसे इस समय सीधा इन्कार कर देना 
भी सहज न था, क्योंकि ऐसा करना फिर से एक मुसीबत को मोल लेना 
था । हालत में अपनी बेबसी और लाचारी से उसे बड़ी निराशा हुई 
यहाँ तक कि उसने एक दिन एकान्त पाकर जंगल में अपना गला काट 
डालना Well उस नौजवान ने अचानक उसे देख लिया। उसने उस 
जंगली भील को मारकर उससे उसका पीछा छुड़ाया । इसके बाद उसने 
अपना आगा-पीछा सोचकर उसी युवक के साथ ब्याह कर लिया । 

जब मेंने उस नवयुवक से बातचीत की तो पता चला कि वह 
भी मिथिला-नरेश का ही एक कर्मचारी था । किसी कारण से राह में 
उसे अटकना पड़ा था और वह भी अचानक उसी रास्ते चला आया था, 
जहाँ वह अपनी जान देने पर उतारू हो गई थी । 

उसके साथ-साथ चलकर हम दोनों महाराज प्रहारवर्मा के पास 
पहुँची और अपना सब हाल बतलाया । उन्हें तथा महारानी प्रियम्वदा 
को राजकुमारों के खो जाने की बात से बड़ा क्लेश हुआ । 

उधर मिथिला-नरेश की उनके बड़े भाई के लड़कों के साथ लड़ाई 
हुई | महाराज प्रहारवर्मा सहज झुक जाने वाले नहीं थे । वे उन लोगों से 
बहुत दिनों तक लड़ते रहे । अन्त को उन्हें उनका कंदी होना पड़ा | HET- 
रानी को भी केद कर लिया गया । 

यह सब तो हो गया, पर में बड़ी अभागिन सावित हुई। मेरे इस 
बुढ़ापे में भी अब तक प्राण नहीं निकले थे । जिन्दगी मेरे लिए बोझ बन 
चुकी थी । अन्त को मेने संन्यास ले लिया, और साधुनी हो गई । 

मेरी लड़की की उम्र अभी कम थी । उसने दुनिया में कुछ भी 
नहीं देखा था । उसे सारी जिन्दगी बितानी थी । इसलिए वह विकटवर्मा 
जोकि जीत चुके थे--को महारानी कल्पसुन्दरी के पास चली गई, 
और उनके यहाँ नौकर हो गई । 

आज जब तुम आये तो तुम्हें देखकर मुझे पिछली सब बातें याद आ 
गई । में सोचने लगी कि महाराज प्रहारवर्मा के दोनों कुँअर, अगर कहीं 
अच्छी तरह रहे हों और ठीक से उन्हें पाला-पोसा गया हो तो इस समय 
तक वे तुम्हारे-जितने ही बड़े हो चुके होंगे । वे दोनों आज होते तो महाराज 
के इन भतीजों की इस तरह जोर-जवरदस्ती करने की हिम्मत न पड़ती ।' 

इतना कहकर वह बूढ़ी संन्यासिन रोने लगी । उसके मन का 
गहरा दुःख और क्रोध इस समय पूरी तरह उमड़ आया था | 

संन्यासिन की बातें सुनकर मेरी भौ आँखों में आँसू आ गए । मेंने चुप- 
चाप धीरे-धीरे उससे कहा--“बूढ़ी अम्मा, तुम दुखी मत होओ, धीरज 
रखो । मेरी बात सुनो; तुम जिस समय जंगल में बेहोश पड़ी थीं, उस समय 
तुम्हारे मुंह से यह निकल रहा था कि भगवान्‌ इन बच्चों की रक्षा करो! ' 
कहीं जंगल में एक मुनि रहते थे । उनके कानों में तुम्हारे ये शब्द पड़े और 
उन्होंने मुझे उठा लिया । इसके बाद उन्होंने मेरा पालन-पोषण किया । 
यह सब कहानी तो बड़ी लम्बी है । उसे इस समय कहना व्यर्थ हे । संक्षेप में 
इतना ही समझ लो कि में वही राजकुमार हूँ । में अगर किसी तरह विकट- 
वर्मा को पा जाऊं तो उसका काम तमाम कर डालना अब मेरे बाएँ हाथ 
का खेल है । पर उसके भाईबन्द बहुत से हे । शहर के दूसरे मुख्य-मुख्य और 
प्रभावशाली आदमी भी उनसे मिले हुए हे । में क्योंकि यहाँ रहता नहीं हूं, 
इस कारण मुझे इधर का कोई आदमी जानता नहीं। यहाँ तक कि माता- 
पिता भी मुझे नहीं पहचानते; अन्य लोगों का तो फिर कहना ही क्या ? 
ऐसी हालत में बड़ी तरकीब से सब काम ठीक करना पड़ेगा ।” 

मेरी बात सुनकर उस वृद्धा ने रोते-रोते मुझे चिपटा लिया । मेरे 
सिर पर बहुत देर तक वह हाथ फेरती रही। फिर आशीर्वाद देकर भरे हुए 

गले से कहने लगी--'बेटा, तुम्हारी बहुत उम्र हो । भगवान्‌ तुम्हारा मंगल 
करें । जान पड़ता हे आज हम लोगों के भाग्य फिर खुले हे । मुझे ऐसा लग 
रहा हे कि विदेह का राज्य अब फिर महाराज प्रहारवर्मा को मिल जायगा, 
क्योंकि आज तुम्हारे-जेसा वीर और विशालबाहु व्यक्ति उन्हें इस अपार 
शोक-सागर से उभारने के लिए खड़ा हं । सचमुच महारानी प्रियम्वदा 
का भाग्य भी बड़ा प्रबल हे ! ” 

इस तरह कहती हुई वह बूड़ी स्त्री खुशी में भर उठी । फिर उसने 
मुझे बड़ी अच्छी तरह नहलाया-धुलाया और भोजन आदि करवाया । रात 
मेने उसी मठ में एक जगह चटाई पर बिताई । वहों लेटे-लेटे में सोचने 
लगा कि बिना कपट-भेस बनाये यह काम सिद्ध नहों हो पावेगा । और 
स्त्रियों को कपट-लीला का घर समझो । इप्तलिए ऐसा किया जाय कि 
इस बूढ़ी को विकटवर्मा के रनवास में भेजू और इसके द्वारा पहले वहाँ 
का हालचाल मालूम करूँ | तब फिर कोई जुगत रची जा सकेगी । 

में बड़ी देर तक इसी तरह की उबेड-बुन में लगा रहा । रात बीतती 
हुई मालूम भी नहीं दी और दिन निकल आया । जब सवेरा हुआ तो ऐसा 
लगा, मानो पूर्वो महासागर में से सूरज देवता के निकलते ही उनके 
घोड़ों की साँस के ज़ोर से उड़कर रात कहीं दूर जा गिरी है । प्रातःकाल 
के सूर्य की हल्को-हल्को घाम बड़ी अच्छी मालूम पड़ रही थी। मुझे यह 
खयाल पैदा हुआ कि रात-भर समुद्र के बीच में पड़े रहने के कारण ही तो 
कहीं सूरज की गरमी कम नहीं पड़ गई है ! 

खैर, दिन निकलते हो मे उठ वेठा और जऱल्दी-जल्दी सब कामों से 
निपट कर उन्हीं बूढ़ी अम्मा के पास जा पहुंचा | उनसे मेने कहा--“अम्मा, 
तुम यह तो बतलाओ किक्या उस दुष्ट विकटवर्मा के महल का कुछ अन्दरूनी 
हाल तुम जानती हो ?” 

में अभी अपनी बात पूरी कह भी नहीं पाया था कि सामने एक 
दूसरी औरत दिखाई पड़ी | उसे देखकर मेरी उस बूढ़ी धाय की आँखों में 
आँसू छलक आये | फिर भरे हुए गले से वह उस स्त्री को कहने लगी-- 

“बेटी पुष्करिका, देख, महाराज का यही वह कुँअर हे । मे निठुर बनकर 
इसे जंगल में छोड़ भागी थी, परन्तु यह मुझे फिर आ मिला हे ।” 

यह सुनकर पुष्करिका बड़ी खुश हुई प्रसन्नतावश उसकी भी आँखों 
से आँसू गिरने लगे । वह बिचारी भी रोती रही और पिछली बातों की याद 
कर-करके विलाप करती रही । अन्त को उस बूढ़ी अम्मा ने उसे समझा- 
बुझाकर चुप कराया और उससे कहा कि तू अब विकटवर्मा के रतवास का 
भीतरी हाल इसे बतला । 

वह मुझसे वोली--“कुँअर जी, सारे महल में इस समय कल्पसुन्दरी 
की तूती बोलती है । यह आसाम के राजा कलिन्दवर्मा की लड़की है | कल्प- 

सुन्दरी सब तरह के कामों में चतुर हे और तरह-तरह के कला-कौशल और 

शिल्प में भी बड़ी होशियार है । रूप-सोन्दर्य मे तो वह अप्सराओं तक को 
लजाती हे । इस समय वह अपने मालिक विकटवर्मा को भी नहीं गिनती, 
और उस पर भी हावी हे । विकटवर्मा की हालाँकि और भी रानियाँ हे, 
पर आजकल तो वह एकमात्र कल्पसुन्दरी के हाथों में खेलता है ।” 

मेने पुष्करिका से कहा--“तू एक काम कर । म॑ तुझे ये तेल,फुलेल,इत्र 
आदि कुछ सजाव-सिगार की चीजें और फूलों के हार दे रहा हूँ । इन्हें लेकर 
तू उसके पास जा । जब मौका देखे, तभी तू उसके सामने विकटवर्मा की 
बुराई करना और कहना कि वे तो तुम्हारी खबसूरती के पासंग-भर भी 
नहीं हैं । उसकी और भी जो-कुछ चुगली या निन्दा की जा सके करके 
तू उसकी ओर से कल्पसुन्दरी का चित्त फेरने की कोशिश कर । पुराने समय 
की वासवदत्ता आदि राजकुमारियों के हाल सुना-सुनाकर तू ऐसे इशारे 
करना कि अपनी बराबरी के और अपते-जेसे सुन्दर राजाओं के साथ ही 
ये सब राजकुमारियाँ व्याह करती चली आई हैं इस तरह करके उसके 
मन में तू एक पछतावा-सा पैदा कर दे | विकटवर्मा अपनी दूसरी रानियों के 
साथ चुपक्रे-चुपके किस तरह के आनन्द और भोग-विलास करता रहता 
हे, ये सब गुप्त बातें माळूम करके इनकी भी जानकारी तू उसे कराना | 
मतलब यह कि ऐसा यत्न कर जिसमें उसका दिल उससे फिर जाय ।” 

इसके बाद मेने बूढ़ी धाय से कहा--“अम्मा, तू भी और सब काम 
छोड़कर कल्पसुन्दरी की ही टहल में जाकर लग जा और वहाँ हर रोज जो 
घटनाएँ घटे, उन्हें तू आकर मुझे बता जाया कर। में जानता हूँ कि तेरा चित्त 
इन बातों से हट चुका हे, पर इस समय मेरे कहने से यह काम कर डाल | 
क्योंकि हम लोगों को इस मेहनत का फल बड़ा अच्छा निकलेगा, इसलिए 
अब इस काम की सफलता के लिए तू कल्पसुन्दरी के पीछे छाया की तरह 
लग जा ।” 

उन दोनों माँ-बेटियों ने मेरे कहने के अनुसार काम करना शुरू 
कर दिया । कुछ दिन बीतने पर धाय आकर मुझसे बोली---बेटा, अव इस 
समय तक यह्‌ नौबत आ चुकी है कि कल्पसुन्दरी मन-ही-मन विकटवर्मा 
की ओर से बड़ी ग्लानि मानने लगी हैं उसकी हालत ऐसी समझो जैसे 
नीम पर चढी हुई चमेली हो । इस अवस्था तक में उसे ले आई हूँ, अब आगे 
बतलाओ क्या करना हे ।” 

मेने अपना एक चित्र खींच रखा था । वह उसे देकर मेने 
कहा--“तू इसे कल्पसुन्दरी के हाथ में देना । इसे देखकर वह जरूर यह 
कहेगी कि क्या ऐसा रूपवान आदमी भी कोई हे ? 

तू जवाब में कहना--यदि ऐसा ही कोई हो, तब ? 

तेरी इस बात का वह जो-कुछ जवाब दे, तू आकर मुझे बतलाना 1” 

इसके बाद मेरी तसवीर लेकर वह चली गई | 

अगले दिन महल से लोटकर मुझसे अकेले में बोली-- 

“बेटा, मेने जाकर उसे वह तुम्हारी तसवीर दिखलाई थी । वह 
बड़ी देर तक टिकटिकी बाँधे उसे देखती रही । फिर बोली--“यह दुनिया 
सचमुच सौभाग्यशालिनी है, जिसमें इतना सुन्दर आदमी मौजूद हे ! ऐसा 
रूप-लावण्य तो कामदेव का भी नहीं हो सकता । यह तसवीर भी अनोखे 
ढंग से खींची गई है । यहाँ के सभी चितेरों को में जानती हूँ ; उनमें से एक भी 
इस तरह का चित्र नहीं खींच सकता । यह किसका बनाया हुआ हे ? ” 

मेने मुस्कराकर कहा-- महारानी, आप कला की सच्ची परख 

करना जानती हैं । ऐसी सराहना आपके ही मुंह से निकल सकती है । 
सचमुच, भगवान्‌ कामदेव यदि इतने ही सुन्दर होते तो भी तसवीर में उन्हें 
इतना सुन्दर दिखला सकना असम्भव हे । रूप-सौन्दर्य की वात तो ऐसी है 
कि यह धरती बहुत विशाल और लम्वी-चौड़ी है । इस पर भगवान्‌ की 
माया से इतना खूबसूरत आदमी हो भी सकता हे ! अच्छा, आप 
मान लीजिए कि यदि इस तरह के असाधारण रूप-लावण्य का कोई युवक 
हो, और जैसा रूप हे वैसे ही शील, स्वभाव, कला, कौशल, विद्वत्ता 
आदि गुण भी उसमें हों, साथ ही कुल भी उसका बहुत ऊंचा हो और वह 
कहीं आसपास ही हो, तो बतलाइए उसे क्या मिलेगा ?” 

कल्पसुन्दरी कहने लगी--''अम्मा, तुमसे क्या कहूँ ! यदि अपनी 
यह देह, यह मन और यह प्राण भी दे डालं, तो भी ऐसे आदमी के लिए थोड़े 
हँ । बल्कि ये सब मिलाकर भी तुलना में उसके योग्य नहीं जँचते । ये 
सब-के-सव भी यदि उसे अपित कर दिये जायें तो भी एक तरह से उसे कुछ 
नहीं मिला ! तुम मेरी इस वात को हँसी में मत ले लेना। मुझे सचमुच 
ही इस आदमी के रूप-लावण्य को एक नजर भरकर देख लेने की बड़ी 
लालसा है । कोई ऐसा उपाय करो कि इसे देखकर आँखें ठंडी कर सकं, ! 
तुम्हारा बड़ा उपकार मानू गी 1” 

धाय कहने लगी कि मेंने सारी वात खूब पक्की कर लेने के इरादे 
से फिर बातचीत शुरू की । मेने कहा--“महारानी जी, एक राजकुमार 
हे, जो गृप्त-रूप से घूम-फिर रहा हे । पिछली बसन्तपंचमी के मेले पर जब 
आप सहेलियों के संग शहर के बाहर वाले बगीचे में गई थीं, उस समय की 
आपकी छवि मुझे आज भी अच्छी तरह याद है । आप बेहद खूबसूरत 
लग रही थीं। ऐसा जान पड़ता था जैसे साक्षात्‌ रतिसुन्दरी उतर आई हे | 
आपके उसी रूप पर उस राजकुमार को अचानक नजर पड़ी | तभी से वह 
काम के वाणों का शिकार हो गया । शायद आपकी नौकरानी जानकर 
उसने मेरा पल्ला पकड़ा । Aa भी यह बात देखी कि आप और वह दोनों 
ही रूप-लावण्य में और गुणों में बेजोड़ हें हर एक को देह की ऐसी छवि 

और रूप-सम्पत्ति के साथ-साथ इस तरह के देवदुलंभ गुण भला कहाँ मिलते 
हैं? आप दोनों ही मुझे एक-दूसरे के लायक जँचे और आपकी जोड़ी मुझे 
बड़ी प्यारी लगी । इन सब वातों से लाचार होकर मेने उस राजकुमार 
की आपके लिए दी हुई उपहार की चीजें भी ले लीं । वह फूलों की 
कलगी, हार और चन्दन आदि खुशबूदार चीजें, जिनसे मॅने आपका सिंगार 
किया था, उसी की दी हुई थीं । आपके प्रति अपना अगाध प्रेम 
प्रदर्शित करने के लिए उसने यह तसवीर खुद खींचकर आपके पास 
भेजी हैं जिस तरह आज आपने अपना दिल खोला हे और अब जो भाव 
प्रकट किये हें वे यदि पक्के और सच्चे हं तो आप आज्ञा भर दें, उसे हाजिर 
कर दिया जायगा । वह राजकुमार ऐसा-वैसा और मामूली आदमी नहीं है; 
बल, वीरता, बुद्धिमत्ता आदि सभी बातों में वह असाधारण हे । उसके 
जोड़ का एक भी दिखाई नहीं देता । दुनिया का ऐसा कोई काम नहीं जो 
उसके लिए कठिन हो । आपका इशारा चाहिए, में आज ही उसे लाकर 
दिखलाती हूँ 1” 
मेरी बातें सुनकर कल्पसुन्दरी तनिक चुप हो रही। फिर कुछ 
सोचकर कहने लगी-- 
“'अम्मा,तुमसे तो अब यह बात छिपाने को नहीं हे, इसलिए कहे देती 
21 मेरे पिता कलिन्दवर्मा और महाराज प्रहारवर्मा का एक-दूसरे के साथ 
बड़ा प्रेम था । साथ ही महारानी प्रियम्वदा भी मेरी माता की बड़ी प्यारी 
सहेली थीं । इन दोनों के जब तक कोई सन्तान नहीं हुई थी, उस समय 
इन्होंने आपस में यह प्रण किया था कि हम दोनों में जिसके लड़का हो 
उसके साथ, दूसरी जिसके लड़की हो, वह अपनी उस लड़की का ब्याह 
करेगी | में जिस समय हुई उस समय तक महारानी प्रियंवदा के कोई लड़का 
नहीं था । उधर विकटवर्मा के पिता ने मेरे पिताजी से मेरी मंगनी कर ली, 
इसलिए अकस्मात्‌ उन्होंने मेरा यहाँ ब्याह कर दिया । अब में दिनोंदिन 
देखती हूं कि यह आदमी तो बड़ा निठुर हे, साथ ही पितृद्रोही भी है । यह 
रूप या गुण किसी बात में भी मेरे साथ मेल नहीं खाता। घर-गृहस्थी के 

व्यवहार भी इसे नहीं आते | ललित-कलाओं में इसे अनुराग नहीं । कविता, 
कहानी, नाटक, किसी बात का शौक यह नहीं रखता । केवल लड़ाई- 
भिड़ाई की बातों का पागलपन इस पर सवार रहता हे । बहुत हुआ तो 
अपनी तारीफ के पुल बाँधने लगेगा। यह वात-वात में झूठ बोलता है । यह 
भी तो नहीं जानता कि किसे क्या चीज़ देनी या नहीं देनी चाहिए । सच्ची 
बात तो यह है कि मुझे यह आदमी तनिक भी नहीं सुहाता । 

इधर इन दिनों तो इसने हद ही कर दी है । उस रोज़ में aM में गई 
हुई थी । सहेली पुष्करिका मेरे पास बेटी थी । इसने उसका भी लिहाज नहीं 
किया और उस रमयन्तिका को, जो हमारे यहाँ नाचा करती हे, 
जाकर पकड़ लिया । यह नटनी आजकल मेरी सोत वनकर मुझसे डाह 
करने पर उतर आई हे । अपनी जात-ओऔकात और दर्जा सब इसे भूल 
गया हे । वह चम्पा की बेल, जो मेंने लगाई थी और जिसे बच्ची की तरह 
दूध पिला -पिलाकर मेने बढ़ाया हे, उसी के पास यह उस नटनी को ले 
गया agi बिठाकर खुद फूल चुन-चुनकर उसका अपने हाथों इसने 
बनाव-सिगार किया । इसके बाद क्रीड़ापर्वत के भीतरी कमरे में ले जाकर 
उसी जड़ाऊ पलंग पर जहाँ मे लेटा करती थी, यह उसे ले गया; 
और दोनों ने खूब जी भरकर आनन्द भोग किया । ये हें इसकी 
करतूतें ! 

एक तो यह वैसे ही मुझसे मेल नहीं खाता, जिस पर मेरा अपमान 
करने को यह यहाँ तक उतर आया है । में भी अब इसकी परवाह क्यों करू ? 
माना कि कुछ परलोक का भय किया जाय। पर मुझे तो इसी जिन्दगी में 
इतने दुःख और क्लेश हें कि उनके मारे परलोक की सुध ही नहीं आती । 
तुम तो स्त्री जाति के मन की हालत समझती हो । स्त्रियों का हृदय एक तरह 
से काम के वाणों का तरकस हे | अनचाहे आदमी का संग उनको एकदम 
असह्य होता है और ऐसे व्यक्ति के सहवास से उन्हें दारुण दुःख हुआ 
करता है। इसलिए इस सुन्दर नौजवान के साथ तुम मुझे आज ही बाग 
के उस चमेली वाले घर में मिलवाओ। मेने आज तो सिर्फ उसका थोड़ा-सा 


२१५ 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


हाल ही सुन पाया है, किन्तु इतने से ही मेरा मन उसकी ओर बेहद खिंच 
गया हे । मेरे पास यह बहुत-सी धन-सम्पत्ति हे । यह सब उसके चरणों में 
रख दूंगी और उसी की सेवा करते हुए जिन्दगी बिताऊँगी 1” 

कल्पसुन्दरी की ये बातें सुन मैंने उसे दिलासा देकर उसकी सब तरह 
से मदद करने का वचन दिया | इसके बाद तुम्हारे पास चली आई | अब 
तुम जैसे बतलाओ वैसे करूँ ? ” 

बूढ़ी धाय से यह सब बातें सुनने के पश्चात्‌ HA उससे पूछकर यह 
मालूम किया कि विकटवर्मा का रनवास किस जगह पर हे, उसके महल में 
पहरेदारों के पहरे कहाँ-कहाँ लगते हें, और रानियों के खेल-कूद का 
बगीचा किस स्थान पर हे | 

इसी बातचीत में दिन ढल आया और भगवान्‌ भुवन भास्कर का 
रंग लाल पड़ गया । ऐसा प्रतीत हुआ कि अस्ताचल की चोटी पर से गिरने 
के कारण क्षुब्ध होकर उनका चेहरा लाल हो उठा हे । क्रमश: सूर्यनारायण 
अस्त हो गए । सारे आकाश में अन्धकार-ही-अन्धकार भर गया । उस समय 
ऐसा लगा कि सूरज रूपी अंगारे को किसी ने पश्चिमी समुद्र के जल में 
डालकर बुझा दिया हे और उस विराट्‌ अंगारे का उठता हुआ वह घुआँ 
ही चारों ओर उड़-उड़कर छा गया हे । 

धीरे-धीरे तारे खिलने oT | तारकराज चन्द्र भो आसमान में आ 
विराजे । चन्द्रदेव ने अपने गुरु बृहस्पति की भार्या से दुष्कर्म किया था मेरे 
मन में भी आज पराई स्त्री कल्पसुन्दरी के साथ भोग करने की लालसा मुह 
उठा चुकी थी। मुझे जान पड़ने लगा कि चन्द्रदेव चमक-चमककर अपने 
उस काम की खुशी के साथ सराहना कर रहे हे और इसमें मेरे गुरु 
बनकर मुझे इसी राह पर चलने का संकेत करने के लिए उठे आ रहे हैं । 

चन्द्रमा को देखकर मुझे तुरन्त कल्पसुन्दरी के काल्पनिक मुख-कमल 
का ध्यान हो आया | मालूम पड़ा, जसे मुझे देखने की तीब्र लालसा से ही 
कल्पसुन्दरी का यह मुख उससे आगे-आगे पहले ही भागा चला आया हैं, 
और मुस्कराकर मेरी ओर निहार रहा है । उसकी इस मुस्कान से मेरे मन 


२१६ 


CC-0. Gurukul Kangri Collection, Haridwar 


ern 


Digitized by Arya Samaj Foundation Chennai and eGangotri 


में भी बड़े वेग से उमंगें उठने लगीं । मुझे ऐसा जान पड़ा कि कुसुमधन्वा 
कामदेव का तेज और भी प्रचण्ड हो उठा है, और वे अब भुवन-भर को 
जीत लेना चाहते हैं । 

यह सब दृश्य देखता और कल्पनाएँ करता हुआ में चारपाई पर 
आ लेटा | लेटे-लेटे में सोचने लगा--'मेरा यह मतलव तो अब लगभग 
पूरा होने आया । परन्तु पराई स्त्री के साथ मिलने में धर्म का उल्लंघन तो 
होगा ही ; इसका क्या उपाय हो ?' 

दूसरी ओर से मन ने कहा--'इसमें हर्ज ही क्या है ? जहाँ अर्थ 
और काम के वारे में अपना मतलब पूरा होता हो, वहाँ पर-स्त्रीजमन को 
मनु आदि शास्त्रकारों ने भी वर्जित नहीं ठहराया | उन्होंने एक तरह से | 
इसके लिए अनुमति ही दी हैं फिर अपने माता-पिता को कंद से छुड़ाने के | 
लिए ही तो मुझे यह अनीति की राह अपनानी पड़ी हे। इसलिए बांद में । 
अनेक अच्छे-अच्छे धामिक काम करके में इस पाप को धो डाळूंगा और 
अपने को फिर धर्म की राह पर ले आऊंगा ।' 

अन्त में यह विचार आया कि इस सारी बात को सुनकर महाराज 
कुमार राजवाहन तथा दूसरे मित्र लोग न जाने क्या HTT कहेंगे ? 

इसी तरह की बातें सोचते-सोचते में सो गया । रात को सपने में 
मुझे गणेश जी ने दर्शन दिये । वे कहने लगे-- 

“पुत्र उपहारवर्मा, तू अपने मन में मेल और किसी तरह की ग्लानि 
मत ला, क्योंकि तू मेरा ही अंश हे । वह सुन्दरी ( कल्पसुन्दरी ) भी 
वास्तव में पूर्वजन्म की गंगा हैँ । इस गंगा को हमारे पिता महादेव जी 
अपनी जटाओं से सहला-सहलाकर खूब दुलार किया करते थे । एक 
बार ऐसा हुआ कि में गंगा के साथ खेल रहा था। वह्‌ विमाता होने से मेरी 
बाल-लीला पर झुंझला उठी और शाप दे बैठी कि जा, तू मनुष्य 
योनि में चला जा ।' 

इस पर मेने भी उसे शाप दे डाला और कहा कि--तू भी मनुष्य 
योनि में जा और स्त्री-शरीर धारण कर । जिस प्रकार इस समय नदी 

होने से तेरा इस्तेमाल बहुत से आदमी करते हें, इसी तरह स्त्री-शरीर में 
भी तेरा उपयोग कई आदमी करेंगे ! ' 

मेरा शाप सुनकर गंगा ढीली पड़ गई। वह बड़ी नरमी से 
बोली--'अच्छा, तुमने भी मुझे इतना कठोर शाप तो दे डाला, पर अव 
इतनी दया कर दो कि पहले एक पुरुष के साथ रह चुकने के अनन्तर 
तुम्हारी ही चरण-सेवा का सौभाग्य मुझे मिले और फिर सदा ही तुम्हारा 
सहवास प्राप्त रहे ।' 

इसलिए पुत्र उपहारवर्मा, यह प्रसंग कुछ बुरा नहीं हे, बल्कि 
स्वाभाविक और सुन्दर ही है । इस कल्पसुन्दरी के सम्पर्क को तुम किसी 
बुरी आशंका से मत देखो 1” 

सपने में ये सब बातें सुनकर मेरे चित्त को बड़ी तसल्ली हुई। 
जागने पर मन बहुत हल्का और प्रसन्न था । आज मेरी प्रियतमा 
कल्पसुन्दरी किस जगह आन के लिए संकेत भेजती है, इसी उत्सुकता में 
मेरा दिन कटा | 

अगले रोज रात के समय मुझे उद्दिष्ट स्थान पर पहुँचना था, 
इसलिए उस सारे दिन कल्पसुन्दरी से मिलने की उत्कण्ठा में चित्त बड़ा 
चंचल रहा । आज मानो कामदेव सब दुनिया को छोड़कर एकमात्र मेरे 
ऊपर ही अपने काम-बाणों की वर्षा करता रहा । धीरे-धीरे दिन ढल 
गया और ऐसा प्रतीत हुआ मानो सूरज देवता का सुनहरी प्रकाश से भरा 
हुआ सरोवर सूख चला है और केवल उसका कीचड़ अन्धकार रूप में 
चारों ओर फंला रह गया है। 

अँधेरा होते ही मेने काळे कपड़े पहने | नीचे खूब मजबूत कवच 
बाँधा और हाथ में तलवार ली। कुछ और भी जरूरी चीजें साथ में 
रख लीं। 

इसके पश्चात्‌ धाय की बतलाई हुई निशानियों और संकेतों को 
याद करते हुए में चला और राजमहल के पास वाली पानी से भरी खाई 
के निकट जा पहुँचा। खाई के पास एक देवी माई का मन्दिर था। यहाँ पुष्क- 

रिका ने पहले से ही एक मोटा और लम्बा वाँस छिपा रखा था । उसे खाई 
पर AST रखकर में पार चला गया । इसी बाँस को खड़ा करके इसके 
सहारे राजमहल की वाहरी दीवार को फाँद गया । अन्दर पक्की ईंटों का | 
बना हुआ महल का सदर दरवाजा था। उसी बाँस के द्वारा में इस पर 
चढ़कर ऊपर जाने वाले पक्के जीने से होता हुआ दूसरी ओर नीचे उतर 
गया । 

यहाँ से महल का सरकारी बाग शुरूहो जाता AT! इसमें मौल- 
सिरी के पेड़ों की कतारों में से होता हुआ में चम्पा की झाड़ियों में घुसा 
और इसके बीच वाले रास्ते से थोड़ी दूर जाकर उत्तर की ओर मुड़ गया । 
यहाँ मुझे चकवा-चकवी की जोड़ी की बड़ी दर्द-भरी आवाज सुनाई दी । 

इधर से में उत्तर की ओर पाढ़ल के पेड़ों के बीच में से चला । इस 
रास्ते पर महल की लम्बी-चौड़ी दीवार पड़ती थी । इसे बड़े सहज में छुआ 
जा सकता था | इसके साथ-साथ लगभग आधा फर्लाग गया | यहाँ से पूर्व 
की ओर मुड़ा | इधर के रास्ते पर बालू बिछी हुई थी । राह के दोनों ओर 
खजूर के पेड़ और चमेली के कुंज बड़े सुहावने लग रहे थे। यहाँ से होते हुए 
थोड़ा-सा उत्तर की ओर मुड़कर फिर पश्चिम को तरफ जाना होता था | 
इधर का रास्ता आमों के घने पेड़ों के बीच से होकर गया था । इसमें से होता 
हुआ में ऐसे स्थान पर आ पहुँचा जहाँ कुन्द का बहुत घना कुंज खड़ा था। 
इसके वीचोंवीर्च कीमती पत्थरों का सुन्दर चवूतरा बना हुआ AT | 

यहाँ एक छोटा-सा बक्स देखने में आया । इसके अन्दर बहुत 
धीमे-धीमे दिया टिमटिमा रहा था । AÈ इसका ढक्कन जरा-सा सरका 
कर उसके उजाले में चारों ओर देखा-भाला | इस जगह एक और दरवाजा 
था । इस पर लाळ सुर्ख रंग के किवाड़ जड़े हुए थे । इन्हें देखकर दूर से ऐसा 
लगता था कि किसी ने नये मू गों का ढेर लगा दिया हे । किवाड़ों पर 
फूलों और खिलती हुई कलियों की चित्रकारी की गई थी । पास में नीचे 
जमीन पर लाल अशोक की टहनियाँ बिखरी पड़ी थीं । 

इस दरवाजे से अन्दर घुसकर एक बहुत बढ़िया कमरा आता 

था । यहाँ इस स्थान के चारों ओर पीले फूल की चमेली की झाड़ियाँ 
घनी कतारों में फंली हुई थीं । यही मानो उस गुप्त कमरे की चारों ओर 
से रखवाली करने वाली बाढ़ का काम कर रही थीं । 

इस दरवाजे का fears खोलकर में भीतर कमरे में चला गया । 
अन्दर देखा तो फूलों के बिछावन से सजा हुआ एक बढ़िया और लम्बा-चौड़ा . 
पलंग लगा हुआ हे । पास में कमलिनी के नरम-नरम पत्तों से बनाये गए 
दोनों में तरह-तरह की ऐसी चीजें रखी थीं, जो रति-विलास के समय काम 
आया करती हे । एक ओर हाथीदांत की बेंट का पंखा रखा हुआ था । पास 
ही एक तरफ सुगन्धित जल से भरी हुई सुराही लगा दी गई थी । 

यहाँ बैठकर मेने जरा देर आराम किया । कमरे में चारों ओर 
बड़ी बढ़िया महक बस रही थी । थोड़ी देर में ही किसीके आने की 
धीमी-धीमी आहट सुनाई दी । इसे सुनते ही मं चुपके से कमरे के बाहर 
निकल आया और लाल अशोक वृक्ष के टहने से अपनी देह सटाकर, जरा 
आड़ में खड़ा हो गया । मेने देखा तो वही सुन्दरी मद-भरी चाल से आ रही 
हैं । वह धीरे-धीरे कमरे में घुसी और चारों ओर देखने लगी । जव उसने 
वहाँ मुझे नहीं पाया तो वह बड़ी व्यथित हुई क्षण-भर तो वह बेचेन-सी 
इधर-उधर ताकती रही | जब उससे नहीं रहा गया तो धीरे-धीरे सिसक- 
सिसककर रोने लगी । अनजान में ही उसके शोक-भरे गले से, विलाप के-से 
करुण स्वर फूट पड़े प्यार के कारण उसकी आवाज काँपती हुई बड़ी 
मीठी हो गई थी । उसकी धीमी-धीमी और महीन आवाज सुनकर मुझे 
ऐसा लगा, मानो पास ही कहीं कोई राजहंसिनी मधुर स्वर में क्रन्दन कर 
रही है। 

वह धीमे-धीमे कह रही थी--'हाय, में. ठगी गई ! यह तो साफ 
ही मुझे धोखा दिया गया हे । अब मेरी जिन्दगी का कोई उपाय नहीं रहा । 
हाय रे हृदय ! तूने, जो हो नहीं सकता था, उसे सहज संभव मान लिया ? 
उस अनहोनी बात के न होने पर अब तू जलता क्यों है ? भगवान्‌ पंचवाण ! 
मुझसे तुम्हारा क्या अपराध बन पड़ा जो मुझे इस तरह दहका रहे हो? 

तिल-तिल करके मुझे क्यों सुलगाते हो, एकदम ही भस्म कर डालो !' 
मुझसे अब और अधिक नहीं सुना गया । में झट आड़ में से निकलकर 
अन्दर आ गया और परदे के अन्दर से रोशनी में निकलकर खड़ा हो गया | 
मेने कहा---“सुन्दरी, तुमसे भगवान्‌ कामदेव का वास्तव में ही भारी अपराध 
हुआ हैँ, क्योंकि उनकी प्राणप्यारी रतिसुन्दरी को तुमने अपने रूप-सौन्दर्य से 
नीचा दिखा दिया है । इतना ही नहीं, अपनी भौं-रूपी वेल से तुमने कामदेव 
कौ कमाल को और अपनी काली-काली लटों की चमक से तुमने उसकी 
अमर पंक्ति रूपी धनुष की डोरी को अपमानित कर डाला हूँ । अपने तिरछे 
कटाक्षों की वर्षा से तुमने उसके सब अस्त्र-शस्त्र मिट्टी में मिला दिये हैँ । 
तुम्हारे ओठों के गुलाबीपन के आगे उसकी केसरिया ध्वजा का कपड़ा फीका 
पड़ गया है और तुम्हारी महक-भरी सांसों के सामने उसका परम मित्र 
मलयपवन शरमाकर भाग गया हे । उसकी कोयल भी तुम्हारी मिठास- 
* भरी प्यारी बोली से मात खा चुकी है लता की तरह मुलायम अपनी वाँहों 
से तुमने उसकी पुष्पपताका के ध्वजदण्ड को कहीं का नहीं रखा । महाराज 
अनंग ने संसार की विजय-यात्रा से पहले शुभ शकुन के रूप में जो दो कलसे 
भरवाकर रखवाये थे, वे तुम्हारे इन स्तनों की जोड़ी के आगे किसी काम के 
न रहे । तुम्हारी मनोहर नाभि के सम्मुख उस बिचारे का क्रीड़ा-सरोवर 
बेकार हो गया । वीरवर कामदेव ने संग्राम के लिए जो रथ तैयार करवाया 
था, वह तुम्हारे इस नितम्ब-युगल के सम्मुख बिलकुल भद्दा साबित हुआ 
हे । महाराज के महल के बाहरी फाटक के दोनों ओर रत्नों-जड़े खम्भे 
तुम्हारी सुन्दर जांघों के आगे एकदम भोंडे मालूम पड़ते हें । उनके कानों 
का गहना आम्रपल्लव तो तुम्हारे पेर के तलवों की.भी बराबरी नहीं कर 
पाता ! 
इस तरह तुमने कामदेव का सरासर अपमान किया हे ! बतलाओ, 
एसी दशा में मदनदेव यदि तुम्हारे हूदय पर अपने वाणों की चोट कर 
रहे हें तो अनुचित क्या हे ? हाँ, मेरे-जैसे निरपराध और बेकसूर को जो वे 
बेहद बेचैन और दुखी कर रहे हैं, यह उनका भारी अपराध हे । सोचो, 

इस बिचारे पर उन्होंने केसी बेरहमी की है ? ऐसी हालत में, प्यारी ! 
अब तुम ही हम पर तरस खाओ । इस अनंगरूपी भुजंग ने हमें जो अकारण 
डस लिया हे, इससे तुम ही जिला सकती हो । और वह इस तरह कि 
तुम्हारे तिरछे कटाक्षों में वह असर हे जो अमृत के अन्दर हुआ करता 
हे ; बस उसी कटाक्ष के साथ एक नजर भरकर इधर देख लो । उसीसे 
निश्‍चय जानो इस अभागे प्राणी में फिर जीवन आ जायगा |” 

इसी तरह की बातें करते-करते मेने उसे लिपटा लिया। इसके ATL 
उस परम सुन्दरी रमणी के साथ म॑ने खूब अच्छी तरह आनन्द किया । वह 
भी काम-कला में खूब चतुर थी । हम दोनों तरह-तरह से रमण करते रहे । 
अन्त को तृप्ति का वह क्षण आ पहुँचा, जव उसकी मस्त गुलाबी आँखें मुंद- 
कर एक तरफ को झुकने लगीं और गालों के नीचे पसीने की बूंदें छलक 
आई। उसके मुंह से 'सी' 'सी' की धीमी-धीमी और मीठी-मीठी आवाजें 
निकलने लगीं | वह इस समय बड़े अटपटेपन के साथ अपने दाँत और नाखून 
मेरी देह में जगह-जगह गड़ा रही थी । अंत को उसका अंग-अंग, देह का 
हर एक हिस्सा, ढीला पड़ता गया । जब मेने देखा कि वह अब कराहने-सी 
लगी है, और कुछ-कुछ तंग हो रही है, साथ ही उसका शरीर थक गया है 
और तबियत भर चुकी हैँ, तब मेने भी अपने को ढीला छोड़ दिया । में भी 
उसी के साथ-साथ तृप्ति-शिथिल होकर पड़ गया | हम दोनों कुछ देर तक 
एक-दूसरे को लिये-दिये मस्ती में पड़े रहे । इसके बाद अलग हुए । दोनों 
को ही इस सहवास की समाप्ति पर बड़ा आनन्ददायक अनुभव हुआ | ऐसा 
प्रतीत होने लगा, मानो हम दोनों बहुत पहले से ही एक-दूसरे के सुपरिचित 
हें। इस मिलन के बाद दोनों में गहरी एकरूपता आ गई और एक-दूसरे 
को लिपटाये लेटे रहे । 

कुछ समय पश्चात्‌ मुझे समय का ध्यान आया । मेने गहरी साँस 
ली । अनायास मेरे मुंह से आह निकली, और मेरी आँखों में कुछ उदासी 
का-सा भाव आ गया । फिर एकाएक Ad अपनी बांँहें फेलाकर उसे अपनी 
छाती से लगा लिया और कई वार चूमा । उसकी भी आँखों से प्रेम के 

आवेश में आँसू बहने लगे और उसके गाल भीग गए । 

वह कहने लगी--“प्रियतम, अब जो तुम जा रहे हो तो समझ 
लेना कि मेरे भी प्राण तुम्हारे साथ ही चले । मुझे तुम अपने साथ-साथ लेते 
चलो । तुम्हारी इस दासी का अब तुम्हारे बिना जीना निष्फल हे 1” 

यह कहते-कहते उसने अपने दोनों हाथ मेरे आगे जोड़ दिए । 
Ha उससे कहा--“प्राणेइवरी, तुम बड़ी भोली हो । ऐसा कौन आदमी हैं, 
जिसके दिल हो और वह प्यार चाहती हुई औरत की कामना पूरी करके 
उसका मन न रखे ? परन्तु अब अगर तुम्हारे मन का भाव ऐसा हे और 
मेरे प्रति तुम्हारा अनुराग अटल हो गया हे तो इसकी सिद्धि का उपाय दूसरा 
है । इसके लिए में जैसे-जैसे कहूँ, तुम आँख मूं दकर वेसा करती चलो । 
अगर कर सकती हो तो सुनो-- 

तुम जाकर अकेले में राजा को मेरी सूरत-शबल से मिलता-जुलता 
हुआ faa दिखलाना और पूछना कि महाराज, बतलाइए, यह सूरत 
पुरुष-सौंदर्य की चरमसीमा तक पहुँचती हे या नहीं ? वह अवश्य यही 
कहेंगे कि--हाँ, हे तो ऐसा ही । 

तब तुम कहना--यदि यही बात है तो सुनिए । एक संन्यासिन को में 
जानती हूँ, वह देश-विदेश घूमी हुई और बहुत पहुँची हुई है । मे उसे माता 
की तरह मानती हूँ । उसने यह तसवीर मुझे देकर कहा है कि--ब्रेटी, एक 
ऐसा मंत्र है जिसका जप करते हुए तुम ऐसी ही रूपवती हो सकती हो । इसके 
लिए तुझे अमावस को उपवास करना होगा । इसके वाद किसी शुद्ध पवित्र 
जगह पर पुरोहितों से एक यज्ञ करवाना । इन लोगों के यज्ञ कर चुकने 
पर वहाँ रात को तू अकेली रहना और उसी यज्ञ की अग्नि में सौ-सौ 
चन्दन और अगर की समिधाओं की आहुतियाँ देना। इसके बाद तुझें इसी 
में अंजलि भर-भरकर कपूर और बहुत से कीमती कपड़ों की आहुतियाँ 
डालनी होंगी । इतना करने पर तेरा रूप इस तसवीर वाले आदमी-जंसा हो 
जायगा। अब यदि तेरा पति ऐसा होना चाहे तो उसका यह उपाय हे 
कि इस रूप को पा चुकने पर तू वहीं उस यज्ञकुंड के पास घंटा बजाना | 

घंटे की आवाज पर तेरा पति तेरे पास आवे और अपनी राब गुप्त भेद 
की बातें तेरे सामने खोलकर आँखें बन्द किये हुए तेरा आलिंगन करे | 
ऐसा होने पर तेरे पास से यह सुन्दर रूप तेरे पति में आ जायगा और 
तेरी सूरत फिर पहले-जेसी हो जायगी । 

यदि तुझे और तेरे पति को ऐसा करने की चाह हो, तो उन्हें ठीक- 
ठीक इसी विधि-विधान से चलना पड़ेगा; इसे तोड़ना ज़रा भी नहीं होगा । 

उस तपस्विनी ने यह भी कहा कि यदि तेरे पति ऐसी सुन्दर देह 
बनाना चाहें, तो पहले अपने मित्रों, मन्त्रियों और भाइयों के साथ सलाह 
कर लें, अपने यहाँ के मुख्य-मुख्य और प्रतिष्ठित नागरिकों से भी राय ले ले । 
ये सब लोग जब इस काम के लिए पूरे सहमत हो जायें, तब इसमें उन्हें 
हाथ डालना चाहिए ।' 

राजा यह बात जरूर मान लेगा । तब तुम इसी बगीचे के चौराहे 
पर यज्ञ करवाना । यहीं पर अथवंवेद में लिखी हुई विधि से पशु मार 
कर और उसी अग्नि में आहुति देकर ब्राह्मण लोग चले जाये. । यज्ञकुंड 
अकेला रह जायगा | इस समय इस कुंड में से बड़े जोर का धुआँ उठेगा । 
इस धुएँ की ओट में में घुसकर यहाँ इस लता-मंडप में aT as TT । जब 
खूब रात हो जाय, तब तुम विकटवर्मा को बुलवाना और उसके साथ 
हँसी-मजाक करते हुए उसके कान में कहना-- 

तुम बड़े छलिया हो, किसी का किया हुआ उपकार भी तुमने कभी 
नहीं माना । अब मेरी मेहरबानी से जो रूप और सुन्दरता तुम्हें मिलेगी 
उसे देखकर दूनिया के सब लोग तुम्हें खूब सराहेंगे । पर म॑ जानती हूँ कि 
तुम मेरे दिये हुए इस रूप को लेकर मेरी सौतों के साथ आनन्द-भोग किया 
करोगे; मेरी बात तक नहीं पूछोगे। तब फिर में अपने-आप अपने पैर में 
कुल्हाड़ी क्यों मारूं ? में यह भूत जगाने का काम नहीं करूंगी ।' 

तुम्हारी बात सुनकर विकटवर्मा जो-कुछ कहे, वह तुम अकेली आकर 
मुझे बतलाना | इसके बाद मे सब समझ लू गा । अब तुम जाकर इतना काम 
और करना कि बाग में मेरे पैरों के निशान पड गए होंगे उन्हें पूष्करिका के 

ये सब बातें सुनकर कल्पसुन्दरी बोली--बहुत Aw, जैसा आप 
कहते g, में वसा ही करूँगी ।” 

उसने मेरी बातों को बहुत मन लगाकर सुना और उन्हें बड़े आदर 
तथा विश्वास के साथ लिया। मेरे साथ रात-भर रहकर भी अभी 
उसका जी पूरी तरह से भरा नहीं था। पर अब तो उसे जाना ही था । अपने 
मन पर काबू करके जेसे-तेसे वह रतवास की ओर गई और में भी जिस 
रास्ते से आया था उधर ही होकर अपने स्थान की ओर लौट आया । 

उस सुन्दरी ने महल में जाकर सव काम मेरे कहने के अनुसार ही 
किया । मूर्ख विकटवर्मा भी उसकी बातों में आ गया । उधर शहर के धनी- 
मानी लोगों में यह अद्भुत समाचार विचित्र ढंग से फेला । लोग आपस में 
बातचीत करते हुए कहते-- 

“अब तो राजा विकटवर्मा महारानी के मन्त्रवल से देवताओं-जेसा 
रूपवान और राजसी शारीर प्राप्त करेंगे । पर भाई, इसमें जरूर कोई 
भेद मालूम पड़ता है । कुछ भी हो ये अच्छे लक्षण नहीं हे । भला इस 
बेवकूफी और खामखयाली का भी कुछ ठिकाना हे ? अपने ही रनवास के 
बगीचे में अपनी पटरानी के द्वारा ही यह अनोखा काम करवाया जा रहा 
है ! तमाशे की बात यह कि बड़े-बड़े अक्लमन्द और देव-गुए बृहस्पती 
जैसी बुद्धि रखने वाले मन्त्रियों ने भो छानबीन करके इस काम के 
लिए अपनी राय दे दी gl यदि इस तरह रूप बदलने लगे तो 
फिर उससे विचित्र बात और क्या हो सकती है ? अरे भाई, मुमकिन है 
किसी साधू या फकीर की करामात से ऐसा हो ही जाता है, क्योंकि 
तावीज, मंत्र और जड़ी-बूटियों के भी ऐसे-ऐसे चमत्कार हुआ करते हैं 
जिनकी किसी को कल्पना तक नहीं होती ।' 

इसी तरह की अफवाहें उड़ते-उड़ते अमावस आ गई ॥ जब रात हो 
आई और चारों तरफ घना अँधेरा छा गया, तव महल वाले बगीचे में से 
काले-लाल रंग का धुआँ उठने लगा । हवा के रुख पर चारों ओर दूध, 

दही, घी, तिल, सफेद सरसों, चरवी, मांस, रुधिर आदि की आहुतियों से 
अजीव तरह की बड़ी बुरी चिरायँध, दूर-दूर तक फेलने लगी । 

ज्यों ही अकस्मात्‌ धुआँ रुका कि में झटपट वहाँ जा घुसा । वह 
सुन्दरी भी वाग में आ गई और मुझसे लिपटकर मुस्कराती हुई बोली-- 
“तुम बड़े छली हो । लो, तुम्हारा मतलब पूरा हो गया। उस जानवर का 
अन्त आ पहुँचा है । उसे और अधिक लुभाने के लिए में तुम्हारे कहने के 
अनुसार उससे बोली--- 

“सुनते हो, तुम-जैसे धूर्त को में रूपवान्‌ नहीं होने TAT । सुन्दर 
खूबसूरत हो जाने पर तो तुझे अप्सराएँ भी चाहने लगेंगी । इस दुनिया की 
आम औरतों का तो कहना ही क्या ? तुम्हारे-जेसे आदमी मोरों की तरह 
स्वभाव से ही चंचल हुआ करते हैँ, और ऐसे निठुर होते हे कि जहाँ मरजी 
आई हिलगकर रम जाया करते हैं ।” 

मेरी बात सुनकर वह मेरे पैरों पर गिर पड़ा और बोला-- 
“सुन्दरी, मेने सचमुच बड़े-बड़े दुष्कर्म किये हैं, उन्हें माफ कर दो । आगे 
से में पराई औरतों का मन में ध्यान तक नहीं लाऊंगा । अब इस काम को 
जल्दी-जल्दी पूरा कर दो ।” 

उसे इस तरह गिड़गिड़ाता हुआ छोड़कर में ये व्याह के कपड़े पहने 
हुए तुम्हारे पास आ गई हूँ । भगवान्‌ अनंगदेव प्रेमार्नि को साक्षी करके 
मुझे भार्या-रूप में तुम्हारे लिए अपित तो पहले ही कर चुके हें अब आज 
अग्निदेव की साक्षी में मे अपने हृदय से अपने-आपको तुम्हारे अर्पण करती हूँ L” 

यह कहते हुए उस सुन्दरी ने खड़े-खड़े अपने IT के पंजों से मेरे 
पेर जरा दवा दिये | फिर उसने पैर तथा एड़ियाँ उचकाकर अपनी दोनों 
até मेरी गरदन में डाल दीं और पीछे की तरफ हाथों की मुलायम अंगु- 
लियाँ एक दूसरी में फंसाकर खूब कस लीं । इसके बाद मुझसे खूब चिपटकर 
मेरा मुंह उसने बड़ी होशियारी के साथ अपनी ओर लचा लिया । फिर 
अपना कमल-जैसा मुह तनिक उठाकर मेरे कई एक चुम्बन ले लिये । 


~ 


इस समय उसकी बड़ी-बड़ी कजरारी आँखें खूब मस्त हो रही थीं । 

मेने उससे कहा---“प्यारी,तुम यहाँ इस चमेली के झाड़ के नीचे वेठ 

जाओ, में जा रहा हूँ । आज जो कुछ करना ह, उसे ठीक से निपटा आऊँ।” 
यह कहकर मे उसे वहीं छोड़, उस स्थान पर गया जहाँ यज्ञ की 

आग खूब दहक रही थी । वहाँ पहुँचकर मेंने अशोक वृक्ष की डाल में लटका 
हुआ घंटा हिलाया । घंटा बड़ी जोर से टनटना उठा और ऐसा लगा मानो 
यमदूत ने विकटवर्मा को आवाज लगाई हो । इसके वाद मॅने अगर चन्दन 
आदि मिली हुई सामग्री की आहुतियाँ देना आरम्भ कर दिया | 

इतने में विकटवर्मा वहाँ आया । वह मुझे देख शक में पड़ गया 
और अचरज के साथ खड़ा-खड़ा ही कुछ सोचने लगा । 

में इसी समय उससे बोला--'भगवान्‌ अग्निदेव को साक्षी करके 
तुम मुझे अब फिर सच-सच बतलाओ कि यह्‌ रूप पाकर तुम मेरी सौतों 
के साथ तो नहीं फंस जाओगे ? तभी मे अपने पास से यह रूप तुम्हें दूंगी ।” 

यह सुनते ही उसे फिर विश्वास हो आया | उसके मुंह से निकल 
पड़ा--“अरे, ये तो महारानी ही हैं ! इसमें तो कोई छल-कपट नहीं मालूम 
पड़ता ! '' यह कहते हुए उसने फिर कसमें खाई और वोला--- नहीं, नहीं, 
मे तुम्हारे सिवा और किसी की ओर आँख उठाकर भी कभी नहीं 
देखेँ गा, तुम सच मानो !” 

में फिर मुस्कराकर कहने लगा--“कसम खाने से कुछ लाभ नहीं है। 
स्त्रियों में तो भला ऐसी कौनसी स्त्री है, जो खूबसूरती में मुझे नीचा दिखाये। 
हाँ, अप्सराओं की दूसरी बात है । उनके साथ अगर बिहार करना चाहो तो 
भले ही करना | अच्छा, अब तुम झटपट अपने गुप्त भेद की बातें मुझे कह 
सुनाओ, क्योंकि ऐसा हो जाने के बाद ही यह रूप तुम तक पहुँच पायगा ।” 

विकटवर्मा तुरन्त अपने रहस्य खोलने लगा । बोला--“सुनो, 
मेरे पिता के छोटे भाई प्रहारवर्मा इस समय केद में हें मेने मन्त्रियों 
के साथ सलाह करके यह तय किया है कि उन्हें भोजन में कुछ दिलवाकर 
मरवा डाळं, और अफवाह यह फैलाऊं कि उन्हें हैजा हो गया है | 

मेरी दूसरी गुप्त योजना यह हे कि में पुंड देश को जीतना चाहता 

हँ। उस पर हमला करने के लिए छोटे भाई विशालवर्मा को एक भारी सेना 
देकर भेजने की मेरी इच्छा है । 

तीसरी भेद की एक बात यह हैं कि हमारे शहर के प्रतिष्ठित 
नागरिक पांचालिक तथा सौदागरों के मुखिया परित्रात, ये दोनों मुझे 
अकेले में मिले थे । इन्होंने मुझे बतलाया कि खनति नाम के एक यूनानी 
के पास इतना बड़ा और बढ़िया हीरा हैँ जिसकी कीमत में सारा राज्य 
भी लगा दिया जाय तो थोड़ा है । इन लोगों की सलाह हैँ कि यह हीरा 
किसी तरह उस यूनानी से जरूर ले लिया जाना चाहिए । इसलिए अव 
इसे किसी तरकीब से कौड़ियों के मोल हथियाना होगा । 

चौथी गुप्त बात यह हे कि हमारे राज्य का शतहली नाम का एक 
गाँवों का मुखिया मेरा बड़ा पक्का और जिगरी दोस्त है । इसका अपने इलाके 
में बड़ा भारी असर हे । यह चाहता हैं कि अपनी तरफ के अनन्तसीर नाम के 
एक जमींदार के विरुद्ध उसके किसानों को भड़काकर उनके हाथों उसे 
मरवा डाला जाय । शतहली का कहना है कि अनन्तसीर बड़ा घमंडी हे 
और मेरे खिलाफ झूठी अफवाहें फेलाता रहता हैँ पर असल बात दूसरी 
elec 

शतहली इस समय मेरे पास आया हुआ है और चाहता हे कि 
अनन्तसीर का सफाया करने के लिए में कुछ लठेतों को लगा दॅँ.। । असल 
वात यह है कि अनन्तसीर प्रहारवर्मा का तरफदार हे, इस कारण में भी 
इस काँटे को निकाल फेंकना चाहता हूँ । 

बस, ये ही भेद की बातें हे, जिनकी तुरन्त ही मुझे व्यवस्था 
करनी है ।” 

विकटवर्मा की इतनी बात समाप्त होते ही मे बोला--“'बस, तेरी 
आयु भी इतनी ही है ; ले अपने कर्मो का फल भोग ! ” यह कहते ही 
मेने तुरन्त छुरी से उसे काट डाला और टुकड़े-टुकड़े करके उसी आग में उसे 
होम कर दिया जिसमे अभी-अभी घी-सामग्री डाली गई थी । आग में इस 
समय भी खूब ऊँची-ऊँची लपटें उठ रही थीं । उन्हीं में वह जलकर 

राख हो गया | 

यह काम झटपट करके में तुरन्त प्यारी कल्पसुन्दरी के पास आया 
और उसे सव वात कह सुनाई | वह फिर भी स्त्री ही थी; इस भयंकर कांड से 
उसका चित्त एकदम डांवाडोल और बड़ा वेचेन-सा हो उठा । मॅने उसे उसी 
समय सब पिछली बात बतलाई और उसको समझा-बुझाकर शान्त 
कर दिया | 

अब देवी का मन्त्र एक तरह से सिद्ध हो चुका था और मेरे चित्र 
वाला वह रूप क्रमशः पहले कल्पसुन्दरी को और उससे विकटवर्मा को 
प्राप्त हो गया था | मतलब यह हे कि किवदन्ती के अनुसार में अब रूप 
बदले हुए विकटवर्मा' था | 

मेने कल्पसुन्दरी का नरम हाथ पकड़ा और महल में सीधा उसके 
कमरे में पहुँचा | उसका हुक्म पाते ही महल की सव स्त्रियां और दास-दासियां 
आ गई और मेरी सेवा-टहल में लग गई । वहां की रानियां और उनकी सब 
सखी-सहेलियाँ बड़ी हैरानी और अचरज में थीं | में कुछ समय तक उनके 
बीच आनन्द-विनोद में लगा रहा । इसके पञ्चात्‌ सबको विदा कर दिया । 

अब केवल कल्पसुन्दरी मेरे पास रह गई । उसी को अपनी बाँहों में 
लिपटाये में पलंग पर आया । इस समय रात तो खूब हो ही चुकी थी, 
इसलिए हम दोनों लेट गए । मेंने उसे अपने हाथों और जाँघों में खूब 
अच्छी तरह ले लिया । फिर एक-दूसरे से चिपटे हुए हम दोनों खूब आनन्द 
करते रहे । वह छोटी-सी रात बीतती हुई मालूम नहीं पड़ी । 

रात में ही कल्पसुन्दरी के द्वारा मेने राजमहल के और परिवार 
के सब हालचाल और रंग-ढंग मालूम कर लिये । 

सवेरे तड़के उठकर मे नहाया-धोया, फिर मेने पूजापाठ किया 
और मन्त्रियों से भेंट की । कुछ इधर-उधर की बातचीत के बाद मेने मन्त्रियों 
से कहा-- 

“आप सबसे मुझे अब यह कहना हैं कि मेरे इस रूप के बदल जाने 
के साथ-ही-साथ मेरे स्वभाव में भी परिवर्तन हो चुका है । इस कारण अपर्न 

पिछली योजनाओं को बदलकर अब में इस ढंग पर नई व्यवस्था करता हँ--- 

मेरे पितृ-स्थानीय महाराज प्रहारवर्मा, जिन्हें मेने भोजन में जहर 
देकर मार डालने का सोचा था, उन्हें तुरन्त जेल से छोड़ दिया जाय और 
उन्हीं को पुनः इस राज्य की गही पर बिठाया जाय । हम उनकी सेवा-सुश्रूषा 
करेंगे और उनके साथ अपने पिता-जैसा ही व्यवहार करेंगे । संसार में 
पिता के वध से अधिक भयंकर पाप भला क्या हो सकता हे !” 

फिर मेने भाई विशालवर्मा को बुलाकर उससे कहा--“भैया, 
q3 देश वालों की इस समय यह दशा हे कि वहाँ भिखारियों को अच्छी तरह 
भीख भी नहीं मिलती । वे लोग मुसीबतों में हें और परेशानियों के शिकार 
हो रहे हैं यदि उन पर इस समय हमारा हमला हुआ तो वहाँ वाले उल्टे 
हमारे ही भरे-पुरे राज्य में आ घुसेंगे। इसलिए जिन दिनों वहाँ अच्छी 
खेती हो और बुवाई तथा कटाई होने लगे, तब उन पर हमला करना । 
अभी यह विजय-यात्रा करना ठीक नहीं 1” 

इसके बाद में शहर के उन दोनों साहूंकारों से मिला और उनसे 
मेने कहा--“देखो भाई, मुझे धर्म का पालन करते हुए राज्य करना हे । 
इसलिए कम दामों में भारी कीमत की चीज मुझे नहीं लेनी चाहिए । 
इस कीमती हीरे को मेरी राय में उसके असली मूल्य पर ही खरीदा जाना 
ठीक हूँ ।” 

अन्त में मुखिया शतहली से मेने कहा--“मुखिया जी, अनन्तसीर 
को महाराज प्रहारवर्मा का तरफदार होने के कारण ही तो हम मारना 
चाहते थे ? परन्तु महाराज को तो हम अपना पिता मान चुके हे । वे 
अब अपनी गद्दी पर बैठ गए हे । ऐसी हालत में अनन्तसीर को क्यों मारा 
जाय ? अब आप भी उसके मामले को तूल मत दे ।” 

इन सब लोगों ने जब मेरी ये बातें सुनी तो उन्हें मन-ही-मन 
महसूस हुआ कि उन्हें तो सब पुराने रहस्य और भेद की बातें मालूम हे । 
उन्होंने समझ लिया कि ये विकटवर्मा ही हैं । मुझे और मेरे रूप को देखकर 
सव अचरज करने लगे । फिर इन लोगों ने मेरी और रानी कल्पसुन्दरी की 

बहुत बड़ाई की । मन्त्र की ऐसी जबरदस्त करामात होती हे, यह बात इन 


लोगों ने खूब जोर-शोर से चारों ओर फेला दी । 

इसके बाद सब मन्त्रियों ने मेरे माता-पिता को जेल से निकाला । 
वे अपने उस राज्य की गद्दी पर फिर बिठाये गए । उस अपनी धाय के द्वारा 
मेने जिस-जिस तरह से यह काम किया गया था, वह सब गृप्त-भेद, 
माता-पिता को कहला दिया | सारा हाल जानकर उन दोनों की खुशी का 
ठिकाना न रहा । मेंने जाकर उनके पैर छुए और aa TATE से उनकी सेवा- 
SAT करने में लग गया | समय आने पर उन दोनों की आज्ञा से मुझे 
युवराज बनाया गया 1” 

अपनी यह सब आपबीती सुनाने के परु्चात्‌ उपहारवर्मा कुमार 
राजवाहन से बोले-- 

“राजकुमार, इन सब उत्थान-पतन के दिनों में भी मेरी बुद्धि हमेशा 
अच्छी और ठीक दशा में रही । मेने हालांकि तरह-तरह के आनन्द और 
सुख भोगे, पर आपसे दूर और अलग रहने के दुःख ने उन सबको फीका ही 
बनाये रखा । 

इन्हीं दिनों अचानक मुझे पिता जी के मित्र श्री fagani जी का 
एक पत्र मिला, जिससे मालूम हुआ कि चंडवर्मा ने चम्पा पर हमला 
कर दिया है । मेंने सोचा कि अपने मित्र का बचाव और वेरी का विनाश 
ये दोनों ही काम मुझे जरूर करने चाहिएँ । 

इसलिए Ha एक भारी सेना तैयार की और बहुत जल्दी से इस 
ओर कूच कर दिया। यहाँ आने पर मेरे भाग्य ही खुल गए और आपके 
चरणकमलों के दर्शनों का सुअवसर हाथ लगा । आज सचमुच मेरे लिए 
बड़े आनन्द और उत्सव का दिन हैं ।” 

उपहारवर्मा का यह हाल सुनकर कुमार राजवाहन कुछ sa और 
सब लोगों से कहने लगे--“देखो भाई, उपहारवर्मा ने यद्यपि धोखे से पराई 
स्त्री के साथ भोग किया है, पर इसके माता-पिता कारागार का कष्ट झेल रहे 
थे; उन्हें छुड़ाना था। दूसरे उनके उस दुष्ट वैरी विकटवर्मा को भी मारना 

था । साथ ही अपना गया हुआ राज्य भी लौटाना था । इन्हीं सब कारणों से 
इसे ऐसा करना पड़ा । इतना होने पर भी इसको धर्म और अर्थ दोनों 
की ही सिद्धि हुई है सच्ची बात तो यह हे कि मनुष्य बुद्धिमान होना चाहिए। 
फिर वह जो-कुछ भी करेगा बड़ी शान से और खूबसूरती के साथ करेगा।” 

इसके WA कुमार राजवाहन अर्थपाल की ओर AS । उसे 
प्रेमपूर्ण दृष्टि से कुछ देर देखकर कहने लगे--“अब तुम भी अपनी 
आपबीती सुनाओ ।” 


~ 
A 
rae) 

3 
अर्थपाल 


की आपबीती 


99999999999999999999999999 


अर्थपाल अपना हाल सुनाते हुए कहने लगे 

“युवराज, में भी इन्हीं मित्रों के साथ-साथ निकला । मेरा और 
इनका इस समय एक ही काम था--आपकी खोज करना। इसी के लिए 
समुद्र तक अनेक देशों का चक्कर लगाते-लगाते में एक बार काशी-राज्य 
की राजधानी वाराणसी (बनारस) में पहुँचा । 

यहाँ आकर मेने भगवती भागीरथी के हीरे की कनियों-जेसे 
निर्मल और चमकीले जल में cart किया और मणिकणिका घाट पर 
अन्धकासुर-मर्दन भगवान्‌ महादेव की पूजा की । इसके TET में 
मन्दिर की परिक्रमा करने लगा । 

यहाँ मेरी दृष्टि एक ऐसे आदमी पर पड़ी जो खूब हट्रा-कट्रा और 
लम्बा-तगड़ा जवान था । इसके मोटे-मोटे और मजबूत बाजू ऐसे लगते थे 
मानो लोहे के मुद्गर हों । अपनी इन्हीं भुजाओं से वह जिरह-बख्तर बाँध- 
कर कुछ तैयारी-सी कर रहा था | उसकी ATS सूजी हुई लाल पड़ रही थीं। 
शायद लगातार आँसू गिरने के कारण उसका यह हाल हुआ होगा | 

मेने अपने मन में सोचा कि यह आदमी तो बड़ा हिम्मती और कठोर 
जान पड़ता है । इसकी आँखें भी रूखापन-सा बरसा रही हैं । यह 
जिस तरह कस-कसाकर तैयार हो रहा है, उससे तो ऐसा लगता हे कि यह 
कोई कठिन जोखिम का काम करने वाला हे | इसे शायद अब अपने प्राणों 
का मोह्‌ नहीं रह गया । जान पड़ता हे कि इसके किसी मित्र या हितैषी पर 
विपत्ति आ पड़ी है और उसीके लिए यह कोई दुःसाध्य काम कर गुजरेगा | 

इससे पूछना चाहिए कि क्या बात है । संभव है मुझे इसकी कुछ सहायता 
करने का मौका मिल जाय । 

यह सब सोचते-विचारते हुए में उसके पास पहुँचा और उससे पूछने 
लूगा--“भाई, आप यह जो कवच बाँध रहे हें, इससे ऐसा प्रतीत होता है 
कि आप कोई असाधारण काम करने का इरादा रखते हे FAT आप पर कोई 
मुसीबत या कष्ट आ पड़ा हैँ? यदि छिपाने की गुप्त बात न हो तो 
बतलाइए |” 

मेरी बात सुनकर उस आदमी ने मुझे बड़े मान-आदर के साथ 
'लिया। मेरी ओर देखकर वह कहने लगा--“इसमें कोई हर्ज की बात 
नहीं हे । सुनिए । आइए मेरे साथ चलिए ।” 

इसके बाद हम दोनों चल दिए । एक कनेर के पेड़ के नीचे 
जाकर वह आदमी मेरे साथ बैठ गया और उसने अपना हाल सुनाना शुरू 
किया । कहने लगा-- 

“महानुभाव, में पुरब के देशों में मनमौजी ढंग से घूमता-फिरता रहा 
हूँ । मेरा नाम पूर्णभद्र है । में एक गाँव के मुखिया का लड़का हूँ । यद्यपि 
मेरे माता-पिता ने बड़े आदर-यत्त के साथ मेरा लालन-पालन किया था, 
पर मेरी तकदीर कि बचपन से ही मुझे चोरी की लत पड़ गई। एक 
बार यहाँ काशी में भी मेने एक मालदार वैश्य के घर चोरी को । चोरी 
का माळ मेरे पास से बरामद होने पर में पकड़ा गया । इसके बाद चोरी के 
अपराध में मुझे मौत की सजा मिली और मेरे मारने के लिए एक मस्त हाथी 
लाया गया । उसका नाम 'मृत्यु-विजय' था । यह्‌ हाथी बड़ा खू खार था । 
इसी के पैरों-तले कुचलाकर मुझे मृत्युदंड दिया जाने वाला था। इस मौके 
पर यहाँ के प्रधानमन्त्री खुद आये थे, इनका नाम कामपाल था । ये राजमहल 
के फाटक की ऊपरी छत पर बैंठे । इन्हींने मेरे कुचलने के लिए हाथी के 
हाँकने का हुक्म दिया । आदेश पाते ही महावत ने हाथी को बढ़ाया और 
वह अपनी सूंड को गोलाई में ऐंठता हुआ मेरी ओर लपका । इसी समय 
पास खड़ी हुई आदमियों की भीड़ में हल्ला-गुल्ला मचा । हाथी पर झूलते 

हुए घंटे भी वज उठे । इन सबके कारण वहाँ बड़ा भारी शोर-गुल 
होने लगा | 

में एकदम कूदकर उस हाथी के सामने आ खड़ा हुआ और बड़ी 
निर्भीकता के साथ मेंने उसे ललकारा | हाथी ने दीड़कर अपने दाँत से मुझ 
पर तिरछी चोट करनी चाही । मेरा इधर यह हाल था कि दोनों हाथ काठ 
में कस दिये गए थे । फिर भी मेंने लकड़ी के छेद में फंसे हुए हाथों को ही 
घुमाकर उसके दोनों दांतों के बीच सूंड पर दे मारा। इस चोट से घबरा 
कर वह पीछे लोट गया । महावत को इससे बड़ा क्रोध आया। उसने 
हाथी को बुरी तरह गाली देते हुए उस पर जोर-जोर से अंकुश चलाये और 
लातें भी खूब मारीं । जैसे-तंसे करके हाथी को वह फिर मेरे सामने लाया । 
मुझे अब दूना क्रोध चढ़ आया और At ललकार कर पहले की तरह 
उस पर फिर चोट की । इससे वह वेतरह बौखला गया और 
अब की बार वह लौटकर उल्टा भाग ही पड़ा | में तब तक बड़ी तेजी 
से झपटकर महावत की ओर दो-चार कदम बढ़ आया और मेंने उसे 
चिढ़ाया | इस पर वह बहुत ही गुस्से में भर गया और हाथी को बड़े जोर से 
गालियाँ देता हुआ बोला--“अवे ओ हाथी के बच्चे ! तुझ पर क्‍या मौत 
आ गई है ?” इतना कहकर नोकीले अंकुश से उसने हाथी की कनपटी पर 
कस-कसकर लगातार खव चोटें कीं। इस तरह मार-मारकर जेसे-तेसे 
वह उसे फिर मेरे सामने लाया । 

यह देखकर में बड़ी हिकारत के साथ बोला--' हटाओ, हटाओ ! 
इसे वापिस ले जाओ ! यह भी कोई हाथी-में-हाथी है ? इस कीड़े को मेरे 
सामने से दूर करो, कोई अच्छा तगड़ा जरा जोरदार हाथी लाया जाय 
जिसके साथ थोड़ी देर खिलवाड़ तो कर लू । फिर तो मुझे मरना ही है ।” 

इस समय तक महावत उसी हाथी को फिर बढ़ा छाया था। पर अब 
की बार उसने मुझे HI होकर जो गरजते सुना तो वह दूर से ही देखकर 
ged पैर भागा । इस बार उसने महावत की मार और गालियों की भी 
परवाह नहीं की । 

काशीराज के मन्त्री यह सब तमाशा ऊपर से देख रहे थे । उन्होंने 
मुझे बुझवाया और कहने लगे--“'तुम तो बड़े हिम्मती निकले, इस मृत्यु-विजय 
हाथी को साक्षात्‌ मौत ही समझो | यह बड़ा खूनी हे, परन्तु तुमने इसे भी 
एसा बना दिया ! देखो भाई, मेरी सलाह मानो तो तुम यह चोरी का काम 


छोड़ दो और हमारे आर्य लोगों में जैसे चला जाता है, उसी तरह ' 


सज्जनोचित ढंग से अच्छा आचार-विचार रखते हुए रहना शुरू कर 
दो । कहो, ऐसा कर सकोगे ?” 

में उनके इस अपनेपन से बड़ा प्रभावित हुआ । मेने तुरन्त कहा-- 
“जेसी आपकी आज्ञा !” 

इसके बाद से वे मेरे साथ मित्रों-जैसा बरताव करने लगे । उनके 
साथ मेरी अच्छी घनिष्ठता हो गई। इस प्रकार मेरे दिन अब काशी में 
उनके पास ही बीतने लगे । 

एक बार बातचीत के सिलसिले में मेने अकेले में उनका पिछला 
हाल पूछा । वे सुनाते हुए कहने लगे-- 

“पाटलिपुत्र में महाराज रिपूंजय के यहाँ धर्मपाल के नाम के एक 
मन्त्री थे । यह वेद-शास्त्र के ज्ञाता, बड़े बुद्धिमान और नामी आदमी थे । 
उनके लड़के का नाम सुमित्र था। विद्या-बुद्धि आदि गुणों में वह भी अपने 
पिता-जैसे ही थे । उन्हीं सुमित्र का में छोटा भाई हूँ। वह एक माता से थे, 
में दूसरी म्पुँ से हूँ में छुटपन से ही कुछ उच्छु ब्लूल प्रकृति का और आजाद 
तबियत का था। धीरे-धीरे में वेश्याओं में जाने-आने लगा था । परन्तु मेरे 
भाई क्योंकि धार्मिक स्वभाव के थे, इसलिए उन्होंने इसकी रोक-थाम 
करनी चाही । में भला क्यों मानने लगा ? संक्षेप में इतना ही समझ लो कि 
में घर से निकल गया और मनमौजी ढंग पर इधर-उधर घूमता फिरा । 
इसी तरह सैर करता हुआ में इस काशी में आ निकला । \ 

अचानक ऐसा हुआ कि एक दिन काशीराज चण्डसिह की कन्या 
कान्तिमती महल के बगीचे में शिवजी की पूजा की लिए आई हुई थी । 
वहीं बाग में वह सखी-सहेलियों के साथ गेंद खेलने लगी । मेने उसे देखा तो 


२३६ 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


उस पर मेरी तबियत आ गई 1 बड़ी कोशिश करके जेसे-तेसे में उससे मिला 
भी । अब में रोज चुपचाप राजकुमारी के महल में जाकर उसके साथ 
आनन्द विहार करने लगा । यहाँ तक कि मुझसे उसके गर्भ रह गया और 
उसने एक लड़का जना । परन्तु उसी की दासियों और नौकरानियों 
ने, इस डर से कि कहीं भेद न खुल जाय, उस वच्चे को मरा हुआ वतलाकर 
क्रीड़ापर्वंत के ऊपर ले जाकर डाल दिया । वहाँ से एक भीलनी के हाथों उस 
बच्चे को मरघट पर डलवा दिया गया। उसे वहाँ डालकर रात के समय 
जब वह वापस लोटी आ रही थी तो पक्की सड़क पर उसे सन्तरी मिले । 
उन्हें कुछ सन्देह हुआ और उन्होंने उसे पकड़ लिया | जब उसे डाँटा-डपटा 
गया और सख्त सजा देने की धमकी दी गई तो डरकर उसने भंडाफोड़ कर 
दिया । में उस समय वहीं महल में क्रीड़ापर्वत की एक गुफा के अन्दर निश्चिन्त 
पड़ा सो रहा था । उस भीलनीने आंधी रात के समय पहरेदारों को ले जाकर 
मुझे वहीं पकड़वा दिया । तुरन्त ही रस्सियों से मुझे बाँध लिया गया । फिर 
महाराज की आज्ञा से मुझे मरघट पर लाया गया और उनका हुक्म हुआ कि 
मेरा वध कर दिया जाय | मरघट पर पहुँचते ही वध करने वाले चाण्डाल ने 
मेरे ऊपर तलवार चलाई | परन्तु भाग्यवश कुछ ऐसा हुआ कि उसने 
तलवार उठाकर जो मारी तो उससे पहले-पहल मेरे हाथ की रस्सी कटी। 
इस कारण हाथ खुल गया । रात का समय था। मेने लपककर उसी हाथ से 
उस चाण्डाल की तलवार छीन ली और उसको तुरन्त काट डाला । 
उसकी सहायता के लिए जब और दो-एक पहरेदार भागे आयें तो मेने 
उन पर भी हमला कर दिया और तुरन्त भाग निकला | 

भागता-भागता में जंगल में जा घुसा । इस समय में बिलकुल अकेला 
और असहाय था । फ़िर भी मे जंगल के अन्दर ही घूमता-फिरता रहा | 
एक दिन अचानक ऐसा हुआ कि वहाँ मुझे एक बड़ी रूपवती लड़को दिखाई 
दी । वह वेठी-बेठी रो रही थी । आँसुओं से उसका सारा चेहरा भीग गया 
था। उसके साथ एक नौकरानी भी थी । मुझे देखकर उसने पेड़ की नई 
कोंपलों-जैसे मुलायम और गुलाबी-गुलाबी-से अपने दोनों हाथ जोड़ दिये, 

और सिर झुकाकर नमस्कार किया। उसकी दशा इस समय बड़ी अस्त- 
व्यस्त-सी हो रही थी और उसके सिर की घु घराली Ge इधर-उधर बिखर 
आई थीं। मुझे प्रणाम करने के बाद वह सीधी मेरे पास चली आई और 
एक घने पेड़ के नीचे ठंडी छाँह मे आकर मेरे नजदीक ही आकर बैठ गई । 

मेने उससे पूछा--“सुन्दरी, तुम कौन हो ? यहाँ किस जगह से 
आ रही हो ? मेरे ऊपर तुम्हारी आत्मीयता और कुछ कृपादृष्टि जान 
पड़ती हे, जो इस प्रकार निस्संकोच चली आई हो । अपना कुछ हाल कहो ।” 

मेने जब उसके हालचाल के सम्बन्ध में इस प्रकार अपनी उत्सुकता 
प्रकट की और उससे बातचीत आरम्भ की तो वह भी बोलनें-चलने लगी । 
उसकी मीठी और सुरीली आवाज सुनकर मुझे ऐसा जान पड़ा जेसे किसी 
ने मधु की वर्षा कर दी हो । 

उसने कहा--“महानुभाव, में यक्षों के राजा मणिभद्र की पुत्री हूँ । 
मेरा नाम तारावली हे । एक बार में महपषि अगस्त्य की पत्नी लोपामुद्रा 
जी की पूजा करके लौट रही थी । रास्ते में मलयपवंत के निकट काशी का 
इमशान पड़ा | वहाँ एक रोता हुआ बच्चा मेने देखा । उसे लेकर में चल 
पड़ी | जब में उसे लिये आ रही थी, तो बीच में उसके ऊपर मुझे बड़ी ममता 
हो आई और मे उसे अपने माँ-बाप के पास ले गई। मेरे पिता उसे महाराज 
कुबेर के पास अलकापुरी ले गए । उन्होंने सारा हाल सुनकर मुझे बुलाया 
और कहने ळगे--'पुत्री, इस बच्चे के लिए तेरे हृदय में केसे भाव उठते हें ? ' 

मेने कहा--'महाराज, यदि सच सच कहुँ तो इसके लिए मेरे मन 
में अपने निज के पुत्र-जैसा प्रेम उमड़ता हे ।' 

यह सुनकर यक्षराज कुबे र कहने लगे--'यह बिचारी ठीक कहती हे ।' 

इसके पश्‍चात्‌ उन्होंने इस सम्बन्ध में और बहुत सी बातें बतलाई | 
उनकी बातचीत से मुझे पता चला कि पिछले समय में जो शौनक ऋषि 
हो गए हैं, वे बाद को शूद्रक के रूप में पेदा हुए और वे भी इस जन्म में 
कामपाल अर्थात्‌ आप' हे । इसी प्रकार पूर्व जन्म की बन्धुमती बाद को 
नियमवती हुई और उन्होंने ही कान्तिमती के रूप में जन्म लिया हूँ | वेदिमती, 

वितयवती और सोमदेवी ये तीनों एक ह्‌ । साथ ही हंसावली, शूरसेना और 
सुलोचना भी एक ही हें । इन्हीं की तरह नन्दिनी, रंगपताका और इन्द्रसेना 
भी अलग-अलग नहीं है । शौनक के रूप में आपने जिस गोपकन्या के साथ 
अग्निदेव को साक्षी करके विवाह किया था, वही बाद में आर्यदासी के 
रूप में उत्पन्न हुई और वह आर्यदासी ही में 'तारावली' हूँ । आप जब 
शौनक से शूद्रक रूप में आये, तो में आर्यदासी बनकर आपकी पत्नी हुई 
थी । उस समय वह बालक मेरे उत्पन्न हुआ था और उसको विनयवती ने 
बड़े छाड़-चाव से पाला-पोसा था । वही बालक अब विनयवती के--जोकि 
अब कान्तिमती के रूप में है--उत्पन्न हुआ था। वह विचारा कई बार मौत 
के मुह से बचकर भाग्य से ही अब मेरे हाथ लगा । में उस बच्चे को महाराज 
राजहंस की रानी वसुमती को सौंप आई हूँ । राजहंस इस समय यक्षराज 
कुबेर की सलाह से जंगल में तपस्या कर रहे हैं उनकी रानी के राजवाहन 
नाम का लड़का है | आगे चलकर वह चक्रवर्ती सम्राट्‌ होने वाला हे । 
उसी की सेवा के लिए मैंने वह बच्चा रानी वसुमती के हाथों में दे दिया है। 
आप किस तरह विपत्ति में पड़े, और फिर अपने सौभाग्य से किस-किस तरह 
यमराज के मुह से निकल आये, यह में सब जानती हूँ । इस बच्चे को 
रानी वसुमती के सपुर्द करके AT घर के बड़े बूढ़ों की राय ली । उन सब 
की अनुमति पाकर अब में आपके चरणन्कमलों की सेवा के लिए ही आ 
गई हूँ ।” 

उसकी ये सब बाते सुनकर मेरे मन में बड़े विचित्र भाव उत्पन्न 
हुए। इस समय मेरे सामने एक ऐसी स्त्री खड़ी थी जो अनेक जन्मों में 
मेरी धर्मपत्नी होती चली आई थी । उसके प्रति हृदय में अकस्मात्‌ स्वा- 
भाविक प्रेम उमड़ आया और मेने उसे हृदय से लगा लिया । किसी 
अलौकिक स्नेह और आनन्द के कारण मेरे नेत्रों से जल बहने लगा । मेने 
उस स्त्री को अपनाकर उसके चित्त को सब तरह से सान्त्वना दी । 

मेरी यह पत्नी तारावली यक्षकन्या थी, इसलिए उसने अपने अद्भुत 
सामर्थ्यं के द्वारा तत्काल एक बड़ा सुन्दर महल खड़ा कर लिया | उसमें 

नौकर-चाकर साज-सामग्री किसी बात की कमी न रही । हम दोनों उसी 
महल में रहने लगे और दिन-रात नाना प्रकार के ऐसे-ऐसे सुख और आनन्द 
हमें भोगने को मिले जेसे कम-से-कम इस भूमि पर तो नहीं मिल सकते। 

कुछ दिन इसी तरह बीते। थोड़े समय के बाद मेने उस सुन्दरी से 
कहा-- प्यारी, आज मेरे मन में यह इच्छा हुई है कि काशी के राजा 
चण्डसिह की, जो मेरे प्राणों के वरी हो गए थे, खबर लेकर अपने वैर का 
बदला चुकाऊं और जी की आग ठंडी करूँ।” 

तारावली कुछ और समझी | वह कहने रूगी--प्रियतम, चलो । 
में तुझे वहीं लिये चलती हूँ । वहाँ कान्तिमती भी तुझे देखने को मिल 
जायगी ! ” इतना कहकर वह मुस्कराने लगी । 

इस प्रकार सलाह करने के बाद तारावली मुझे आधी रात के समय 
राजा चण्डसिह के महल में ले गई और उसने मुझे भीतरी कमरे में, जहाँ 
चण्डसिह सो रहे थे, पहुँचा दिया । वहाँ जाते ही मेंने राजा के सिरहाने 
रखी हुई तलवार उठा ली और उन्हें जगाया । चण्डसिह एकाएक अपने को 
इस हालत में पाकर काँपने लगे 1” 

में उनसे बोला--“यह में हुं ! आपका दामाद ! में वही आदमी 
हँ जिसने आपकी बिना मरजी आपकी लड़की से सम्बन्ध किया हे । अब 
आपकी सेवा करके में अपना वह कलंक धोने आया हूँ 1” 

मुझे इस तरह एकाएक अपने नजदीक पाकर और ये सब बातें 
सुनकर चण्डसिह बेहद डर गए थे। उन्होंने झट हाथ जोड़ लिये और कहने 
लगे--'नहीं, नहीं, अपराध तुम्हारा नहीं, मेरा ही था। मेरी लड़की को 
तुम्हारे-जैसा वर कहाँ मिल सकता था ? तुमने उसका हाथ पकड़कर 
एक तरह से मुझे ही आभारी बना दिया था । परन्तु मुझ पर उस समय 
कुछ ऐसा भूत-सा सवार हो गया था कि में आपे में ही न रहा और तुम्हारे 
वध तक की आज्ञा मेने दे डाली ! खेर, अव ऐसा करो कि मेरा यह राज्य भी 
तुम्हीं ले लो और कान्तिमती को भी में अपनी मरज़ी से तुम्हारे अर्पण करता 
हुँ । और तो और, में अपना यहं जीवन भी आज से तुम्हारे हाथों में 

अगले दिन चंडसिंह ने अपनी सारी प्रजा को वुलवा भेजा । राज्य 
के सब बड़े-बड़े आदमियों को जोड़कर उनके सामने उन्होंने अपनी लड़की 
का विवाह मेरे साथ कर दिया । 

ब्याह के बाद जव कांतिमती आई तो तारावली ने उससे उस बालक 
का सब हाल कह सुनाया | साथ ही सोमदेवी, सुलोचना और इंद्रसेना, इन 
सबका भी उसने पिछले जन्म का हाल बतलाया ।” 

काशी के मन्त्री यह सव रामकहानी सुना चुकने के बाद मुझसे 
बोले--''भाई, उसके बाद से महाराज ने मुझे यहां का मन्त्री बना दिया ह । 
परन्तु मन्त्री-पद आदि यह सब ऊपरी दिखावा तो बाहरी लोगों के 
लिए है । असल में तो में अब यहाँ का युवराज हूँ । यह सारा राज्य मेरा है। 
इसके सब आनन्द-भोग और राजसी सुख में उठा रहा हूँ। यहाँ की धन-दौलत 
और सुन्दरी स्त्रियाँ सब मेरे लिए हाजिर रहती हें 0” 

ये मन्त्री महोदय वास्तव में बड़े सज्जन और सहृदय पुरुष हें । 
मुझ -जैसे प्राणी को भी उन्होंने अपने प्रेम और खातिरदारी से पूरा-पूरा अपने 
वश में कर लिया हे | उनके हृदय में सभी के लिए, प्राणी मात्र के लिए, 
भाईचारे की भावना बनी रहती हे । 

अच्छा, अब आगे का हाल सुनो । कुछ समय बाद ऐसा हुआ कि 
इन मन्त्री जी के ससुर महाराज चंडसिह को क्षय रोग हो गया | उसी में वह 
परलोकवासी हुए । उनके बड़े लड़के चंडघोष अर्थात्‌ मन्त्री जी के बड़े साले, 
बहुत अधिक भोग-विलास में पड़े रहने के कारण तपेदिक से पहले ही मर 
चुके थे। इसलिए उनके दूसरे लड़के सिंहघोष को मन्त्री जी ने १५ साल की 
उम्र में राजगही पर बिठाया | 

आप देखिए कि इस धर्मात्मा पुरुष. ने स्वयं राज्य नहीं लिया। 
सिहघोध को ही राजा बनाकर उन्होंने बढ़े ढंग से उसी को इस तरह से ऊंचा 
उठाया । 

अब जबकि सिंहघोष जवान हुआ तो उसे नशा चढ़ा। इस समय तक 

कुछ लोग उसके बड़े जिगरी दोस्त बन गए थे । बे उसे छल-फरेव की बातें 
सिखाया करते और उसके साथ मिलकर तरह-तरह की कुमंत्रणाएँ करते | 
इन लोगों ने सिहघोष को यह पढ़ाया — 

“अरे, यह मन्त्री बड़ा बना हुआ हे । इसे आप काला साँप समझिए। 
आपकी बहन को तो इसने जोर जबरदस्ती से ब्याह लिया था । इतना ही 
नहीं, बड़े महाराज आपके पिता जी जिस समय सोये हुए थे उस समय 
यह तलवार उठाकर उन्हें मारने चला था । महाराज तुरन्त भागे, वे इस 
से डरकर घबरा भी गए । इसी डर में उस समय अनुनय-विनय करके 
उन्होंने अपनी कन्या इसे दे दी । आपके बड़े भाई देवतास्वरूप चण्डघोष को 
तो उसने जहर देकर मार डाला ! आपको भी यह बच्चा समझता है और 
जानता हे कि यह कर-धर कुछ नहीं सकता | इसीसे आपकी यहाँ तक 
बेकदरी कर रखी है कि प्रजा के लोगों को आपके पास तक नहीं फटकने | 
देता; खुद ही उनसे हेल-मेल बनाये रखता है । इसे डर है कि कहीं आप | 
अपनी प्रजा के दिलों में जगह न कर लें । यह बड़ा कृतघ्न हे और आपकी भी | 
जड़ जरूर काटेगा | इसका उपाय यही है कि अब आप इसी को यमपुरी | 
भेजने की कोशिश करें ।” 

इन मुसाहिबों ने सिंहघोष के कान खूब भरे । परन्तु यक्षिणी 
तारावली का सब पर ऐसा दबदबा और डर बैठा हुआ था कि मन्त्री जी का 
कुछ विगाड़ करने की उसे हिम्मत नहीं हुई । 

इधर इन्हीं दिनों ऐसा हुआ कि मन्त्री जी की दूसरी स्त्री कान्तिमती 
और महारानी सुलक्षणा का एक बार मिलना हुआ । रानी ने जब देखा कि | 
कान्तिमती के चेहरे पर पहले की तरह रौनक नहीं है, वह कुछ बुझा हुआ- | 
सा हैं, तो उन्होंने बड़े स्नेह और आदर से इसका कारण पूछा । कहने लगीं-- 
“देवी जी, आपके मुह पर पहले-जैसी प्रफुल्लता नहीं है। मुझसे आप छिपायें 
मत; में धोखे में नहीं आ सकती । असली बात बतलाइए । कारण क्या 
हे जो इन दिनों आपका ag कमल-सा मु ह॒ कुम्हलाया रहता है ?” 

कान्तिमती बोली--“'महारानी जी, आपको तो याद होगा कि 

मेने आज तक कोई बात आपसे झूठ नहीं कही । यह भी ठीक-ठीक ही वतला 
दूंगी । आप जानती हें कि तारावती मेरी सहेली भी है और सौत भी | 
उसकी न जाने अक्ल खराब हो गई हे या क्या हुआ में नहीं कह सकती । 
बात यह हुई कि एक दिन मेरे पति उससे बातें करते-करते अचानक मेरे 
नाम से उसे पुकार गए । बस इतने पर ही वह तुनक गई। मेने स्वयं और 
उन्होंने भी उसे बहुतेरा मनाया, प्यार में मेने उसके पैर तक पकड़ लिये, 
पर उसने एक न मानी | हम दोनों से ही उसका कुछ वैर-सा हो गया और 
वह घर से चली गई। अब मेरे पति को बड़ा क्लेश रहता हैं । इसी कारण 
मेरा भी मन ठिकाने नहीं है 1” ग्र 

कान्तिमती कौ यह वात सुनकर महारानी dover आर हीं 
बोलीं; वे चुपचाप चली गईं | महल में आकर उन्होंने अकेले में अपने पति 
राजा सिंहघोष से यह बात कही । यक्षिणी तारावली के मन्त्री कामपाल से 
अलग और दूर हो जाने की इस बात से राजा बेखटक हो गया । 

इधर मन्त्री कामपाल की यह दशा हो गई कि अपनी प्यारी स्त्री 


तारावली के चले जाने से वे बड़े दुखी रहने लगे । उनके चेहरे की चमक 


और रौनक ही जाती रही । वे पीले-से पड़ गए । अंदर से उमड़ते हुए आँसुओं 
को वे बड़े धेर्य से जबरदस्ती रोके रहते; उनकी डबडवाई हुई आँखों से यह 
बात साफ झलकती । उनकी बातचीत में भी वह रस नहीं रहा । ऐसा 
प्रतीत होता मानो गरम-गरम उसासों ने उनकी वाणी का रस ही सोख 
लिया हे | उनका वियोग-दुःख इन सभी बातों से हर समय टपकता-सा रहता 
था। फिर भी कचहरी-दरबार का सारा कामकाज वे करवाते चले जा रहे थे। 

राजा सिंहघोष ये सब बातें ताड़ता रहा। उसने अपने आदमी जहाँ- 
Tel पहले से ही लगा रखे थे । इन लोगों ने मौका पाकर मन्त्री कामपाल 
जी को पकड़ लिया और राजा ने उसे तुरन्त कारागार में डलवा fears 
यह घटना आज ही घटित हुई है । 

अब सिहघोष ने उन पर और बीसियों तरह के लांछन तथा अपराध 
लगा दिये हें । उसने जगह-जगह डोंडी पिटवा दी हे और यह घोषणा 

करवाई है कि मन्त्री कामपाल की दोनों आँखें निकलवाकर उनका वध 
करवा दिया जायगा ।” 

इस प्रकार कनेर के नीचे बेठे-बेठे ही उस व्यक्ति ने यह सारा वृत्तांत 
मुझे सुनाया । फिर कहने लगा कि “मन्त्री जी की भावी मृत्यु के कारण ही 
में आज बहुत समय तक रोता रहा हूँ । मुझे और तो कुछ सूझता नहीं हे, 
इसलिए चाहता हूँ कि उस साधु पुरुष के सामने ही में भी अपने प्राण छोड़ 


w 


Zl इसीसे कमर कसकर तैयार हुआ हूँ । सोचता हूँ कि राजा के दो-चार 
fag at का सफाया करके में भी मर जाऊंगा ।” 

उस आदमी की ये सब बातें सुन लेने के पश्चात्‌ मुझे अब इस बात 
में तनिक भी संदेह न रहा कि ये मन्त्री मेरे पिता श्री कामवाल जी ही 
हैं। अपने पिता पर इस भयंकर विपत्ति की बात सुनकर मेरे भी आँसू 
आ गए। मेने उस आदमी से कहा--'मित्र पूर्णभद्र, तुमसे अब क्या 
छिपाना'? मन्त्री श्री कामपाल जी के जिस पुत्र को यक्षकन्या ने 
महाराज राजवाहन की सेवा के लिए रानी वसुमती जी के हाथ सौंपा था, 
वह में ही हूँ । में इतनी ताकत और हिम्मत रखता हूँ कि हथियार खींचे हुए 
हजार-पाँच सौ योद्धा भी यदि आ जायँ, तो उनका भी काम तमाम करके 
अपने पिता जी को छुड़ा लॅ, । तुम देखना कि में यही करूँगा भी । परन्तु एक 
समस्या बड़ी विकट हे । वह यह कि इस सारे हुल्लड़ में पिताजी के 
ऊपर यदि कोई व्यक्ति हथियार चला बेठा तो फिर मेरे सारे किये-कराए 
पर पानी फिर जायगा ।” 

में इस तरह कह ही रहा था कि उस कनेर के पेड़ के पास शहरपनाह 
की दीवार के छेद में से एक बड़े भयंकर सांप ने फन निकाला । मेने झट 
एक मन्त्र पढ़ा और एक बूटी की सहायता से उसे कील कर पकड़ लिया । 

मेने तुरन्त कहा--“पूर्णभद्र, हमारा काम बन गया है । आड़े समय में 
किसी संकट के आने पर ऐसा करूंगा कि मुझे कोई देख भी नहीं पायेगा । 
और जब चाहुँगा तभी इस साँप से पिताजी को कटवाकर इसके जहर से 
उन्हें इस तरह बेहोश और गुमसुम कर दूँगा कि वे मरे हुए की 

तरह लगने लगेंगे । इस प्रकार लोगों का ध्यान उनकी ओर से हट 
जायगा । 

अच्छा, अब आप एक काम कीजिए । अपने मन से डर तो निकाल 
दीजिए और जाकर किसी तरह मेरी माता को यह बतला दीजिए कि 
तुम्हारे जिस पुत्र को यक्षिणी ने ले जाकर महारानी वसुमती के हाथों 
सौंपा था, वह आ पहुँचा हे | आप यह भी कहना, "मेरे द्वारा आपके उस पुत्र 
को अपने पिता की मौजूदा हालत का पता चल गया है । वह अपनी बुद्धि 
और युक्ति से इसका उपाय भौ कर रहा हे ।' 

माता जी से कहना कि वे बेखटके होकर राजा को यह कहला भेजें 
कि महाराज, क्षत्रिय राजाओं का यही धर्म है; जो भी दुष्ट हो;'उसे पकड़वा 
ही लेना चाहिए, फिर वह अपना या पराया चाहे कोई भी क्यों न हो । परन्तु 
इसके साथ-साथ पकड़े हुए व्यक्ति की स्त्री का अपना भी कुछ धमं हे । 
उसका परम कर्तव्य होता हे कि वह अपने पति की अनुगामिनी बने । 
इस कारण में अपने स्वामी के साथ ही चिता पर सती होऊंगी । स्त्रियों की यही 
अन्तिम गति हे, उनके लिए यही उचित भी हे । अतः इसके लिए आप मुझे 
अनुमति प्रदान करें । 

राजा सिहघोष इस काम के लिए अवश्य अनुमति दे देगा । तब माता 
जी ऐसा करे कि दंड देने के स्थान पर एक ओर चिकोंदार तम्बू लगाकर 
उसके अन्दर रहें । ज्यों ही राजा की आज्ञा मिले, वे पिताजी को उसी 
तम्बू के अन्दर एकान्त जगह में ले आवें और उन्हें कुश के बिछौने पर 
लिटा दें। इसके बाद उनके साथ सती होने की तैयारी करें और वहीं उनके 
पास वनी रहें | में उस तम्बू के बाहर के हिस्सों में WM, और ठीक समय पर 
तुम्हारे (पूर्णभद्र के) साथ भीतर आ जाऊंगा । उसके बाद पिता जी को 
जिलाकर उस समय जो उपाय उन्हें उचित प्रतीत होगा, वही करेंगे ।” 

पूर्णभद्र यह योजना सुनकर बहुत प्रसन्न हुआ | बोला--“ठीक हे, 
मे अभी जा रहा हूँ । वह झटपट उधर गया और में उस जगह पहुँचा, 
जहाँ पर दंड दिये जाने का fester पीटा गया था | उस स्थान पर एक बड़ा 

घना इमली का पेड़ था । उसपर चढ़कर मे एक मोटी डाल के ऊपर 
इस तरह छिपकर जा aor जिसमें मेरा शरीर दिखाई न पड़े । और बहुत 
से लोग भी उसी स्थान के चारों ओर इधर-उधर ऊँची-ऊँची जगहों पर 
जा बैठे थे। इनमें आपस में तरह-तरह की बातें चलने लगीं । कुछ लोग 
जोर-जोर से एक-दूसरे को इस घटना का हाल सुनाने और कुछ लोग 
धीरे-धीरे बातें करने लगे । 

इतने में पिताजी को वहाँ लाया गया | उनके हाथ चोरों की तरह पीठ 
पीछे बाँव दिये गए थे । उनके पीछे-पीछे बहुत से लोगों की भीड़ शोर करती 
हुई चली आ रही थी । में जिस पेड़ पर छिपा बैठा था, उसके नजदीक हो 
उन्हें लाकर खड़ा कर दिया गया । इसके पश्चात्‌ उनके वध के लिए आये 
हुए भंगी ने सबको सुनाते हुए कहा--- लोगो, सुनो, इस मन्त्री कामपाल ने 
राज्य हथिया लेने के लालच में पड़कर महाराज चंडसिंह और उनके as 
पुत्र युवराज चग्डघोष को जहर देकर चुपके से मार डाला था । इसके बाद 
यह वर्तमान महाराज सिंहघोष को भी, जोकि अब पूर्ण युवा हो चुके हैं, 
मार डालने का इरादा कर रहा था। यहाँ के अन्य मन्त्री शिवनाग, 
स्थूण और अंगारवर्ष इन तीनों पर इस प्रधानमन्त्री को पूरा भरोसा और 
विशवास था । इसलिए उन्हें मन्त्रणागृह में बुलाकर उन पर इसने 
महाराजा को मार डालने का यह भेद प्रकट किया । परन्तु ये तीनों मन्त्री 
स्वामिभक्त थे | उन्होंने यह भेद खोल दिया । तब इस पर अभियोग चलाया 
गया। न्यायाधीश का यह फंसला हे कि यह व्यक्ति कामपाल राज्य के लोभ 
में फंस गया था । परन्तु क्योंकि यह ब्राह्मण हैं, इसलिए इसे अन्धा कर दिया 
जाय । इस HAS के अनुसार इसकी आँखे निकाल लेने के लिए, इसे यहां 
पर लाया गया है । यदि आगे से कोई और आदमी ऐसे अन्याय का काम 
करेगा तो उसे भी महाराज इस मन्त्री की तरह यथोचित दंड देंगे 1” 
यह घोषणा उस चांडाळ ने तीन वार की । इसके वाद वह उन्हें मारने के 
लिए तैयार हुआ । 

ढिंढोरा सुनते ही भीड़ में होहल्ला wad लगा । इतने में AT 

ऊपर से पिताजी के सिर पर वही फनफनाता हुआ काला साँप फेंका, 
और में इस तरह जैसे गिर पड़ा होऊं, पेड़ से कूद कर, झटपट भीड़ में जा 
मिला । साँप नीचे गिरते ही बिगड़ा और उसने तड़पकर झट पिताजी को 
डस लिया। मेँ भी उसी समय भीड़ में से निकलकर आगे आया, और सांप 
के काटने की जगह बन्द लगाकर AA उनके प्राण बचाने का उपाय कर 
दिया । 

परन्तु वे मेरे सिखावे के अनुसार मरे हुए का बहाना करके जमीन 
पर गिर पड़े । इतना काम करके में झटपट बोल उठा--“भाइयो, राजा का 
बुरा चाहने वाले को भगवान्‌ स्वयं ही दंड दे देते हें यह बात यहाँ पर 
भी बिलकुल ठीक उतरी हैं। देखो न, राजा ने तो इसकी आँखें ही निकल- 
वानी चाही थीं, परन्तु ईश्वर ने तो प्राण भी ले लिये !” 

मेरी इस बात पर कुछ लोगों ने तो हाँ-में-हाँ मिलाई, पर कुछ छोग 
मुझे ही बुरा-भला कहने लगे । 

उस फनियर साँप ने जिसने पिताजी को काटा था, उस चांडाल को 
भी डस लिया | इस घटना से लोग घबरा गए और मारे डर के रास्ता छोड- 
छोड़कर इधर-उधर भागने लगे । इस प्रकार भीड़ ST गई । चांडाल ने 
जो रास्ता पाया तो तुरन्त निकल भागा | 

इधर मेरी माताजी को पूर्णभद्र सब बातें समझा ही चुके थे । 
इस कारण ऐसे संकट के समय भी वे विशेष व्याकुळ नहीं हुई । वे वहां बड़ी 
शान्तिपूर्वक पैदल चलकर आई | कुटुम्ब की और स्त्रियाँ उनके पीछे-पीछे 
आ रही थीं। माताजी ने वहाँ आकर मेरे पिता जी का सिर अपनी गोद 
में ले लिया और वहीं बैठ गई । फिर राजा से बोलीं--“महाराज, 
यह बात तो भगवान ही जानते होंगे कि मेरे पतिदेव ने आपका कुछ व्रिगाड़ा 
है या नहीं । मुझे इस बात से कुछ सरोकार भी नहीं है । मुझे तो उन्होंने 
हाथ पकड़कर व्याहा था । में आज अंत समय में यदि इनका साथ न दू 
तो आपके ही कुल में धब्बा लगेगा । इसलिए पति: के साथ चिता पर चढ़ने 
की आप मुझे अनुमति दीजिए 1” 

सिहघोष ये सब बातें सुनकर बड़ा खुश हुआ । उसने तुरन्त आज्ञा 

देते हुए कहा--हाँ हाँ, ठीक तो है । हमारे कुल की शान के मुताबक खूब 
अच्छे ढंग से यह संस्कार होना चाहिए । पहले एक उत्सव हो, फिर fafa- 

पूर्वक हमारे बहनोई का मृतक-संस्कार किया जाय ।” 

इधर वह चाण्डाल जिसे साँप ने काटा था, वहीं ठंडा हो गया, क्योंकि 
मेने सब मंत्रवेद्यो को उसकी झाड़-फूंक करने से मना कर दिया था.। 
उसे मरा देख, सिंहघोष ने समझ लिया कि मन्त्री कामपाल भी साँप के जहर 
से मर चुका है, इसलिए उसने अपनी उदारता और बड़प्पन दिखाने के 
खयाल से इस बात की अनुमति दे दी कि मरे हुए कामपाल को उनके 
घर पर ले जाया जा सकता है । 

इस प्रकार पिताजी को घर ले आया गया । वहाँ अकेली जगह में 
पृथ्वी पर डाभ का बिछौना डालकर उसके ऊपर उन्हें लिटा दिया गया । 
मेरी माताजी ने सती होने के लिए जेवर और फूल मालाएँ आदि पहनीं । 
फिर बड़ी रुंआसी होकर अपनी सखी-सहेलियों को उन्होंने बुला भेजा । 
सबसे आखिर में घर की देवी को कई बार सिर नवाया । उन्हें जल 
मरने को तैयार देख घर के नौकर-चाकर रोने लगे। इस पर उन्होंने 
धीरज देकर सबको शान्त किया । इसके पश्चात्‌ जहाँ पिताजी लेटे थे, उस 
कमरे में वह अकेली पहुँची | 

पूर्णभद्र मुझे उस कमरे में पहले ही पहुँचा गए थे। में पिताजी की 
जीवन-रक्षा के लिए ठीक समय पर जा पहुँचा । ठीक समय पर वहाँ मेरा 
आना ऐसा हुआ जैसे किसी के उद्धार के लिए विष्णु भगवान्‌ के वाहन 
गरुड़ जी महाराज आ गए हों । 

मेने जाते ही साँप का जहर निकालकर पिताजी को ठीक कर दिया । 
वह इस समय तक अच्छी-भली हालत में आ चुके थे । इसी समय माताजी 
पहुँची | उन्होंने देखा कि पतिदेव ठीक हैं तो बेहद खुश हुईं | उन्होंने उनके 
चरण छुए। मारे खुशी के उनके आँसू निकल आये | इसके बाद माताजी ने 
मुझे छाती से लगा लिया । इस समय उनका मातृ-स्नेह उमड़ पड़ा | हर्ष 


२४८ 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 

के आँसुओं के साथ-साथ उनका गला भर आया और गद्गद्‌ होकर कहने 
लगीं-- बेटा, में पापिन तो तुझे पेदा होते ही छोड़ वेठी थी । ऐसी महा 
निर्दयी और कठोर माँ को तूने आकर सहारा क्यों दिया ? पर हाँ, तेरे 
ये पिताजी तो निरपराध ही थे। इन्हें मौत के पंजे से तुझे छुड़ाना ही चाहिए 
था । इस तारावडी को तो देखो, कितनी कठोर निकली ? तुझे उसने 
महाराज कुबेर के पास से पाकर भी मेरे हवाले नहीं किया और रानी 
वसुमती के पास पहुँचाया | परन्तु एक तरह से उसने भी ठीक ही किया। 
महारानी वसुमती-जैसी बड़भागिन को ही तेरे बचपन की मीठी किलकारियों 
के अमृतमय शब्द सुनने को मिल सकते थे। मुझ अभागिन को वे कंसे नसीव 
होते जिसने पिछले जन्म में कोई पुण्य न किया हो ! आ, इधर आ, आजः 
तो एक वार तुझे छाती से चिपटा लू ! ” 

यह कहते हुए उन्होंने बार-बार मुझे छाती से लगाया, मेरा माथा 
चूमा और फिर गोद में बिठा लिया | तारावली को वे बहुत कुछ बुरा-भला 
कहती रहीं | माता की आँखों के प्रेमाश्रु टपक-टपककर मेरे ऊपर गिरने लगे । 
हर्ष और आनन्द के कारण उनका दुबला शरीर बार-बार काँप उठा था । 
इसी प्रकार बहुत देर तक वे मुझ पर ममता वरसाती रहीं । उस समय 


कुछ क्षण के लिए तो ऐसा लगा जैसे वे अपने आपे में न रहकर कुछ और 
ही हो गई हों । 


मेरे पिताजी को भी ऐसा प्रतीत हुआ जैसे वे नरक से स्वर्ग में आ 
गए हों। पूर्णभद्र ने उन्हें विस्तार से सब हाल सुनाया कि किस-किस तरह 
क्या-क्या हुआ। उन्होंने उस भयानक विपत्ति सेछुटकारा पाकर सही-सलामत 
घर आ पहुँचने पर अपने भाग्य को बड़ा सराहा और अपने को देवराज 
इन्द्र से भी अधिक भाग्यशाली माना । 

मेने अपने माता-पिता के आगे अपने विषय की बात बहुत संक्षेप में 
रखी, परन्तु उतना सुनकर ही उन्हें बड़ा आनन्द और अचरज हुआ । 
मेने उनसे कहा--*'अब आप बतलाइए कि हमें क्या करना है और जो 
कुछ जैसे करना हे, उसके लिए आज्ञा दीजिए 1” 

पिताजी कहने रूगे--बेटा, हम लोगों का यह घर अस्त्र-शस्त्रों का 
एक विशाल भंडार हे । इसमें इतने हथियार हें जिसकी कोई इन्तहा नहीं | 
चारों ओर खूब लम्वे-चोड़े परकोटे से भी यह घिरा हुआ हे । इसकी खाई 
को सहज में कोई लाँच नहीं पायेगा | ऐसे बहुत से सरदार और सामन्त मेरे 
साथी हें जिन पर मेने बड़े-बड़े उपकार किये थे । प्रजा में भी बहुतेरे इस 
प्रकार के व्यक्ति मौजूद हैं, जो मुसीबत में मेरा साथ नहीं छोड़ेंगे । इनके 
अतिरिक्‍त सकडों-हजारों जुझाऊ वीर भी अपने-अपने मित्रों तथा स्त्री-पुत्रों 
सहित मेरे पास हे । मेरा विचार हे कि इन सबकी सहायता से हम यहाँ डटे 
रह सकते हें । इसलिए अभी कुछ समय तक हम यहीं रहें और यहीं से 
सिंहघोष के विरुद्ध कार्यवाही करते रहें । इसके साथ-साथ ऐसी कोशिश जारी 
रखें कि राजा के मन्त्री, सेनापति आदि उसके अन्दरूनी साथियों के अन्दर 
किसी तरह फूट पड़े और बाहर प्रजा तथा उसके विरोधी लोग भी उसके 
विरुद्ध भड़क उठें । जो-जो उसके विरुद्ध होते जायें, उन्हें हम अपनी ओर 
'मिलाते चलें | उन लोगों का उत्साह बराबर बढ़ता चले, इसके लिए हमें 
अपने काम में तनिक भी ढिलाई नहीं आने देनी चाहिए । इस प्रकार धीरे- 
चीरे यह नौबत आ जाय कि प्रजा को और सिंहघोष के सहज वेरी बहुत 
से राजाओं को हम विरोधी दल में खड़ा कर लें। जब इतना काम हो 
जायगा तव हम इस मूजी सिहघोष की जड़ काट पाएँगे 1” 

उनकी बातें ध्यान से सुनकर Ad कहा--“ठीक हे, ऐसा ही 
कीजिए | इसमें कुछ हर्ज नहीं हे ।” इस प्रकार Aa पिताजी की सम्मति 
का पूरी तरह से समर्थन किया । इसके उपरान्त अपनी सब तैयारियाँ 
करके और मोरचे बाँधकर हम लोग वेठ गए | 

सिहघोष को जब यह हाल मालूम हुआ, तो उसे मन-ही-मन 
पछतावा हुआ, परन्तु बाह्र से वह हमारे साथ पूरी तरह लड़ता रहा। 
साथ ही घेरा डालना, रसद रोकना, छापे मारना, इस तरह की सब 
कार्यवाहियाँ भी करता रहा । हम लोग भी लड़ाई में उसकी तरफ के 
रोगों को मारते-काटते रहे | 

उधर तो यह सब हो रहा था, इधर मेरी एक और योजना थी। मेंने 
इस बीच चुपके-चुपके पूर्णभद्र द्वारा यह्‌ मालूम कर लिया कि महल में सिंह- 
घोष का पलंग किस जगह पड़ता हे । बस, यह बात ठीक-डीक मालूम होते 
ही At अपने घर की दीवाल के कोने से लगाकर उसी दिशा में एक सुरंग 
खोदनी शुरू की। परन्तु वह जाकर बीच में ही ऐसी जगह निकली, जहाँ बहुत 
सी सुन्दर-सुन्दर स्त्रियां और लड़कियाँ थीं। इनके कारण यह स्थान ऐसा | 
लगा, मानो भूमि पर स्वर्ग आ उतरा हो ! मुझे देखते ही वहाँ की वे सब 
औरतें बड़ी घबरा गई | उनमें एक लड़को तो इतनी रूपवती और सुन्दर 
थी कि कुछ कहा नहीं जा सकता | उसे देखकर एक बार तो ऐसा लगता 
था, मानो किसी ने सोने की पुतली बनाकर.खड़ी कर दी हो । उसकी देह 
से सचमुच स्वर्णप्रतिमा-जेसी ही सुनहरी और चमकीली-सी आभा निकल 
रही थी। उसे देखकर मेरे मन में तरह-तरह की कल्पनाएँ उठने लगीं | कभी 
खयाल होता कि यह शायद चन्द्रमा की कला हे और पृथ्वी पर उतर 
आई हैं ! यह तो अपने लावण्य और कान्ति से पाताल तक के अँबेरे को 
दूर कर सकती हे ! कभी जान पड़ता कि यह साक्षात्‌ भगवती वसुन्धरा 
यहाँ शरीर धारण करके प्रकट हो गई हे । क्षण-भर में ऐसा मालूम दिया 
कि किसी दानव को जीतने के लिए देवी दुर्गा आविर्भूत हुई हे । किर ऐसा 
प्रतीत हुआ कि यह भगवान्‌ कामदेव की प्रियतमा रतितुन्दरी हैं, और 
पाताल-लोक की सैर को निकली हे ! तुरन्त ही दूसरा विचार उठा कि नहीं, 
यह्‌ तो पृथ्वीलोक की राजलक्ष्मी हें, जो वहाँ के दुष्ट राजाओं को दृष्टि से 
बचने के लिए भूमि के किसी छिद्र में से घुसकर, पाताल में आ उतरी हे | 
उस परमसुन्दरी कुमारी को देख-देखकर ऐसे ही अद्भुत खयाल मेरे मन में 
उठते रहे । इतने में मेंने देखा कि उस कुमारी की दृष्टि मेरे ऊपर पड़ी और 
मुझे देखते ही उसे कँपकॅपी-पी आने लगी । उसका यह काँपना क्या था, 
ऐसा जान पड़ता था, मानो दक्षिण दिशा की धीमी-भीमी और ठंडी बयार 
से चन्दन की लता हिल उठी है ! 

यह तो मे पहले ही कह चुका हूँ कि इन स्त्रियों में मुझे देखते ही 

एक अचम्भे के साथ-साथ डर-सा पैदा हो गया था । कुछ देर तक तो सब-की- 
सब सन्नाटे में खड़ी रहीं। बाद को उन्हीं में से एक वूढी औरत आकर 
मेरे पैरों पर गिर पड़ी । उसके सिर के सव बाल सफेद पड़ गए थे । उसे 
एकाएक देखने पर ऐसा लगता था मानों सफेद खिले हुए फूलों से लदी 
यह एक काँस की छड़ी है । वह बुढ़िया डरी हुई तो थी ही, इसलिए बड़ो 
दीनता के साथ कहने लगी-- 

“महानुभाव, हम लोग यहाँ पर सब ओरतें-ही-ओरतें हें, इसलिए 
हम पर दया कीजिए । हम तो वेसेही अबला और असहाय हैं। हमारा यहाँ 
और कोई सहारा नहीं हे । कृपा करके हमें वतला दीजिए कि आप कौन 
हैं ? क्या आप दानवों से युद्ध करने की इच्छा लेकर पाताल-लोक को 
जाने के इच्छुक कोई देवकुमार हैं ? इधर आपका कंसे आना हुआ? 
कुछ बतलाने की कृपा कीजिए 1” 

मेने उसे जवाब देते हुए कहा---/आप लोग डरें नहीं, मेरा नाम 
अर्थपाल हे | द्विजश्रेष्ठ कामपाल जी मेरे पिता हैँ और मेरी माता जी का 
नाम श्रीमती कान्तिमती देवी है । में किसी कार्यवश अपने घर से सुरंग 
लगाकर राजा के महल की तरफ बढ़ रहा था, रास्ते में आप सव दिखाई 
पड़ गई । कहिए, आप लोग कौन हैं, और यहाँ कंसे रहती हैं ? ” 

वह बूढ़ी स्त्री हाथ जोड़कर बोली---कुमार, आप तो हमारे 
स्वामी बड़े महाराज के धेवते निकले ! हमारा बड़ा सौभाग्य है जो 
अपनी इन आँखों से आपके शुभ दर्शन हमें हो सके सुनिए, आपको अपने 
नाना महाराज चण्डसिह का तो पता ही होगा ? महारानी लीलावती से 
उनके दो सन्तानें हुई थीं, एक महाराज कुमार चण्डघोष और दूसरी 
राजकुमारी कान्तिमती । चण्डघोष बहुत भोग-विलास में फंसे रहते थे, 
इस कारण क्षय-रोग के शिकार हो गए और परलोकवासी हुए । उनकी 
धर्मपरायणा पत्नी गर्भवती थीं । उन्हीं से यह मणिकणिका नाम की कन्या 
हुई | इसकी माँ बड़ी साध्वी थी; वह सदा धर्म-कर्म A लगी रहती थी, 
और पूजापाठ में ही दिन बिताती थी । उसका प्रसव-पीड़ा के कारण देहान्त 

हो गया; इस तरह वह विचारी भी पति के पीछे-पीछे चली गई । इन दोनों 
के देहान्त के बाद महाराज चण्डसिंह मुझे बुलाकर एकान्त में कहने लगे--- 
'ऋद्धिमती यह लड़की बड़ी होनहार जान पड़ती है, क्योंकि इसके लक्षण 
बहुत अच्छे हँ । मेरी मर्जी हे कि इसे ठीक तरह पाल-पोसकर इसका विवाह 
महाराज मालवा के लड़के दर्पसार के साथ कर दू | कान्तिमती का हाल तो 
तूने सुना ही हैं उस घटना के वाद से लड़कियों को बिलकुल आजाद खुला 
छोड़ रखने में मुझे खतरा दिखाई देता है, इसलिए तू एक काम कर | 
aa शत्रुओं की मुसीबत के समय बचने के लिए नीचे तहखाने के अन्दर 
एक बड़ा भारी महल बनवा रखा हे । उसी के अन्दर तू इस लड़की को ले 
जाकर रख और वहीं इसका पालन-पोषण कर। यह तहखानें वाला 
महल कोई छोटा-मोटा या मामूली नहीं हँ । यह खूब लम्बा-चौड़ा हे । 
इसमें बहुत से कमरे, नाटक घर, यहाँ तक कि क्रीड़ापवंत समेत एक 
बगीचा भी है । तू जितनी चाहे दास-दासियां अपने साथ लेती जाना । इस 
महल में खाने-पीने की चीजें और तरह-तरह की सब उपयोगी साम ग्रियाँ 
इतनी बहुतायत से हे कि सौ बरस में भी तुम लोगों से नहीं निवट 
सकेगी ।' 
इतना कहकर महाराज ने अपने रहने के कमरे की दो अंगुल मोटी 
दीवार में से, बिलांद-भर का एक पत्थर का टुकड़ा हटाया | उसके हटाते 
ही एक दरवाजा दिखाई पड़ा । उसी मे से उन्होंने हमें उतारकर इस जगह 
पहुँचा दिया । हम लोगों को यहाँ रहते-रहते बारह बरस बीत चुके हें। यह 
लड़की अब जवान होने को आई | पर महाराज हैं कि अब तक भी हम 
लोगों की कुछ खैर-खबर नहीं लेते । इस लड़की के बाबा ने इसे भले 
ही दर्पसार के साथ व्याहने का संकल्प किया हो, पर आपको माता 
कान्तिमती ने जब यह लड़की अपनी माँ के पेट में थी तभी उनसे इसे 
जुए के दाँव में जीत लिया था और इसे आपकी ag बनाने का निश्‍चय 
कर लिया था | 
खैर, अब तो यह सब बात आपके सामने ही हूँ । आम भी इसके 

बारे में अच्छी तरह से सोच लीजिए 1” 

उसकी सब बातें सुनकर मैने कहा--“मे आज तो महल में जा रहा 
हूँ। वहाँ मुझे एक काम करना हूँ | उसे पूरा करके और वहां से लौटकर 
फिर जैसा उचित होगा वैसा करूँगा । 

इसके पश्चात्‌ उस बूढ़ी दासी ने दीये से मुझे वह खोल दिखलाया, 
जहाँ महल में से महाराज चण्डसिह ने उन लोगों को नीचे तहखाने में 
उतार दिया था । में उसी जगह से उस छेद में होकर ऊपर महल में जा 
पहुँचा । जब आधी रात का समय हुआ तो मेने वह बालिइत-भर का पत्थर 
का टुकड़ा खिसकाया और उस कमरे में घुस गया जहाँ सिहघोष 
निश्चिन्त पड़ा सो रहा था । मेने जाते ही उसे जिन्दा पकड़कर बाँध 
लिया । इसके बाद जिस तरह गरुड़राज फड़फड़ाते हुए साँपों को उठा 
ले जाते हैं, उसी तरह मे उसे दीवार के छेद वाले रास्ते से नीचे उन 
स्त्रियों में ले आया । वहाँ से उस सुरंग द्वारा अपने पिताजी के घर पर ले 
गया | यहाँ लाकर मे उसे एक अकेले कोठे में लाया और साँकलों में 
उसके हाथ-येर कस दिए । इस आकस्मिक घटना से सिहघोष सकते की- 
सी हालत में आ गया था । हाथ-पाँव बाँधे जाने पर उसका चेहरा और 
भी उतर गया । उसी कोठे में वह उदास मूह लिये सिर झुकाकर पड़ 
गया । इस समय उसे लज्जा भी आ रही थी और पछतावा भी हो रहा था। 
यहाँ तक कि उसके आँसू आने लगे और रोते-रोते उसकी आंखें लाळ हो 
गई । मेने उसी हालत में उसे अपने पिताजी को दिखलाया । 

इसके बाद मेने उन्हें उस सुरंग की और सिहघोष के महल को 
जाने वाळे छेद की सब घटना सुनाई । उस नीच और दिल के काले 
सिहघोष को इस हालत में देखकर मेरी माँ और पिताजी को बड़ी 
तसल्ली हुई । आज जाकर उनका जी ठंडा हुआ । सिंहघोष को उसी तरह 
केद में रहने दिया गया । 

सिहघोष के केद हो जाने पर काशी का राज्य अनाथ-सा हो गया | 
वह अब सहज ही हमारे अधिकार में आ गया | जब इतना सब काम पूरा 

हो चुका तो पिता जी को कुमारी मणिकणिका के तहखाने वाले महल में 
होने की बात पता चली । उसे तुरन्त वहां से बुलवा लिया गया और माता 
ने उस सुन्दरी राजकुमारी के साथ बड़ी धूमधाम से मेरा व्याह कर 
दिया । 

सिंहघोष के बारे में कुछ दिनों बाद माता जी ने यद्यपि यह चाहा 
भी कि उसे छोड़ दिया जाय, परन्तु इस खयाल से कि वह छूटकर प्रजा में 
न जाने क्या उत्पात खड़ा करे, हम लोगों ने उसे पूरी तरह स्वतन्त्र 
नहीं किया । 

इस तरह हम लोग काशी में इन सब झंझटों से छूट ही पाये थे कि 
हमें अंगराज सिंहवर्मा के ऊपर शत्रुओं के चढ़ाई की खबर मिली । हमें 
मालूम था कि अंगनरेश आप (महाराजकुमार राजवाहन) के परम भक्त 
हे, और आपके सहायकों में से हे । इसलिए में तुरन्त सेना लेकर उनकी 
सहायता के लिए इधर चल पड़ा । यहाँ आकर मेरे भाग्य ही खुल गए 
और महाराज के दर्शन हुए । आज आपके चरण-कमलों की धूल पाकर 
में कृतार्थ हो गया ।” 

अपना यह सब हाल सुनाकर अर्थपाल ने राजवाहन को हाथ 
जोड़कर बड़ी नम्रतापूर्वक नमस्कार किया । फिर कहने लगे-- कुमार, 
काशीराज का सिहघोष आर्यजातीय आचार-विचारों से गिर चुका है । में 
चाहता हूँ कि उसके पिछले पाप धुल जाये और ag आपके पवित्र चरणों 
पर सिर झुकाकर उनका प्रायर्चित्त करे ।” 

अर्थपाल की बात सुनकर महाराजकुमार राजवाहन बोले-- 
“अर्थपाल, तुमने सचमुच बड़ी बहादुरी का काम किया। बुद्धि भी तुम्हें खूब 
मिली है ! अच्छा, अब ऐसा करो कि सिंहघोष को छोड़ दो; वह आखिर 
तुम्हारे चचिया ससुर होते हुँ ! उन्हें जाकर मेरे पास भिजवा दो 1” 

इतना कहकर उन्होंने प्रमति की ओर दृष्टि फेरी और प्रेमपूर्वक 
मुस्कराकर उससे बोले--“अब तुम्हारी वारी हैँ; तुम भी अपनी आप- 
वीती सुनाओ ।” 

प्रमति ने राजवाहन को हाथ जोड़कर नमस्कार किया और अपनी 
आपबीती सुनाते हुए कहने लगे-- 

“राजकुमार, आपकी खोज में में भी सब दिशाओं में इधर-उधर 
घूमता रहा और एक बार विन्ध्याचल पहाड़ की ओर निकल गया । वहीं 
मुझे साँझ हो गई अस्त होता हुआ लाल-लाल सूरज पश्चिम के आकाश पर 
ऐसा प्रतीत हुआ मानो पर्चिम दिशा एक स्त्री हे जिसके माथे को सूरज 
रूपी नई लाल कोंपल का बेना लगाकर सजा दिया गया È । 

विन्ध्याचल पहाड़ के पास एक तरफ एक बहुत बड़ा पेड़ खड़ा था । 
यह इतना विशाल था कि अपनी ऊंचाई से बादलों को BAT हुआ-सा प्रतीत 
होता था । साँझ हुई देख मेने तालाब के पानी से हाथ-मु ह धोये और इसी 
पेड़ के नीचे आ बैठा । फिर आचमन करके सन्ध्या-पूजा समाप्त की । 
यहाँ इस समय तक अंधेरा खूब घना हो गया था, जिससे सब जगह 
एक-सी दिखाई पड़ती थी । कहाँ समतल जमीन हे और कहाँ गड्ढे, यह 
कुछ भी पता नहीं चल रहा था । ऐसी हालत में आगे बढ़ना कठिन था, 
इस कारण मेने यहीं पर रात बिताने का निश्चय किया । वह पेड़ अच्छी 
ऊंची जगह पर था, इसलिए उसी के नीचे नरम-नरम पत्ते बिछाकर Fa 
बिछौना-सा कर लिया । इसके बाद हाथ जोड़कर मेने ईश्वर का ध्यान 
किया । फिर मन-ही-मन कहने लगा-- 
हे प्रभो ! इस घने जंगल में अकेला सोने चला हूँ। आज की रात 

का अंधेरा भी इतना गहरा और काला हे, जिसे देखकर शिवजी के गले 
की कालोंछ का ध्यान आता है । एक तो यह बीहड़ सुनसान जंगल, दूसरे 
डेर-का-ढेर HAT इसमें आकर भर गया है । कितना भयंकर सन्नाटा छाया 
हुआ हे ! सबसे बढ़कर मुसीबत यह कि जंगली तथा खूंखार जानवरों 
के झुण्ड चारों ओर घूम-फिर रहे हे । ऐसे भयानक वन में मुझे सोना हे । 
अब-जो कुछ होगा देखा जायगा । इस महावृक्ष पर जिन देवी-देवता का 
निवास हैँ, अब तो उन्हीं का सहारा है; वे ही रक्षा करें ।” 

यही सव सोचते-सोचते मेने वायें हाथ को तकिए की तरह सिर 
के नीचे रखा और सो गया । d 

अभी कुछ ही देर हुई होगी कि मुझे ऐसा लगा, मानो मेरी देह को 
कोई छू रहा हे । यह स्पर्श मुझे बहुत भला और सुखदायक जान पड़ा । 
कम-से-कम इस पृथ्वी पर रहते हुए तो ऐसा स्पर्श-सुख प्राप्त होना कठिन 
ही था । इससे मेरे अंग-अंग में आनन्द की लहर-सी दौड़ गई । प्रत्येक इन्द्रिय 
में आह्लाद भर गया । यहाँ तक कि अन्तरात्मा सुख से विभोर हो उठा | 
इस अलौकिक स्पर्शं के सुख से मेरे शरीर का एक-एक रोम इस समय खड़ा 
था । इसी समय मेरा दाहिना हाथ भी फडक उठा । 

में सोचने लगा कि यह माजरा क्या है ? धीरे-धीरे मेने आँखें खोलीं 
तो क्या देखता हूँ कि ऊपर सफेद कपड़े की शवनमी तनी हुई है । यह इतनी 
निर्मल और साफ थी कि कुछ कहा नहीं जा सकता । ऐसा जान पड़ा, मानो 
किसी ने चाँदनी को काटकर उसका एक टुकड़ा लाकर तान दिया हैं । 
अपने बाई ओर दृष्टि डाली तो देखा कि एक महल हे | इसमें अन्दर दीवार 
के नजदीक बेल-वूटोंदार बिछोनों पर बहुत-सी सुन्दर feat बड़ी 
निश्चिन्तता के साथ सोई हुई हैं। दाहिनी ओर नजर दौड़ाई तो उधर भी 
एक युवती को लेटा हुआ पाया । उसकी छातियों पर से कपड़ा खिसका 
पड़ रहा था । वह एक बहुत ही सफेद और उजले बिछौने पर सोई हुई थी, 
जिसे देखकर जान पड़ता था मानो किसी ने अमृत के उज्ज्वल झाग इकट्ठे 
करके बिछा दिये हें इस रमणी को देखकर उन वसुन्धरा देवी का खयाल 

आता था, जिन्हें प्रलय के समय वराह भगवान ने अपने सफेद चमकीले 
दाँतों पर उठा रखा था । भगवान के दाँतों में से उस समय wad उज्ज्वल 
किरणे फूटी पड़ती थीं और ऐसा माळूम देता था, मानो वसुन्धरा उन 
किरणों के जाल में अटककर दोनों के ऊपर ही रखी रह गई है । उस समय 
उन पर से क्षीर सागर की सफंद झाग नीचे गिर रही थी और भय तथा 
घबराहट के कारण वे मूछित हो गई थीं | यह सुन्दरी भी उन्हीं की तरह 
सफेद उजले कपड़ों पर अस्त-व्यस्त पडी थी । इसके भी कन्थों पर से इवेत 
रेशमी दुपट्टा खिसका पड़ रहा था और उन्हीं के समान यह भी सोती 
हुई अचेत पड़ी थीं । इस युवती के लाल-लाल ओठों से किरणें-सी फूटी 
पड़ती थीं और ये ऐसी लग रही थीं मानो गुलावी-गुलावी नई कोंपलें 
हों। इस स्त्री का मुंह लाल कमल-सा खिला हुआ था और जब इसकी 
महक-भरी साँसें चलतीं तो ऐसा प्रतीत होता कि उस कमल में से सुगन्ध 
की लपटें उठ रही हें । इनसे हिल-हिलकर ये ओठों पर की किरण रूपी 
लाल-लाल BITS नाचती हुई-सी जान पड़ती थीं । 

सुना जाता है कि महादेव जी ने जव अपनी तीसरी आँख की आग 
से कामदेव को भस्म किया तो वह जलकर एक चिनगारी जितना रह 
गया था । यह स्त्री मानो अपनी सुगन्ध-भरी सांसों की हवा से महादेव 
जी की आँख की आग को भड़काकर उस तनिक से बाकी बचे हुए 
कामदेव को भी जलवा डालना चाहती थी । 

इसके चेहरे की शोभा कुछ निराली ही थी । यह एक पूरे खिले हुए 
लाल कमल-सा लग रहा था | इस चेहरे पर दोनों आँखें नींद में मुंदी हुई 
थीं । ये ऐसी जान पड़ती थीं, मानो नीले कमलों में बन्द होकर दो AR 
चुपचाप पड़े हों । सम्पूणं मुख को देखकर यह प्रतीत हो रहा था कि एक 
खिले हुए कमल पर दो नीले ताल बन्द हालत में रखे हे और इनके अन्दर 
भोरे बैठे हुए हें । : 

यह रमणी पलंग पर यद्यपि अस्त-व्यस्त-सी दशा में पड़ी थी, फिर 
भी अत्यन्त सुन्दर लग रही थी । इसे देखते हुए ऐसी कल्पना होती थी कि 

देवराज इन्द्र के हाथी ने मदमस्त होकर नन्दनवन के कल्पवृक्ष की रत्नों 
से भरी हुई एक डाली तोड़कर यहाँ डाल दी | 

यह सब नजारा देखकर मे अचम्भे में पड़ गया । फिर सोचने लगा IE 
कि ag घना जंगल किधर हुआ ? और सेनापति स्कन्दकुमार के दिव्य- 
भवन पर लगे हुए त्रिशूल की तरह ऊंचा, ऊंपर उठा हुआ यह गगनचुम्बी 
महल कहाँ से आ गया ? यह तो इस ब्रह्माण्ड के ऊपरी खप्पर को तोड़े- | 
सा डाल रहा हे । कहाँ तो मे उस जंगल की जमीन पर पत्तों का बिछौना 
बनाकर लेटा था और कहाँ अब उसके स्थान पर यह असंख्य चन्द्र- 
किरणों से जगमगाता हुआ-सा गद्देदार रेशमी विछोना विछा हुआ हे ! 
अच्छा, ये इतनी स्वच्छन्दता से सोई हुई सुन्दर स्त्रियाँ कौन हैं ? ये तो ऐसी ) 
जँचती हें कि स्वर्ग की अप्सराएँ हों और चन्द्रकिरणों की डोरियों में dà ii 
हुए पालने में झूलती-झूलती अकस्मात्‌ उसमें से गिरकर यहाँ अचेत | 
होकर आ पड़ी हों ! यह कमलहस्ता सरस्वती-सी दिव्य रमणी भी न जाने || 
कौन है? जिस शय्या पर यह सोई है उसकी चादर तो देखो, इसका | 
रेशम तो शरद्‌ ऋतु के चन्द्रमण्डल-जैसा स्वच्छ और चमकीला हे । 

मेने भन-ही-मन सोचा कि यह कोई देवबाला तो हो नहीं सकती, | 
क्योंकि इसे चन्द्रमा की किरणें धीमे-धीमे जितना ही सहलाती जाती हें | 


त्यों-त्यों यह कमलिनी की तरह नींद में भरकर मुदी-सी जा रही हे। 

देवांगनाएँ तो सोया नहीं करतीं । दूसरी बात यह कि देवबालाओं 

का रूप-रंग एकसरीखा एकरस रहता है, परन्तु इस सुन्दरी का | 
अजव ही हाल gl जब पीला हुआ आम का फल पुरा पक चुकने | 
पर अपने डंठल से अलग हो जाता है, उस समय उस पर रस की 

qe टपकी हुई होने से उसकी रंगत तरह-तरह की दिखाई पड़ती हे । | 
इस रमणी का कपोल भी पसीने को बूदें छलक आन से उसी आम को तरह 
रंग-बिरंगी-सा हो रहा हे । इसके स्तनों पर लगा हुआ चन्दन तथा रंगीन 
पाउडर भी अपना रंग बदलकर फीका पड़ चुका हूँ; शायद नई जवानी की 
असह्य गरमी जो इसमें भरी है, उसी से यह बिचारा झुलस गया हे । इस 

रमणी के कपड़ों पर भी उनके इस्तेमाल में आने के कारण धूल-सी 
छा रही है, जबकि देवताओं के वस्त्र हमेशा एक-से उज्ज्वल बने रहा 
करते हे । इन सब बातों से तो यही लगता हे कि यह अवश्य मानवी ही है । 

अच्छा, यह भो एक अचम्भे को ही बात हे कि इसकी जवानी 
अभी अछूती हे । यह इस कारण क्योंकि इसको देह के अवयव यद्यपि 
मुलायम हें तो भी अच्छे कसे हुए हे । इनमें शिथिलता आई हुई नहीं जान 
पड़ती | देह की छवि पर लुनाई होने के साथ ही अभी एक तरह की पियराई 
और निखार-सा आया हुआ हे | इस बिचारी को अभी तक पता नहीं हैँ कि 
उद्दाम वासना केसी होती हैं, इसी से मुख पर तेजी या तमतमाहट नहीं हैं । 
अरुण अधर मू गे की-सी रंगत लिये हुए है । गाल तो बेहद फूले हें और न 
ही अभी तक ढीले ही पड़े हैं इन पर चम्पा कलो को पंखुडियों की तरह 
वीचों-वीच हलकी-सी ललाई दीख पड़ती हे । 

कितनी मीठी और बेखबर को नोंद में यह पड़ी सो रही हैं ! 
कामदेव के बाणों की मार का इसे कोई डर ही नहीं ! इसकी छातियों को 
देखकर लगता हे जैसे खूब बेदर्दी के साथ कभी उन्हें मसला नहीं गया। 
इसीसे दोनों स्तनों की घुंडियाँ खुलकर फेल नहीं पाई हे । 

इस सुन्दरी को इस प्रकार सोते देख और इसको ओर अपना 
खिंचाव अनुभव करते हुए मेते सोचा कि मेरे मन में तो आज तक शिष्टता 
को मर्यादा के उल्लंघन का विचार नहीं आया। फिर भी इस रमणी को 
ओर मेरा चित्त न जाते क्यों खिच रहा है । इस खिंचाव के बस होकर यदि 
इसको चिपटाये लेता हूँ तो यह जरूर चीखकर जाग पड़ेगी । इधर मेरे 
मन की हालत यह हे कि इसे छाती से लगाये बिना मेरे लिए सोना 
बिलकुल नामुमकिन हे । अब जो-कुछ होना हो होता रहे, आज तो यहीं 
तकदीर को आजञमाऊंगा ।. 

यह्‌ सोचते हुए मे उसी पलंग पर उसके पास जा लेटा । उसके 
साथ मेरी देह छती भी रही और थोड़ा-थोड़ा उससे अलगाव-सा भी बना 
रहा । इस समथ मेरे मन में उस स्त्री के लिए प्यार का तूफान-सा उमड़ने 

लगा। इसके साथ-साथ एक तरह का डर भी कभी-कभी अनुभव होता । में 


आँखें बन्द करके भोतर-ही-भीतर जाँचता रहा कि देखू अब क्या होता है । 

थोड़ी देर में मुझे ऐसा लगा कि मारे आनन्द के उस सुन्दरी की देह 
के बाएँ हिस्से में कॅपकॅयो-सी हो चली हे । उसके रोंगटे भी खड़े हो गए । 
धीरे-धीरे उसने अंगड़ाई लो और उसको देह ढीली-सी होने लगी । इसके 


वाद उसकी पलकों के अगले हिस्से तनिक-तनिक हिले और उसने कुछ-कुछ 


आँखें खोलों । इस समय उसकी पुतलियों में आलस्य की कलान्ति छाई हुई 
थी। कुछ कच्ची नोंद के कारण आँखों के कोर अलसाते नज़र आ रहे AI 
आँखें खोल लेने पर अब उसका यह हाल कि पहले तो वह कुछ-कुछ डरी; 
फिर उसे अचम्भा हुआ । जरा देर में उसके चेहरे से हर्ष-सा टपकता दिखाई 
पड़ा, साथ ही नेत्रों में अनुराग छलक आथा, फिर आशंका की-सी भावना 
झलकने लगी | अन्त में उस पर कुछ-कुछ मस्ती-सी छा गई और उसने 
अपने एक-आब जेवर को ज़रा इधर-उधर खिसकाकर ठीक किया । इन 
सारी बातों के होते समय लज्जा को एक गुलाबी छाया-सी उस पर 
लगातार पड़ी रही । कहने का मतलब यह कि प्रेम के देवता की माया 
निराली हे । न मालूम कौन-कौनसी विचित्र भावभंगियाँ उस सुन्दरी ने 
कों और कंसी-कंसी भावनाएँ उसके चेहरे पर खेलती रहीं | 

अन्त को ऐसा हुआ कि पहले तो उसने दास-दासियों को एकदम 
पुकारकर जगाना चाहा, परन्तु दिल में प्यार की उमंग भरी रहने के कारण 
वह वैसा कर नहीं सकी । एक तो अचानक आदमी को देखने से पैदा हुआ 
डर, दूसरे अपने मन की उमंग और मस्ती पर काबू पाने की कशमकश, 
इन सबके कारण उसकी देह पर पसीना छलक उठा और उसे रोमांच भी 
हो आया । जैसे-तैसे करके उसने अपने-आपको सँभाला । अन्त को अपनी 
आँखें जरा-जरा खोलीं और बड़ी खूबसूरती के साथ कोर की तरफ का 
हिस्सा थोड़ा सिकोड़कर अपनी चाह-भरी मीठी चितवन मेरी देह पर 
डाल ही तो दी । 

इस प्रकार मुझे एक नजर देखकर उसने ज़रा देर बाद अपनी 

देह को खिसकाया । ऐसा करने पर भी अपनी देह का ऊपरी हिस्सा उसने 
यद्यपि दूर हटा लिया, परन्तु अचम्भे में पड़ी हुई वह सोती उसी विस्तर पर 
रही । मुझे भी थोड़ी देर के लिए नींद आ गई, हालांकि प्यार मेरे भी मन में 
रह-रहकर बेहद उमड़ता रहा । मुझे नहीं MIZA कि इस हालत में मे कव तक 
लेटा रहा । 

कुछ देर बाद जब ऐसा मालूम पड़ा कि मेरे शरीर में कुछ गड़-सा 
रहा हे और उससे देह दुखने लगी, तो में जागा । आँख खुलते ही क्‍या 
देखता हूँ कि वही बियावान घना जंगल है, उसी पेड़ के नोचे लेटा हुआ हूँ 
और पत्तों का वही विछोना बिछा हुआ हे | रात का अंधेरा इस समय भी छाया 
हुआ था । 

में सोचने लगा कि क्‍या यह सपना था ? क्या मुझे धोखा हुआ? 
कहीं कोई आसुरी या देवी माया तो नहीं थी ? 

मेंने मन-ही-मन कहा--“जो होता हो होता रहे । में तो जब तक 
वास्तव में नहीं जाग जाऊंगा, तब तक अपना यह जमीन का विस्तर छोड़ गा 
नहीं | यदि आयु कुछ बची हे तो इस जंगल की देवी के भरोसे यहीं विछौना 
किये पड़ा रहुँगा ।” इस प्रकार पक्का इरादा करके में वहीं लेटा रहा । 
धीरे-धीरे मुझे नींद आ गई और सो गया । कुछ देर बाद ऐसा जान पड़ा 
कि कोई मुझे जगाकर कह रहा हे--“बेटा, उठ, देख तो सही, में तेरी 
माह!” 


2५ 


यह सुनते ही में उठ बैठा और देखा कि एक बहुत दुबली-पतली 
और कमजोर-सी स्त्री खड़ी है उसे देखकर ऐसा लगा कि यह अभी- 
अभी कहीं से प्रकट हुई है । 

उस स्त्री का शरीर सांवला था और उसकी दुबली-पतली अंगेठ 
देखकर ऐसा खयाल होता था कि सामने सूरज की किरणों से मुरझाई 
हुई कोई नीले HAST की माला टँगी है । उसके शरीर पर लँहगा और 
दुपट्टा बहुत पुराने तथा AS पड़ गए थे । ओठों को जान पड़ता था कि बहुत 
दिनों से पान का रंग नहीं लगा है, इस कारण उनकी स्वाभाविक लाली 

फीकी हो गई है.। वह स्त्री इतनी गरम-गरम साँसे ले रही थी कि उनसे 
उसके ओठ खुइक पड़ गए थे और उनकी चमक जाती रही थी । इन ओठों 
की तरफ देखते हुए ऐसा लगता था कि वह विरह की आग उगल रही हैं, 
जिसमें से लाल-काला-सा TAT उठ रहा है । उसकी दोनों आँखें रोते-रोते 
लाल पड़ गई थीं । ऐसा लगता था कि लगातार आँसुओं की धारा बहने से 
उनके अन्दर पानी तो शायद बचा नहीं था, केवल रक्‍त रह गया था। 
उस देवी के सिर के बाल पीछे की ओर केवल एक चोटी में गु थे हुए थे । 
यह चोटी उस महिला के लिए उसके कुल के आचार-विचार और 
सदाचार की मान-मर्यादा बनाये रखने वाली मानो एक रस्सी थी, 
जिसके द्वारा वह अपने को सदा संयत बनाये रखती थो । ऊपर से उसने 
“एक आसमानी चादर ओढी हुई थी। उसके दोनों हाथ खुले थे जिनमें चूड़ियाँ 
पड़ी थीं । उसे देखते हुए यह वात साफ पता चल जाती थी कि पतिब्रता और 
कुलवन्ती नारियों में उस स्त्री का बहुत ऊँचा स्थान होगा । उस महिला 
की देह बहुत ही दुवली-पतली थी, परन्तु शायद किसी देवी-देवता का ऐसा 
प्रभाव था जिसके कारण उसकी रौनक अभी तक बनी हुई थी | 

उसे देखकर मेरे मन में अपने-आप ही भक्ति का भाव उमड़ आया 
और मेने झुककर उसके पैरों पर नमस्कार किया । उसने भी मुझे अपने 
लड़के की तरह तुरन्त उठाकर छाती से लगा लिया, फिर मेरा मस्तक 
चूमा । बेहद खुशी के कारण उसकी ate थरथरा गई और पुत्र- 
स्नेह के कारण छातियाँ भर आई, मानो वात्सल्य-रस उमड़ रहा हो | 
उसकी आँखों से भी आँसू बह चले और गला भर आया। स्नेह के कारण 
काँपती हुई आवाज में वह मुझसे कहने लगी-- 

“बेटा, मगध की महारानी वसुमती ने शायद तुझे सुनाया हो कि 
किस तरह मणिभद्र की लड़की उनकी गोद में बालक अर्थपाल को देकर 
और अपनी आपबीती सुनकर चली गई थी । अपनी उस रामकहानी में 
उसने अपने पति-पुत्र और सखी-सहेलियों का हाल बतलाया था और यक्ष- 
राज कुबेर की भी उसमें चर्चा को थी | सब हालचाल सुनाकर वह्‌ लुप्त 

हो गई थी। में वही स्त्री हूँ, और तेरी माँ हूँ। तेरे पिता श्री कामपाल जी 
हैं, सुमन्त्र उनके बड़े भाई होते हें । उनके पिता का नाम श्री धर्मपाल था। 
तेरे पिता जी से में बेबात ही रूठ गई थो । न जाने क्यों मेरे मन में व्यर्थ ही 
कुछ मेळ आ गया, इसलिए में उनके चरणों का आसरा छोड़कर चली 
आई । बाद को मुझे बड़ा पछतावा हुआ और क्लेश भो रहा | SAH बाद में 
आकर इसी जंगल में रहने लगी । 

एक बार जब में सोई हुई थी, सपने में क्या देखती हूँ कि 
कोई राक्षस-सा आया । वह मुझे शाप देकर कहने लगा--“तू बड़ी 
चण्डिका हैं ! तेरा इतना गरम ओर क्रोधी स्वभाव हे ? तू घर छोड़- 
कर कंसे चली आई ? अब तुझे परेशान करने के लिए में एक बरस तक तेरे 
सिर पर सवार रहँगा। यह कहकर वह लुप्त हो गया और मेरे अन्दर 
आकर समा गया | इसके बाद में जागी । मेरा वह एक वर्ष इतना लम्बा 
कटा, मानो एक हजार बरस बीत गए हों ! 

उधर श्रावस्ती में देवाधिदेव भगवान महादेव का मेला जुड़ा था । 
लोग जगह-जगह से अपने इष्ट मित्रों के साथ वहाँ एकत्र हो गए । मेरे 
भी नाने fret के बहुत से लोग वहाँ आये थे । उन्हें देखने कल रात में में भी 
वहाँ जाने को थी । सोचा था कि मेला देखकर और शाप से छूटकर 
पति के पास चलू गी । इतने में यहां तू आ गया । तू यह बोला--'जो देवी- 
देवता यहाँ रहते हैं वे मेरी रक्षा करें | इतना कहकर तू सो गया । 

यहाँ जब तू आया उस समय में तुझे नहीं पहचान सकी कि वास्तव में 
तू कौन है, क्योंकि तब तक में शाप के दुःख से बड़ी बेचेन थी | उस समय तो 
तुझे देखकर मेने यही सोचा था कि यह बिचारा कोई राही यहाँ के वन- 
देवता का शरणागत होकर सोया हे । यह जंगल ऐसा हे कि इसमें कोई 
ठिकाना नहीं, कब मुसीबत आ पड़े । इधर शरण में आये हुए को इस तरह 
सोता हुआ अकेला छोड़ जाना ठीक नहीं । इसीलिए में तुझे सोते-सोते 
ही उठाकर चल दी । 

ज्यों-ज्यों श्रावस्ती का वह शिवमन्दिर निकट आने लगा, त्यों-त्यों 

मुझे खयाल हुआ कि इस नवयुवक को साथ लिये हुए में उस मेले 
कहाँ-कहाँ फिरूँगी ? में यही सोचती जा रही थी, इसी समय रास्ते 
अचानक क्या देखती हूँ कि श्रावस्ती नरेश महाराज धर्मवर्धन का महल 
आ गया ह । राजा धर्मवर्धन वास्तव में ही धर्म-कर्म की वृद्धि करने वाले 
ओर यथा नाम तथा गुण थे । उनके महल में एक जगह राजकुमारियों के 
रहने की अटारी थी । इसकी ऊपरी मंजिल पर गरमियों में सोने की बड़ी 
सुन्दर जगह बनी थो । वहीं पर उनकी लड़की नवमालिका एक मुलायम 
गह्देदार खुले हुए पलंग पर सो रही थी । मेने सोचा कि यह तो 
वड़ा अच्छा हुआ | राजकुमारी भी नोंद में है और इसकी सखी-सहेलियाँ 
तथा दासियाँ भी पड़ी सो रही हैं। क्यों न इस ब्राह्मण नवयुवक को 
थोड़ी देर यहीं सुला दूँ । यह यहीं सोता रहेगा और में तव तक शिवजी की 
पूजा करके थोड़ी देर में लौट आती हूँ । 

बस मेंने तुझे वहीं सुला दिया और में मन्दिर की ओर चली गई। 
वहाँ का मेला और आनन्द-उत्सव मेंने देखा । अपने सगे-सम्बन्धियों से मिली- 
जुळी । अन्त में शिवजी के दर्शन किये । इस समय मेने अपनी अन्तरात्मा से 
यह अनुभव किया कि मुझसे जीवन में भारी अपराध हुआ हे । 
इस भावना के . उठते ही मेरे | पर एक तरह का SCA छा 
गया । इसके उपरान्त भक्ति-भरे हृदय से म॑ने अम्विका भवानी को 
नमस्कार किया । 

मुझे ऐसा अनुभव हुआ कि माता पार्वती मुझे देखकर मुस्कराई 
और कहने लगी--"बेटी अब तू भयभीत मत हो, तेरे शाप का समय निकल 
चुका हे । अब तू अपने पति के पास चली जा ।” 

उनके बचनों से मुझे बड़ा सुख मिला और मेरा जी हल्का हो गया । 
अब मुझे अपने ऊपर कुछ आत्मविश्वास और भरोसा भी हो आया । 
मन्दिर से लौटकर में वहीं आई जहाँ तुझे सुला गई थी । अवकी बार 
तुझे देखते ही में ठीक-ठीक पहचान गई । मुझे तुरन्त ध्यान आया कि 
ains का प्राणप्रिय मित्र यह प्रमति तो मेरा ही पुत्र हे; में भी केसी 


द 

अभागी और पापिन हूँ कि इसे भी नहीं पहचान पाई ? इस बिचारे की 
ओर से इतनी बेखबर बनी रही ? 

लुम दोनों वहीं पलंग पर लेटे थे । तुम्हें ध्यान से देखकर में मन-ही- 
मन कहने लगी कि इस राजकुमारी नवमालिका को तो ऐसा मालूम पड़ता 
हे कि यह चाहने लगा है । यह लड़को भी इसकी ओर कुछ झुकती हुई-सी 
दिखाई देती है । मुझे ऐसा भी लगता हँ कि ये दोनों ऊपर से ही सोये हुए हैं 
या तो डर से अथवा संकोच के मारे ये दोनों एक-दूसरे पर अपना दिल 
नहीं खोल रहे हैं । 

इसके बाद मुझे ध्यान आया कि अब इस समय मुझे यहाँ से 
चल देना चाहिए। मेने सोचा कि यह लड़की हालांकि इस नवयुवक को चाहने 
लगी है, पर भेद खुल जाने के डर से न तो इसने यह बात किसी सहेली से 
कही होगी और न किसी नौकर-चाकर को बुलाकर उसे कुछ बतलाया 
होगा, क्योंकि यहाँ किसी तरह की कोई हलचल नहीं दिखाई देती । 
अच्छी वात हे, अब इस लड़के को लिये जाती हूँ । अवसर आने पर यह 
स्वयं ही कोई मुनासिब तरकीब SS लेगा और इस मामले को ठीक-ठाक 
कर लेगा । 

यह सोच-विचारकर मेंने तुझे अपने असर से गहरी नींद में सुला 
दिया और इसी पेड़ के नीचे पत्तों वाले बिछोने पर तुझे ले गई। यह सब 
घटना इस ढंग से घटी है | अच्छा, अब में तेरे पिता के पास लोटी जा रही हूँ ।” 

उसकी ये सब बातें सुनकर मेंने हाथ जोड़कर उसे प्रणाम किया । 
उसने मुझे बार-बार छाती से लगाया, सिर पर हाथ फेरा और अन्त में 
स्नेह के मारे बड़ी कातर-सी होकर उसने मेरा म्‌ ह AAT । इसके बाद 
वह चली गई । 

उसके चले जाने के बाद अब मुझे उस राजकुमारी की याद आने 
लगी | उससे मिलने की उत्कंठा लेकर म॑ तुरन्त श्रावस्ती की ओर चल दिया | 
जाते-जाते रास्ते में सौदागरों का एक बड़ा भारी काफिला पड़ा । इन लोगों 
ने जहाँ पड़ाव डाला था, उस जगह मुर्गों के दंगल के कारण बड़ा होहल्ला 

मच रहा था । मे भी दर्शकों की भीड़ में जा घुसा और उनमें बैठकर 
लड़ाई देखने लगा । इतने में मुझे मन-ही-मन एक बात का खयाल हो 
आया और में मुस्कराने लगा । मेरे पास एक ASST बैठा हुआ था। यह 
आठों गाँठ HAT और बडा खुर्राट जान पड़ता था । यह ब्राह्मण था । 
मुझे इस तरह मुस्कराता देखकर वह पूछ वेठा--“क्यों जी, किस बात 
पर मुस्कराये ?'' 

मेने कहा---“भला देखो तो, कहाँ वह बेचारा पूरब की तरफ का 
नारिकेल किस्म का मुर्गा और कहां उसके मुकावळे के लिए इस पछाहों 
'बलाका' जात के मुर्ग को ये नासमझ लोग ले आये हे ! यह मुर्गा ताकत 
और डीलडौल में बहुत ज्यादा हे ।” 

वह ब्राह्मण भी इस वात को जानता था, बोला--“अरे भाई, इन 
वेवकूफों को ये सब बातें बतलाना बेकार है। चुपचाप बैठकर तमाशा देखो 1” 
इतना कहकर गिलौरीदान में से एक कपूर पड़ा हुआ खुशबूदार पान 
निकालकर उसने मेरी ओर बढ़ा दिया । फिर बेठे-वेठे तरह-तरह के अजीव 
किस्से सुनाने लगा । 

उधर उन दोनों मुर्गो में लड़ाई छिड़ गई । दोनों ओर के लोग बड़े 
जोश और उत्साह में भरकर खेल देखने लगे । ज्योंही कोई मुर्गा पंजे की 
चोट देता कि उसकी तरफ के लोग a जोर-जोर से उसे शाबाशी देते । 
इसी तरह अपने-अपने पक्ष की जीत पर दोनों ओर से वाहवाही होती और 
खूब नारे लगते | लड़ाई होते-होते अन्त को वह पछाहीं मुर्गा जीत गया । 
वह बूढ़ा ब्राह्मण भी पछाह का था । अपने देश के मुर्ग की जीत पर वह बड़ा 
खुश हुआ । यद्यपि मेरी और उसकी उम्र मेल नहीं खाती थी, तो भी वह मेरे 
साथ कुछ अपनापा और दोस्ती-सी मानने लगा । यहां तक कि वहां से अपने 
साथ-साथ वह मुझे अपने घर पर ले आया। उस दिन स्नान-भोजन आदि 
उसने मुझे वहीं करवाया। अगले दिन जब में श्रावस्ती को ओर चला तो वह 
थोड़ी दूर तक मेरे साथ-साथ आया । अन्त में चलते समय वोला---“अच्छा 
भाई, अब लोटता हूँ । कभी काम पड़े तो मुझे याद करना ।” इसके वाद 

मित्र की तरह मुझे विदा देकर वह लोट गया । । 
में चलते-चलते श्रावस्ती तक आ पहुँचा । रास्ते की थकान के कारण 
नगर के भीतर नहीं गया, बाहर ही 'बाग में बेलों के एक कुंज में जाकर सो 
गया। कुछ समय बाद हंसों की-सी बोली सुनकर मेरी नींद खुली | उठकर 
देखा तो एक नौजवान स्त्री मेरी ओर चली आ रही हे । उसके पैरों में पायलों 
के घुंघरू अब भी बज रहे थे । 
पास आकर उसने अपने हाथ में लिया हुआ एक चित्रपट खोलकर 
रखा | उस पर मेरी-जेसी सूरत के एक आदमी की तसवीर खिची हुई थी । 
ag युवती एक बार उस तसवीर की छवि को देखती और उसके बाद 
मेरी ओर निहारती | होते-होते अन्त को वह अचंभे में पड़ गई | थोड़ी देर 
तक कुछ सोच-विचार और तके-वितक में भी रही; साथ ही कुछ खुशी 
भी उसके चेहरे से टपकती हुई माळूम पड़ी । थोड़ी देर तक वहाँ वह इसी 
तरह बैठी रही । तब तक मेंने भी उस तसवीर पर एक नजर डाल ली 
और ध्यान से देखा तो वह सचमुच ही मेरे साथ मिलती थी । 
में समझ गया कि यह स्त्री जो इस तरह मेरी आकृति पर दृष्टि 
डालकर अचरज में पड़ गई है, यह सव अकस्मात्‌ ही ऐसा नहीं हो रहा हे । 
मुझे पिछली सब घटनाएँ याद आ गईं । खेर, मेने उससे बातचीत छेड़ी । 
मैंने कहा--“यह बाग तो बड़ा साफ सुन्दर बना हुआ हे । यह जगह भी बड़ी 
रमणीक है । मेरे विचार में यह तो आम तौर पर सभी के उठने-वेठने की जगह 
होगी ? फिर अब इतनी देर से खड़ी-खड़ी तकलीफ क्यों उठा रही हें? 
आइए, बैठ लीजिए 1” 
यह सुनकर वह तनिक मुस्कराई और बोली 
हुई |” यह कहते-कहते वह आकर वहीं वेठ गई | 
इसके बाद हम दोनों में बातें होने लगीं। कुछ देर तक उस स्थान के 
और उसी इलाके के सम्बन्ध में बातें होती रहीं | फिर इधर-उधर की थोड़ी- 
बहुत और गपशप चलती रही । इसी बातचीत के सिलसिले में वह बोली-- 
“आप तो अब हमारे नगर के अतिथि हूँ आपको देखने से ही पता चल जाता 


“आपकी बड़ी कृपा 

हे कि रास्ता चलते-चलते आपका शरीर थक गया होगा। यदि कुछ हर्ज न 
समझें तो हमारे घर पर चलिए; वहीं विश्राम कीजिएगा । आपकी 
बड़ी कृपा होगी ।” l 

मेने कहा--“देवी जो, इसमें हर्जे की क्या बात है यह तो बहुत 
सुन्दर रहेगा, चलिए । इसके उपरान्त उसके साथ-साथ में उसके घर पर 
आया | वहाँ उसने राजा-रईसों की तरह बड़े ठाठ-बाट के साथ मुझे स्तान- 
भोजन आदि करवाया । इसके बाद में एकान्त कमरे में आराम करने 
लगा | कुछ देर बाद वहीं वह स्त्री भी आ गई। बातचीत के सिलसिले में 
वह कहने लगो-- 

“महानुभाव, आप तो देश-परदेश घूमते आ रहे हे । आपने कहीं कोई 
नई और निराली बात देखी हो तो बताइए, या कोई अनोखी घटना आपके 
साथ बीती हो तो सुनाइए ।” 

उसकी यह बात सुनते ही मेरे मन में विचार आया कि इस स्त्री को 
इन बातों से तो आशा की एक किरण-प्ती दिखाई देती हे । यह जरूर उसी 
राजकुमारी की कोई सहेली है, जिसे उस दिन तमाम दास-दासियों के 
वीच उस रात को मेने देखा था। में सोचते लगा कि इसके पास की इस 
तसवीर में भी यह वही अटारी हे जिसके ऊपर सफेद चाँदनी तनी 
हुई थी । उसके नीचे विछा हुआ खूब लम्बा-चौड़ा यह पलंग भी वही है । 
इस पर का यह बिछोना कितना उजला और सफेद है । इसे देखकर उसी 
दिन की तरह आज भी शरद्‌ काल के सवेत चमकीले बादल को याद आ 
जाती हे । इस पलंग पर यह जो आदमी की तसवीर वनी है जिसकी आँखें 
नोंद में मुँ दी सी जा रही हे, यह*साफ-प्ाफ मेरी ही हे। जान पड़ता हे मेरी 
तरह उस राजकुमारी को भी कामदेव ने प्रेम के बाणों से छेद डाला हे । 
मेरे-जेसी ही उसकी भो नाजुक हालत हो चुकी है। यह तसवीर उसी 
वात का इशारा है । प्रेम में बेहद व्याकुल और आतुर हो जाने पर जब वह 
बहुत बेचैन और बेहाल हुई होगी तो सखियों ने बहुत हठ करके 
उससे इसकी वजह पूछी होगी । उसने जवाब तो शायद कुछ दिया 

नहीं, हां, उत्तर-रूप में उस रात का वह नजारा इस चित्र हि. उतारकर 
दे दिया ! कितना असली, सच्चा और जोरदार यह उसका जवाब है ? 
इस औरत ने जब तसवीर की शक्ल के साथ मेरी सूरत का मिलान किया, 


- तो इसे शायद कुछ संदेह हुआ, तभी इसने मुझसे यह इस तरह का सवाल 


किया है अव, जबकि इसने पूछ ही लिया हे तो फिर आपबीती सुनाकर 
इसका शक दूर ही कर दू | 

यह सब सोचते-विचारते हुए अन्त को मुझे मन-ही-मन पक्का 
निश्‍चय हो गया कि वास्तव में यही बात हुई हे । तब मेने उस युवती से 
कहा--- 

“सुन्दरी, जरा यह तसवीर तो मेरे हाथ में देना ।” 

उसने वह मेरे हाथ में थमा दी । Aa क्या किया कि उस तसवीर 
को लेकर उसमें अपने साथ उस अपनी प्रियतमा राजकुमारी का भी 
चित्र बना दिया । चित्र में उसकी वही हालत दिखाई गई थी कि सोने का 
बहाना किये हुए वह आँख बन्द करके पड़ी हुई हे । साथ ही उसकी 
चेष्टाओं और चेहरे-मोहरे से यह बात साफ झलकाई गई थी कि उमड़ती 
हुई कामाग्नि के वारे में वह बेचेन हो रही है । 

यह तसवीर मेने उस स्त्री के हाथ में देकर कहा--''तुमने मुझसे 
दुनिया में देखी हुई कोई अद्भुत वात पूछी हे । इस तसवीर को देखो । 
इसमें जैसी शक्ल मेने बनाई हे, वैसी ही एक स्त्री इस तसवीर में बने हुए 
आदमी के पास सोती हुई मेने एक बार सपने में देखी थी । जब में एक 
घने जंगल में पड़ा सो रहा था, यह सपना मुझे आया था । यही मेरे लिए 
दुनिया में सबसे अधिक अचंभे की बात«थी 1” 

मेरी वात सुनकर वह औरत बड़ी प्रसन्न हुई । उसने जब इस वारे 
में खुलासा पूछा तो मेने बीता हुआ सारा हाल उसे सुना दिया | 

इस पर उसने अपनी सहेली उस राजकुमारी की सब बातें सुनाई, 
कि मेरे कारण उस बेचारी की कंसी-कंसी हालत हो रही है। 

राजकुमारी की दशा सुनकर मेने उस स्त्री को समझाया कि 

तुम्हारी सखी के मन का रुझान यदि मेरी तरफ हे तो उसके कुछ दिन इसी 
तरह और बिताओ | में कोई ऐसा उपाय करूँगा जिससे राजकुमारी के 
महल में मुझे बेखटके रहने का मौका मिल जाय और किसी को इसका गुमान 
तक न हो । ऐसी कोई तदवीर करके में राजकुमारी के पास आऊंगा | 

उसे इस तरह समझाकर में वहाँ से चल दिया और लौटकर उसी 
गाँव में आया, जहाँ वह बूढ़ा ब्राह्मण मुझे मिला था । वह बड़ा चतुर और 
कामकाजी आदमी था । में उसके घर पहुँचा । उसने बड़ी आवभगत के 
साथ मुझे लिया और पहले की तरह अपने घर पर टिकाकर वहीं 
स्नान-भोजन आदि करवाया । इसके वाद एकान्त में बैठकर पूछने लगा 
-- कहिए महाशय, इतनी जल्दी कंसे लौट आये ?” 

मेने कहा--''आप ठीक ही पूछ रहे हे । यह कहानी कुछ लम्बी 
है, वेठिए, सुनाता हूँ । आप श्रावस्ती नगरी से तो खूब परिचित ही होंगे । 
उसके राजा आजकल qada हें 1 वह वस्तुतः बड़ा धर्मात्मा व्यवित हे । 
यदि इसे दूसरा धर्मराज युधिष्ठिर कहा जाय तो भी बड़ी वात नहीं है । 
इसकी लड़की बड़ी सुन्दर और भाग्यज्ञालिनी हे और बहुत सुलक्षणा प्रसिद्ध 
हे । उसको साक्षात्‌ लक्ष्मी समझिए, बल्कि लक्ष्मी भी इसके सामने तुच्छ 
हैं। उसके रूप-लावण्य का कुछ ठिकाना नहीं । यदि सौंदर्य के अवतार कामदेव 
का उस राजकुमारी को प्राण कहा जाय तो भौ अनुचित न होगा । सुकुमार 
वह इतनी हे कि नई मुलायम वेल की कोमलता को भी मात करती हूँ। 
शायद इसी कारण उस राजकन्या का नाम भी नवमालिका रखा गया 
हे। इस राजकुमारी के साथ देवयोग से अचानक ही मेरा मिलना हुआ | 
जवसे उसकी कटाक्ष-भरी चितवनें मेरे हृदय में ऐसी चुभ गई हैं मानो प्रेम 
देवता के तीखे बाण हों, मेरे कलेजे के टुकड़े-टुकड़े हो गए हैँ। काम के 
इन बाणों की नोक हृदय में ऐसी धेंसी रखी हें कि तुम्हारे जैसा कोई 
धन्वन्तरी ही उन्हें निकाल सकता हे, और किसी का तो सामर्थ्यं दिखाई 
नहीं देता । इसीसे लोटकर तुम्हारे पास आया हूँ । अब मुझ पर तुम 
तरस खाओ और कोई उपाय निकालो । 

मेने तो ऐसा सोचा है कि में अपना भेस बदलकर स्त्री का रूप 
रच लूं और तुम्हारी लड़की बन जाऊ । लड़की वनकर तुम्हारे साथ-साथ 
| तुम चलकर राजा धर्मवर्धन के पास ऐसे समय पहुँचना जब वे कचहरी 
दरबार में हों। उनसे तुम AS कहना--“महाराज, यह मेरी इकलौती 
लड़की है । इसके पैदा होते ही इसकी माँ स्वर्ग सिधार गई थी, इसलिए 
माता और पिता दोनों के रूप में मेने ही इसे पाल-पोसकर बड़ा किया हे । 
इधर अब मुझे इसके व्याह की चिन्ता हई । हम लोगों का जिन घरानों में 
विवाह सम्बन्ध हो सकता हे, उन्हीं में से एक घर का ब्राह्मण लड़का 
मेने इसके लिए ठीक किया । वह पडने-लिखने के लिए अवन्ती की ओर 
उज्जैनी में चला गया । ब्राह्मणों में तो आप समझते ही हैँ कि वर का 
पढ़-लिख लेना यही एक तरह से कन्या के लिए उसकी 'ठहरीनी' हे । 
अब उसी ब्राह्मण वर के लिए इसका देना तय हो गया हे । किसी दूसरे 
के साथ ब्याह करने योग्य यह नहीं रही । अब इस समय यह व्याह के योग्य 
और सयानी हो चुकी हैँ, परन्तु उस युवक के लौटने में देर हो रही हं । 
इस कारण मेने उसे लिवा लाने के लिए उधर जाने का निश्‍चय 
किया हूँ। उसे लाकर इसका ब्याह कर दूं और अपना वोझ उतारकर 
में संन्यास ले लू । आप समझते ही हैं कि लड़कपन की उम्र पार करते 
ही कन्याओं की रखवाली बड़ी कठिन हो जाती है । खास तौर से 
जिन लड़कियों की माताएं न रहें, उनको तो बड़ी उम्र में घर विठाये 
रखना बहुत ही कठिन होगा है । इसलिए में अब महाराज की शरण आया 
हूं । क्योंकि आप ही प्रजा के माता-पिता हैं जनता को अन्त में आपका ही 
सहारा रहता हे। आप तो पुराने समय के राजा-महाराजाओं का अनुगमन 
करने में सबसे आगे हैं । यदि मेरे लिये इतना खयाल कर सकें कि यह 
एक बूढ़ा पढ़ा-लिखा निरुपाय ब्राह्मण हैँ, और यदि अपना अतिथि मानकर 
मुझे अपनी दया का पात्र समझें तो इतना कर लें कि मेरी इस पुत्री को 
तब तक के लिए अपनी शरण में ले लें, जब तक में इस वर को लिवा 
लाऊ | में ऐसा इसलिए करना चाहता हूं, क्योंकि मह।राज का रोबदाब 

मामूली नहीं हे । आपके असर से इसकी ओर कोई आँख भी नहीं उठा सकता | 
आपकी बलवान भुजाएं एक महान्‌ वृक्ष के समान हैं । इन्हीं की छाया में 
यह पड़ी रहेगी । इसका आचार-विचार भी ठीक बना रहेगा। 

राजा जब यह वातें सुनेगा तो अपनी तारीफ के कारण फूल उठेगा 
और अभिमान के साथ-साथ खुशी में भरकर मुझे अपनी लड़की उस 
राजकुमारी के पास रहने के लिए जरूर भेज देगा । इस प्रकार में 
नवमालिका के पास पहुँच जाऊंगा । 

आप चढते फागुन यहां से बाहर चले जाना और फागुन के अन्त 
में लौटना | इधर उतरते फागुन की तरह महाराज के रनवास के सत्र 
लोग तीर्थ-यात्रा का उत्सवे मनायेंगे । तीर्थ यात्रा का यहां एक मेला लगता 
हैं इस मेले की जगह से पुरब की ओर कोई दो फर्लांग हटकर वेंतों का 
घना जंगल हे ; इसमें भगवान कातिकेय का एक मन्दिर बना हुआ हे | 
आप उसी मन्दिर में आजावें और अपने साथ एक जोड़ी सफेद धोती- 
कुरता लेते आवें। 

इतने समय तक में राजकुमारी के पास वेखटके रहता रहूंगा 
ओर आनन्द विहार भी कर लूंगा । तीर्थ-यात्रा के उस मेले पर गंगा जी के 
जल में सब लोग खेल-कूद रहे होंगे । राजकुमारी की सहेलियां भी जल- 
विहार में मग्न होंगी । उस समय उन सबके साथ में भी जलक्रीडा में 
लया रहूंगा और डुबकी मारकर पानी के अन्दर-ही-अन्दर तेरकर आपके 
नजदीक आकर निकळूंगा । यहां आपके लाये हुए कपड़े बदलकर, लड़की 
का भेस उतारकर फिर लड़का बन जाऊंगा । अबकी बार आपके 
उज्जेनीवाले दामाद के रूप में आपके साथ GAT । 

उधर राजकुमारी वहां मुझे न पाकर इधर-उधर मेरी खोज 
करवायेगी | जब में नहीं मिलूंगा तो वह महल में रोने-धोने लगेगी और 
कहेगी कि में तो अपनी प्यारी उस सहेली के बिना अन्न-जळ नही छऊंगी । 

इस प्रकार राजकुमारी की सहेलियों के बीच से मेरे खो जाने 
पर बड़ी सनसनी-सी फेल जायगी और चारों ओर हल्ला-गुल्ला मचेगा । 

सब दास-दासियां रोने-पीटने लगेंगी । नगरनिवासी भी इस खबर से बड़ा 
दुःख मान रहे होंगे। उधर जब राजा तक यह समाचार पहुँचेगा, तो वे 
और उसके मन्त्री, सब सन्नाटे में आ जायँगे और किकतंव्यविमूढ हुए बैठे 
होंगे। उस समय आप दरबार में पहुँचें और मुझे राजा के सामने ले जाकर 
उनसे कहें-- 

महाराज, में आ गया हूँ। ये हे वे मेरे दामाद। आप इन्हें 
आशीर्वाद दीजिए ।' ” 

मेने उस ब्राह्मण से कहा कि आप उप्त समय अपने दामाद की खूब 
बड़ाई करें और राजा से कहें-- | 

“महाराज, इन्होंने चारों वेदों को पूरा पढ़ लिया हे; साथ ही छः 
वेदांग भी विधिपूर्वक पढ़े हें । न्यायशास्त्र में ये बहुत प्रवीण हे । चौंसठ 
कलाओं को सीखकर उनका व्यापार भी ये बड़े अच्छे ढंग से करते हें । 
हाथी-घोड़ों को सवारी और रथ हांकने के फन, में तो इन्हें सिद्धहस्त ही 
समझिए । धनुष-वाण आदि अस्त्र-शस्त्रों के चलाने में तथा गदायुद्ध 
करने में इनका कोई जोडीदार ही नहीं है । पुराण और इतिहास इन्हे 
मुहजबानी याद हें । काव्य, नाटक और कहानियां ये स्वयं ही लिखा करते 
Zl सब उपनिषदों और अर्थशास्त्र का इन्होंने बड़ा गहरा अध्ययन 
किया हे । इतना पढ़ा-लिखा और गुणी होने पर भी इन्हें किसी से ईर्ष्या 
या द्वेब नहीं है । स्वभाव के इतने सरल हैं कि अपने हितेथियों और मित्रों 
का सरलता से विश्वास कर लेते हे । बोलने-चालने में भी बड़े मीठे और 
मधुरभाबी हैं । अपने लिए कोई चीज ये कभी चुरा-छिपाकर नहीं रखेंगे; 
जो कुछ पास में होगा तुरन्त ale देंगे । इनकी स्मरणशक्ति का यह हाल 
हे कि जो बात एक वार सुन लेते हैं इन्हें तुरन्त याद हो जाती है । इतना 
सब कुछ होने पर भी अहंकार इन्हें छ नहीं गया । मैने तो जब से इन्हें देखा 
है, इनके अन्दर अवगुण या दोष मुझे रत्ती-भर भी नहीं खोज मिला | 
परन्तु गुण ऐसा कोई नहीं जो इनमें न मिले । महाराज, में तो बहुत ही छोटी 
सी हैसियत का ब्राह्मण हूँ, मेरे लिए भला ऐसा सम्बन्धी कहाँ मिल सकता 

था ? भाग्य से ही ये मुझे मिल गए हैं । अब महाराज ठीक समझें तो 
अपनी कन्या इनके हाथों में सौंप दूं । मेरा तो अब बुढ़ापा है । इस आयु में 
घर का त्याग कर देना ही ठोक रहता हे, इसलिए में अब संन्यास ले लेना 
चाहता हूं । मेरी प्रार्थना हे कि आप मेरे इन दामाद पर सदा कृपा-दृष्टि 
बनाये रखें ।” 

“राजा जब आपकी ये बातें सुनेगा तो आपकी लड़की के खो जाने के 
कारण बड़ी परेशानी और चक्कर में पड़ जायगा । पहले तो उसका चेहरा 
उतर जायगा और वह पीला दिखाई देगा । इसके बाद वह संकुचित और 
लज्जित-सा दीख पड़ेगा | आपकी बातें सुनकर वह स्वयं और उसके मन्त्री 
भी, सभी लोग मिलकर आपके सामने संसार की अनित्यता और 
असारता का बखान करने लगेंगे ; साथ ही आपकी विनती करके आपको 
मनाने में लग जावेंगे । इस तरह धीरे-धीरे अन्त में यह वात खुलेगी 
कि आपकी लड़की तो खो गई है। 

परन्तु आप उनकी बातों पर कान न दें और गला फाड्-फाड़ 
कर रोना शुरू कर दें | खूब देर तक रो चुकने पर आप राजा के महल के 
ठीक दरवाजे के सामने लकड़ियां मंगवाकर चिता चुनवा लें और उसमें 
आग देकर यह स्वांग wa कि में तो अब चिता में जल AST । राजा जब 
आपको आग में जल मरने पर आमादा देखेगा तो ब्रह्म-हत्या से घबड़ा 
उठेगा । वह अपने मंत्रियों को साथ लेकर आपके FU पर आकर पड़ 
जायगा | साथ ही बहुत सी धन-सम्पत्ति देते हुए आपको मनायेगा भी | उस 
समय आप यह कहें कि अच्छी बात है, में अब आपकी पुत्री को ही अपनी 
पुत्री मानकर सन्तोष किये लेता हूं । यह ब्राह्मण युवक सर्वगुण सम्पन्न हें, 
इसके साथ अव आप अपनी पुत्री का विवाह करलें। क्योंकि में तो इसे 
दामाद मान ही चुका हूँ | 

राजा मेरे गुणों को सुनकर मुझसे प्रभावित तो होगा ही | वह 
अपनी राजकुमारी का मेरे साथ ब्याह करने पर मजबूर भी हो जायगा । 
उसके कोई लड़का तो है ही नहीं, इसलिए ब्याह हो चुकने पर उसका सब 

; राज-पाट भी मेरे ही हाथ लगेगा | उसके बाद तुम भी खुद खूब | 

| से रहा करना ।” 

f अपनी यह सब योजना उस TZ घाघ को सुनाकर Aa उससे 

। कहा--“यह हे वह उपाय जो म॑ने सोच रखा हे । कहो, केसा हैं ? अगर 
तुम्हारी समझ में आता हो तो फिर शुरू करो । 

s वह Ag तो ऐथारों और धूर्तो का गुरु ठहरा । ऐसे कामों में वह 
| खूब मॅजा हुआ भी था | यह सब छल-प्रपंच रच डालना उसके बायें हाथ 
का खेल था । हां, उसका नाम बतलाना तो में भूल ही गया, लोग उसे 
पाचाल शर्मा कहकर बुलाया करते थे। उसने मेरे कहने के अनुसार 
बल्कि और भी अधिक चतुरता और मक्क़ारी के साथ यह सब काम कर 
दिखाया । में जो-जो बात चाहता था, उसमें मुझे आशातीत सफलता होती 
गई | अन्त को राजकुमारी नवमालिका मेरे हाथ लगी । जिस तरह भौंरा 
ताजे और रस से भरे फूलों की नवीन माला का रस लूटता है, उसी तरह 
मेने भी नवमालिका का खूब आनन्द उठाया । 

फिर जव मुझे अपने मित्र राजा सिंह वर्मा को सहायता दिये जाने 


MER: की आवश्यकता मालम हुई और यह पता चला कि हम सव मित्रों को 
di $ ~ i en ~. 

| इस स्थान पर एकत्रित होने के आदेश हे, तो इन दोनों बातों का ध्यान 
l | 


महाराज के दर्शन करके मुझे अपार आनन्द हुआ हे ।” 

अपनी यह सब आपबीती कहकर प्रमति चुप हो रहे उनका हाल 
bh: सुनकर कुमार राजवाहन बड़े प्रसन्न हुए । उनका मुख-रूयी नील कमल 
| मुस्कराहट से खिल गया । वे कह उठे-- भाई प्रमति, तुम्हारी भी आप- 
रि वीती बड़ी सुन्दर रही । वुद्धिमान लोग तो ऐसे ही उपाय पसन्द करते हे 
| ¦ | | जिनके द्वारा काम बहुत सहूलियत के साथ निकल जाय और आनन्द- 

| । भोग भी खूब बढ़िया शानदार और ऊंचे ढंग का भोगने को मिले 1” 
इसके उपरान्त उन्होंने मित्रगुप्त पर दृष्टि डाली और वोले-- 

Ho “अच्छा, अब आप यहां पधारिये और अपनी रामकहानी कहिए ।” 


। 
| 

| j ‘ 

ye रखते हुए, अपनी सब सेना लेकर में इधर चम्पा में चला आया । यहां 
| 

1 

। 

| 

पू 
मित्रग॒ुप्त 
की आपबीती 


09999999999999999999999999 


मित्रगुप्त अपना हाल सुनाते हुए कहने लगे 

“राजकुमार, अपने इन्हीं मित्रों की तरह आपकी खोज में में भी 
इधर-उधर चक्कर लगाता हुआ सुम्ह देश की ओर निकल गया और 
उसके मुख्य शहर 'दामलिप्त' के शहरी बगीचे में पहुंचा | यहां कोई बहुत 
भारी उत्सव होने को था और बहुत-से लोगों की संगत जुड़ी हुई थी । 

बाग में में इधर-उधर घूमने लगा | एक जगह बेला खूब पड़ा हुआ 
था, उसी के कुंज में देखा कि कोई नौजवान, a बजाकर अपनी तबियत 
बहला रहा हे । देखने से वह चिन्तित मालूम पड़ता था । मेने उससे पूछा कि 
“भाई, यह कैसा मेला-सा जुड़ा है ? इसकी शुरुआत HAHA हुई ? तुम 
तो उत्सव में कोई दिलचस्पी ही नहीं ले रहे हो और इस तरह चिन्तित से 
होकर अकेले में आ बैठे हो ? यहां देखता हुं कि तुम्हारी साथिन इस 
वीणा के सिवा और कोई भी नहीं है? कया बात है, कुछ वतलाओ तो ।” 

वह आदमी कहने लगा--“मित्र, बात यह है कि सुम्ह देश के राजा 
तुंगधन्वा के कोई सन्तान नहीं थी | इससे उदास होकर उन्होंने सब आमोद- 
प्रमोद और रागरंग त्याग दिए । यहां तक कि विन्ध्याचल पर रहकर 
आनन्द-उत्सव मनाने का उन्हें बड़ा शौक था, वह भी उन्होंने छोड़ दिया । 
केवल इस मन्दिर में सन्तान-प्राप्ति के लिए वे विन्ध्यवासिनी देवी के 
चरणों की आराधना में लीन रहने लगे । 

देवी ने See सोते हुए सपने में वर दिया कि तेरे एक पुत्र होगा 
और एक कन्या । यह पुत्र उस कन्या के अर्थात्‌ अपनी बहन के पति की 
मेहरबानी पर जिन्दगी बसर करेगा | 

देवी ने यह भी आदेश दिया कि इस कन्या को चाहिए कि सातवें बरस 
से लेकर अपने ब्याह होने तक हर महीने कृतिका नक्षत्र में यहां मन्दिर पर 
आकर मेरे सामने 'कन्दुक नृत्य' किया करे और योग्य तथा गुणवान पति 
को प्राप्ति के लिए मेरी पूजा करती रहे । साथ ही अपनी पसन्द की चोज 
चढावे में चढ़ाया करे । यह उत्सव 'कन्दुकोत्सव' के नाम से प्रसिद्ध होगा । 

इस घटना के कुछ समय बाद महाराज की प्यारी पटरानी मेदिनी 
के एक लड़का और एक लड़की हुई। लड़के का नाम भीमधन्वा और 
लड़की का कन्दुकावती रखा गया | 

देवी विन्ध्यवासिनो के दर्शन तो तुमने किये होंगे ! उनके मुकुट पर 
कलगी की जगह चन्द्रमा रहता हे । उन्हीं के सामने वह कन्दुकावती आज यहां 
गेंद खेलेगी; उसके पश्चात्‌ कन्दुकतृत्य करती हुई देवी का पूजन करेगी । 

इस राजकुमारी को एक सहेलो हे जो कि उसको धाय की लड़की 
हे । इसका नाम चन्द्रसेना है में इसे चाहता हूँ, परन्तु चन्द्रसेना को इन 
दिनों राजकुमार भीमधन्वा ने जबरदस्ती पकड़कर रोक रखा है । इस 
कारण मुझे बड़ी बेचेनी रहती हैं । उसकी मुझे चिन्ता भी हे । 

मित्र, कामदेव के वाणों की चोट केसी होती है, यह शायद तुम न 
जानते हो | पर मेरा मन तो उसकी कसक के मारे बड़ा व्याकुल हे । इसी- 
लिए यहां अकेले में वीणा बजाने बेठ गया हूं, ताकि उसके मीठे सुरों में 
कुछ देर मन बहल जाय ।” 

वह आदमी इस प्रकार कह ही रहा था कि इतने में घुंघरओं की 
रतुक-झुनुक-सी आवाज पास आती सुनाई दी और एक स्त्री वहाँ आ गई। 
इसे देखते ही उस आदमी की आंखों में प्रसन्नता चमक उठी । वह तुरन्त उठ 
खड़ा हुआ; और वह स्त्री आकर इसके गले से लिपट गई । इसके बाद वह्‌ 
उसे लेकर वहीं बैठ गया और मुझसे बोला--- 

“देखो, यही हे वह मेरी प्राणेश्वरी । इसी का विछोह मुझे आग 
की तरह जलाता हैँ। इसे मेरी 'प्राण' और 'जीवन' समझो | राजकुमार 
ने इसे मुझसे कया छीना हे, एक तरह से मौत ने मेरे प्राण निकालकर 
मुझे बिलकुल ठंडा-सा कर दिया हैं । वया करू भीमधन्वा राजा के लड़के 
हे, इस कारण मे उनके हक में कोई बुराई करना नहीं चाहता | अव मेरी यह 
प्रियतमा मुझे एक बार अच्छी तरह देख ले बस फिर म॑ अपने प्राण छोड़ 
am, क्योंकि ऐसे आदमी के जीने को ही धिक्कार है जो वैरी से 
बदला न ले सके ।' 

उस आदमी की एसी बातें सुनकर वह स्त्री रोने लगी। मारे 
आँसुओं के उसका सारा चेहरा भीग गया | वह बोली-- 

“प्राणेश्वर, मेरे लिए अपनी जान तक दे देने की ऐसी जोखिम मत 
उठाओ । आप तो ऊंचे कुल के हैँ । जिनके पुत्र आप हैं वे आदरणीय अर्थदास 
कितने बड़े व्यापारी-मण्डल के मालिक हे । ऐसे धनवान की सन्तान होने 
से ही गुरुजनों ने आपका नाम भी कोषदास रखा है । में ऐसी अभागिन हूँ 
कि मेरी ओर आपका इतना झुकाव होने से ही आपके वैरियों ने आपको 
'वेश्यादास' कह-कहकर बदनाम कर डाला हैं। यदिं आप न रहे और में 
जिन्दा रह गई, तो दुनिया की यह कहावत सच हो जायगी कि 'वेश्याएँ 
बड़ी हृदयहीन और बेमुरव्वत हुआ करती हैं।' मेरा जीवित रहना ही 
इस बात को पुष्ट करता रहेगा । इस कारण ऐसा करो कि कहीं भाग चलें । 
जो जगह तुम्हें अच्छी लगती हो, वहीं मुझे भी आज ही ले चलो 1” 

वह आदमी मुझसे बोला--' मित्र, तुम तो बहुत से देश-परदेश घूमे 
हो । तुम्हारी देखी हुई जगहों में कौनसा ऐसा स्थान है जहां खूब धन-दौलत 
और नाज-पानी हो और जहां बसने वाले ज्यादातर भलेमानस हों ? ” 

मेने कुछ हँसते हुए कहा--“भाई, यह समुद्रवसना पृथ्वी तो 
दूर तक फैली चली गई हँ । देश-विदेश के Gerad और रमणीक स्थान 
कितने हैँ,इसकी कोई गिनती नहीं । परन्तु पहले तो इसी देश को टटोलो। 
अगर में ऐसा कोई उपाय नहों निकाल सका जिससे तुम दोनों यहीं पर 

आनन्दपूर्वक रह सको तो फिर तुम्हें यहां से कहीं निकल चलने का रास्ता 
बतलाऊंगा ।” 

हम लोग इस प्रकार बातचीत कर ही रहे थे कि इतने में 
मणियों से जड़े हुए घुंधर्ओं की छमाछम आवाजें आने लगीं । वह स्त्री 
एकाएक उठ खड़ी हुई और बोली--लो राजकुमारी कन्दुकावती तो आ 
पहुँचीं । वह अब गेंद खेलेंगी और देवी विन्ध्यवासिनी का पूजन करेंगी । 
हां, एक बात हैँ, इस कन्दुकोत्सव में राजकुमारी को हर कोई देख सकता 
हैं । इस मौके पर उन्हें देखने की मुमानियत नहीं होगी, इसलिए आप 
सब लोग भी उनके दर्शन करके अपनी आंखें ठंडी कर लें। आइये, 
आप भी खेल देखने के लिए आ जाइये । मे उनके पास चलती हूँ 1” 

यह कहकर वह चली गई | हम दोनों भी, उसके पीछे-पीछे 
वहीं पहुंचे | उस जगह एक ऊंचा चबूतरा या वेदी-सी वनी थी। उस 
पर कीमती पत्थर और नग जड़े हुए थे। उसी के ऊपर राजकुमारी 
कन्दुकावती खड़ी थी । मुझे आज भी याद है कि उस समय उसके 
गुलाबी ओठ केसे प्यारे मालूम दे रहे थे । वहीं से उस राजकुमारी की 
वह छवि मेरे मन में बस गई। उसके बाद से फिर मं या कोई और 
कभी बीच में उसे न देख सका । 

उसे देखकर मेरी तो अजीव हालत हो गई । मं अचरज में 
पड़ गया और मन-ही-मन बार-बार सोचता कि यह कौन है--कहीं साक्षात 
देवी लक्ष्मी तो नहीं उतर आई ? परन्तु लक्ष्मी ने तो हाथों में कमल 
का फूल पकड़ा हुआ होता हे और इसके हाथ ही स्वयं कमल हो रहे 
हैं। लक्ष्मी के बारे में सुनते ह कि उनके सौन्दर्य को आदि पुरुष 
भगवान विष्णु या दूसरे कोई राजा-महाराजा भी नहीं भोग सके, 
वह्‌ अछूता ही रहा । ऐसे. भी रूप और जवानी किस काम के, जो 
एक से बने पड़े रहें । इधर इस सुन्दरी का तो निर्दोष यौवन, 
लावण्य रस से भरपुर दिखाई दे रहा Sl रूप छलका पड़ता है । 
यह भी साफ जाहिर है कि किसी ने आज दिन तक इसे छुआ नहीं हे । 

में मन-ही-मन इसी तरह सोच रहा था , इतने में वह आकर 
देवी के सम्मुख खड़ी हो गई। इस समय उसकी पूरी देह सामने दिखाई 
पड़ रही थी । मेंने इतना सुडौल शरीर कभी नहीं देखा था। उसमें कहीं 
तनिक भी कमी या कसर नज़र नहीं आती थी । राजकुमारी की 
काली घुंघराली GE इधर-उधर लटक रही थीं। वहाँ आकर उसने 
अपने कोंपलों-जैसे मुलायम हाथों को आगे बढ़ाया, आगे की अंगुलियों 
से धरती को छुआ और फिर बड़ी अदा के साथ तनिक झुककर 
भगवती विन्ध्यवासिनी को प्रणाम किया । 

इसके वाद उसने एक गेंद उठा ली । मुझे अच्छी तरह याद 
है कि वह गेंद ऊपर-नीचे तरह-तरह के चटकीले रंगों से Vit हुई थी। 
राजकुमारी ने गेंद क्या उठाई, मुझे ऐसा जान पड़ा कि उसने 
साक्षात कामदेव को हाथों में पकड़ लिया si इसके बाद उसने 
बड़ी मस्ती के साथ ढील देकर उसे जमीन पर छोड़ दिया । जब गेंद 
TET खाकर थोड़ा उछली तो झट अपने कोमल हाथों में पकड़ लिया । 

इस समय उसकी सुडौल हथेली देखते ही बनती थी । ऊपर 
को उछलती हुई गेंद को लेते समय इस हथेली का अंगूठा तनिक मुड़ा 
हुआ था और अंगुलियां फंछ गई थीं । उसने गेंद को थामकर, 
हथेली से ही उसे फिर ऊपर उछाल दिया । इस उछली हुई गेंद के 
साथ-साथ देखने वालों की सैकड़ों चंचल आँखें भी उस गेंद पर जा लगीं। 
उस समय ऐसा प्रतीत हुआ मानो आकाश में गेंद के रूप में रंगबिरंगे फूलों 
का एक गुलदस्ता हे और उस पर गिरती हुई चंचल आँखें मानो 
बहुत से भोरे हे जो उस पर टूटे पड़ रहे हें इस उछली हुई गेंद को 
राजकन्या ने बीच अधर में ही पकड़ लिया और फिर छोड़ दिया ! 

इस प्रकार गेंद को वह कभी तो बीच में एक लम्बा अन्तर 
देकर धरती पर मारती और कभी जल्दी-जल्दी फेंकने लगती । कभी 
मुलायम हाथों से धीमे-घीमे जमीन पर गद्दे देती और फिर तत्काल 
ही एक बार जल्दी और एक बार धीमे, इस प्रकार बारी-बारी से 

फेकते हुए वह अपने खेल की सफाई दिखलाती रही। गेंद जब चलती- 
चलती रुक जाती तो उसको बड़ी बेदर्दी से पटककर उछालती । 
अगर वह तेज़ी में होती तो रोककर उसे धीमा कर देती। कभी 
गेंद को बड़े हल्के-से एक हाथ में लेकर दाहिने और बायें हाथों 
द्वारा बारी-बारी एक-दूसरे की ओर फेंकती । इस प्रकार जल्दी-जल्दी 
करने से गेंद ऐसी मालूम पड़ती जेसे कोई पक्षी उड़ा जा रहा है । 
कभी ऐसा करती कि गेंद को बहुत ऊंचा उछाल देती । जब तक वह 
नीचे आवे, तब तक स्वयं आठ-दस कदम गोलाकार चक्कर काट 
कर झट उसे हाथों में दवोच लेती । कभी गेंद को इस चतुरता से 
चारों-ओर हर-एक दिशा में उछालती कि वह॒लोट-लौटकर फिर 
वहीं आ जाती थी । 

इस प्रकार गेंद के तरह-तरह के सुन्दर करतब दिखा-दिखाकर ag 
खेलती रही । राजकुमारी के इन खेलों से उत्सवस्थल में बेठे हुए 
दर्शकों के हृदय बड़े प्रभावित और मुग्ध हो रहे थे । थोड़ी-थोड़ी देर में 
इस दर्शक मण्डली के बीच से, उसके लिए प्रशंसा और सराहना 
की ऊंची-नीची आवाजें उठने लगती थीं । अपनी इन तारीफों को 
qg बड़े आदर-भाव और नम्रता के साथ ग्रहण करती थी । 

उसके इन खेलों को देख-देखकर मुझ पर क्षण-क्षण में एक तरह 
का नशा और मस्ती-सी छाती जा रही थी । मारे हर्षं के मेरे कपोल 
का रोम-रोम खड़ा हो गया और उल्लास में भरी हुई आँखें चमक उठीं । 
में इस समय कोषदास के कन्धे के सहारे राजकुमारी की ओर मुँह 
किये उसके सामने ही aor हुआ था । आखिर एक कटाक्ष-भरी 
चितवन उसने मेरे ऊपर डाल ही दी। मुझे ऐसा जान पड़ा कि 
आज पहली बार कामदेव ने उससे यह कटाक्षपूर्ण नज़र डलवाई हे । 

इस समय गेंद के पीछे-पीछे जहां-जहां वह खेलती हुई जाती, 
वहीं , बड़े हाव-भाव के साथ अपनी सुन्दर भौंहों को तनिक ऊपर 
उकसा लेती । दौड़ते समय उसके गुलाबी मुह पर घूघराली se 

आ पड़ती थीं और खेलने-कूदने के कारण उसकी साँसें भी जल्दी-जल्दी 
चलने लगती थीं । इन सांसों की हवा जब तेज़ी के साथ और जल्दी-जल्दी 
उसके ओठों पर पड़ती तब इन ओठों से उठती हुई चमकीली 
गुलाबी किरणें चल-विचल सी होने लगती थीं और ऐसा मालूम 
देने लगता मानो उसके मुख-रूपी कमल का रस लेने के लिए चारों 
ओर से जो AR आ जुटे हैं, उन्हें यह राजकुमारी अपनी तफरीह 
के लिए पकड़े हुए लाल कोंपलों के गुच्छे से बार-बार टाल रही है ! 
खेलते समय गेंद को तेजी से चारों ओर फिराकर वह उसे खूब 
चक्कर देती थी, जिससे उसके चारों तरफ गोल-गोल रंगीन घेरे 
बन जाते थे। जब इन घेरों के बीच में ag होती तो मुझे ऐसा भान 
होता कि मेरी नजरों से लज्जित होकर उनसे वचने के लिए वह 
अपने-आप को फूलों के पिजरे में छिपाये-सी ले रही है जब वह 
एक-एक बार में पाँच-पाँच 'घुमाव देकर गेंद फेकती तो ऐसा प्रतीत 
होता कि पाँच तीर छोड़ने वाले कामदेव ने इसे एक साथ जो पाँच 
बाण मारे हुं, उनसे घबड़ाकर यह उन्हें व्यर्थ करने की चेष्टा कर 
रही है । खेलते-खेलते गेंद लेने के लिए टेढ़ी-मेढ़ी गतियों के साथ 
वह एकदम लपक पड़ती थी । ऐसे समय यह बात साफ मालूम होने 
लगती कि उसे गेंद खेलने का कितना शौक gl ये सब करतब दिखाते 
समय ऐसा जान पड़ता कि फुर्ती में वह बिजली को भी मात किये 
दे रही हैं। 

यह गेंद का खेल एक मात्र खेल ही नहीं था, यह एक सच्चा कला- 
प्रदशन था | इसको दिखलाने वाली यह सुन्दरी राज-कन्या, अपनी 
कला के अनुरूप ही साज-श्गृंगार, वेंश-भूषा और वस्त्र-आभूषण धारण 
करके कलामन्दिर में उपस्थित हुई थी। गद खेलते समय उसके कदम 
जिस अन्दाज से पड़ते थे, उसी के अनुरूप एक खास लय में उसके गहनों में 
लटकी हुई मणियाँ भी बज उठती थीं। वह जब किसी बहाने से मुस्कराती 
तो उस मुस्कान की चमक से उसके लाल-लाल बिम्बाफल-जेसे होठ और 

भी खिल उठते थे | खेल के बीच-बीच में, उसके कन्धों पर पड़ी हुईं काली 
घुघराली we जब इधर-उधर खिसक पड़तीं तो वह बड़ी निराली अदा 
के साथ उन्हें अपनी जगह पर ले आती थी | उछलते और दौड़ते समय उसकी 
करघनी कमर पर उछटकर बार-बार टकराती, जिससे उसमें लगी हुई 
मणियां करघनी की जंजीर को भी बजातीं तथा स्वयं भी वजती जाती थीं । 
गेंद खेलने में तरह-तरह की हरकतें करते समय उसके उभरे हुए और भरे 
नितम्बों पर पड़ा हुआ रेशमी कपड़ा बार-बार खिसक जाता जिसके कारण 
यह खेल का दृश्य और भी आकर्षक हो उठता था। खेलते समय गेंद के लेने 
में उसके मुलायम और सुन्दर हाथ Hed तथा सिकुड़ते समय बहुत भले 
मालूम देते थे । कभी-कभी जब वह गेंद पकड़ने को लपककर आगे बड़ती 
तो उसकी दोनों बाहें इस प्रकार आ मिलतीं, मानो गेंद को जकड़ लेने के 
लिए वे एक पासा बना रही हों | खेलने में इधर-उधर मुड़ते समय कमर 
के ऊपर उसका मेरुदण्ड हिलता, जिससे उस पर पड़ी हुई वेणी लहराने 
लगती और बड़ी सुन्दर जान पड़ती थी । बीच में एक-आध वार ऐसा हुआ 
कि खेल के झटके में उसके कान के कर्णफूल का सोने का लटकन निकल 
पडा, परन्तु उसने इतनी जल्दी और फुर्ती के साथ उसे सम्हाल लिया कि 
खेल की गति में कोई रुकावट या वाधा नहीं आने पाई । हाथों के साथ ही 
राजकुमारी पैरों से भी गेंद खेलने लगती थी । इस प्रकार हाथों और पैरों के 
वीच फंसी हुई बिचारी गेंद वावली-सी बनकर कभी बाहर की ओर भागती 
कभी अन्दर की ओर । इस खेळ में राजकुमारी को जिस प्रकार लगातार 
APA और उठना पड़ता था, उससे देखनेवालों को इस बात का खयाल 
ही नहीं आता था कि राजकुमारी के रीढ़ की हड्डी भी हो सकती है या उस 
हड्डी को कभी कोई देख भी पाया होगा । उसके इस तरह उचकने और 
लपकने में जिस समय उसके गले के मोतियों के हार अस्त-व्यस्त होकर 
इधर-उधर Hod तो बड़े आकर्षक और सुहावने मालूम देते थे । खेल की 
इस मेहनत के कारण राजकुमारी के गालों पर पसीने की बूंदें छलक आई 
जिनके कारण कस्तूरी केसर आदि की उन पर बनी हुई चित्रकारी पसीज 

गई । परन्तु राजकुमारी के कानों में जो सोने के पत्ते लटक रहे थे वे निरन्तर 
झूल-झूलकर हिलते रहते थे और इस प्रकार हवा करके उन्हें सुखा देते 
थे। ऐसा मालूम पड़ता जैसे इन पत्तों को यह अधिकार मिला हुआ हैं कि ये 
गालों पर धीमी-धीमी बयार करते रहें | खेल के बीच-बीच में उसकी छाती 
पर से रेशमी कपड़ा बार-बार सरक जाता था, इसलिए उसका एक मुलायम 
हाथ इसे सँवारने में हमेशा लगा रहता AT | 

गेंद का यह खेल राजकुमारी कभी बैठकर खेलती कभी खड़े 
होकर खेलने लूगती । कभी खेल के बीच में वह आँखें बन्द कर लेती और 
फिर खेलते-खेलते ही अचानक आँखें खोल देती थी । कभी वह खड़ी होकर 
खेलती रहती और कभी खेलते-खेलते ही भाग पड़ती थी । इस प्रकार बड़े 
अद्भुत और निराळे ढंग से वह इस खेल को खेलती रही । गेंद को कभी वह 
जमीन पर मारती और कभी आकाश में फेंकती । इसी प्रकार कभी तो एक 
ही गेंद से वह तरह-तरह के खेल दिखलाती और कभी कई-कई गेंदों से 
एक साथ किसी एक बढ़िया करतब का प्रदर्शन करती थी । 

इस तरह राजकुमारी कन्दुकावती चन्द्रसेना आदि अपनी प्यारी 
सहेलियों के साथ देर तक गेंद खेलती रही । खेल की समाप्ति पर उसने देवी 

विन्ध्यवासिनी की पूजा की और सब सखी-सहेलियों को साथ लेकर चल दी | 

ये सब तो उसके पीछे-पीछे चल ही रहे थे, परन्तु मेरा प्यार-भरा मन भी 
इन्हीं की तरह उसके पीछे-पीछे हो लिया । इस बिचारे को भी राजकुमारी 
खींचकर ले चली | 

जाते समय वह बीच-वीच में मेरी ओर भी तिरछी चितवन डाल 
लेती | उस समय उसकी काली-काली और नुकीली नज़र ऐसी लगती, 
मानो कामदेव ने अपना नीलकमल का बाण मारा हे | कई बार बीच-वीच 
में किसी बहाने से अपना चाँद-सा मुखडा भी वह मेरी ओर घुमा लेती, मानो 
बार-बार यह देखती हो कि उसने अपना जो हृदय मेरी ओर भेज दिया 
था, वह फिर उसके पास लौटकर आ रहा है या नहीं । इसी तरह अन्त में 
वह अपने महल को चली गई । 

मुझ पर राजकुमारी के रूप और प्रेम का पूरा नशा चढ़ चुका था 
और में उसके प्यार में बड़ा बेचेन था । जैसे-तैसे कोषदास के साथ-साथ में 
घर पहुँचा | कोषदास ने बड़े आदर-यत्न के साथ और खूब खुले दिल से 
मुझे स्नान-भोजन आदि करवाया । 

साँझ के समय चन्द्रसेना आई | मे अकेले में बैठा था | मुझे उसने 
झुककर नमस्कार किया । फिर अपने प्रेमी कोषदास के कन्धे से प्यार से 
अपना कन्धा सटाकर वह वहीं आ बैठी | कोषदास उसे देखते ही खुश हो 
उठा और उससे कहने लगा--“'सुन्दरी, जितने दिनों की यह मेरी उम्र रह 
गई हुँ, उतने दिनों और प्यार कर लो, फिर तो'**” 

उसकी ऐसी बात सुनकर मेने मुस्कराते हुए कहा-“मित्र,ऐसा खयाल 
मन में क्यों ला रहे हो ? सुनो, में एक तरकीब बतलाता हूं । मेरे पास एक 
तरह का काजल हैं; उसको यह अपनी आँखों में लगाकर जावें । उसकी 
तासीर यह है कि उसे लगायें हुए इन्हें जब राजकुमार भीमधन्वा देख लेगा 
तो ये उसे बंदरिया की तरह दिखाई पड़ेंगी । बस, इस बात से नफरत करके 
वह इन्हें छोड़ देगा । 

मेरी बात सुनकर चन्द्रसेना बहुत हँसी। कहने लगी-“वाह, आपने 
तो इस दासी का बड़ा उपकार किया जो इस जन्म में ही आदमी का चोला 
छडाकर बंदरिया वना देने का सामान कर दिया हे । अच्छा, इसे छोड़िए । 
इसकी जरूरत नहीं रही हे । दूसरी तरह से भी हमारा काम बन रहा हे | 
आज जो कन्दुकोत्सव हुआ था उसमें आप तो बेठे ही हुए थे । आपकी यह 
कामदेव-सी सुन्दर सुडौल देह भला छिप Ha सकती थी । गेंद खेलते-ही- 


खेलते कहीं राजकुमारी की भी इस पर नजर पड़ गई वस उसी समय से ‘ 


वे रीझकर आपकी चाहने लगी हैं । ऐसा मालूम होता हे कि आपकी खूब- 
सूरती से खीझकर कामदेव ने मारे क्रोध के राजकुमारी पर बेहद तीर 
चलाये हैं । वह वेचारी उनके मारे बड़ी व्याकुल हे । में उसकी हालत 
देखते ही समझ गई थी । मेने सब हाल अपनी माँ से कहा | उन्होंने राजकुमारी 
की माता से कह दिया । अब यह निश्चित है कि रानीजी इस बात को महाराज 

से कहेंगी | महाराज सारा हाल जानकर अवश्य ही आपके साथ अपनी 
पुत्री का ब्याह कर देंगे । इस प्रकार आगे से राजकुमार भीमधन्वा को 
आपकी मरजी देखकर काम करना पड़ा करेगा | इसे एक तरह से विधि 
का .ही विधान समझिए । उस समय फिर सब राजकाज आपके इशारे 
पर हुआ करेंगे और भीमधन्वा की इतनी हिम्मत न. होगी कि वे आपकी 
बात टालकर मुझे रोके या तंग करे | 

इतना कहकर वह कोषदास से कहने लगी--“बस, यह दो-चार 
दिन की बात हे, तब तक और सह लो । फिर तो सब ठीक ही हो जायगा ।” 

इसके बाद चन्द्रसेना उठ खड़ी हुई और मुझे. बाग में सँर के लिए 
आने को कहकर कोबदास से मिल-भेंटकर वापस चली गई। 

में और कोषदास उसकी बातों पर रात को बड़ी देर तक सोचते- 
विचारते और बातचीत करते रहे । वह रात जैसे-तैसे कटी । रात बीतते ही 
मे उठ aor और नित्यकर्म से निबटकर उसी बाग की ओर चला, जहां 
आने के लिए चन्द्रसेना वतला गई थी । अपनी प्रेयसी को देखने की लालसा 
लगी होने से यह बाग मुझे बहुत प्यारा लगा । 

में वहां पहुंचा ही था कि राजकुमार भीमधन्वा भी वहीं मेरे पास 

आ पहुँचे । उनका बरतावा मेरे साथ बड़ा अपनापन का रहा । गर्व या 
घमण्ड इस समय उनको छू तक नहीं गया था । यहाँ बैठकर उन्होंने मेरे 
साथ बातचीत की । इधर-उधर के और भी बहुत से हालचाल वे सुनाते 
रहे । थोड़ी देर बैठकर फिर वे मुझे अपने साथ ही महल में ले गए। वहां 
अपनी तरह मुझे भी उन्होंने भोजन आदि करवाया और सोने का प्रबन्ध 
कर दिया । 

रात को जब में पलंग पर सो गया तो मुझे क्या सपना आया कि मेरी 
प्यारी कन्दुकावती मेरे पास आ गई है और मेने उसे अपनी छाती से लगा 
लिया है । उसके आलिंगन का सपने में भी मुझे बड़ा सुख अनुभव हो रहा 
था । में इन्हीं मीठे सपनों में उलझा था कि बहुत से बलिष्ठ आदमियों ने 
आकर अपनी मोटी-मोटी मजबूत बाँहों से मुझे जबरदस्ती कसकर पकड़ लिया. 

और लोहे की जंजीरों में बाँध दिया । 

यह सब करामात राजकुमार भीमधन्वा की थी । में जब एकदम 
जागा तो वह मुझसे बोला- अरे मूर्ख, कल तुझसे इस बेवकूफ चन्द्रसेना ने 
जो-जो बातें कहीं वे मेने सब सुन ली थीं । तू समझता क्या है? मैंने तो 
उसकी हरकतें जानने के लिए पहले ही सब इन्तजाम कर रखा था और 
इस HAST नौकरानी के द्वारा वहाँ एक जालदार छेद करवा लिया था । 
उसी में से तुम्हारी सब बातचीत सुनाई देती रही ।” 

फिर वह ताना देते हुए कहने लगा-"कन्दुकावती तो श्रीमान्‌ जी 
को चाहने लगी है न? और में हुजूर का तावेदार बनकर रहूँगा, क्‍यों ? 
फिर में जनाब की बात को टाल तो सकता ही नहीं, इसलिए चन्द्रसेना को 
कोषदास के हवाले कर दूंगा ।” इस प्रकार मुझ पर व्यंग्य कसते हुए अन्त में 
उसने पास खड़े अपने एक शरीर-रक्षक की ओर देखा और उससे बोला-- 

“इसे ले जाकर समुद्र में फेंक दो 1” 

उसकी यह बात सुनकर वह कम्बख्त सिपाही ऐसा खुश हुआ 
मानो उसे कहीं का राज्य मिल गया हो | 

वह फौरन वोला---'जेसी आपकी आज्ञा' | और उसने सचमुच ही 
मुझे ले जाकर समुद्र में फेंक दिया । 

समुद्र में गिरकर में अब बिलकुल असहाय था। हालांकि में तैरना 
जानता था, परन्तु मेरी बाँहें सांकलों से बँधी हुई थीं, फिर भी में उन्हीं 
को इधर-उधर हिलाने-डुलाने लगा । कुछ-क्रुछ पैरों का भी जोर लगाया । 
इसी समय भाग्यवश मुझे अचानक एक काठ का टुकड़ा बहता हुआ मिल 
गया । मेंने उसे जेसे-तेसे अपनी छाती के नीचे दबा लिया । बस उसी के 
सहारे मे तेर चला । 

समुद्र में इस प्रकार बहते-बहते पूरा एक दिन और एक रात हो गई। 
अगले रोज Tat के समय मुझे एक नाव-सी तरती हुई दिखाई दी । पास 
आने पर देखा तो एक जहाज था । इस पर कुछ मुसलमान लोग थे । उन्होंने 
मुझे पानी में से निकाल लिया और 'रामेषु' नाम के आदमी से, जो मांझियों 

का सरदार था, कहने लगे-- 

“एक आदमी पानी में से मिला हैं । इसी तरह जंजीरों में कसा 
हुआ यह तैर रहा था | बड़ा मजबूत जान पड़ता हे । यह तो अकेला ही जरा 
देर में हजारों अंगूर की बेलों में पानी सींच देगा ।” 

ये छोग मुझसे अपना मतलब गाँठने की इस तरह की बातें कर ही 
रहे थे कि इतने में, बहुत सी नावों को लिये एक बड़ा जहाज हमारी ओर 
दौड़ा । उसे देखते ही ये सब-के-सब एकदम डर गए । जिस तरह सुअर के 
ऊपर कुत्ते टूट पड़ते हें उसी तरह उस बड़े जहाज और उसकी नावों ने 
हमारे जहाज को चारों ओर से घेर लिया । अब दोनों ओर से हथियार 
चलने लगे और लड़ाई शुरू हो गई । अन्त को हमारे जहाज के मुसलमान 
हार गए । उन्हें कुछ न सूझ पड़ा कि क्‍या करें | सब बड़े उदास और वेचेन 
थे कि अब हमारा न जाने कया हो ? At उन लोगों को दिलासा देते हुए 
कहा-- तुम लोग जरा मेरी जंजीरों को खोल दो, में अभी तुम्हारे इन 
दुश्मनों को सीधा किये देता हूँ 1” 

उन लोगों ने सचमुच ही मेरी साँकलें खोल दीं । बन्धन खुलते ही 
मेने सींग का बना हुआ एक धनुष ले लिया । इसकी बड़ी जोरदार और 
डरावनी टंकार होती थी । मेंने इससे खूब पँने-पैने तीर बरसाये और उस 
दूसरे जहाज के तमाम सिपाहियों को टुकड़े-टुकड़े कर डाला | 

इसके बाद हम लोगों ने अपना जहाज ले जाकर दुइमनों के 
जहाज से सटा दिया । यह देखते ही उसके आसपास की नावे उल्टी भाग गई । 

में झटपट उस पर कूद पड़ा और बचे-खुचे सिपाहियों का काम तमाम 
कर डाला । इतने आदमियों के मारे जाने से उस जहाज का कप्तान बेबस 
और निरुपाय-सा हो गया | मेने झपटकर उसे जिन्दा ही पकड़ लिया । यह 
व्यक्ति वही राजकुमार भीमधन्वा निकला । मेने जब उसे पहचान लिया 
तो वह बड़ा SAAT | 

मेने उससे इतना ही कहा-- कहो भाई, देखे तुमने तकदीर के ये 
खेल ?” 

मुझे जिस जहाज के लोगों ने समुद्र में से निकाला था वह एक तिजा- 
रतो जहाज था । उसके सब सौदागर और खलासी अब इसी जहाज पर आ गए 
थे। उन लोगों ने मेरी जंजीरों से ही भीमधन्वा को बाँध दिया । फिर 
मारे खुशी के किलकारियाँ भरने लगे । 

मेरे इस साहस और बहादुरी को देखकर उन लोगों ने मुझे बड़ी 
शाबाशी दी और मेरी खूब आवभगत की । इसके बाद से लोग मुझे 
बहुत मानने लगे । 

हमारा यह जहाज भी बहुत बड़ा नहीं था । इधर समुद्र में हवाएँ. 
उल्टी बहने लगीं, जिनके कारण हम जहाज को काबू में नहीं रख सके। 
इन हवाओं में फॅंसकर जहाज कहीं-का-कहीं चल दिया और एक वियाबान 
टापू में जा लगा | जहाज पर हम लोगों के पीने का पानी निबट चला था, 
खाने-पीने की चीजें भी नहीं रही AT । इस कारण मीठा पानी, ईधन, लकड़ी, 
कन्द-मूल, फल आदि संग्रह करने के विचार से हमने इसी टापू पर उतरने 
का निश्चय किया । जहाज का भारी-भारी चट्रानें वाँधकर बनाया हुआ 
लंगर समुद्र में डाल दिया गया और हम लोग उतर पडे | 

टापू पर एक बड़ा भारी पहाड़ खड़ा था। उसका दृश्य इतना 
सुहावना था कि एक बार तो में उसे खड़ा-खड़ा देखता ही रह गया । सामने- | 
सामने, पहाड़ के बीच का हिस्सा खूब हरा-भरा और बहुत ही रमणीक 
दिखाई दे रहा था । नीचे तराई में से छार-छरीले की मनमोहक सुगन्ध उठ 
रही थी । झरने के रूप में गिरता हुआ पहाड़ी जल खूब ठंडा था। इसमें 
नीले तथा लाल कमलों के मकरन्द की बूं दें टपक-टपककर गिर रही थीं । 
इन विविध रंगों के कारण इसकी शोभा मोरपंख के रंगीन चन्द्रक की तरह 
प्रतीत होती थी । नीचे हरे-हरे वृक्षों से भरा-पुरा सुन्दर बन खड़ा था । 
इस पर तरह-तरह के और रंगबिरंगे फूलों से लदी हुई मंजरियाँ झूल रही 
थीं । 

इस सारे दृश्य को बार-बार देखकर भी मेरी आँखें अघाती नहीं 
थीं । में धीरे-धीरे सामने की ओर चल दिया और प्राकृतिक सौन्दर्य के 

आकर्षण में आगे बढ़ता जा रहा था | चलते-चलते मुझे पता भी नहीं चला 
और में उस पहाड़ की चोटी पर जा चढ़ा । वहाँ देखा तो एक बड़ा सुन्दर 
तालाब है । उसमें लाल, पीले,नीले तरह-तरह के रंग-बिरंगे कमल खिले हुए 
थे । इन कमलों का पराग झड़-झड़कर गिरने से उसका जल भी रंगीन हो 
रहा था । तालाब के पानी तक पहुँचने के लिए ऊपर से नीचे तक माणिक्य 


के रंग की लाल शिलाओं की खूबसूरत सीढ़ियाँ बनी हुई fi 


इनसे जो गुलाबी छटा निकल रही थी, उसके कारण तालाब का जल 
लाल सुर्ख मालूम पड़ने लगता था | 

मे उस तालाब में उतर पड़ा और स्नान करके मेने उसमें से दूधिया 
और कच्ची कमल ककड़ियां खूब तोड़-तोड़कर खाईं। इस समय भूख भी 
बहुत लग रही थी, इस कारण ये मुझे अमृत-जेसी स्वादिष्ट जान पड़ीं । 
तालाब में से मेने बहुत से अच्छे-अच्छे लाल कमल भी तोड़ लिए। इन्हें 
अपने कन्धे पर रखे हुए में बाहर निकला । 

इतने में देखता क्या हूँ कि किनारे पर एक बड़ा विकराल ब्रह्म 
राक्षस खड़ा हैं । वह लपककर मेरी ओर बढ़ा और बोला--- तू कौन हैं 
और कहाँ से आया हे ?” 

मेने बेधडक होकर उसे जवाब दिया--- भाई, में ब्राह्मण हूँ । मेरे 
बैरियों ने मुझे समुद्र में फेंक दिया था । समुद्र में से में मुसलमान सौदागरों 
की नाव पर पहुँचा | उस नाव से तुम्हारे इस रंग-बिरंगे पत्थरों से सजे हुए 
सुन्दर पहाड़ पर आ गया और यहां से सहज ही इस तालाब में उतरकर 
मेने स्तान आदि किया हे । में ब्राह्मण हुं--तुझे आशीर्वाद देता हूं, 
भगवान तुम्हारा मंगल करें।” 

ब्रह्म राक्षस बोला--“'यह सब तो ठीक है, पर मुझे कुछ पूछना है | 
पहले मेरे प्रश्‍नों का उत्तर दो | अगर न दे सके तो तुझे खा जाऊंगा । 
मेरा ऐसा ही नियम हे !” 

मेने कहा--“अच्छी बात है, पूछो ।” 

इसके बाद हम दोनों के सवाल-जवाब हुए | वह प्रश्‍त पूछता और 

में उसका जवाब देता था । प्रश्‍न और उत्तर दोनों पद्य के रूप में थे-- 
“कोन क्रूर है जग में ?--अतिशय क्रूर हृदय हे नारी, 
गृही चाहता क्या ?--प्रियपत्नी गुणवन्ती हितकारी । 
'काम' किसे कहते ?--यह मन का हे बस एक विकल्प, 
कठिन कार्य का साधन क्या हे ? --बुद्धिसहित संकल्प 1” 

उसके इन सवालों के ये जवाब देते हुए अन्त में मेने कहा कि 
“यदि आप मेरे द्वारा दिये गए इन उत्तरों के लिए कोई मिसाल चाहें तो 
'धूमिनी', 'गोमिनी', 'निम्बवती' और 'नितम्बवती' के उदाहरण देता हूँ।” 

मेरी बात सुनकर ब्रह्म राक्षस कहने लगा--'अच्छी बात हैं, ये 
सब कौन थीं और इन्होंने क्या-क्या किया, यह मुझे सुनाओ ।” 

मैंने पहले धूमिनी की कहानी शुरू की । में बोला-- 

“आपने शायद सुना हो कि उत्तर पश्चिम की ओर पहाड़ों के साथ- 
साथ त्रिगर्त देश चला गया है । इस त्रिगर्त में तीन गृहस्थ रहते थे। इनके 
नाम थे धनक, धान्यक और धन्यक । इन सबके पास खूब धन-धान्य और 
रुपया-पेसा था । ये तीनों सगे भाई थे । इनके जीवनकाल में ही एक बार 
ऐसा हुआ कि इन्द्र महाराज ने बारह बरस तक पानी नहीं वरसाया । 
नतीजा यह हुआ कि वहाँ अनाज एक तो पैदा ही नहीं हुआ और जो 
थोड़ा-बहुत हुआ भी उससे दाना बिलकुल खोखला और सूखा निकला | 
जड़ी बूटियां भी बिलकुल नीरस और बेअसर पैदा हुई । पेड़ों पर फल 
आने बन्द हो गए। बादल कभी दिखाई भी पड़ते तो खुश्क और जलहीन। 
नदियों के स्रोत ही सूख गए। तालाब सूखकर उनमें कीचड़-ही-कीचड़ 
रह गया । झरने बहने बंद हो गए । जंगलों में कन्द-मूल-फल शायद ही 
कभी मिल पाते । बस्तियों के अन्दर कथा-वार्ताएँ होना बन्द हो गई । 
तीज-त्यौहार, उत्सव और मेले, बिलकुल फीक रहते । देश में चोर-उचक्के 
बहुत हो गए । गरीबी और अभाव के कारण लोग एक-दूसरे की छीना- 
झपटी करने लगे | अकाल में इतनी मौतें हुई कि असंख्य नरमुण्ड जहाँ-तहाँ 
wend दिखाई देते । ये साफ, सफेद और चिकने-चिकने कपाल, इधर-उधर 

पड़े हुए दूर से ऐसे लगते, मानो जगह-जगह बगुले बेठे हं। खाना न मिलने से 
दुबले-पतले और सूखे सिकुड़े हुए कोओं की टोलियां जहां-तहां उड़ती 
दिखाई देतीं । शहर, गाँव-देहात और छोटी-छोटी गौंटियां तक, सव-के- 
सब आदमियों के बिना सूने हो गए । 

ये तीनों गृहस्थ ऐसे भयानक सूखे के दिनों में पहले तो अपना 
पिछला जमा किया हुआ अनाज खाते रहे । उसके बाद जब अनाज न 

रहा तो भेड़-बकरियों के रेवड़ और गाय-भेंसों के झुण्ड, जो इनके यहां 

पले हुए थे, उनके दूध पर निर्वाह करते रहे । जब दाने-घास के बिना 
वे सव भी मर गए तो नौकरों-चाकरों को बेच-बेचकर खाने की नौबत 
आई । यहां तक हुआ कि ये तीनों अपनी सन्तानों तक को वेच-वेचकर 
खा गए। 

अन्त को एक दिन ऐसा आ पहुँचा कि खाने को कुछ भी नहीं रहा। 
तब वारी-बारी से बड़े और मँझले भाइयों की स्त्रियों को बेच डाला गया 
और उनसे उदरपूति की गई । सबका खयाल था कि कल छोटे भाई की 
स्त्री को बेचकर उससे पेट पालना की जावेगी । 

परन्तु छोटे भाई धन्यक को अपनी स्त्री बहुत प्यारी थी। उससे 
यह न देखा गया कि उसके सामने ही उसकी स्त्री हाथ से चली जाय । इस 
लिए वह उसी रात अपनी स्त्री को लेकर भाग निकला । चलते-चलते जब 
स्त्री रास्ते में बहुत थक गई तो धन्यक ने उसे अपने ऊपर कन्धे पर विठा 
लिया और जंगलों में चलता रहा | रास्त में चारों तरफ सूखा पड़ा हुआ था, 
इसलिए जब और कुछ भी खाने को न मिला तो धन्यकने अपने निज के 
देह का मांस और खून खिला-पिलाकर अपनी स्त्री की भूख-प्यास शान्त 
की । वह उसे अपने कन्धे पर बिठाये चलता रहा। बीच में एक जगह 
उसने देखा कि एक BST आदमी कराहता हुआ जमीन पर सरक रहा 
हे — | इसके हाथ, पैर, नाक, कान सब कटे हुए थे। उसे देखकर धन्यक को 
बड़ी दया आई | उसने इस आदमी को भी अपने कन्धे पर चढ़ा लिया । 
अपनी स्त्री को और उस लुज्जे आदमी दोनों को Heat पर बिठाये 

हुए वह चलने लगा | चलते-चलते वह एक बहुत घने जंगल में जा निकला | 
यहाँ भाग्य से फल-फूल और कंद-मूल भी बहुत थे और जानवर भी मिलते 
थे। इस जगह बड़ी मेहनत से उसने पत्तों की एक झोंपड़ी बनाई और 
उसी में रहना शुरू कर दिया। उस लुञ्जे आदमी के घावों पर जड़ी- 
बूटियों और हिंगोर का तेल आदि लगा-लगाकर उसने उसे ठीक कर 
दिया । साथ ही फल-फूल और मांस आदि भी वह उसे बिलकुल अपनी ही 
तरह खिलाता-पिलाता रहा, जिससे वह आदमी अच्छा मोटा-ताजा 
हो गया, उसकी नसों में नया खून दौड़ने लगा और अच्छा बलवीर्य भी 
उसके शरीर में आ गया । 
एक दिन ऐसा हुआ कि धन्यक शिकार के लिए जंगल में चला 
गया । पीछे उसकी स्त्री और वह आदमी दोनों अकेले रह गए । एकान्त 
में धन्यक की स्त्री का मन कुछ चल आया और उसने इस आदमी के 
साथ मिलना चाहा । वह आदमी स्वभाव का भला था, इसलिए उसने इस 
स्त्री को दुत्कारा । परन्तु वह क्‍यों मानने लगी । आखिर औरत की 
जबरदस्ती पर उसे उसके साथ मुह काला करना ही पड़ा | 
उधर जब धन्यक वापिस लौटा तो उसने स्त्री से पानी देने के लिए 
कहा । स्त्री ने आज रस्सी और डोल लाकर उसके आगे पटक दिया और 
बोली--“मेरा तो सिर बड़ा दुख रहा हं । तुम खुद ही कुएँ से पानी भरकर 
क्यों नहीं पी लेते ? 
इस पर धन्यक स्वयं पानी भरने लगा । वह बिचारा अभी झुका ही 
था कि उस स्त्री ने पीछे से जाकर उसे तुरन्त कुएँ में धकेल दिया । इसके बाद 
उस लुञ्जे आदमी को अपने कंधे पर बिठाकर वह औरत वहां से चलती बनी । 
उसे लिये हुए वह देस-परदेस घूमती और माँगती खाती । लोग उसके कंधे 
पर बैठे हुए उस लुळ्जे को देखकर समझते कि यह आदमी इस देवी का 
पति हैँ, और यह स्त्री वही पतित्रता हे जो अपने लुञ्जे पति को भी इस प्रकार 
अपने कंधे पर लिये रहती हैं । इस वात से उसकी बड़ी ख्याति और मान्यता 
हुई । लोग उसकी पूजा तक करने लगे । 

इसी प्रकार चलते-चलते वह॒ मालवा पहुँची । वहाँ अवन्ती के राजा 
उससे बड़े प्रभावित हुए और उन्होंने उसे खूब रुपया-पेसा दिया । इस धन 
से वह वहीं उज्जेनी में बड़े ठाट-बाट और आनन्द के साथ रहने लगी । 
उधर धन्यक बिचारा कुएँ में पड़ा रहा । अचानक ऐसा हुआ कि 
उधर पानी के लिए भटकता हुआ सौदागरों का एक काफिला आ निकला । 
पानी भरते समय कुएँ के अन्दर. आदमी देख उन्होंने उसे बाहर निकाल 
दिया । 
इसके बाद धन्यक माँगता-खाता इधर-उधर मारा-मारा फिरतो 
रहा | इसी तरह घूमता हुआ वह भी उज्जेनी जा निकला । उसकी स्त्री 
धूमिनी ने ज्यों ही उसे देखा, त्यों ही वह लोगों के सामने चिल्ला पडी-- 
अरे, देखो देखो ! यही वह पापी हं जिसने मेरे इस पति को लुञ्जा कर 
दिया था । 
लोग यह सुनते ही TAH को पकड़कर राज दरबार में ले गए । 
राजा को असली बात का कुछ पता तो था नहीं, उसने उस बिचारे को 
फाँप्ती का हुक्म दे दिया । 
धन्यक के हाथ-पाँव पीठ की ओर कस दिये गए और उसे फाँसी-घर 
की तरफ ले चले। परन्तु उस बिचारे की जिन्दगी के दिन अभी बच रहे थे, 
इस कारण ऐसा हुआ कि जाते-जाते धन्यक अपनी सफाई देने लगा | वह 
बोला--महाराज, आप जिस भिखारी के लिए यह कहते हे कि मेने उसके 
हाथ-पाँव काटे हे, उसे बुलाकर उससे तो पूछ लीजिए । ag यदि मेरा 
अपराध बतलाता है तो मुझे बेशक दण्ड दे दिया जाय ।” 
राजा ने उसे बुलवाया और धन्यक को दिखलाकर पूछा कि "क्या 
इसने तुम्हें लुञ्जा किया है ?” 
वह आदमी धन्यक को देखते ही आँखों में आँसू भर लाया और उसके 
पैरों पर गिर पड़ा। उसने कहा--“नहीं, इस बिचारे ने तो मेरे साथ बड़ी 
नेकी की थी । फिर उस भलेमानस ते पहली सब कहानी कह सुनाई । 
यह भी बतला दिया कि धन्यक की उस दुराचारिणी स्त्री ने पति के साथ 


२९५ 


CC-0. Gurukul Kangri Collection, Haridwar 


a >>> 


EE 


Digitized by Arya Samaj Foundation Chennai and eGangotri 


केसा बुरा बरताव किया था । 

सब हाल सुनकर राजा बड़े क्रोधित हुए | उन्होंने उस कुलटा के 
नाक कान कटवा डाले और उसका मांस पकवाकर कुत्तों को खिला 
दिया । धन्यक पर उस दिन से राजा की कृपादृष्टि हो गई 1” 

यह घटना सुनाकर मेने ब्रह्म राक्षस से कहा--“अब तो आप 
समझ गए होंगे कि मेने स्त्री के हृदय को सबसे अधिक क्रूर क्यों कहा है ? ” 

इस पर ब्रह्म राक्षस कहने लगा-- तुम्हारी पहली बात तो ठीक 
है; परन्तु 'गोमिनी' की कया घटना हे, वह भी सुनाओ 1” 

मेने कहा--सुनिये-- 

दक्षिण की ओर द्रविड़ देश हे । इसमें कांची एक बड़ी प्रसिद्ध नगरी 
है । उसमें शक्तिकुमार नामक सेठ का लड़का रहता था | उसके पास करोड़ों 
रुपया था | जब वह्‌ अठारह बरस का हुआ तो उसके मन में खयाल आया कि 
दुनिया में जिन लोगों के पत्नी नहीं हे, या जिन्हें मन के माफिक घरवालियां 
नहीं मिलीं, उन बिचारों को नाम का भी सुख नहीं मिलता । इसलिए में तो 
अपने लिए खूब अच्छी गुणवती स्त्री की खोज करूंगा । 

इसके वाद उसके व्याह के लिए लड़कियों की खोज होने लगी | उसके 
मित्र-हितैषी और विश्वासी लोग जिन लड़कियों का संदेशा लाते उनमें से 
किसी में तो उसके मन के मुताबिक गुण न होते और किसी में रूप की कमी 
होती | अन्त में तंग आकर झक्तिकुमार ने अपने लिए अपने मन की लड़की 
खुद ही खोजने का निश्‍चय किया । उसने ज्योतिषी का भेष बनाया और 
पिछौरे(चादरे) में ढाई-तीन पाव साठी के धान बाँधकर वह घर से निकल 
पड़ा | इसी रूप में वह देश-परदेश चक्कर लगाता फिरा । 

जहाँ कहीं वह्‌ पहुँचता, उसके भेस को देखते ही लोग यह समझते कि 
कोई बड़े भारी ज्योतिषी जी आये हे । इस प्रकार लड़कियों वाले अपनी- 
अपनी कन्या का हाथ दिखाने आ जाते । ज्योतिषी जी महाराज जब कोई 
ऐसी लड़की देख पाते जो उनकी जात-बिरादरी की होती और अच्छे लक्षणों 
वाली जान पड़ती तो उससे पूछा करते--“अच्छा यह बतलाओ कि ये 

तुम्हारे सामने तीन पाव धान रखे हैं, इनके द्वारा हमारे खाने के लिए क्या तुम 
बढ़िया स्वादिष्ट और पौष्टिक भोजन तैयार कर सकती हो ?” 

उनकी यह बात सुनकर लोग SAT लगे । कोई-कोई उन्हें बनाया 
भी करते। तब वे बिचारे अपना-सा मु ह्‌ लेकर आगे चल देते। इसी तरह 
शक्तिक्रुमार एक से दूसरे के घर घूमते फिरते | 

एक बार वे कावेरी नदी के दक्षिणी किनारे पर बसे हुए शिवि लोगों 
के नगर में पहुँचे । वहाँ उन्होंने एक ऐसी कन्या देखी जिसे उसके माता- 
पिता धाय को साथ लेकर दिखाने आये थे। इस लड़की की देह पर गहने 
आदि बहुत ही कम थे, क्योंकि इन लोगों की पिछली धन-सम्पत्ति सव नष्ट 
हो चुकी थी । केवल एक टूटा-फूटा मकान वच रहा AT | 

इस लड़की पर नजर पड़ते ही शक्तिकूमार का ध्यान उसकी ओर 
विशेष रूप से गया । उन्होंने देखा कि इसकी देह के हिस्से न बहुत मोटे हे 
न ज्यादा पतले | यह बहुत नाटी या लमछड़ी भी नहीं थी । देखने में भी यह 
किसी तरह से डरावनी नहीं लगती थी, बल्कि बहुत साफ-सुथरी मालूम 
पड़ी | 

तब उन्होंने उस पर बहुत बारीक निगाह डाली और देखा कि 
उसके हाथों की उंगलियां खूब गुलावी-गुलाबी-सी हैं और हथेलियों पर जौ, 
मछली, कमल, कलश आदि की बड़ी शुभ आकृतियां बनी हुई हे । दोनों टखनों 
के जोड़ उभरे हुए न होकर एकसार हे । पैरों पर नसे उभरी हुई नहीं हैं 
बल्कि वे गुदारे और सुडौल हँ । पिडलियां आगे-पीछे गोलाई लिये हुए हैँ । 
घुटनों के जोड़ भी हड़ीले न होकर गोल-मटोल हैँ और ऊपर से आती हुई 
परिपुष्ट जाँघों के मेल में आ गए हैं, इसी कारण इनके जोड़ कठिनाई से नजर 
आते हैँ। दोनों नितम्ब भी चाक की तरह गोल-मटोल, अलग-अलग 
छिके हुए और ठीक जगह बैठे हैं । इनके दोनों पासों में स्पष्ट गड्ढे पड़े होने 
से इनके चारों हिस्से सुस्पष्ट हो उठे हे और सुन्दर लग VE! नाभि घेर 
में कम छोटी-सी और कुछ-कुछ गहरी भीतर को गई हुई हैँ | पेट पर तीन 
बरतें पड़ रही हैं और वह सुन्दर लगता हे । दोनों स्तन वक्षस्थल 

को घेरकर बेठे हे । उनकी घुण्डियाँ उभरी-उभरी हुई-सी हे और खूब 
फेले हुए घेरे में उनका उठान होने से वे बड़े मनोहर प्रतीत हो रहे हें । दोनों 
aie दो बेलों की तरह बड़ी मुलायम हे । इनमें जोड़ों की गाँठे उभरी- 
उभरी-सी न होकर बेमालूम हो गई हें । Ht उचके हुए नहीं, बल्कि 
ढलवां और सुडौल हैं। हाथों की उँगलियाँ मुलायम, आगे-पीछे गोलाई लिये 
और गुलाबी रंग की हे । इन पर के नाखून उभारदार, चिकने और खूब 
चमकीले हें, मानो नग रख दिये गए हों । हथेलियों पर पड़ी रेखाएँ इस वात 
को सूचित कर रही हैं कि पुत्र और धन-धान्य इसके भाग्य में बहुत हैं । 
गरदन इसकी पतली, शंख-जेसी गोल, धारीदार और खूबसूरत हे । मुह 
प्रफुल्लित कमल की तरह एकदम खिला हुआ हैं । नीचे का ओष्ठ, गोलाई 
लिये गुळाबी-गुलाबी और पतला-सा हे । बीच की लकीर इसे दो हिस्से में 
छेकती हुई और भी सुन्दर बना रही है । ठोडी कंधे की तरह उतार खाती हुई 
खूब सुडौल बनी है । गोल-गोल गाल भरे हुए तने-से रखे हैँ । काली-काली 
और चिकनी ale, इकसार, कमानी की तरह AST हुई हें और दो लताओं की 
तरह तस्वीर में चित्रित-सी रखी हें । सुडौल नासिका अच्छे नये खिले हुए 
तिल के फूल की तरह जंचती हैं । दोनों बड़ी-बड़ी आँखों में काली पुतली 
के साथ सफेद भाग के अन्दर कहीं-कहीं लाल डोरे भी पड़े दिखाई देते हे । 
आँखों के अन्दर चमक और नजर में मिठास हैं । पुतलियां यद्यपि अधीर-सी 
बनी फिरती हैँ तो भी उनमें शान्ति और स्थिरता का भाव है । माथा बिलकुल 
साफ और चमकदार हे, मानो चाँद का टुकड़ा किसी ने ला रखा हो । बालों 
की लटे एक कतार में पड़ी हें; ये ऐसी सपाट और चिकनी हें कि इन्हें देख 
कर नीलम की शिला का खयाल होता हे । दोनों कानों में सुन्दर कनौतियों 
की जोड़ी पड़ी हैं, जिसके कारण कान ऐसे शोभायमान हो रहे हें जिस 
तरह सिकुड़े हुए कमलों पर उनकी डंडियां दुहरा लपेट मारे पड़ी हों । 
इसके बाल खूब लम्बे-लम्बे और घने हैं, टूटते या गिरते हुए नहीं जान 
पड़ते । बालों के सिरों पर फीका या पीलापन भी दृष्टिगोचर नहीं होता | 
हर बाल एक-एक अलग दिखाई दे रहा है । ये सब-के-सव स्वाभाविक 

तौर पर एक-से चिकने और काले-काले हे । सब बालों ने अपने अन्दर 
बसाई गई सुगन्ध को भी खूब पकड़ा हे । 

इस प्रकार इस लड़की की एक-एक बात को वारीकी से देख चुकने 
पर शक्तिकुमार सोचने लगे कि जैसी यह लड़की हे, इसी तरह की 
लड़कियों के अन्दर उनके रूप-सौन्दर्य के अनुरूप शील स्वभाव देखने में 
आया करता है । मुझे तो आज तक यही कन्या मिली हे, जिसकी ओर मेरे 
मन का रुझान हुआ है । इसलिए इसी को अच्छी तरह देख-भालकर 
इसी से व्याह करूंगा । दुनिया मे अक्सर देखने में आता हे कि जो लोग 
विना सोचे-विचारे कोई काम कर dod हे उन्हें बार-बार पछताना 
पड़ता हे । 

यह सब मन-ही-मन सोचने के बाद शक्तिकुमार कन्या से बोले-- 
“क्या तुम इतना त्योनार दिखला सकती हो कि इन तीन पाव धानों से ही 
हमारे लिए अच्छा बढ़िया खाना तैयार कर दो ? ” 

यह सुनकर उस HAT ने अपनी बूढ़ी धाय की ओर खास मतलब 
से देखा, फिर आकर उसके हाथ से वे नपे-तुले तीनों पाव धान ले लिये। 

इसके पश्चात्‌ उसने शक्तिकुमार को पैर धोने के लिए जल दिया 
और बरामदे में एक साऊ बुहारी हुई जगह पर पानी छिड़ककर उन्हें वहाँ 
बिठा दिया | 

इधर उन धानों को लेकर उस लड़की ने छाँट-फटककर साफ 
किया और उनमें से थोड़े धानों को घाम में डाल दिया । फिर उन्हें कई वार 
लौट-पौटकर सुखा डाला । इसके बाद पक्की इकसार जगह पर मूसल से 
धीमे-धीमे कूटा और ऊपर के छिलके छुड़ाकर Aad चावल अलग 
कर लिए | 

अब उसने धाय से कहा-- अम्मा, धानों के ये छिलके गहूनो को 
साफ करने के काम आते हैं, इन्हें ले जाकर जिन सुनारों को जरूरत हो, 
बेच आ। बदले में जो कौड़ियां मिलें, उनसे कुछ ऐसी लकड़ियां ले आ, 
जो तनिक बोझल हों, न बहुत गीली हों और न विलकुल सूखी हुई। 

लकडियों के अलावा एक ऐसी हाँडी जिसमें नपे-तुले चावल रँध सकें और 
दो मिट्टी के सरवे लेती आना । 
धाय उस भूसी को बेचकर यह सब चीजें ले आई | 
अब उस लड़की ने उन चावलों को एक ऐसी उखली में डाला जो 
ज्यादा गहरी भी नहीं थी, और न बहुत उथली थी । उखली का पेट काफी 
चौड़ा फैला हुआ था और वह अर्जुन पेड़ की लकड़ी की बनी थी । इसके वाद 
उसने मूसल उठाया | मूसल खेर की लकड़ी का खास तरह का बना हुआ 
था । इसके नीचे लोहे की साम चढ़ी थी । ऊपर से नीचे तक यह एक-सा 
चिकना था और बीच में पकड़ने के लिए इसमें मूठ feat हुई थी | मूसल 
अच्छा फैला हुआ और वजनी था । इसी को जल्दी-जल्दी परन्तु बड़े सलीके 
के साथ उठा-उठाकर हल्के-हल्के चलाना शुरू किया। मूसल का काम 
जैसा कि आम तौर पर समझा जाता है, मामूली और सहज नहीं है । ऊंचे- 
ऊपर को उठा-उठाकर AAS मारते-मारते, उस लड़की की बाँहों पर बड़ा 
जोर पड़ा | दूसरे हाथ की उँगलियों से वह बार-बार चावलों को उठाकर 
भींजती और उन्हें उखली में समेटती जाती थी । बाद में सूप से छर-छटक 
कर किनकी और चावलों की भूसी उसने साफ की । इस प्रकार खाने 
लायक अच्छे-अच्छे बड़े चावल उसने अलग छाँट लिए । उन्हें कई बार 
यानी से धोया । फिर चावलों से पंचगुना पानी हाँडी में खौलाकर उसमें 
वे चावल छोड़कर चूल्हे पर चढ़ा दिए। आँच पर हाँडी रखने से पहले, 
अपने घर के चलन के अनुसार उसने चूल्हे को पूजा भी दे दी । 
जब चावल गलकर फूल गए और उनमें कच्चापन न रहा, तो 
उसने आँच धीमी कर दी । अब हांडी पर का ढक्कन ऐसा कर उसे जरा 
तिरछा कर दिया, और चावलों में से मांड पसाकर अलग कर दिया । 
फिर करछुली से ऊपर-नीचे के चावलों को चलाकर एक-सा कर दिया | 
जब सब चावल अच्छी तरह पककर उनका भात तैयार हो गया तो 
उसने हाँडी उतारकर नीचे रख दी। 
अब उस लड़की ने ऐसी सब लकड़ियों को जो जलकर बिलकुल राख 

नहीं हो गई थीं--जिनमें अभी दम बाकी था--अलग करके उन पर 
पानी के छींटे दे-देकर बुझा लिया और उनके कोयले कर लिए । | 

कोयले कर लेने के विचार से ही उसने पहले से ऐसी लकड़ियां 
मंगाई थीं जो एकदम जलकर सब-को-सव राख न हो जायें, बल्कि 
आग का काम हो चुकने पर उनके कोयले बनाये जा सकें | इन कोयलों 
को उसने खरीदारों के हाथ बेचने के लिए धाय के हवाले किया और 
उससे कहा कि “इन्हें बेचकर जो कौड़ियाँ मिलें उनसे किफायत के 
साथ कुछ शाक सब्जी, घी, तेल, दही, आंवले और थोड़ी सी इमली लेती 
आना ।” 

धाय उसके कहने के अनुसार य सब चीजें भी ले आई। तब उसने 
दो-तीन तरह की सब्जियाँ तैयार कीं । इसके बाद उन कोरे साफ सरवों को 
गीली बाल पर जमाकर उनमें चावलों का वह ATS भर दिया और पंखे से 
घीमी-धीमो हवा करके उसे ठंडा कर लिया । फिर उनमें कोयलों पर जीरा, 
हींग आदि डालकर और इनका धुंगार देकर नमक-मसाला मिला दिया। 
आंवलों और इमली की उसने खूब बारीक चटनी पीस ली; इसमें से 
मसालों की, कमल जैसी सोंधी सोंधी बड़ी बढ़िया महक उठने लगी । 

यह सब काम करके उसने धाय को भेजकर झक्तिकुमार के स्नान के 
लिए कहलाया | धाय नहा-घोकर और साफ-शुद्ध होकर पहले ही तैयार 
हो चुकी थी । वह शक्तिकुमार को सिर धोने के लिए और मालिश के लिए 
आँवले-तेल आदि दे आई । उन्होंने स्तान किया । एक ओर फर्श पर छिड़- 
काव देकर जगह साफ कर लो गई थी; वहीं लकड़ी की पटली बिछी थी । 
शक्तिकुमार नहा-धोकर उसी पर आकर बैठ गए | 


घर के आंगन में केले का पेड़ लगा हुआ था। उसी में से एक पत्ता , 


तोड़कर, उसके डण्ठल की तरफ का एक चौथाई भाग अलग कर दिया गया । 
शेष तीन-चौथाई पत्ता धोकर थाली की जगह बिछ गया। इस पर मांड 
भरे हुए वे दोनों सरवे रखे थे | शक्तिकुमार ने पानी से तर और ठण्डे- 
ठण्डे उन दोनों प्यालों को हाथ से एक तरफ सरकाया | अब वे भोजन की 

प्रतीक्षा में बैठ गए । उस लड़की ने तुरन्त धाय से उनको कहलाया कि पहले 
प्याले के इस मांड़ को पी लीजिए । शवितिकुमार उसे पी गए । उसके पीने 
से उनके चित्त को बड़ी शांति मिली, उनकी खुझकी भी मिट गई और 
रास्ते की सारी थकान जाती रही । उनकी तबियत प्रसन्न हो गई । इसे 
पीकर वे स्थिरता के साथ बैठ गए । 

इसके पश्चात लड़की ने उनके आगे दो करछली साठी का भात 
परोसा और उसी.के अंदाज से दाल तथा तरकारियां रखीं । दाल में थोड़ा 
घी भी डाला। भात खा चुकने पर सोंठ, मिर्च, पीपल, नमक, हींग आदि पड़ा 
हुआ दही आया; इसके साथ और भी भात परोसा गया । अन्त में धुंगरा 
हुआ ठंडा-ठंडा मठ्ठा और खूब अच्छी उठी हुई महकदार कांजी दी TE | 
शक्तिकुमार ने इन चीजों के साथ भोजन बड़ी रुचिपूर्वक किया । उन तीन 
पाव धानों से ही इतना काफी खाना वना लिया गया था कि शक्तिकुमार 
तृप्त भी हो गए और उनकी पत्तल में भात बच भी रहा । 

अन्त में उन्होंने पानी मांगा । तुरन्त ही अगर, धूप आदि सुगन्धित 
चीजों से धुंगारी हुई नई कोरी सुराही में भरा हुआ पानी आया । इसमें ताजे 
पाढल के फूल बसा दिये गए थे और खिले हुए कमलों की-सी मीठी-मीठी 
महक इसमें से उठ रही थी । इस सुराही में लगी हुई टुटनी से उन्हें धार बांध 
कर पानी डाला जाने लगा और शक्तिकुमार सरवे में मुंह लगाकर ठंडा-ठंडा 
पानी पीने लगे । इस बरफ FA शीतल पानी के छींटे उछट-उछटकर 
उनकी आँखों में पड़ रहे थे । इनके कारण यद्यपि उनकी आंखें जरा-जरा 
किलकिलाने लगीं और हल्की गुलावी-सी पड़ आई; तो भी उन्हें 
बड़ी शान्ति मिली । उनके सरवे मे पानी गिरने का शब्द इस समय 
उनके कानों को बड़ा प्यारा लग रहा था । मुह पर पानी के जो छींटे पड़ते 
थे, उनका स्पर्श शक्तिकुमार के लिए इतना सुखप्रद हुआ कि उनके 
गालों पर के रोएं खड़े हो गए । इस समय यदि वह अपने मुंह पर हाथ 
फेरते तो इन उठे हुए रोओं के कारण उन्हें स्वयं भी अपना मुंह खुरखुरा 
लगने लगता । पानी में बसी हुई महक की तेजी से उनकी नाक और 

दिमाग तक खूब तर हो गए । इस पानी में उन्हें इतना अधिक मिठास लगा 
कि इसके माधुर्य से उनकी जीभ बिण्ठ-सी गई । वह साफ ठंडा पानी 
उन्होंने खूब जी भरकर पिया । इसके बाद सिर हिलाकर उन्होंने रुक जाने 
का संकेत किया । तब लड़की ने दूसरे हाथ से उन्हें कुल्ला करवाया । 

इस समय तक बूढ़ी धाय ने जूठन साफ कर दी और उस जगह को 
ताजे गोबर से लीप दिया। पलक मारते ही वह सूख गया । 

इसके बाद शक्तिकुमार ने वहीं फर्श पर अपनी चादर बिछा ली 
और जरा देर के लिए लेट गए । 

इस लड़की के रूप-रंग आचार-विचार आदि से शक्तिकुमार अच्छी 
तरह सन्तुष्ट हो चुके थे, इसलिए इसके साथ उन्होंने विधिपूर्वक व्याह 
कर लिया और इसे वे अपने घर ले आये । 

घर आकर इन्हें न जाने क्या सूझा कि उन्होंने एक वेश्या भी घर 
में डाल ली । परन्तु तारीफ की बात यह कि उनकी इस विवाहिता स्त्री ने 
इस बात से तनिक भी बुरा नहीं माना । Set वह इस वेश्या के साथ भी 
अपनी सहेली-जेसा बरताव करने लगी । अपने पति शक्तिकुमार की वह 
आलस्य छोड़कर पहले की तरह ही सेवा-सुश्रूषा करती और उन्हें अपने 
पूज्य देवता की तरह मानती । घर के सारे कामकाज में भी किसी तरह 
की कोई कमी उसने नहीं आने दी । इतना ही नहीं, यह लड़की इतनी 
चतुर और होशियार थी कि ससुराल के सब परिवार वालों को अपने 
अपनापन-भरे व्यवहार से उसने मुठ्ठी में कर लिया । 

अन्त को हुआ यह कि शक्तिकुमार इसके गुणों पर मोहित हो गए । 
उन्होंने घर-वार, कुटुम्ब-परिवार सद उसके AGS कर दिया; यहाँ तक कि 
अपने-आपको, अपने दिल-दिमाग, देहे, सभी को उसके हाथों में सोंपकर 

वह अब केवल बाहरी कामों में, धर्म-चर्चा और कारोबार में लगे रहते थे । 

यह किस्सा सुनाकर उस ब्रह्मराक्षस से मेने कहा--“इसीलिए में 

आपसे कहता हूं कि घरवत्रारी आदमी को सुगृहिणी की ही सबसे बड़ी 

गोमिनी की यह कहानी सुनने के बाद ब्रह्म राक्षस NT AT, 
अब तीसरी निम्बवती का हाल भी सुनाओ 1” 

मेने कहा--“सुनिए | गुजरात की ओर वल्लभी नगरी का नाम तो 
आपने सुना होगा, जो बहुत प्रसिद्ध हे । इस नगरी में गृहगुप्त नामक एक 
बडा मालदार आदमी रहता AT | वह बहुत से जहाजों का मालिक था । 
इसलिए धन-दौलत उसके पास अथाह समझी जाती थी । लोग उसकी तुलना 
इन्द्र कुबेर आदि के साथ किया करते । उसके रत्नवती नाम की एक लड़की 
थी । उसका व्याह मधुमति नगरी के बलभद्र नामक एक आदमी के साथ 
हुआ | बलभद्र भी अच्छा पैसे वाला था । यह किसी व्यापारी दल के मुखिया 
का लड़का था | 

ब्याह के बाद बलभद्र आकर रत्नवती को अपने यहां लिवा ले गया । 
घर पहुँचकर रात को दोनों सोये । रत्नवती बहू होकर अभी नई-नई आई 
थी । उसने अकेले में पति के साथ सोने में कुछ आनाकानी की । ऐसे आनन्द 


` 


की रात में नवेली बहु की ओर से ही यह विघ्न पड़ता देख बलभद्र गुस्से हो 
गया और तब से मन-ही-मन स्त्री से बड़ा वैर मानने लगा । यहाँ तक कि 
उसके बाद से रत्नवती को देखना भी उसके लिए नागवार हो गया । कुछ 
दिनों यहाँ रहकर रत्नवती पीहर लौट गई । परन्तु बलभद्र ने फिर उसे 
अपने घर नहीं बुलाया । जव उसके मित्रों को पता चला कि वह अपनी 
सत्री से किसी वात पर रूठ गया हे और उसे बु लाता तक नहीं हैं, तो उन लोगों 
ने बलभद्र को बहुत समझाया, सैकड़ों वार आग्रह भी किया, परन्तु उसने 
उनकी भी बात नहीं मानी | वस्तुतः बलभद्र को स्त्री की यह बात हिमाकत 
जान पड़ी और इससे उसे अपने ऊपर बड़ी लज्जा आई। इसी कारण उसने 
रत्नवती को सदा के लिए छोड़ दिया । 

उधर पीहर में धीरे-धीरे उस विचारी पर पूरी मुसीवत ही आ 
गई । कुछ दिनों तक तो वह अच्छी तरह रही । पर जब वहां उससे उसके 
पति की नाराजगी की बात मालूम हुई और यह पता चला कि उन्होंने इसे 
छोड़ दिया हैं तो इसके बाद से उसके अपने और पराये सब-के-सब 

उसका अनादर करने लगे। उसके घर वाले यहां तक कहते कि यह 
रत्नवती नहीं, इसे तो निम्बवती समझो । 

कुछ दिन इसी तरह कटे । बाद में अब रत्नवती को मन-ही-मन 
पछतावा होने लगा | वह सोचती---' हाय, अब आगे-आगे मेरी क्या हालत 
होगी ?” उसे अपने अकेलेपन पर बड़ा दुःख होता । 

एक वार ऐसा हुआ कि उसने किसी बूढ़ी संन्यासिन को देखा । वह 
मन्दिर से पूजा करके लौटी आ रही थी । उसके हाथ में चढ़ावे के वचे हुए 
कुछ फूल थे | रत्नवती को इस संन्यासिन पर बड़ी श्रद्धा-भक्ति हुई। वैसे भी 
वह इसकी माता की उमर की थी । यहाँ एकान्त में उस वृद्धा के सामने 
पड़कर रत्नवती की आंखों में आंसू भर आये । वह सिसककर रोने लगी | 
रत्नवती को देखकर संन्यासिन की भी आंखें डवडवा आई । उसने उसे 
तसल्ली दी और बहुत तरह से ढारस बंधाया | फिर बहलाकर उससे 
रोने का कारण पूछा । 

रत्नवती के लिए बात बड़ी लज्जा की थी तो भी विना कहें बनती 
न थी । इसलिए लजाते-लजाते उसने अपना सव हाल उस वृद्धा से 
कह सुनाया और वोली--“'मैया, क्या कहूं ? स्त्रियों के पति यदि उनसे 
रूठकर विमुख हो जावें, तो इससे बढ़कर उनका और दुर्भाग्य क्या होगा ? 
उन अभागिनों के लिए फिर यह जिन्दगी ही एक तरह से मौत बन जाती 
है । बड़े और ऊंचे घरानों की स्त्रियों की तो खासतौर से यही हालत होती 
| मुझे ही देखो, में इस बात की जीती-जागती मिसाल हूं । ससुराल- 
वालों की तो बात अलग हे । मेरे अपने मां-वाप और सगे-सम्बन्धी तक अब 
मुझे नीची निगाह से देखने लगे हैं । तुम किसी तरह मेरी जिन्दगी सम्हालो, 
और कोई ऐसा यत्न कर दो कि में सबकी आंख का कांटा तो न बनी 

हुं। अगर ऐसा न हो सकता हो तो फिर आज ही में अपने प्राण दिये 

देती हूं, क्योंकि अब इस बेकार जिन्दगी को रखकर करूंगी क्या ? तुम्हारे 
हाथ जोड़ती हूं कि में जब तक जीती हूं तब तक मेरी यह बात किसी और 
पर खोलना मत ।” 


Puy 

यह कहकर रत्नवती उस बूढ़ी के पैरों पर गिर पड़ी । वूढ़ी संन्या- 
सिन ने उसे उठा लिया । उसकी भी आंखों में आंसू आ गए। वह कहने 
लगी--“वेटी, तू हिम्मत मत छोड़ । में सव तरह तैयार हं । जैसे तू कहेगी 
वैसे ही करूंगी । कोई उपाय बतला । मेरी जिन्दगी का अब क्या भरोसा ! पर 
जब तक मुझसे तेरा काम बन पड़े तब तक तू जैसे चाहे मुझसे काम ले | 
तेरे सिवा और किसी का मुझे कुछ करना-धरना नहीं हे । में देखती हूँ 
कि तेरे मन में गहरा दुःख है । अगर तू मेरी बात माने, तो जैसे में कहुँ उस 
तरह से तप कर, जिससे तेरा अगला जन्म तो सुधरे। आज जो तुझे यह 
मुसीबत भोगनी पड़ रही है यह सब पिछले जन्म के पापों का फल है। जो 
ऐसा न होता तो इतना रूप, ऐसा शील-स्वभाव, इतने ऊंचे कुल में जन्म 
पाना, ये सब बातें होते हुए भी, भला तू अपने पति के मन से क्यों उतर 
जाती ? पति के विरुद्ध तूने जो वैर-विरोध ठाना, उसके मिटाने को अब अगर 
कुछ तरकीब तेरी समझ में आती हो तो बतला । तू तो अच्छी चतुर और 
वुद्धि की तेज मालूम पड़ती है 1” 

बूढ़ी की ये बातें सुनकर रत्नवती कुछ देर सिर झुकाये सोचती रही, 
फिर एक गहरी सांस छोड़कर बोली--“माता जी, में जानती हूं कि 
स्त्रियों के देवता पति ही होते हैं; कम-से-कम बड़े घरानों की यही रीति हैं। 
इसलिए ऐसी तदवीर सोचना है जिससे में अपने स्वामी की सेवा करने का 
कोई ढंग निकाल सक्‌ । मेरी समझ में एक उपाय आता हैं, वह में तुमसे 
कहती हूँ | 

हमारे घर के पड़ोस में एक बनिये रहते Fl इनका घराना भो 
ऊंचा है और धन-दौलत में भी ये शहर के और लोगों से बढ़े-चढ़े हें । अपने 
यहाँ के राजा के साथ भी इनका गहरा मेल हे । इनके एक लड़की है-- 
कनकवती | इसका रूप-रंग और देह की गठन मेरे जैसी ही है। कतकवती 
मेरी सहेली है । इसका मेरे साथ खूब हेल-मेल और प्रेम है। में ऐसा क हंगी 
कि एक द्विन उसके घर चली जाऊंगी और उससे भी ज्यादा सज-धजकर 
उसकी अटारी पर पहुँचूंगी । फिर उसके साथ खेल-कूद में लग जाऊंगी | 

तुम जाकर मेरे पति से कहना कि कनकवती की मां ने हाथ जोड़कर आपको 
बहुत-बहुत आशीर्वाद दिया हे और विनती कर दी हे कि आज आप उनके 
घर पर पधारें। अगर तुम अनुरोधपूर्वक जोर देकर उनसे कहोगी तो वे | 
जरूर आ जायँगे। जैसे बने तुम उन्हें कनकवती के घर नीचे के खन में ले | 
आना | जब तुम और वे आकर नीचे वेठ जाओगे, उस समय में खेलते-खेलते 
मस्ती में आकर ऊपर से गेंद गिरा दूंगी । तुम वह गेंद उठा लेना और उनके | 
हाथ में देकर कहना-- बेटा, इस गेंद को गिराने वाली, यह तुम्हारी स्त्री 
की सहेली कनकवती हे । निधिपतिदत्त को तो तुम जानते होगे । आजकल 
शहर के सब सेठों में वे ही सबसे बड़े समझे जाते हें । उन्हीं की यह लड़की 
है । यह अक्सर रत्नवती की बात को लेकर तुम्हें बड़ा निठुर बताया करती 
हैं और कहती है कि तुम्हारा मन डांवाडोल रहता हैं । यह हमेशा तुम्हारी | 
नुक्ताचीनी और निन्दा किया करती है, इसलिए यह लो इसकी यह गेंद || 
तुम लोटा दो । ऐसे आदमी की चीज क्या लेना जो अपने से वेर करे । 
जब तुम उनसे ऐसे कहोगी तो वे कनकवती पर एक नजर डाल 
लेने के लिए जरूर ऊपर की.ओर देखेंगे । उनके मन में यही खयाल होगा 
कि छत पर यह कनकवती हे । परन्तु ऊपर होऊंगी में । में हाथ जोड़े गेंद 
माँग रही हृंगी । इधर तुम भी उसे लौटा देने पर जोर देती रहना । | 
ऐसी दशा में स्वभावतः उनकी उत्सुकता बढ़ेगी और उनके मन में एक | 
तरह की चाह Gar हो जायगी । उसी हालत में वे उस गेंद को | 
मेरी तरफ फेंक देंगे । | 
बस यह छोटी सी शुरुआत होगी । इस 'उँगली' पकड़ने के वाद | 
पहुँचा” पकड़ने की जरूरत पड़ेगी | इसके लिए उन्हें बढ़ावा देते हुए | 
: 


अपनी ओर खींचना होगा और प्यार की इस आग को तनिक भड़ काना 
होगा । यहां तक नौबत आ जाय कि वे मुझे, कनकवती समझते हुए ही 
अकेले में मिलने का इशारा दें और फिर मुझे लेकर परदेस भाग AS | बस 
इतना काम करना हे ।” 

वह बूढ़ी रत्नवती यह तरकोव सुनकर खुश हुई | उसने इसे बहुत 

पसन्द किया और इसी तरह सब काम किया | बलभद्र उस बुढ़िया के झाँसे 
में आ गया और रत्नवती को कनकवती समझकर उस पर मोहित हो गया। 
यहाँ तक कि अन्त में एक अमावस को अंधेरी काली रात के समय वह उसे 
भगाकर परदेस ले गया । यह कनकवती बनी हुई रत्नवती अपने साथ 
घर से अपना रुपया-प॑सा और गहने भी निकालकर लेती गई । 

इन लोगों के निकल भागने के बाद उस बुढ़िया ने रत्नवती के घर 
वालों के सामने यह बात बनाई--“बलभद्र तो कुछ दिन पहले से ही 
मेरे सामने इस ढंग की बातें कहा करते थे कि में बड़ा अभागा हूँ जो नाहक 
इतने दिनों तक रत्नवती की ओर से मन फेरे रहा। बेकार AA अपने . 
सास-ससुर को भी बेइज्जत किया और यार-दोस्तों का कहना भी नहीं 
माना | इस जगह जहाँ में पैदा हुआ वहीं अव रहने में मुझे तो लज्जा 
आती हे ।” इन बातों का खयाल करते हुए मुझे ऐसा लगता था कि जरूर 
यह रत्नवती को जल्दी ही कहीं ले भागेगा | 

उस बुढ़िया की ये बातें जब रत्नवती के मां-बाप और भाइयों ने 
सुनो तो उन्होंने भी समझ लिया कि उसे जरूर बलभद्र ही ले गए होंगें । 
उन्होंने उसकी खोज करने में ढिलाई कर दी । 

उधर बलभद्र के साथ कनकवती के रूप में रत्नवती भागी जा रही 
थी । जाते-जाते रास्ते में उसने भाड़े पर एक नौकरानी रख ली । उक्ष पर 
खाने-पीने की चीजें और राह-बाट में काम आने वाला दूसरा जरूरी सामान 
लदवा दिया । ये लोग चलते-चलते एक छोटे से शहर में जा पहुँचे । बलभद्र 
वाणिज्य-व्यवसाय और कारोवार करने में तो होशियार ही थे । उन्होंने 
थोड़ी पूंजी लगाकर भी कुछ ही दिनों में वहाँ अच्छा पैसा पैदा कर 
लिया । अब उनकी शहर-भर के सबसे मालदार और बड़े-बड़े आदमियों 
म गिनती होने लगी। जब रुपया-पैसा काफी हो गया तो नौकर- 
नौकरानियां और कारिन्दा-मुनीम आदि भी उनके पास बहुत से आ 
जुड़े । खूब आनन्द से उनके दिन कटने लगे | 

एक बार ऐसा हुआ कि उस पुरानी नौकरानी से, जिसे उन्होंने रास्ते 

में रख लिया था, उनका कोई काम बिगड़ गया । उसके इस कसूर पर 
बलभद्र बहुत बिगड़े और बेहद खफा होकर कहने लगे--- तू कुछ काम- 
धाम नहीं करती । हमेशा आंख चुराये घूमती-फिरती है, जिसमें कुछ करना- 
धरना न पड़े । यह क्या बात है? जवाब भी तू अब बहुत देने लगी हे । तेरी 
इतनी हिम्मत ?” इस प्रकार डाँटते-फटकारते हुए उन्होंने उसे खूब 
गालियां दीं और पीटा भी । 

पहले जिन दिनों यह नौकरानी घर में पूजी हुई थी, उस समय इसे 
इनके | की बहुत-सी घरेलू और खानगी बातें मालूम हो गई थीं। उसे यह 
भी पता चल चुका था कि ये दोनों भागे हुए हैं जब बलभद्र ने उसे पीटा 
और उस पर मार पड़ी तो गुस्से में आकर उसने गुप्त बातें इधर-उधर कहनी 
शुरू कीं । इस तरह बाहर के लोगों पर इन दोनों का यह भेद खुल गया । 

ये बातें धीरे-धीरे उस शहर के मुंसिफ के कानों तक भी पहुँचीं । 
वह जानता था कि बलभद्र बड़ा मालदार आदमी है | मुंसिफ के मन में कुछ 
लोभ आ गया। उसने सोचा-- क्यों न इस ढंग से कुछ पैदा किया 
जाय ?” इस खयाल के आते ही एक दिन शहर के मुखिया और बड़े- 
बड़े प्रतिष्ठित लोगों से बातचीत के सिलसिले में वह वोला-- 

“आप लोगों के इस शहर में यह जो धूर्त बलभद्र आकर बसा हैं, 
इसे आप सभी जानते हें । इसके बारे में यह भी आपको मालूम है कि 
निधिपतिदत्त की लड़की कनकवती को उड़ाकर यह यहां भगा लाया हैं । 
फिर भी आप लोगों की ओर से न तो इस पर कोई मुकदमा चालू हुआ, 
न इसकी सम्पत्ति ही जब्त की गई । इसे किसी तरह की सजा भी नहीं 
मिली, यह क्या बात है ? क्या ऐसे,आदमी को कोई दण्ड न मिलना 
चाहिए ?” 

इस बात की चर्चा शहर में भी Gel और जब बलभद्र को यह 
मालूम हुआ कि यहां के अफसरों में मेरी सजा की बातचीत चल रही है तो 
वह बहुत डरा । यह देखकर रत्नवती उससे बोली--“आप किसी बात से 
मत St । यदि आपसे पूछा जाय तो कह दें कि मेरे घर में निधिपतिदत्त की 

लड़की कनकवती है ही नहीं। यह तो वल्लभी नगर के गृहगुप्त की लड़की 
रत्नवती हे । इसके माता-पिता ने इसका मेरे साथ कायदे से व्याह किया È | 
मेने इसका हाथ ब्याह करके पकड़ा है, वैसे नहीं। यह मेरी व्याहता 
स्त्री है, कोई भगाई हुई औरत नहीं हे । अगर आप लोगों को विश्वास 
न आवे तो इसके घर, मां-बाप और भाइयों के पास अपना कोई आदमी 
भेजकर पता लगा लीजिए ।” 

बलभद्र से जब पूछताछ की गई तो उसने यही उत्तर दिया । तब 
शहर के हुककामों ने गृहगुप्त को लिखकर उससे सब हाल ठीक-ठीक पूछा | 
उसे इन लोगों के पत्र से पता चला कि बलभद्र और रत्नवती यहाँ हे । 
इससे वह बड़ा प्रसन्न हुआ और आकर लड़की तथा दामाद को वहाँ से 
अपने साथ लिवा ले गया । 

बलभद्र इतने दिनों तक रत्नवती को ही कनकवती समझता रहा 
और जिस स्त्री से वह इतना अप्रसन्न हो गया था, उसी को दूसरे नाम से 
प्यार करता रहा | इस कारण नाम का भेद होने पर भी उसी के साथ उसका 
अब बड़ा प्रेम हो चुका था । 

यहां तक रत्नवती के रूप में निम्बवती की कहानी सुनाने के बाद 
मेने ब्रह्मराक्षस से कहा--'देखिए, 'काम' और कुछ नहीं, यह एक विकल्प 
विशेष या भावना मात्र हैं। रत्नवती.या निम्बवती वही-की-वही रही 
और बलभद्र उसे कनकवती समझकर उससे फिर प्रेम करने लगा 1” 

मेरे तीनों प्रश्‍नों के जवाब सुनकर ब्रह्म राक्षस बोला--'अब 
चौथी नितम्बवती का भी हाल सुना दो ।” 

मेने सुनाते हुए शुरू किया-- 

“शूरसेन राज्य में मथुरा बड़ी प्रसिद्ध नगरी हे । इसमें एक आदमी 
रहता था । यह कोई बहुत ऊंचे कुल का नहीं था। वेसे तो यह तरह-तरह की 
दस्तकारियों और हाथ के कामों में बड़ा होशियार था, पर चालचलन का 
अच्छा नहीं था । यह आदमी दिन-रात रण्डियों में पड़ा रहता । स्वभाव 
का इसके यह हाल कि बड़ी झगड़ालू तबीयत का था | अक्सर अपने संगी- 

| और यार-दोस्तों के लिए केवल अपने बल-भरोसे पर ही यह बीसों 
झगड़े मोल ले लिया करता । इसके फिसादी होने के कारण इसका 
नाम ही 'कलह-कण्टक' पड़ गया | बहुत से लड़ाके और झगड़ालू आदमियों 

' ने इसका यही नाम इधर-उधर फैला दिया । तब से चारों ओर यह इसी नाम 
से मशहूर हो गया । 
एक वार मथुरा में कहीं से एक तसवीर बनाने वाला आया | कलह- । 
कण्टक ने उसके हाथ में एक तसवीर देखी । इसमें एक सुन्दर और जवान | 
स्त्री का चित्र खींचा गया था । इस औरत की खूबसूरती को देखते ही कलह- | 
कण्टक का दिल मचल उठा । वह उसके लिए पागल-सा हो गया । उस 
चितेरे से वह कहने लगा--'दोस्त, यह तसवीर बड़े गजब की है । इसमें | 
तो कई निराली और एक दूसरी से उल्टी बातें दिखलाई पड़ती हें । इस | 
स्त्री के देह को गठन इतनी सुन्दर हे कि ऐसी अच्छे-से-अच्छे ऊंचे घरानों । 
की औरतों में भी नहीं मिलेगी। चेहरे से जैसा शील टपक रहा है उससे यह । 
किसी ऊंचे घर की जान पड़ती हे । परन्तु मुंह की छवि फीकी सफेद पड़ी | 
हुई है और शरीर से ऐसा झलकता हे कि इसकी जवानी का पूरा आनन्द 
अभी नहीं लूटा गया हे । नजरों में भी इसके कुछ गम्भीरता है । ऐसा क्यों | 
हैं? अच्छा, इसका आदमी कहीं परदेस चला गया हो और यह उसके | 
वियोग में उदास रहती हो, ऐसी बात भी नहीं जान पड़ती, क्योंकि अगर | 
ऐसा होता तो इसके बाल बिखरे होते या विछोह का कोई और चिन्ह | 
होता जो कुछ भी दिखाई नहीं देता । इधर सीधी तरफ इसके नाखून | 
का निशान बना हैं । मुझे तो यह लगता हे कि इसका मालिक कोई 
बूढ़ा बनिया है, जिसमें मर्दानगी कम रह गई हँ । इस जवान औरत की | | 
तबियत उससे भर नहीं मिलती, इसीसे इसका जी मरा हुआ-सा हे | खे | 
क्यों, है यही बात ? अच्छा दोस्त, तुमने यह तसवीर खींचने में किया तो 
कमाल है । एक गृहस्थिन को जिस हालत में तुमने देखा, ठीक वसी ही | 


” 


उसकी छवि उतार दी हैं । 
चितेरे ने भी उसकी इन बातों की दाद दी और उसकी जानकारी 

की सराहना करते हुए बोला--'यार, तुम ठोक कहते हो । अवन्ती की 
तरफ उज्जेनी में अनन्तकीति की स्त्री की यह तसवीर है । यह आदमी वहाँ 
सौदागरों के एक काफिले का मालिक हे । इस स्त्री का नाम नितम्बवती 
हैं । जैसा इसका नाम हे वैसी ही यह हे भी । मेंने इसे जब देखा तो इसकी 
खूबसूरती पर हैरान रह गया । उसी समय की इसकी यह छवि मेंने 
खींच ली 1” 

तसवीर बेचने वाले की सब बातचीत सुनने के बाद अब कलह- 
कण्टक के मन में बड़ी बेचैनी होने लगी । उस औरत को देखने के लिए वह 
छटपटाने लगा और AT बदलकर घर से चल दिया | 

चलते-चलते वह उज्जैनी पहुँचा | वहां ज्योतिषी बनकर चुटकी लेने 
के बहाने अनन्त कीति के घर में घुस गया और वहां उसने नितम्बवती को 
देखा | उसे देख लेने के बाद तो उस पर काम का भूत पूरी तरह सवार हो 
गया । वहाँ से लौटकर वह शहर में आया और नगरपालिका के लोगों से 
उसने प्रार्थना की कि मुझे नौकरी की बड़ी जरूरत हे । आप लोगों की 
बड़ी दया होगी, यदि मुझे किसी स्थान पर रख लिया जाय। कहीं 
और जगह न हो तो मुझे मरघट की चौकीदारी पर ही लगा 
दिया जाय । 

भाग्य से मरघट की यह नौकरी उसे मिल गई । अब वह मरघट 
पर रहने लगा । यहां मुर्दो पर जो कफन आते, उन्हें वह ले लेता और 
अर्हन्तिका नाम की एक बौद्ध भिखारिन को दे दिया करता । इस तरह धीरे- 
धीरे उसने उसे पटा लिया । 

एक दिन इसी अर्हन्तिका को उसने अकेले में नितम्बवती के पास 
भेजा और अपने दिल की चाह उस तक पहुँचाई । पर नितम्बवती ने उस 
फकीरनी को बड़ा फटकारा । उसने लौटकर सब हाल कलह-कण्टक से 
कहा | कलह- कण्टक ने सोचा कि यह तो किसी अच्छे ऊंचे परिवार की 
स्त्री है और सच्चरित्रा जान पड़ती हे । इसे डिगाना सहज नहीं है । 

तब उसने इस दूती को यह सिखाया--'तू उस सौदागर की औरत 

के पास अब की बार फिर जा और उससे अकेले में मिलकर कहना कि 
बेटी, तू तो देख ही रही हँ कि में साधुनी हूँ । इस दुनियां में सिवा पाप और 
अनाचार के हे क्‍या ? इसीलए में तो ध्यान समाधि लगाकर और इस 
चोले से छूटक॑र मुक्त हो जाना चाहती हूँ । जब में खुद इस वैराग्य 
के रास्ते पर हूँ तब कुलवन्ती नारियों को उनके शील सदाचार से डिगाऊं, 
ऐसी बात भला में क्यों करूंगी ? यह तू अच्छी तरह समझ सकती है कि 
मेरे द्वारा ऐसा काम हो ही नहीं सकता । उस दिन वात यह थी कि मेने 
देखा- -q खुले दिल की और उदार विचारों की स्त्री हे । रुपया-प॑सा, शील- 
स्वभाव, सौन्दर्य, सब कुछ भगवान ने तुझे दिया है | सबसे बड़ी चीज यह 
कि तू अभी भरी जवानी में है । ऐसा रूप-यौवन दुनियां में किसे मिलता 
हे ? मेंने सोचा कि देखू मामूली औरतों की तरह इसका भी चित्त चंचल 
होता हे या नहीं। इसीलिए वह बात कहकर मेंने तेरी जांच की थी | पर 
तेरे ऊपर उसका तनिक भी रंग नहीं चढ़ा, तू जरा भी नहीं डिगी । शाबाश 
हे तुझे! मेरा मन तुझसे बड़ा प्रसन्न हुआ है तेरी जो कुछ भलाई मुझसे 
बन पड़े करने को तैयार हूँ । अच्छा, एक बात में देख रही हूँ कि तेरी गोद 
सुनी हे । तेरे कोई बाल-बच्चा अभी तक नहीं है । उस दिन से ही तेरी यह 
कमी बहुत अखर रही हे । सोचती हूँ कि तेरे एक बच्चा हो जाता | ध्यान 
करने से मुझे ऐसा मालूम पड़ा कि तेरे पति पर कोई बहुत अशुभ ग्रह आया 
हुआ है । उसी के कोप से पाण्डु रोग के कारण वह पीला और कमजोर 


पड़ गया है । उसमें तेरा जी भरने की ताकत नहीं रह गई है । हम साधु « 


महात्मा लोग ऐसा उपाय तो जरूर कर सकते हैं कि तेरे बच्चा हो जाय। 
पर जव तक यह ग्रह दोष शान्त न कर दिया जाय तब तक कुछ नहीं हो 
सकता | इसलिए बेटी, तू एक काम कर । रात को अपने घर के पिछवाडे 
` पेड़ों वाले बगीचे में तू अकेली जाना में वहां तन्त्र-मन्त्र के जानकार एक 
बड़े पहुँचे हुए योगी जी महाराज को ले आऊंगी । तू चुपचाप अंधेरे में 
अपना पैर तनिक बढ़ा देना | बस तेरे पैरों को वे अपने हाथ में थामकरं 
मन्त्र BH देंगे फिर तू घर लौट आना । रात को जब तू सोने जावे; 

प्यार में झठमूठ के लिए तू अपने va मालिक से रूठ जाना और 
उसी मन्त्रसिद्ध पैर से एक हल्की ठोकर उसकी छाती पर लगा देना । 
बस ऐसा होते ही उनमें अपार बळवीर्यं आ जायगा और बच्चा पैदा करने 
को ताकत भी हो जायगी । इतना ही नहीं, उस मन्त्र का येहां तक असर 
होगा कि तेरा मालिक तुझे देवी भवानी की तरह बहुत मानने लगेगा 
और हर काम में तेरे पीछे-पीछे चलेगा । तेरी हर इच्छा वह पूरी किया 
करेगा । बेटी, मेरी ये सब बातें सच समझना, इनमें किसी तरह का जरा 
भी सन्देह मत करना ।” 

अर्हन्तिका को इस तरह सिखा-पढ़ाकर कलह्‌-कण्टक उससे बोला, 
“जब तू उसे इस तरह फुसलावेगी तो वह मेरे झांसे में जरूर आ जायगी | 
तू ऐसा करना कि रात को मुझे पहले से ही उसके वाग के अन्दर पहुँचा 
देना । में वहाँ अँधेरे में जा ASAT | बाद में उसे लाना । बस, तुझे इतना ही 
करना होगा । वाकी सब काम में कर लूँगा । अगर तूने इतना कर दिया 
तो में तेरा बड़ा उपकार मान्‌ गा ।” 

उस Heal ने यह सव काम करने की हामी भर ली । उसी रात 
को कलह-कंटक बड़ी खुशी-खुशी उस औरत के बाग में जा बैठा । अहंन्तिका 
खड़ी कोशिशों के बाद नितम्बवती को वहीं ले आई । उसके आते ही 
कलह-कंकट ने उसके पैर को मंत्र पढ़कर फू क देने के बहाने से उसकी 
एक सोने की पायल को किसी तरह निकाल लिया । इसके बाद उसकी 
राँग के निचले हिस्से पर छुरी से कुरेदकर कुछ निशान बना दिया और 
झटपट भाग गया | 

परन्तु इतना सब होते-होते नितम्बवती बेहद डर गई । साथ ही 
झुंझलाकर वह अपनी इस निलंज्जता और मूर्खता को खुद ही कोसने भी 
लगी । अर्हन्तिका को तो ऐसा मालूम देने लगा जैसे वह मार ही डालेगी । 
फिर जल्दी से वह लौट पड़ी और अपने घर के हौज में पैर के घाव को धोकर 
उसने पट्टी बांधी । इसके बाद बीमारी के बहाने दूसरे पैर की भी पायल उसने 
निकाल डाली और चारपाई पर पड़ गई इसी तरह तीन-चार दिन उसने 

अकेले पड़े-पड़े बिता दिये. । 

वह धूर्त कलह-कण्टक नितम्बवती की पायल को बेचने के 
बहाने उसे अनन्तकोति--उसके पति--के पास लाया । अनन्तकीति 

उसे देखकर सोचने लगा कि यह तो मेरी स्त्री कौ पायळ जान 
पड़ती हैं । इसके हाथ यह कैसे लग गई ? उसने कलह-कण्टक से सीधे मुह 
तो कुछ नहीं कहा । पर थोड़ा घुमा-फिराकर पूछा कि तुम इसे कहाँ 
से लाये ? 

कलह-कण्टक कहने लगा--“यह वात में नगरपालिका के सव 
बड़े-बड़े आदमियों और व्यवसायी मंडल के सामने वतला सक्‌गा।” यह 
कह कर वह वहीं बैठ गया । 

इसी बीच अनन्तकीति ने घर के भीतर स्त्री से कहलाया कि 
अपनी पायल तो जरा भेजना | नितम्बवती यह सुनकर बड़ी घबड़ाई । वह 
लज्जित भी हुई। उसने पति से कहला भेजा कि कल में टहलने के लिए 
वाग में चली गई थी । वहीं पर मेरे एक पर की पायल कुछ ढीली होने से 
कहीं निकल पडी । बाद में उसे दूं ढ़ा भी, पर अभी तक वह मिली नहीं है । 
एक पायल तो इस तरह खो गई दूसरी है, उसे भेज रही हूँ । 

इतना कहलाकर उसने दूसरे पर की पायल उसके पास भेज दी । 
अपनी स्त्री की यह बात सुनकर अनन्तकीति ने कलह-कण्टक से कुछ नहीं 
कहा | उसे उसने कुछ इनाम देकर विदा कर दिया | इसके उपरान्त अनन्त- 
कीति नगरपालिका में पहुँचा । वहाँ सभा में जब कलह-कण्टक से उस पायल 
के बारे में प्रश्‍न किया गया तो वह मक्कार बड़ी दीनता और नरमी के साथ 
उन लोगों से कहने लगा-- 

“आप सब महानुभावों को यह अच्छी तरह मालूम हे कि आप ही 
के हुक्म से में मरघट पर चौकीदारी कर रहा हूँ । इसी तरह मेरी गुजर-बसर 
हो जाती है । इस खयाल से कि कहीं लालची लोग मुझसे लुक-छिपकर 
रात को अपने As मुफ्त में न जला जावें, में रात को भी मरघट पर ही रहता 
हूँ । पिछली रात को मेने वहाँ एक काली-काली-सी औरत देखी। वह एक 

अधजले He को चिता में से खींचे ले रही थी । मेने सोचा इसे पकड़ ळूं तो 
शायद कुछ इनाम मिल जाय | इसलिए लालच में आकर और अपने जी के 
डर को दबाकर मेने उसे पकड़ लिया। मेरे हाथ में छुरी थी। उसकी जो टांग 
मेरे हाथ लगी, उसी पर मेने छुरी चलाई। परन्तु डर के मारे मेरे हाथ से 
उसके खरोंच ही लग गई। इस हाथापाई में उसके पेर की एक पायल 
निकल पडी | यह मेरे हाथ आई। वह स्त्री फिर मेरे कब्जे से निकल भागी । 
यह है इतिहास इसके मिलने का । यह मेने आप लोगों को सुना दिया हे । अब 
जैसी आप लोगों की इच्छा हो कीजिए 1” 

नगर के सब बड़े-बड़े धनीमानी लोग वहाँ जमा थे । कलह-कण्टक 
के इस धूर्ततापूर्ण वर्णन से सब-के-सब अचरज में पड़ गए। उन सब पर 
एक भयानक डर और आतंक छा गया | इस बात में किसी को संदेह न 
रहा कि मरघट पर मुर्दे को खींचने वाली वह औरत डाकिती थी । सवने 
एक राय से यही बात तय पाई । 

अनन्तकीति तो सब हाल सुनकर सन्नाटे में आ गया | उसने आते 
ही नितम्बवती को तुरन्त घर से निकाल बाहर किया । वह विचारी रोती- 
कलपती हुई मजबूर होकर घर से चल दी । उसने सोचा अब जी कर क्या 
करूंगी | चल, मरघट पर गले में फंदा डालकर मर जाऊँ। इस प्रकार 
सोचती हुई वह आत्महत्या के इरादे से मरघट पर पहुँची । परन्तु बहां 
श्रीमान्‌ कलह-कण्टक जी तैयार बैठे थे । उन्होंने उसके पास जाकर उससे 
बड़े हाथ-पांव जोड़े और तरह-तरह से उसे मनाया। कहने लगे--'सुन्दरी, 
मं तो तुम्हारे इस रूप पर मर मिटा हूँ । तुम्हें अपनी बनाने के लिए उस 
साधुनी अर्हेन्तिका के द्वारा मेने पहले तो तरह-तरह की तरकीबों से तुम्हें 
फुसला लेना चाहा था, पर जब उससे काम नहीं बना तो मुझे यह farsa 
करनी पड़ी । तुम सच मानो, में जन्म भर तुम्हें प्यार करूंगा और सब 
तरह खुश रखूंगा | इस जिन्दगी में मेरा अब कोई सहारा नहीं हे । तुम्हीं 
मेरे लिए सब कुछ हो। मुझ पर तरस खाओ और आज से मुझे अपना दास 
समझ लो ।” 

इस प्रकार कहते हुए उसने नितम्बवती के पेर पकड़ लिए, उसे 
तरह-तरह से मनाया और उस पर अपना प्रेम प्रकट करते हुए उसके जी को 
ढारस दिया । बिचारी नितम्बवती के सामने और कोई रास्ता भी नहीं 
था । वह लाचार थी, साथ-साथ निराश्रय भी । ऐसी दशा में अन्त को उसने 
कलह-कंटक का ही कहना किया | और उसी के हाथों में अपने आपको सौंप 
दिया ।” 

नितम्बवती की यह कहानी सुनाकर मैने ब्रह्मराक्षस से कहा-- 
“देखिए, इस स्त्री का उदाहरण लेकर ही मेने कहा था कि वुद्धि के द्वारा 
कठिन-से-कठिन काम भी निकल जाते हैं 1” 

ब्रह्मराक्षस अपने उन चारों सवालों का ऐसा युक्तियुक्त समाधान 
पाकर मुझसे संतुष्ट हो गया | इतना ही नहीं, उसकी मेरे ऊपर श्रद्धा हो 
गई और वह मुझे बहुत मानने लगा | उसने मेरी अच्छी आवभगत की | 

मेरी उससे यह बातें ही हो रही थीं कि इतने में क्या देखा कि 
ऊपर आकाश से पानी HY AS गिर रही हैं उनके साथ-साथ अच्छी बड़ी 
सुपारी के दानों जैसे बड़े-बड़े मोती भी बरस पड़े। यह जानने के लिए कि 
यह क्या मामला हे, मेने ऊपर आंखें उठाई | देखा, तो आकाश में एक 
राक्षस किसी स्त्री को खींचे लिये जा रहा हैं ag विचारी उसके चंगुल 
से अपने आपको छुड़ाने के लिए हाथ-पाँव मार रही है । 

में कहने लगा--“देखो तो, यह पापी राक्षस इस विचारी अबला 
को बिना इसकी मरजी जबरदस्ती लिये भागा जा रहा हे ।” 

में आकाश में तो जा नहीं सकता था । कोई हथियार भी मेरे पास 
नहीं था, इसलिए नीचे खड़े-खड़े ही उसे देख-देखकर में हाथ मलने लगा । 

उस ब्रह्मराक्षस ने भी Se | दृश्य देखा । उसका इस समय तक मेरे 
साथ अच्छा हेलमेल हो गया था । इस कारण उसने तुरन्त उस राक्षस 
को ललकारा। वह बोला--“'अरे नीच, ठहर तो सही इसे लेकर भागता 
कहां है ?” यह कहते-कहते वह जाकर उस राक्षस से भिड़ गया । इन 
दोनों की इस गुत्थमगुत्था में उस बिचांरी स्त्री का किसी को ध्यान न रहा। 


३१७ 


CC-0. Gurukul Kangri Collection, Haridwar 


SSS 
व 


Digitized by Arya Samaj Foundation Chennai and eGangotri 


वह आकाश से नीचे गिरने लगी | उसे देखकर ऐसा मालूम पड़ने लगा 
जैसे स्वर्ग से कल्पवृक्ष की एक डाली टूटकर चली आ रही हे । मेने उसे 
गिरता देख अपने दोनों हाथ ऊपर की ओर फेला दिये और नीचे आते- 
आते उसे अपने हाथों में ही ले लिया । में जिस समय उसे थाम रहा था उस 
समय वह बिचारी काँप रही थी । आँखें भी उसकी मुदी हुई थीं। जब मेरी 
गोद में वह आई तो मेरे शरीर के साथ-साथ उसका छूता स्वाभाविक 
था । उस स्पर्शसुख के कारण उसका रोम-रोम खिल उठा । मे उसे इसी 
हालत में, अपनी गोद में लिये रहा, नीचे नहीं उतारा । उसे लिये-लिये 
ही में वेठ गया । ; 
जब तक में इधर उस स्त्री को सम्हालने में लगा रहा तब तक वे 
दोनों राक्षस लड़ते-लड़ते नीचे आ गए । उन दोनों में बड़ी घमासान 
लड़ाई हुई | आसमान से लड़ते-लड़ते वे पहाड़ों पर उतरे | वहाँ के बड़े-बड़े 
पत्थर और चोटियों की भारी चट्टानें उठा-उठाकर एक-दूसरे पर फेंकने 
लगे । फिर लपककर दोनों ने पेड़ उखाड़ लिये और उनसे लड़ते रहे । 
अन्त को दोनों में लात-घूसे चलने लगे। यहां तक कि जूझते-जूझते 
दोनों ने एक-दूसरे की जान ले ली । 
में उस स्त्री को गोद में बिठाये यह तमाशा देखता रहा । इस समय 
तक उसकी घबराहट भी कुछ-कुछ दूर हो चुकी थी । मेने अब तालाब के 
किनारे एक बहुत ही मुलायम जगह ढूंढी जहाँ बालू fast थी। 
यहीं पर थोड़े से फूल भी विखरे पड़े थे । यहाँ मेने उसे धीरे से उतारकर 
लिटा दिया। फिर ज्यों ही मेने उस पर एक प्यार-भरी नजर डाली तो 
देखता क्या हूँ कि वह तो मेरी ही प्रियतमा राजनन्दिनी कन्दुकावती है | 
उसे पाकर मुझे बड़ा अचरज हुआ और साथ ही आनन्द भी । 
उसे मेने सब तरह से धीरज बँधाया और तसल्ली दी । उसने भी तव तक 
एक तिरछी नजर मेरी तरफ डाली और झट मुझे पहचान लिया । मुझे 
देखते ही वह फूट-फूटकर रोने लगी । फिर मुझसे बोली--नाथ, आप 
कहां चले गए थे ? उस कन्दुकोत्सव के दिन जब मेने आपको पहली वार्‌ 

देखा, तभी से में तो आपकी हो चुकी थी । उसके बाद से तो आपकी झाँकी 
भी न मिली । सहेली चन्द्रसेना से आपकी पिछली बातें पूछ-पूछ कर ही में 
अपने मन को धीरज देती रही । कुछ दिनों पीछे ऐसा सुनने में आया कि 
नीच भीमधन्वा ने आपको समुद्र में डुबो दिया है । जब मेंने यह सुना तो 
निश्‍चय कर लिया कि अब में भी अपने प्राण तज दूंगी । इसी इच्छा से 
अपनी सब सखी सहेलियों और परिवार कुटुम्ब के लोगों की आँख बचा 
कर में खेलवाले बगीचे में चली गई 1 वहाँ मुझे इस वहरूपिया राक्षस 
ने देख लिया । इसकी नीयत बहुत बुरी थी, पर अकेली होने से में कुछ 
कर भी नहीं सकती थी । मेंने इसके बड़े निहोरे किए । पर इसने मेरी 
एक न सुनी और जबरदस्ती पकड़ लिया। में छटपटाती रह गई, परन्तु यह 
मुझे लेकर भाग निकला | यहाँ आकर यह दुष्ट अब खत्म हुआ È भाग्य 
की होनी देखिए कि में आपके, अपने प्रियतम के ही हाथों पड़ी । 
ईइवर आपका भला करे ।” 
उसकी यह सब बातें सुनकर और इस प्रकार अनायास उसे पाकर 
मुझे बड़ी खुशी हुई | उसे लेकर में पहाड़ पर से नीचे आया और जहाज पर 
सवार हो गया | जब हवा उल्टी. दिशा में बहने लगी तब हमने जहाज का 
लंगर उठाया | हवा के रुख पर चलते -चलते जहाज फिर दामलिप्ता नगरी में 
आ गया | विना किसी तकलीफ के हम सब यहां पर उतर पड़े और नगर में 
आये | वहां देखा तो तमाम जनता रो-पीट रही है । लोगों से सुना कि सुम्ह 
के राजा तुंगधन्वा उपवास करके प्राण छोड़ने के इरादे से गंगा जी के किनारे 
जा रहे हैं । उनके साथ महारानी भी जायेगी । कारण यह बतलाया गया 
कि उनका लड़का और लड़की दोनों मर चुक हे । दूसरी कोई सन्तान उनके 
हूँ नहीं । महाराज बूढ़े भी हो चुके हैं, इसलिए आगे सन्तान की कोई आशा 
नहीं । निःसन्तान होने से अब वे निराहार रहकर गंगातट पर प्राणत्याग 
कर देंगे । इधर नगर के धनी-मानी और प्रतिष्ठित लोग महाराज पर बड़ी 
भक्ति रखते हें । उनके बिना वे अपने को अनाथ और असहाय समझ रहे. 
हें, इसलिए महाराज के साथ ही ये लोग भी अपने प्राण त्याग देने की 

सोच रहे हें । 

यह खबर सुनकर में सीधा महाराज के पास पहुँचा । Ha उन्हें सव 
हाल सुनाया । मेरे साथ जहाज पर भीमधन्वा तो पहले हो कंद थे, कन्दु- 
कावती को भी में ले आया था | महाराज के इन दोनों लड़के-लड़कियों को 
मेने उन्हें सौंप दिया । इन्हें पांकर सुम्हपति बड़े प्रसन्न हुए । उन्होंने राज- 
कुमारी कन्दुकावती के साथ मेरा ब्याह करके मुझे अपना दामाद वना 
लिया । उनके पुत्र राजकुमार भीमधन्वा अब मेरे आत्मीय और सम्बन्धी 
बन गए थे। इस कारण वे भी मेरे अनुकूल हो गए 1 भीमधन्वा को यद्यपि 
चन्द्रसेना प्राणों से भी प्यारी थी, पर मेरे कहने से उन्होंने उससे सम्पर्क 
छोड़ दिया और चन्द्रसेना का कोषदास के साथ व्याह हो गया ।” 

अपना यह सब हाल राजवाहन को सुनाकर मित्रगृप्त कहने लगे-- 
“कुमार, इन सब कामों से निर्चिन्त होते ही मुझे श्री सिंहवर्मा की विपत्ति 
का समाचार मिला | इसलिए सेना लेकर में तुरन्त इनकी सहायता के लिए 
चल दिया । यहाँ आते ही आपके दर्शन हुए । आज के इस आनन्द और 
उल्लास का बखान करना कठिन हे । मेरे लिए तो यह एक आनन्द मेला सा 
लग रहा हे । 

मित्रगृप्त की आपबीती सुनकर राजवाहन कहने लगे-- 

“भाई, दैव की गति भी बड़ी बिचित्र हे ! तुमने वास्तव में मौके- 
मौके से खूब मेहनत और कोशिश की। तुम्हारी आपबीती खूब रही । और 
लुम दोनों का मिलना भी अजब ढंग से हुआ 1” 

यह कहते-कहते प्रसन्नता से उनका चेहरा खिल उठा और होठों पर 
मुस्कराहट खेलने लगी | इसके बाद उन्होंने खुशी से चमकती हुई अपनी 
आँखें AAT की ओर BE | उन्हें अपनी ओर देखता हुआ पाकर मंत्रगुप्त 
ने हाथ जोड़ दिये और सिर झुकाकर युवराज को नमस्कार किया | 

इस समय जुड़ी हुई अंजुली मुख के सामने होने से मंत्रगृप्त का चेहरा 
तनिक ओट में हो गया । इस तरह करके उन्होंने शायद अपने माणिक्य जैसे 
गुलाबी-गुलाबी होठों को छिपा लेने की कोशिश की, क्योंकि मंत्रगुप्त की 

सुन्दरी प्रियतमा ने जिस समय उमंग में भरकर उनके होठों को चूमा तो 
मस्ती में उसके दाँत उन पर गड़ गए थे । इनके निशान मंत्रगृप्त के होठों 
पर साफ-साफ दिखाई पड़ रहे थे | इस दन्तक्षत की कल्लाहट से उनके बेकल 
होठ और भी गुलाबी और सुन्दर हो उठे थे । 

मंत्रगृप्त ने अब अपनी आपवीती शुरू की । पर उन्होंने एक होशि- 
यारी की । अपने दुखते हुए होठ पर जोर न पड़े, इसके लिए उन्होंने ऐसी 
भाषा का प्रयोग आरम्भ किया जिसमें होठों को हिलने-जुलने का काम 
ही बहुत कम पड़े । 

६ 
मन्त्रगुप्त 
की आपबीती 


96999999999999999999999999 


मन्त्रगुप्त कहने लगे--''राजकुमार, आपके पिता सम्राट राजहंस 
तो राजाओं के भी राजा हें । उनके कुँवर यदि इस तरह अचानक लोप हो 
जावें तो आप समझ सकते हे कि कितनी छानबीन और खोज की गई होगी ! 
उसी खोज के सिलसिले में में भी निकला । 

आप पहाड़ की खोह में से होते हुए किधर चले गए, यह बात जानने 
की इच्छा से में बहुत घूमा-फिरा और चलते-चलते कलिंग राज्य मेंजा 
पहुँचा | उसकी राजधानी के बाहर कुछ दूर पर मरघट बना हे | इससे 
लगा हुआ जंगल चला गया हैँ । उसी में एक पेड़ के नीचे में बैठ गया । 
चलता-चलता में दूर से आ रहा था, इसलिए आराम लेते ही मेरी आँखों 
में नींद भर आई और में उसी पेड़ के नीचे हरे-हरे मुलायम पत्तों का 
बिछौना बनाकर सो गया । 

रात का समय था । न जाने क्‍या बात हुई कि उस रात को वहाँ 
अँधेरा बहुत घना और बेहद काला था । ऐसा जान पड़ता था जैसे प्रलय की 
रात उतर आई है । चारों ओर बिखरे हुए अन्धकार को देखकर खयाल 
होने लगता था कि ये मानो उस रात्रि की काली-काली लटें फैली पड़ी हे । 

धीरे-धीरे रात बोतने लगी ओर अंधेरा कम हो चछा । रात की 
अँधियारी में घूमने-फिरने वाले राक्षस भी विदा हुए । क्रमशः सबेरा होने 
आया और चारों तरफ ओस गिरती हुई दिखाई देने लगी । आज सरदी बड़े 

कड़ाके की पड़ रही थी, सब लोग अभी तक अपने-अपने घरों के भीतर 
दुबके पड़े थे । हवा खूब जोर से चल रही थी और साल के घने पेड़ों की 
डालियों में घुसकर उन्हें झकझोरे डालती थी । इसकी वजह से जंगल में 
बड़े जोर की साँय-साँय-सी होने लगती थी । मेरी आँखों में नींद अभी तक 
भरी हुई थी, इसलिए में खुमारी में जकड़ा वहीं पत्तों के वीच पड़ा हुआ था | 

इतने में मेरे कानों में किसी के बोलने की कुछ भनक-सी पड़ी । धीरे- 
धीरे आवाज साफ सुनाई देने लगी । कोई कह रहा था-- 

“देखो तो इस जाड़े-पाले में खूब लिपटकर आनन्द करने को जी 
हो रहा था, सो इस पाजी अघोरी ने यह संदेशा पहुँचाने का एक झंझट पीछे 
लगा दिया । इस वेहूदा खटराग में फॅसकर में अच्छा बेवकूफ बना |” 

इतने में एक और महीन आवाज में किसी ने कहा-- 

“राम करे कोई खूब मोटा मुश्टण्डा तगड़ा जवान मिल जाय । 
वही इस नीच अघोरी की अक्ल ठीक करेगा | इसके मन्त्र-तन्त्र का खात्मा 
भी वही कर सकेगा ।” 

इन बातों से मुझे इतना पता चल गया कि यह किसी के नौकर 
और उसकी अपनी औरत के बीच बातचीत चल रही है । 

आज की इस ठंड में इन लोगों के जुदा-जुदा होकर बिछुड़ने की 
ऐसी दीनता भरी बातों से बड़ा तरस आता था में सोचने लगा कि यह 
अघोरी कौन है ? और यह मन्त्र-तन्त्र क्या बला हे ? यह न मालूम किस 
मतलव से किये जा रहे हे? यह नौकर भी न जाने क्या करने जा रहा है? 

में इस तरह सोच ही रहा था, जब तक वह नौकर बातें करते- 
करते आगे बढ़ गया । में जाग तो चूका ही था, उसकी बातों से मुझे यह 
जानने की उत्सुकता हुई कि देखू यह कहाँ जाता है और करता क्या हे ? 

मे झटपट उठकर उसके पीछे-पीछे लग गया | चलते-चलते 
थोड़ी दूर ही पहुँचा था कि देखता क्या हूँ कि सामने एक बड़ी डरावनी सूरत 
का कोई साधु-सा बैठा है | इसने आदमियों की खूब सफेद चिट्टी हड्डियों के 
टुकड़ों के गहने बना-बनाकर उनसे अपनी देह को सजाया हुआ था और 

मरघट की आग में जली हुई लकडियों की राख को जगह-जगह चन्दन की 
तरह पोत रखा था । इसकी लंबी-लंबी जटाएँ इतनी पीली और चमकीली 
थीं कि बिजली की तरह कौंधती हुई जान पड़ती थीं । इसके सामने आग 
जल रही थी | जंगल में चारों ओर HS हुए अँधेरे को यह आग एक राक्षस 
की तरह मानो निगले जा रही थी । यह आदमी थोड़ी-थोड़ी देर में तरह- 
तरह की लकड़ियाँ उठाकर इस आग में डालता जाता था । इस प्रकार 
ईंधन के जितने ग्रास यह आग निगलती उतनी ही तेज लपटें इसमें से उठती 
जाती थीं । बाँएँ हाथ से वह तिल-सरसों आदि डाल रहा था । इन 
चीजों के पड़ने से आग में से चटचट की आवाज होने लगती थी । में 
यह सब दृश्य ओट में खड़ा-खड़ा देखने लगा | 

धीरे-धीरे वह नौकर इस भयानक आदमी के पास आ पहुँचा 
और हाथ जोड़कर कहने लगा--- 

“आज्ञा कीजिए, मुझे क्या करना हूँ ?” 

इसके बाद वह वहीं पर बैठ गया । 

आग के सामने बेठा हुआ यह अघोरी बाहर से जितना डरावना 
दीख रहा था वैसा ही मनका भी बड़ा कुटिल और नीच जान पड़ता 
था । थोड़ी देर मे उस नौकर से वह बोला-- 

“जा, तू जाकर कलिंग के राजा कर्दन की लड़की कनकलेखा को 
उसके महल में से यहाँ ले आ 1” 

उस नौकर ने ऐसा ही किया । वह तुरन्त चला गया और थोड़ी 
देर बाद राजकन्या को ले आया। इस अघोरी ने उठकर तुरन्त उसका AST 
पकड़ लिया । राजकन्या बिचारी बेहद डर गई और चीख-चीखकर रोने 
लगी | मारे आँसुओं के उसका गला रुँध गया | उसके जी में इतनी घबराहट 
और बेचेनी थी कि रोने-चिल्लाने के सिवा उसे कुछ और सूझता नहीं था । 
बीच-वीच में बड़ी दीनता-भरी आवाज से माँ-बाप को वह जरूर पुकारती 
| जाती थी । 
| इस तरह एकाएक सिर के बाल झकझोरे जाने से उस बिचारी के 

जड़े में aT हुई फूलमालाएँ और माथे पर लगी हुई फूलों की कलगी आदि 
सब ट्ट-टूटकर बिखर गए और बाल भी खुलकर तितर-बितर हो गए 


अघोरी ने उसके बाल मुट्ठी में कसकर सिल्ली पर Tare हुई एक 
खूब तेज तलवार उठाई और सिर काटने के लिए तैयार हुआ । यह 
भयानक काण्ड मुझसे नहीं देखा गया । में तुरन्त झपटा और उसके हाथ 
से तलवार छीनकर मेंने उसी से उस अघोरी का सिर काट डाला | जठाओं 
समेत उसका वह सिर नीचे जमीन पर लुढ़कने लगा । वहाँ पास ही साल का 
एक पुराना पेड़ खड़ा था । उसके टहने में मुझे एक खोल दिखाई पड़ा । उसी 
के अन्दर मेने उसका वह सिर डाल दिया | 

इसके बाद मेरी नजर उस नोकर पर पड़ी । अब जो मेने उसकी 
ओर देखा तो मालूम हुआ कि यह तो एक राक्षस हे सव काण्ड देखकर 
वह बड़ा खुश हुआ | इस अघोरी के मारे जाने से उस विचारे के जी का 
काँटा भी निकल गया । वह मुझसे कहने लगा-- 

महानुभाव, आपने बड़ा भारी काम किया हैँ । यह नीच मुझे 

बड़ा दुखी करता था। यहाँ तक कि रात को मेरी आँखों में नींद भी 
नहीं आती थी । हर समय मुझे डाँटता-फटकारता रहता था | यह दुष्ट 
ऐसे-ऐसे नीच काम करने के लिए कहता कि जिनका कुछ ठिकाना नहीं । 
आप सचमुच बड़े उपकारी जीव हे । यह नीच इन्सान थोड़े ही था, यह तो 
नरक का कीड़ा था, afew इसे आदमियों के बीच एक काला-कलूटा कौआ 
समझिए | आपने बड़ा अच्छा काम किया जो इसे यमलोक भेज दिया। इस 
नारकी ने बड़े-बड़े कुकर्म किये थे; अव यह तनिक नरक का भी मजा चखें। 
आप में जैसी अपार दया है, वैसे ही ताकत और हिम्मत भी आपके अन्दर 
गैर-मामूली है । आप मुझे कोई हुक्म दीजिए । मेरी बड़ी तबियत है कि 
आपका कोई काम HE | बतलाइए, कुछ-न-कुछ काम जरूर दीजिए; अब 
और देर मत कीजिए ।” 

यह कहते-कहते वह मेरे सामने हाथ जोड़े हुए झुककर खड़ा 
हो गया | 

तब At उससे कहा--'भाई, Ad तो कोई भारी काम नहीं 
किया । परन्तु भले आदमियों का यही ढंग होता है कि वह छोटे से 
काम के लिए भी दूसरे का बहुत भारी मान-आदर किया करते हे । खैर, 
तुम चाहो तो इतना कर दो कि इस बिचारी राजकन्या को इसके घर 
पहुँचा दो । देखो, यह केसी दबी-दुबकी खड़ी हे । इसे उस कुकर्मी ने बड़ा 
सताया हे । अब इसे इसके घर ले जाओ । बस इतना ही कर दो, इससे 
अधिक और किसी काम की मुझे चाह नहीं हे ।” 

मेरी ये सब बातें सुनकर उस राजकुमारी ने अब आँखें उठाई 
और तनिक तिरछी नजर से मेरी ओर देखा । हालाँकि उसकी आँखों में 
अब धीरज और शान्ति थी तो भी उसकी पुतलियाँ चंचल हो रही थीं । 
उसका यह श्यामल कटाक्ष जब उन बड़े-बड़े नेत्रों में से निकलकर उसके 
कान के पास से होता हुआ आया तो मुझे ऐसा जान पड़ा कि उसकी कनौती 
के ऊपर किसी ने नीले कमल का फूल घुरस दिया हैं। देखने के साथ ही 
उसने बड़ी नजाकत से धीरे-धीरे एक मुलायम वेल जैसी अपनी भौं को 
तनिक उकसाया | उसकी यह भौं क्या थी, कामदेव की तनी हुई कमानी 
थी । राजकुमारी के माथे पर इस चंचल और उठी हुई भौं को देखकर 
ऐसा प्रतीत हुआ जैसे राजकन्या का मस्तक किसी नाटक का रंगमंच हे 
और उस पर भौं-रूपी नतंकी नृत्य कर उठी हे । 

इधर जब में बातें कर रहा था तो उन्हें सुन-सुनकर राजकुमारी 
का रोम-रोम खिल-सा उठा । यहाँ तक कि मारे खुशी के उसके गुलाबी 
गालों के बारीक रोंगटे भी कुछ-कुछ खड़े-से हो गए | उसे देखने से यह बात 
साफ झलकती थी कि वह बिचारी इस समय प्यार और लज्जा दोनों 
के बीच में झूल रही हे । उसका गुलाबी कमल का मुखड़ा तनिक 
एक ओर को झुका था और वह खड़ी-खड़ी पैर के नाखूनों से धरती कुरेद 
रही थी। ऐसा करते समय उसके पैरों के उजले नाखून तिरछे पड़कर एक 
चमक-सी पदा करने लगे। वह स्वयं तो खूब गोरी-गोरी और चमकीली 
थी ही, साथ-साथ उसके नाखून भी चमक देने लगे, इसलिए ऐसा प्रतीत 

हुआ, मानो धरती पर साक्षात चाँदनी उतर आई है | 

मेने उसके मुह पर नजर डाली और ध्यान से देखा तो पता 
चला कि उसकी आँखों से आँसुओं की धारा गिर रही है । ये वास्तव में 
अपार सुख और खुशी के आँसू थे जो मौत के मु ह से इस तरह एकदम 
छुड़ाये जाने की हालत में अपने-आप उमड़े आ रहे थे । इन आँसुओं की 
बूदें उसके चेहरे से होती हुई नीचे छाती पर टपकने लगीं और इनसे उसके 
स्तनों पर लगा हुआ चन्दन गीला हो गया । परन्तु इन आँसुओं के साथ 
ही उसके अन्दर से सुख की साँसें भी उठती थीं जो मुख से निकलकर मुलायम 
HITS जैसे होठों पर से होती हुई धीमे-धीमे नीचे की ओर बहती थीं और 
इनसे स्तनों का वह गीला चन्दन सूखता भी जा रहा था। राजकुमारी 
की ये सुख की उसाँसें कोई मामूली हवा की साँसें नहीं थीं। ये तो मलया- 
निल के दक्खिनी बयार के झोंके थे जो चालाक कामदेव के तीरों का 
काम कर रहे थे और स्वयं उस बिचारी के हृदय को ही निशाना बताकर 
बड़ी तेजी से उसे बींधे डाल रहे थे। 

अब तक राजकुमारी चुपचाप खड़ी थी । अन्त को जब उससे न 
रहा गया तो कोयल जैसी मीठी आवाज में उसके मु ह से कुछ शब्द निकल 
ही पड़े | ज्योंही वह बोलने को हुई कि उसके चाँदनी के टुकड़ों जैसे चमकीले 
दाँत हिल उठे और उजाले की एक काँपती हुई लहर-सी दौड़ गई। 
वह कहने लगी--'महानुभाव, आपने इस दासी को मौत के मुह में से तो 
छीन लिया, पर अब इसे कामनाओं के अथाह समुद्र में क्यों फेंके दे रहे हें । 
आपको FAT मालूम यह काम-सागर कितना विकराल और डरावना हे । 
इसमें तो अनुराग के भारी-भारी तूफान उठते हैं और घबराहट तथा 
वेचेनी की लहरों पर लहरें उमड़ती हे । हाय, आप यह कुछ भी नहीं 
देखते ? में तो आप से अधिक कुछ भी नहीं माँगती, केवल इतना चाहती 
हूँ कि मुझे आप अपने पैरों की धूल का एक कण ही समझ लीजिए । आपने 
मुझे बचा लिया इससे जान पड़ता हे कि मुझ पर आपकी कुछ कृपा हे | 
यदि वस्तुतः मेरे ऊपर आपका तनिक भी दया-भाव हो तो इतना कीजिए 

कि मुझे अपनी दासी बना लीजिए । मे आपके चरणों की नित्य पूजा और 
सेवा किया करूँगी । मेरा सव कुछ अब आपका है | राजकुमारियों के महल 
में जहाँ मे रहती हूँ आज आप भी वहीं चलने की कृपा कीजिए । सम्भव है 
आपका यह ख्याल हो कि मेरे महल में आपके पहुँचने की यह बात खुल 
जायगी और कोई मुसीबत आ खड़ी होगी । परन्तु यह वात नहीं हे । वहाँ 
मेरी सहेलियाँ और दासियाँ मुझ पर बड़ा प्रेम रखती हैं उन पर सब तरह 
से भरोसा किया जा सकता है । वे सब-की-सब यही कोशिश करेंगी कि 
इस बात की किसी को कानोंकान खबर न होने पावे । 

राजकुमारी की इन बातों के आगे में क्या कह सकता था; बेबस 
हो गया। सच्ची वात तो यह है कि में भी काम की चोट से घायल हो 
चुका था। पहले तो उस सुन्दरी राजकन्या ने ही अपने कटाक्ष-रूपी लोहे 
की साँकल में मुझे कस लिया था, फिर उस पर कामदेव ने फूलों की कमान 
से मेरे दिल पर बड़ी बेरहमी से तीर चलाए | इस तरह बेबस और घायल 
होकर में पास खड़े हुए अपने उस राक्षस नौकर की ओर देखने लगा । 
उससे मेने कहा-- 

“सुनते हो, इस मृगनयनी के साथ ही मुझे भी राजकुमारी 
के महल में पहुँचाओ l” 

यह कहते-कहते मेरी नजर फिर उस सुन्दरी बाला पर जा पड़ी । 
मेरा मन न जाने केसा हो उठा! मुझे ऐसा जान पड़ा जैसे उस मोहिनी की 
कमर के रूप में कामदेव का रथ खड़ा हे । मे इस समय सोलहों आने राज- 
कुमारी के बस में था । मुझे ऐसा लगा कि यदि इसकी बात मानकर में 
इसके साथ नहीं जाऊंगा तो भगवान्‌ कामदेव मेरी न जाने क्‍या दशा कर 
डालें । शायद हम दोनों की ही हालत बड़ी शोचनीय हो जाय। 

मेरे कहते ही उस राक्षस ने हम दोनों को राजकन्या के महल में 
पहुँचा दिया । यह इमारत दूर से बिलकुल सफेद और बड़ी सुन्दर दिखाई 
पड़ती थी । इसे देखकर सामने से ऐसा लगा, मानो शरद्काल के सवेत बादलों 
का ढेर हो । महल में सबसे ऊपर छत पर चाँदनी या चन्द्रशाला बनी 

हुई थी । उस सुन्दरी चन्द्रमुखी के कहने से में कुछ देर उसी चाँदनी में 
जाकर एक जगह FS गया | इस राजनन्दिनी को में अब ज्यों-ज्यों देखता 
त्यों-त्यों उसकी छवि का एक तरह का नशा-सा मुझ पर ASAT जाता । मेरे 
मन का धीरज तो जेसे एक दम जाता रहा ! 

ऊपर छत पर इधर-उधर उस राजकुमारी की सहेलियाँ बेखबर 
पड़ी सो रही थीं । उसने अपनी हथेली से उन्हें तनिक छुआ ही था कि वे तुरन्त 
जाग गईं | पल-भर में ही हाथ के इशारे से उसने उन लोगों को सब बात 
समझा दी । राजकन्या ने केवल दो-चार सहेलियों को ही उठाया था । वे 
सब-की-सब तुरन्त आईं, और सबसे पहले उन्होंने राजकुमारी के पैरों पर 
सिर झुकाकर उन्हें नमस्कार किया | इन सहेलियों को देखने से साफ मालूम, 
हो जाता था कि राजकुमारी के विछोह में ये बिचारी रोती रही हैँ, क्योंकि 
आँसू आते-आते उनकी आँखें कुछ-कुछ सूज आई थीं। सब सहेलियों के 
सिर पर फूलों की कलगी बँथी हुई थी । इन कलगियों के फूल इतने महकते 
थे कि इनकी सुगंध और पराग पर भौंरे आ-आकर टूटने तथा गुंजार करने 
लगते । इन सहेलियों की आवाज भी बड़ी मीठी थी। जिस समय ये आकर 
धीमे और सुरीले स्वर में बोलने लगीं, उस समय कई बार तो इस बात का 
ही पता नहीं चला कि यह भौंरों की गू ज है या इन लोगों का महीन स्वर है । 

कुछ देर बाद ये सहेलियां मेरे पास आ गईं और मुझसे बातचीत 
करने लगीं | एक सहेली ने कहा-“महान्‌भाव, आप धन्य हैं । आज आपने 
हमारी सहेली को बचा लिया | आपके तुल्य सूर्य जैसे तेजस्वी पुरुष का ही 
यह काम हो सकता था । हमारे बड़े भाग्य थे जो ऐसे समय आपकी नजर 
इन पर पड़ गई और यह यमराज के चंगुल से निकल आई | सचमुच आपकी 
ही दया से यह बची हैं । अबला को तो जो बचा ले, उसकी रक्षा कर सके 
उसी की वह हो जाया करती हे । इस प्रकार हमारी यह सहेली स्वभावतः 
आपकी हो चुकी । परन्तु साथ-साथ भगवान्‌ कामदेव की भी आप दोनों पर 
क्रपा-दृष्टि हुई हे । उन्होंने भी प्रेम या अनुराग रूपी अग्नि की साक्षी में 
इसे आपको सौंप दिया है । इस राजदुलारी को आप कोई मामूली स्त्री न 

समझें । यह एक निराला और बेजोड़ हीरा है । आप भी भगवान्‌. विष्णु 
के समान सुन्दर कमल-लोचन और श्रेष्ठ पुरुष हें । यह राजकन्या रूपी 
अनुराग चंचल रत्न आप ही के योग्य हे और आप से ही इसका जोड़ 
भी मिलता हे । आप इसे अपने हृदय पर सुशोभित कीजिए और अपनी 
छाती से लगा लीजिए । जिस तरह चट्टान हिमालय पर्वत पर मजबूती 
और दृढ़ता के साथ जमी रहती हे भगवान्‌ करें कि उसी दृढ़ता और 
स्थिरता के साथ यह राजदुलारी बराबर आपके मन में बसी रहे ।” 

इतना कहकर राजकुमारी की वे सहेलियाँ मेरे साथ इधर-उधर की 
और बातचीत करने लगीं । धीरे-धीरे हँसी-दिल्लगी करते हुए वे मेरे साथ 
बहुत खुल गईं | अन्त में एक तो खुल्लमखुल्ला बड़ी ढिठाई के साथ बोली- 
“अब चलिए और देर मत कीजिए । वह बिचारी बेचेन हो रही होगी । आप 
चलकर उसकी छातियों को अपने प्रेमालिगन में कस लीजिए । हमारी 
सहेली आपसे कोई कम नहीं हे । आप जैसा मजबूत मर्द ही उसका सच्चा 
जोड़ीदार बन सकता हैं । आपकी बाँहों में आकर आज उसकी छातियों को 
स्वाद मिलेगा, आज वह भी अपने को धन्य मानेंगी ! ” 

यह कहते-कहते वे उस राजकुमारी को खींच लाई और हम दोनों को 
एक-दूसरे से मिला देने की कोशिश करने लगीं । इसमें सन्देह नहीं कि ये 
लड़कियाँ प्यार-मुहब्बत के मामलों में खूब चतुर और होशियार थीं । इनकी 
उस समय की बातचीत ने हम दोनों के दिलों में और भी रस भर दिया । 
धीरे-धीरे एक-एक करके वे सब-की-सब खिसक गई । हम दोनों अकेले रह 
गए । राजकुमारी लज्जा के मारे सिमटी बेठी थी। मॅने उसे उठाकर पलंग 
पर बिठा दिया। उस रात फिर उसके साथ मेने खूब आनन्द किया । 

इस तरह में अब राजकुमारी के महल में ही रहने लगा । उसके 
साथ मेरे दिन बड़े आनन्द में बीतने लगे । मेरे यहां रहने और राजकुमारी 
से मिलने की किसी को कानों-कान खबर नहीं हुई । इस तरह बहुत से 
दिन निकल गए । 

एक बार ऐसा हुआ कि कलिंग नरेश महाराज कर्दन खेल-कूद और 

आनन्द-विहार के लिए समुद्र के किनारे एक सुन्दर हरे-भरे जंगल में चले 
गए । वह अपने साथ अपनी लड़की मेरी प्रियतमा को और राजपरिवार को 
भी ले गए । इतना ही नहीं, सब नगरवासियों को भी साथ लेते गए। में 
भी शहर के इन लोगों के साथ वहीं चला गया । 

इन दिनों समुद्र के किनारे का दृश्य बड़ा सुहावना हो रहा था । 
सागर की चंचल लहरों से उठे हुए जलकण पेड़-पत्तों से लिपट-लिपटकर सारे 
जंगल को खूब ठंडा बनाये हुए थे । किनारे की बालू पर मुलायम कोंपलों से 
लदी हुई बेलें विछी पड़ी थीं, और गुंजार करते हुए भौंरों के झुण्ड-के-झुण्ड 
उन पर मॅडराते फिर रहे थे । इन भोंरो के बोझ से लची हुई लताओं की 
फुनगियाँ और उन पर की कोंपलें नीचे झुकी हुईं उस बालू को चूमती- 
सी जान पड़ती थीं । सारा जंगल फल-फूल और बेलपत्तियों से ऐसा घना 
हो गया था कि सूरज की संकड़ों-हजारों किरणें भी उन्हें भेदकर निकल 
नहीं पाती थीं । 

वास्तव में यह मौसम ही बड़ा सुहावना था। समुद्र के किनारे दर्दुर- 

गिरि था । इसकी तराई में दूर तक चन्दन के पेड़ चले गए थे। इनसे मिल- 
भेंटकर निकला हुआ ठंडा-उंडा पवन जिस समय जंगल की ओर बहता तो 
as खूब हिलने-डोलने लगतीं | इन्हें देख-देखकर ऐसी कल्पना होती थी 
कि पवन-रूपी उस्ताद अपनी शिष्या लताओं को मानो नाचना सिखा 
wel 

इस ऋतु में सभी पर एक तरह की मस्ती छा गई थी। यहाँ तक कि 
बड़े-बड़े ऊंचे घरानों की सुशील लड़कियों के मनों में भी प्यार की भावनाएँ 
फूट निकली थीं, जिनके कारण उनकी लज्जा छुटी पड़ती थी । युवतियों 
का यह हाल था कि चारों ओर कोयलों की सुरीली कूक सुन-सुनकर उनमें 
प्रेम और मुहब्बत की उमंगें भर गई थीं। उनके लालसा-भरे गुलाबी 
होठों को देखकर ऐसा प्रतीत होता था मानो सहस्तों रति-सुन्दरियाँ 
प्रेम-युद्ध के लिए उपयुक्‍त अस्त्र-शस्त्रो और कवचों से तेयार होकर निकल 
पड़ी हे । महक-भरी दक्खिनी बयार के झोंके-पर-झोंके आ रहे थे । इनके 

तेज बहाव के साथ-साथ झुण्ड-के-झुण्ड भौरे आम के बौरों पर आ दूटते थे । 
ऐसा लग रहा था जैसे भ्रमर-रूपी वर को मलय पवन अपने तेज रथ पर 
चढ़ाकर आम की कली रूपी नई बहू के घर पर लाया हैं । 
जंगल में जहाँ-तहाँ कनेर के पेड़ चटके हुए पीले-पीले फूलों से लदे 
खड़े थे । ये मानो सुनहरे छत्र थे, जिन्हें रूप के देवता महाराज अनंगदेव 
धारण किये हुए विराजमान थे । फूले हुए तिलक के पेड़ों से ऐसी शोभा 
बरस रही थी कि ये वृक्ष वनस्थली के माथे पर सचमुच तिलक की ही 
तरह जान पड़ते थे । घने-घने सुपारी के पेड़ बोझ के मारे BH जा रहे थे । 
मधु के लोभी भोरे इन्हें बार-बार लाँघते फिरते, जिससे तंग आकर ये मानो 
नीचे लचे पड़ते थे और परेशान हो रहे थे । 
इस प्रकार समुद्र के किनारे दूर तक फेले हुए जंगल में इस समय 
बसन्त की बहार छाई हुई थी । क्या मनुष्य और क्या पशु-पक्षी सभी के 
दिलों में उमंगें थीं । केवल ऐसे आदमियों के दिल बुझे हुए थे जिन विचारों 
के घरों में घरवालियाँ नहीं थीं । 
कलिंगराज कर्दन समुद्र के किनारे इसी वन में बड़े आनन्द के साथ 
श्रमण और विहार करते रहे । वे खेल-कूद रागरंग आदि में इतने मग्न 
हो गए कि यहाँ उन्हें तेरह दिन लग गए । 
सब नगरनिवासी और राजपरिवार के साथ महाराज 
नाच-रंग में मस्त रहते । दिन-रात गाना-बजाना हुआ करता । 
हजारों स्त्रियाँ इस रागरंग में तल्लीन रहतीं । यहाँ तक कि अच्छी तरह 
खाने-पीने और साज-सिंगार करने की भी उन्हें सुध-बुध नहीं थी । चारों 
ओर हास-विलास और नाच-गान का दौरदौरा था । सब प्रकार के 
आनन्द भोगों की खुली छूट थी । महाराज स्वयं भी आमोद-प्रमोद में मस्त 
रहते; उनकी तो जैसे इस रागरंग से प्यास ही नहीं बुझती थी । 
किसी राज्य के राजा के लिए इतना मस्त और बेखबर होकर रहना 
एक तरह से संकट के लिए बुलावा देना होता हे । हुआ भी यही । कलिंग के 
राज्य के साथ ही AKA का राज्य था। वहाँ के राजा जयसिंह ने यह अच्छा 

मौका देखा । समुद्र के किनारे-किनारे उनका राज्य होने से उनके पास नावें 
और जहाज आदि बहुत थे । इन्हीं के द्वारा उन्होंने चुपके से अपनी बहुत सी 
फौज इधर के जंगल में उतार दी और एकदम हमला करके, कलिंगराज HAT 
को उनके स्त्री बच्चों तथा परिवार समेत पकड़ लिया । इन्हीं में मेरी प्यारी 
वह मृगनयनी कनकलेखा भी थी | इस हमले से वह बहुत डर गई। परन्तु 
उसे और उसकी सहेलियों को भी आन्ध्र लोग पकड़ ले गए । उसके इस 
तरह मुझसे अलग चले जाने का मुझे बेहद दुःख हुआ । मेरी अभी 
जवानी की उम्र थी, इसलिए प्रेमिका के विछोह से मेरे दिल में बड़ी बेचैनी 
रहने लगी । उससे मिलने की आतुरता के मारे मेरे अंग-अंग में एक तरह 
की जलनःसी मालूम देती रहती | भूख-प्यास की भी मुझे सुध नहीं रही। 
दिन-रात उसी के सोच में घुलता रहता । इससे मेरी सब सुन्दरता और देह 
की शक्ति तक जाती रही । में बैठे-बैठे सोचा करता--- 

“देखो, अपने पिता कलिगराज और अपनी माता के साथ ही वह राज- 
दुलारी भी वैरियों के पंजे में फंस गई | यह हो नहीं सकता कि आंध्र का राजा 
इस सुन्दरी कनकलेखा को देख ले और इस पर मोहित न हो जाय ! वह जरूर 
उससे अपनी प्यास बुझाना चाहेगा और वह बाला इस बात को कभी भी 
सहन नहीं कर सकेगी | वह तुरन्त जहर आदि कुछ-न-कुछ खा बैठेगी | जब 
उसका ऐसा हाल होगा तब फिर मेरा तो कहना ही क्या ! उसके न रहने पर 
में इस देह को लिये बैठा रहेँ, यह सर्वथा असम्भव है । उसका विछोह मुझे 
स्वयं समेट लेगा | देखो, उस समय फिर मेरी कौन गति हो ! ' 

इसी तरह के सोच-विचार और चिन्ताओं में मेरे दिन बीतने लगे। 

इन्हीं दिनों अचानक आन्ध्र देश से आया हुआ एक ब्राह्मण मुझे 
दिखाई दे गया । उसने अपने-आप ही वहाँ के हाळ-चाल सुनाए और कहने 
लगा-- 

“पिछले दिनों आन्ध्र में एक बड़ी अद्भुत घटना घटी । आन्ध्र नरेश 
जयसिंह जब कलिंगराज कर्दन को पकड़ ले गए तो उन्होंने यह चाहा कि 
कर्दन को तंग करके और उन्हें तरह-तरह की यातनाएँ देकर बेहद सताया 

जाय, यहाँ तक कि रिझ-रिझकर अन्त में वह मर जावें। परन्तु इसी बीच 
जयसिह की निगाह राजकुमारी कनकलेखा पर पड़ी। उस पर वे लट्ट हो 
गए । धीरे-धीरे उनका उसको ओर बेहद खिंचाव हो गया । यहाँ तक कि 
उसके प्रेम में वे अब कर्दन की पूछ-ताछ करने और उनकी खेर-खबर भी 
रखने लगे । 

इधर उस लड़को कनकलेखा के बारे में यह सुना गया कि उस पर 
किसी यक्ष का हाथ हैँ, जो उसकी दिन-रात चौकसी भी किया करता 
है । इसी कारण किसी दूसरे आदमी की तो वात ही अलग राजा जयसिह 
के सामने तक वह्‌ न निकलने पाती | इस यक्ष के चंगुल से उसे छुड़ाने के लिए 
जयसिंह ने दूर-दूर के बहुत से तन्त्र-मन्त्र के जानकार लोग बुलवाकर इकट्ठे 
किए । इस समय भी ऐसे बहुत से जादू-टोने वाले वहाँ जमा हैं । इनके द्वारा 
वे उस यक्ष को भगाने की बड़ी कोशिश कर रहे हें। पर अभी तक तो उसके 
हटने की कोई उम्मीद दिखाई नहीं देती ।”' 

उस ब्राह्मण की ये बातें सुनकर मेरे मन को बड़ी तसल्ली हुई; मुझे 
कुछ आशा sad लगी । 

अब मेंने क्या किया कि बड़ी दूर हिमालय पहाड़ पर से जहाँ भगवान 
शंकर अपना नृत्य किया करते थे, एक बहुत पुराने साल के पेड़ की लम्बी- 
लम्बी जटाएँ मँगवाई | उस पुराने पेड़ के टहने में बड़ा भारी खोल था,उसी के 
अन्दरूनी हिस्से में से छील-छीलकर बड़ी कठिनाइयों से ये जटाएं छुड़ाई गई 
थीं । इन्हें मँगवाकर मेने खूब धुलवाया और साफ करवाया, फिर रंगकर इन्हें 
एसा कर दिया जैसे लम्बे-लम्बे बाल हों | इन्हें जमा करके मेंने अपने सिर पर 
बड़ा भारी जटा जूट खड़ा कर दिया । इसके वाद पुरानी कथरी और चीरें 
लपेट-लपाटकर सारी देह को मेने अच्छी तरह ढक लिया । कुछ शिष्य भी 
इधर-उधर से मेने जोड़ लिए । इन्हें खूब सिखाया-पढ़ाया और सबको साथ 
लेकर में चल दिया। रास्ते में योगसिद्धि की बड़ी-बड़ी अचरज-भरी करामातें 
मेने दिखलानी शुरू कीं । इनसे लोग बड़े चकित और हैरान होते । धीरे-धीरे 
मेरी करामातों की प्रसिद्धि होने लगी और लोग बड़ी दूर-दूर से खिचकर 

A लगे। बहुत से श्रद्धालु और भक्तजन तरह-तरह के अन्न-वस्त्र आदि चीजें 
भेंट करते। परन्तु में किसी वस्तु को छूता तक नहीं था, अपन सब शिष्यों 
में ही बाँट दिया करता था । मेरे इस त्याग-भाव से ये शिष्यगण बड़े खुश 
रहते और मेरा दूना गुणगान करते रहते थे । i 

इसी तरह चलते-चलते कुछ दिनों में में आन्ध्र की राजधानी में जा 
जा पहुँचा। नगर से कुछ दूरी पर जंगल था। उसी में एक तालाब 
के किनारे मेंने डेरा डाल दिया। यह स्थान बड़ा रमणीक ar) 
तालाब के अन्दर साफ निर्मल ढे र-का-ढेर पानी भरा हुआ था । बीच-बीच में 
नीले कमल खिले थे। तालाब में बहुत से हंस भी तेरते रहते और इन कमलों 
के बीच किलोलें किया करते, जिसके कारण कमल फूलों का बहुत-सा केसर 
झड़-झड़कर गिरता और पानी रंग-बिरंगा हो जाया करता था। हंसों के अति- 
रिक्‍त कितने ही सारस भी कतार बाँधे इधर-से-उधर जल में खेलते फिरते थे। 

इसी जगह कुटिया बनाकर हम लोग रहने STL धीरे-धीरे मेरे चेलों 
ने यहाँ भी मेरी अद्भुत करामातों की मनगढ़न्त कहानियाँ कहनी शुरू कर दीं | 
इन्हें सुनकर लोग बड़ी दूर-दूर से खिंचे हुए मेरे दर्शतों को आने SA इन 
श्रद्धालुओं को उल्लू बनाये रखने में में पक्का उस्ताद हो चुका था, इसलिए 
मरी करामातों से प्रभावित होकर लोगों ने चारों तरफ तरह-तरह की 
अफवाहें उड़ाना शुरू किया | बहुत से लोग आपस में बातचीत करते हुए कहा 
करते-- 

“उस पुराने जंगल वाले तालाब के किनारे जो एक साधु आया है वह 
वास्तव में पक्का त्यागी और महात्मा है। हमने उसे खुद जाकर देखा हैं । 
विचारा खुली जमीन पर सोता है । पढ़ा-लिखा इतना है कि चारों वेद उसकी 
जीभ पर रखे हैं । छहों वेदांगों और उपनिषदों के भी सब गूढ़ रहस्य उस पर 
खुल चुके हे । और भी कितने ही बड़े-बड़े पोथे, जिन्हें दूसरे लोगों ने सुना तक 
न होगा, वे भी उसे मु हजबानी याद हें। इन बड़ी-बड़ी किताबों के बारे में 
जिसे कुछ मालूम करना हो वह सीधा इन महात्मा के पास चला जाय । 
वे मन के सब सन्देह दूर कर देते हे । झूठी बात तो उनके मु ह से निकलती 

कभी किसी ने सुनी ही नहीं । दयालु इतन हें, मानों साक्षात दया ही देह 
धरके उतर आई हो ।” 

कोई श्रद्धालु भक्त लोगों को सुनाता-- 

“भाई हम तो उन महात्मा जी से आज ही मिले हैं । हम पर उनकी 
बातचीत, रहन-सहन और व्यवहार का गहरा असर पडा हे । हमारे देखते- 

` देखते बहुत-से लोगों ने आकर उनके पैरों की धूल सिर पर चढ़ाई | मालूम 
यह हुआ कि इनमें से बहुतों की बड़ी-बड़ी पुरानी बीमारियाँ, जिनका 
अच्छे-अच्छे वैद्यो से इलाज कराते-कराते थक गए थे और दूर नहीं हो पाई 
थीं, इन महात्मा की एक चुटकी भभूत से गायब हो गई 1” 

कोई-कोई भवत आकर सुनाता-- 

“अरे भाई, इन साधु जी की करामात का क्या कहना ! अगर कोई 
धर्मात्मा पुरुष हो और इनके पंरों का धोवन सिर चढ़ा ले तो उसका असर 
इतने गजब का होता है कि सुनकर आदमी अचम्भे में आ जाय ! पल-भर 
की भी देर नहीं लगती, और एऐसे-ऐसे विकट राढ़ी ग्रह, जिन्हें बड़े-बड़े 
झाड़-फूंक करने वाले भी नहीं हटा पाते, इस चरण-जल के प्रभाव से चुटकी 
'बजाते-बजाते साफ भागते हें ! इन महात्मा की कितनी महिमा हे और हाथ 
में कहाँ तक असर है, यह जान लेना मामूली आदमी के बस का तो हैं नहीं ! 
सबसे बड़ी बात यह कि अभिमान इस साधु को छू तक नहीं गया हे ।” 

मेरे बारे में ये बातें इसी तरह एक के मुह से दूसरे तक Wad 
पहुँचते घर-घर फेल गईं। यहाँ तक कि अन्त में आन्ध्र-नरेश जयसिह के 
कानों तक भी जा पहुंचीं । जयसिंह तो दिल से ही यह चाहते थे कि इस 
कनकलेखा पर आये हुए यक्ष को किसी तरह दूर भगाया जा सके। मेरी 

मन्त्रसिद्धि और करामात की वात ने उनका ध्यान भौ खींचा । खबर पाते 
ही राजा मेरे दर्शनों को आये । फिर धीरे-धीरे रोज आने लगे और 
अव बड़े मान-आदर के साथ मेरी पूजा भी करते । में तो वीतराग और 
सर्वस्व त्यागी था, इसलिए मेरे चेलों को वे रुंपया-पैसा और दूसरी-दूसरी 
चीजें भी. भेंट में दे जाया करते । 

एक बार ऐसा हुआ कि उन्हें एकान्त में मुझसे मिलने का अवसर 
मिल गया । इस मौके पर धीरे-धीरे उन्होंने अपने मन की साध पूरी कर 
देने की मुझसे याचना की । में खूब ध्यान लगाये चुपचाप शांत बैठा हुआ 
था। मुझे इस बात का तो पहले पता चल ही चुका था कि कनकलेखा 
के पास हर समय एक यक्ष के बने रहने की खबर उड़ी हुई हे औरं उस 


यक्ष को यह भगाना चाहता है। मेंने बहुत ध्यानमग्न होकर और अन्दर-ही-' 


अन्दर अपनी एक गुप्त योजना की सब बातों पर अच्छी तरह सोच 
विचारकर जयसिंह से कहा -- 

“राजन्‌, आप एक बहुत अच्छे और शुभ काम में हाथ डाल WE | 
जिस कन्यारत्न के सम्बन्ध में आप कोशिश करना चाहते हैं, वह सकल गुणों 
की खान है और उसके बड़े शुभ लक्षण हैं । इस कन्या की प्राप्ति आपके लिए 
बड़ी मंगलकारिणी है । यह जो चारों ओर धरती-रूपी रमणी विराज रही 
हे, जिसने क्षीर सागर की करधनी पहनकर अपनी कमर को सजाया हे, 
और गंगा-जमुना आदि नदियों को हार की लड़ियों की तरह अपने हृदय पर 
धारण कर रखा है, इस सुन्दरी को जो पाना चाहो तो पहले इस 
कन्यारत्न को प्राप्त कर लो । इस सुलक्षणी कन्या के आते ही यह सारी 
वसुन्धरा आप-से-आप तुम्हारी अपनी हो जायगी । 

पर कठिनाई यह है कि जो यक्ष इस समय इस कन्या पर अधिकार 
जमाकर AS गया है, वह इस बात को सहन नहीं करता कि उसको इस 
नील कमलाक्षी बाला को कोई राजा देख पावे । खेर आप चिन्ता न करें । 
मे इस यक्ष को समझू गा | 

आप केवल तीन दिन का समय किसी तरह काटें । इन तीन 
दिनों के भीतर मे आपकी मनचाही को पूरा कर देने का उद्योग HEAT | 
आप तीन दिन के बाद यहाँ पधारें।” | 

मेरी बात सुनकर राजा बड़ा प्रसन्न हुआ और मेरा कहना मान 
कर तीन दिन बाद आने के लिए अपने महल को लोट गया । 

इधर Fa क्या काम किया कि रात के समय सबकी आँख बचाकर 

चुपके से उस तालाब के किनारे पहुंचा । वहाँ घाट के नजदीक एक ओर 
को मेंने ऐसी पक्की जगह ठीक की जहाँ आसपास कोई छेद या किसी का 
बिल आदि कुछ नहीं था। इन दिनों अँधेरे पाख की काली रातें थीं, इसलिए 
चन्द्रमा का उजाला नहीं होता था अँधेरा इतना घना और काला हो जाया 
करता कि दिशाएँ तक नहीं सूझती थीं । अँधेरा ऐसा था जैसे दसों दिशाओं 
को निगल जा रहा हो । 

रात के समय जब लोगों की आँखों में खूब नींद भर जाती और सब 
लोग बेखबर सो जाया करते तब में अपनी कुटिया में से निकलता और उस 
जगह जाकर बेलचे और कुदाली से खोदा करता । इसी तरह जब तक अँधेरा 
रहता, में बराबर खोदने में लगा रहता था | इस प्रकार तीन दिन के अन्दर 
मेंने एक अच्छी-खासी सुरंग तैयार कर ली । यह सुरंग तालाब के किनारे एक 
बियाबान जगह से शुरू होकर तालाब में पानी के अन्दर जाकर खुलती थी । 
इसमें एक आदमी आसानी से आ-जा सकता था | इस सुरंग के जल के अन्दर 
वाले छेद पर मेंने एक सिल मजबूती के साथ जमा दी। जब तक कोई तालाब 
की निचली तह को बहुत ही अधिक सावधानी से न टटोले तव तक इसका पता 
नहीं चल सकता था । इस सुरंग के तालाब से बाहर के किनारे वाले मु ह पर 
भी मैंने पक्की ईटें और agra बड़ी सावधानी से जमा दीं, जिससे यदि कोई 
इसके मु ह पर भी आकर खड़ा हो जाय तो भी सहज कुछ पता न चले । 
इस प्रकार बाहर के आदमियों को यहाँ कोई गड्ढा या सुरंग आदि होने का 
सन्देह तक नहीं होता था । 

तीन रातों के अन्दर-अन्दर सब काम मैंने गुप्त रूप से पूरा कर 
डाला । अन्तिम रात को जाकर मे इससे निश्चित हुआ । इस समय तक रात 
भी बीत आई थी, इसलिए सवेरे के स्नान के बहाने मेने अपनी देह की धूल- 
मिट्टी की सफाई की और उसे अच्छी तरह धो डाला । 

इसी समय सूरज नारायण ने दर्शन दिये | उन सहस्र-किरण भगवान 
भुवन-भास्कर की इस समय की छटा का क्या कहना था ! अंधेरा दूर हो 
चुका था, परन्तु सफेद चमकीले तारे आसमान पर अब भी जगमगा रहे थे। 

इसी समय लाल-लाल सूरज-मंडल प्रगट हुआ और एसा लगा मानो नक्षत्र 
माला की लड़ी में किसी ने एक बड़ा सा लाल पिरो दिया हो । यदि काली 
रात के अँधेरे को एक मस्त हाथी खयाल कर दिया जाय, तो सूरज की 
उपमा सहज ही ऐसे केसरी सिंह से दी जा सकती हे जिसने उस मदमस्त 
हाथी को मार भगाया हो । पुरव की ओर खड़ा हुआ पहाड़ इस समय सुनहरी 
पड़ गया था । इसकी सोने की तरह चमचमाती हुई चोटी पर लाल-लाल 
सूरज ऐसा लग रहा था जैसे किसी दिव्य और अलौकिक पुरुष की खेल-कूद 
और नृत्य-क्रीडा के लिए यह एक रंग-मंच सजाया गया हैं। आकाश इस 
समय एक नीले सागर की तरह प्रतीत होता था और उस पर छितराए 
हुए सफेद बादल इस समुद्र की लहरों जैसे लग रहे थे। इन बादल रूपी लहरों 
को पार करता हुआ सूर्य किसी खू ख्वार और चमकीले नाके की तरह 
जान पड़ रहा था । यह उषाकाल का समय था, इसलिए सूरज निकलने के 
साथ ही पूरब दिशा में लाली छा गई थी । लाल-लाल सुरज,लाल ही उसकी 
किरणें और लाल-लाल ही पूरब दिशा ! इन दोनों पर एक-सी गुलाबी 
आभा चढ़ी देखकर मुझे ऐसा लगा कि पूरब दिशा रूपी स्त्री पर जब 
अनुराग के कारण लाली छा गई तो उसे देखकर सहस्र-किरण भगवान 
सूर्य भी उस पर अनुरक्त हो उठे और उनका चेहरा भी शरमा आया | 

इस सुहावने दृश्य का आनन्द लेते हुए Ad स्तान आदि समाप्त 
किया। फिर में पुरव की ओर मुह करके खड़ा हो गया । खुदाई का काम 
करते-करते मेरी हाथों की हथेलियाँ लाळ पड़ गई थीं । अपने इन्हीं हाथों की 
लाल-लाल कमल जेसी ATH में पानी लेकर मेंने सूरजनारायण को अर्घ्य 
चढ़ाया | इसके बाद अपनी कुटिया में लौट आया । 

आज तीसरा दिन था । यह भी बीत चला और साँझ हो गई । दिन 
नायक भगवान्‌ सूर्य अस्ताचल पर आ पहुँचे। इनका उजाला ऐसा हल्का 
लाल-सा रह गया जैसा गैस के पहाड़ को चट्टानों की हल्को-हल्को परछाई 
पड़ने से उत्पन्न हो जाता हे । क्रमशः आसमान में साँझ उतर आई | 

ऐसा प्रसिद्ध हे कि हिमालय-सुता पार्वती की किसी बेढंगी माँग पर 

महादेव जी को साँझ की रचना करनी पड़ी थी । यह आसमान भगवान्‌ 
महादेव का ही शरीर माना जाता हे । शंकर जी के इस शरीर के साथ मिली 
हुई सन्ध्या भी नित्य प्रगट हुआ करती है । उस दिन भी सन्ध्या-रूपिणी 
बाला, आकाझ-रूपी महादेव जी की देह में अवतीर्ण हो चुकी थी । अस्त 
होता हुआ गोल-गोल और लाल सूरज इस सन्ध्याकालीन आकाश पर एक 
रेखा-सा दिखाई दे रहा था । यह ऐसा लगता था, मानो सन्ध्या-सुन्दरी 
का लाल चन्दन से रंगा हुआ एक ओर का स्तन हो | 

साँझ हाने के साथ ही आन्ध्र-तरेश मेरे पास आ पहुँचे । उन्होंने मेरे 
पृथ्वी पर पड़े हुए पैरों पर माथा नवाकर और हाथ जोड़कर मुझे प्रणाम 
किया। इस तरह सिर झुकाने से उनका मुकुट मेरे पेर की उँगलियों के 
साफ और चमकीले नाखूनों के निकट आ लगा, जिसके कारण मेरे उन 
उजले तथा चमकीले नाखूनों की किरणों ने राजा के मुकुट को ढक-सा लिया। 

आन्ध्रराज बड़ी विनय के साथ प्रणाम करके हाथ जोड़े हुए ही मेरे 
सामने बैठ गए । उन्हें आये देखकर मेने कहा--“'महाराज आपका बड़ा 
सौभाग्य हे कि जिस काम में आप सफलता चाहते हें उसका रास्ता मेने 
ढूंढ निकाला हे | 

इस दुनिया के अन्दर ऐसा देखन में आता हैँ कि जो लोग धन-दौलत 
के विशेष चाहक नहीं होते, उन्हें रुपया-येसा मिलता भी नहीं हैं। दूसरी ओर, 
जो लोग आलस्य छोड़कर अपने काम के पीछे पड़ जाते हें उनके हाथ सफलता 
भी जरूर आती है, बल्कि विचारी सफलता तो ऐसे उद्यमी लोगों के पास- 
ही-पास छाया की तरह लगी रहती है । इस कारण हर काम में सफलता के 
लिए जी तोड़कर लगन के साथ कोशिश करने की आवश्यकता हे | 

मेरे सम्पर्क में आप इधर थोड़े दिनों से ही आये हें,किन्तु में देखता हूँ 

कि आप बड़ी सज्जनतापूर्वक मुझसे मिलते हें । आपका आचार-व्यवहार 
भी मेने उत्तम पाया है । किसी तरह की पाप भावना आपके अन्दर मेंने 
नहीं पाई । आप सदा बड़े पूज्य भाव से मुझे देखते रहे हैं और मेरे प्रति 
मान-आदर भी आपका बहुत रहा हे । इन सब कारणों से आपने वस्तुतः 

मेरा हृदय जीत लिया हे । इसी से आपके लिए एक विशेष उपाय और 
भारी उद्योग मुझे करना पड़ा हे | ; 

वह उपाय यह हैँ कि इस तालाब को मेने अनेक योग साधनों के 
द्वारा विशेष रूप से शुद्ध और संस्कारयुक्‍त बना दिया है । इसमें अद्भुत 
और अलौकिक गुण आ गए हे । इसी के द्वारा आज आपको अपने काम में 
सिद्धि प्राप्त होगी । : 

आप एसा कीजिए कि आज ही इसी रात को जब रात आधी बीत 
चुके तब इस तालाब में स्नान कीजिए । स्नान करते हुए ही नीचे पानी के 
अन्दर 45 जाइए और इन निरन्तर चलते रहने वाले प्राणों को आप 
रोकिए । इन्हें जितनी देर हो सके रोके हुए आप पानी के नीचे ही लेटे रहें । 

इसी समय ऊपर किनारे पर से कमल की डण्डियों समेत बहुत से फूल 
तालाब में डाले जावें । ये पानी में वेसे-के-वेसे ही स्थिर होकर पड़े रहेंगे । 
कुछ देर मे बहुत से हंस तेरते और खेलते हुए उधर आवेंगे, परन्तु पानी में 
पड़े उन कमलों की डण्डियों के काँटों में ये उलझ और HS जायेंगे | इनकी चुभन 
के कारण शरीर-पीड़ा से व्यथित होकर ये हंस मारे डर और घबराहट के 
चीखने-चिल्लाने लगेंगे । आप पानी में पड़े-पड़े इन हंसों की आवाज पर 
कान लगाए रहें । इसी समय एकदम तालाव के भीतर से पानी की कुछ 
गड़गड़ाहट-सी सुनाई पड़ेगी। थोड़ी देर बाद यह सब शांत हो जायगी । 
तब आप पानी में से निकलें | 

इस समय तक आपकी सारी देह पानी से खूब तर हो चुकेगी । 
आपकी आँखों में भी कुछ-कुछ गुलाबीपन आ जायगा । इस समय आप 
जिस रूप को धारण करके निकलेंगे, उसे देखकर आपकी सब प्रजाएँ 
बहुत आनन्दित होंगी । बस आपके इस स्वरूप के सामने फिर उस यक्ष की 
ताकत नहीं रहेगी कि वह ठहर सके । उस राजकुमारी पर से वह तुरन्त 
भागेगा | उस समय वह राजकन्या ज्योंही आपको देखेंगी, त्यों ही उसका 
मन आपकी ओर खिच जायगा । आपके चित्त में उसके प्रति जो एक गहरे 
और स्थिर प्रेम का भाव है, उस प्रेम की जंजीर से उसका हृदय बँध-सा 


३४१ 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


जायगा | फिर वह आपको नहीं छोड़ सकती, यहाँ तक कि आपको बिना 
देखे एक-एक पल तक बिताना उसे कठिन पड़ जायगा । जिस समय यह 
राजकन्या आपकी हो गई, फिर इस धरती रूपी स्त्री का कयां कहना ! इस 
पृथ्वी पर आपके जितने वैरी हें, उन्हें तो आप खेल-खेल में ही हरा डालेंगे 
और फिर इस सारी वसुन्धरा को आप अपनी मुट्ठी में ही समझें । 

बस इसे पक्की बात जानिए । मेरे इस कथन में सन्देह या शंका का 
कोई काम नहीं है । 

अब यदि आप यह महान कार्य करना चाहते हों तो ऐसे पंडितों को 
बुलवाइए जिन्होंने सब वेद-शास्त्र अच्छी तरह पड़े हों और इस शास्त्र-जञान 
के द्वारा जिनकी मति साफ और स्थिर बन चुकी हो । साथ ही और भी 
अधिकारी विद्वानों को तथा दूसरे-दूसरे अपने हितँषियों को इकट्ठा कीजिए । 
इन सवके साथ अच्छी तरह सोच-विचार और सलाह कर लीजिए । 

एक बात और, सौ-दो सौ गोताखोर मछ्ए भी बुलवाइए । ये लोग 
जाल डालकर पहले इस तालाब को अच्छी तरह देख-भाल लें । इन 
गोताखोरों के साथ ऐसे लोग भी रहें जो आपके मनरंग मित्र-हितैषी और 
परम विश्वासी हों। इनके द्वारा तालाब को भीतर से खूब अच्छी तरह 
दिखला लीजिए । इनके अतिरिक्त तालाब के किनारे-किनारे बाहर की 
चौकसी के लिए पहरेदार लग! दीजिए। कम-से-कम आठ-आठ गज की 
दूरी पर एक-एक सन्तरी तैनात रहे। इनके द्वारा बड़ी मुस्तेदी से रक्षा 
का प्रबन्ध होना चाहिए, क्योंकि कौन जाने किस समय क्या हो जाय! 
वेरी लोग जरा सा मौका पाते ही क्या-से-क्या कर डालेंगे इस बात का 
किसी को कुछ पता नहीं रहता ।” 

इस प्रकार अपनी यह योजना मेने सविस्तार से राजा के सामने 
रख दी । मेरी बात उसे पसन्द आ गई और अन्त म रक्षा व्यवस्था का 
सुझाव तो उसे बहुत ही अच्छा लगा । उससे वह खास तौर से प्रभा- 
वित हुआ । 

अब उसने मेरे कहने के अनुसार वहाँ का सब इन्तजाम करवा 

दिया और जगह-जगह पहरेदार लगा दिए । 

जिन अफसरों के हाथ में यह काम सौंपा गया था, वे इस बात 
को अच्छी तरह जानते थे कि कलिंग की राजकुमारी पर, महाराजा 
बेतरह लट्टू हो रहे हें, उसकी चाह उनके दिल से निकल नहीं सकती 
और उसे पाने के लिए वे इन साधु महात्मा का बतलाया हुआ उपाय ज़रूर 
करेंगे । इसलिए इस काम में किसी तरह का ऐंब या तालाब में कहीं कोई 
ख तरा उन अफसरों को दिखाई भी नहीं दे सकता था । उन्होंने इस काम 
की कोई नुकताचीनी या इसमें किसी तरह की रुकावट नहीं डाली । 

इस प्रकार राजा उस तालाब में घुसने के लिए तैयार हो गए । 
उन्होंने मेरे कहने के अनुसार सब काम पूरा करके राजकुमारी को 
अपनी बनाने का पक्का इरादा कर लिया था । जब वह इस काम के लिए 
अच्छी तरह तैयार हो चुके तो अन्त में At उनसे कहा-- 

“राजन्‌, आपके इस राज्य में और आप जैसे धर्मात्मा सज्जन के 
निकट हमारा बहुत दिनों तक रहना हुआ हे । हम साधु-संन्यासियों के लिए 
एक जगह अधिक समय तक टिकना ठीक नहीं रहता, इसलिए अब हमें आगे 
चलना है । खेद है कि आपको अपने काम में सफल और कृतकृत्य होता 
हुआ हम नहीं देख TFT | आपके राज्य में हमने भिक्षा पाई और भोजन 
आदि भी पाया, परन्तु तो भी आपकी कोई भलाई या उपकार 
हम नहीं कर सके । अब साधु-धर्म के कारण हमें यहाँ से आगे के लिए 
चल देना पड़ रहा है । बिना भलाई का बदला चुकाए इस प्रकार चला 
जाना आर्यजनों की परिपाटी नहीं हे, परन्तु विवशता है, क्या करें ! 
हमारा यहाँ का अन्न-जल समाप्त हो चुका ।” 

मेने फिर बात का रुख बदल देने की गरज से कहा 

“यहाँ इतने अधिक समय तक हम क्यों टिके रहे, इसका कारण भी 
अब आप समझ गए होंगे। आपके इस काम की पूर्ति हो और आपको सफ- 
लता मिले, यही इसका कारण J । वह महान्‌ कार्य आज पूरा होता है । 
अब आप अपने घर जाइए। वहाँ जाकर खूब सुगन्वित उत्तम जल से स्नान 

करके तेल-फुलेल, चन्दन आदि लगाइए और सफेद मालाएँ धारण कीजिए । 
फिर अपने सामर्थ्य के अनुसार दान-दक्षिणा देकर अपने राज्य के ब्राह्मणों 
को जिमाइए, उनका अच्छी तरह आदर-सत्कार करके आशीर्वाद लीजिए । 
यह काम करते-करते आपको आधी रात हो जायगी । उस समय तिल के तेल 
में एक हज़ार मशालें जलाकर उनके साथ-साथ आप अपने महल से 
चलिए | अमावस का घना अँधेरा सब इससे दूर हो जायगा । इस प्रकार 
विधिपूर्वक इस तालाब पर आकर अगले काम में लग जाइए और अपनी 
अभीष्ट सिद्धि के लिए पूर्ण रूप से यत्न कीजिए ।” ; 
राजा ने सब बातें ध्यान से सुनीं । मेरे वेराग्य भाव पर उसने बड़ी 
श्रद्धा और भक्ति प्रकट की । फिर बहुत कृतज्ञता दिखाते हुए कहने लगे-- 
“भगवन्‌, आपका हमें छोड़कर चल देना और ऐसे समय आपका 
सत्संग न मिलना, यह तो हमारे काम में सिद्धि होने पर भी एक तरह 
से असिद्धि के बरावर ही हे । सारी दुनिया जानती हे कि आप वीतराग 
महात्मा हैं । आपको राग-द्वेष छु तक नहीं गए हैं । फिर भी मेंने तो महाराज 
का कोई अपराध नहीं किया और कोई पाप भी मुझसे नहीं बन पड़ा हे । 
तब आप मुझे छोड़कर क्यों जा रहे हे ? आपकी अकस्मात्‌ विदाई से हृदय 
को बड़ा दुःख होता है । परन्तु आप महान्‌ हैं ! आप जैसे पहुँचे हुए योगी 
की बात को टालना भी अनुचित है ।” 
इतना कहकर वह उठ खड़ा हुआ और बड़ी श्रद्धा के साथ झुककर 
मुझे नमस्कार करके स्नान आदि के लिए महल की ओर चला गया | 
इधर यहाँ जब एकान्त हो गया और रात खूब हो चुकी तब में भी 
अकेला जंगल की ओर निकला और तालाब के किनारे उस बाहर वाले 
छेद से सुरंग में जा घुसा। वहाँ बेठकर एक बारीक-से छेद में कान लगाए 
बाहर की सब टोह-खबर लेता रहा । जब आधी रात हो चुकी तब मेरे 
कहने के अनुसार नहा-धोकर राजा वहाँ आया | उस समय तालाब के चारों 
ओर Ten विठा दिया गया । इसके बाद जाल डालने वाले मछुए और 
गोताखोर बुला लिये गए | उनके द्वारा उस तालाब का सब कीचड़-कंकड़ 

निकलवाकर उसे साफ करवा दिया गया । जब सब तरह से देखभाल 
कर ली गई और इतमीनान हो गया तो राजा साहब बड़ी शान के साथ । 
तालाब के पानी में उतरे और किलोलें करने लगे | कुछ देर नहाने के बाद | 
आप नीचे पेठे । ज्यों ही वे नीचे गये मेने तालाब के अन्दर वाले छेद में से 
झपटा मारा । वे खूब गहरे पानी में तो थे ही, इधर नाक-कान भी उन्होंने | 
बन्द कर रखे थे। मेंने झट उनके विखरे हुए बाल पकड़ लिए और Fa | 
पानी में गये हुए हाथी को नाका नीचे-ही-नीचे खींच लेता हैं उसी तरह | 
उनके कपड़े और बाल पकड़कर में उन्हें उस सुरंग में दबोच ले गया । | 

वहां लात-घू सों से मेने उसे खूब मारा उस समय मुझे कनकलेखा 
की याद हो आई और बड़ा क्रोध चढ़ा । जैसे यमराज ने अपने तेज और | 
केटीले लोहे के डण्डों से कभी किसी को करारी मार लगाई होगी, उसी | 
तरह AA सब दया-माया छोड़कर उसे खूब कड़ी-कड़ी चोटें दीं। इस मार | 
के खाते ही थोड़ी देर में वह यमपुर सिधार गया । पानी में से उसकी मुर्दा | 
देह वहीं अन्दर सुरंग में मेने डाल दी और उसे पहले की तरह मूद दिया । | 

इसके बाद पानी के नीचे से में ऊपर तालाब की सतह पर आ 
गया । राजा के अर्दली और सिपाही आदि सब वहाँ जमा हो गए। मुझे 
देखकर और अपने राजा का रूप परिवर्तन समझकर उन्हें किसी तरह का 
सन्देह न हुआ । हाँ, मेरी सुडौल शारीरिक गठन Ml उन सब ने बड़े अचरज 
के साथ देखा । वे उसकी बड़ी सराहना करने लगे । 

इसके पश्चात्‌ तैयार होकर में हाथी पर सवार हुआ । मेरे ऊपर 
सफेद छत्र चॅवर आदि सब राजचिन्ह लगाये गए । धीरे-धीरे मेरा हाथी | । 
मुख्य महल पर आया । आगे-आगे डंडे लिये हुए सिपाही रास्ता निकालते || 
चल रहे थे । मुझे देखने को चारों ओर से लोगों की भीड़ टूटी पड़ती थी। || 
यहाँ तक कि आगे बढ़ता कठिन हो गया । यह देखकर उन आगे वाले i 
सिपाहियों ने भीड़ पर बड़े जोर से डण्डे बरसाने शुरू किये, तब कहीं | 
मार से घबड़ाकर भीड़ छेटी। इस तरह बड़ी मुश्किल से लोगों ने रास्ता | 
दिया । वह रात महल में बड़ी उत्सुकता और कोतूहल में कटी । आँखों में 

नींद तो आई ही नहीं । 

धीरे-धीरे सवेरा हुआ और सब लोगों को सूर्य नारायण के दर्शन 
हुए । में रात को हाथी पर चढ़कर आया था, शायद इसी से आज सवेरे 
सूरज को देखते ही मुझे लाख के पानी से Vt हुए हाथी के गोल-गोल सिर 
का ध्यान हो आया । सूरज उसी तरह लाल-लाल गोल-मटोल दिखाई दे 
रहा था । धीरे-धीरे दिन कुछ और चढ़ा । अब सूर्य कुछ अधिक सफेद, साफ 
और चमकीला हो उठा । इस समय वह ऐसा लग रहा था, मानो पूरब दिशा 
रूपी रमणी का रत्नों से जड़ा हुआ आइना हो । 

मेने बड़ी स्वाभाविकता के साथ सब नित्य नियम समाप्त किये और 
अपने राजकीय सिंहासन पर जा वेठा । आन्ध्र के राजाओं का यह सिंहासन 
बड़ा सुन्दर बना था । इसमें बहुत से कीमती पत्थर और हीरे-जवाहरात 
कतारों में जड़े हुए थे, जिनमें से बड़ी चमकीली और रंगबिरंगी किरगें फूट 
रही थीं । इन किरणों के कारण सिंहासन जगह-जगह अनीदार और नुकीला 
दिखाई पड़ता था । इस सवेरे के प्रकाश में वह बहुत सुन्दर लग रहा था । 
राजसिहासन के आसपास बहुत से अंगरक्षक बैठे थे । न जाने कब HAT मौका 
आ पड़े, इसलिए खतरे का सामना करने की दृष्टि से उन लोगों ने खूब 
अच्छी तरह हथियार बाँध रखे थे । इनकी देह का एक-एक हिस्सा जरह- 
बख्तर में मढ़ा हुआ था । जिस नाजुक काम पर वे तैनात थे, उसी के अनुरूप 
इन लोगों में फुर्ती और मुस्तैदी थी । में इन अंगरक्षकों से बोला-- 

“अपने ऋषि-मुनियों के योगबल को तो देखो कि मुझे इतना सुन्दर 
दर्शनीय रूप मिल गया ! यह मेरा नया शरीर क्या है, बिलकुल ऐसा 
लगता हुँ, HA इस पर सैकड़ों हजारों कमलों की परछाई पड़ रही हो । 
इसे तो बारम्बार देखने को जी चाहता हे । वे साधु महात्मा भी कैसे अद्‌- 
भुत पुरुष थे ! संयमी इतने कि इन्द्रियों का उन पर जैसे कोई दाँव ही 
नहीं लग पाता था ! उन्हीं की कुछ ऐसी कृपा हुई कि उस तालाब के सुन्दर 
कमल भी जहाँ-तहाँ खिले रहे, खुशी में भरे हुए भौरे भी गुंजार करते रहे, 
और उन्होंने उसका संस्कार करके उसमें अद्भुत अलौकिक शक्ति भर दी । 

इसी से मेरी यह देह कुछ-से-कुछ हो गई | 

आज अगर यहाँ कोई नास्तिक हों, तो इस देवी शक्ति का 
चमत्कार देखकर उन सबका सिर लज्जा के मारे झुक जाय 1” 

इसके उपलक्ष में अब ऐसा करो कि जहां-जहां ब्रह्मा, विष्णु, महा- 
देव, यम, वरुण, कुबेर आदि बड़े-बड़े देवताओं के मन्दिर हों, वहां-वहां खूब 
अच्छी तरह श्रद्धा-भक्ति के साथ नृत्य, संगीत, भजन, कीर्तन आदि किया 
जाय | भिखारियों से कह दो कि वे आकर इस महल से मन भरकर धन- 
द्रव्य ले जायें, जिससे उनके सव दुःख, क्लेश और गरीबी आदि दूर हों ।” 

मेरी इस आज्ञा को सुनकर सब आश्चर्यचकित और बड़े आनन्दित 

हुए। उनकी खिली हुई आंखों से खुशी बरसने-सी लगी। सब लोग मिलकर 
“महाराज की जय हो ! ' “त्रिभुवन पति को जय हो! ' इस प्रकार बड़े ऊँचे 
स्वर से वारम्वार मेरा जय-जयकार करने लगे | ये जयकार इतने ऊँचे- 
ऊंचे और जोर-जोर से हो रहे थे कि सब जगह सन्नाटा छा गया और चारों 
दिशाएँ स्तब्ध-सी रह गईं । लोग चारों तरफ मेरी बड़ाई करने लगे और 
मेरा ही गुणगान सबके मु ह से सुनाई देने लगा । आस-पास के दरबारी कह 
उठे--“महाराज, इस समय दुनिया में आपका इतना नाम हो रहा हे कि 
उसके सामने दुनिया के सबसे पहले राजा भगवान मनु की कोति-चर्चा 
भी फीकी पड़ गई ह॑ 1” 

इस तरह मेरी खूब तारीफ कर चुकने के बाद उन्होंने मेरे कहने 
के अनुसार सब देवी-देवताओं की पुजा-आराधना और दान आदि के कार्य 
बड़ी अच्छी तरह पूरे किये । 

इधर ऐसा हुआ कि मेरी प्यारी कनकलेखा की शशांकसेना नाम की 
एक बड़ी पक्की सहेली थी । वह किसी काम से बाहर दरबार में आई और 
जहां में अकेला बैठा था उस ओर निकल आई । मेने उसे एक तरफ बुलवाया 
और एकान्त में उससे कहा--“सुनो तो, तुमने मुझे इससे पहले भी कभी 
देखा ह 

उसने बडे ध्यान से मेरी ओर देखा । देखते ही वह खुशी के मारे 

उछल पड़ी | फिर एक नज़र डालकर बड़े हाव-भाव और मस्ती के साथ जरा 
मुस्कराई। इसी में उसके नन्हे नन्हे सफेद दांत चमक उठे | उसके बाद बड़ी 
नजाकत किंन्तु कायदे के साथ अपने दोनों हाथ जोड़कर उसने मुझे नमस्कार 
किया | ऐसा करते समय उसके गुलाबी कोंपल जेसे होंठ, दोनों हाथों की 
आड़ में आ गए । इस समय तक शायद उसे पिछली सब बातें याद 
हो आई थीं, क्‍योंकि तुरंत ही उसकी आंखों में खुशी के आंसू छलक उठे । 
कुछ वू दें टपक भी पड़ीं। इन आंसुओं के साथ-साथ उसकी आंखों का 
काजल तक छूट गया | फिर ag हाथ जोड़े हुए ही धीमे-धीमे कह चली-- 

“में जान गई ! पर ऐसी बात हो किस तरह सकती हैं ? कहीं 
यह किसी जादूगर की करामात ही न हो ! यह हुआ किस तरह ? 
बतलाओ तो सही ! ” 

उसकी ये बातें सुनकर में समझ गया कि aga अधिक खुशी और 

स्नेह के आवेश में इसके मु ह से ऐसी अटपटी बातें निकल पड़ी हैं । 

फिर Ha उसे अपना सब हाल कह सुनाया । उसी के द्वारा 

अपनी प्यारी कनकलेखा को अपना सन्देश भी कहला दिया, जिसे सुनकर 
उसकी खुशी का ठिकाना न रहा । 

इसके Tad मेने कलिंग नरेश महाराज कर्दन को तुरन्त केद से 
छुड़वाया और उनका खूब मान-आदर किया | उन्होंने भी मेरे किये को बहुत 
माना और विधिपूर्वक कनकलेखा के साथ मेरा विवाह कर दिया | 

इस प्रकार अब आन्ध्र राज्य के साथ-साथ में एक तरह से कलिंग 
राज्य का भी सर्वेसर्वा बन गया ।” अपना यह सब हाल राजवाहन को 
सुना चुकने पर अन्त में मन्त्रगृप्त बोले-- 

“कुमार, आन्ध्र और कलिंग पर अपना सिक्का बिठाकर में निश्चित 
हुआ ही था कि इतने में अपने मित्र अंगराज पर शत्रुओं के हमले का समाचार 
आया | मालूम हुआ कि झत्रुदल उन्हें एकदम से कुचल ही डालना चाहता 
है । यह सुनते ही में एक भारी सेना लेकर उनकी मदद के लिए दोडा | यहाँ 
आकर देखा तो आपको अपने सब मित्रों के साथ मिलते हुए पाया । 

आपके अचानक दर्शन हो गए | इस समय हृदय को जैसा अपार आनन्द 
हुआ हे उसको बता सकना मेरी शक्ति से बाहर हे 1” 
मन्त्रगुप्त की अपने वैरी पर इस प्रकार के कौशल द्वारा विजय पाने 
को बात सुनकर कुमार राजवाहन बड़े चकित और प्रसन्न हुए। एक आनन्द- 
मयी मुस्कान से उनका चेहरा जगमगाने लगा । ऐसा प्रतीत हुआ, मानो 
मुस्कान के रूप में कहीं से चाँदनी आकर फेल गई हे और इस ज्योत्स्ना 
जल में कुमार के सुन्दर ओष्ठ स्नान कर WE | 
कुमार ने और उनके सबं मित्रों ने भी मन्त्रगृप्त की सूझ, कोशिश 
और होशियारी की बड़ी सराहना की । फिर वे कहने लगे 
“मित्रो, इन योगीराज जी महाराज का कौतुक तो बड़ा अद्भुत 
रहा । इन्होंने जो महाकठिन और घोर तपस्या की थी, वह यहां ऐसी जगह 
आकर फली । बहुत ठीक ! अच्छा, हँसी-मजाक की बात तो अलग हे 
परन्तु इसमें सन्देह नहीं कि बुद्धिमानी के साथ-साथ बल का जोड़ यहीं 
देखने में आया । मन्त्रगृप्त की आपबीती में इन दोनों का ऐसी सुन्दरता 
के साथ मेळ मिला है कि जितनी सराहना की जाय थोड़ी हैं । 
मन्त्रगृप्त, तुम्हारे इस कौशल और पराक्रम का हाल सुनकर 
सचमुच बड़ी खुशी हुई।” इतना कहने के बाद राजवाहन ने विश्रुत की ओर 
_ नजर डाली । विश्रुत अपने नाम के अनुरूप थे भी बहुश्रुत | उन्होंने सुन- 
सुनकर ही बहुत कुछ ज्ञान प्राप्त कर लिया था । राजकुमार राजवाहन 
इस समय बड़ी प्रसन्न मुद्रा में थे । हर्ष, आश्चर्यं और उल्लास उनके नेत्रों से 
बरसे पड़ते थे । जब उन्होंने अपनी खिली हुई आँखें घुमाकर एकाएक विश्रुत 
पर नजर डाली तो उनकी इन आँखों को देखकर सबको प्रफुल्लित कमलों 
का ध्यान हो आया । 
राजवाहन विश्रुत से मानो आँखों ही आँखों में कह रहे A— आइये, 
अव आप पधारिए और अपनी रामकहानी शुरू कोजिए |” 

मन्त्रीपुत्र विश्रुत अपना हाल सुनाते हुए राजवाहन से वोले-- 

“कुमार, में भी आपकी खोज में चक्कर लगाता रहा और विन्ध्या- 
चल के जंगल में जा निकला । वहां एक जगह देखता हूँ कि कुएँ के पास 
एक लड़का हे । उसकी उम्र आठ साल की होगी | विचारा भूख-प्यास के 
मारे बड़ा बेचेन था। देखने से किसी अच्छे घर का जान पड़ता था। उस 
बिचारे की देह ऐसी नहीं थी, जो इन कष्टों को सह सके। मुझे देखकर वह 

घबराहट के कारण थरथराती हुई-सी आवाज में कहने लगा-- 
“महानुभाव, में बड़ा बेचेन हूँ, कृपा करके मेरी कुछ मदद कर 
दीजिए । बात यह हैं कि रास्ता चलते-चलते मुझे इतने जोर की प्यास 
लगी कि मेरे प्राणों पर आ बनी । मेरे साथ एक बूढ़ा आदमी था, उसने 
सहायता करनी चाही और कुएँ पर पानी भरने लगा । परन्तु वह इसके 
अन्दर गिर पड़ा | यहां वही मेरा एकमात्र सहारा था सो वह विचारा भी 
गिर गया । मेरा इतना बूता नहीं जो उसे इसमें से निकाल सक्‌ं। आप ही 

सहारा दे दीजिए ।” 

उसकी बात सुनकर में कुएँ पर आ गया और एक लम्बी-मजबूत 
बेल को रस्सी की तरह मैंने कुएँ में लटकाया | इसके सहारे धीरे-धीरे उस 
बूढ़े को ऊपर निकाल लिया | इसके बाद मेने एक लम्बे खोखले बांस को कुएँ में 
डाला। जब वह पानी की सतह पर जाकर लग गया तब उसमें मु ह लगा- 

कर AA हवा को ऊपर खोंचना शुरू किया। इस तरह करने से पानी ऊपर 
खिच आया। अव मेंने | खाद्य पदार्थ पाने के विचार से इधर-उधर पेड़ों 
पर नजर डाली । थोड़ी दूर पर एक बड़हल का पेड़ दिखाई दिया । पर 
कठिनाई यह थी कि यह बेहद ऊँचा था। अगर ऊपर तीर छोड़ा जाता तो 
शायद इसकी ऊँचाई को पार न कर पाता । मेंने HATA पत्थर मार-मार 
कर इसकी चोटी पर लगे कुछ फल नीचे गिरा दिये । उन दोनों को ये 
फल खिलाकर मेंने पानी पिलाया। 

इसके बाद हम लोग पेड़ के नीचे बैठ गए । HA उस बूढ़े से पुछा-- 
“क्या आप बतला सकते हें कि यह बालक कौन हैँ? आप भी अपना 
परिचय दीजिए । आप दोनों इस मुसीबत में कंसे पड़ गए ? ” 

बूढ़े बिचारे की आँखों में आँसू भर आए; वह रोने लगा। फिर 
काँपती हुई आवाज में और भर्राये हुए गले से कहने लगा — 

“आपने प्राचीन विदर्भ देश या बरार का नाम तो सुना होगा। वहीं 
पर पुण्यवर्मा नाम के एक राजा थे । वह महाराज भोज के वंश में हुए हें 
और उस कुल का उन्हें भूषण स्वरूप समझना चाहिए । वह बेहद गुणी 
व्यक्ति थे । धर्मात्मा इतने कि मानो इनके रूप में धर्म के ही एक अंश ने अवतार 
ले लिया हो । उनके शरीर में बहुत बल था। साथ ही वह बड़े सत्यवादी, दानी 
और नम्र पुरुष थे। इसलिए उनका नाम बहुत HOT! आम लोगों को वह 
बड़ी अच्छी-अच्छी बातें बतलाया करते और सुन्दर सीख देते रहते थे । जो 
नौकर एक बार उनकी टहल करने लगता वह इतना खुश रहता कि फिर 
नौकरी छोड़ने का नाम न लेता था । वह बाहर से देखने में जैसे भव्य मूर्ति थे 
वैसे ही बुद्धि भी इनकी बड़ी तीव्र थी । सदा किसी-त-किसी धन्धे में लगे 

रहते थे । जब उन्हें किसी विषय में सन्देह या शंका होती तो यह पता लगाया 
करते कि धर्मशास्त्र इस सम्बन्ध में क्या कहते हैं । इस प्रकार धर्मशास्त्र की 
व्यवस्था के अनुसार ही वह किसी वात का निश्‍चय करते थे । काम भी वही 
शुरू किया करते जिसे स्वयं पूरा कर सकते । हमेशा लोकोपकार के या आम 
जनता की भलाई के कामों में ही उनकी तबियत लगती और हर एक काम 

को बड़े कायदे के साथ किया करते थे । उनके दरवार में विद्वानों का बड़ा 
आदर होता। अपने सेवकों और सहायकों को भी पद, सन्मान और इनाम 
आदि के द्वारा वह सदा सन्तुष्ट रखा करते थे । गैरों के साथ-साथ अपनों 
का भी उन्हें बड़ा खयाल रहता था, इसलिए भाई-बन्द और कुटुम्बियों को 
आगे बढ़ाने, तथा ऊंचा उठाने की वह सदा कोशिश किया करते । दूसरी ओर 
अपने वैरियों को नीचा दिखाने का कोई अवसर वह चूकते नहीं थे । ऐसे बड़े 
आदमी प्रायः कानों के कच्चे हुआ करते हे,परन्तु राजा पुण्यवर्मा इस तरह के 
नहीं थे । वह किसी की ऊछ-जलल बातों पर कभी कान न देते । यद्यपि उनमें 
इतने गुण थे फिर भी जहां कहीं कोई अच्छी वात देखने में आती, वे उसे 
तुरन्त ग्रहण करने की चेष्टा किया करते थे। भिन्न-भिन्न कला-कौशल, 
हुनर और दस्तकारियों के भी राजा पुण्यवर्मा बड़े अच्छे जानकार थे। 
धर्म-पुस्तकों के साथ ही अर्थशास्त्र के ग्रन्थों का भी वह बड़ी रुचि से अवलो- 
कन किया करते । दूसरे के किये हुए को इतना मानते कि जरा-सी भलाई 
के बदले भी अपने उपकारी का अधिक-से-अधिक भला करने की कोशिश 
करते । अपने राज्य के खजाने और यातायात के साधनों की देखभाल के 
साथ-साथ राज्य के भिन्न-भिन्न विभागों के कर्मचारियों तथा अधिकारियों 
पर भी उनकी सतर्क दृष्टि रहती थी । जो लोग खास बहादुरी के या जनता 
की भलाई के काम करके दिखलाया करते, उन्हें राजा पुण्यवर्मा यथोचित 
पुरस्कार आदि के द्वारा बहुत उत्साहित करते रहते थे । उनके राज्य में जब 
कभी कोई कांड हो जाता या देवी आपत्ति आ पड़ती, तो वह बड़ी मुस्तैदी 
के साथ उसके दूर करने में जुट जाया करते थे। अच्छे-अच्छे शासकों की तरह 
सन्धि-विग्रह आदि छहों उपायों का बड़ी युक्ति के साथ वह प्रयोग किया 
करते | मनु महाराज पुराने समय में जेसी रीत चला गए थे, उसी के 
अनुसार महाराज पुण्यवर्मा भी अपने राज्य में ब्राह्मण, क्षत्रिय, वेश्य, शूद्र 
आदि चारों वर्णों को गुण कर्म स्वभाव के आधार पर व्यवस्थित रखने 
की चेष्टा करते। इस प्रकार AS राजा बड़े योग्य और गुणी शासक थे और 
उनका नाम बहुत दूर-दूर तक HOT था। अपने जीवन में अनेक धर्म-कर्म 

और अच्छे-अच्छे काम करते हुए उन्होंने बहुत लम्बी आयु भोगी। फिर 
प्रजा के दुर्भाग्य से वह सुरलोक सिधार गए। इस प्रकार राजा पुण्यवर्मा 
का नाम पृथ्वी पर अमर हो गया। 4 

महाराज पुण्यवर्मा के बाद अनन्तवर्मा उस राज्य का शासन करने 
लगे। वह भी उन्हीं के समान अच्छे प्रभावशाली व्यक्ति थे | और सब गुणों 
में तो वह पूरे उतरे, परन्तु राजकाज में विशेष रूप से नीति सम्बन्धी 
कामों में उनके अन्दर कुछ ढील रही । इनके मन्त्री का नाम वसुरक्षित था । 
वह राज्य के बहुत पुराने मंत्री थे । अनन्तवर्मा के पिता पुण्यवर्मा भी 
उन्हें बहुत मानते थे । वह बड़े खरे आदमी थे | 

एक दिन राजा अनन्तवर्मा से उन्होंने कहा-- पुत्र, मनुष्यों 
के अन्दर अपने जो निजी गुण हुआ करते हैं, उनमें तो तुम अपने परिवार 
के अन्दर किसी से कम नहीं हो । कला-कौशल, चित्रकारी, नृत्य-संगीत, 
काव्य-रचना---इन सवमें तुम्हारी प्रतिभा स्वभावतः खूब चलती है, वल्कि 
ओरों की अपेक्षा तुम्हारी अधिक गति हे । परन्तु राजनीति में तुझे अपने 
कुल परम्परागत संस्कार नहीं मिले । तुम जानते हो कि सोने चाँदी आदि 
धातुओं को जब तक आग में न तपाया जाय तव तक ये निखरतीं नहीं । 
इसी तरह बुद्धि का हाल हैं । जब तक नीति-विषयों में यह अच्छी तरह HT 
नहीं जाती, तबतक खुलती नहीं । और जिस राजा को वुद्धि 
न चमकी हो, वह चाहे कितना ही बड़ा क्‍यों न हो, उसका हाल यह 
हो जाता हे कि जब तक. वेरी सिर पर सवार न हो जाय, तब तक 
उसे होश ही नहीं आता । उस बिचारे को इतनी भी समझ नहीं 
होती कि कौन हमारे विरोधी पक्ष के हें और कोन हितेषी हें; 
और इन्हें अलग-अलग करके हर एक के साथ यथायोग्य बरताव भी उसे नहीं 
करना आता | जो राजायथोचित व्यवहार करना नहीं जानता वह बात-वात 
में अटकता हे और अपने हों या पराये,. उसे समी से नीचा देखना पड़ता हे । 
जो राजा इस तरह नीचा देख जाता हे और लाचार या दद्रा होता हे, वह फिर 
इस योग्य नहीं रह जाता कि अपनी प्रजाओं के लिए कोई नया उपयोगी 

काम कर सके या उसके हित की रक्षा कर सके | वह प्रजा को ठीक-ठीक 
नियमों के अन्दर चला भी नहीं सकता । परिणाम यह होता हे कि प्रजा 
राज नियमों को तोड़ने लगती हे । जो रियाया हुकूमत से बागी हो गई, 
फिर उसका कुछ ठीक ठिकाना नहीं । लोग जो चाहें सो बकते हैं । जिसकी 
जो मरजी आती है, कर वैठता है । सारे राज्य की दशा ही बिगड़ जाती है । 
कायदे-कानून की कोई मर्यादा नहीं रह जाती | सब लोग उच्छु खल हो उठते 
ह। इस प्रकार जनसाधारण की और साथ-साथ राजा की भी यह जिन्दगी 
भी बिगड़ जाती हैं और परलोक का तो कुछ कहना ही नहीं ! राजा और 
प्रजा इस लोक तथा परलोक दोनों ओर से हाथ धो बैठते हें । वस्तुतः 
जीवनयात्रा सुख से कट जाय, इसके लिए एकमात्र उपाय यही हे कि 
ऐसे रास्ते से चला जाय जो नीतिशास्त्र द्वारा बतलाया गया हैं । राजनीति 
शास्त्र एक Cat दीपक हे कि इसी के उजाले से जीवन मार्ग का अँधेरा 
दूर हो पाता है । यह मनुष्य का एक दिव्य नेत्र है, जिसकी दृष्टि भूत, भविष्य 
मौर वर्तमान, तीनों काळ तक बिना रुकावट पहुंचती हे । कोई वस्तु 
चाहे जितनी दूर की हो, अथवा उसके बीव में कितनी ही रुकावटें क्यों न 
पड़ी हुई हों, नीतिशास्त्र की पैनी नजर इन सबको भेदकर वहाँ तक जा 
पहुँचेगी । जो व्यक्ति इस शास्त्र से अनभिज्ञ है, उसकी बाररी आँखें चाहे 
कितनी ही ast और विशाल क्यों न हों, वह एक तरह से अनशा ही हे, 
क्योंकि मतलब की बात तो उसे सूझेगी ही नहीं | 

इसलिए, पुत्र, तुम इन बाहर की और-और बातों की ओर से अपना 
चित्त हटाकर राजनीति को सीखो । यही तुम्हारी कुल की विद्या है । इस 
राजतन्त्र के बल से तुम्हारा अपना सामर्थ्यं भी बढ़ जायगा और हर काम 
में तुम्हें सफलता भी मिलेगी । उस समय फिर किसी की हिम्मत नहीं 
पड़ेगी कि तुम्हारी बात को टाले या आदेशों को तोड़ सके । ऐसा हो पाया 
तो फिर चारों समुद्रों से घिरी हुई इस सारी पृथ्वी पर बहुत समय तक 
लुम तिविघ्न हुकूमत कर सकोगे ।” 

राजा अनन्तवर्मा ने वृद्ध मन्त्री की ये बातें सुनकर इतना ही 

कहा कि आर्यश्रेष्ठ, आप ठीक कहते हं, में आगे से ऐसा ही करूँगा ।' 

इतना कहकर वह रानियों के महल की ओर चले गए। वहाँ बातचीत 
के सिलसिले में राजा ने ये बातें रानियों के सामने भी कहीं । इन्हीं के बीच 
में कहीं राजकुमार का सेवक विहारभद्र भी वेठा हुआ था । यह आदमी दूसरे 
के मन की बात को ताड़ने में बड़ा होशियार AT | राजा की चापलूसी करना ही 
इसने अपना पेशा बना रखा था | रनवास में रहकर, गाने-बजाने और नाचने 
में यह आदमी हरदम -मस्त रहता | इस विहारभद्र की महल के अन्दर तो 
दाल गलती नहीं थी, इसलिए ये हजरत बाहर तेरी-मेरी औरतों की ताक- 
झाँक में लगे रहते । यह आदमी चालाक और मकक्‍कार तो था ही, मु हफट भी 
बहुत था | जब जो कुछ मन में आता बक देता | तरह-तरह से मु ह बिचकाना, 
आँखें मटकाना और इशारेबाजी करना इन सबमें यह खूब उस्ताद था | 
दूसरों की कमजोरियों पर इसकी हरदम निगाह रहती | महल में रहते हुए 
भाँडपन भी यह अक्सर किया करता | दूसरों की बुराई और चुगलो की बातें 
इससे कोई जब चाहे सुन ले। छल, फरेव, मक्कारी और धोखाधड़ी 
के आप पूरे पंडित थे ! रिइवती यह इतना कि औरों से तो नाजायज ढंग से 
पैसा ऐंठना ही था, मन्त्रियों तक से मौका पड़ने पर रिश्वत लेने में नहीं 
चूकता था । दुनिया का कोई ऐव ऐसा नहीं, जिसके आप पंडित न हों और 
दूसरों को सिखा न सकें । काम-शास्त्र का तो आपको आचार्य ही कहना 
चाहिए । 

इन विहारभद्र महाशय ने भी कहीं राजा अनन्तवर्मा को ये बातें 
सुनीं। आप तुरन्त मुस्कराते हुए बोले-- 

“महाराज, दुनिया के लोगों का यह हाल है कि यदि सौभाग्य से 
किसी व्यक्ति को धन-दौलत और ऐश्वर्य मिलते हैं, तो ये धूत लोग आ-आकर 
इधर-उधर के ऊटपटाँग प्रलोभन देने लगते हैं, और उसकी कमियाँ दिखला 
कर उससे अपना उल्लू सीधा किया करते हैं। इन धूर्तो के अद्भुत और अजीत 
तरीके हैं | कुछ लोग आकर मरने के बाद परलोक में मिलने वाले सुखों और 
ऐश्वर्यो की बड़ी-बड़ी रंगीन आशाएंँ dard हे । इसी नाम पर ये लोग उस 

बिचारे का सिर मुंडवाकर उसकी कमर में मूँज की रस्सी बँधवा देते हैं 


* पहनाने के नाम पर हिरन की खाल में उसका शरीर लपेट देते हैं; ऊपर से 


उस भलेमानस के सिर पर तो मक्खन चुपड़ते हैं, पर उसे सुलाते हैं 
भूखा-प्यासा । इसके बाद दक्षिणा के रूप में उस बिचारे का सब कुछ छीन- 
छान लेते हे । 

इनसे भी जबरदस्त कुछ ऐसे पाखण्डी होते हैं, जो उस भोले आदमी 
से उसका SSH TA, उसका शरीर और यहां तक कि उसके प्राण भी छुड़वा 
देते हैं । यदि कोई इतना समझदार निकला, जो इस तिरह उधार' के लिए 
अपने 'नौ नकद' छोड़ने को राजी न हुआ, और इनके हाथों न मु ड़ पाया, 
तो नये ढंग के मक्कार आ पहुँचते हैं । 

ये लोग उसके आत्मीय बनकर पहले तो उसके चारों तरफ धेरा-सा 
डाल लेते हैं, फिर मौका देखकर कहना शुरू करते हें---वत्स, यदि कोई 
हमारे बतलाए हुए रास्ते से चले, तो हम ऐसा उपाय बतलावें कि एक 
दमडी के लाखों पैसे बन जायें । लोग जो इतने हथियार बांधे फिरते हे 
उनकी जरूरत ही न रहे, बिना हथियार सब दुश्मनों का सफाया हो जाय। 
हमारी तरकीव ऐसी है कि आदमी अकेलादम ही क्यों न हो, वह दुनिया 
भर का बादशाह बन सकता हे 1” 

, जब इनसे पूछा जाता हे--'भगवान्‌, ऐसा कौनसा रास्ता हे?” तव 
ये निराली रागमाला छेड़ते हें और कहने लगते हे-- 

“बेटा, सुनो ! संसार में राजाओं के लिए चार विद्याएँ हें--त्रयी, 
वार्ता, आन्वीक्षिकी और दण्डनीति । इनमें पहली तीन तो बेहद लम्वी- 
चौड़ी हैं, इनसे नतीजा भी कुछ नहीं निकलता, इसलिए इनके झंझट में तो 
पडो मत, वस चौथी दण्डनीति को पढ़ना शुरू करो ! यों तो यह्‌ दण्ड- 
नीति भी अनन्त और अथाह है, मगर आचार्य चाणक्य जब चन्द्रगुप्त मौर्य 
को पढ़ाने बैठे, तो उन्होंने इसका संक्षेप करके इसे कुल छः हजार WT 
में भर के रख दिया । इस दण्डनीति को ठीक-ठीक पढ़कर अगर तुम इसके 
अनुसार चल निकले, तो मेरी कही हुई सब बातें सच्ची हो निकलेंगी ।” 

राजा बिचारे इन गुरु जी के उपदेश को मानकर पढ़ना शुरू कर देते 
हैं, और रोज बंठे-बैठे इस दण्डनीति को सुना करते हें । परन्तु यह सुनना 
खत्म ही नहीं होता और यहां तक कि सुनते-सुनते ही” बुढापा आ 
घेरता हे । 

बात यह हे कि दण्डनीति तो एक पूरा शास्त्र ठहरा और शास्त्रों 
का यह हाळ हे कि एक शास्त्र की चुटिया दूसरे शास्त्र से बॅधी होती है, और 
दूसरे की तीसरे से मतलब यह कि जब तक दुनिया भर के शास्त्रों के पोथे 
न चाट डाले जावें, तब तक असली तत्त्व हाथ ही नहीं आता । खर, चाहे 
थोड़ी देर पढ़ो चाहे ज्यादा देर, उन गुरु जी महाराज की चांदी तो बनी ही 

रहती है । 

इस शास्त्र के पढ़ने का फल भी अद्भुत है। उन शिष्य महोदय को 
गुरुजी का पहला उपदेश यह होता हँ कि---बेटा, विश्वास अपनी स्त्री 
और लड़के का भी मत करना ।' 

अच्छा, इस शास्त्र में सिखाया क्या जाता हे ? सीखने के लिए बड़ी- 
बड़ी गढ़ बातें है । शिष्य को शिक्षा दी जाती हूँ कि अपने पेट के लिए ही 
भोजन क्यों न बनाना हो, परन्तु यह वात मत भूल जाना कि इतने चावलों 
से इतना भात तैयार हुआ करता हे । इतना भात पकाना हो तो उसके लिए 
इतना इंधन बहुत काफी हे । और देखो, ईंधन हो या चावल, हर एक चीज को 
हमेशा तोल-तोलकर लेना-देना चाहिए । 

ऐसी-ऐसी बारीक शास्त्रीय बातें बतलाने के बाद, राजा की 


दिनचर्या के सम्बन्ध में लम्बा-चौड़ा प्रवचन किया जाता हे । राजा सवेरे 


तड़के ही उठ बैठे । फिर धुले या अधधुले मुह में जल्दी-जल्दी दो-चार कौर 
ठसकर अपने राज्य भर की आमदनी-खर्च का कुल हिसाव सुन डाले । 
इस काम के लिए सवेरे या शाम के समय का घण्टा-आध घण्टा काफी हे । 
इस प्रकार राजा बिचारा यह आय-व्यय का चिट्ठा ही सुनता रह जाता 
है और ये धूर्तो के उस्ताद तब तक अपनी दक्षिणा में उससे दुगना-चौगुना 
रुपया ऐंठ चुकते हें। आचार्य चाणक्य ने तो पैसा ठगने के कुछ चालीस 

उपाय गिनाए हैं, पर ये गुरुघण्टाल अपनी अक्ल से उन चालीस के भी भेद- 
उपभेद करके सेकड़ों-हजारों तरकीबें निकाल लेते हे । 
हे दिन के दूसरे भाग में राजा को अपनी रियाया के मामले मुकदमे 
सुनने होते हें लोगों के आपसी झगड़ों के कारण चिल्ल-पुकार के मारे 
कानों के परदे फटने की नौबत आ जाती है । रोज-रोज यही झगड़े-झंझट 
सुनते-सुनते उसका जीना दूभर हो जाता है | मुकदमों का यह हाल कि मुद्दई 
और मुद्दालय दोनों तरफ के वकील और गवाह मनमाने ढंग से अपनी- 
अपनी जीत हो जाने का दावा करते हे । अन्त में HAST हो चुकने पर 
बदनामी तो थोपी जाती है राजा के सिर, और रुपयों से जेवें भरते हें 
ये लोग ! 

दिन के तीसरे पहर में जाकर राजा साहब को नहाना खाना नसीब 
होता हैं पर यह खाया हुआ खाना जब तक पच नहीं जाता, तब तक 
उसमें जहर मिले होने का डर सताया करता है । 

दिन के चौथे हिस्से में कर-वसूली का और नजराने का रूपया 
लेने के लिए हाथ फेलाए हुए राजा साहब फिर निकल खडे होते हे | 

पाँचवें पहर में मन्त्रियो के साथ सलाह-मशविरा और विचार- 
परामर्श करना होता हे । यहां की मगजपच्ची के मारे दिमाग थककर 
चकनाचूर हो जाता है । इस बैठक में मन्त्रिण आकर ऐसे बेठ जाते हे, 
जैसे ये बिलकुल निष्पक्ष और दूध के धुले हुए हों । पर अन्दर-ही-अन्दर 
सब एक दूसरे के खिलाफ गुटबन्दी किये होते हैं। अब राजा के सामने 
राज्य की अच्छाई-बुराई की टटोल लगती है; राजदूतों और गुप्तचरों की 
रिपोर्ट पेश की जाती हें । कौन-कौनसी समस्याएँ आकर खड़ी हो गई हैं 
और उनके क्या-क्या हल होना संभव या असंभव हे, इस विषय में तके- 
वितक होते हे । देश की क्या दशा हे, मौसम किस काम के लिए मौजू है 
राज्य के अन्दर तरह-तरह के कामकाज और व्यापार-व्यवसाय को केसी 
हालत हँ--थे सब बातें बना-बनाकर झूठ-मूठ पेश की जाती हैं । तमाशा 
यह कि इन बहुत गम्भीर और विचारणीय बातों में भी मन्त्री महाशय जब 

और जैसे चाहें, लौट-पौट नया उलटफेर करते रहते हैं । इन गहरी बातों 
के साथ-साथ स्वमण्डल, झात्रु-मण्डल और मित्र-मण्डल को लेकर माथापच्ची 
की जाती हे । मजे की बात यह कि यही मन्त्री लोग कभी तो गुपचुप स्वयं 
ही राज्य से बाहर के लोगों को भड़का देते हैं या अपने राज्य के अन्दर किसी 
को उभार दैते हें, फिर जाहिरा तौर पर इन सब विद्रोहों को शांत करवाने 
बैठते हें राजा बिचारे बेबस हुए यह सब तमाशा चुपचाप देखा करते हे । 
करें क्या ? सब-के-सब मन्त्री राजा पर हावी हुए बैठे हैं। 

दिन के छठे भाग में राजा को तनिक फुरसत मिल पाती हे । इसमें 
चाहे आराम कर ले और चाहे गुप्त मन्त्रणा | पर इच्छानुसार आराम 
का यह समय होता है कुल डेढ़ घण्टा । 

दिन के सातवें हिस्से में हाथी घोड़े रथ और पेदल, तमाम सेना 
की निगरानी करते-करते राजा को फिर दलेल भुगतनी पड़ती हे । 

आठवें भाग में प्रधान सेनापति के साथ बैठकर राजा साहव को इस 
बात पर माथापच्ची करनी होती हे कि कौनसे राज्य को अपने बल 
पराक्रम का नमूना दिखाया जावे । 

इतने में सांझ हो आई । अब समन्ध्या-उपासना कीजिए | इसके बाद 
रात में भी दिन की तरह वही चक्कर | 

रात के भी आठ हिस्से हे । पहले में जासूसों से मुलाकात करनी हैं; 

उनकी लाई हुई खबरों और सूचनाओं के ऊपर ह॒त्याएँ कराना, आग 
लगवाना और जहर दिलवाना, ये सब वेरहमी और निदर्यता के काम 
करने वाले खुफिया आदमियों को जगह-जगह तैनात करने का इन्तजाम 
करना हे । 

अब रात का दूसरा पहर शुरू होता है दिन भर काम में जुटे 
रहने के बाद अब तुरन्त भोजन करो और खाते ही वेदपाठी जी की तरह 
स्वाध्याय शुरू कर दो | 

रात के तीसरे पहर में घण्टा बजने के साथ ही घर जाकर सीधे सो 
जाओ । जरा सोचने की बात है कि जिस आदमी का दिमाग हरदम सेकड़ों- 

हजारों तरह की फिक्रों और उलझनों में परेशान रहे, उस विचारे के पास 
बेफिक्री की नींद फटकेगी कंसे ? तिस पर भी कुल तीन घण्टे सोना ! 

राते के छठे हिस्से के शुरू होते ही उठकर फिर शास्त्र-चिन्तन 
और सैकड़ों तरह की फिक्रें ! 

सातवे भाग मे बाहर से आई हुई सलाह सम्मतियां सुनना और जगह- 
जगह Fal को भिजवाना। इन दूतों का भी अजब हाल होता हे ! ये दोनों 
हाथों से पैसा बटोरते हें। इधर तो राजा को खूब बढ़िया और चिकनी- 
चुपड़ी खबरें सुनाकर उससे धन लेते हे, और दूसरी ओर इन लोगों के लिए 
सरकारी सड़कों पर टॅक्स या महसूल देने की रुकावट तो होती नहीं, इस 
कारण वाणिज्य-व्यापार करके भी ये लोग खूब पैसा पैदा करते हैं । इन लोगों 
को करने के लिए काम चाहे तनिक भी न हो तो भी कोई-न-कोई हीला- 
बहाना निकालकर और कुछ-न-कुछ काम खड़ा करके ये खूब सेर-सपाटे 
करते फिरते हें । 

अब रात का आठवाँ पहर आता हे । इसमें पुरोहित जी और पंडित 

| जी पधारते हे और कहते है--“महाराज, आज तो बड़ा बुरा सपना देखने में 

| आया । ग्रह बड़े विकट घरों में जा बैठे हैं सब तरफ अशगुन ही अशगुन 
| | | दिखाई दे रहे हें इनकी शांति का उपाय जल्द करवाइये । देखिए, 
| होम सामग्री के संब बरतन खालिस सोने के होने चाहिएँ, तभी क्रिसा-कलाप 


| का फल होगा । और महाराज, ये ब्राह्मण जिन्हें आप देख रहे हैं, इन्हें ब्रह्म 
|| से कम मत समझिए । इन्हीं का किया हुआ पूजा-पाठ कल्याणकारी होगा । 
| हाँ देखिए, होम करने के लिए जिन ब्राह्मणों को लगाया गया हैं, वे बिचारे 
गरीवी के मारे बड़ी मुसीबत में हें । इनके बाल-बच्चे बहुत से हें । हों भी क्यों 
न? सब-के-सब बड़े वीर्यवान और तेजस्वी पुरुष sat! इन गरीबों को 
अभी तक पिछली दान-दक्षिणा में भी कुछ नहीं मिला है । इन्हें जो कुछ पुण्य 
किया जायगा उससे निश्‍चय ही आपको स्वर्ग मिलेगा और सारे अमंगल 
ft दूर होकर महाराज की बड़ी लम्बी आयु होगी ! 

इस ढंग से ये पुरोहित महाराज इन ब्राह्मणों को बहुत-सी दान- 

दक्षिणा दिलवाकर फिर उनके द्वारा स्वयं भी खूब माल मारते हैं। 

इस प्रकार जो राजा सीधा-सादा होता हे, इन लोगों के दाँव-पेंच 
नहीं जानता, उसे दिन-रात में पल-भर के लिए भी ये लोग चेन नहीं लेने 
देते । हरदम कामकाज के जुए में जोते रखते हे और उसकी बड़ी दुर्गत 
करते हे । ऐसे राजा का चक्रवर्ती बन जाना तो बड़ी दूर की बात हे, विचारे 
को अपने छोटे से राज्य की रखवाली करना भी मुश्किल पड़ जाता है । 

इस प्रकार के राजा के लिए एक और मुसीबत हे । इन शास्त्र के बड़े- 
बड़े ठेकेदारों के कहने से ही वह दान करता हे, दूसरों का सेवा-सत्कार करता 
हे, और मीठे वचनों से सबकी आवभगत में लगा रहता हे; किन्तु समझा यह 
जाता हे कि राजा ये सब काम अपना मतलब गाँठने के लिए कर रहा है। इस 
तरह उस बिचारे की ईमानदारी पर कोई एतबार ही नहीं करता । यह 
अविश्वास भावना जहाँ आई, वहाँ से लक्ष्मी फिर निश्‍चय ही किनारा करने 
लगती हे । 

वास्तविक बात यह हे कि इस नीति का सिखाना-पढ़ाना सिर्फ एक 
ढकोसला हे | जितनी नीति के बगेर दुनिया के काम नहीं चल पाते, उतनी 
नीति तो आदमी दुनिया में रहते-बसते हुए वैसे ही सीख जाता हे । इसके लिए 
नीति-शास्त्र का कोई काम ही नहीं पड़ता । यह बात सब जानते हैं कि दूध 
पीता हुआ बच्चा भी ऐसे-ऐसे ढंग निकाल लेता है, जिनसे माँ का दूध उसे 
मिलता रहता है । इसलिए महाराज, मेरा तो यही कहना हे कि ये नीति- 
शास्त्र के झंझट छोड़कर आनन्द से मौज की ज़िन्दगी बिताइये । 

अनेक बार बहुत से लोग आ-आकर बड़े लम्बे-चौड़े उपदेश दिया 
करते हं, वे कहते हे--- राजन्‌, इन्द्रियों को इन-इन उपायों से काबू में रखना 
चाहिए। काम, क्रोध, लोभ, मोह, मद, मत्सर ये छहों मनुष्य के भयानक 
वेरी हे, इनसे बचे रहिए; साम, दाम, दण्ड, भेद आदि नीतिशास्त्र के अमोघ 
शस्त्र हे, मौका पड़ते ही इनसे काम लिया कीजिए । चाहे अपने हों या 
पराये, किसी पर इनका वार खाली नहीं जाता। देखिए, समय खाली 
न जाने पावे! हर समय सन्धि, विग्रह, यान-आसन आदि का चिन्तन करते 

रहिए ! आप तपस्या की जिन्दगी बिताया करें, आरामतलबी ठीक नहीं 1” 
इस तरह के अद्भुत उपदेश देने वाले ये बगला-भगत मन्त्री महाशय स्वयं क्या 
किया करते हैं, यह मुझे अच्छी तरह मालूम है । ये सब-के-सब चोरी और 
मक्कारी से आपका धन लूट-लूटकर अपनी रखेलों के साथ मजा किया 
करते हें। खेर, इन बिचारों की तो बिसात ही क्या, वे शुक्र, अंगिरा, 
'विशालाक्ष, बाहुदन्ति-पुत्र पराशर आदि, जिन्होंने बड़े-बड़े तन्त्र .बनाए, 
'कूटनीतियां निकालते-निकालते जिनकी जिन्दगी का सब रस ही सूख गया, 
उन्हीं को देख लीजिए। उन लोगों ने क्या काम-क्रोध आदि को पूरी तरह 
जीत लिया था ? अथवा वे लोग क्या ठीक-ठीक शास्त्रीय ढंग से जीवन 
बिताते थे ? उन्होंने जब अपनी जिन्दगी में तरह-तरह के काम शुरू किये, 
तो उन्हें भी सफलता और विफलता दोनों का ही मु ह देखना पड़ा । आज 
दुनिया में क्या दिखाई देता हे ? जो लोग कुछ भी नहीं पढ़े हैं, वे बड़े-बड़े 
विद्वानों तक को मात करते हैं फिर महाराज, आपको तो सौभाग्यवश जन्म 
से ही बहुत कुछ मिला हुआ है । पहले तो आपको जन्म ही ऐसे कुल में 
मिला है जिसे सब दुनिया आदर की नजर से देखती है । फिर आपकी आयु 
का एक चौथाई हिस्सा भी नहीं बीत पाया हे बिलकुल नई उम्र हे । देह 
ऐसी सुन्दर कि लोग देखते ही रह जायँ ! साथ-साथ अपार धन-दौलत 
मिली हुई है । इन सबको हरदम स्वराष्ट्र, परराष्ट्र की चिन्ता करते-करते 
“बरबाद मत किये डालिए । इस राजनीति के जंजाळ में जो फंसता हे, 
उसके कौलफेल पर फिर लोगों को भरोसा नहीं रह जाता। ऐसे आदमी 
न्को जीवन का रस और आनन्द भी नहीं मिलता, क्योंकि दिन-रात सँकड़ों 
अड़चनें लगी रहती हें । फिर एक कठिनाई यह हे कि नीति के जंगल में तो 
बेशुमार पगडण्डियां चली गई हैँ; किस रास्ते चला जाय यही निश्चय से 
नहीं कहा जा सकता । किसी बात को आदमी सन्देह्रहित होकर तय ही 
नहीं कर पाता | रही राज्यरक्षा की बात, सो महाराज, आपके पास दस 
हजार हाथियों की फौज, तीन लाख सवार और बेशुमार पैदल सिपाही हैं। 
खजाने सोने-चाँदी और जवाहरात से भरे पड़े हैं अनाज इतना जमा है कि 

दुनिया के सब आदमी हजारों बरसों तक खाते रहें, तो भी आपकी 
खत्तियाँ खाली न हों । यह इतनी धन-दौलत क्या कम हे, जो और बटोरने 
के लिए पसीना बहाया जाय ? आदमी की जिन्दगी ही कितनी: ? कुल चार- 
छ: दिन का जीना हैँ ! उसमें भी इस छोटी सी आयु के बहुत से टुकड़े हो 
जाते हें । सुख उठाने लायक तो बहुत ही छोटा-सा हिस्सा रह जाता हे । 
जो लोग नासमझ हैं, वे कमाते-कमाते ही इस आनन्द-भोग के छोटे-से 
समय को वरबाद कर डालते हैं । कमाई का सोवाँ हिस्सा भी ये खर्च करना 
नहीं चाहते | i 

अब में महाराज से अधिक कहाँ तक कहूँ। मेरी तो यही प्रार्थना हे 
कि राज्य का यह बोझ तो सोंपिए ऐसे लोगों को, जो इसे सम्हालने के लायक 
हे, जो आप पर पूरी तरह श्रद्धा-भक्ति रखते हें तथा आपके अन्तरंग हे; 
और आप स्वयं महल की इन अप्सराओं जैसी सुन्दरियों के साथ आनन्द- 
विहार कीजिए हर मौसम के लायक बढ़िया-ब्रढ़िया नाच-गाने और 
शराब की दावतें उड़ने दीजिए । यही इस जिन्दगी का निचोड़ हे, शरीर 
को इसका आनन्द उठाने दीजिए l” 

यह उपदेश झाड़ने और इतनी बढ़िया सीख देने के बाद विहार- 
भद्र, महाराज के सामने जमीन पर लम्बा-लम्बा लेट गया और सिर 
नवाकर हाथ जोड़े हुए उसने उनके आगे एक लम्बा-चौड़ा प्रणाम झुकाया । 

महल की रानियाँ उसकी बातें सुनकर और यह हरकत देखकर एक- 
दम हँस पड़ीं और बड़ी खुश हुई । उनकी प्रफुल्लित आँखों से हँसी-विनोद का 
भाव साफ-साफ झलकने लगा | विहारभद्र की बातों पर महाराज अनन्तवर्मा 
भी मुस्कराए और बोले---अच्छा श्रीमान्‌ जी, अब उठिए । ऐसा हित से 
भरा हुआ उपदेश देकर तो आप अब हमारे गुरु हुए । किन्तु यह नीचे 
झुककर गुरूपन से उल्टी बात क्यों कर डाली ? उठो उठो l” 

यह कहते हुए उन्होंने उसे उठा दिया और इस हँसी-मजाक के 
बाद स्वयं भी उठ खड़े हुए । 

इसके बाद से ऐसा होने लगा कि जब कोई काम पड़ता तो बूढ़े मंत्री 

वसुरक्षित आकर महाराज को समझाते और उन्हें बार-बार ताकीद करते । 
पर महाराज का यह हाल कि मुह से तो वे उनकी हाँ में हाँ मिला देते, परन्तु 
मन-ही-मन यह सोचा करते कि “ये कंसे आदमी हैं कि दूसरे के चित्त 
का हाल ही नहीं समझते ! ” इस प्रकार मन्त्री की बातों को वे टालने 
लगे । 

अनुभवी मन्त्री ने भी कुछ समय बीतने पर राजा के मन का भाव 
ars लिया; उन्होंने सोचा--'देखो, में इनके मोह में पड़कर कितना बेव- 
कूफ बन गया हूँ ! राजा को जिस बात में दिलचस्पी नहीं, उसी की तरफ 
में उन्हें बार-बार ठेलता हूँ। उन्हें यह खयाल होता होगा कि इसमें इनका 
अपना कोई मतलब छिपा हुआ हे । इस तरह राजा की नजरों में में तो 
एक भिखारी-सा हो गया । अच्छी मेने अपनी हँसी कराई! महाराज 
की चेष्टाओं से यह बात भी साफ हैं कि वे अब पहले वाले महाराज नहीं 
रहे, क्योंकि न तो वैसी स्नेह-भरी आँखों से वे अब हमें देखते हें और न हँसते 
हुए चेहरे से बातचीत करते हे । गुप्त भेद की बातें भी खोलकर नहीं कहते | 
पहले जब हम जाते तो हमारा हाथ पकड़कर बिठलाया करते थे । वह बात 
भी नहीं रही । कभी कोई दुःख-कष्ट पड़ता तो बड़ी सहानुभूति के साथ 
उसे दूर करने की चेष्टा किया करते थे, सो भी अब नहीं है । इधर उत्सव- 
त्यौहारों के अवसर पर किसी तरह की विशेष कृपा भी उनकी अब हम पर 
दिखाई नहीं देती । पहले की तरह दान की भी कोई चीज उनके यहाँ से 
नहीं आती । पहले जब कभी हमसे कोई अच्छा काम बन पड़ता था, तो 
हमारी खास तौर से सराहना किया करते थे, वेसा भी अब कुछ नहीं होता । 
हमारा घरेलू हालचाल पूछना भी उन्होंने बन्द कर दिया हे । हमारे समर्थक 
दूसरे संगी-साथियों का भी वे अब कुछ खयाल नहीं करते । कोई काम चाहे 
केसा ही जरूरी और तुरन्त करने का हो, पहले की तरह उसमें वे 
अब हमें शामिल नहीं करते । और तो और अपने पास महल के अन्दर 
भी अब उन्होंने हमें बुलाना बन्द कर दिया है ! 

इस सब के विपरीत महाराज अब ऐसे कामों में हमें जोत देते हैं, 

जिनसे हमारी हेठी होती है और जो हमारे पद को शोभा नहीं देते । जिस 
जगह पहले हम बेठा करते थे, वहाँ आजकल जब कोई और, बैठने लगा हे, 
यह देखते हुए भी उसे वहीं बैठ जाने देते हे । हमारे विरोधियों पर वह अब 
विश्वास और भरोसा भी अधिक करने लगे हें । पहले स्वयं ही मुझे सव 
बातें बतलाया करते थे, परन्तु आजकल में खुद कोई बात कहूँ तो भी उसका 
जवाब नहीं देंगे । मुझे जलील और शमिन्दा करने को, मेरे जैसे दोष या 
कमी किसी दूसरे के अन्दर देखेंगे तो मुझे सुना-सुनाकर उसकी खूब बुराई 
करेंगे । मेरे साथ हँसी-मजाक भी कभी करते हैं तो ऐसी जो दिल पर 
चोट करे। में उनकी राय से मिलती-जुलती ही कोई वात क्यों न कहूँ, किन्तु 
उसे भी वे जरूर लोट देते हें । चाहे जितनी कीमती और बढ़िया चीज में 
भेजू, उसे सराहेंगे नहीं। मेरे मुह पर मूर्ख और बेवकूफ लोगों से इस 
तरह की वातें कहलवायेंगे कि अमुक महाशय बड़े नीतिज्ञ बनते थे, 
पर उन्होंने भी ऐसी-ऐसी गलती कर डाली ! 

शायद इन्हीं सब बातों को सोचते-समझते हुए चाणक्य कह गए हैं 
कि जो व्यक्ति राजा के दिल की बात ताड़कर, उनकी-सी कहा करते हें 
और उनकी हां में हां मिलाया करते हैँ, उनसे यदि कोई भूल-चूक भी हो 
जाय या कोई काम बिगड़ भी जाय तो भी वे राजा के मन को भाते हें । 
किन्तु दूसरे लोग चाहे कितने ही चतुर और होशियार क्यों न हों, यदि वे 
राजा की मनपसन्द बात कहना नहीं जानते, तो उनसे राजा कभी खुरी 
नहीं होते । उन्हें वे अपना बैरी मानने लगते हें।' 

इस प्रकार उधेड़बुन करते हुए वे बिचारे वृद्ध मन्त्री मन-ही-मन 
फिर सोचने लगे कि 

“ऐसे gee समय में अब क्या किया जाय ? दूसरा कोई चारा भी 
नहीं है । यद्यपि राजा बहुत विरोध और अक्खड़पन दिखला रहा हे, तो भी 
मेरे जैसे आदमी को उसे छोड़ते भी नहीं बनता, क्योंकि बाप-दादों के 
समय से मेरा घराना इन लोगों के यहां काम करता चला आया हे । अच्छा, 
में जब इसे छोड़कर जाता नहीं और बात भी यह मेरी सुनता नहीं, तब 


३६५ 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


ऐसी हालत में इसकी भलाई भी क्‍या की जा सकती है? मुझे तो ऐसा लगता 
हैं कि यह पड़ौसी अझमक देश का राजा वसन्तभानु, जो पूरा पक्का 
नीतिज्ञ भी हे, इसी के हाथ में हमारा यह राज्य चला जायगा । सम्भव हैं 
कि आगे पड़ने वाली यह मुसीबतें ही इस अनन्तवर्मा को सीधी राह पर 
ले आवें । परन्तु यह भी हो सकता है कि ऐसी आपत्तियां पड़ने पर जो 
दुःख-कष्ट और कठिनाइयां सहज ही आ जाया करती हैं, उन्हें न चाहते 
हुए भी इसे शुभ और हितकर बात अच्छी न लगे ! खेर, कुछ 
भी हो, कोई-न-कोई अनर्थ जरूर होने वाला है । ऐसी हालत में में तो, 
अव मुह बाँधे रहूंगा, क्योंकि अनचाही और वेमाँगी राय देने में 
कहीं इस मन्त्री पद से भी हाथ न धोना पड़े । इसलिए चुपचाप 
बेठूंगा ।” 

इस प्रकार सोचकर वे बूढ़े मन्त्री अलग जा वेठे। वे अब किसी 
बात में न बोलते | राजा अनन्तवर्मा उसी तरह अपनी मनमानी करते रहे । 

इसी बीच एक घटना घटी | अझ्मक राज्य के मन्त्री का नाम इन्द्र- 
पालित था। उनका एक लड़का था चन्द्रपालित । उसके वारे में एकाएक 
यह खबर उड़ी कि यह चन्द्रपालित अच्छे चालचलन का आदमी नहीं S| 
इसलिए उसके पिता ने उसे घर से निकाल दिया है। 

यही चन्द्रपालित अशमक राज्य से निकलकर बरार में आ गया | 
उसके साथ-साथ बहुत से भाट आयें और अच्छी-अच्छी कारीगर तथा तसवीर 
बनाने वाली स्त्रियां भी आ गई। नौकरों और यार-दोस्तों के रूप में बहुत से 
जासूस भी चन्द्रपालित के आसपास घिरे रहते । इन लोगों ने बरार में 
आकर बड़े-बड़े खेल-तमाशे दिखलाये और सबसे पहले विहारभद्र को 
झटपट अपने Hee में फाँसा | 

इस विहारभद्र के द्वारा बढ़ते-बढ़ते इन लोगों की पहुँच राजा अनन्तवर्मा 

तक हो गई । चन्द्रपालित ने जल्दी ही राजा की कल पकड़ ली। अब वह्‌ 
तरह-तरह की बुरी लतों में राजा को फाँसने लगा । जिस-जिस व्यसन को 
वह शुरू करवाता, उसकी तारीफ के पुल बाँध देता और उस चीज़ के 

सेकड़ों गुण तथा लाभ ढू ढ-डू ढकर राजा को सुनाया करता | जब उसने 
राजा को शिकार का शौक डलवाया तो कहने लगा 

“महाराज ! शिकार या मृगया से जितना' फायदा आदमी को होता 
है, उतना और किसी चीज से नहीं हो सकता । इसमें आदमी को दिन-रात 
कसरत करनी होती है, इसलिए विपत्ति पड़ने पर मालम होता है कि इस 
मृगया ने हमारा कितना उपकार किया हे । इसमें घूमते-फिरते रहने से 
आदमी के अन्दर लम्बा रास्ता तय करने का सामर्थ्यं आ जाता हे और 
पैरों में तेजी बनी रहती है । शरीर में से बलगम का विकार दूर होकर 
तन्दुरुस्ती बढ़ती है और जठराग्नि खूब तेज़ हो जाती हे । शिकारी की देह 
के सभी हिस्सों की चरबी se जाया करती है, जिससे अंग-प्रत्यंग स्थिर 
मजबूत और हलके पड़ जाते हे । मनुष्य में गरमी, सरदी, बरसात, भूख,प्यास 
आदि को सहन करने की ताकत पैदा होती हे । शिकार में हर किस्म के 
जानवरों से पाला पड़ता है और उनकी तरह-तरह की हालतें देखने में आती 
रहती हुं, इसलिए पशु-प्रकृति का बहुत अच्छा अध्ययन हो जाता हे । 
जानवरों के मन की बात और उनकी भिन्न-भिन्न चेष्टाओं का ज्ञान भी 
इनसे खूब होता हे । यह बात सभी जानते हैं कि हिरन, जंगली भेंसे, नीलगाय, 
आदि खेती को बरबाद किया करते हैं और फसलें उजाड़ देते हैं। शिकार के 
द्वारा इन हानिकारक पशुओं को मार डालने से खेती का बहुत बचाव 
हुआ करता हे । इधर खुझकी के रास्तों में जंगली जानवरों के आ पड़ने से 
बड़ा खतरा रहता है शिकार के द्वारा बाघ भेड़ियों आदि को खत्म कर 
देने पर यह उपद्रव भी दूर होता है । इसी बहाने पहाड़ों और जंगलों के भिन्न- 
भिन्न स्थान देखने में आते हें, जिससे इस बात पर गौर किया जा सकता है 
कि कौनसी जगह का क्या उपयोग हैं, और किस-किस जगह क्या-क्या 
उद्योग-धन्धे खड़े किये जा सकते a ? जंगलों के गरीब भीलों और सन्थालों 
आदि को शिकारियों के वहां पहुँचते रहने से बड़ा भरोसा होता हैं, 
उनकी दिलजोई हो जाती हे और उन्हें इस बात का विश्वास होता हे कि 
हम लोगों के बचाव और रखवाली का भी राजा को ध्यान हे । शिकार 

करने वालों में उमंग, स्फूति और उत्साह तो हर दम बने ही रहते हैं, इनसे 
राज्य के वेरियों पर रोब और दबदबा रहता है। इस प्रकार शिकार के 
बेहद लाभ È और यह बड़ी उपयोगी चीज है. ।” 

इसी तरह चन्द्रपालित ने जब राजा को जुए में डाला तो वह जुए की 
गुणावली गाने लगा और बोला-- 

“महाराज, AT को लोगों ने व्यर्थ ही बदनाम कर रखा है। 
बतलाइए, जिस प्रकार जुआरी अपने रुपयों के ढेर का तिनकों की तरह 
परित्याग कर देता हँ, वैसा त्याग कहीं और देखने में आता है? ऐसी उदार- 
भावना की मिसाल हे कोई दूसरी ? जुआ खेलने वाला हार और जीत 
दोनों को निविकार भाव से लेता हे कि उसे न हार में रंज हैं और न जीत 
में खुशी । हर्ष और शोक दोनों में से किसी में भी उसकी आसक्ति 
नहीं होती । हाँ, खेलते-खेलते जोश और उत्साह उसका अवश्य 
बढ़ जाता है । परन्तु ये दोनों गुण ऐसे हें कि इनसे मनुष्य में मर्दानगी 
और पौरुष उत्पन्न होते हें। आपने देखा होगा कि जुए के खेल में खेलने 
वाले का हाथ पाँसे, उनके डालने की जगह ये सब-के-सब दांव डालने 
के पहले तक तो साफ-साफ दिखाई देते हे, किन्तु हाथ wad समय इतनी 
सफाई और चालाकी बरती जाती है कि दूसरे देखने वालों को इनमें से किसी 
चीज का भी कुछ पता नहीं चलता । इस प्रकार यह खेल खेलते हुए मनुष्य 
में विलक्षण बुद्धि-चातुर्यं आ जाता है । खेलने वाले का ध्यान लगातार एक ही 
जगह रहता हैँ, जिससे चित्त में एक अद्भुत प्रकार की एकाग्रता भौ आतो हे । 
जुए का खिलाड़ी अपनी जीत के लिए लगातार कोशिश करता रहता है। 
इस निरन्तर उद्योग करने की प्रवृत्ति से आगे चलकर मनुष्य का बड़े-बड़े, 
अद्भुत और आरचर्यजनक हिम्मत के काम करने की ओर झुकाव रहता 
Sl जो लोग जुए में बैठते हैं, उन्हें प्रायः झगड़ालू और कठोर स्वभाव के 
आदमियों से पाला पड़ता हे । इनके साथ टक्करें लेते-लेते उनकी अपनी 


. तबियत भी ऐसी बन जाती हे कि आदमी फिर किसी की दाब-धौंस 


में नहीं आता; साथ ही दृढ़ आत्माभिमान की भावना उसमें बनी रहती हे । 

आप देखेंगे कि जुआरी आदमी अपनी जिन्दगी बसर करने के लिए किसी के 
आगे हाथ नहीं hore । इसलिए, महाराज, जुआ कोई ऐसी बुरी 
चीज नहीं मालूम पड़ती । इसके बहुत से लाभ हें ।” 

जुएके ये गैर-मामूली फायदे दिखाकर और जुआ खिलवाकर 

चन्द्रपालित धीरे-धीरे महाराज को वेश्यागमन की ओर भो खोंच ले गया। 
वेश्याओं के वारे में वह कहता-- 

“महाराज, इन सुन्दरी रमणियों का नाम ढोंगी लोगों ने वेश्या' तो 
इसलिए रख दिया है जिससे इन त्रिचारियों के प्रति घृणा फैलने लगे । आप 
तनिक विचार कर देखें कि रुपया तो आदमी बरबाद करता ही है। खाने- 

पहनने में भी पैसा नष्ट हो जाता है इससे अच्छा तो यह कि किसी सुन्दरी 
के साथ दिल बहलाकर उसी को दे दिया जाय। इसमें तो धन का अच्छा 
खासा सदुपयोग हे | ऐसा करने से एक अत्रला को सहायता भो हो जाती है, 
जिससे एक धर्म-कार्य सम्पन्न होता हे। इन औरतों में बिहार करते हुए 
आदमी के अन्दर मर्दानगी भी बनी रहती हे और दूसरे के चित्त के अन्दरूनी 
भावों को समझ लेने में मनुष्य बड़ा प्रवीण हो जाता हे । सुन्दरियों को उनकी 
मुंहमांगी चीजें देते रहने के कारण ऐसे आदमी के स्वभाव में से कञ्जूसी 
निकल जाती है, और खुले हाथ से बिना झिझक के. लेने-देने की उसकी आदत 
पड़ती है । ये रमणियां तरह-तरह के हुनर और कला-कौशल के काम जानती 
हें, इसलिए इनकी संगत में बेठने वाले आदमियों में भी कलात्मक रुचि 
पैदा होती हे और उन्हें कारीगरी की बहुत-सी बातों की जानकारी हो जाती 
है। इसके अतिरिक्त वेश्याओं में उठते-बेठते हुए जो चीज अपने पास नहीं है 
वह दूसरे से केसे हथियाई जाती है, यह बात मनुष्य जान जाता हैं उसे मिली 
हुई चीज को सम्हालकर रखना आता हैँ; अपने पास हिफाजत से रखी हुई 
चीज वक्त पर इस्तेमाल करने का तरीका वह सीखता हे। और कौन चीज 
कब इस्तेमाल हुई, कितने दिनों चली, यह बात उसे याद रहती है । कोई रूठ 
गया हो तो उसे किस प्रकार मनाना चाहिए, यह बात भी आदमी को आ 
जाती है । हर समय इन्हीं सब बातों में उलझे रहने और तरह-तरह को 

तरकीबे oe निकालने में मशगूल रहने के कारण आदमी की अक्ल और 
उसकी बोऴी दोनों अच्छी तरह मंज जाते हे । इन सजीली स्त्रियों में रहने 
की वजह से आदमी को अच्छे ढंग से अपनी देह की सफाई और सजावट 
करना आ जाता हे । साथ ही अच्छे सुन्दर कपड़े पहनने का सलीका भी वह 
सीख जाता हे, जिससे सब लोग उसे मान-आदर के साथ बिठळाते Z| उसे स्वयं 
चार मित्रों में बैठने की आदत पड़ती है और वह दूसरों को तथा दूसरे लोग 
उसे प्रेम करने लगते हें । इस प्रकार इन सुन्दरी स्त्रियों तथा इनके संगी- 
साथियों में बैठने-उठने से आदमी गैर लोगों के प्रति भी अपनेपन का कुटुम्बी- 
जनों जैसा बरताव करने लगता है । उसमें 'वसुधेव Heras’ की विशाल 
भावना जागती है। वह SAHA होकर बोलना-चालना सीख जाता हैं । दूसरे 
के लिए अपने हृदय के प्रेम और प्यार का दान करना तथा सज्जनता और 
शिष्टता का बदला चुकाना भी उसे आ जाता हैं । अन्त को इन सुन्दरियों से 
बाल-वच्चे पैदा करके मनुष्य का यह जन्म भी सुधरता है और परलोक भी 
बनता हे ।” 

इस प्रकार वेश्यागमन के भी बड़े-बड़े लाभ दिखाकर और इस 
कुकर्म में राजा को ठेलकर चन्द्रपालित ने उन्हें शराव पीने की आदत भी 
डलवा दी | शराब की गुणावली का बखान करते हुए वह कहने लगा-- 

“महाराज, मद्य-सेवन में सब बुराई-ही-बुराई नहीं हें । सोचकर 
देखिए, तरह-तरह की संसारी चिन्ताएँ दूर कर देने वाले ये आसव केसे उप- 
कारी पेय पदार्थ हें इनके निरन्तर सेवन करते रहने से आयु जल्दी ढलती 
नहीं, बल्कि ठहरी रहती है और तन्दुरुस्ती ऐसी अच्छी हो जाती हे कि देखने 
वाले रक करने लगते हैं। इसे पी लेने के बाद आदमी में अभिमान जाग 
उठता है, जिससे वह दुनिया के सब दुख क्लेशों और झंझटों को धता बतला 
देता है । कामेच्छा इसके सेवन से खूब होने लगती है, जिससे स्त्रियों के साथ 
विषय भोग करने की खूब ताकत आ जाती | । इसके असर से आदमी दूसरों 
के कसूर माफ कर देता है और उसके मन का मैल धुल जाता हे। शराब 
के नशे में बकने-झकने की शिकायत बहुत की जाती हे, परन्तु ऐसी agar बक- 

वास जो कहने-सुनने योग्य नहीं होती, उसके बक डालने के बाद, शराव पीने 
वाले के दिल में रह कुछ नहीं जाता; वह अन्दर से साफ हो जाता हैं और उस 
पर लोगों का बड़ा भरोसा और इतमीनान रहता हे । शराबी के मन में किसी 
के लिए द्वेष या खोट नहीं रह जाता और वह अपनी मौज में मस्त रहता हे । 
जो लोग इस उत्तम चीज का सेवन करते रहते हे उनके आँख, कान आदि सव 
हिस्से अपना-अपना काम लगातार बड़ी मुस्तैदी के साथ करते रहते हें । इस 
कारण देखने-सुनने के सम्बन्ध में प्रायः कोई शिकायत उन्हें पैदा नहीं होती । 
शराब पीने वालों की आदत पड़ जाती हे कि वे जब खुद पीने वेठते हैं तो संगी- 
साथियों को भी जरूर पेश करते हैं । इस आदत के कारण उनके पास मित्र 
लोग जमा रहते हें । इसके सेवन करने वालों के बदन पर हमेशा सुर्खी और 
सरूर-सा छाया रहता हे और वे अच्छे खूबसूरत जँचा करते हैं। इनके दिन 
भी खेल-कूद और मौजबहार में कटते हैं डर या तकलीफ शराब से कोसों 
दूर भागते हे, इसलिए लड़ाई के मैदान में इस चीज से बड़ा काम निकलता हे। 
ऐसा देखने में आता हे कि शराब पीने वाले बोलते बड़ी कड़क के साथ हे । 
किसी को सजा देते हैं तो बड़ी सख्त सजा देते हे और रुपया पानी की तरह 
बहा देते हैं । ये बातें साधारण तौर से ठीक नहीं जान पड़तीं, परन्तु बहुत से 
मौकों पर यही बातें बड़ा काम देती हैं और इन्हीं से बड़े-बड़े काम बनते हैं। 
इसलिए महाराज, शराब में बड़े-बड़े गुण और बहुत सी विशेषताएँ हें । 
इस प्रकार शिकार, जुआ, रण्डीबाजी और शराब की बड़ाई करते 
हुए अन्त में चन्द्रपालित राजा अनन्तवर्मा से बोला--“महाराज, सव राजा 
लोग कोई ऋषि-मुनि तो होते नहीं जो हरेक चीज का शौक छोड़ बैठे । ऐसे 
राजा जो निरे बाबाजी बन बैठते हें, वे फिर अपने विरोधियों और दुश्मनों 
को नीचा नहीं दिखा सकते। ऐसे राजा दुनिया के कामकाज भी नहीं 
सम्हाल सकते ।” 
राजा अनन्तवर्मा चन्द्रपालित की ये बातें ऐसे ध्यान से सुना करते, 
जैसे किसी गुरू का उपदेश सुन रहे हों। ये बातें नये ढंग से और दिलचस्प 
बनाकर कही जातीं थीं, इसलिए उन्हें बहुत पसन्द आतीं और वे इन्हीं के 

अनुसार चलने भी लगे | 

“दुनिया का ऐसा ढंग है कि जो काम राजा करे, उसी को दूसरे 
मामूली लोग भी करने लगते हें । इसी के अनुसार राजा अनन्तवर्मा को 
रागरंग में मस्त देखकर उनके राज्य की जनता भी कुमार्ग पर चली गई और 
उन्हीं सब कुकर्मो में फॅस गई। जो मर्ज राजा को लगा, उसी की छूत प्रजा 
को जा लगी। अब कौन किसका इलाज करे और कौन किसके दोष 
दिखावे ? राज्य के अलग-अलग महकमों के सब अफसरों ने जव राजा-प्रजा 
दोनों को एक ही राह पर और गाफिल देखा, तो उन्होंने अपने-अपने मद 
की रकमें डकारना शुरू कर दिया । फल यह हुआ कि धीरे-धीरे राज्य की 
आमदनी के दरवाजे बन्द हो गए। उधर खर्च का यह हाल था कि राजा 
खुद ही ऐयाश और बुद्ध at हुए थे। वे पानी की तरह पेसा बहा रहे 
थे; इस कारण राज्य का खर्च दिनोंदिन बढ़ता गया । राजा के सरदार, 
जिले और नगर की पंचायतों के मुखिया लोग, सब-के-सब इन feat 
एक-से हो रहे थे । इसलिए ये सभी राजा के अन्तरंग और जिगरी दोस्त 
बने हुए थे जब कभी शराब की दावतें होतीं तो राजा इन सबको और 
साथ में इनकी स्त्रियों को भी बुलावा देकर इनमें शामिल किया करते । 
इस प्रकार राज्य के सामन्त-सरदारों, और रईस-उमरावों का चरित्र 
गिर गया । इनकी औरतों को तरह-तरह के बहानों से बुलवाकर राजा 
इनके साथ भी कुकर्म करने लगा। जब राजा का यह हाल हो गया तो उनके 
महल की रानियों के चरित्र का गिरना भी स्वाभाविक था। उनके दिल से 
राजा का दबदबा और दहशत जाती रही । ये भी निधड़क होकर रंग- 
रेलियाँ करने लगीं । रानियों का असर राज्य के अच्छे और ऊंचे घरानों की 
स्त्रियों पर पड़ा । बड़ी-बड़ी कु लवन्ती नारियां तक अब खुले आम AE इशारे 
करतीं और सहज भाव से अइलील बाते बका करतीं। इन सबके शील सदा- 
चार का बाँध टूट गया । अपने पतियों की इन्हें तनिक भी परवाह नहीं रही। 
ये सब अपने यारों के साथ खुले-आम हँसी-ठट्ठा और इशारेबाजियों में लगी 
रहतीं। इनके आदमियों को जब एसी बातों का पता लग जाता तो ये बड़े 

लाल-लाल होते,यहां तक कि लड़ाई-दंगों तथा मारंपीट की नौबत आने लगी । 
इन झगड़ों में कमजोर लोग पिट जाया करते और तगडे आदमी हावी हो 
जाते । यह गुण्डापन जब और बढ़ा तो मालदारों की लूट-खसोट होने 
लगी | इन लोगों का रुपया-पैसा चोर-डाकू बनकर वहीं के लोग छीन लेते । 
इस तरह जन-साधारण की सम्पत्ति लुटने लगी । आपस में मार-धाड़ शुरू 
हो गई और पाप तथा अधर्म की राह खुल गई | 

जब इस प्रकार लोगों के भाई-बन्द और सगे-सम्बन्धी मारे जाने 
लगे, रुपया-पैसा छिनने लगा और कत्ल-खून होने लगे तो सब जनता घबड़ा 
उठी । प्रजा रोती-चिल्लाती हुई खुले आम राजा को कोसने और वुरा-भला 
कहने लगी । राजा की ओर से इन सबको राजद्रोही मानकर सजाएँ 
दे दी गई । इस पर लोगों में डर के साथ-साथ क्रोध और भी 
भड़कने लगा । 

इधर इस गिरी हुई दशा में गरीब-निर्धन और कंगाल लोगों में 
लोभ-लालच पैदा हो गया । सबमें आपाधापी मचने लगी । जो लोग आत्म 
सम्मान रखने वाले और इज्जत-आवरूदार थे, वे जब अपमानित होने लगे 
तो उनका हृदय बदले की आग में जलने लगा । 

इस तरह राज्य-भर में अराजकता का-सा समय आ गया। ऐसे 
समय बाहरी दुश्मनों की बन आई और वे अनन्तवर्मा के राज्य में दुर्घटनाएँ 
और उपद्रव करवाने लगे । पड़ोस के विरोधी राज्यों की ओर से इनके यहाँ 
तोड़-फोड़ की कार्यवाहियाँ शुरू हो गई । 

अब बरार के अन्दर बहुत से शत्रु शिकारियों के भेस में आ घुसे । 
इन्होंने यहां यह झूठी खबर उड़ाई कि राज्य के पहाड़ों में आजकल जंगली 
जानवर आ गए हे, इस कारण पहाड़ी दरें में से गुजरना खतरनाक हे । यह 
सुनकर सैकड़ों राहगीर असली चलता हुआ रास्ता छोड़-छोड़कर सूखी 
झाड़ियों और बाँस के झुरमुटों के अन्दर हो-होकर चलने लगे । इसी समय 
दुश्मन जासूसों की ओर से इनमें आग लगवा दी गई और अनन्तवर्मा के 
राज्य के सैकड़ों आदमियों को वहीं जलाकर मार डाला गया । इात्रु-राज्य 

के ये शिकारी लोग कभी-कभी ऐसा करते कि बरार वालों को शेर, वाघ, 
आदि जंगली जानवरों का शिकार करने के लिए उकसाते और फिर अपनी 
तरकीवा से इन्हीं लोगों को खुद बाघ का शिकार बना दिया करते । राह 
चलने वालों को ये शत्रु लोग जब रास्ते के जोहड़ों पर पानी पीते के लिए 
उतावला देखते तो यह कहकर बहकाया करते कि “कुछ दूर और चलो, 
आगे ईटों का बना पक्का कुआँ हे । उसका पानी पीना। यहाँ रद्दी तलैया 
का पानी क्यों पीते हो ?” यह सुनकर सैकड़ों राहगीर धोखे में आ जाते 
और बिना पानी पिये आगे चल देते। तब इन्हें बहकाकर ये जासूस लोग 
दूर ले जाते और बियाबान जंगलों में भूखा-प्यासा भटकाकर मार डालते। 
बहुत से यात्रियों को ये लोग ऐसे ऊबड़-खाबड़ और खतरनाक रास्तों से 
ले जाते, जहाँ ऊपर से देखने में तो घास और झाड़ियाँ होतीं, पर नीचे, 
गहरे खड्ड हुआ करते | इनमें ये इन यात्रियों को गिराकर मार डालते। 
कई जगह नदियों के किनारे-किनारे ऐसे रास्तों से ये लोग इन यात्रियों को 
ले जाते, जहां का कगार गिराऊ होता । यहाँ इन्हें नदी में गिराकर डुबा दिया 
जाता | बरार के जंगलों में राह चलते लोगों को बहुधा काँटे लग जाते, 
तब ये शिकारी बने हुए गुप्तचर लोग, जहर में बुझी कुरेदनी या सुइयों से 
इन्हें निकालने बैठ जाते, जिससे विष फैलने से सैकड़ों यात्री मौत के घाट 
उतर जाया करते। रास्तों में जव कोई-कोई यात्री अपनी मण्डलियों से बिछुड़ 
कर पीछे छूट जाते और अकेले पड़ जाया करते तो उन्हें ये विदेशी 
जासूस बड़ी are लगाते, और जान से मार डालते थे । कभी ये लोग ऐसा 
करते कि तीर मारकर राहगीरों के प्राण ले लेते और पूछताछ किये जाने 
पर बहाने बना देते कि हमने दूर से शिकार पर निशाना लगाया था, वह 
बिचलकर इन्हें जा लगा है अनेक बार ये लोग ऐसी चाल चलते कि 
किसी पहाड़ की ऊंची अगम चोटी पर इस राज्य के यात्रियों के साथ शर्ते 
वद-बदकर ASAT शुरू करते। जब कुछ राही चलते-चलते अकेले पड़ जाते 
या किसी और ध्यान में हुआ करते और उस समय कोई दूसरा देख न रहा 
होता, तब यह इन्हें ऊपर से ढकेलकर गिरा दिया करते। इस प्रकार यहाँ 


३७४ 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


के बहुत से लोगों को मार डालते थे। कभी-कभी ये परदेसी जासूस जंगलात 
के महकमे के अफसर बन जाया करते और राजा अनन्तवर्मा की सेना के 
अकेले-दुकेले सैनिकों को जंगल में आते-जाते हुए पकड़कर बाँधले जाते। 
ये गुप्तचर लोग बहुधा ऐसी जगहों पर भी धींगामुरती करके घुस बैठते 
जहां जुए की चौकडी जमी हुई होती, या मुर्गी आदि के दंगल हो रहे होते, 
या मेले जुलूस-उत्सव आदि के लिए लोग इकट्ठे जमा होते | इनमें ये जासूस 
दुर्घटनाएँ और उपद्रव करके लोगों को मार डालते थे। कई बार शत्रु-राज्यों 
के ये गुप्तचर बरार के अन्दर जगह-जगह कत्ल और खून की areata भी 
कर डालते | इन गुप्तचरों द्वारा किये गए कारनामे जब कभी खुल पड़ते 
तब इन कुकर्मो के गवाहों पर ही ये लोग अपना कलंक मढ़ दिया करते 
और उनके साथ मार-पीट कर बैठते । ऐसी हरकतों से इन गुप्तचरों की 
बदनामी छिपी रहती, और असली बात खुलने नहीं पाती थी । कहीं-कहीं 
ये परदेसी जासूस ऐसा करते कि बदमाशों को अपना यार बना लेते । इन्हें 
पराई स्त्रियों को अपने मित्रों की घरवाली बतलाकर उनके पीछे छोड़ 
देते थे । बाद में इनके पतियों के साथ लड़ाई-झगड़ा होने पर ये विदेशी 
लोग इन भले आदमियों को ही मारने-पीटने लगते और नाम उन बदमाशों 
का लगा देते थे । जहां कहीं मौका देखते, वहां इन दोनों के ही साथ मारपीट 
कर बैठते और दंगा खड़ा कर देते थे । 

शत्रु देशों के इन गुप्तचरों ने ऐसी स्त्रियाँ भी रख छोड़ी थीं, जो 
गुपचुप कत्ल और हत्या के कामों को खूब सीखी हुई थीं । ये जासूस स्त्रियां 
बरार के नागरिकों को दुराचार के लिए उकसातीं, और खास-खास जगहों 
पर अपने साथ मिलने के लिए इन्हें बुलाया करतीं । इनके साथी ये गुप्तचर 
लोग ऐसे स्थानों के आसपास पहले से ही छिपे बैठे होते। उन लोगों के आ 
जाने पर ये मौका देखकर टूट पड़ते और उन्हें मार डाला करते | इस प्रकार 
अनंतवर्मा के राज्य के अंदर कत्ल की ऐसी-ऐसी वारदातें हुआ करतीं, जिनका 
न किसी को भेद मिलता और न इनके विषय में कोई कहने-सुनने वाला ही 
होता। कभी-कभी ये जासूस इस राज्य के लोगों को इस तरह के लालच दिया 

करते कि अमुक सुरंग के अन्दर खजाना गडा हुआ है, उसे खोदने चलो । 
कभी यह कहकर बहकाते कि फलानी गुफा में एक बाबाजी मन्त्र सिद्ध 
कर रहे हैं, चलो उन्हें देख आवें । इस तरह फुसलाकर लोगों को सुरंगों के 
भीतर ले जाते और मार डाला करते | बाद को यह बात फैला देते कि 
वहाँ इस-इस तरह दुर्घटना हो पड़ी, जिसमें ये लोग मारे गए । कभी ये 
जासूस किसी मस्त हाथी पर चढ़ बैठने के लिए लोगों को बढ़ावा दिया करते। 
जव कुछ हिम्मती लोग जोश में आकर इस पर चढ़ जाते तो ये जासूस लोग 
बाद में उसे काबू करने के उपाय नहीं चलने देते थे जिसके कारण ऊपर 
चढ़े हुए लोग इस मस्त हाथी द्वारा कुचल डाले जाते थे । अनेक वार शत्रुओं 
के ये गुप्तचर लोग ऐसा करते कि राजा अनन्तवर्मा के राज्य के किसी हरे- 
भरे और उपजाऊ क्षेत्र को नष्ट-श्रष्ट कर डालने का निश्‍चय कर लेते। 
इसके बाद कुछ लोगों को अन्धाधुन्ध रिश्वत देकर, उनके द्वारा इस प्रदेश 
में पागल हाथियों को छुड़वा देते । ये पागल और खूनी जानवर इस सारे 
इलाके में उत्पात मचाकर इसे तहस-नहस कर डालते थे । किसी अवसर पर 
ऐसा होता कि जब इस राज्य के कुछ लोग रुपये-पैसे या जायदाद के बँटवारे 
पर झगड़ रहे होते, उस समय ये शत्रुओं के जासूस किसी एक फरीक के 
लोगों को अकेली जगह में मार डालते | ऐसे समय इन हत्याओं की बदनामी 
दूसरे फरीक वालों पर पड़ती थी । इन जासूसों पर किसी का सन्देह तक न 
होता था । वैरियों के इन गृप्तचरों की कार्यवाहियां राजा अनन्तवर्मा के 
सरदारों के इलाकों में भी होने लगीं | इनके नगरों और देहातों के अन्दर 
घुसकर ये जासूस लोग छिपे-छिपे ऐसे लोगों पर हमले किया करते, जिनकी 
गिनती गुण्डों और बदमाशों में की जाती थी । इन्हें स्वयं मारकर ये 
जासूस लोग इनके विरोधियों का नाम बदनाम कर दिया करते थे । इन 
विरोधी राज्यों की ओर से बरार के अच्छे-अच्छे जवान सूरमाओं के पास 
सुन्दरी वेश्या पहुँचाकर उन्हें अत्यधिक भोग-विलास में hat दिया जाता, 
और इस प्रकार उन्हें तपेदिक आदि का शिकार बना दिया जाता था । इन 
जासूस वेश्याओं के द्वारा ही राज्य के बड़े-बड़े अफसरों और फौज के सिपह- 

सालारों के कपड़ों, आभूषणों, फूलमालाओं, तेल-फुळेळ, उबटन-व्रन्दन 
आदि में जहर मिलवाकर उन्हें मरवा डाला जाता । बहुधा इलाज करते के 
हाने लोगों के रोग खूब बढ़ा दिये जाते । मतलब यह कि जोसूसों द्वारा 
हत्या, जहर, आग, कत्ल आदि के बहुत से उपाय राजा अतन्तवर्मा के पड़ौसी 
अदमक देश के राजा की ओर से वरते जा रहे थे । इतका परिणाम यह 
हुआ कि इन सब घातक उपायों द्वारा वरार का राज्य अन्दर-ही-अन्दर 
खोखला हो गया । राजा अनन्तवर्मा की सेता के बहुत से वीर सिपाही और 
अच्छे-अच्छे सेनापति भी मार डाले गए, जिससे उनकी स्थिति बड़ी कमजोर 
पड़ गई। 
इतना हो चुकने के बाद अब अश्मकराज वसन्तभानु ने एक काम 
किया । उन्होंने बरार के पड़ोसी भील राजा भानुवर्मा को उकसाकर उसे 
अनन्तवर्मा के साथ भिड़ा दिया। अनन्तवर्मा के राज्य के छोर से मिलता 
हुआ ही भानुवर्मा का जंगली राज्य चला गया था | इस अपने पड़ोसी का 
हमला देखकर अनन्तवर्मा ने भी अपनी फौज जमा करनी शुरू की ॥ 
"जब अइमकराज ने यह सुना तो उन्होंने एक चाल चली। अनन्तवर्मा केः 
सरदार लोग अभी अपनी फोजें लेकर आये भी नहीं थे कि: उन सबसे 
पहले अझमकराज स्वयं अपनी HAH लेकर अनन्तवर्मा की मदद के, लिए, 
उनके पास जा पहुंचे। उन्हें इस प्रकार अपनी सहायता के लिए आया देख' 
अनन्तवर्मा बहुत प्रसन्न हो गए और उन्हें अपना हितैषी समझकर उनसे 
बड़ा प्रेम मानने लगे । इसके बाद दूसरे सामन्त लोग भी अनन्तवर्मा के 
साथ आ मिले । ये सब इकट्ठे होकर भानुवर्मा से लड़ने नर्मदा के किनारे 
पहुँचे । इस सम्मिलित सेना में कुन्तल के राजा महासामन्त अवन्तिदेव भी 
आये हुए थे। उनके दरबार की एक नर्तकी बहुत मशहूर थी । यह खुन्दर मी 
बेहद थी । स्वर्ग में जैसे उर्वशी का नाम था, उसी तरह इसे पृथ्वी लोक की 
उर्वशी समझा जाता था । धूर्त चन्द्रपालित आदि ने क्या किया कि अनन्त- 
'वर्मा के सामने इसके नाच की बड़ी तारीफ की । राजा ने इसे.बुळवाः भेजा 
और नाच देखा। इसी बीच वह उस पर लट्ट, भी हो गए. और उसके रूप 

माधुर्य पर रीझकर उन्होंने उसके साथ विषय भोग भी किया । 

इस बात को लेकर अइमकराज वसन्तभानु ने कुन्तल नरेश से एकान्त 
में भेंट की और बोले 

“इस अनन्तवर्मा की करतूत आपने सुनी? इस पर तो एकदम मस्ती 
छाई हुई हे और काम का भूत सवार हे । नौबत यहाँ तक आ चुकी हे कि 
यह अब हम लोगों के महलों की स्त्रियों पर भी हाथ साफ करने लगा हे । 
इस बेइज्जती Bl Hel तक सहा जायगा ? सुनिए, आज हम पर वात आई 
है। तो कल आप तक भी पहुँच सकती हे । इसलिए इसका तुरन्त इलाज करना 
पड़ेगा । देखिए, सौ हाथी तो मेरी सेना में हे और पाँच सौ आपके पास भी 
ATN, हम और आप सलाह कर लें और मुरल के राजा वीरसेन, 
FESR AR एकवीर, कोंकण-राज कुमारगुप्त तथा नासिकपति नागपाल 
से मिलकर इस विषय में मशवरा कर ले । यह बात पक्की हैं कि ये सब 
राजा लोग अनन्तवर्मा की इस ढिठाई और उद्दण्डता को कभी बरदाइत 

लहींकरेंगेःऔर हमारा साथ देंगे । 

एक बात और सुनिए, यह भीलराज भानुवर्मा जिसके विरुद्ध अनन्त 
ant छड़ने जा रहा है, मेरा पक्का मित्र हैं ऐसा करें कि यह विषयी अनन्त 
वर्मा जव सामने से भानमित्र के साथ उलझ जाय, तब हम लोग मिलकर 
इसं पर,पीछे:से हमला कर दें । इसके बाद इसका खजाना और रथ-घोड़े 
हाथी वरौरा-छीनक़र हम आपस में बाँट लें | 

Pepa की यह सलाह अवन्तिदेव को बहुत पसन्द आई । इसके 

ARE ने अपने विश्‍वस्त आदमियों के द्वारा, बीस-बीस रेशमी कपड़े 
के ae पक्तत्तीस-पच्चीस सुनहरी काम के केसरिया कम्बल उन सब 
aT HTT Faa दिये। साथ ही अपना सन्देश भी कहला भेजा । वे 
सेवत्सांमन्कडन दोनों क्रे साथ आ मिले । 
क्रमः तजैगल़ेगदित्त-ड़क लोगों की योजना के अनुसार ही काम किया गया । 
इतत; सन्नक्तेउमिंळकराअनन्तवर्मा की सेना पर पीछे से धावा कर दिया, 
अैर-निःऽ सितः Aga इस प्रकार अपनी अनीति के कारण अनन्तवर्मा 

को इन सव सामन्तों का तथा वनराज भानुवर्मा का शिक्रार होता TST | 

अइमकराज वसन्तभानु ने अब एक और चालाकी चलो | इन सब 
लोगों से वह कहने लगा--“इस अनन्तवर्मा के खजाने और रथ-घोड़े आदि 
सब सामान को आप लोग अपने अधिकार में कर लीजिए और अपनी-अपनी 
हैसियत के अनुसार आपस में वाँट लोजिए । उसमें से आप लोग अपनी 
मरजी से जो थोड़ा-त्रहुत हिस्सा मुझे दे देंगे, में उसी को खुशी से ले लगा ।' 

यह कहकर वह्‌ धूर्त हिस्सा वाँट होते समय उन सबसे अलग रहा | 
अब लूट के माल का बॅटवारा शुरू हुआ और इस हड्डी के टुकड़े पर सबकी 
आपस में खूब तकरार हुई । यहाँ तक कि सब-के-सब एक दूसरे के खून के 
प्यासे हो गए | वसन्तभानु इसी मौके को ताक रहा था । इन सब में फूट पड़ी 
हुई देखकर उसने एक-एक करके इन सब सामन्तों की खबर ली और सब 
को मार भगाया । अन्त में लूट का सारा माल वह अकेला डकार गया | 
केवल भानुवर्मा को उसने थोड़ा सा हिस्सा जरूर दे दिया, ag भी बड़ा 
एहसान जताते II इसके बाद लौटकर उसने अनन्तवर्मा के सारे 
बरार राज्य पर अपना अधिकार जमा लिया। 

इधर महाराज अनन्तवर्मा fra समय सेता लेकर लड़ाई के लिए 
चले थे तो उनके पीछे वृद्ध मन्त्रो वपुरक्षित रह गए थे। Galt राज्य 
की कुछ चुनी हुई विश्‍वसनीय सेता इकट्ठो BT” 

यह सब वृत्तान्त सुनाते-सुनाते वह बूढ़ा आदमी अपने पास खड़े 
हुए उस बालक को दिखलाकर कहते लग[-- 

“यह बालक उन्हीं अनन्तवर्मा का पुत्र हैं इसका नाम भास्करवर्मा 
Bi मन्त्री वसुरक्षित ने उसी थोड़ी सी राजभकत सेना के साथ इस भास्कर 
वर्मा को इसकी तेरह बरस की बहिन मंजुवादिनी को और इन दोनों की 
माता महारानी वसुन्धरा को साथ में लिया । ; 

इन्हें लेकर वे इस सेना के साथ राज्य से भाग निकले । इस मुसीबत 
के समय दूसरी और मुसीबत आने को रह गई थी। दुर्भाग्य से रास्ते में 

मन्त्री बसुरक्षित को गरमी का तेज बुखार चढ़ आया और उसी में उनका 

देहान्त हो गया । तब में और मेरे साथ-साथ राज्य के अन्य शुभचितक महारानी 
तथा उनके बच्चों को माहिष्मती नगरी में ले गए । माहिष्मती में महाराज 
अनन्तवर्मा के भाई मित्रवर्मा रहते थे । उन्हीं के पास इन सब को लेकर हम 
लोग पहुँचे और वहीं रहने लगे । महारानी वसुन्धरा बड़ी सच्चरित्र महिला 
थीं । परन्तु मित्रवर्मा बहुत नीच प्रकृति का निकला । उसने उनके वहां 
आन का कुछ और ही मतलब लिया और उनसे एक दिन छेड़छाड़ की । 
उसकी इस अझिष्टता पर महारानी ने उसे फटकार दिया । तब वह उनको 
ताने देता हुआ कहने लगा-'ओ हो, आप तो बड़ी सतवन्ती बनती हैं ! ऐसे 
ही रहकर अपने लड़के को राज दिलवाना चाहती हो !” इसके 
वाद से मित्रवर्मा की नीयत भी बदल गई। वह इस बालक को मार 
डालने की फिक करने लगा । जब महारानी को यह पता चला तो उन्होंने 
मुझे बुलाया और कहने लगीं-- 

“भइया नालीजंघ ! लुम इस बच्चे को यहाँ से बचाकर अपने साथ 
निकाल ले जाओ और जहाँ इसे जिन्दा रख सको, वहीं ले जाकर रहो । 
यदि मं बची रह गई तो में भी कभी इसके पास चली आऊेंगी | तुम इसकी 
अच्छी तरह देखभाल रखना और इसको राजी-खुशी की खबर कभी- 
कभी मुझ तक पहुँचा दिया करना ।” 

इसके बाद मित्रवर्मा के महल की उस भीड़-भाड़ में से में इस 
बालक को ज॑से-तेसे बचाकर निकाल लाया और विन्ध्याचल के बियावान 
जंगल में निकल गया । यह बालक अब तक लगातार पैदल चलता आ 
रहा था और बहुत थक गया था । मॅने सोचा कि यह कुछ दम ले ले । इस 
विचार से में इसे अहीरों की बस्ती में ले गया । वहाँ कुछ दिन इसे आराम 
देकर फिर इस डर से कि कहीं यहाँ पर भी मित्रवर्मा के भेजे हुए 
सरकारी आदमी न आ पहुंचे, में इसे लेकर मुख्य सड़क से दूर-दूर रहता 
हुआ भाग निकला । चलते-चलते बीच में इसे बड़ी सख्त प्यास लगी । तब 
मेने इस कुएं से पानी लेना चाहा, किन्तु इसमें खुद ही गिर पड़ा । आपने 
दया करके मुझे बाहर निकाल लिया । यह बिचारा राजकुमार इस समय 

बिलकुल असहाय है । अब आप ही इसे कुछ सहारा दीजिए 1” 

इतना कहकर उस AS आदमी ने मेरे सामने हाथ जोड़ दिए । 

यह सब हाल सुनकर मेंने उससे पूछा कि “अच्छा, यह तो 
वतलाओ, इस बालक को माता किस परिवार को है ? ” 

वह बोला--पाटलियुत्र नगर में वैश्रवण नाम के एक बड़े भारी 
व्यवसायी थे । उनकी लड़की का नाम सागरदत्ता था । उस सागरदत्ता के 
कौशलराज कुसुमधन्वा से एक लड़की हुई, वही इस बालक की माँ है ।” 

मेने कहा--“यदि ऐसा है तब तो इसको माँ और मेरे पिता दोनों 
के नाना एक ही हैं ।” यह्‌ कहते हुए मेने उस वालक को प्रमपूर्वक हृदेव से 
लगा लिया। 

बूढ़े ने मुझसे पूछा-- श्री सिन्धुदत्त जो के पुत्रों में से आप किनके 
लड़के हैं ? ” 

मेने कहा-- ALATA सुश्रुत के ।” 

मेरा पता पाकर बूढ़ा बहुत प्रसन्न हुआ । इसके बाद मेंने निश्चय 
किया कि “अशमक के इस राजा को अपनी कूटनीति का बड़ा घमण्ड 
है। में भी इस पत्थर को पत्थर से ही तोड़कर निकाल बाहर करूँगा 
और इस बालक को इसके बाप-दादों की राजगद्दी पर जरूर 
विठाऊंगा i” 

अव मुझे यह फिकर हुई कि इस बालक के खाने-पीने का क्‍या इन्त- 
जाम किया जाय, क्योंकि वह बिचारा बहुत भूखा था। 

में इसी चिन्ता में था कि इतने में किसी शिकारी को मार से 
बचकर निकल भागे हुए दो हिरन उधर आ निकले । शिकारी ने तीन बाण 
मारे थे, किन्तु उन तीनों से बचकर वे निकले जा रहे थे। उनके पीछे-पीछे 
वह शिकारी भी आ पहुँचा | मेते झट उसके हाथ से कमान खींच ली और 
बचे हुए दो तीर भी ले लिये । इन्हीं से उन हिरनों को मार गिराया | 

एक हिरन तो तीर से बिधा हुआ ही गिरा, दूसरे को लगकर तीर 
पार निकल गया था । इनमें से एक हिरन Ha उस शिकारी को दे दिया । 

दूसरे को लेकर उस पर से बाल साफ करके खाल उतार डाली । फिर उसकी 
कलेजी निकालकर धोई और उसे कुचल लिया । इसके बाद टाँगों और 
गरदन पर का अच्छा-अच्छा माँस निकालकर उसका खीमा बनाया । अब 
मेने आग बनाकर अंगारों पर सीखचों के कबाब की तरह इसे भून 
डाला | यह गरम-गरम माँस मेने उन दोनों को खिलाया । इसी से अपनी 
भूख भी मिटाई । 

वह शिकारी इस खाने पकाने के ब.द में मेरी इतनी फुर्ती और 
होशियारी देखकर वड़ा खुश हुआ । वह मुझसे हिल-मिल गया । थोड़ी 
बातचीत के बाद मेंने उससे पूछा-- क्यों जी, माहिष्मती का कुछ हाल- 
चाल जानते हो ? ” 

वह कहने रूगा-- में तो बाघ का चमड़ा और दूसरी कुछ खालें 
बेचकर वहाँ से आज ही आ रहा हूँ। वहाँ की खबर मुझे क्यों नहीं मालूम 
होगी ? वहाँ का हाल सुनो । आज माहिष्मती नगर-भर में सजावट और 
जलसे की तैयारी हो रही है, क्योंकि चण्डवर्मा का भाई प्रचण्डवर्मा वहाँ 
आ रहा हे । बह मित्रवर्मा के भाई की लड़को मंजुवादिनी के साथ ब्याह 
करना चाहता हे ।” 

aa उस शिकारी की यह बात सुनकर उसके कान में बहुत धीरे से 
कहा-- सुनो, तुम्हें मालूम है, असलियत कया है ? वास्तविक बात यह है कि 
मित्रवर्मा बड़ा चालाक हैं । वह धूर्त इस लड़की का अच्छी जगह सम्बन्ध 
करके इसकी माँ के जी में जगह बना लेना चाहता हे । उसका विश्वास 
पाकर फिर उसी के मुह से यह जान लेना चाहता है कि अपना लड़का 
उसने कहाँ भेज दिया है । इसके बाद उस बालक की खोज 'कराके वह 
उसे मार डालेगा। 

फिर Ha उस शिकारी से कहा-- तुम वहाँ लौटकर एक काम 
करो | महारानी वसुन्धरा से एकान्त में जाकर कहना कि आपका पुत्र अच्छी 
तरह है। मेरा भी हाल उन्हें बतला देना । 

इसके बाद और सब लोगों के सामने रोते-चिल्लाते हुए यह खबर 


३८२ 


CC-0. Gurukul Kangri Collection, Haridwar 


A by Arya Samaj Foundation Chennai and eGangotri 


सुनाना कि महारानी के लड़के को जंगल में बाघ ने फाड़ खाया । 

महारानी का देवर मित्रवर्मा बड़ा नीच है वह इस खबर से मन- 
ही-मन बहुत खुश होगा, हालाँकि बाहर से बेहद दुःखी होने का दिखलावा 
करेगा। महारानी को भी वह हर तरह से समझाने-बुझाने और तसल्ली देने 
की कोशिश करेगा | महारानी को तुम कहना कि वे मित्रवर्मा के साथ चालू 
चलें और कहें, अपने जिस लड़के की खातिर मेते तुम्हारी बात नहीं 
मानी थी, वह भी मेरे पाप से चल बसा । अब मेरा कौन हे? अब तो जो 
तुम कहोगे में वही करूंगी ।' महाराती की इस बात से वह बड़ा प्रसन्न हो 
जायगा और उनकी ओर अपना रुख भी अच्छा कर लेगा । 

तब वे एक काम करें । में यह मीठा तेलिया दे रहा हूँ,इसे ले लें । यह 
बड़ा खतरनाक जहर होता हे । इसे पानी में पीसकर मिला दें, फिर इसी 
पानी में फूलों का एक हार भिगोकर तैयार रखें । जब मित्रवर्मा एकान्त में 
उनसे मिलने आवे तो यही हार उसके WS और छाती पर BHAT ATR; 
फिर चिल्लाकर कहें, 'यदि में पतिव्रता हूँ तो यह हार ही तेरे जैसे पापी के 
लिए तलवार का काम करेगा ।' 

इसके बाद मेने उस शिकारी को दूसरी एक और चीज दी और 
कहा--“'इसे भी तुम रानी को देना । यह मीठा तेलिया का 'उतार' हे | 
इसे पानी में मिलाकर फिर उसी हार को वे इसमें डवो दें। ऐसा करने से 
मीठा तेलिया के ज़हर का असर उसमें से निकल जायगा । यह हार फिर वे 
अपनी लड़की को पहना दें। मित्रवर्मा तो उस हार के लगते से उसके 
जहरीले असर के कारण मर जायगा और रानी को लड़की पर उसी हार 
का कुछ भी असर नहीं होगा। रानी की बात देखकर सब लोग इसे 
“सती का प्रभाव' समझेंगे, और महारानी के भक्‍त बन जायॅगे । 

मित्रवर्मा के इस प्रकार मारे जाने के बाद प्रचण्डवर्मा के पास 
महाराती की ओर से इस आशय का संदेशा भिजवाया जाय कि 'माहि- 
ष्मती के इस राज्य का अब कोई मालिक नहीं रह गया हैं इसलिए इस 
लड़की को लेने के साथ-साथ आप यह राज्य भी स्वीकार कीजिए।' 

उधर तो यह काम हो रहा होगा, इधर में और यह बालक, हमः 
दोनों अघोरी साधु का भेष बनाकर भीख माँगते हुए रानी के दरवाजे पर 
पहुँचेंगे । रानी से भीख लेकर हम चले आयँगे और आकर शहर से बाहर 
` मरघटके पास डेरा डालेंगे | 
इससे पहले ही रानी नगर के खास-खास धनी-मानी आदमियों 
और अपने मान्यवर मन्त्रियों को एकान्त में बुलाएँ और उनसे कहें-- रात 
सपने में विन्ध्यवासिनी देवी ने मुझे दर्शन देने की कृपा की और कहा-- 
“आज से चौथे दिन प्रचण्डवर्मा मर जायगा। पाँचवें दिन तू नर्मदा के किनारे 
वाळे मेरे मन्दिर में जाना और जाकर यह अच्छी तरह देखभाल लेना कि 
उस समय कोई दूसरा वहाँ नहो। पूजा के बाद जब सब लोग वहाँ से 
जा चुकेंगे, उस समय मन्दिर में से तेरे लड़के को लेकर एक ब्राह्मण कुमार 
निकलेगा । वही ब्राह्मण इस राज्य की रखवाली करता हुआ तेरे पुत्र को 
राजगद्दी पर विठायेगा। में अब तक एक बाधिन के रूप में रहती 
रही । वह तेरा पुत्र अब तक मेरे प्रभाव से मेरे साथ-साथ ही था । और यह 
जो तेरी लड़की मंजुवादिनी है, इसे में आज से उस व्राह्मण कुमार की 
बर्मपत्नी बनाती हूँ ।' ” 
यह सब सुनाकर अन्त में महारानी उन लोगों से इतना और कह दें 
कि “यह भेद की गुप्त बात मेने आप ही लोगों के सामने खोली हे । 
इसे तब तक छिपाए रखिए, जब तक सब काम इसके अनुसार पूरे न 
हो जायं |” 
मेरी यें सब बातें सुनकर और इन्हें पूरा कर देने का वचन देकर 
ae शिकारी खुशी-खुशी वहां से चला गया । इसके कुछ दिनों बाद उसी ढंग 
से सारी घटनाएँ घटीं । पतिव्रता बरार नरेश की रानी के हार द्वारा मित्र- 
वर्मा के मारे जाने की खबर चारों ओर फेल चुकी थी | लोग सब जंगह आपस 
में बातचीत करते हुए कहते-- धन्य हे । पतिब्रता सती नारी के तेज 
"और प्रताप की महिमा अपार है ! उस हार की चोट ने तो सचमुच 
“तलवार का काम कर दिया । इस मामले में धोखेधड़ी या छल-प्रपंच की 

बात भी नहीं हो सकती, क्योंकि वही हार फिर रानी ने अपनी लड़की 
को भी पहना दिया और उसका वाल तक वाँका न हुआ; Bes उसकी 
छाती पर वह हार अच्छी-खासी माला की तरह लहराता Lali भाई, 
यह रानी सचमुच सतवन्ती हे इसका हुक्म जिसने न माना वह सीवा 
भस्म होता दिखाई देगा ।” 

इसके वाद ठीक समथ पर मॅ और वह बालक भास्करवर्मा 
अघोरी साधु के भेस में निकले। रानी ने दूर से हमें भील के लिए 
आते देखा | अपने लड़के को इतने दिनों बाद देखते ही उसका पुतर-प्रेम उमड 
आया। वह जल्दी से उठी । खुशी के मारे वह वेचैन-सी हो गई और वोली-- 

“साधुजी महाराज, आइए। मेरा प्रणाम स्वीकार हो। में अनाथिनी 
हूँ, इसलिए मुझ पर कृपा रखिए । मेने एक सपना देखा हे । बताइए वह 
सच निकलेगा या नहीं ? ” 

Heat HT Sea चाहेंगे तो उस स्वप्न का फल आज ही देखोगी 1” 

रानी बोली--“'जो ऐसा हो, तव तो इस दासी के भाग्य ही खुल 
जाय ! वह सपना तो यही कहता है कि मेरा उद्धार होगा 1” 

इसी बीच मुझे मंजुवादिनी भी देख रही थी । उसके चेहरे के भाव 
से यह साफ झलक रहा था कि उसे मेरे प्रति प्रेम हो गया हे । वह झिझकी 
और सहमी हुई-सी खड़ी थी रानी ने उससे मुझे नमस्कार करवाया | 
अन्त में खुशी के मारे रवे हुए गळे से रानी कहने लगीं-- 

“महाराज, मेरा सपना जो झूठा हो गया तो में तुम्हारे इस बाल- 
संन्यासी को छीन BAT” 

यह बात सुनकर मुझे हँसी आ गई । मंजुवादिती इस समथ भो 
प्रेम-भरी आँखों से मेरी ओर निहार रही थी। उसकी इन नजरों से मेरा 
धीरज-सा छूटने लगा। फिर भी मैंने जैसे-तैसे अपने मन के भाव को 
छिपाया और रानी से कहा--“अच्छा, ऐसा ही कर लेता,। 

इसके उपरान्त भीख लेकर मेने धीरे से नालीजंघ को बुलाया और 
वहाँ से निकलकर बाहर'की ओर चल दिया । नालीजंघ मेरे पीछे-पीछे 

आ रहा था। उससे AF पुछा-- 

“वह प्रचण्डवर्मा कहाँ हे ? उसका नाम तो बहुत सुता है | उस 
बिचारे के भी दिन अब पूरे होते दिखाई देते हे ।”” 

नालीजंघ बोला--“वह तो समझे बैठा हे कि यह राज्य अब मेरा 
हो चुका । इसी इरादे से महाराज के दरवार हॉल में ठहरा है । भाट लोग 
उसके गुणगान कर रहे हें ! ” 

मेने कहा--“अच्छा, ऐसी वात है ! खैर; जाओ, तुम जाकर दर- 
बार के पीछे वाले बाग में बेठो 1” 

इस प्रकार बूढ़े नालीजंघ को तो मेंने यह्‌ हुक्म दिया और में महल 
की चहारदीवारी के एक तरफ बनी हुई खाली मठिया में जा पहुँचा । वहाँ 
मेने अघोरी का भेस और कपड़े आदि उतारकर धर दिये । राजकुमार 
भास्करवर्मा से मेने कहा कि तुम यहीं बैठता और इन्हें सम्हालकर रखना | 
इसके बाद मेने भाटों का भेस बना लिया और प्रचण्डवर्मा के दरत्रार में 
जाकर दूसरे भाटों की तरह उसके गीत गाने लगा | 

कुछ देर में धूप पीली-सी पड़ चली और दिन ढलने को हुआ। अभी 
तक तो में और भाटों की तरह राजा की विरदावली गा रहा था, परन्तु 
इसके बाद ही मेने वहाँ भरे दरवार के अन्दर कुछ ऐसी कसरतें और खेल- 
कूद के करतव दिखाने शुरू कर दिये जो उपयोगी भी थे और दिलचस्प 
होने के साथ-साथ जिनसे लोगों की जानकारी भी बढ़ती थी । 

पहले मैंने गाने सुनाए, थोड़ा नाच भी fasar, फिर पशु- 
पक्षियों की बोलियाँ बोलकर तथा रोते की नकलें करके दिखाई । इसके 
बाद आसनों के ढंग के कुछ खेल दिखलाते हुए हाथों को आगे-पीछे इवर- 
उधर घुमाया-फिराया | शीर्षासन की तरह ऊपर पैर और नीचे सिर करके 
में जमीन पर हाथों के बल खड़ा हुआ। फिर मैंने एक पाँव उठाकर 
दूसरा समेटे हुए तिरछे नाच-नाचकर दिखाया । fase मगरमच्छ आदि 
की तरह, देह की अनेक गतियां कर-करके दिखलाई | मछलियों के समान 
उलट-पलटकर फड़फड़ाने का प्रदर्शन भी किया । इसके बाद AA आसपास 

के लोगों की छुरियाँ ले लीं और उन्हें अपने शरीर में भोंक-भोंककर 
दिखलाया | इसके अनन्तर बड़े अद्‌भुत और कठिन ऐसे-ऐसे काम किए 
जिनमें बाज की तरह झपटना और कुरर पक्षी की तरह नीचेःगिर पड़ता 
होता था | यह सब खेलें करते-करते बीच में ही मेने अन्दाज कर लिया 
कि प्रचण्डवर्मा मुझसे लगभग १५-२० गज की दूरी पर बैठा हे। बस में 
खेलें करते-करते एकाएक उछला और पलक मारते एक ही छुरी में AT 
उसका सीना फाड़ डाला। साथ ही में जोर से गरजकर वोला--वसन्त 
भानु की जय हो ! “वसन्तभानु की हजार वर्ष की आयु हो ! ' 
प्रचण्डवर्मा का कास तमाम होते ही वहाँ खलबली मच गई। उसके 
जासूस और शरीर-रक्षक वहाँ मौजूद थे ही । उनमें से एक हिम्मती और 
बहादुर आदमी ने मेरी देह को तुरन्त काट फेंकने के लिए तलवार खींच ली । 
परन्तु वह अभी हाथ उठा ही पाया था कि में उसके मोटे और भारी Heat 
के ऊपर जा Hal । मेरी इस झपट और तेजी को वह सम्हाल नहीं पाया, 
और इसी में बेहोश हो गया । में तब तक उसके कन्धों पर से उछलकर पास 
की फसील को लाँच गया । आसपास के लोग घवराये हुए और हैरान से 
होकर मूह उठाये देखते ही रह गए । यह फसील दो आदमियों जितनी 
ऊँची होगी; में इसको फाँदकर दूसरी ओर जा HAT । 
इस प्रकार अब में इस तरफ उसी बाग में आ गया जिसमें नालीजंघ 
खड़ा था । कूदते-कूदते भी में इतना और कहता गया कि जो मेरा पीछा 
करने की हिम्मत रखते हों उनके लिए यह रास्ता खुला हे ।' 
यहां आते ही में भाग निकला । इस तरफ बाग में नीचे रेत थी । 
उस पर से भागते-भागते में तमाल के पेड़ों वाली रास पर जा पहुँचा । पीछे- 
पीछे नालीजंघ बालू पर पड़े हुए मेरे पैरों के निशान, मिटाता जा 
रहा था। इस रास में से फसील के साथ-साथ में पूरब की ओर उल्टा भागा। 
यहाँ ऊंची-नीची ईटें चुनी पड़ी थीं । इस कारण इधर भागते समय में वैसे 
भी दूर से दिखाई नहीं पड़ सकता था | 
दौडते-दौड़ते में ऐसी जगह आ पहुँचा जहाँ से कूदकर मेने किले के 

परकोटे की दीवार और खाई सब पार कर ली । इसके बाद झटपट में 
उसी मठिया में आ घुसा । आते ही मैंने यह भेस उतारकर फिर वही अघोरी 
साघु का खूप बना लिया और राजकुमार को संग लेकर चल दिया । 

मेने जो कार्यवाही की थी, उसके कारण शहर के सदर फाटक पर 
लोगों की बड़ी भारी भीड़ जमा हो गई थी । इसमें से बड़ी कठिनतापूर्वक 
निकलकर में बाहर मरघट को चला आया | 

इसके बाद में दुर्गा मन्दिर में पहुँचा | भगवती दुर्गा के इसी मन्दिर की 
महारानी ने अपने सपने में चर्चा की थी । इसके अन्दर जाकर मेंने ऐसा 
किया कि जिस जगह देवी की मूर्ति रखी हुई थी, वहीं पर एक ओर के 
हिस्से को तोड़कर नीचे खोखला कर लिया और अन्दर-अन्दर एक सुरंग- 
सी वना ली । इसके म्‌ ह पर मोटी और भारी-सी सिल जमाकर ऊपरी छेद 
बन्द कर दिया । 

जब आधी रात बीत गई तब हम दोनों उस सुरंग में घुसकर 
चुपचाप जा बैठे। इससे पहले रानी का एक हिजड़ा नौकर कुछ बढ़िया 
रेशमी कपड़े और जवाहरात जड़े हुए -जेवर दे गया था। हम दोतों ने वही 
पहन लिए थे । 

में जव प्रचण्डवर्मा को मार आया तो उसी दिन महारानी ने उसका 
दाह-कर्म खूब अच्छे ढंग से करा दिया और चण्डवर्मा के पास खबर भेजते 
हुए कहलाया कि इस-इस तरह किसी अज्ञात व्यक्ति ने प्रचण्डवर्मा की हत्या 
कर डाली | उस आदमी ने अन्त में भागते हुए 'वसन्तभानु की जथ' के 
नारे लगाये थे । इस हालत में मुझे तो यही लगता है कि यह उत्पात अश्मक- 
राज वसन्तभानु का करवाया हुआ हैं । 

अगले दिन तड़के ही रानी अपने साथ चुने हुए मन््त्रियों-सरदारों और 
नगर के धनी-मानी लोगों को लिये मन्दिर में आई । 'इन लोगों को उन्होंने 
पहले से ही सूचना दे रखी थी। वहां आकर महारानी ने देवी को पूजा की । 
इसके वाद मन्दिर के हर एक कोने परनजर डालकर उसे अच्छी तरह देखा- 


भाला गया कि कहीं पर कोई व्यक्ति तो नहीं है । अब आये हुए सब लोग 

मन्दिर के बाहर सामने चौक में बैठ गए | दुर्गा जी की मूर्ति के आगे के किवाड़ 
भेड़ दिये गए । ठीक समय पर महारानी की आज्ञा से खूब जोर-जोर से 
नगाड़ा वजवाया गया | उसकी आवाज चारों ओर दूर-दूर TH FS गई । 
यहां तक कि आसपास के बारीक-से-बारीक छेद के अन्दर भी जा पहुँची । 
मूर्ति के नीचे सुरंग में वेठे-वेठे मॅने भी उसे सुना । यह एक तरह का इशारा 
था, जिसे पाकर में सावधान हो गया । अब मेंने नीचे से जोर लगाया और 
सिर से उकसाकर देवी की मूर्तिसहित लोहे की चौकी को ऊपर 
उठा लिया । यह इतनी भारी थी कि अच्छे-अच्छे तगड़े जवान तक इसे 
मुश्किल से ही हिला पाते | फिर मेने इसे दोनों हाथों से पकड़कर एक तरफ 
हटा दिया और बाहर निकल आया । राजकुमार को भी मेंने बाहर 
निकाल लिया ।. 

इसके पश्चात्‌ मेंते अपने नित्य नियम के अनुसार दुर्गाजी की 
पूजा की, और मन्दिर के किवाड़ खोलकर सबके सामने प्रगट हो गया | 

मुझे एकाएक प्रगट हुआ देख सामने बैठी हुई जनता के अचरज का 
ठिकाना न रहा । उसके हैरानी और खुशी के मारे रोंगटे खड़े हो गए । 
सवने उठकर तुरन्त हाथ जोड़ लिये और सिर झुकाकर नमस्कार किया । 

इसके वाद मेने उन लोगों को लक्ष्य करके कहा-- 

“सज्जनो, में देवी भवानी का सेवक हूँ । देवी विन्ध्यवासिनी मेरे 
द्वारा आप सब लोगों को सूचित कर रही हैं कि यह राजकुमार जो सामने 
खड़ा है, इस पर बड़ी भारी मुसीबत आई थी । देवी भवानी कहती हैं कि में 
उस समय बाघिन बन गई और इस बालक पर तरस खाकर मेने इसे 
वाघ के बच्चे का रूप दे दिया | इस तरह में इसकी रखवाली करती रही | 
आज इसे में तुम लोगों को सौंप रही हूँ । इस बालक को अभाग्य से अपनी 
माँ का स्नेह नहीं मिला, इसलिए मेरा ही पुत्र इसे आप लोग समझिए और 
आज से अपने संरक्षण में लीजिए | 

देवी जीने मेरे लिए कहा हैं कि इस अपने सेवक को में इस 
राजपुत्र का सिरधरा बनाती हूँ । इन्हीं के द्वारा एक बड़े भारी कुकर्म का 

भण्डाफोड होगा । आप लोगों को मालूम नहीं कि अश्मकराज वसन्तभातु 
ने केसी अनहोनी और कपट-भरी चालें चलीं तथा कैप्ते-कैसे कुचक्र रचे। 
उसकी चालाकी और मक्कारी की बातें जिस दिन खुलेंगी, तब आपको पता 
चलेगा कि वह कितना निठुर और धूर्ते है । अश्मकराज के पाप का घड़ा अब 
भरने वाला है । यह मेरे सेवक ही उस घड़े को फोड़ेंगे । 
| इस राजकुमार को बहन को रक्षा का भार भी में अपने उसी 
||| ¦ सेवक को संपती हूँ और मेरा आदेश है कि उसका व्याह इन्हीं के साथ 
| किया जाय।' ” 
| देवी के ऐसे आदेश वचन सुनकर वहाँ के लोग बड़े प्रसन्न हुए । वे 
| कहने लगे---- महाराजा भोज का यह राजवंश बड़ा भाग्यवान्‌ हैं, क्योंकि 
| इसका रक्षक स्वयं देवी ने इन महानुभाव को बनाकर भेजा हे 1” 

महारानी ने जब दृश्य देखा और यह सव सुखद प्रसंग सुना तो 
हषं के मारे उनकी विचित्र दशा हो गई | उनकी हालत का बखान करता 
मुश्किल था। उसी दिन उन्होंने मंजुवादिनी का मेरे साथ विधिवुर्वक विवाह 
कर दिया | इस प्रकार वे अब मेरी सास हो गईं | 

जब रात हुई तो सावधानी के साथ मैने पहला काम यह किया 
कि दुर्गाजी की मूर्ति के नीचे वाला गड्ढा अच्छी तरह भर दिया | 

अगले दिन जब लोग मन्दिर में आये और उन्होंने देखा-भाला 
| तो किसी तरह के बिल या छेद का किसी को पता नहीं चला । इसलिए 
| मेरी कारस्तानी के बारे में किसी को शक नहीं हुआ । 

इसके विपरीत लोगों में मेरे वीतराग होने और मौजी प्रकृति 
का मस्त जीव होने के सम्बन्ध में तरह-तरह की चर्चाएँ चलने लगीं । कोई 
कहता--'अरे, हमने तो इन्हें भीख माँगते भी बहुत कम देखा है । किसी से 
चुटकी मिले या न मिले, इन्हें कुछ चिन्ता ही नहीं रहती ।' 

कुछ लोग मेरे बारे में और कई तरह की अचरज-भरी बातें सुनाते 
U रहे। इस प्रकार सभी आदमी मुझे कोई दिव्य और अलोकिक पुरुष मानते 
| लगे | इसका असर यह हुआ कि में जो कह देता वही सब लोग मान लेते । 

मेरी बात कोई न टालता । 

शीघ्र ही राजकुमार के बारे में यह मशहूर हो गया कि वह देवी 
भवानी के पुत्र हे । इस बात के Goa से उसका भी लोगों परःवड़ा असर 
रहा । उसकी दूर-दूर तक प्रसिद्धि भी हो गई । मेने एक अच्छा दिन 
निकालकर राजकुमार की हजामत आदि वनवाई और उपनयन संस्कार 
करवाकर राजपुरोहित के पास उसे पढ़ने बिठा दिया । वह और कई 
तरह की विद्याओं के साथ-साथ राजनीति का भी अध्ययन करने लगा । 
राज्य का सब कामकाज मेने देखना आरम्भ कर दिया | 

इसी बीच एक दिन मेरे मन में यह बात आई कि माहिष्मती का 
सव इन्तजाम ठीक ढंग से होना चाहिए । मेने सोचा कि “राज्य का काम 
तीन बातों पर चला करता हैं ये हैं मन्त्र,प्रभाव और उत्साह । राज्य के हर 
काम में ये तीनों शक्तियाँ एक-दूसरे की सहायक रहती हैं, तभी सव मामले 
ठीक-ठीक हो पाते हैं। मन्त्र के द्वारा राज्य की भलाई और हित का निश्‍चय 
किया जाता हे । प्रभाव के बल से इन हितों को पूरा करने के लिए तरह- 
तरह के आयोजन खड़े किये जाते हैं । उत्साह की शक्ति से इन आयोजनों 
को जारी रखकर इनकी समाप्ति सफलतापूर्वक हो पाती हे । 

मेने खयाल किया तो मुझे पता चला कि यह राजनीति भी एक 
पेड़ के समान है । राजा के लिए ag पेड़ फले और फायदेमन्द साबित हो, 
इसके लिए यह जरूरी है कि यह सारे-का-सारा एक साथ बढ़े और फले-फूले । 

मन्त्र को इस राजनीति रूपी पेड़ की जड़ समझना चाहिए। मन्त्र के 
पाँच हिस्से हे--सहायक, साधन, देश, काल और रुकावटें दूर करने के 
उपाय | 

प्रभाव इस पेड़ का तना है । इसके दो हिस्से हे--धन सम्पत्ति 
का फैलाव और अपने पक्ष में आदमियों की अधिक-से-अधिक संख्या बढ़ाना | 

उत्साह इस पेड़ की डालों की तरह है । जैसे पेड़ की डालें चारों 
ओर फंली रहती हे, उसी तरह यह उत्साह भी हर काम में चोगुना और 
चौतरफा होना चाहिए 

इस पेड़ के पत्ते भी होने चाहिएँ । ये पत्ते हे प्रजाएँ या रैयत । 
इन प्रजाओं के शास्त्रकारों ने बहत्तर भेद किए हैं। 

रपजनीति में जिन afa, विग्रह्‌, यान, आसत, संश्रथ और है 
को सद्गुण कहा जाता है, वे इस पेड़ में नई कोंपलों की तरह हैं 

इस राजनीति-वृक्ष के फूल और फल हैं सफलता तथा शक्ति । 

इस प्रकार मैंने सोचा कि राजनीति के तो बहुत से भेद-उप मेद हैँ । 
इसमें जब तक अपने साथ काफी संख्या में सहायक और संगी-सायी न हों 
तब तक इसका चलाना बड़ा कठिन काम है । 

अब मेरे दिमाग में यह वात आई कि इस राज्य का काम चलाने के 
लिए कुछ समझदार आदमियों को जोड़ता पड़ेगा । मित्रवर्मा के इस राज्य की 
और बातें मालूम होने के साथ-साथ मुझे पता चला था कि यहाँ आर्यकेतु 
नाम का व्यक्ति अधिक समझदार है । लोगों में भी उसको बुद्धिमत्ता को 
प्रसिद्धि थी । मेने पता लगाया तो मालूम हुआ कि यह आर्थक्रेतु कोशळ देश 
के किसी अच्छे घराने का था। मुझे खयाल आ गया कि राजकुमार भास्क़रवर्मा 
की माता बड़ी महारानी भी कोशल की ही हे । मेते सोचा कि तत्र तो 
आर्यकेतु एक तरह से महारानी के मायके का हुआ। इसके बारे में अब तक 
जो कुछ सुना था, उससे भी में इस परिणाम पर पहुँचता था कि इस aTi- 
केतु में मन्त्री होने की योग्यता है और वैसे ही गुण भी हें। यह वात भी मेरे 
कानों में पड़ी थी कि इस आदमी की सलाह कों ठुकरा देते के कारण ही 
मित्रवर्मा की बरबादी हुई थी । At सोचा कि अगर यह आर्थकेतु मेरे 
हाथ आ जाय तो बड़ा अच्छा रहे। 

इस तरह सोच-विचार करने के बाद AA नालीजंघ को अकेले में 
बुलाया और उसे सब बात समझाते हुए कहा--“नालीजंघ, तुम आर्येकेतु 
जी के पासं जाकर किसी समय अकेले में मिलना और कहना-- 

“मंत्री जी, यहां इस राज्य में यह्‌ बना हुआ-सा आदमी कौत आ गया 
है। यह तो यहाँ के खूब राज-सुख लूट रहा है। और जो कुछ है सो तो 
है ही, पर इसने तो साँप की तरह हमारे इस राजकुमार के चारों ओर. भी 


D 

कुण्डली डाल ली हे और इसे चारों तरफ से घेर रखा है। अब AS बतलाइए 
कि आगे होगा क्या ? यह इस बिचारे को डसेगा या समूचा निगल ही 
जायगा ? 7 

तुम्हारी इन बातों का वे जो कुछ जवाब दें वह तुम मुझसे आकर 
कहना 1” 

नालीजंघ ने जाकर ऐसा ही किग्रा । उसके' वाद लौटकर वह मुझ 
से बोला-- 

“में आपके कहने के अनुसार आर्यकेतु जी के पास गया था । मेने 
जाकर सबसे पहले उन्हें बहुत-सी चीजें नजराने के तौर पर भेंट कीं । इसके 
बाद तरह-तरह की कुछ मजेदार बातें सुनाई । फिर उनके हाथ-पैर दवाता 
और सहलाता रहा । इस तरह जब में उनसे हिल-मिल गया और उनका मझ 
पर अच्छी तरह इतमीनान और भरोसा हो गया तब मेने आपकी बतलाई 
हुई वे सब बातें उनसे कहीं । मेरी बातें सुनकर वे कहने लगे--- भले आदमी, 
ऐसा मत कहो । में तो देखता हूँ कि इस नये आये हुए पुरुष में ऐसे-ऐसे गुण 
है, जिनमें से एक-एक गुण भी एक आदमी में मिलना कठिन हे । तुम सोच 
कर देखो कि कोई आदमी अच्छे बेदाग घराने का हो, उसकी असाधारण 
रूप से खूब तेज बुद्धि हो, देवों जैसा अथाह शारीरिक बल हो, स्वभाव 
का बेहद उदार हो, फिर उसकी नीति-कुशलता अचरज में डालने वाली 
हो और तरह-तरह के हुनर व दस्तकारी के कामों में भी वह खूब होशियार 
हो, हृदय उसका ऐसा हो कि दया के मारे पिघल उठे, रोब और असर 
इतना कि ऐसे-वैसे लोग उसके सामने टिक न सकें, इस सबके साथ-साथ 
वैरियों पर वह सीधी चोट करता हो, दबना जानता ही न हो, ये इतनी बातें 
एक आदमी के अन्दर कहाँ मिलती हैं ? सब गुणों का इकट्ठे एक ही व्यक्ति 
में मिलना तो दूर की बात है, इनमें से एक-एक गुण भी एक आदमी में 
मिलना कठिन है । परन्तु इस व्यक्ति में तो ये सभी बातें आकर इकट्ठी 
हो गई हें। एक और विशेषता यह कि इस राज्य के वैरियों के लिए तो 
इसे एक जहरीला पेड़ ही समझो, जिसमें तव ओर जहर और काँटे ही 

काँटे हैं । विचित्रता यह हे कि यही आदमी नम्र और सज्जन पुरुषों के 
लिए एकदम चन्दन की तरह शीतल हो जाता हे । 

TRANS तुम तो देख ही चुके हो, यह अश्मकराज वसन्तभानु जो 
अपने आपको बड़ा भारी चाणाक्ष और कूटनीतिज्ञ समझे dor था, उसे इस 
आदमी ने केसी मात दी हे ! यह निश्‍चय जानो कि वसन्तभानु के दिन 
अब गये ! और तुम देख लेना कि यह आदमी इस राजपुत्र को भी 
इसके पिता की जगह बरार की राजगद्दी पर जरूर बिठाकर मानेगा । यह 
बात होकर रहेगी, मुझे तो इसमें तनिक भी संदेह दिखाई नहीं देता 1” 

आर्यकेतु की ये बातें सुनकर. मेरे मन को बहुत कुछ सन्तोष हो 
गया । फिर भी मेंने दूसरे कई उपायों से उसे ठोक-बजाकर उसके मन को 

अन्दर से टटोला | जब सब तरह से मेने देख लिया तव एक दिन आदर- 
पूर्वक उसे बुलवाया और अपना मुख्य सलाहकार नियत कर लिया | 

इस प्रकार आर्यकेतु जैसे बुद्धिमान्‌ और विश्वासी आदमी को अपना 
सहायक तथा मित्र बनाकर अब मेने ऐसे व्यक्ति तलाश किये जो समझदार, 
सच्चे, ईमानदार और दिल के भी साफ हों । ऐसे कुछ आदमियों को ढूढ॒ 
कर इन्हें मेने अपना मन्त्री बनाया | 

इसके पश्चात्‌ बहुत से ऐसे गुप्तचर रखे, जो तरह-तरह के भेस 
बनाकर कई तरह के पेशे और काम कर सकते थे । 

इन लोगों के द्वारा मॅने राज्य की प्रजा के अन्दर ऐसे गिरोहों का 
पता लगवाया जो खूब मालदार होते हुए भी बड़े लोभी थे या घमण्ड में 
आकर सरकारी आदेशों को तोड़ते रहते थे । इन सबको AA ठीक राह पर 
लाने की कोशिश की । मुझसे जहाँ तक बना मेंने लोगों के मन से लोभ 
की वृत्ति को हटाकर धामिक भावनाओं को ऊपर उठाया। राज्य में नास्तिक 
और बुरे चालचलन के लोगों को उभरने नहीं दिया । साथ ही अशांति और 
गड़बड़ मचाने वालों को राज्य से ही निकाल बाहर किया । जो लोग राज्य 
के वैरी थे और हुकूमत के कामों में रोडे अटकाते थे उनकी भी मेने पूरी 
रोकथाम कर दी । राज्य के विचारशील विद्वानों, साहसी वीरों, वाणिज्य 

व्यवसाय करने वाले व्यापारियों तथा सेवक और कर्मचारी वर्ग को उनकी 
सह लियत के अनुसार उनके अपने-अपने कामों की ओर में सदा उत्साहित 
करता रहता था । अन्त में मैने राज्य की माली हालत की ओर ध्यान दिया 
और करों को ठीक-ठीक वसूली करवाके खजाने को भर दिया। रुपया 
इकट्ठा करना बेहद जरूरी था, क्योंकि में जानता था कि अदालत, 
कानून, फौज-पुलिस आदि राज्य के सव काम पैसे से ही चलते हैं । में यह 
बात भी अच्छी तरह समझ चुका था कि दुर्वलता या कमजोरी से बढ़कर 
दुनिया में कोई पाप नहीं हे । इसी विचार को सामने रखते हुए मेने राज्य 
की सब प्रकार से शक्ति बढ़ाई और तरह-तरह के उपाय वरतते हुए 
अपने सहयोगियों के सहारे में राज्य के सब काम करने लगा । 

इस प्रकार जब कुछ समय में सारी व्यवस्था ठीक हो गई तव Ht 
एक दिन अन्दर और बाहर की हालत को जाँचा । मैने सोचा कि अब 
यहाँ की सब परिस्थिति अपने अनुकूल हे । राज्य के अफसर और नौकर- 
चाकर सब अच्छे लड़ाके तो हैं ही, साथ-साथ मेरे प्रति इनका प्रेम भी हुँ 
और मुझ पर पूरा भरोसा भी रखते हैं, यहाँ तक कि यदि में कह दू तो ये 
लोग मेरे ऊपर अपने प्राण तक न्योछावर कर सकते हें । मेरे पास इस समय 
दो राज्यों की फौज और साज-सामान है । इसके द्वारा अब में अशमकराज 
वसन्तभानु से किसी बात में कम नहीं हूँ । में उसके किसी राजनीतिक फन्दे 
में भी फंसा हुआ नहीं हूँ । ऐसी दशा में वसन्तभानु को हराकर विदर्भपति 
अनन्तवर्मा के पुत्र इस भास्करवर्मा को उसके बाप-दादाओं की राजः 
गद्दी पर विठा सकने की अब मुझमें पूरी ताकत है। इस समय सब ओर 
यह अफवाह भी HST हुई हे कि देवी भवानी ने इस राजकुमार भास्कर- 
वर्मा को अपना पुत्र बना लिया है और मुझे इसका सहायक नियत करः 
दिया है । मेने इस सिलसिले में जिस छल-कपट से काम लिया था, वह भी 
आज तक कोई नहीं जान पाया हे । यहाँ वाले सब लोग भास्करवर्मा केः 
वारे में आशा भी लगाये बैठे हें कि यह हमारे राजा अनन्तवर्मा का 
लड़का हे और देवी भवानी के प्रताप से यहाँ का राज्य इसे जरूर मिलेगा । 

इधर ये सूचनाएँ भी मिली हैँ कि अशमक की फौजें हमारे मुकाबले में 
आने से घबड़ा रही हैं उन लोगों को मालूम हो चुका हे कि स्वथं देवी 
भवानी राजपुत्र भास्करवर्मा की पीठ पर हैं । वे बिचारे समझे बैठे हैं कि देवी 
की शक्ति के आगे भला आदमी की क्या चलेगी ? ऐसी दशा में अइमक 
के सैनिकों के मन इस समय चलविचल-से हैं। इधर हमारे अपने राज्य की 
स्थिति इस समय कहीं अधिक मजबूत हे, क्योंकि प्रजाओं में से स्वामि- 
भक्ति के आधार पर खड़ी की गई 'मौल' सेनाएँ पहले से ही यह चाहती 
रही हें कि राजपुत्र भास्करवर्मा को गद्दी मिले । मेने उन्हें इनाम और 
ओहदे आदि देकर उनका और भी विशवास प्राप्त कर लिया हे । इस कारण 
अब तो वे खास तौर से भास्करवर्मा को सिंहासन पर बिठाना चाहती हे । 
दूसरी ओर मेने अइमकराज के अन्तरंग और विश्‍वस्त सेवकों तथा 
कर्मचारियों के अन्दर फूट डलवाने में भी कसर नहीं छोड़ी हे । 
मेरे खास आदमियों ने इन लोगों के भीतर पैठकर और इन 
से गहरी दोस्ती गाँठकर अकेले में इन लोगों के खूब कान भरे 
और कहा-- 

“भाई सुनो, तुम लोग हमारे मित्र हो, इसलिए ऐसी बात जिसका 
नतीजा अच्छा हो और जो तुम्हारे भले के लिए हो तुमसे हमें जरूर 
कह देनी चाहिए । तुम्हें मालूम हे और यह बात फैल भी चुकी है कि 
खुद देवी माता ने कु अर भास्करवर्मा की मदद के लिए विश्रुत नाम के 
एक बड़े योग्य सज्जन को खास तौर से तैनात कर दिया हे । मतलव यह 
कि इनकी पीठ पर खुद देवी भवानी हैं । ऐसी हालत में यह बात पक्की 
समझो कि तुम्हारे वसन्तभानु की तरफ के लोग या उनकी ओर से 
और भी जो-जो लड़ेंगे, वे सब-के-सब उनके हाथों जरूर यमलोक IAT । 
अब सूरत यह हे कि तुम्हारे अइमकराज अपनी हरकतों से इन लोगों को 
भड़का दें और खून का प्यासा बना डालें, इससे पहले ही आप लोग 
भास्करवर्मा की ओर आ जाइए । साथ-साथ वसन्तभानु को भी आप 
समझावें । वह भी अगर भास्करवर्मा का तरफदार होकर आपके ही मत में 

आ जाय तो सबसे अच्छा है। वसन्तभानु यदि उनकी शरण में आ गया तो 
वह निश्चिन्त और बेखटके होकर रह सकेगा । उसे बहुत कुछ मान-आदर 
और ओहदा भी मिलेगा । अपने सब घरवालों के समेत वह आनन्दपूर्वक 
रहता चलेगा । परन्तु यदि यह बात न हुई और वसन्तभानु अड़ा रहा तो 
फिर अन्त में देवी भवानी का त्रिशूल है ही । उसके नीचे तो उसे आना ही 
पड़ेगा ! देवी माता और उनके सेवक विश्रुत जी दोनों का हमें ऐसा ही 

आदेश था कि तुम लोग जाकर एक बार यह बात उन सबसे कह आओ । 
हमारे मन में यह खयाल आया कि तुम लोगों के साथ हमारा भाईचारा हे, 
और मित्रता भी है, इसीलिए हमने सब बात खोलकर तुम्हारे सामने 
रख दी हे ।” 

इन लोगों की इस बात का वसन्तभानु के नौकर-चाकरों और 
कर्मचारियों पर अच्छा असर पड़ा । 

वैसे तो अइमकराज्य के अन्दर जबसे देवी के प्रगट होने की वात 
फैली और वसन्तभानु के खास अफसरों तया विश्वासपात्र कर्मचारियों 
को जब से यह पता चला कि इस-इस तरह से देवी भवानी ने भास्करवर्मा 
को आशीर्वाद दिया है, तभी से उनका मन उसकी ओर से कुछ-कुछ 
फिरा हुआ-सा था। अब मेरी ओर से भेजे गए इस संदेशे को पाकर तो 
बहुत से लोग मेरे तरफदार हो गए | 

बसन्तभानु को भी यह सब हाल मालूम हुआ | वह चौकन्ना हुआ। 

उसके मन में भी तरह-तरह के विचार आने लगे । उसने सोचा कि 
मे री हालत तो अब डांवाडोल-सी होती जान पड़ती हे । यह बात देर से 
मालम हो रही थी कि अनन्तवर्मा के राज्य की स्वामिभक्त जनता उनके 
लड़के इ स भास्करवर्मा को राज्य का मालिक बनाना चाहती है । पर 
अब में देख रहा हूँ कि मेरे ये ऊपरी नौकर-चाकर और राज्य के अन्तरंग 
अधिकारी तक मुझसे फिरते जा रहे हें। अगर ऐसी दशा में में इसी तरह 
चुप्पी साधे घर बैठा रहा तो मेरे राज्य-भर में कु चक्र चलने लगेंगे। 
फिर में अपने इस निज के राज्य को भी नहीं बचा पाऊंगा। इसलिए 

जब तक मेरे ये विरोधी लोग मेरी सेना को उकसाएँ और सेना में 
बगावत फेले, इससे पहले ही भास्करवर्मा से लड़ाई छेड़ देना ठीक रहेगा । 
मेरे इस एकाएकी हमले से अभी तो यह बहुत मुमकिन हे कि वह मेरे 
मुकाबले में जरा देर भी न टिक पावे । 

इस प्रकार वसन्तभानु अन्त को भी Gee रास्ते ही चला । उसके 
मन में अपने पिछले किये पर पछतावा तो न हुआ, बल्कि उसे यही सूझा 
कि न्याय-अन्याय और धर्म-अधर्म से, जैसे भी बने, पराये राज्य पर हमला 
कर देना चाहिए ! 

वह तुरन्त अपनी फौज लेकर हम पर चढ़ दौड़ा । परन्तु उस विचारे 
ने हमला क्या किया, वह एक तरह से मौत के मुह में चला आया | 

वसन्तभानु के हमले की खबर पाकर भास्करवर्मा आगे बढ़ा | 
में उसकी सेना से थोड़ा हटकर घोड़े पर सवार होकर जिधर 
वसन्तभानु आ रहा था, सीधा उसी की ओर बढ़ा । उसकी सब सेना 
देखने लगी कि में अकेला उसकी ओर चला आ रहा हूँ । इस वात का 
उन लोगों पर अजीब असर हुआ। सारी सेना के सिपाही कहने लगे-- 
“हमारी इतनी बेशुमार फौज के मुकाबले में यह जो अकेला बढ़ा आ रहा 
है, इसका और कोई कारण ही नहीं हो सकता। यह तो साफ ही देवी 
माता के वरदान का प्रताप है ! ' 3 

मुझे सामने देखते ही उस सेना के सब-के-सब सिपाही ware में 
आ गए और जहां-के-तहां खड़े रह गए। सब ऐसे मालूम पड़े मानो 
तसवीर में खिचे हुए हों । 

मेने आगे बढ़कर वसन्तभानु को आमने-सामने की लड़ाई के लिए 
ललकारा। वह भी झपटकर आया और तलवार की एक जबरदस्त चोट 
उसने सीधे मेरे सिर पर की। में तलवार चलाना खूब सीखा' हुआ था, 
इस कारण उसका वार में बड़ी सरलता से बचा गया और 'पलक मारते 
ही एक जवाबी चोट में At वसन्तभानु का सिर काट डाला । उसका 
मुण्ड धरती पर लुढ़कने लगा । 

अब में सिपाहियों की ओर मुखातिब हुआ और उनसे मेने कहा-- 
“तुममें से जो लोग अब भी लड़ना चाहते हों, वे इकट्ठे ही मेरे साथ आकर 
लड़ लें । अगर तुम लोग लड़ाई पसन्द न करो तो सब-के-सब इधर चले आओ 
और राजकुमार भास्करवर्मा के पैरों पर झुककर उन्हें नमस्कार कर लो। 
अच्छा यही हे कि अब तुम सब लोग उनके अपने बन जाओ और तनखाह 
लेते हुए अपनी-अपनी जगह काम करके चेन की बंसी बजाओ 1” 

वसन्तभानु के सिपाहियों ने जब मेरी ये बातें सुनीं तो वे अपनी- 

अपनी सवारियों पर से तुरन्त उतर पड़े और सबने राजकुमार को सिर झुका 
कर प्रणाम किया | इस प्रकार इन सबने उनकी अधीनता स्वीकार कर ली | 

इसके बाद वसन्तभानु के अइमक राज्य को भी मॅने भास्करवर्मा के 
राज्य में मिला लिया इस राज्य की देखभाल और रखवाली के लिए अपने 
विश्वासपात्र कुछ चूने हुए अफसर रख दिए । इधर अश्मक की सब सेनाएँ 
अब अपनी हो गई थीं, इसलिए इन्हें साथ लेकर हम लोग बरार आ गए । 
यहाँ आते ही सबने मिलकर भास्करवर्मा का तिलक कर दिया और उन्हें 
गद्दी पर बिठा दिया। इस प्रकार उसके बाप-दादों का राज्य मेंने उसके 
हवाले किया। इसके बाद हम लोग सुख-चेन से रहने लगे | 

एक दिन राजा भास्करवर्मा अपनी माता वसुन्धरा देवी के साथ बैठे 
हुए थे । में भी वहीं था। अच्छा अवसर देखकर मेंने उनसे कहा कि 
“बहुत दिनों से मेने एक खास काम छोड़ा हुआ हे; वह जब तक पूरा नहीं हो 
जाता, तब तक किसी एक जगह जमकर मुझसे नहीं FST जा सकेगा । इस- 
लिए ऐसा करो कि इसे, अपनी वहन को, तुम कुछ दिनों अपने पास ही 
रखो । में अपने जिन आत्मीय बन्धु का पता लगाना चाहता हूँ उनके लिए 
कुछ दिनों परदेस घूमूंगा । उनके मिलते ही में फिर यहाँ लौट आऊंगा ।” 

मेरी बात सुनकर महारानी ने तो मुझे जाने की राय दे दी, परन्तु 
भास्करवर्मा कहने लगे--“बन्धुवर, हमारा यह राज्य आपके कारण ही 
हमें मिला है यह फैलकर जो इतना बड़ा और विशाल हुआ, यह भी आपकी 
ही कोशिशों का फल हे । आपके विना तो इस राज्य की बागडोर पल-भर 

को भी सँभालना हमारे लिए असम्भव है । फिर आप यहाँ से चले जाने की 
बातें क्यों कह रहे हें ?” 

मूने कहा-- राज्य के इन्तजाम के बारे में तुम अपने मन में तनिक 
भी सोच मत करो । तुम्हारे यहां आर्यकेतु जैसा व्यक्ति मौजूद हे । आर्यकेतु 
मामूली आदमी नहीं हैँ । इन्हें मन्त्रियों में एक हीरा समझो | यह राज्य तो 
कुछ भी बड़ा नहीं हे । ऐसे-ऐसे कई राज्यों का प्रवन्ध-भार वह बड़ी सुगमता 
से उठा सकते हैं । तुम घबराओ नहीं, राज्य का सब प्रबन्ध ठीक तरह से 
उनके TIS करके तब में जाऊंगा 1” 

इस प्रकार मीठी-मीठी और तसल्ली देने वाली बातों से भास्करवर्मा 
को मनाने का मेने बहुत प्रयत्न किया, पर वह किसी तरह नहीं माना | 
महारानी की मति भी तब तक बदल गई । वे भी मुझे जाने देने के लिए राजी 
नहीं. हुई | इन लोगों के हठ पर और कुछ दिनों के लिए मुझे अपने प्रस्थान 
का कार्यक्रम स्थगित कर देना पड़ा | 

इधर राजा भास्करवर्मा ने एक और काम किया। उन्होंने प्रचण्डवर्मा 
का उत्कल या उड़ीसा का राज्य सब-का-सब मुझे दे दिया | उस राज्य को 
लेकर मैने उसका भी सब इन्तजाम किया । इसका मेने नये सिरे से प्रबन्ध 
किया और बड़े अच्छे ढंग पर सब व्यवस्था की । इसके बाद भास्करवर्मा 
को यहाँ बुलाकर मेने आपकी खोज में निकलने के लिए उनसे फिर आग्रह 
किया | अपने प्रस्थान करने की सब तैयारियां भी मेने कर लीं । इतने में 
चम्पा से अंगराज सिंहवर्मा का बुलावा आ गया कि हमारी सहायता के 
लिए आइए । इस निमन्त्रण को पाते ही में तुरन्त इधर चला आया । में तो 
यही कहूँगा कि पिछले जन्म में मैंने कोई बहुत अच्छे कर्म किये थे, उन्हीं का 
यह फल है जो यहाँ आते ही आपसे भेंट हो गई 1” 

इस प्रकार कुमार राजवाहन को विश्रुत ने भी अपनी आपबीती 
सुना दी । 

इस समय चम्पा में अपहारवर्मा, उपहारवर्मा, अर्थप,ल, प्रमति, 
मित्रगृप्त, मन्त्रगृप्त और विश्रुत ये सात राजपुत्र आकर इकट्ठे हो गए थे। 
उबर पाटलिपुत्र में कुमार सोमदत्त युवराज बनकर राजकाज चला रहे थे। 
वे अपनी स्त्री वामलोचना के साथ वहाँ आनन्द से दिन विता रहे थे। उन्हें 
पहले ही राजवाहन ने कह दिया था कि ज्यों ही दूत भेजा जाय तुम यहाँ 
चले आना | अब राजकुमार ने अपने कुछ विश्वस्त सेवकों के द्वारा उन्हें 
भी स्त्री-सहित यहीं बुलवा लिया था । महाराजकुमार राजवाहन स्वयं तो 
यहाँ थे ही । इस प्रकार दस में से नौ राजकुमार अब तक आकर मिल चुके 
थे, केवल पुष्पोद्‌भव इन लोगों के बीच में नहीं थे । ये नौ राजपुत्र मिलकर 
यहां चम्पा में खूब आनन्दोत्सव मनाने लगे । सबने अपनी-अपनी आपबीती 
एक-दूसरे को सुनाई । 

इस हँसी-खुशी में ये लोग लगे ही थे कि पाटलिपुत्र से महाराज 
राजहंस का एक खरीता लिये हुए कुछ राजकर्मचारी आ पहुँचे । उन्होंने 
राजवाहन को प्रणाम करके कहा--''कुमार, यह लीजिए, आपके पिता 
श्रीमान्‌ महाराज राजहंस ने यह पत्र आपके लिए भेजा हे 1” 

कुमार यह सुनते ही सभा में उठकर खड़े हो गए और उस पत्र के 
सामने कई बार AH | इसके बाद बहुत आदरपूर्वक वह पत्र ले लिया, उसे 
सिर से लगाया, फिर मुहर खोलकर वह्‌ पत्र सबको सुनाते हुए पढ़ना 
शुरू किया । पत्र इस प्रकार था-- 

“स्वस्ति, श्री महाराज राजहंस पाटलिपुत्र से यह पत्र चम्पा नगरी 

को भेज रहे हैं । चम्पा में इस समय कुमार राजवाहन आदि जितने राजपुत्र 
उपस्थित हे, उन्हें महाराज आशीर्वाद देते हैं और उनके लिए यह आज्ञा-पत्र 
भेज रहे हे । महाराज का कहना हे कि तुम लोग सब बातें अच्छी तरह सोच- 
विचारकर और मुझसे सलाह लेकर विदा हुए थे। बाद में यह मालूम हुआ 
कि किसी जंगल में एक शिवालय के पास सेना की छावनी तुम लोगों ने 
डाली थी । रात को राजवाहन वहाँ के मन्दिर में शिवजी की पूजा के लिए 
गये और सवेरा होने पर वे नहीं मिले । इस पर शेष सब राजकुमारों ने यह 
प्रण किया कि हम सब राजकुमार राजवाहन को साथ लेकर ही राजहंस 
के चरण GIT, नहीं तो प्राण त्याग देंगे | इस प्रतिज्ञा के बाद तुमने सेना को 
लोटा दिया था और राजवाहन की खोज में सब-के-सब अलग-अलग दिशाओं 
को चल दिए थे। हमें तुम लोगों का यह हाल वहाँ से लौटे हुए सैनिकों के 
मुख से सुनकर मालूम हुआ था । इसे जानकर तुम्हारी माताओं को और हमें 

असह्य कष्ट हुआ । हम दोनों दुःख के अथाह सागर में डूब गए । इसके बाद 

हमने निश्‍चय कर लिया कि मुनि वामदेव के आश्रम में जाकर और उन्हें 

यह हाल बताकर हम दोनों प्राण त्याग देंगे इसी के अनुसार उनके आश्रम 

पर पहुँचकर और उन्हें प्रणाम करके हम खड़े हो गए । मुनिवर तीनों कालों 

की बात जानने वाले थे; उन्हें हमारे मन की बात मालूम हो गई । हमारे 
प्राण छोड़ देने का निश्चय समझकर वे कहने लगे--“राजन्‌, आप इस 
समय जो करना चाहते हें वह आपके मन की बात हम ज्ञान बल से पहले 
ही समझ चुके हे । सुनिए, आपके ये सब पुत्र कुमार राजवाहन के लिए 
कुछ दिनों तक दुःख और कष्ट AST, इसके बाद इनका भाग्य खुलेगा | 
तब असाधारण बल और वीरता दिखाते हुए ये लोग चारों ओर दिग्विजय 
करेंगे और बहुत से राज्यों को अपने अधीन कर लेंगे | सोलह साल के बाद 
ये सब विजयी राजवाहन को लेकर वापिस आयँगे और तुम्हारे तथा वसुमती 
के पेर छूकर फिर तुम्हारी आज्ञा का पालन करते हुए जीवन बिताएँगे। 


a 


ऐसी हालत में इन लोगों के लिए अपनी जिन्दगी को जोखिम में डालने 


Cow 


CC-0. Gurukul Kangri Collection, Haridwar 


ह by Arya Samaj Foundation Chennai and eGangotri 


की आवश्यकता नहीं हैं। उनकी यह बात सुनकर हमें बड़ी तसल्ली हुई. 
और हम यहाँ लौट आए | तब से लेकर आज तक तुम्हारी माता और हम 
इसी आशा में जी रहे हैं जब सोलह साल बीत चुके, तव हम फिर मुनि के 
आश्रम पर पहुँचे और उनसे कहा कि 'मुनिवर, आपने जितने सालों 
की मियाद रखी थी वह तो अब पूरी होने को आ गई। वे लोग कहाँ हैं या 
क्या कर रहे हे, इस विषय में क्या कुछ समाचार आपको मालूम 
हुए हैं ?' 

यह सुनकर मुनि कहने लगे--'राजन्‌, कुमार राजवाहन आदि सब 
राजपुत्र बड़े-बड़े भयंकर और कठिन शत्रुओं को जीत चुके हैँ और दिग्विजय 
करके चम्पा में आकर HSS हो गए हें | उन्होंने इस सारे चक्रवर्ती प्रदेश को 
जीत लिया हे अब आप ऐसा कीजिए कि अपना एक आज्ञा-पत्र देकर सेवकों 
को भेजिए और उन्हें बुलवा लीजिए ।' 

मुनि के ये वचन सुनकर में लुम सबको बुलाने के लिए यह आज्ञा-पत्र 
भेज रहा हूँ । इसे पाते ही चल दो । अब यदि आने में तुमने जरा भी देर की 
तो समझ लेना कि अपनी माता वसुमती को और मुझे जीता नहीं पाओगे । 
तुरन्त ही प्रस्थान कर दो । खाना-पीना हो तो वह भी यहाँ से चलकर रास्ते 
में ही खा पी लेना ।” 

महाराज राजहंस का यह आदेश-पत्र उन सब लोगों ने सिर-माथे 
चढ़ाया और निश्‍चय किया कि अब तुरन्त चल देना चाहिए | 

इसके पञ्चात्‌ इन राजकुमारों ने जल्दी-जल्दी सब व्यवस्था कर 
डाली । जिन राज्यों को जीतकर इन लोगों ने अपने अधीन किया था,उनकी 
रखवाली के लिए काफी तादाद में विश्वसनीय सेनाओं को लगा दिया गया । 
राज्यों के महत्त्वपूर्ण पदों और ओहदों पर योग्य तथा मातवर कर्मचारी नियत 
किये गए । कितनी ही सेना रास्तों की देखभाल और रक्षा के लिए लगा दी 
गई । यह सब कर चुकने के VATA इन लोगों ने अपने पुराने वैरी माळवा 
के राजा मानसार की खबर लेने की ठानी | यह निश्‍चय किया गया कि 
इसके राज्य को कब्जे में करके तब पाटलिपुत्र चलेंगे और महाराज राज- 


४०५ 


CC-0. Gurukul Kangri Collection, Haridwar 


Digitized by Arya Samaj Foundation Chennai and eGangotri 


हंस तथा महारानी वसुमती के चरण BUT | 

यह सब तय कर चुकने के बाद सब राजकुमारों ने अपने परिवारों 
को साथ लिया और एक अच्छी मजबूत सेना लेकर ये लोग मालवराज की 
ओर बढ़े | उज्जयिनी पहुँचते ही राजवाहन ने एकदम धावा किया । इनके 
साथ सहायक के रूप में ये सब राजपुत्र थे और नपी-तुली वही सेना थी । 
उधर मालवा को ताकत का उस समय क्या कहना ! महाराज राजहंस की 


` पराजय के बाद से मालवराज के पास अपार सेना हो गई थी। वे अत्यन्त 
` शक्तिशाली समझे जाते थे, परन्तु कुमार राजवाहन की इस छोटी दिखाई 


देने वाली परन्तु अन्दर से बहुत संगठित और मजबूत ताकत के सामने 
उनकी कुछ न चली । इधर कुमार ने एकदम हमला कर दिया था । मानसार 
को समय भी नहीं मिला, वे बड़ी जल्दी हार गए | इसी लड़ाई में वे काम 
भी आए । राजवाहन की प्रियतमा मानसार की लड़की अवन्तिसुन्दरी 
यहीं थी | अब राजकुमार ने उसे अपने साथ ले लिया । माळवा के मन्त्री 
चण्डवर्मा थे । उन्होंने राजकुमार पुष्पोदुभव को उनके परिवारसहित जेल 
में डाल रखा था । परन्तु चण्डवर्मा चम्पा में मारे ही जा चुके थे इधर मालवा 
के हार जाने पर वहाँ के मौजूदा मन्त्री के लिए पुष्पोद्भव को तुरन्त छोड़ 
देना आवश्यक हो गया। राजवाहन ने कुमार पुष्पोदृभव को भी उनकी 
पत्नी सहित अपने साथ ले लिया । मालवा का राज्य उन्होंने अपने कब्जे में 
कर लिया | इसकी रखवाली के लिए कुछ फौज रख दी और मन्त्री भी नियत 
कर दिए। यहाँ की बची हुई सेना उन्होंने अपने साथ ले ली । इस प्रकार 
कुमार राजवाहन को अगुआ करके सब राजपुत्र, एक अच्छे विशाल सैन्य 
दल को संग लिये हुए पाटलिपुत्र आये और सबने महाराज राजहंस तथा 
महारानी वसुमती के चरण BT | 

राजा-रानी दोनों जब इन सब दस-के-दस पुत्रों से मिले तो उनके 
आनन्द का वारपार न रहा । दोनों बहुत प्रसन्न और सुखी हुए । 

कुछ दिनों तक सब राजपुत्र पाटलिपुत्र में इकट्ठे रहे । इसके बाद 
धीरे-धीरे सबको अपने-अपने राज्यों में जाकर वहाँ रहने की इच्छा हुई । 

मुनि वामदेव ने सबकी इस अन्दरूनी इच्छा को ताड़ लिया और राजहंस 
तथा वसुमती के सामने राजवाहन आदि TAT राजकुमारों को बुलाकर 
उन्हें आदेश दिया कि अब तुम सव लोग इकट्ठे ही अपने-अपने राज्यों को 
चले जाओ और न्यायपूर्वक वहाँ का शासन करो । जब फिर तुम्हारी इच्छा 
हो तब आकर राजा-रानी के चरण छू जाया करना | 

इस पर सब राजपुत्रों ने मुनि के कहने को सिर माथे किया और 
राजा-रानी को नमस्कार करके विदा हो गए । अपने-अपने राज्यों में आकर 
इन सवने फिर सेनाएँ तैयार कीं और ये लोग फिर देश-देशान्तरों को जीतने 
के लिए चल दिए । जब पृथ्वी पर सब तरफ के सभी राज्य इन्होंने जीत 
लिए, तब ये फिर पाटलिपुत्र आये । इन सबने अलग-अलग अपना-अपना ' 
हाल मुनि वामदेव को सुनाया । राजा और रानी ने भौ इसे बड़े चाव से सुना । 
जब उन्हें मालूम हुआ कि उनके पुत्रों ने ऐसी वीरता दिखलाई और इतने- 
इतने कठिन काम किये तो दोनों को बेहद खुशी हुई । 

अब महाराज राजहंस ने हाथ जोड़कर मुनि वामदेव से निवेदन 
किया कि “भगवन्‌ ! यह आपकी ही कृपा का फल है जो हमें इतना , 
सुख नसीब हुआ । हमारे मन में जितनी चाह थी उससे भी कहीं अधिक हर्ष , 
और आनन्द हमें मिला है आज अपने जी के परम सुख और सन्तोष को मुख ! 
से पुरी तरह कह सकना भी हमारे लिए कठिन हे । अब इसके बाद तो 
हमारा आपके चरणों के समीप रहना ही उचित मालूम पड़ता है, इसलिए 
हम वानप्रस्थ आश्रम में आना चाहते हें अब कुछ अपनी आत्मा की उन्नति 
का उपाय कर सकें, यही हमारी मन की कामना हे । आप कृपा करके ऐसी 
व्यवस्था कर दें कि पाटलिपुत्र के और मानसार वाले मालवा के राज्यों पर 
तो राजवाहन का तिलक कर दिया जाय और बाकी राज्य अन्य नौ राजपुत्रों 
को दे दिये जायँ। हर एक राजपुत्र का अपना-अपना राज्य पहले से निश्चित 
ही है। नये सिरे से उसमें कुछ नहीं करना हैं । राजवाहन की आज्ञा में ये 
सब पहले से ही चलते हें; सबमें एक-सी सलाह-सुमत भी है । इस प्रकार 
चारों समुद्रों से घिरी हुई इस सारी पृथ्वी का ये लोग राज्य भोगें । जहाँ 

कहीं कोई विघ्न-बाधा आवे, उसे एक-दूसरे की मदद से दूर करते रहा करें। 
बस इतना ही में चाहता हँ । आप इसकी व्यवस्था कर दीजिए। ” 

राजकुमारों ने जब महाराज की यह वानप्रस्थ लेने की बात सुनी 
तो सबने एक सुर से विरोध किया। कहने लगे कि हम महाराज को जंगल 
में नहीं जाने देंगे। जब राजपुत्रो का यह आग्रह मुनि ने देखा तो वोले-- 
“पुत्रो ! तुम्हारे पिता जिस राह पर चलना चाहते हैं, वह अब उनकी 
इस iE के लिए,ठीकरम्हीःहैमऽउन्हेंश्शारीरिक कष्ट किसी प्रकार का नहीं 
होने रेशम पर a और बानप्रस्थी भी आ-आकर 
रहते हैं I इन्हें रोको मतो Ha पर रहते हुए ये भगवान्‌ 
का बहुत अच्छी तरह कर सकेंगे + Bal #म्हारे K बने रहने पर 
अब इनसे तुम्हें कीड विशेष लमी m” 756 

मुनि वामदेव. ने Se. Tae समझाकर कहा और 
आखिरी फेसला-सा कर दिया तो उन राजकुमारों ने महाराज के वानप्रस्थ न 
लेने का हठ छोड़ दिया | सब लोग उनकी बात मान गए | 

इसके बाद महाराजकुमार राजवाहन का पाटलिपुत्र में राजतिलक 
हो गया । उनकी अनुमति लेकर उनके साथी राजपुत्र अपने-अपने राज्यों को 
चले गए । ये लोग बड़ी अच्छी तरह अपने राज्यों का प्रबन्ध करते रहे । 
जव कभी इच्छा होती तो ये आकर महाराज और महारानी के दर्शन कर 
जाते | सबका एक-दूसरे के पास आना-जाना बरावर जारी रहा | 

इस प्रकार अपने-अपने राज्यों में अच्छी तरह जमकर इन दसों 
राजकुमारों ने पृथ्वी-भर पर राज्य किया। राजवाहन इनमें सबसे बड़े और 
सबके मुखिया थे । समय-समय पर सब राजपुत्र उन्हीं से सलाह लेते रहते 
और न्यायपूर्वक राजकाज चलाते । ATA परस्पर सुमति और बड़ा एका 
रहा । इस सलाह और एकता का यह फल हुआ कि उन्होंने चारों 


ओर फंले ने, भारी . राज्य... पुर, « हुकूमत .भी. की-अड़ैर ऐसे-ऐसे 
सुख-आनन्द मठा कै लिए भी 

